\NormalFont\ShortTitle{Jê-rê-mi}

{\MT Jê-rê-mi

\par }{\IMT Bàu Patô Adroi

\par }{\IS Hiniq wa Bàu Xèm Da Sech:

\par }{\IP Sech cô khoi i hiniq tiaq hiniq Jê-rê-mi, mangai capoch thai Boc Plình, mangai i bàu achìh tiaq bìac haq broq wa anoi. Jê-rê-mi capoch adroi bàu Boc Plình ta Diac Juđa jò 'nhòng da Jôsia wa 'bài bùa trùh jò mangai ma 'bìq rùp 'nong lam trùh Diac Ba-bi-lôn. 'Nhòng aih bình bìac nan xa wa hlè lèt wa bàc Diac xam cla Juđa 'nang 'bìq padit padiang. Atìq ca 'nhòng Jôsia, Jê-rê-mi glàm bìac dìq jaq yat nhò mangai i cwìang wa mangai broq bìac Boc Plình taiq wì haq nòih ca bàu anoi 'noh da haq. Cwa dìq ca bìac cô, Boc Plình wèq ban Jê-rê-mi đòiq haq jah pa'yèp mangai ngang dù wa alòng mangai canòm Boc Plình.

\par }{\IS Mangai Achìh wa Hanam Achìh:

\par }{\IP Sech cô Jê-rê-mi achìh bàu doi adroi da Boc Plình. Bèn jah loq Jê-rê-mi rìh yi halình dŏng dìq ca mangai capoch thai Boc Plình ma 'noiq khoi i hiniq ta Sech Hadròih Ma Dùnh. Haq baxèm bìac haq hanam 626 A.C. èh broq gêh hanam 586 A.C.

\par }{\IS Bàu Anoi:

\par }{\IP Enh baxèm, Jê-rê-mi canao loq Boc Plình khoi creo haq broq bìac mangai capoch thai Boc Plình. 'Màng aih taiq haq loq bàu haq achìh aih bàu enh Boc Plình anoi 'noh, haq loq bìac anoi aih joq 'nàng troq wa tôm gêh.

\par }{\IP Mòiq hiniq haq achìh wa anoi 'noh, aih bìac hadrah, mahaq haq hloi hloi doi tàng mangai i manoh cađac dèh manoh broq tôiq joq 'nàng, wì jah claih ca bìac hadrah.

\par }{\IP Jê-rê-mi achìh ro Boc Plình broq dìq dŏng rìm hiniq ta crŏng taneh. Haq i cwìang tôm gêh yi hnao dìq dŏng wa Haq ŏi rìm nòi hloi hloi. Mahaq haq khoi anoi Boc Plình hadai i manoh hèm trùh rìm tàng ngai wa 'màng leq wì haq ep canòm Haq.

\par }{\IS Rìm 'Nat:

\par }{\IO 1. Jê-rê-mi khoi jah Boc Plình creo broq bìac Haq:
{\IOR{1:1–19}}

\par }{\IO 2. Bàu pa'yèp wa bàu hnài 'noh ca Juđa:{\IOR{2:1—29:32}}

\par }{\IO 3. Bàu hùaq ha'naoq hlài:{\IOR{30:1—33:26}}

\par }{\IO 4. Bàu calah adroi da Diac:{\IOR{34:1—35:19}}

\par }{\IO 5. Bìac xalep Jê-rê-mi chìuq àt:{\IOR{36:1—38:28}}

\par }{\IO 6. Phôq Jê-ru-sa-lem tacro wa bìac loh atìq ca aih:{\IOR{39:1—45:5}}

\par }{\IO 7. Bìac hadrah tajraq hlài ca 'bài Diac:{\IOR{46:1—51:64}}

\par }{\IO 8. Bàu calah adroi achìh tam:{\IOR{52:1–34}}

\par }{\IE \par }


\ChapOne{1}{\SH Chuaq Ràih Jê-rê-mi Broq Mangai Capoch Thai Boc Plình
\par }
{\PP \VerseOne{1}Cô bàu da Jê-rê-mi, con calô Hinkia; haq mòiq ngai ŏi ta 'bài pajàu ta A-na-tôt, gùng Bên-ja-min.

\VS{2}I bàu Chuaq trùh ca haq wop hanam ma 13, 'nhòng da bùa Jôsia, con Amon, bùa Juđa,

\VS{3}wa ta 'nhòng da bùa Jê-hô-a-kim, con Jôsia, bùa Juđa, trùh hanam ma 11 'nhòng da Sê-đê-kia, con calô Jôsia, bùa Juđa, jò jàn Jê-ru-sa-lem 'bìq rùp lam broq hapŏng dìch ta Ba-bi-lôn khê ma padam.


\par }{\PP \VS{4}I bàu Chuaq doi ca au:


\par }{\Q \VS{5}“Adroi ca broq wìa ìh ta cliac miq ìh, Au khoi loq ca ìh;

\par }{\QB adroi ca ìh xa-ông loh, Au lah crài ìh loh hadròih,

\par }{\QB Au khoi ràih ìh đòiq broq mangai capoch thai Boc Plình ca 'bài jàn.”


\par }{\PP \VS{6}Au doi: “Chuaq ôi! Au ùh 'nì capoch cleq, ma jah 'màng aih au cô ŏi raq 'yoh hanam.”


\par }{\PP \VS{7}Mahaq Chuaq doi ca au: “Apaq doi ìh ŏi raq 'yoh, ma jah 'màng aih ìh jah trùh ta mangai leq Au thê ìh trùh, ìh jah capoch bàu leq Au thê ìh capoch.

\VS{8}Ìh paq crè ca wì haq, ma jah 'màng aih Au hloi hloi ŏi ti ìh đòiq dŏih dèch ìh.” Bàu Chuaq doi 'màng aih.


\par }{\PP \VS{9}Chuaq dèch tì bèq hacùng au, Chuaq doi ca au: “Cô Au đòiq bàu Au ta hacùng ìh.

\VS{10}Hì cô Au am ca ìh cwìang enh 'nhèq dìq ca rìm jàn, rìm Diac, đòiq bùiq đac, hit đac, raliang đac, ùc đac, èh đòiq payòng wa đòiq pìt.”


\par }{\SH Hamenh Long Apriac Wa Gŏc 'Nang Tro
\par }
{\PP \VS{11}Chuaq doi ca au: “Jê-rê-mi ìh hnoq cleq?”

\par }{\PP Au tèu: “Au hnoq hamenh long apriac.”


\par }{\PP \VS{12}Chuaq doi ca au: “Ìh doi troq, ma jah 'màng aih Au rìu gòm đòiq broq gêh dèh bàu Au khoi doi.”


\par }{\PP \VS{13}Chuaq doi hòm ca au yàng baiq: “Jê-rê-mi ìh hnoq cleq?”

\par }{\PP Au tèu: “Au hnoq mòiq toq gŏc đòiq enh 'nhèq ca tanùh ùnh 'nang tro, gŏc aih ngah haq cachình loh pah 'ngeo ca mat mahì loh.”


\par }{\PP \VS{14}Chuaq doi ca au: “Bìac ranàc enh pah 'ngeo ca mat mahì loh jah trùh dìq ca con mangai ŏi crŏng taneh.”

\VS{15}Bàu Chuaq doi: “Taiq 'màng aih Au gop dìq ca jàn enh 'bài Diac pah 'ngeo ca mat mahì loh.

\par }{\Q “Wì haq trùh ma leq xôq đòiq dèh gèq bùa

\par }{\QB jang ngo mùt ta phôq Jê-ru-sa-lem,

\par }{\Q dudan jêh phôq aih,

\par }{\QB wa 'bài phôq da Juđa.


\par }{\Q \VS{16}Au jah 'noh bàu hadrah baxa wì haq,

\par }{\QB taiq bìac ngang dù wì haq khoi broq:

\par }{\Q Wì haq khoi cađac Au, tadreo ca dua 'mù 'bài can kiac,

\par }{\QB cùh waiq bìac tì cla wì haq broq loh.


\par }{\PP \VS{17}“Mahaq ìh, padon manoh beq, paq yùq crè. Dêh bàu doi ca wì rìm bìac Au khoi doi ca ìh; tàng ùh, Au jah broq ca ìh yùq crè hloi enh ngìa ca wì haq.

\VS{18}Phàn Au, Au jah broq ca ìh wìa phôq gao gình, jrang xam mem, panàt xam đùng, đòiq tajraq hlài ca rìm Diac, ca 'bài bùa, 'bài cwan gùng Juđa, 'bài pajàu wa 'bài jàn.”

\VS{19}Bàu Chuaq doi: “Wì haq tajêh ca ìh mahaq ùh 'blêq, ma jah 'màng aih Au hloi hloi ŏi ti ìh đòiq wiang ti ìh.”




\par }\Chap{2}{\SH Juđa Cađac Bàu Joq 'Nàng Da Chuaq
\par }
{\PP \VerseOne{1}Chuaq doi ca au:

\VS{2}“Lam beq cachech jang don Jê-ru-sa-lem doi:

\par }{\BB \par }
{\PP “Bàu Chuaq doi 'màng cô:

\par }{\Q “ ‘Au ŏi hmàng bìac gè loq wèq dèh bàu jò gè ŏi 'yoh,

\par }{\QB can loq xa-ŏch da gè jò gè 'nang ban mai,

\par }{\Q jò gè tiaq Au ta đùng braih càn,

\par }{\QB nòi ùh i ca taneh đòiq patìh caq.


\par }{\Q \VS{3}Jàn Is-ra-ên aih jàn hadròih, aih jàn da Chuaq,

\par }{\QB aih plì ma adroi da Haq,

\par }{\Q tàng jàn leq lŏn jàn aih dìq 'bìq ta'mòq tôiq,

\par }{\QB wa glàm bìac ranàc;’ ”


\par }{\QR bàu Chuaq doi 'màng aih.

\par }{\BB \par }
{\Q \VS{4}Ôi 'bài boc yaq xinoi da Jacôp,

\par }{\QB wa 'bài hadròng hadrech da Is-ra-ên, tamàng bàu Chuaq beq,


\par }{\PP \VS{5}Chuaq doi 'màng cô:

\par }{\Q “ 'Bài boc yaq pì i hnoq bìac ùh ta-atoq leq ŏi ta Au ùh, ma pì cađac Au,

\par }{\QB lam tiaq bìac dech 'ngwan, èh cla wì haq hadai ùh loh cleq?


\par }{\Q \VS{6}Wì haq ùh jò leq bòch: ‘Chuaq ta leq?

\par }{\QB Chuaq ma khoi atŏc nhèn enh gùng Aicàp,

\par }{\Q 'nong nhèn lam pagat đùng braih càn,

\par }{\QB aih gùng alenh aloih, bàc ralŏc,

\par }{\QB ùh i mangai lam hlài hadai ùh i mangai ŏi.’


\par }{\Q \VS{7}Au 'nong pì trùh ta nòi taneh jìang,

\par }{\QB am ca pì jah tàu dahwèq caq,

\par }{\Q mahaq jò hi trùh pì broq ca taneh Au loh ca amùa,

\par }{\QB broq ca cùng hang Au loh ca ramòt.


\par }{\Q \VS{8}'Bài pajàu ùh jò leq bòch:

\par }{\QB ‘Chuaq ta leq?’

\par }{\Q 'Bài thài hnài ranenh ùh loq ca Au,

\par }{\QB 'bài mangai wèq cwìang tajraq hlài ca Au,

\par }{\Q 'bài mangai capoch thai Boc Plình khoi canòm ca hiniq Ba-an capoch bàu loq adroi

\par }{\QB lam tiaq dua 'mù kiac ùh lòiq cleq.”


\par }{\BB \par }
{\Q \VS{9}Chuaq doi: “Taiq 'màng aih Au ta'mòq

\par }{\QB tôiq hòm ca pì wa ca con xau pì.


\par }{\Q \VS{10}Cwa pleo Kittim beq đòiq ngan,

\par }{\QB thê mangai trùh Kêđa beq,

\par }{\QB ngan haboq ma ro haq đòiq jah loq khoi lah i bìac 'màng cô ùh?


\par }{\Q \VS{11}I ca Diac leq halìh dèh dua 'mù can kiac ùh,

\par }{\QB 'nhac ca 'bài dua 'mù aih ùh xài can kiac?

\par }{\Q Mahaq jàn da Au halìh dèh bìac 'ngah 'ngai dađeh

\par }{\QB đòiq yŏc bìac ùh loh cleq!”


\par }{\Q \VS{12}Bàu Chuaq doi: “Ô 'bài lòp plình khòh hamàih ca bìac aih beq,

\par }{\QB khòh yùq crè, wa khòh ramòt dìq jaq.


\par }{\Q \VS{13}Ma jah 'màng aih jàn Au khoi broq baiq tôiq ngang dù:

\par }{\Q Wì haq khoi cađac Au,

\par }{\QB aih tamŏc diac ma rìh,

\par }{\Q èh broq òn ca dađeh nòi đòiq diac ma crài,

\par }{\QB aih nòi đòiq diac hađah hađech nòi diac ùh jah ŏi.


\par }{\Q \VS{14}Is-ra-ên aih xa-ông đòiq broq hapŏng, broq dìch 'mòh?

\par }{\QB Gleq haq ma khoi wìa ngè ma mangai atùng?


\par }{\Q \VS{15}Baco hlari hadròng ca-ùm tanam tanuiq,

\par }{\QB đòiq tajraq hlài ca wì haq:

\par }{\Q Wì broq ca taneh diac wì haq loh nòi catù,

\par }{\QB phôq wì haq cheo loh dàc ùh i ca mangai ŏi.


\par }{\Q \VS{16}'Bài con xau phôq Memphit, con xau phôq Tac-pha-nêt

\par }{\QB hadai khoi raliang đac cwìang wa 'ngah 'ngai gè.


\par }{\Q \VS{17}Bìac aih trùh ca ìh taiq ìh cađac Chuaq,

\par }{\QB Haq Boc Plình da ìh jò Haq ajènh ìh lam trong.


\par }{\Q \VS{18}Manàiq ìh loh ta Aicàp ôq diac Ninh, jah lòiq cleq?

\par }{\QB Ìh lam cwa gùng A-si-ri, ôq diac U-phra-tê i lòiq cleq?”


\par }{\Q \VS{19}Cô bàu Chuaq doi: “Tôiq ngang dù ìh jah baxa cla ìh,

\par }{\QB bìac manoh talùi da ìh jah lech ca ìh.

\par }{\Q Ep 'nì loq ma ro rang jò ìh i manoh cađac Chuaq,

\par }{\QB Boc Plình da ìh,

\par }{\Q wa ùh i manoh loq yùq crè ca Haq,

\par }{\QB aih bìac dìq jaq 'mèq wa ranàc ca ìh!”


\par }{\BB \par }
{\Q \VS{20}“Joq! Khoi dùnh Au khoi goh đac long ech,

\par }{\QB hràt đac caxi ca ìh,

\par }{\QB mahaq ìh doi: ‘Au pi enh patìh hòm!’

\par }{\Q Mahaq ta rìm go ha'nhèq wa rìm xèm long cràm hla,

\par }{\QB ìh wech woch dađeh đòiq hi tango.


\par }{\Q \VS{21}Mahaq Au khoi pìt ìh xam adrech nho dìq jaq lem,

\par }{\QB adrech khoi jah ràih, adrech ùh alôn,

\par }{\Q mahaq 'màng leq ìh khoi loh long nho ma crài,

\par }{\QB loh adrech alôn?


\par }{\Q \VS{22}'Nhac ca ìh hùm bàc yàng xam xa'bŏng,

\par }{\QB 'nheo dađeh bàc yàng ta jreo broq hreo,

\par }{\QB mahaq tôiq ngan dù ìh xôq ùh jah hreo enh ngìa ca Au.”


\par }{\QR Aih bàu Chuaq doi.

\par }{\Q \VS{23}“Gleq ìh ma hùa doi: ‘Au ùh amùa,

\par }{\QB au ùh cadàu tiaq kiac Ba-an’?

\par }{\Q Ngan trong ìh khoi lam ta thòng beq,

\par }{\QB èh jah loq bìac ìh khoi broq,

\par }{\Q Ìh darenh tìah ca lŏcđa radam cadàu

\par }{\QB rìm trong dudan chaq lŏcđa adrùh.


\par }{\Q \VS{24}Ìh ùh crài cleq ca lùa brì rìh ta đùng braih càn,

\par }{\QB rahèh rahah cayèo chaq lùa calô.

\par }{\QB Jò aih cabô pagàt haq nui 'blêq?

\par }{\Q Lùa calô enh chaq haq ùh hìaq ep xa,

\par }{\QB trùh jò da haq bòch lùa calô èh jah glàm haq.


\par }{\Q \VS{25}Apaq am ca jo ìh lam jènh dech,

\par }{\QB hadai apaq am ca ranŏng ìh croh.

\par }{\Q Mahaq ìh doi: ‘Lènh ca da au,

\par }{\QB Au khoi loq waq ca tamoi ùh canao,

\par }{\QB au phai lam tiaq wì haq.’


\par }{\BB \par }
{\Q \VS{26}“Tìah ca mangai atùng dìq jaq camaih jò mangai hnoq haq 'nang atùng,

\par }{\QB Xinoi da Is-ra-ên, xam dìq ca jàn,

\par }{\Q 'bài bùa 'bài cwan, 'bài pajàu,

\par }{\QB 'bài mangai capoch thai Boc Plình hadai camaih 'màng aih.


\par }{\Q \VS{27}Wì haq doi ca long: ‘Ìh baq au.’

\par }{\QB Doi ca hmu: ‘Ìh xa-ông ca au.’

\par }{\Q Joq 'màng aih, wì haq pi ta ngìa ta Au;

\par }{\QB wì haq khoi am rù ca Au,

\par }{\Q mahaq jò glàm bìac ranàc wì creo ca Au doi:

\par }{\QB ‘Xìn Ìh trùh dèch nhèn!’


\par }{\Q \VS{28}'Màng aih 'bài dua 'mù can kiac gè ma khoi broq ca dađeh ta leq?

\par }{\QB Tàng jah dèch, gleq wì haq ùh trùh dèch gè jò glàm bìac ranàc?

\par }{\Q Ma jah 'màng aih ô mangai Juđa,

\par }{\QB gè i toq leq toq phôq hadai i toq aih dua 'mù 'bài can kiac!”


\par }{\BB \par }
{\Q \VS{29}Bàu Chuaq doi: “Gleq pì mamùc mamac ca Au?

\par }{\QB Cla pì khoi broq tôiq blàq hlài Au.


\par }{\Q \VS{30}Au khoi jêh baxa con xau pì mahaq i lòiq cleq?

\par }{\QB Wì haq ùh tamàng bàu hnài pariaq da Au.

\par }{\Q Wì haq khoi jêh đac 'bài mangai capoch thai Boc Plình

\par }{\QB xam chang gùm tìah ca baco hlari hich jam.


\par }{\PP \VS{31}“Ô 'bài mangai rìh ta 'nhòng cô! Tamàng wa dì tiaq bàu Boc Plình.

\par }{\Q “Enh ngìa ca jàn Is-ra-ên Au hìaq đùng braih càn croh crenh,

\par }{\QB loq gùng clam clôiq habàu habùt ùh?

\par }{\Q Gleq jàn Au ma doi: ‘Cla nhèn broq craq dađeh,

\par }{\QB pi canòm ca Ìh hòm’?


\par }{\Q \VS{32}I ca mangai adrùh leq hèt dèh ca ngè anì xam wang,

\par }{\QB loq mangai mai leq hèt dèh ca eo ta'nèp?

\par }{\Q Mahaq jàn Au hèt ca Au

\par }{\QB enh 'bài hì pi nui rèn!


\par }{\Q \VS{33}Gè joq khoi rabiaq palaoq ca dađeh trong đòiq cadàu taiq mangai cadrì.

\par }{\QB Ma jah 'màng aih gè hadai khoi hnài 'bài mangai cadrì trong 'mèq manoh.


\par }{\Q \VS{34}Ta eo gè hadai hnoq mahem 'bài mangai pa,

\par }{\QB ùh broq đeh tôiq cleq.

\par }{\Q Yŏc ca ìh ùh hnoq wì haq tùq 'mang,

\par }{\QB chìa panàt mùt ta hnem,

\par }{\QB wa rìm bìac ma 'noiq hadai 'màng aih.


\par }{\Q \VS{35}Mahaq xôq ìh doi: ‘Au ùh broq tôiq cleq!

\par }{\QB Boc Plình ùh nòih ca au.’

\par }{\Q 'Màng aih Au hadrah gè,

\par }{\QB taiq gè doi au ùh i broq tôiq cleq!


\par }{\Q \VS{36}Gleq gè blàq dèh manoh bàc dìq jaq 'màng aih?

\par }{\QB A-si-ri khoi broq ca gè camaih dàng leq,

\par }{\QB Aicàp hadai jah broq ca gè camaih dàng aih!


\par }{\Q \VS{37}Enh nòi cô gè loh lam,

\par }{\QB rai dèch dèh baiq toq tì oc gàu,

\par }{\Q ma jah 'màng aih Boc Plình khoi cađac mangai ìh ma canòm,

\par }{\QB wì haq ùh jah jùp gè bìac cleq.”




\par }\Chap{3}{\SH Đùng Taneh Amùa Amech
\par }
{\Q \VerseOne{1}Chuaq doi: “Tàng mangai ŏng cađac dèh mai,

\par }{\QB èh mangai mai lam yŏc đeh ŏng 'noiq,

\par }{\Q mangai ŏng aih jah wìh hlài dèh ti mai 'màng leq?

\par }{\QB Taneh ma ùh khoi loh ca amùa 'mòh?

\par }{\Q Gè khoi tango ca toq leq mangai cadrì,

\par }{\QB khoi enh tawìh hlài ta Au 'mòh?


\par }{\Q \VS{2}Ngoi ngan ta 'bài nòi go ha'nhèq beq.

\par }{\QB I nòi leq gè ma ùh khoi am dèh chac ca mangai 'noiq ùh?

\par }{\Q Gè khoi ha'ngui gòm wì haq ti trong,

\par }{\QB tìah ca mangai manhaq ta đùng braih càn,

\par }{\Q gè khoi broq ca gùng loh ca amùa,

\par }{\QB taiq bìac tango anang wa ngang dù da gè.


\par }{\Q \VS{3}Taiq 'màng aih plình pi mè hòm,

\par }{\QB taneh loh ca croh crenh,

\par }{\Q mahaq gè xôq ùh 'nì camaih;

\par }{\QB gè yi hnao ca mangai tango yŏc 'bac.


\par }{\Q \VS{4}Ma ùh xài gè neo doi ca Au:

\par }{\QB ‘Baq ôi, Ìh bua au enh jò ŏi 'yoh.


\par }{\Q \VS{5}Ìh hloi hloi nòih ca au 'mòh?

\par }{\QB Ìh yôt yôt hacam ca au 'mòh?’

\par }{\Q Gè capoch bàu rangot 'màng aih, mahaq gè hloi hloi broq rìm

\par }{\QB bìac ngang dù tiaq dèh manoh cla enh!”


\par }{\SH Is-ra-ên Ùh Wèq Dèh Manoh
\par }
{\PP \VS{6}'Nhòng da bùa Jôsia Chuaq doi ca au: “Ìh i hnoq bìac Is-ra-ên, aih jàn ma loq blàq manoh khoi broq ùh? Haq khoi trùh rìm nòi go ha'nhèq, rìm xèm long cràm hla đòiq tango ta 'bài nòi aih.

\VS{7}Au hèm jò haq broq hi dìq rìm bìac 'màng aih, haq wìh hlài ta Au. Mahaq haq ùh wìh hlài; oh cadrì haq Juđa, mangai ùh wèq dèh manoh hadai hnoq bìac aih.

\VS{8}'Nhac ca Au khoi cađac Is-ra-ên blàq blènh wa khoi am ca haq jàiq cađac, taiq haq tango, Au hadai hnoq oh cadrì 'mèq 'mac da haq, aih Juđa, ùh loq yùq crè; haq xôq lam chaq tango.

\VS{9}Taiq Is-ra-ên ùh ramòt ca bìac amùa da wì haq, èh khoi broq 'mèq ca taneh diac wì haq, wì tango ca hmu, ca long.

\VS{10}'Nhac ca 'màng aih Juđa oh cadrì haq hadai ùh dìq ca manoh hlài ta Au, mahaq xam manoh 'nùt toq patìah raq hêq.” Bàu Chuaq doi 'màng aih.


\par }{\SH Chuaq Creo ca Wì Haq Cađac Dèh Manoh Broq Tôiq
\par }
{\PP \VS{11}Chuaq doi ca au: “Is-ra-ên blàq blènh mahaq tàng achùa ca Juđa, haq ŏi yi ta-atoq.

\VS{12}Ìh lam beq, lam pah 'ngeo ca mat mahì loh anoi hlài ca wì haq bìac cô, doi:

\par }{\Q “Cô bàu Chuaq doi: ‘Ôi Is-ra-ên ma loq blàq blènh, hlài beq!

\par }{\QB Au pi nòih ca pì hòm.

\par }{\Q Ma jah 'màng aih Au i manoh xa-ŏch ca pì.

\par }{\QB Au ùh hloi hloi nòih ca pì.’


\par }{\Q \VS{13}Cô bàu Chuaq doi: ‘Waq toq ca gè nhàn dèh bìac ngan dù gè khoi broq;

\par }{\QB khoi tajraq hlài ca Chuaq Boc Plình da gè.

\par }{\Q khoi cùh waiq dua 'mù kiac ti yàp long cràm hla.

\par }{\QB Gè khoi ùh loq dì Au.’ ”


\par }{\PP \VS{14}Chuaq doi: “Ôi con ma loq blàq blènh, wìh hlài beq! Ma jah 'màng aih Au cô Chuaq ma wèq pì; Au jah 'ràng hlài pì, enh phôq cô, loq enh cadraq tau, enh nòi leq pì khoi 'bìq pac lac.

\VS{15}Èh Au jah am ca pì 'bài mangai wèq ban lem tiaq manoh Au. Wì haq jah ban manoh pì xam bìac loq 'nì, wa manoh loq tàng rìm bìac.”

\VS{16}Chuaq doi: “Jò pì hi xa-ông loh tam bàc ta gùng, jò aih pi i ca mangai leq hmàng ràu trùh Hom Wêh Jao da Chuaq, hadai ùh i mangai leq bahmàng hlài dua 'mù da hom wêh jao ta gàu ngoc, ùh i ca mangai leq hmàng trùh, ùh i mangai leq hèm 'ngwan, hadai ùh i mangai leq broq òn mòiq toq hom wêh jao ma neo.

\VS{17}Trùh jò aih wì doi phôq Jê-ru-sa-lem aih gèq bùa da Chuaq, èh rìm jàn jah hlài pajùm ta aih; wì haq pi hìaq rìh tiaq dèh manoh 'mèq wa cadoq cadang hòm.

\VS{18}Jò aih jàn Juđa lam pajùm ca jàn Is-ra-ên; wì haq jah pajùm ti dabau loh khoi enh gùng pah 'ngeo da mat mahì loh, hlài ta gùng Au khoi rùp bàu am ca boc yaq wì haq broq xôxech.


\par }{\PP \VS{19}“Au hèm ta manoh doi:

\par }{\Q “ ‘Au enh ngan gè tìah ca con calô Au!

\par }{\QB Au enh am ca gè nòi taneh jìang

\par }{\QB đòiq broq xôxech yi lem ca 'bài jàn ma 'noiq.’

\par }{\Q Au hèm gè jah creo ca Au: ‘Baq au’

\par }{\QB èh gè ùh jò leq am rù ca Au.


\par }{\Q \VS{20}Mahaq joq 'nàng, Is-ra-ên mangai cadrì ùh dìq manoh dèh ca ŏng 'màng leq,

\par }{\QB pì hadai ùh dìq manoh ca Au 'màng aih,” cô bàu Chuaq doi.


\par }{\BB \par }
{\Q \VS{21}I bàu crò hmoi tŏc enh 'bài go ngùn,

\par }{\QB aih bàu 'bài con jàn Is-ra-ên crò hmoi waiq dang,

\par }{\Q ma jah 'màng aih wì haq khoi lam trong ùh troq,

\par }{\QB khoi hèt Chuaq, Haq Boc Plình da wì haq.


\par }{\BB \par }
{\Q \VS{22}“Ô 'bài mangai ùh wèq dèh manoh, hlài beq!

\par }{\QB Au jah broq brêh manoh loq gô pla da pì.”

\par }{\BB \par }
{\Q Pì tèu: “Cô nhèn lam trùh ta Ìh,

\par }{\QB ma jah 'màng aih Ìh Boc Plình bèn.


\par }{\Q \VS{23}Bìac cùh waiq ta 'bài nòi go ha'nhèq,

\par }{\QB wa bàu ta-ùang ta wang rôm aih dìq amòng 'nùt.

\par }{\Q Toq ta Chuaq Boc Plình da bèn,

\par }{\QB men i bìac dèch claih ca jàn Is-ra-ên.


\par }{\Q \VS{24}Enh jò bèn ŏi radam bìac ramòt khoi lŏn dŏng cùng hang da boc yaq bèn,

\par }{\QB aih 'bài 'bo,

\par }{\Q 'bài trìu, xam con calô,

\par }{\QB con cadrì da wì haq.


\par }{\Q \VS{25}Bèn phai ca'nùng ta bìac camaih.

\par }{\QB Ma jah 'màng aih dìq ca bèn wa boc yaq bèn khoi broq tôiq ca Chuaq,

\par }{\QB Haq Boc Plình bèn.

\par }{\Q Enh jò ŏi 'yoh trùh manàiq bèn ùh iu bàu Chuaq,

\par }{\QB Boc Plình da bèn.”




\par }\Chap{4}{\SH Juđa Pa'nhùq Taiq 'Bìq Diac 'Noiq Jêh Poh Èh
\par }
{\Q \VerseOne{1}Chuaq doi: “Ô Is-ra-ên, tàng ìh hlài,

\par }{\QB tàng ìh tawìh hlài ti Au;

\par }{\Q tàng ìh cađac dŏng bìac ma dìq jaq ramòt enh ngìa ca Au;

\par }{\QB tàng ìh pi lam manhài hòm;


\par }{\Q \VS{2}Tàng ìh canòm ca hiniq Chuaq ma rìh hloi hloi,

\par }{\QB èh pachac xam manoh wèq dèh bàu,

\par }{\Q ta-atoq wa lem jang,

\par }{\QB jò aih dìq ca Diac jah Boc Plình am xôq ramŏt,

\par }{\QB èh wì haq jah manè Boc Plình.”


\par }{\PP \VS{3}Chuaq doi ca jàn Juđa wa phôq Jê-ru-sa-lem:

\par }{\Q “Abèq achap taneh ma khoi đòiq clôi beq,

\par }{\QB apaq rai adrech nòi hila.


\par }{\Q \VS{4}Ôi jàn Juđa, wa jàn phôq Jê-ru-sa-lem,

\par }{\QB cađac manoh padèch catèh wa bìac wèq cwìang beq,

\par }{\Q pawech manoh ma ùh iu,

\par }{\QB èh yùq can nòih da Chuaq plôh tŏc,

\par }{\QB bùh cheo ùh cabô nui plah taiq bìac dù da pì.


\par }{\Q \VS{5}Anoi 'noh bàu ta gùng Juđa wa phôq Jê-ru-sa-lem;

\par }{\QB hlôi ken jàp gùng wa cachech bàu ma dìq jaq dêh,

\par }{\Q doi:

\par }{\QB ‘Phai tagop dabau lam mot ta phôq ma hagao beq.’


\par }{\Q \VS{6}Dèch cò pah Siôn! Apaq yòng mòiq nòi;

\par }{\QB lam chaq nòi hanình nòi catèm beq;

\par }{\Q ma jah 'màng aih Au thê bìac ranàc

\par }{\QB bìac raliang piang trùh enh gùng pah 'ngeo ca mat mahì loh.”


\par }{\BB \par }
{\Q \VS{7}Baco hlari khoi loh enh rôm,

\par }{\QB wa mangai ma loq jêh đac khoi bùiq dèh traiq,

\par }{\Q đòiq lam trùh broq ca Taneh Diac gè raliang piang,

\par }{\QB phôq gè cro, pi i ca mangai ŏi.


\par }{\Q \VS{8}'Màng aih, caxùnh eo ha-on tùc dèh rada crò hmoi beq,

\par }{\QB ma jah 'màng aih can nòih da Chuaq 'nhòq loh khoi enh bèn.


\par }{\BB \par }
{\Q \VS{9}Chuaq doi: “Ta hì

\par }{\QB aih bùa cwan dìq dŏng loh ca hlè hlat,

\par }{\Q 'bài pajàu cadrat,

\par }{\QB 'bài mangai capoch thai Boc Plình tarìt tariang.”


\par }{\PP \VS{10}Èh au doi: “Chuaq Boc Plình ôi, 'Màng aih Ìh khoi 'nùt jàn cô wa phôq Jê-ru-sa-lem, ma jah 'màng aih Ìh khoi doi: ‘Pì jah catèm,’ mahaq manàiq chang gùm khoi roh jang ranŏng.”


\par }{\PP \VS{11}Jò aih jah i bàu doi ca jàn cô wa phôq Jê-ru-sa-lem: “ 'Bài cayeo tôq enh bôi wang ngùn wa enh nòi đùng braih càn mùt ta con cadrì Au, aih jàn Au, mahaq cayeo cô ùh xài đòiq hi dè 'mau loq đòiq hi ùm phi.

\VS{12}Mahaq aih cayeo dìq jaq dêh hlôi mùt tiaq bàu thê da Au, taiq Au jah hadrah jàn cô.”


\par }{\Q \VS{13}'Bài lình ta'blêq ca bèn lam trùh tìah ca cayeo,

\par }{\QB xê wì haq tìah ca bahùt,

\par }{\Q axêh tìah ca chìm cliang.

\par }{\QB Nan xa ca bèn, 'nhòng rìh da bèn cô èh khoi dìq!


\par }{\Q \VS{14}Ô Jê-ru-sa-lem 'nheo hreo bìac ngan dù ta manoh gè beq, đòiq gè jah dèch claih!

\par }{\QB Gè ŏi đòiq bìac ngan dù ta manoh trùh jò leq?


\par }{\Q \VS{15}Cô, i bàu 'mèq trùh enh gùng Đan,

\par }{\QB wa bàu ùh lem trùh enh wang Ep-ra-im.


\par }{\Q \VS{16}“Thê tanap ca rìm jàn bàu cô, manàiq cô!

\par }{\QB ‘Èh hadai doi ca Jê-ru-sa-lem loq,

\par }{\Q enh nòi hangai 'bài lình ta'blêq đang lam trùh

\par }{\QB wì dudan ca Jê-ru-sa-lem wa rìm gùng ta Juđa.


\par }{\Q \VS{17}Wì dudan ca Jê-ru-sa-lem, tìah ca mangai gòm 'mau ta jèch,

\par }{\QB ma jah 'màng aih taiq haq khoi blàq Au;’ ” cô bàu Chuaq doi.


\par }{\Q \VS{18}“Taiq bìac broq da pì khoi broq loh bìac cô,

\par }{\QB bìac cô bìac ngang dù da pì.

\par }{\Q Ranàc cô,

\par }{\QB pì joq dìq jaq nan xa.”


\par }{\SH Bàu Ha-on Taiq Juđa 'Bìq Raliang Piang
\par }
{\Q \VS{19}Ôi manoh au! Manoh au xa ca hèm dìq jaq.

\par }{\QB Plì nòih au rađoh renh,

\par }{\QB au ùh hatenh jah,

\par }{\QB ma jah 'màng aih,

\par }{\Q taiq bàu cachech wa bàu cadàu tùh da lình wì,

\par }{\QB au khoi tàng ro rang.


\par }{\Q \VS{20}Enh ranàc cô trùh ranàc tau,

\par }{\QB dìq ca Taneh Diac khoi cro dŏng;

\par }{\Q ta mòiq rahyàc hnem traiq

\par }{\QB wa bai prình au khoi raliang đac;


\par }{\Q \VS{21}Au ep hnoq hla cò

\par }{\QB wa tàng atêh ken da lình wì trùh jò leq cô èh?


\par }{\BB \par }
{\Q \VS{22}“Jàn da Au aih dìq jaq blùng,

\par }{\QB wì haq ùh enh loq ca Au;

\par }{\Q wì haq aih 'bài con blùng,

\par }{\QB ùh 'nì loq cleq,

\par }{\Q toq enh broq bìac dù

\par }{\QB mahaq ùh 'nì broq bìac lem.”


\par }{\BB \par }
{\Q \VS{23}Au cùp ngan taneh,

\par }{\QB hnoq manhài manhèp raliang ralàc;

\par }{\Q au ngoi ngan plình

\par }{\QB can 'ngah pi hnoq ta leq.


\par }{\Q \VS{24}Au ngan bôi wang hnoq wì haq tadroq,

\par }{\QB Au ngan 'bài bôi hnoq wì dalàc.


\par }{\Q \VS{25}Au ngan dudan pi hnoq cabô,

\par }{\QB ngoi ngan ta plình dìq ca chìm khoi pan mot.


\par }{\Q \VS{26}Au ngan tam yi hangai,

\par }{\QB hnoq 'bài tamang khoi wìa ŏi clôi,

\par }{\Q dìq ca phôq khoi loh nòi catù enh ngìa ca Chuaq

\par }{\QB wa enh ngìa ca can nòih da Haq.


\par }{\PP \VS{27}Ma jah 'màng aih Chuaq doi 'màng cô:

\par }{\Q “Dìq ca gùng cô èh loh ca wang wê,

\par }{\QB mahaq 'nhòq trùh jò Au raliang đac dìq dŏng.


\par }{\Q \VS{28}Taiq 'màng aih taneh jah mango,

\par }{\QB plình loh ca clam clôiq,

\par }{\Q ma jah 'màng aih bàu Au khoi capoch 'noh,

\par }{\QB khoi pachì ùh jò leq blàq hlài.”


\par }{\BB \par }
{\Q \VS{29}Jò tàng atêh lình axêh wa atêh rang panenh,

\par }{\QB rìm phôq dìq cadàu mot 'nah ngai chiu ta rôm 'nah ngai mùt còp hmu;

\par }{\Q rìm phôq loh nòi catù,

\par }{\QB ùh i mangai ŏi.


\par }{\BB \par }
{\Q \VS{30}Mahaq ìh, ô mangai ma khoi 'bìq ta'mòq tôiq, ìh enh cleq ma caxùnh eo gòh 'màng 'mat, yŏc wang bac ta chac, yŏc long achìh đòiq patô mat yi càn, ìh broq 'màng aih đòiq broq cleq, ma jah 'màng aih 'bài mangai ma enh waq ca ìh toq jù lê ìh, enh jêh cachìt ìh.


\par }{\BB \par }
{\Q \VS{31}Ma jah 'màng aih au i tàng bàu hmoi,

\par }{\QB tìah ca bàu hmoi da mangai cadrì xa-ông con ramua.

\par }{\Q Aih raq bàu con cadrì Siôn,

\par }{\QB hmoi plaih tì rai doi:

\par }{\Q “Nan xa ca au!

\par }{\QB Mahua yiang au cachìt enh ngìa ca mangai jêh mangai.”




\par }\Chap{5}{\SH Phôq Jê-ru-sa-lem Wìa Ngang Dù
\par }
{\Q \VerseOne{1}“Lam jàp rìm trong ta Jê-ru-sa-lem ngan ma geo beq,

\par }{\QB èh ti bòch roc nòi chòq,

\par }{\Q ngan thù i mangai leq broq tiaq trong ta-atoq wa loq wèq bàu joq 'nàng ùh,

\par }{\QB đòiq au jah baxŏng tôiq ca phôq cô.


\par }{\Q \VS{2}'Nhac ca wì haq doi: ‘I Chuaq ma rìh hloi hloi ngan hnoq,’

\par }{\QB aih wì khoi pachac amòng.”


\par }{\BB \par }
{\Q \VS{3}Chuaq ôi, Ìh ùh ti chaq manoh i bàu joq 'nàng 'mòh?

\par }{\QB Ìh khoi jêh wì mahaq wì ùh jìq,

\par }{\QB Ìh lech ca wì, wì ùh loq mango;

\par }{\Q wì haq ùh yùq ca bìac doi hnài da Ìh;

\par }{\QB wì khoi broq ca hadrò dađeh loh yi cadoq ca hmu;

\par }{\QB wì ùh enh tawìh hlài tiaq Ìh.


\par }{\Q \VS{4}Jò aih au doi: “Wì cô 'bài mangai pa hŏc biaq,

\par }{\QB joq wì haq blùng;

\par }{\Q wì haq ùh loq ca trong da Chuaq

\par }{\QB wa ranenh da Boc Plình wì haq.


\par }{\Q \VS{5}'Màng aih au lam trùh ti mangai padrŏng can capoch tùang ca wì haq

\par }{\QB taiq wì haq loq ro ca trong da Chuaq

\par }{\QB wa bìac pajaq da Boc Plình wì haq.”

\par }{\Q Mahaq au hnoq wì hadai tìah ca dabau,

\par }{\QB wì haq hadai khoi goh đac long ech,

\par }{\QB hràt đac caxi.


\par }{\Q \VS{6}Taiq 'màng aih, baco hlari jah loh enh rôm;

\par }{\QB coq yiang tŏc enh đùng cap wì haq;

\par }{\QB 'beo gòm wì haq enh gùng ca phôq.

\par }{\Q Rìm ngai leq loh,

\par }{\QB jah 'bìq hich cap,

\par }{\Q taiq tôiq lôi da wì haq bàc hrìn,

\par }{\QB wa bìac blàq blènh da wì haq ùh nui rèn.


\par }{\BB \par }
{\Q \VS{7}“ 'Màng leq au jah baxŏng tôiq ca pì,

\par }{\QB taiq 'bài con caiq pì khoi hangai ca Au,

\par }{\QB wì haq khoi canòm ca hiniq 'bài can kiac ùh xài yiang Boc Plình đòiq pachac.

\par }{\Q Au khoi ban wì haq caq panàt bech tadêh,

\par }{\QB mahaq wì haq khoi broq tôiq tango,

\par }{\QB èh ta'miaq ca dabau lam trùh ta hnem da mangai tango.


\par }{\Q \VS{8}Wì haq tìah ca axêh calô bình baoq bìac rê ngŏng,

\par }{\QB ma leq hadai catô đòiq chaq tango ca mai mangai 'noiq.”


\par }{\Q \VS{9}Chuaq doi: “Bìac aih Au ùh baxa wì haq 'mòh?

\par }{\QB Au ùh 'noh bìac baxa ca taneh Diac 'màng aih 'mòh?


\par }{\BB \par }
{\Q \VS{10}“Heo tŏc ta pra pì nhò

\par }{\QB wì haq đòiq raliang đac beq mahaq paq raliang dŏng.

\par }{\Q Coh đac hamenh haq taiq 'bài hamenh

\par }{\QB aih ùh xài hamenh da Chuaq.


\par }{\Q \VS{11}Ma jah 'màng aih Is-ra-ên wa Juđa

\par }{\QB dìq ùh wèq dèh bàu, tablàq hlài ca Au,”


\par }{\QR Chuaq doi.

\par }{\BB \par }
{\Q \VS{12}Wì haq khoi amòng doi:

\par }{\QB “Chuaq ùh broq cleq ca bèn, hadai ùh i ca bìac ranàc leq trùh ca bèn;

\par }{\Q bèn ùh hìaq ep hnoq bìac tajêh poh

\par }{\QB wa bìac pangot hrah;


\par }{\Q \VS{13}'Bài mangai capoch thai Boc Plình khoi amòng;

\par }{\QB bàu Chuaq ùh ŏi ta wì haq;

\par }{\QB bìac wì haq ma anoi toq trùh ca cla wì haq raq hêq.”


\par }{\SH Bìac Hadrah Khoi Anoi 'Noh
\par }
{\PP \VS{14}Taiq 'màng aih Chuaq, Boc Plình ma wèq dìq ca 'bình plình doi:

\par }{\Q “Taiq pì khoi doi bàu aih, cô,

\par }{\QB Au broq ca bàu Au wìa ùnh nòi hacùng pì,

\par }{\Q èh 'bài jàn cô wìa long ùnh;

\par }{\QB ùnh aih jah bùh cheo dìq ca wì.”


\par }{\Q \VS{15}Chuaq doi: “Ô mangai Is-ra-ên,

\par }{\QB cô èh Au 'ràng mòiq Diac enh hangai tajraq hlài ca pì;

\par }{\Q aih mòiq jàn dêh, mòiq jàn i khoi dùnh;

\par }{\QB pì ùh 'nì ca bàu wì haq;

\par }{\QB jò wì haq capoch pì hadai ùh loq tàng.


\par }{\Q \VS{16}Ranac da wì haq dìq jaq yat;

\par }{\QB lình wì haq aih dìq 'bài mangai càn dêh.


\par }{\Q \VS{17}Wì caq dìq ca dahwèq pì,

\par }{\QB aih dahwèq 'bài con calô con cadrì pì khòh caq;

\par }{\Q wì haq lŏn 'bài trìu wa 'bài 'bo pì, plì nho, plì pŏc pì;

\par }{\QB raliang đac 'bài phôq hanình pì ma doi dèh dìq jaq cajap.”


\par }{\PP \VS{18}Chuaq doi: “ 'Nhac ca 'màng aih, mahaq ta 'bài hì aih, Au xôq ùh jêh đac dìq dŏng ca pì.

\VS{19}Jò wì bòch: ‘Gleq Chuaq, Boc Plình nhèn, ma am bìac ranàc trùh ca nhèn?’ Ìh doi: ‘Taiq pì khoi cađac Au đòiq cùh waiq 'bài can kiac ta gùng pì 'màng leq, 'màng aih èh pì hadai patìh mangai ta gùng 'noiq, aih ùh xài gùng pì.’


\par }{\Q \VS{20}“Bahìa bìac cô ca mangai hnem Jacôp beq,

\par }{\QB wa anoi 'noh ma jàp ta gùng Juđa:


\par }{\Q \VS{21}Halang don tamàng cô, ô jàn blùng wa ranhùa,

\par }{\QB pì ma i mat mahaq ùh hnoq,

\par }{\QB i don mahaq ùh tàng.”


\par }{\Q \VS{22}Chuaq doi: “Gleq pì ùh loq yùq crè ca Au?

\par }{\QB Gleq pì ùh loq tarìt jò yòng enh ngìa ca Au?

\par }{\Q Au cô yŏc braih broq 'bò acang diac raxìq,

\par }{\QB broq xam bàu pajaq

\par }{\Q đòiq hloi hloi ùh jò leq diac raxìq jah halùih 'nhac ca lai laq dêh,

\par }{\QB ùh jah lam cwa.


\par }{\Q \VS{23}Mahaq jàn cô enh gang manoh wa enh tablàq hlài;

\par }{\QB wì haq wech lam ca dađeh trong crài.


\par }{\Q \VS{24}Ùh jò leq wì haq hèm ta manoh doi:

\par }{\QB ‘Bèn khòh loq yùq crè ca Chuaq,

\par }{\Q Haq Boc Plình bèn ma am mè tôq troq jò;

\par }{\QB Haq jah wèq dìq ca jò apìt wa jò gat da bèn.’


\par }{\Q \VS{25}Bìac ngang dù da pì khoi khech tàc đac bìac aih;

\par }{\QB tôiq pì khoi broq ca cla pì ùh nhàn jah xôq ramŏt.


\par }{\BB \par }
{\Q \VS{26}“Ma jah 'màng aih khoi i mangai dù ŏi ta 'ne jàn Au;

\par }{\QB wì axan mangai tìah ca tang hlàm ca chìm.


\par }{\Q \VS{27}Hnem wì haq bình halùih bìac amòng,

\par }{\QB tìah ca talenh chìm bình,

\par }{\QB taiq 'màng aih wì haq loh ca can padrŏng wa i cwìang.


\par }{\Q \VS{28}Wì loh ca bech caiq,

\par }{\QB bìac ngang dù wì haq ùh i ca acang;

\par }{\Q wì hadrah ùh tiaq trong ta-atoq ca mangai lac,

\par }{\QB hadai ùh wiang wèq trong i lòiq da mangai pa.


\par }{\Q \VS{29}Au ùh baxa wì haq bìac wì haq khoi broq aih 'mòh?”

\par }{\QB Chuaq doi: “Ta Diac 'màng cô, Au ùh jêh chao 'mòh?”


\par }{\BB \par }
{\Q \VS{30}Cô bìac dìq jaq ramòt

\par }{\QB wa 'mèq ranàc khoi trùh ta gùng cô:


\par }{\Q \VS{31}'Bài mangai capoch thai Boc Plình khoi capoch bàu amòng;

\par }{\QB 'bài pajàu khoi dì tiaq bàu mangai 'nhòng cô đòiq jah i lòiq ca dađeh,

\par }{\QB mahaq jàn Au loq enh 'màng aih!

\par }{\Q Cô èh rìm bìac trùh jò lùch,

\par }{\QB jò aih ngan thù pì cô èh broq 'màng leq?




\par }\Chap{6}{\SH Atìq Cô Èh Phôq Jê-ru-sa-lem 'Bìq Raliang Đac
\par }
{\Q \VerseOne{1}“Ô mangai Bên-ja-min loh khoi ca Jê-ru-sa-lem beq,

\par }{\QB chaq nòi catèm,

\par }{\Q hlôi ken palèt ta Tê-cô-a,

\par }{\QB patep ùnh pa'yèp wì ta Bêt Hac-kê-rem,

\par }{\Q ma jah 'màng aih bìac raliang ralàc

\par }{\QB wa bìac ta-ùc khoi trùh enh pah 'ngeo da mat mahì loh.


\par }{\Q \VS{2}Ô Jê-ru-sa-lem, gè con cadrì lem lình da Au,

\par }{\QB mahaq Au phai raliang đac gè.


\par }{\Q \VS{3}'Bài mangai aban 'ràng dèh trìu lam trùh,

\par }{\QB broq traiq dudan ca phôq,

\par }{\QB ca'naih dèh trìu caq nhat nòi wì haq khoi yŏc ŏi.


\par }{\BB \par }
{\Q \VS{4}“Yòng beq, padon đòiq jêh haq!

\par }{\QB Bèn jêh haq jò 'ne hì.

\par }{\Q Nan xa ca bèn taiq mahì khoi tawìh,

\par }{\QB plình khoi xèq!


\par }{\Q \VS{5}Yòng beq, bèn glàm jêh haq jò damang

\par }{\QB wa raliang dìq 'bài hnem lem càn da haq.”


\par }{\PP \VS{6}Bàu Chuaq doi:

\par }{\Q “Coh long da haq beq,

\par }{\QB broq lì đòiq tajraq hlài ca Jê-ru-sa-lem.

\par }{\Q Phôq cô đang ca 'bìq baxa,

\par }{\QB ma jah 'màng aih ta phôq toq i bìac padit padiang wa hnen làn.


\par }{\Q \VS{7}Tìah ca adràm loh diac 'màng leq,

\par }{\QB èh bìac ngan dù da haq hadai 'màng aih ùh loq dìq.

\par }{\Q Padit padiang wa atùng hloi hloi i ta haq;

\par }{\QB bìac mango wa nan xa ùh dìq enh ngìa ca Au.


\par }{\Q \VS{8}Ô Jê-ru-sa-lem, tamàng bàu pa'yèp cô,

\par }{\QB tàng ùh, èh Au cađac gè,

\par }{\Q broq gè loh nòi catù wang wê,

\par }{\QB nòi ùh i mangai ŏi.”


\par }{\PP \VS{9}Chuaq ma wèq dìq ca 'bình plình doi:

\par }{\Q “Tìah ca mangai lam mot plì nho tŏch dìq ca rah mangai ŏi hlài da jàn Is-ra-ên,

\par }{\QB hadai 'màng aih, dèch tì prot ma hreo haq.”


\par }{\BB \par }
{\Q \VS{10}Au doi ca cabô

\par }{\QB wa pa'yèp cabô đòiq wì haq ma tamàng au?

\par }{\Q Don wì haq khoi clenh,

\par }{\QB taiq 'màng aih wì ùh jah tàng;

\par }{\Q wì haq ngan ùh loh cleq ca bàu Boc Plình;

\par }{\QB wì haq ùh enh tamàng bàu aih.


\par }{\Q \VS{11}Taiq 'màng aih ta manoh au bình halùih can nòih da Chuaq,

\par }{\QB au ùh jah hatenh.

\par }{\BB \par }
{\Q “Ùc beq, ùc 'noh ca 'bài con 'yoh ti trong phôq,

\par }{\QB ca 'bài gù radam đang ha'ngui ti dabau ta phôq,

\par }{\QB xam ŏng mai wa mangai craq.


\par }{\Q \VS{12}Hnem, đùng tamang wa 'bài mai wì haq jah jao am ca mangai 'noiq;

\par }{\QB taiq Au dèch tì tajraq hlài ca jàn gùng cô.”


\par }{\QR Chuaq doi 'màng aih.

\par }{\Q \VS{13}“Ma jah 'màng aih enh mangai 'yoh trùh mangai càn,

\par }{\QB dìq ham bìac lòiq crài ca dađeh,

\par }{\Q enh mangai capoch thai Boc Plình trùh pajàu,

\par }{\QB dìq amòng.


\par }{\Q \VS{14}Wì haq patìah ca broq brêh habau da jàn Au,

\par }{\QB hi khoi, doi:

\par }{\Q ‘Catèm! Catèm!’

\par }{\QB Mahaq ùh catèm cleq.


\par }{\Q \VS{15}Cla wì haq khoi broq bìac dìq jaq camaih, bìac dìq jaq ramòt.

\par }{\QB Mahaq wì haq ùh loq ca camaih 'nhac ca toq xìt leq;

\par }{\QB ùh loh gòh hadrò.

\par }{\Q Taiq 'màng aih wì haq cachìt ti mangai phai cachìt;

\par }{\QB jò Au baxa wì, wì haq clìh ti taneh.”


\par }{\PP \VS{16}Chuaq doi:

\par }{\Q “Yòng ti trong halah beq đòiq ngan,

\par }{\QB ti bòch thù ngan 'bài trong ma dùnh đòiq jah loq trong leq lem,

\par }{\Q trong leq 'mèq, èh jah lam tiaq trong aih,

\par }{\QB mahua yiang pì jah catèm.

\par }{\QB Mahaq wì tèu: ‘Nhèn ùh enh lam trong aih.’


\par }{\Q \VS{17}Au hadai khoi yŏc mangai đòiq gòm pì, haq doi ca pì:

\par }{\QB ‘Tamàng atêh taliaq oq!’

\par }{\QB Mahaq wì tèu: ‘Nhèn ùh tamàng leq!’


\par }{\Q \VS{18}Taiq bìac cô, ô dìq ca jàn tamàng oq;

\par }{\QB ô dìq ca Diac,

\par }{\QB loq ma ro rìm bìac 'mèq padon trùh ca wì haq.


\par }{\Q \VS{19}Ô taneh tamàng oq!

\par }{\QB Au 'ràng trùh bìac ranàc ca jàn cô,

\par }{\Q aih taiq bìac broq da wì haq ùh tamàng bàu Au,

\par }{\QB tablàq ranenh da Au.


\par }{\Q \VS{20}Au nhet ca dàu xua thùm trùh enh Sêba,

\par }{\QB wa long xua thùm trùh enh gùng hangai 'mòh?

\par }{\Q Taiq ngè tadreo bùh da pì ùh broq Au lem manoh,

\par }{\QB Au hadai ùh lem bùi ngè tadreo da pì.”


\par }{\PP \VS{21}Taiq 'màng aih Chuaq doi:

\par }{\Q “Au đòiq bìac khech tàt enh ngìa ca jàn cô;

\par }{\QB wì haq jah catŏih tacro,

\par }{\Q enh baq trùh con,

\par }{\QB bua wa mangai haten hatìa dìq cachìt dŏng.”


\par }{\SH Mangai Git Trùh Enh Pah 'Ngeo ca Mat Mahì Loh
\par }
{\PP \VS{22}Chuaq doi 'màng cô:

\par }{\Q “Cô èh i mòiq jàn enh pah 'ngeo ca mat mahì loh,

\par }{\QB aih jàn dìq jaq càn wa dêh trùh enh pah gàu crŏng taneh.


\par }{\Q \VS{23}Wì haq wê panenh wê jaoq,

\par }{\QB dìq jaq ngang xòt,

\par }{\QB ùh i ca manoh loq xa-ŏch.

\par }{\Q Bàu wì cachech dêh tìah ca diac raxìq lai laq;

\par }{\QB wì còi axêh, dudan ca gè ô Siôn, con cadrì Au!”


\par }{\BB \par }
{\Q \VS{24}Jò bèn tàng anoi trùh wì haq,

\par }{\QB jènh tì loh dŏng ca tabat,

\par }{\Q bèn dìq jaq yùq crè,

\par }{\QB broq ca bèn jìq ta cliac tìah ca mangai cadrì padon xa-ông.


\par }{\Q \VS{25}Apaq lam ta đùng tamang,

\par }{\QB hadai apaq lam ti trong,

\par }{\QB ma jah 'màng aih wì enh tajêh ca nhèn khoi rap jàp pôn pah.


\par }{\Q \VS{26}Ô 'bài mangai cadrì da jàn Au,

\par }{\QB caxùnh eo ha-on,

\par }{\Q cùi ta blo tanùh beq;

\par }{\QB rai crò hmoi tìah crò hmoi dèh ca con mòiq khoi cachìt,

\par }{\Q ma jah 'màng aih lình ma padon jêh đac pì,

\par }{\QB tajòi 'mòi renh trùh.


\par }{\BB \par }
{\Q \VS{27}“Au khoi dèch ìh ŏi ta'ne jàn Au đòiq ti ngan

\par }{\QB wa jah loq ca manoh wì haq 'màng leq.


\par }{\Q \VS{28}Dìq ca wì haq aih mangai loq blàq wa cadoq manoh,

\par }{\QB lam pàng leq capoch 'mèq pàng meh,

\par }{\Q cajap tìah ca đùng cadoq tìah ca mem,

\par }{\QB toq 'bài mangai broq raliang.


\par }{\Q \VS{29}Clŏng padah hlôi loh atêh dêh,

\par }{\QB tanàm bùh loh diac,

\par }{\Q mahaq jàn da au 'nhac ca bùh lam bùh hlài,

\par }{\QB xôq ùh loh cleq,

\par }{\Q ma jah 'màng aih 'bài cràc (da can ngang dù)

\par }{\QB ùh loh khoi enh wì haq.


\par }{\Q \VS{30}Taiq 'màng aih i bàu doi ca wì haq aih 'bac khoi cađac,

\par }{\QB taiq Chuaq khoi 'bìq cađac wì haq.”




\par }\Chap{7}{\SH Bàu Anoi 'Noh Ta 'Mang Hnem Cùh Waiq
\par }
{\PP \VerseOne{1}I bàu Chuaq trùh ca Jê-rê-mi doi:

\VS{2}“Ìh yòng jang ngo Hnem Cùh Waiq da Chuaq anoi 'noh bàu cô beq, ìh doi:

\par }{\PP “ ‘Ô dìq ca 'bài mangai Juđa, ma mùt ti ngo cô đòiq cùh waiq Chuaq, tamàng cô bàu Chuaq!

\VS{3}Chuaq ma wèq dìq ca 'bình plình, Boc Plình da Is-ra-ên doi: Ta'mroq hlài trong lam pì wa bìac broq da pì beq! Èh Au am ca pì jah ŏi hloi hloi nòi cô.

\VS{4}Pì apaq lùi bàu padô 'nùt da 'nah ngai khoi èh wì haq doi: “Cô nòi hnem cùh waiq da Chuaq! Hnem cùh waiq da Chuaq! Hnem cùh waiq da Chuaq!”

\VS{5}Mahaq tàng pì joq 'nàng enh ta'mroq hlài trong lam pì wa bìac broq da pì; tàng pì joq 'nàng enh broq ca dabau tiaq trong ta-atoq;

\VS{6}tàng pì ùh padit padiang 'bài jàn 'noiq, 'bài mangai lac, mangai hadrô, wa tàng pì pi hìaq broq ta-ùc mahem wa ùh lam tiaq 'bài can kiac đòiq raliang ca dađeh,

\VS{7}èh Au am pì rìh ŏi ta cô, aih ta taneh Au khoi am ca boc yaq pì enh calah, hloi hloi, yôt yôt.

\VS{8}mahaq pì xôq canòm bàu padô 'nùt aih bàu ùh 'ràng ca pì i lòiq cleq.


\par }{\PP \VS{9}“ ‘Pì atùng, jêh mangai, tango, capoch amòng, dèch am ngè tadreo ca Ba-an, lam tiaq 'bài can kiac ma pì ùh canao loq,

\VS{10}khoi èh atìq ca aih pì trùh yòng enh ngìa ca Au ta hnem hadròih cô, aih hnem jah creo xam hiniq Au, hi doi: “Nhèn khoi jah catèm!” Mahaq khoi èh pì xôq ŏi broq hòm bìac dìq jaq ramòt 'màng aih 'mòh?

\VS{11}Hnem cô đòiq ca hiniq Au, pì broq loh còp atùng 'mòh? Chuaq doi: Cla Au cô khoi ngan hnoq rìm bìac pì 'nang broq.


\par }{\PP \VS{12}“ ‘Pì lam ta Silô ngan beq, aih nòi Au khoi đòiq dèh hiniq Au enh jò baxèm, èh ngan Au khoi broq cleq ca nòi aih, taiq bìac ngang dù da Is-ra-ên jàn da Au.

\VS{13}Chuaq doi: Manàiq pì hadai khoi broq bìac aih, Au khoi pariaq hnài pì, mahaq pì ùh tamàng; Au khoi creo ca pì mahaq pì ùh tèu hlài bàu Au,

\VS{14}Taiq 'màng aih, cô èh Au hadai broq ca hnem cô hnem khoi jah creo xam hiniq Au, hnem pì khoi dìq jaq canòm, aih nòi Au khoi am ca pì wa ca boc yaq pì tìah ca Au khoi broq ca Silô;

\VS{15}Au jah cađac pì hangai ca Au, tìah ca Au khoi cađac dìq ca oh daq pì, aih dìq dŏng ca xinoi Ep-ra-im.’


\par }{\PP \VS{16}“Mahaq phàn da ìh apaq waiq khàn am ca jàn cô oq. Hadai paq taiq wì haq ma ìh creo dang xìn Au, ma jah 'màng aih Au ùh tamàng bàu ìh.

\VS{17}Ìh ùh hnoq bìac wì broq ta 'bài phôq gùng Juđa, wa ti trong ta phôq Jê-ru-sa-lem 'mòh?

\VS{18}Con 'yoh tagop long ùnh, wì baq patep ùnh, miq yŏc dàc broq 'benh đòiq dèch am ca bùa cadrì ŏi ta plình. Wì haq hadai pùc alac ca 'bài can kiac. Dìq ca bìac aih đòiq patô manoh git ca Au.

\VS{19}Chuaq doi: I joq wì haq broq ca Au jìq xa, loq wì haq broq jìq xa ca dađeh, 'màng aih wì haq khoi nhàn yŏc ca dađeh can camaih?


\par }{\PP \VS{20}“ ‘Taiq 'màng aih Chuaq doi: Au ùc 'noh can nòih da Au loh ta cô ta mangai wa ta ngè aban, ta long ta rôm wa ta dahwèq ta tamang; can nòih aih khàng tìah ca ùnh ùh jò leq pat.


\par }{\PP \VS{21}“ ‘Chuaq ma wèq dìq ca 'bình plình, Boc Plình da jàn Is-ra-ên doi: Dèch am tam ngè tadreo bùh ti 'bài ngè tadreo ma 'noiq, khoi èh caq jam aih oq!

\VS{22}Jò Au 'ràng 'bài boc yaq pì loh enh Aicàp, Au ma i anoi trùh loq hnài wì bìac ngè tadreo bùh wa ngè tadreo ma 'noiq?

\VS{23}Au toq hnài wì haq mòiq bìac cô: Khòh iu bàu Au, èh Au broq Boc Plình ca pì, pì broq jàn Au; rìh ma troq ranenh Au khoi hnài pì broq, 'màng aih pì jah xôq ramŏt.

\VS{24}Mahaq wì ùh tamàng hadai ùh broq tiaq, rìh tiaq dèh manoh, tiaq bìac ngang dù wa manoh cadoq cadang da wì; wì haq khoi lam laq alùi, ùh hlàng trùh.

\VS{25}Enh hì boc yaq wì haq loh khoi enh Aicàp trùh manàiq, hì cô trùh hì tau, Au thê 'bài hapŏng da Au, aih mangai capoch thai Boc Plình trùh ti wì haq,

\VS{26}Mahaq wì ùh tamàng Au, ùh iu Au, taiq wì haq cadoq manoh wa caq ŏi yi 'mèq dèh ca boc yaq calah nèh.’


\par }{\PP \VS{27}“Cô èh ìh doi ca wì haq bàu cô, mahaq wì ùh tamàng ìh. Ìh creo mahaq wì haq ùh tèu.

\VS{28}Ìh doi ca wì: ‘Cô jàn ùh iu bàu Chuaq aih Boc Plình da dađeh, ùh tamàng bàu hnài ta'mroq, bàu joq 'nàng khoi hnhung đac enh hacùng wì haq.


\par }{\PP \VS{29}“ ‘Ô Jê-ru-sa-lem got xac wa hwenh đac beq, crò hmoi ta nòi go ha'nhèq beq, ma jah 'màng aih Chuaq khoi cađac jàn cô, aih jàn loq broq ca Haq nòih xrông.


\par }{\PP \VS{30}“ ‘Chuaq doi: Jàn Juđa khoi broq tôiq enh ngìa ca Au; wì 'mùt bìac dìq jaq ramòt ta hnem jah creo xam hiniq Au, đòiq broq loh ca amùa.

\VS{31}Wì broq ca Tôphêt mòiq toq hnem tadreo nòi ha'nhèq, ta thòng Ben-hin-nôm, đòiq bùh 'bài con calô con cadrì da wì haq ta ùnh, aih bìac Au ùh thê hadai ùh lah hèm trùh.

\VS{32}Chuaq doi: Taiq 'màng aih ta 'bài hì trùh cô èh, wì pi creo nòi aih Tôphêt loq thòng Ben-hin-nôm hòm, mahaq wì jah doi aih thòng da bìac tajêh poh, ma jah 'màng aih wì jah catùh hanang mangai cachìt trùh pi i ca nòi catùh.

\VS{33}Hanang da jàn cô jah broq hanùm ca chìm dahwèq ca kiac rôm, taiq ùh i ca mangai leq drùh wì haq.

\VS{34}Au jah broq hatenh ca bàu do wa bàu cachech lem bùi; pi tàng bàu hatùang da ŏng mai neo, ta 'bài phôq da Juđa, ti trong phôq Jê-ru-sa-lem, taiq dìq ca gùng loh ca ralàc raliang.




\par }\Chap{8}{\SH Tôiq Lôi Wa Bìac Blàq Hlài Da Juđa
\par }
{\PP \VerseOne{1}“ ‘Chuaq doi: Jò aih èh, caxènh da 'bài bùa Juđa, 'bài cwan, 'bài pajàu Boc Plình, 'bài mangai capoch thai Boc Plình 'bìq wì 'noh đac khoi ca ralùng cla wì haq,

\VS{2}tènh đac ta mat mahì, mat khê, mat halŏng aih dìq bìac ma wì loq waq, wì patìh bìac, wì lam tiaq, wì waiq bòch, wì cùh waiq. Caxènh wì pi jah acom hlài đòiq hi catùh, mahaq jah wìa phàn ta crŏng taneh.

\VS{3}Jò aih 'bài mangai ŏi xrong hlài da jàn broq tôiq 'mèq 'mac aih, dìq ngèh enh ca jah cachìt yi hnao ca rìh ta nòi Au hnan wì haq trùh, Chuaq ma wèq dìq ca 'bình plình doi 'màng aih.’


\par }{\PP \VS{4}“Ìh doi ca wì haq: “Chuaq doi 'màng cô:

\par }{\Q “ ‘Jò cro pì ùh yòng 'mòh?

\par }{\QB Jò khoi cađac trong troq,

\par }{\QB èh ùh cađac dèh manoh broq tôiq 'mòh?


\par }{\Q \VS{5}Mahaq gleq jàn cô ma ùh tawìh hlài?

\par }{\QB Gleq Jê-ru-sa-lem ma hloi hloi lac trong?

\par }{\QB Wì haq toq enh lam tiaq bìac 'nùt alùan.


\par }{\Q \VS{6}Au khoi halang don đòiq tamàng.

\par }{\QB Mahaq wì ùh capoch joq 'nàng;

\par }{\Q ùh mangai leq cađac dèh manoh broq tôiq,

\par }{\QB hèm ta manoh doi: “Au khoi broq cleq cô?”

\par }{\Q Mahaq wì xôq lam tiaq dèh trong wì enh,

\par }{\QB tìah ca axêh tùh mùt nòi tajêh poh.


\par }{\Q \VS{7}'Bài clicoc xôq loq ca jò leq wì haq ep lam,

\par }{\QB chìm trù, chìm plahaiq, chìm bu yai dìq loq dèh ca jò

\par }{\Q đòiq wì haq pan hlài.

\par }{\QB Mahaq jàn Au ùh loq ca bàu hnài da Au.


\par }{\BB \par }
{\Q \VS{8}“ ‘ 'Màng leq pì ma hùa doi: “Nhèn cô khôn rabiaq,

\par }{\QB ma jah 'màng aih i ranenh da Boc Plình ŏi ti nhèn?”

\par }{\Q Mahaq ngoi long achìh da 'bài thài hnài ranenh khoi broq ca ranenh loh ca tawech,

\par }{\QB loh ca amòng.


\par }{\Q \VS{9}Mangai khôn rabiaq jah loh ca camaih,

\par }{\QB yùq crè wa hlòp manet,

\par }{\Q taiq wì haq khoi hangai ca bàu Chuaq,

\par }{\QB ŏi i can khôn rabiaq ta leq?


\par }{\Q \VS{10}Taiq 'màng aih Au am mai wì haq ca mangai 'noiq;

\par }{\QB tamang wì haq ca mangai 'noiq.

\par }{\Q Ma jah 'màng aih enh mangai hamoq trùh mangai can,

\par }{\QB dìq chaq toq bìac lòiq ca dađeh.

\par }{\Q Enh mangai capoch thai Boc Plình

\par }{\QB trùh 'bài pajàu dìq loq 'nùt amòng.


\par }{\Q \VS{11}Wì ha'naoq habau ca con jàn Au wa ca con cadrì Au dìq jaq glòih glaih,

\par }{\Q hi khoi wì doi:

\par }{\Q “Catèm! Catèm!”

\par }{\QB Mahaq ùh i catèm cleq!


\par }{\Q \VS{12}Chuaq doi: Wì haq camaih

\par }{\QB taiq wì haq khoi broq tôiq dìq jaq ramòt ùh?

\par }{\Q Joq 'nàng wì ùh loq camaih,

\par }{\QB hadai ùh gòh hadrò ca bìac broq.

\par }{\Q Taiq 'màng aih wì haq tacro

\par }{\QB tìah ca 'bài mangai ma khoi tacro ta hì Au baxa wì ta ngìa cô èh.


\par }{\BB \par }
{\Q \VS{13}“ ‘Chuaq doi: Au acom dìq dŏng 'bài ngè tamìt da wì haq:

\par }{\QB Pi i ca plì nho ta long nho, pi i ca plì pŏc ta long pŏc,

\par }{\QB hla haq hadai om hadrùih.

\par }{\Q Rìm bìac Au khoi am

\par }{\QB Au jah yŏc hlài enh wì haq.’ ”


\par }{\BB \par }
{\Q \VS{14}Gleq bèn ma ha'ngui hatenh 'màng cô! Creo ca dabau,

\par }{\QB beq bèn cadàu mot ta nòi phôq ma gao gình!

\par }{\Q Èh hadai cachìt ta aih, ma jah 'màng aih Chuaq,

\par }{\QB Boc Plình da bèn, khoi pajaq ca bèn ep cachìt!

\par }{\Q Haq am ca nhèn ôq diac đùc,

\par }{\QB taiq bèn khoi broq tôiq ca Haq.


\par }{\Q \VS{15}Bèn ngèh enh hnoq bìac catèm,

\par }{\QB mahaq ùh jah hnoq bìac catèm leq;

\par }{\Q bèn jah enh hnoq bìac broq brêh

\par }{\QB mahaq toq bìac ranàc trùh ca bèn!


\par }{\Q \VS{16}Enh phôq Đan

\par }{\QB khoi tàng atêh hi hèm da axêh wì haq,

\par }{\Q axêh calô wì cachech,

\par }{\QB taneh loh ca tadroq.

\par }{\Q Wì haq lam trùh lŏn taneh wa dahwèq da taneh;

\par }{\QB phôq wa 'bài jàn ŏi ta aih.


\par }{\BB \par }
{\Q \VS{17}Chuaq doi: “Au thê bìh wa bìh plŏng trùh ta pì cap pì,

\par }{\QB ùh i mangai leq jah tàt wì haq.”


\par }{\BB \par }
{\Q \VS{18}Bìac mango au ùh jah broq brêh;

\par }{\QB au khoi 'bìq hŏnh manoh.


\par }{\Q \VS{19}Ngan cô! Tamàng! Aih bàu creo dang da jàn Au, da con cadrì Au,

\par }{\QB enh taneh Diac nòi hangai wì doi:

\par }{\Q “ Ta Siôn i ca Chuaq ùh??

\par }{\QB I ca bùa da Siôn ta aih ùh?

\par }{\BB \par }
{\Q “Gleq wì hùa leoq Au xam dua 'mù wì haq,

\par }{\QB xam dua 'mù da jàn 'noiq?”


\par }{\BB \par }
{\Q \VS{20}“Jò gat khoi gêh;

\par }{\QB jò padrang khoi dìq,

\par }{\QB mahaq bèn xôq 'nhòq jah dèch claih.”


\par }{\BB \par }
{\Q \VS{21}Manoh au dìq jaq mango

\par }{\QB taiq bìac raliang ralàc cachìt da con cadrì da jàn au.

\par }{\Q Au crò hmoi; au mango,

\par }{\QB crè crep jìq jaq.


\par }{\Q \VS{22}Ta gùng Ga-la-at ùh i ca dàu

\par }{\QB đòiq broq brêh ca habau ùh?

\par }{\QB Ùh i ca 'bacsi ŏi ta aih ùh?

\par }{\Q 'Màng aih gleq padren

\par }{\QB hiwa da con cadrì da jàn au 'nhòq ha'naoq hlài?




\par }\Chap{9}{\SH Bàu Ha-on Ca Siôn
\par }
{\Q \VerseOne{1}Ôi! Ngèh enh gàu au cô jah wìa diac tamŏc,

\par }{\QB mat au wìa tamŏc diac mat,

\par }{\Q au jah hmoi xèq hì mang,

\par }{\QB hmoi ca con cadrì da jàn au 'bìq wì jêh đac.


\par }{\Q \VS{2}Au ngèh enh jah i hnem tamoi ŏi đò ŏi ta đùng braih càn,

\par }{\QB đòiq Au jah cađac dèh jàn wa lam hangai ca wì haq,

\par }{\Q ma jah 'màng aih dìq ca wì aih mangai tango,

\par }{\QB dìq ca wì aih mangai tawech 'nùt.


\par }{\BB \par }
{\Q \VS{3}“Wì haq cajùh dèh rapet tìah ca mangai 'nat panenh,

\par }{\QB wì jah wèq cwìang canòm ca bìac amòng, ùh canòm ca bìac ta-atoq.

\par }{\Q Wì broq dìq ca bìac ngang dù cô trùh bìac ngang dù tau.

\par }{\QB Mahaq wì ùh 'nì ca Au.”


\par }{\QR Bàu Chuaq doi 'màng aih.

\par }{\BB \par }
{\Q \VS{4}“Rìm ngai phai cachang dèh ca bua cla,

\par }{\QB hadai ùh jah lùi canòm dèh oh daq,

\par }{\Q ma jah 'màng aih oh daq leq ji loq i bìac gô pla,

\par }{\QB bua leq ji loq capoch jù lê dabau.


\par }{\Q \VS{5}Rìm ngai xôq chaq trong 'nùt dèh bua cla,

\par }{\QB ùh capoch bàu joq 'nàng;

\par }{\Q wì axràm dèh rapet capoch amòng,

\par }{\QB broq ca dađeh xalep taiq broq tôiq lôi.


\par }{\Q \VS{6}Ìh 'nang rìh ŏi ta'ne bìac amòng,

\par }{\QB taiq bìac amòng ma wì haq ùh enh canao loq ca Au,”


\par }{\QR cô bàu Chuaq doi.

\par }{\PP \VS{7}Taiq 'màng aih Chuaq ma wèq dìq ca 'bình plình doi:

\par }{\Q “Cô èh Au jah baxa thù wì haq,

\par }{\QB ma jah 'màng aih Au broq

\par }{\QB 'màng leq hòm ca con cadrì da jàn Au?


\par }{\Q \VS{8}Rapet wì haq aih rang acam jêh mangai;

\par }{\QB hacùng toq capoch bàu amòng 'nùt,

\par }{\Q enh gùng capoch bàu waiq xôq dèh ca bua,

\par }{\QB mahaq ta manoh bet manet ca trong haq.


\par }{\Q \VS{9}Au ma ùh baxa bìac broq da wì haq aih 'mòh?

\par }{\QB Ca Diac 'màng cô,

\par }{\Q Au ùh tình jêh đac 'mòh?”


\par }{\QR Bàu Chuaq doi 'màng aih.

\par }{\BB \par }
{\Q \VS{10}Au crò hmoi ca 'bài wang,

\par }{\QB ha-on ca 'bài đùng nhat ta braih càn,

\par }{\Q ma jah 'màng aih ùnh khoi cheo đac,

\par }{\QB pi i ca mangai lam hlài,

\par }{\Q pi tàng bàu ngè aban catô;

\par }{\QB enh chìm trùh jam rôm khoi mot dŏng dìq.


\par }{\BB \par }
{\Q \VS{11}“Au broq ca phôq Jê-ru-sa-lem loh ca ha'ngùc tacro hech,

\par }{\QB loh còp coq yiang;

\par }{\Q wa broq ca 'bài phôq da mangai Juđa loh ca wang wê,

\par }{\QB pi i ca mangai ŏi.”


\par }{\PP \VS{12}Cabô khôn rabiaq đòiq jah loq bìac cô? Mangai leq jah nhàn bàu enh hacùng Chuaq đòiq anoi paro hlài bìac cô? Hagleq taneh diac ma loh ca raliang ralàc, wang wê tìah ca đùng braih càn, ùh i ca mangai lam cwa?


\par }{\PP \VS{13}Chuaq doi: “Taiq wì haq khoi cađac ranenh Au khoi broq am ca wì; ùh iu bàu Au, hadai ùh broq tiaq ranenh Au,

\VS{14}mahaq rìh tiaq dèh manoh cadoq cadang, lam tiaq Ba-an, aih kiac boc yaq wì haq khoi hnài.”

\VS{15}Taiq 'màng aih Chuaq ma wèq dìq ca 'bình plình, Haq Boc Plình da Is-ra-ên, doi: “Cô Au am ca jàn cô caq cachiq pagiang xang wa ôq diac broq cachìt.

\VS{16}Au broq ca wì haq prai priang trùh ta gùng ma boc yaq wì 'nhòq lah loq; Au thê chang gùm hnan tiaq wì trùh jò Au jah jêh đac wì haq.”


\par }{\PP \VS{17}Chuaq ma wèq dìq ca 'bình plình doi:

\par }{\Q “Hamang oq! Creo ca 'bài mangai gù cadrì hmoi caq cùng trùh,

\par }{\QB thê 'bài mangai cadrì ma loq mamùc hlài.


\par }{\Q \VS{18}Creo ca 'bài mangai cadrì aih trùh ma renh beq,

\par }{\QB đòiq hmoi thai ca nhèn,

\par }{\QB trùh jò mat nhèn clàng ca diac mat.


\par }{\Q \VS{19}Ma jah 'màng aih i bàu hmoi trùh enh Siôn doi:

\par }{\QB ‘Nhèn raliang ralàc dŏng khoi dìq!

\par }{\QB Nhèn dìq jaq camaih,

\par }{\Q ma jah 'màng aih nhèn ep hangai dèh ca gùng,

\par }{\QB hnem nhèn khoi 'bìq wì raliang dŏng!’ ”


\par }{\BB \par }
{\Q \VS{20}Ô 'bài mangai cadrì tamàng bàu Chuaq beq!

\par }{\QB Halang don tamàng bàu loh enh hacùng Haq;

\par }{\Q hnài ca 'bài con cadrì da pì crò hmoi ha-on beq,

\par }{\QB hnài ca 'bài mangai ta phôq cla pì ta-oih atŏch;


\par }{\Q \VS{21}Ma jah 'màng aih can cachìt khoi heo tŏc ti 'mŏc gàu,

\par }{\QB mùt ta hnem 'bài bèn,

\par }{\Q jêh đac 'bài con 'yoh đòiq ùh hnoq hòm ta trong ti phôq;

\par }{\QB hadai ùh i gù radam ta xàn phôq hòm.


\par }{\PP \VS{22}Ìh doi beq: “Chuaq doi 'màng cô:

\par }{\Q “ ‘Hanang mangai cachìt

\par }{\QB tìah ca ìch ùc ta tamang,

\par }{\Q tìah ca hadròc 'mau ti cloh mangai gat,

\par }{\QB ùh i mangai tŏch.’ ”


\par }{\PP \VS{23}Bàu Chuaq doi 'màng cô:

\par }{\Q “Mangai rabiaq ùh jah catèh dèh bìac rabiaq,

\par }{\QB mangai dêh ùh jah catèh dèh can dêh,

\par }{\QB mangai can padrŏng ùh jah catèh bìac can padrŏng.


\par }{\Q \VS{24}Mahaq mangai leq enh catèh phai catèh dađeh

\par }{\QB 'nì loq ca Chuaq beq,

\par }{\Q Au ma i manoh dìq jaq loq waq ùh tablòq;

\par }{\QB Au ma broq bìac ta-atoq wa lem jang ta crŏng taneh,

\par }{\QB taiq Au loq enh bìac 'màng aih.”


\par }{\PP \VS{25}Chuaq doi: “Cô èh Au baxa dŏng dìq ca 'bài mangai ma toq cat akia tiaq trong chac xech,

\VS{26}aih mangai Aicàp, Juđa, Êđôm, xau Amôn, Moap, wa dìq ca 'bài mangai ma got xàc ti baiq pah min don wa rìh ta đùng laih lang. Ma jah 'màng aih dìq ca jàn cô ùh cat akia, mahaq dìq ca jàn Is-ra-ên ùh cat akia ta manoh.”




\par }\Chap{10}{\SH Cùh Waiq Dua 'Mù Aih Khoi Ranhùa
\par }
{\PP \VerseOne{1}Ô 'bài mangai Is-ra-ên, tamàng bàu Chuaq doi ca pì cô.

\VS{2}Bàu Chuaq doi:

\par }{\Q “Apaq hŏc tiaq dua 'nhòng rìh da 'bài jàn 'noiq,

\par }{\QB apaq yùq crè ca bìac patò ŏi ta plình,

\par }{\QB 'nhac ca jàn enh gùng dìq jaq yùq crè ca teo patò aih.


\par }{\Q \VS{3}Bìac broq da mangai jàn joq 'nàng dech 'ngwan,

\par }{\QB taiq aih bìac mangai thòq coh long ta rôm,

\par }{\QB yŏc chòng trah, yŏc panùng pùng padì.


\par }{\Q \VS{4}Wì 'bìt xam wang wa 'bac đòiq broq lem,

\par }{\QB yŏc đình tiang đòiq haq ùh cro.


\par }{\Q \VS{5}Dua 'mù da wì haq

\par }{\QB tìah ca ranom ma atua ta tamang pìt cachiq;

\par }{\Q dua 'mù aih ùh loq capoch,

\par }{\QB ep i mangai tòng,

\par }{\QB ma jah 'màng aih haq ùh 'nì cadiang lam.

\par }{\Q Apaq crè ca dua 'mù aih, taiq haq ùh jah broq raliang cleq ca pì,

\par }{\QB hadai ùh i ca cwìang jah am xôq ramŏt ca pì.”


\par }{\BB \par }
{\Q \VS{6}Waiq Chuaq, joq 'nàng ùh i cabô dàng Ìh,

\par }{\QB Ìh joq càn caiq, Ìh joq 'nàng i cwìang itai;

\par }{\QB hiniq Ìh enh 'nhèq dŏng dìq.


\par }{\Q \VS{7}Ìh joq 'nàng Bùa dìq ca crŏng taneh,

\par }{\QB cabô ùh yùq crè ca Ìh?

\par }{\Q Ma jah 'màng aih Ìh joq đang ca jah padèch,

\par }{\QB taiq ta dìq dŏng ca 'bài ma khôn rabiaq ta rìm jàn ta rìm Diac,

\par }{\QB ùh i mangai leq tìah ca Ìh.


\par }{\BB \par }
{\Q \VS{8}Dìq ca jàn aih loh ca blùng,

\par }{\QB loh ca ranhùa,

\par }{\Q mòiq apŏt long broq loh dua 'mù,

\par }{\QB aih bìac 'ngwan, ùh i ca lòiq cleq.


\par }{\Q \VS{9}'Bac tùq ratang yŏc enh Ta-rê-si,

\par }{\QB wang enh Upha,

\par }{\Q wì haq toq broq,

\par }{\QB aih bìac tì cŏng da mangai thòq 'bac geo broq loh;

\par }{\Q Caxùnh eo cwàn ca 'bài dua 'mù aih xam bai gòh drinh

\par }{\QB wa gòh ngùi wì aih dìq bìac broq da 'bài thòq ragài tì.


\par }{\Q \VS{10}Mahaq Chuaq, Haq joq 'nàng Boc Plình,

\par }{\QB Haq Boc Plình ma rìh yôt, Haq Bùa hloi hloi.

\par }{\Q Taneh tadroq jò Haq loh nòih,

\par }{\QB rìm Diac ùh chìuq nui can nòih da Haq.


\par }{\PP \VS{11}“ 'Màng aih, ìh phai doi ca phù cròng bàu cô: ‘ 'Bài can kiac ma ùh broq loh plình crŏng taneh, èh jah 'bìq jêh đac ta crŏng taneh enh ca'nàm plình.’ ”


\par }{\Q \VS{12}Mahaq Boc Plình khoi broq loh plình wa crŏng taneh cô xam cwìang itai da Haq;

\par }{\QB Haq broq loh rìm ngè tiaq can khôn rabiaq da Haq

\par }{\QB wa dèch plình ha'nhèq tiaq bìac 'nì loq Haq.


\par }{\Q \VS{13}Jò Haq broq bàu, èh i atêh dêh ta 'bài diac ta plình ta-ùc 'noh;

\par }{\QB Haq broq ca hòi diac pan tŏc wìa yùc pan jàp crŏng taneh;

\par }{\Q Haq broq ca camlet lam tiaq mè;

\par }{\QB broq ca cayeo loh enh nòi 'bài hapom da Haq.


\par }{\BB \par }
{\Q \VS{14}Mangai leq cùh waiq dua 'mù dìq ranhùa wa ùh loh cleq;

\par }{\QB 'bài thòq ma tùh dua 'mù camaih dèh ca dua 'mù wì khoi broq loh,

\par }{\Q ma jah 'màng aih dua 'mù haq broq loh,

\par }{\QB aih dua 'mù toq padô 'nùt, ùh i ca hòi hihèm.


\par }{\Q \VS{15}'Bài dua 'mù aih dìq ùh loh cleq, aih toq bìac đòiq padô 'nùt,

\par }{\QB trùh hì baxa, wì haq 'bìq raliang dŏng dìq.


\par }{\Q \VS{16}Mahaq phàn xôxech da Jacôp ùh xài 'màng aih,

\par }{\QB ma jah 'màng aih Boc Plình raq ma khoi broq loh rìm ngè bìac,

\par }{\Q Is-ra-ên aih hadròng hadrech da xôxech Haq,

\par }{\QB hiniq Haq aih Chuaq ma wèq dìq ca 'bình plình.


\par }{\BB \par }
{\Q \VS{17}Ô phôq ma khoi 'bìq dudan,

\par }{\QB acom dìq ca cùng hang èh loh khoi ca phôq beq.


\par }{\Q \VS{18}Ma jah 'màng aih Chuaq doi 'màng cô:

\par }{\QB “Yàng cô Au hwenh đac dŏng dìq jàn ma ŏi ta Diac,

\par }{\Q Au broq ca wì haq nan xa waq ca wì haq cadrat don,

\par }{\QB đòiq ùh i mangai leq jah claih.”


\par }{\BB \par }
{\Q \VS{19}Nan xa ca au taiq habau au jìq dìq jaq,

\par }{\QB teo habau càn caiq xa ca brêh,

\par }{\QB mahaq au hèm cô raq can jìq au ep pòq.


\par }{\Q \VS{20}Traiq da au khoi raliang,

\par }{\QB 'bài caxi haq khoi catech,

\par }{\Q con calô au khoi lam đac,

\par }{\QB pi i ca mangai leq broq hlài traiq hadai

\par }{\QB pi i ca mangai leq prình hlài da au traiq.


\par }{\Q \VS{21}'Bài mangai ban trìu loh ca blùng dŏng,

\par }{\QB taiq ùh chaq bòch manoh Chuaq.

\par }{\Q Taiq 'màng aih cla wì haq loh ca raliang piang,

\par }{\QB wa 'bài trìu loh ca tac mac.


\par }{\Q \VS{22}Ngan tau atêh tagrùang tagràt trùh

\par }{\QB enh pah 'ngeo ca mat mahì

\par }{\Q loh broq ca 'bài phôq da Juđa loh ca wang wê,

\par }{\QB loh còp coq yiang ŏi.


\par }{\BB \par }
{\Q \VS{23}Ôi Chuaq! Au loq joq 'nàng con mangai ùh jah broq craq dèh 'nhòng rìh cla.

\par }{\QB Con mangai hadai ùh jah pajaq dèh ca cadiang jènh lam.


\par }{\Q \VS{24}Chuaq ôi! Xìn Ìh hnài au,

\par }{\QB mahaq paq tiaq jò can nòih taiq yùq Ìh loq jêh đac au.


\par }{\Q \VS{25}Xìn Ìh ùc 'noh can nòih Ìh ca 'bài Diac ùh canao loq ca Ìh,

\par }{\QB 'bài tamoi ùh creo dang Ìh,

\par }{\QB ma jah 'màng wì khoi lŏn Jacôp;

\par }{\Q wì caq èh jêh đac haq

\par }{\QB wa raliang dŏng dìq hnem phôq wa taneh tamang haq.




\par }\Chap{11}{\SH Bìac Wêh Jao Khoi 'Bìq Raliang
\par }
{\PP \VerseOne{1}Cô bàu Boc Plình doi ca Jê-rê-mi:

\VS{2}“Ìh tamàng bàu hnài da trong wêh jao cô, èh doi hlài ca jàn Juđa wa mangai ŏi ta phôq Jê-ru-sa-lem.

\VS{3}Ìh doi ca wì: Chuaq, Haq Boc Plình da Is-ra-ên, doi 'màng cô: ‘Mangai leq ùh iu bàu ta wêh jao cô, èh 'bìq waiq hanip.

\VS{4}Cô wêh jao Au khoi broq ca boc yaq pì ta hì Au 'nong wì haq loh enh Aicàp, aih loh khoi enh tanùh bùh hech ca mem’, Au doi ca wì: ‘Tàng pì iu bàu Au wa broq gêh rìm bìac Au khoi hnài, èh pì jah broq jàn Au, Au broq Boc Plình da pì.

\VS{5}Au jah broq gêh dèh bàu Au khoi hùaq ca boc yaq pì am ca wì haq gùng bình halùih sùa wa diac xùt’, aih nòi pì đang rìh manàiq.”

\par }{\PP Au tèu: “Joq 'màng aih, Chuaq ôi.”


\par }{\PP \VS{6}Chuaq doi ca au: “Ìh anoi dìq ca bìac cô loh ti phôq Juđa wa ti trong halah da Jê-ru-sa-lem beq. Ìh phai doi: ‘Tamàng wa broq tiaq bìac ta wêh jao cô.

\VS{7}Taiq Au khoi pa'nhùq yôt ca boc yaq pì enh hì Au khoi 'ràng wì haq loh enh Aicàp trùh manàiq. Au xôq hloi hloi bahmàng ca wì, Au doi: “Tamàng bàu Au beq.”

\VS{8}Mahaq wì ùh iu, hadai ùh tamàng bàu Au; blòq hlài; rìm ngai dìq rìh tiaq dèh manoh cadoq cadang ngang dù da cla. Taiq 'màng aih Au khoi pa'noh ca wì haq bàu waiq hanip khoi anoi ta sech wêh jao cô, aih wêh jao Au khoi thê wì haq phai iu tiaq, mahaq wì ùh iu tiaq.’ ”


\par }{\PP \VS{9}Chuaq doi ca au: “Mangai Juđa wa jàn phôq Jê-ru-sa-lem khoi pađim ca dabau đòiq blàq blènh:

\VS{10}Wì haq khoi wìh hlài dèh ta tôiq lôi ma boc yaq wì haq khoi broq adroi nèh, aih 'bài mangai ùh tamàng bàu Au. Wì haq khoi tiaq 'bài can kiac, patìh bìac ca 'bài can kiac aih. Mangai Is-ra-ên wa mangai Juđa khoi blòq wêh jao Au broq ca boc yaq wì.

\VS{11}Taiq 'màng aih Chuaq doi: ‘Cô, Au 'noh bìac ranàc ca wì, wì ùh jah claih. 'Nhac wì haq waiq dang creo ca Au, mahaq Au ùh tamàng.

\VS{12}Jò aih 'bài jàn ta gùng Juđa wa gùng Jê-ru-sa-lem lam creo dang ca 'bài can kiac wì haq khoi dèch am ngè tadreo, mahaq 'bài can kiac aih ùh jah dèch wì haq ta jò wì glàm bìac ranàc cô.

\VS{13}'Màng aih Ô mangai Juđa, ìh i toq leq phôq hadai i toq aih can kiac! Phôq Jê-ru-sa-lem i toq leq toq trong hadai i toq aih 'bŏng tadreo ca 'bài can kiac broq loh toq bìac camaih; aih 'bŏng tadreo đòiq cùh waiq can kiac Ba-an!’


\par }{\PP \VS{14}“ 'Màng aih, ìh, apaq waiq khàn am ca jàn cô, hadai apaq taiq wì haq ìh creo waiq dang Au, ma jah 'màng aih, Au ùh tamàng bàu wì haq ta jò wì glàm bìac ranàc.


\par }{\Q \VS{15}“Mangai jàn Au dìq jaq loq waq,

\par }{\QB haq ŏi jah mùt hnem Au jò haq broq bàc bìac 'mèq mac ùh?

\par }{\Q Ngè tadreo haq ma dèch am ca can kiac jah dèch haq claih ca bìac ranàc cô

\par }{\QB đòiq jò aih haq jah lem bùi ta manoh 'mòh?”


\par }{\BB \par }
{\Q \VS{16}Chuaq khoi lah alìah doi ìh tìah ca long Ôliu cràm hla,

\par }{\QB càn caiq, jìang lem, loh plì top;

\par }{\Q mahaq manàiq cô i bàu creo hràng taiq Chuaq bùh đac hla haq,

\par }{\QB goh đac hamenh haq.


\par }{\MM \VS{17}Chuaq ma wèq dìq ca 'bình plình Haq khoi pìt ìh; cla Haq raq khoi 'noh bìac ranàc trùh ca ìh, taiq bìac ngang dù da Is-ra-ên wa Juđa khoi broq Au nòih xam bìac wì haq dèch ngè tadreo am ca can kiac Ba-an.


\par }{\SH Wì Pacliac 'Mèq 'Mac Ca Jê-rê-mi
\par }
{\PP \VS{18}Chuaq khoi doi ca Au loq, au hadai khoi loq, jò aih Chuaq khoi am au loq bìac hatình 'mèq da wì haq.

\VS{19}Mahaq adroi ca aih, au tìah ca con trìu lem 'bìq wì dùng 'ràng trùh ta nòi broq jam; au ùh loq wì khoi ta pađim ca dabau chaq trong đòiq jêh đac au. Wì doi: Beq bèn cau đac long aih khoi èh hlêh hloi dŏng dìq plì haq, jêh đac haq ca cachìt, đòiq pàng cô pi i ca mangai leq ŏi hmàng trùh ca hiniq haq hòm.


\par }{\Q \VS{20}Mahaq waiq Chuaq ma wèq dìq ca 'bình plình,

\par }{\QB Ìh Mangai hadrah ta-atoq.

\par }{\Q Ìh loq ca manoh hèm da rìm ngai;

\par }{\QB xìn am au hnoq bìac tabroq chao da Ìh ca wì haq,

\par }{\QB taiq au khoi phùq phàn rìm hiniq ca tì Ìh.


\par }{\PP \VS{21}Taiq 'màng aih Chuaq doi bàu cô ca jàn A-na-tôt, aih jàn khoi enh jêh đac ìh. Wì doi: “Tàng ìh ùh enh nhèn jêh đac, ìh apaq canòm ca hiniq Chuaq capoch bàu Boc Plình hòm, đòiq ìh ùh hìaq 'bìq tì nhèn jêh đac.”

\VS{22}'Màng aih, Chuaq ma wèq dìq ca 'bình plình doi 'màng cô: “Cô! Au padon baxa wì haq! Mangai radam wì haq jah cachìt ca chang gùm; 'bài mangai cadrì wa mangai calô jah cachìt ca pangot hrah.

\VS{23}Ùh i ca mòiq ngai leq rìh, ma jah 'màng aih Au jêh dìq ca jàn A-na-tôt ta hanam Au baxa wì haq.”




\par }\Chap{12}{\SH Bàu Waiq Khàn Da Jê-rê-mi
\par }
{\Q \VerseOne{1}Waiq Chuaq rìm yàng au hatùang ca Ìh,

\par }{\QB Ìh hloi hloi ta-atoq ta rìm bìac,

\par }{\Q 'nhac ca 'màng aih mahaq au enh bòch Ìh mòiq bìac:

\par }{\QB Hagleq mangai dù hloi hloi can padrŏng

\par }{\QB wa mangai loq padô 'nùt hloi hloi jah catèm?


\par }{\Q \VS{2}Ìh khoi pìt wì haq, wì haq khoi i riah,

\par }{\QB khoi yòng càn wa loh plì;

\par }{\Q bàu wì haq capoch dìq jaq hatenh ca Ìh,

\par }{\QB mahaq manoh wì haq dìq jaq hangai ca Ìh.


\par }{\Q \VS{3}Mahaq Chuaq ôi, Ìh loq ca au,

\par }{\QB Ìh hnoq au, Ìh khoi thù manoh au enh ngìa ca Ìh.

\par }{\Q Xìn Ìh lah wì haq tìah ca lah calùh trìu padon 'ràng trùh nòi broq jam,

\par }{\QB xìn Ìh đòiq crài wì haq padon ca hì jêh đac.


\par }{\Q \VS{4}Taneh diac ep xalep 'màng cô trùh jò leq?

\par }{\QB Nhat ta tamang croh crenh 'màng cô trùh jò leq?

\par }{\Q Ngè ta rôm wa chìm,

\par }{\QB wì mangai dù khoi rùp dìq.

\par }{\Q Wì doi:

\par }{\QB “Chuaq ùh hnoq bìac broq da bèn.”


\par }{\SH Boc Plình Tèu Hlài
\par }
{\Q \VS{5}“Tàng ìh cadàu thì ca mangai lam jènh mahaq ìh tagah lep,

\par }{\QB èh broq 'màng leq ìh nui cadàu thì ca axêh?

\par }{\Q Tàng nòi taneh gùng catèm mahaq ìh xôq tacro,

\par }{\QB èh broq 'màng leq ìh nui ta'blêq ta rôm cràm kenh diac cròng Jôđan.


\par }{\Q \VS{6}Cla oh daq ìh wa xinoi ìh hadai đang blòq hlài ìh;

\par }{\QB wì capoch 'mèq ca ìh enh cloh ìh,

\par }{\Q 'nhac ca wì capoch rangot,

\par }{\QB ìh apaq lùi wì.”


\par }{\BB \par }
{\Q \VS{7}“Au khoi cađac hnem Au,

\par }{\QB Au khoi cađac xôxech Au.

\par }{\Q Au khoi cađac 'bài mangai Au ma dìq jaq loq

\par }{\QB waq ca mangai ma git ca wì haq.


\par }{\Q \VS{8}Xôxech da Au khoi tìah ca baco hlari ta rôm tajraq hlài ca Au,

\par }{\QB taiq 'màng aih Au git ca haq.


\par }{\Q \VS{9}Mangai xôxech Au aih cliang kèn habràu axan jam 'mòh?

\par }{\QB Ma dìq ca cliang kèn ma 'noiq dudan ca haq rìm pah ùh?

\par }{\Q Lam beq, tagop dìq ca ngè rôm hi 'ràng wì haq

\par }{\QB đòiq caq xech haq.


\par }{\Q \VS{10}Bàc mangai ban trìu khoi raliang đac wùan nho Au,

\par }{\QB jôiq nunit đac taneh Au,

\par }{\Q broq ca taneh Au ma dìq jaq loq

\par }{\QB waq loh nòi croh crenh nòi catù.


\par }{\Q \VS{11}Wì haq khoi broq ca taneh loh wìa nòi catù,

\par }{\QB croh crenh;

\par }{\Q haq crò hmoi enh ngìa ca Au;

\par }{\QB dìq ca gùng loh ca wang wê ùh i mangai leq hèm trùh.


\par }{\Q \VS{12}'Bài lình enh ta'blêq khoi trùh ta go ngùn,

\par }{\QB wa ta đùng braih càn.

\par }{\Q Ma jah 'màng aih chang gùm da Chuaq caq lŏn enh gàu cô trùh gàu tau da gùng,

\par }{\QB ùh i ca chac xech leq jah catèm.


\par }{\Q \VS{13}Wì haq rai adrech 'mau mì, mahaq toq gat adrech nhat,

\par }{\QB wì haq khoi abroq dìq jaq tagah lep mahaq ùh gat jah cleq,

\par }{\Q dìq jaq camaih ca bìac cleq pì khoi gat jah,

\par }{\QB ma jah 'màng aih can nòih da Chuaq khoi ùc 'noh ta pì.”


\par }{\PP \VS{14}Chuaq doi 'màng cô: “Dìq dŏng ca 'bài jàn ma hatenh hatìa gìa rep ma ngang dù, aih 'bài jàn khoi ta'miaq xôxech da Au khoi am ca Is-ra-ên: Au jah bùch đac wì haq loh khoi ca gùng wì haq Au hadai bùch hloi jàn Juđa loh khoi enh wì haq.

\VS{15}Mahaq atìq ca jò Au khoi bùch đac wì haq; Au xa-ŏch hlài ca wì haq. Au ahlài wì haq ta xôxech wì haq, rìm jàn jah hlài dèh ta taneh gùng cla wì.

\VS{16}Jò aih tàng wì haq hŏc tiaq jàn Au, yŏc hiniq Au đòiq pachac, ‘I Chuaq ma rìh hloi hloi jah hnoq’, tìah ca 'bài hì adroi nèh wì haq khoi hnài jàn Au canòm ca hiniq Ba-an đòiq pachac, 'màng aih wì haq jah cajap ŏi ta'ne jàn Au.

\VS{17}Mahaq tàng jàn leq ùh tamàng bàu Au, Au bùch wa jêh đac jàn aih.” Cô bàu Chuaq doi.




\par }\Chap{13}{\SH Caxi Càt Ca'nam Khoi Raliang
\par }
{\PP \VerseOne{1}Chuaq doi ca au: “Ìh lam rŏt caxi càt ca'nam xam bai briang khoi èh càt dudan ca ca'nam beq, mahaq paq tàm haq ta diac oq.”

\VS{2}'Màng aih au lam rŏt caxi càt ca'nam xam bai briang, càt dèh jang ca'nam tiaq bàu Chuaq thê.


\par }{\PP \VS{3}Chuaq doi ca au yàng ma baiq:

\VS{4}“Yŏc caxi càt ca'nam ìh ma khoi rŏt 'mat, càt aca'nam, khoi èh lam trùh ta cròng diac U-phra-tê cadoc haq ta mòiq cop hmu ŏi ta aih.”

\VS{5}'Màng aih au lam cadoc caxi càt ca'nam aih ta còp hmu kenh cròng diac U-phra-tê.


\par }{\PP \VS{6}Khoi ca aih dùnh hì, Chuaq doi ca au: “Lam trùh ta cròng diac U-phra-tê yŏc caxi au ma thê ìh cadoc ta aih beq.”

\VS{7}Au padinh yòng lam trùh cròng diac U-phra-tê, chìa chaq hlài dèh caxi ca'nam au khoi cadoc ta aih, mahaq pi wìa waq taiq haq khoi bùc dìq, 'nhac ca broq ta bìac cleq hadai pi wìa.


\par }{\PP \VS{8}Khoi ca aih Chuaq doi hòm ca au.

\VS{9}“Chuaq doi: ‘Au hadai raliang đac can catèh da Juđa wa can catèh càn caiq da Jê-ru-sa-lem.

\VS{10}Jàn ngang dù cô ùh iu bàu Au, wì lam tiaq dèh manoh cadoq cadang da wì haq, lam tiaq 'bài can kiac patìh bìac wa cùh waiq 'bài can kiac aih. Taiq 'màng aih jàn cô èh hadai tìah ca caxi càt ca'nam cô, 'nhac ca broq bìac cleq hadai pi wìa.

\VS{11}'Màng ca caxi càt ca'nam da mòiq ngai 'màng leq, Au hadai càt dìq ca jàn Is-ra-ên wa dìq ca mangai Juđa hadai hatop ca Au 'màng aih.’ Chuaq doi: ‘Đòiq wì haq jah wìa mòiq jàn crài ca Au, waq ca jah 'ràng ca Au tìang 'bang, calêu padèch wa jah 'ngah 'ngai, mahaq wì ùh chìuq tamàng.’


\par }{\PP \VS{12}“Ìh doi ca wì haq bàu cô: ‘Chuaq Boc Plình da jàn Is-ra-ên doi 'màng cô: Rìm cabi alac phai ùc bình alac.’ Wì doi ca ìh: ‘Bìac aih nhèn khoi loq rìm cabi alac phai ùc bình alac.’

\VS{13}Ìh doi ca wì: ‘Chuaq doi 'màng cô: Au padon broq dìq ca jàn ta gùng cô, enh bùa ma ha'ngui ta gèq bùa Đawit trùh 'bài pajàu, 'bài mangai capoch thai Boc Plình wa dìq ca jàn ta Jê-ru-sa-lem bù, pi jah yòng.

\VS{14}Au broq wì haq tajêh dabau, mangai cô tajêh ca mangai tau, con ta jêh dèh ca baq, Au ùh 'nhùa tì, ùh xa-ŏch ùh loq waq jò Au jêh đac wì haq.’ ”


\par }{\SH Jàn Juđa 'Bìq 'Ràng Lam Broq Hapŏng Dìch
\par }
{\Q \VS{15}Halang don tamàng cô,

\par }{\QB tamàng ma ro haq, apaq catèh,

\par }{\QB ma jah 'màng aih bàu da Chuaq doi.


\par }{\Q \VS{16}Dèch am can 'ngah 'ngai ca Chuaq beq,

\par }{\QB Haq Boc Plình da pì,

\par }{\Q adroi ca jò Haq am can clam trùh,

\par }{\QB adroi ca jò jènh pì catŏih ta wang jò plình clam.

\par }{\Q Pì ngèh gòm can 'ngah,

\par }{\QB mahaq Boc Plình da pì khoi broq can 'ngah loh ca clam

\par }{\QB wa broq tam yi clam hòm.


\par }{\Q \VS{17}Tàng pì ùh iu bàu,

\par }{\QB mahua yiang Au toq loq hmoi ca manoh loq catèh da pì,

\par }{\Q diac mat Au loh ùh xŏch,

\par }{\QB ma jah 'màng aih Au crò hmoi ca trìu da Au,

\par }{\QB 'bìq wì rùp lam broq hapŏng.


\par }{\BB \par }
{\Q \VS{18}Ìh phai doi ca bùa wa miq haq:

\par }{\QB “Xìn loh enh gèq bùa ha'ngui ta taneh beq,

\par }{\Q ma jah 'màng aih can 'ngah 'ngai

\par }{\QB da cadoh bùa khoi hangai ca gàu ìh.”


\par }{\Q \VS{19}'Bài phôq ŏi ta gùng Nêghep khoi 'bìq dudan dŏng,

\par }{\QB ùh i cabô nui blah yŏc hlài,

\par }{\Q dìq ca jàn Juđa wì khoi rùp lam broq hapŏng,

\par }{\QB ùh mòiq ngai leq jah claih.


\par }{\BB \par }
{\Q \VS{20}Blèch mat beq,

\par }{\QB ngan 'bài mangai trùh enh pah 'ngeo ca mat mahì loh!

\par }{\Q Lù trìu Au khoi am ca Ìh wèq ban,

\par }{\QB manàiq ta leq?

\par }{\QB Aih lù trìu lem lình da ìh.


\par }{\Q \VS{21}Ìh hèm 'màng leq jò 'bài mangai ìh khoi hnài wì haq,

\par }{\QB wa aih 'bài bua ìh,

\par }{\QB mahaq manàiq cô wì baxa hlài ìh?

\par }{\Q Ìh ma ùh dìq jaq jìq

\par }{\QB tìah ca mangai cadrì jìq jò wì xa-ông 'mòh?


\par }{\Q \VS{22}Jò ìh hèm ta manoh doi:

\par }{\QB “Gleq bìac cô ma trùh ca au?”

\par }{\Q Aih taiq tôiq lôi da ìh dìq jaq càn,

\par }{\QB hatù ìh khoi da hŏc,

\par }{\QB bìac xriu da ìh pi i hòm.


\par }{\Q \VS{23}Mangai Ê-thi-ô-bi i jah broq dèh akia gam loh ca taboc ùh?

\par }{\QB Chùa jah halìh dèh clep ta chac haq ùh?

\par }{\Q Pì hadai 'màng aih. Pì khoi broq bìac dù,

\par }{\QB 'màng leq pì jah broq lem ùh?


\par }{\BB \par }
{\Q \VS{24}“Taiq 'màng aih Au rai pì

\par }{\QB tìah ca Au rai manùh enh ngìa ca bahùt ta nòi braih càn.”


\par }{\Q \VS{25}Chuaq doi: “Aih bìac da ìh,

\par }{\QB ma jah 'màng aih Au khoi pajaq ca ìh,

\par }{\Q taiq ìh khoi hèt ca Au;

\par }{\QB ìh khoi canòm bàu amòng.


\par }{\Q \VS{26}Au dèch hatù ìh paclùm ca hadrò ìh,

\par }{\QB đòiq phù cròng hnoq nòi ma ìh dìq jaq camaih.


\par }{\Q \VS{27}Au khoi hnoq bìac broq dìq jaq ramòt da ìh:

\par }{\QB Jò enh tango ìh tìah ca axêh bòch calô,

\par }{\Q tango anang rah pah, ta bôi wang,

\par }{\QB nòi đùng tamang.

\par }{\Q Nan xa ca ìh, ô Jê-ru-sa-lem,

\par }{\QB ìh ùh broq hreo dađeh trùh jò leq.”




\par }\Chap{14}{\SH Tôq Pađang Wa Bàu Waiq Dang Xìn Xa-ŏch
\par }
{\PP \VerseOne{1}Cô bàu Chuaq doi ca Jê-rê-mi anoi trùh bìac tôq pađang.


\par }{\Q \VS{2}“Juđa haprah hapriang,

\par }{\QB wì ta 'bài 'mang ngo phôq hràng rayoih;

\par }{\Q 'bài jàn caxùnh eo gam bla-op ta taneh crò hmoi,

\par }{\QB bàu ta-oih enh Jê-ru-sa-lem tŏc trùh plình.


\par }{\Q \VS{3}'Bài mangai gù craq thê dèh hapŏng lam yŏc diac.

\par }{\QB Wì trùh jang adràm mahaq ùh i mòiq ca tôh ca diac.

\par }{\Q Wì ahlài dèh cabi dech, camaih dìq jaq.

\par }{\QB Wì yŏc mù paclùm dèh gàu.


\par }{\Q \VS{4}Taneh loh ca hađah taiq plình ùh mè;

\par }{\QB mangai abroq camaih; wì clùm dèh gàu.


\par }{\Q \VS{5}Jŏi cadrì xêh đac dèh con nòi đùng croh crenh,

\par }{\QB hi khoi lam đac taiq ùh i nhat caq

\par }{\QB đòiq loh dèh ca con diac tôh.


\par }{\Q \VS{6}Lùa yòng hatenh nòi go croh crenh,

\par }{\QB hi hèm tìah ca coq yiang,

\par }{\QB mat loh ca pùa taiq ùh i nhat caq.”


\par }{\BB \par }
{\Q \VS{7}Waiq Chuaq, 'nhac ca tôiq nhèn i blòq hlài ca nhèn,

\par }{\QB xìn Ìh broq bìac taiq hiniq hadròih da Ìh!

\par }{\Q Joq nhèn khoi broq tôiq dìq jaq bàc,

\par }{\QB nhèn hadai khoi broq tôiq ca Ìh.


\par }{\Q \VS{8}Chuaq ôi! Ìh joq bìac gòm ngèh da Is-ra-ên;

\par }{\QB Ìh Chuaq Dèch Claih ta jò glàm bìac ranàc.

\par }{\Q Gleq Ìh ma tìah ca mangai Diac 'noiq lam ŏi đò ta gùng cô,

\par }{\QB tìah ca tamoi lam trong?


\par }{\Q \VS{9}Gleq Ìh ma tìah ca mangai cadrat,

\par }{\QB tìah ca mangai lình tanuq ùh jah dèch dŏng mangai 'noiq?

\par }{\Q Mahaq Chuaq ôi, Ìh xôq ŏi ti nhèn,

\par }{\QB nhèn pòq hiniq Ìh, xìn Ìh apaq cađac nhèn!


\par }{\PP \VS{10}Bàu Chuaq tèu hlài jàn cô:

\par }{\Q “Jàn cô enh lam manhài ùh i ca nòi,

\par }{\QB ùh loq wèq dađeh;

\par }{\Q taiq 'màng aih Chuaq ùh nhàn wì haq hòm,

\par }{\QB Chuaq hmàng hlài tôiq wì khoi broq

\par }{\QB wa baxa wì haq.”


\par }{\PP \VS{11}Chuaq doi ca au: “Ìh ùh jah waiq xôq ca jàn cô.

\VS{12}'Nhac ca wì rôn ca acaq creo dang Au xôq ùh tàng bàu. Wì dèch am ngè tadreo bùh wa ngè tadreo ùh i mahem, Au xôq ùh rùp bàu, mahaq Au jêh wì xam chang gùm, xam pangot hrah, xam hinìq tôq.”


\par }{\SH Mangai Amòng Capoch Thai Boc Plình
\par }
{\PP \VS{13}Au tèu doi: “Ô Chuaq ôi, 'bài mangai capoch thai Boc Plình hloi hloi doi ca wì haq: Pì ùh hìaq ep hnoq chang gùm, hadai ùh hìaq ep hnoq bìac pangot hrah, mahaq Au am ca pì jah catèm dìq jaq ŏi cròng cô.”


\par }{\PP \VS{14}Mahaq Chuaq doi ca au: “ 'Bài mangai capoch thai Boc Plình aih khoi yŏc hiniq Au capoch bàu amòng. Wì haq khoi capoch ca pì bìac loq adroi amòng, Au ùh lah thê wì, ùh lah doi ca wì, hadai ùh lah nhò wì bìac cleq. Wì haq khoi anoi ca pì bìac loq adroi amòng, khoi hada tì lìq wa khoi capoch amòng tiaq ca manoh cla wì haq hèm loh.

\VS{15}Taiq 'màng aih cô bàu Chuaq doi: 'Bài mangai capoch thai Boc Plình khoi yŏc hiniq Au capoch bàu amòng 'nhac ca Au ùh thê, wì haq doi: ‘Chang gùm wa bìac pangot hrah ùh trùh ta gùng cô;’ cla 'bài mangai capoch thai Boc Plình aih raq ma cachìt ca chang gùm wa pangot hrah.

\VS{16}Mahaq 'bài mangai khoi tamàng bàu capoch loq adroi amòng da wì haq, mai wì haq, con wì haq, con cadrì, con calô da 'bài mangai aih, hadai cachìt ca chang gùm wa bìac pangot hrah. Hanang wì haq cachìt rapàt ti trong lam ta phôq Jê-ru-sa-lem, ùh i mangai catùh, Au broq bìac ngang dù wì haq ùc hlài ta gàu wì haq.


\par }{\PP \VS{17}“Ìh doi ca wì haq bàu cô:

\par }{\Q “ ‘Mat au loh diac da hì damang ùh xŏt;

\par }{\QB aih taiq con adrùh da au khoi 'bìq wì blai dìq jaq ramòt,

\par }{\QB khoi loh habau dìq jaq hlàc.


\par }{\Q \VS{18}Tàng au lam ta đùng tamang, tau,

\par }{\QB wì cachìt ca chang gùm!

\par }{\Q Tàng au mùt ta phôq tau,

\par }{\QB wì loh ca hrah taiq pangot!

\par }{\Q Ma jah 'màng aih taiq wì mangai capoch thai Boc Plình

\par }{\QB wa wì pajàu da Boc Plình lam rìm nòi đòiq patìh bìac,

\par }{\QB mahaq joq 'nàng wì ùh 'nì loq cleq.’ ”


\par }{\BB \par }
{\Q \VS{19}Chuaq khoi cađac hloi Juđa 'mòh?

\par }{\QB Haq khoi git hloi ca Siôn 'mòh?

\par }{\Q Gleq Chuaq ma jêh nhèn trùh 'mòi

\par }{\QB ùh jah broq brêh?


\par }{\Q \VS{20}Waiq Chuaq nhèn khoi loq dèh ca tôiq,

\par }{\QB tôiq ngang dù da nhèn, tôiq ngang dù da boc yaq nhèn.

\par }{\QB Joq nhèn khoi broq tôiq ca Ìh.


\par }{\Q \VS{21}Chuaq ôi, taiq hiniq Ìh,

\par }{\QB xìn paq ngan nhèn con ùh loh cleq,

\par }{\Q apaq broq camaih ca gèq bùa 'ngah 'ngai da Ìh,

\par }{\QB xìn Ìh hmàng hlài ca wêh jao Ìh khoi broq ca nhèn, xìn paq cađac.


\par }{\Q \VS{22}Ta dìq ca dua 'mù da Taneh Diac,

\par }{\QB i ma leq loq da tamoi leq jah broq mè ùh?

\par }{\Q Plình jah broq loh mè ùh?

\par }{\QB Waiq Chuaq toq Ìh raq Ìh Boc Plình da nhèn broq jah bìac aih!

\par }{\QB Nhèn canòm ca Ìh.




\par }\Chap{15}{\SH Bìac Hadrah Ep Trùh
\par }
{\PP \VerseOne{1}Chuaq doi ca au: “ 'Nhac ca Môise loq Sa-mu-ên yòng enh ngìa ca Au đòiq waiq thai ca jàn cô, Au xôq ùh xa-ŏch ca wì haq. Hnan đac wì khoi enh ngìa ca Au beq.

\VS{2}Tàng wì haq loq bòch: ‘Nhèn khòh lam ta leq cô èh? Èh ìh phai doi ca wì haq, cô bàu Chuaq doi:

\par }{\Q “ ‘Mangai leq khoi pachì đòiq cachìt, èh cachìt.

\par }{\Q Mangai leq khoi pachì đòiq cachìt ca chang gùm, èh cachìt ca chang gùm.

\par }{\Q Mangai leq khoi pachì đòiq cachìt ca pangot hrah, èh cachìt ca pangot hrah.

\par }{\Q Mangai leq khoi pachì đòiq 'bìq rùp broq hapŏng, èh phai 'bìq rùp broq hapŏng.’ ”


\par }{\PP \VS{3}Chuaq doi: “Au khoi pachì ca wì pôn hiniq bìac cachìt; cachìt ca chang gùm, coq hua lam, chìm wa jam rôm caq, wa jêh đac.

\VS{4}Au broq ca wì haq wìa bìac hidròt enh ngia rìm jàn ta crŏng taneh taiq bìac ngang dù da Ma-na-se, con Ê-xê-chia, bùa Juđa, khoi broq ta Jê-ru-sa-lem.


\par }{\Q \VS{5}“Ô Jê-ru-sa-lem cabô xa-ŏch ca ìh,

\par }{\QB cabô ha-on ca ìh,

\par }{\QB cabô bòch hmàih ìh?”


\par }{\Q \VS{6}Chuaq doi: “Taiq ìh khoi cađac Au, ìh hloi hloi am rù ca Au, 'màng aih Au 'noh tì tajraq hlài ca ìh, jêh đac ìh. Au pi rachàuq hlài dèh manoh hòm.


\par }{\Q \VS{7}Au yŏc tŏn đòiq ùm wì haq jang ngo phôq.

\par }{\QB Au jêh đac jàn Au, xam con caiq wì haq,

\par }{\Q taiq wì haq ùh cađac dèh trong rìh ma dùnh

\par }{\QB đòiq wìh hlài ta Au.


\par }{\Q \VS{8}Mangai hadrô

\par }{\QB èh yi bàc ca braih diac raxìq;

\par }{\Q Au jah 'ràng bìac jêh đac trùh tajraq hlài ca wì haq,

\par }{\QB aih tajraq hlài ca miq da gu radam jò 'ne hi;

\par }{\Q Au jah 'ràng trùh ca haq

\par }{\QB bìac manhài wa manoh mango.


\par }{\Q \VS{9}Mangai miq xa-ông tapèh toq con hŏnh manoh,

\par }{\QB hihèm ma dêh.

\par }{\Q Mat mahì da haq khoi mùt jò ŏi raq dahì.

\par }{\QB Haq khoi 'bìq camaih wa paha'neq.

\par }{\Q Dìq ca mangai ma ŏi xrong hlài

\par }{\QB Au jao am wì haq ca mangai git jêh đac xam chang gùm.”


\par }{\QR Aih bàu Chuaq doi.

\par }{\BB \par }
{\Q \VS{10}Miq ôi, au cô dìq jaq pabônh taiq miq xa-ông 'noh au;

\par }{\QB au khoi jah wìa mangai dìq ca mangai ùh enh, èh tajraq hlài!

\par }{\Q Au ùh am wì mùan, hadai ùh mùan da wì,

\par }{\QB mahaq rìm ngai xôq hanip au.


\par }{\PP \VS{11}Chuaq doi:

\par }{\Q “Joq 'nàng, Au jah broq ca ìh ùh tawac pakènh đòiq broq bìac lem.

\par }{\QB Joq 'nàng, Au jah thê mangai tagit ca ìh broq bìac palem

\par }{\QB ca ìh jò glàm nan xa wa bìac ranàc.


\par }{\BB \par }
{\Q \VS{12}“Cabô nui goh long mem ùh?

\par }{\QB Aih long mem loq đùng gam trùh enh pah 'ngeo da mat mahì loh.


\par }{\BB \par }
{\Q \VS{13}“Au jah am ca lình wì yŏc dìq cùng hang wang 'bac pì,

\par }{\QB yŏc mahaq wì ùh am ca pì 'bac,

\par }{\Q ma jah 'màng aih

\par }{\QB tôiq lôi pì khoi jàp acang Taneh Diac cô.


\par }{\Q \VS{14}Au broq ca pì broq hapŏng mangai enh tajraq hlài

\par }{\QB ca pì ŏi ta gùng pì ùh loq,

\par }{\Q ma jah 'màng aih can nòih da Au

\par }{\QB tìah ca pla ùnh cheo ùh dìq.”


\par }{\SH Bàu Waiq Khàn Da Jê-rê-mi Wa Boc Plình Tèu Hlài
\par }
{\Q \VS{15}Chuaq ôi Ìh loq ca au!

\par }{\QB Xìn Ìh hmàng trùh ca au, wa wèq ban au.

\par }{\QB Xìn Ìh jêh chao mangai ma tajraq hlài ca au;

\par }{\Q Nhò manoh chìuq àt da Ìh, xìn Ìh am au jah rìh;

\par }{\QB xìn Ìh hmàng loq au taiq Ìh ma jah ep chìuq bàc bìac camaih.


\par }{\Q \VS{16}Au khoi chaq hnoq bàu Ìh, wa khoi caq bàu aih;

\par }{\QB èh bàu Ìh jah wìa bìac lem bùi ca au wa manoh au,

\par }{\Q taiq au khoi jah creo xam hiniq Ìh,

\par }{\QB Ô Chuaq ma wèq dìq ca 'bình plình.


\par }{\Q \VS{17}Au ùh wiang pajùm hadai

\par }{\QB ùh lem bùi ti 'bài loq caq ôq, pagôq racaih.

\par }{\Q Au ha'ngui mòiq ngai taiq tì Chuaq khoi đòiq enh 'nhèq ca au,

\par }{\QB taiq Ìh khoi đòiq can nòih da Ìh bình ta manoh au.


\par }{\Q \VS{18}Gleq bìac xalep da au ùh jò leq loq dìq?

\par }{\QB Gleq habau da au dìq jaq hlàc, èh ùh jah broq brêh?

\par }{\Q Ìh joq 'nàng jah wìa

\par }{\QB tìah ca diac ta tamŏc amòng ùh jah ôq ùh?


\par }{\PP \VS{19}Taiq 'màng aih Chuaq doi 'màng cô:

\par }{\Q “Tàng ìh wìh hlài ta Au, èh au nhàn hlài ìh,

\par }{\QB am ìh yòng enh ngìa ca Au.

\par }{\Q Tàng ìh lah bìac lem canaq khoi ca bìac dech 'ngwan,

\par }{\QB ìh jah wìa mangai capoch bàu thai Au.

\par }{\Q Wì haq jah wìh hlài ca ìh,

\par }{\QB mahaq ìh paq wìh hlài ca wì haq.”


\par }{\Q \VS{20}Chuaq doi: “Au jah broq ìh

\par }{\QB wìa panàt xam đùng hagao hagình ca jàn cô.

\par }{\Q 'Nhac ca wì tabroq ca ìh,

\par }{\QB mahaq ùh nui 'blêq ìh.

\par }{\Q Ma jah 'màng aih Au ŏi ti ìh

\par }{\QB wèq ban ìh dèch ìh claih.”


\par }{\QR Aih bàu Chuaq doi.

\par }{\BB \par }
{\Q \VS{21}“Au jah dŏih dèch ìh claih ca tì 'bài mangai ngang dù,

\par }{\QB wa rŏt hlài ìh enh tì mangai dù ngang.”




\par }\Chap{16}{\SH Bìac Ranàc Èh Trùh
\par }
{\PP \VerseOne{1}Bàu Chuaq trùh ca au hòm:

\VS{2}“Ìh ùh jah yŏc mai; ùh jah xa-ông con cadrì loq con calô ŏi ta gùng cô.”

\VS{3}Ma jah 'màng aih bàu Chuaq i doi bìac con cadrì wa con calô ma khoi xa-ông ta gùng cô, wa bìac miq wì haq ma khoi xa-ông loh wì haq, wa ca baq ma broq loh wì haq ta gùng taneh cô, 'màng cô:

\VS{4}“Wì haq 'bìq cachìt ca jìq blôh, ùh i ca mangai crò hmoi, hadai ùh i ca mangai catùh; wì haq jah wìa phàn ta gùng cô. Wì haq cachìt ca chang gùm wa pangot hrah. Hanang wì haq jah broq hanùm ca chìm plình wa ngè rôm.”


\par }{\PP \VS{5}Chuaq doi 'màng cô: “Ìh ùh jah mùt hnem i mangai cachìt; ùh jah crò hmoi, hadai ùh jah trùh đòiq alòng manoh mango da wì haq, ma jah 'màng aih Au khoi dèch đac can catèm khoi ca wì haq, can loq waq wa can loq xa-ŏch da Au enh jàn cô.” Chuaq doi 'màng aih.

\VS{6}“Mangai broq càn wa mangai ùh nèn dìq cachìt dŏng, ùh i ca mangai catùh, ùh i ca mangai ta-oih, hadai ùh i ca mangai leq xah dađeh loq got xàc taiq wì haq.

\VS{7}Ùh i ca mangai am 'benh loq alòng hadròng mangai ma cachìt. Hadai ùh i mangai hatùang đòiq alòng wì haq taiq miq baq wì khoi cachìt.


\par }{\PP \VS{8}“Ìh hadai ùh jah mùt hnem nòi i hiniang đòiq ha'ngui ôq caq pajùm ti wì haq.”

\VS{9}Ma jah 'màng aih Chuaq ma wèq dìq ca 'bình plình, aih Boc Plình da jàn Is-ra-ên, i doi 'màng cô: “Au jah broq ca bàu do ta gùng cô loh ca hatenh wa bàu broq bùi da ŏng mai neo jò ban ŏng mai ta 'nhòng pì hadai pi i.


\par }{\PP \VS{10}“Jò ìh anoi bìac aih ca jàn cô, wì haq jah bòch ìh: ‘Gleq Chuaq ma padon pa'noh bìac xa nan dìq jaq ramòt cô ca nhèn? Nhèn khoi broq tôiq cleq ca ranenh loq nhèn khoi i lôi cleq ca Chuaq, Boc Plình da nhèn?’

\VS{11}Èh ìh phai doi ca wì haq: Bàu Chuaq doi: ‘Taiq boc yaq pì khoi cađac Au lam tiaq 'bài can kiac, khoi patìh bìac wa cùh waiq 'bài can kiac aih. Wì haq khoi cađac Au, ùh wèq tiaq ranenh Au.

\VS{12}Mahaq pì 'mèq ji hnao ca boc yaq pì hòm ma jah 'màng aih pì mangai leq hadai rìh tiaq dèh manoh cadoq wa ngang dù, ùh tamàng bàu Au.

\VS{13}Taiq 'màng aih Au hnan pì loh khoi ca gùng cô, mùt ta mòiq gùng pì wa boc yaq pì ùh lah canao loq. Ta aih pì jah cùh waiq 'bài can kiac da pì xèq ca hì mang, ma jah 'màng aih Au pi xa-ŏch ca pì hòm.’ ”


\par }{\SH Boc Plình Ha'naoq Hlài Wì Haq Èh
\par }
{\PP \VS{14}Chuaq doi: “Jah i mòiq hì pi i ca mangai leq doi 'màng cô hòm: Joq troi Chuaq ma rìh yôt, Haq ma khoi 'nong jàn Is-ra-ên loh enh Aicàp,

\VS{15}mahaq troi Chuaq ma rìh yôt, Haq ma khoi 'nong jàn Is-ra-ên loh enh Diac pah 'ngeo ca mat mahì loh, wa loh khoi enh dìq ca Diac ma Haq khoi thê wì lam, ma jah 'màng aih Au jah ahlài wì haq ta taneh Au khoi am ca boc yaq wì haq.”


\par }{\PP \VS{16}Chuaq doi: “Cô èh Au thê bàc ngai mangai ranang ca trùh, khoi ca aih Au hadai thê bàc ngai, mangai axan trùh, èh wì jah axan hnan đac wì loh khoi enh rìm wang, rìm go wa rìm hadrêp hmu,

\VS{17}ma jah 'màng aih Au hloi hloi ngan bìac broq da wì haq. Wì haq ùh jah cadoc ca Au. Bìac ngang dù wì haq hadai ùh jah cadoc ca Au.

\VS{18}Au jah ca'naih hlài baiq yàng bìac ngang dù wa bìac tôiq lôi wì haq khoi broq, ma jah 'màng aih taiq wì khoi broq amùa ca taneh Au xam hanang ngè tadreo ca kiac ma dìq jaq ramòt da wì haq, broq ca xôxech da Au bình halùih ca dua 'mù 'mèq 'mac.”


\par }{\Q \VS{19}Chuaq ôi Ìh joq padren wa nòi hanình da au;

\par }{\QB ŏi ta Ìh aih nòi mot da au ta hì yùq crè.

\par }{\Q Enh xèm plình rìm jàn jah trùh

\par }{\QB wì haq doi ca Ìh:

\par }{\Q “ 'Bài can kiac ma boc yaq nhèn khoi cùh waiq aih kiac 'nùt,

\par }{\QB kiac ùh loh cleq hadai ùh jah jùp cleq ca nhèn.


\par }{\Q \VS{20}Con mangai jah broq loh ca dađeh 'bài can kiac đòiq cùh waiq 'mòh?

\par }{\QB Aih toq dua 'mù ùh xài 'bài can kiac.”


\par }{\BB \par }
{\Q \VS{21}“Taiq 'màng aih Au jah am wì haq loq;

\par }{\QB jò cô Au am ca wì haq loq cwìang itai da Au

\par }{\QB wa padren dêh da Au;

\par }{\Q wì haq hadai jah loq

\par }{\QB hiniq Au aih Chuaq!”




\par }\Chap{17}{\SH Manoh 'Nùt Amòng
\par }
{\Q \VerseOne{1}“Tôiq lôi da jàn Juđa khoi achìh đòiq xam long achìh mem,

\par }{\QB jah choh padì ta manoh wì haq xam gŏi kim cùang,

\par }{\QB wa hadai ta aki da 'bŏng tadreo da wì haq.


\par }{\Q \VS{2}Tìah ca wì haq hmàng dèh con xau,

\par }{\QB wì haq hmàng trùh 'bŏng tadreo

\par }{\Q wa jrang long tadreo enh ca'nàm long cràm hla

\par }{\QB wa ta nòi go ha'nhèq,


\par }{\Q \VS{3}Ta bôi wang wa ta đùng tamang,

\par }{\QB Au jah am dìq cùng hang gè wa rìm ngè canaq

\par }{\Q đòiq ta kho ca lình wì,

\par }{\QB ma jah 'màng aih taiq tôiq lôi pì jàp crŏng taneh.


\par }{\Q \VS{4}Cla pì lènh jò hnhung đac xôxech Au am ca pì;

\par }{\QB èh Au thê pì lam broq hapŏng dìch ca mangai git ca pì,

\par }{\Q ta nòi ma pì ùh lah trùh,

\par }{\QB taiq pì khoi patep ùnh can nòih Au ma cheo yôt ùh jò leq dìq.”


\par }{\PP \VS{5}Bàu Chuaq doi:

\par }{\Q “Đang ca waiq hanip mangai leq canòm ca con mangai,

\par }{\QB canòm con mangai đòiq i padren dêh,

\par }{\QB èh manoh haq khoi wia hangai ca Boc Plình.


\par }{\Q \VS{6}Haq tìah ca ramù tagôi ta đùng braih càn,

\par }{\QB ùh jò leq hnoq xôq ramŏt,

\par }{\Q mahaq toq ŏi ta đùng wang wê croh crenh

\par }{\QB ta nòi taneh xang ùh i mangai ŏi.


\par }{\BB \par }
{\Q \VS{7}“Xôq ramŏt dìq jaq ca mangai leq loq canòm ca Boc Plình,

\par }{\QB ràih Boc Plình broq wìa nòi dađeh canòm.


\par }{\Q \VS{8}Haq tìah ca long pìt trong thòng diac,

\par }{\QB plôh riah tiaq trong diac, 'nhac ca glàm jò plình tôq, xôq ùh crè.

\par }{\Q Hla haq xenh lem,

\par }{\QB glàm hanam pađang xôq ùh yùq wa loh plì ùh jò leq dìq.”


\par }{\BB \par }
{\Q \VS{9}Manoh da con mangai 'nùt amòng

\par }{\QB wa 'mèq 'mac yi hnao ca rìm ngè bìac ma 'noiq.

\par }{\QB Cabô jah canao loq?


\par }{\BB \par }
{\Q \VS{10}“Au cô Chuaq ti ha'mrìh đòiq ngan,

\par }{\QB manoh hèm da con mangai,

\par }{\Q èh am ca rìm ngai,

\par }{\QB tiaq bìac broq da haq broq.”


\par }{\BB \par }
{\Q \VS{11}Mangai wìa padrŏng can tiaq trong ùh ta-atoq,

\par }{\QB haq tìah ca chìm bù miao àm catap,

\par }{\QB mahaq ùh xài cla haq xêh;

\par }{\Q trùh 'ne 'nhòng rìh da haq bìac padrŏng can hù hnhung dìq;

\par }{\QB pulùch 'nhòng rìh haq mangai blùng.


\par }{\BB \par }
{\Q \VS{12}Gèq bùa 'ngah 'ngai ti 'nhèq enh jò baxèm,

\par }{\QB aih nòi hnem cùh waiq da nhèn.


\par }{\Q \VS{13}Ô Chuaq, Ìh joq bìac ngèh gòm da Is-ra-ên!

\par }{\QB Dìq ca mangai leq cađac Ìh, èh jah camaih.

\par }{\Q Mangai leq am rù ca Ìh wì haq khoi i hiniq 'bìq catùh ta taneh,

\par }{\QB ma jah 'màng aih taiq wì khoi cađac diac tamŏc xèm da can rìh,

\par }{\QB aih raq Chuaq.


\par }{\BB \par }
{\Q \VS{14}Waiq Chuaq, xìn Ìh broq brêh ca au; 'màng aih au jah brêh!

\par }{\QB Xìn Ìh dèch au, 'màng aih au jah dèch claih,

\par }{\QB ma jah 'màng aih Ìh joq Boc Plình đang ca jah padèch.


\par }{\Q \VS{15}Wì haq hloi hloi capoch ca au:

\par }{\QB “Bàu Chuaq ta leq?

\par }{\QB Broq đòiq xìt beq!”


\par }{\Q \VS{16}Chuaq ôi, au ùh cađac bìac broq da au,

\par }{\QB aih wèq ban con jàn Ìh.

\par }{\Q Au ùh thê Ìh 'noh loh bìac ranàc ca wì haq.

\par }{\QB Ìh khoi tàng rìm bàu au capoch.


\par }{\Q \VS{17}Xìn Ìh paq broq ca au yùq crè;

\par }{\QB Ìh joq nòi au hanình jò glàm bìac ranàc.


\par }{\Q \VS{18}Xìn Ìh broq ca wì ma ti rùp au jah camaih,

\par }{\QB mahaq paq am au camaih.

\par }{\Q Xìn Ìh broq ca wì 'bìq manhài,

\par }{\QB mahaq paq đòiq au 'bìq manhài.

\par }{\Q Xìn Ìh 'noh am bìac ranàc trùh ca wì haq,

\par }{\QB broq ca wì haq 'bìq raliang piang baiq phàn.


\par }{\SH Phai Wèq Hì Sabat
\par }
{\PP \VS{19}Chuaq doi ca au 'màng cô: “Lam beq yòng nòi 'mang ngo càn, nòi dìq ca bùa Juđa mùt loh, èh hadai lam yòng nòi 'mang ngo phôq Jê-ru-sa-lem,

\VS{20}hi khoi doi ca wì: ‘Ô 'bài bùa da Juđa, Ô 'bài jàn Juđa, Ô! dìq ca jàn Jê-ru-sa-lem, dìq ca pi ma mùt loh trong ngo cô, Tamàng bàu Chuaq beq!

\VS{21}Cô bàu Chuaq doi: Rìm ngai phai wèq dađeh, pì ùh jah genh, tòng, xùi, loq pòq cleq lam cwa trong 'mang ngo cô hì Sabat.

\VS{22}Pì ùh jah genh, tòng, xùi, loq pòq dahwèq cleq loh khoi ca hnem hadai paq lam abroq ta hì Sabat, mahaq khòh wèq hì Sabat aih hì hadròih tiaq bàu Au khoi doi ca boc yaq pì,

\VS{23}Mahaq wì haq ùh tamàng ùh halang don ca bìac aih; wì cadoq manoh ùh enh tamàng wa hadai ùh nhàn yŏc bàu hnài anoq da Au.

\VS{24}Chuaq doi: Mahaq tàng pì tamàng bàu Au, ùh genh, tòng, xùi, pòq dahwèq cleq lam cwa trong 'mang ngo da phôq cô hì Sabat, mahaq wèq hì Sabat hì hadròih wa ùh abroq cleq ta hì aih,

\VS{25}èh jah mùt loh trong 'mang ngo cô, aih 'bài bùa ma ha'ngui ta gèq bùa Đawit, aih 'bài mangai còi xê axêh wa axêh, wì pajùm ca 'bài cwan, mangai calô da Juđa wa jàn da Jê-ru-sa-lem, èh phôq cô jah i mangai ŏi hloi hloi.

\VS{26}Èh jàn enh 'bài phôq da Juđa, 'bài phôq haten ca Jê-ru-sa-lem, enh gùng Bên-ja-min, enh đùng tamang, gùng rôm wang, wa enh gùng Nêghep jah lam trùh đòiq 'ràng ngè tadreo bùh wa ngè tadreo ma 'noiq, ngè tadreo ùh i ca mahem wa dàu xua thùm, ngè tadreo manè pôi lam trùh hnem Boc Plình.

\VS{27}Mahaq tàng pì ùh tamàng bàu Au, ma padèch hì Sabat loh wìa hì hadròih, èh genh, tòng, xùi, pòq dahwèq mùt Jê-ru-sa-lem lam cwa trong 'mang ngo cô hì Sabat, 'màng aih Au bùh ùnh jang ngo phôq wa ùnh aih jah bùh dŏng dìq rìm bìac ta Jê-ru-sa-lem, ùh i mangai leq jah pupat.’ ”




\par }\Chap{18}{\PP \VerseOne{1}Cô bàu Chuaq trùh ca Jê-rê-mi, doi:

\VS{2}“Yòng beq, loh ta hnem mangai thòq broq abôq, ta aih Au jah doi ca ìh loq bàu Au.”

\VS{3}Tajòi 'mòi au lam trùh nòi hnem mangai thòq broq abôq; haq 'nang yòng broq jang maiq daxài.

\VS{4}Mahaq abôq taneh thòq aih 'nang broq khoi troq padah, èh thòq aih broq hlài ma 'noiq lem tiaq manoh enh da haq.


\par }{\PP \VS{5}Wop jò aih bàu Chuaq doi ca au:

\VS{6}“Ô mangai hnem Is-ra-ên, Au ùh jah broq ca pì tìah ca mangai thòq taneh khoi broq ca taneh cô 'mòh?” Chuaq doi: “Cô taneh ta tì mangai thòq broq abôq 'màng leq, pì ŏi ta tì Au hadai 'màng aih!

\VS{7}Jò au padon bùch đac, raliang đac, jêh đac, mòiq gùng loq mòiq Taneh Diac leq aih,

\VS{8}mahaq tàng Taneh Diac Au ma padon jêh đac aih loq cađac dèh manoh broq tôiq, èh Au ùh đòiq bìac 'mèq ranàc trùh ta wì haq hòm.

\VS{9}Èh hòm, Au padon broq loq pìt hlài mòiq Taneh Diac leq aih,

\VS{10}mahaq tàng Taneh Diac aih broq bìac dù enh ngìa ca Au, ùh broq tiaq bàu Au, èh Au jah tawìh manoh ùh hnhu am xôq ramŏt ca wì haq hòm.


\par }{\PP \VS{11}“ 'Màng aih, manàiq cô ìh doi ca mangai Juđa wa jàn phôq Jê-ru-sa-lem: ‘Chuaq doi 'màng cô: Au đang padon bìac ranàc trùh ca pì, đòiq tajraq ca pì. Rìm ngai ŏi ta pì cađac dèh manoh broq tôiq, trong wa bìac broq ngang dù beq.’

\VS{12}Mahaq wì haq doi: ‘Đòiq da nhèn 'màng aih raq. Nhèn broq tiaq dèh manoh enh, rìm ngai broq tiaq dèh manoh cadoq cadang.’ ”


\par }{\PP \VS{13}Taiq 'màng aih Chuaq doi:

\par }{\Q “Bòch rìm Diac beq,

\par }{\QB i mangai leq khoi lah tàng bìac 'màng cô:

\par }{\Q aih jàn Is-ra-ên gu adrùh da Au

\par }{\QB khoi broq bìac dìq jaq 'mèq.


\par }{\Q \VS{14}Bôi wang Liban i jò leq xŏt dìq ca twiac,

\par }{\QB wa còi diac i jò leq xŏt ca diac ùh?


\par }{\Q \VS{15}Mahaq jàn Au hèt ca Au;

\par }{\QB wì haq bùh jreo xua thùm tadreo ca 'bài can kiac ùh loh cleq,

\par }{\Q 'màng aih wì haq khoi tacro,

\par }{\QB ùh tiaq trong troq enh calah nèh,

\par }{\QB mahaq wì lam trong crài trong ùh troq.


\par }{\Q \VS{16}Wì khoi broq dèh ca Taneh Diac loh ca wang wê,

\par }{\QB trùh 'mòi dìq can rìh 'bìq jù lê,

\par }{\Q rìm ngai lam hlài trong aih loh ca hamrìh

\par }{\QB wa ngu ngìu gàu.


\par }{\Q \VS{17}Tìah ca cayeo pah mat mahì loh hlôi dêh,

\par }{\QB Au jah broq ca wì haq cadàu rah pah enh ngìa ca mangai git ca wì haq.

\par }{\Q Au ùh patô ca wì hadrò da Au,

\par }{\QB mahaq Au am rù ca wì haq ta hì wì haq glàm bìac ranàc.”


\par }{\PP \VS{18}Èh wì doi: “Beq bèn pađim ca dabau tajraq hlài ca Jê-rê-mi. Joq bàu ranenh ùh hìaq 'bìq hnhung khoi ca mangai pajàu, wa xôq ŏi i mangai ragài đòiq tah bàu ca nhèn; xôq ŏi i bàu da mangai capoch thai Boc Plình am ca nhèn! Nhèn phai kìan haq xam bàu amòng, èh nhèn hadai ùh nhàn cleq bàu capoch da haq.”


\par }{\Q \VS{19}Waiq Chuaq, xìn Ìh hèm trùh ca au,

\par }{\QB tamàng bàu wì ma tajraq hlài ca au.


\par }{\Q \VS{20}Khòh broq bìac dù đòiq ca'naih hlài bìac lem da au 'mòh?

\par }{\QB Ìh hmàng au khoi lah yòng enh ngìa ca Ìh,

\par }{\Q capoch bàu lem thai ca wì haq

\par }{\QB đòiq gagè wì haq khoi ca can nòih da Ìh.


\par }{\Q \VS{21}Taiq 'màng aih, xìn Ìh am pangot hrah trùh ca con xau wì haq,

\par }{\QB am chac hamac wì haq ca chang gùm.

\par }{\Q Đòiq 'bài mai wì haq ùh i con hi khoi wìa hadrô.

\par }{\QB Đòiq ŏng wì haq 'bìq jêh cachìt,

\par }{\Q wa 'bài mangai radam cachìt ca chang gùm,

\par }{\QB nòi tajêh poh.


\par }{\Q \VS{22}Waiq thê bàu brêu loh enh hnem wì haq,

\par }{\QB jò Ìh thê lình ta'ngàc trùh jêh wì haq,

\par }{\Q ma jah 'màng aih taiq wì khoi bŏc trom taneh đòiq rùp au,

\par }{\QB wa broq hlàp ca jènh au hlòp.


\par }{\Q \VS{23}Mahaq Chuaq ôi,

\par }{\QB Ìh khoi loq rìm bàu pađim wì broq đòiq jêh đac au.

\par }{\Q Xìn Ìh paq baxŏng tôiq ca wì haq,

\par }{\QB hadai apaq xùt đac lôi wì haq enh ngìa ca Ìh.

\par }{\Q Xìn Ìh broq ca wì haq 'bìq cro enh ngìa ca Ìh;

\par }{\QB wa xìn Ìh baxa wì haq ta jò Ìh loh nòih.




\par }\Chap{19}{\SH Blai Padah Abôq Taneh
\par }
{\PP \VerseOne{1}Bàu Chuaq doi: “Lam beq, trùh ta mangai thòq broq abôq, rŏt mòiq toq abôq taneh, hi adràc toq leq ngai gù craq ŏi ta phôq wa 'bài pajàu broq càn lam tiaq ìh,

\VS{2}Trùh ta thòng Ben-hin-nôm, nòi trong mùt mang ngo i hiniq Abôq; ta aih ìh doi ca wì bàu Au doi ca ìh.

\VS{3}Ìh doi: ‘Ô 'bài bùa da Juđa wa dìq ca jàn Jê-ru-sa-lem, tamàng bàu Chuaq. Chuaq ma wèq dìq ca 'bình plình, Boc Plình da Is-ra-ên doi 'màng cô: Cô au pa'noh bìac ranàc trùh ta cô, trùh 'mòi mangai leq tàng, hadai raxì ta don:

\VS{4}Ma jah 'màng aih, wì haq, boc yaq wì haq wa dìq ca bùa Juđa khoi cađac Au, broq ca nòi cô loh ca wang wê, dèch am ngè tadreo ca 'bài can kiac mahaq cla wì ùh loq, broq ca nòi cô bình halùih ca mahem mangai ùh broq tôiq.

\VS{5}Wì haq xôq broq hòm hnem đòiq tadreo ca kiac dù Ba-an, bùh dèh con calô ta ùnh đòiq dèch am broq ngè tadreo ca kiac dù Ba-an, aih bìac Au ùh hnài thê, hadai ùh lah hèm trùh.

\VS{6}'Màng aih bàu Chuaq doi: taiq 'màng aih bla èh nòi cô pi doi Tôphêt loq thòng Ben-hin-nôm hòm, mahaq jah doi thòng cachìt rapah.


\par }{\PP \VS{7}“ ‘Ta gùng cô au jah raliang đac bàu pariaq hnài da mangai Juđa wa mangai da Jê-ru-sa-lem. Au jah broq ca wì haq cachìt cro enh ngìa ca chang gùm da wì ma git ca wì haq, cachìt ta tì wì mangai ma chaq jêh wì haq; Au hadai am chac hanang wì haq broq dahwèq caq ca chìm ta plình wa ngè rôm.

\VS{8}Au jah broq ca gùng cô loh ca wang wê, wa nòi mangai 'noh bàu jù lê. Rìm ngai lam cwa jah hamrìh wa 'noh bàu jù lê taiq dìq ca bìac ranàc khoi trùh ca wì aih.

\VS{9}Au jah broq ca wì haq caq jam con calô wa con cadrì dađeh, caq jam dabau, jò wì haq 'bìq lình ma tagit ca wì haq dudan tàt wa đòiq jêh đac wì haq.’


\par }{\PP \VS{10}“Hi khoi ìh tùq padah abôq enh ngìa ca wì ma hadai lam ti ìh beq,

\VS{11}wa doi ca wì: ‘Chuaq ma wèq dìq ca 'bình plình doi 'màng cô: Au tùq đac jàn ta phôq cô wa gùng cô 'màng ca abôq taneh 'bìq tùq đac, ùh jò leq jah hatop hlài ca dabau. Hanang wì haq jah 'bìq catùh bình ta thòng Tôphêt cô èh, trùh 'mòi pi i ca nòi đòiq catùh wì haq hòm.

\VS{12}Chuaq doi: “Au broq ca gùng cô wa jàn cô tìah ca 'màng aih èh; Au broq ca phôq cô hadai tìah ca Tôphêt.”

\VS{13}Rìm hnem ta Jê-ru-sa-lem, wa nòi hnem da bùa Juđa, dìq jah 'bìq amùa 'màng ca Tôphêt, aih dìq ca hnem leq ma pì dèch ngè tadreo ca halŏng ŏi ta plình, wa ùc alac dèch am ca 'bài can kiac.’ ”


\par }{\PP \VS{14}Hi khoi Jê-rê-mi hlài enh Tôphêt, aih raq nòi Chuaq khoi thê haq lam broq mangai capoch thai Boc Plình; haq yòng ta xàn hnem da Chuaq, doi dìq ca jàn:

\VS{15}“Chuaq ma wèq dìq ca 'bình plình, Haq Boc Plình da Is-ra-ên, doi 'màng cô: ‘Cô, èh Au ca'nìh dìq bìac ranàc ma Au khoi doi adroi ca phôq cô wa phôq ma ŏi dudan ca haq, ma jah 'màng aih wì haq khoi cadoq manoh ùh enh tamàng bàu hnài da Au.’ ”




\par }\Chap{20}{\SH Pasua Padit Padiang Jê-rê-mi
\par }
{\PP \VerseOne{1}Pasua, con calô da pajàu Imê, haq broq mangai wèq mangai wèq hnem cùh waiq da Boc Plình, tàng Jê-rê-mi anoi bàu aih,

\VS{2}Pasua tong Jê-rê-mi, mangai capoch thai Boc Plình xam long, clang jènh haq ti nòi 'mang ngo enh 'nhèq da Bên-ja-min, ta hnem cùh waiq Chuaq.

\VS{3}Hì atìq, jò Pasua dŏih long clang jènh Jê-rê-mi, Jê-rê-mi doi ca haq: “Chuaq ùh creo ìh Pasua hòm, mahaq creo ìh: Mago Mit-sa-bip.

\VS{4}Ma jah 'màng aih bàu Chuaq doi: ‘Cô Au jah broq ca ìh wìa bìac ramòt ca dađeh wa dìq ca bua ìh. Wì haq jah cachìt ca chang gùm enh ngìa ca ìh. Au am dìq ca jàn Juđa ca bùa Ba-bi-lôn, bùa cô jah 'nong wì lam trùh ta Ba-bi-lôn đòiq broq hapŏng, wa jêh đac wì haq xam chang gùm.

\VS{5}Au hadai am dìq cùng hang phôq cô wa rìm bìac ma wì haq broq loh, xam hang canaq 'bac da wì haq mùt ta tì wì ma ta'blêq ca wì haq, rìm ngè bìac aih wì haq jah yŏc jò tajêh wa 'ràng hlài ta Ba-bi-lôn.

\VS{6}Ô! Pasua, cla ìh wa hnem ìh cô èh dìq 'bìq rùp 'nong lam khoi dèh ca Diac lam broq hapŏng. Ìh trùh Ba-bi-lôn cachìt wa catùh ta aih, ìh wa dìq ca bua ìh mangai khoi anoi 'noh bàu amòng patìah capoch thai Boc Plình.’ ”


\par }{\SH Jê-rê-mi Mamùc Mamac
\par }
{\Q \VS{7}Ô Chuaq, Ìh khoi padô alùan au,

\par }{\QB hi khoi au 'bìq padô 'nùt.

\par }{\Q Ìh khoi ta'blêq au,

\par }{\QB èh au 'bìq 'blêq!

\par }{\Q Dìq ca hì au khoi jah wìa bàu do,

\par }{\QB rìm ngai halê au.


\par }{\Q \VS{8}Ma jah 'màng aih rìm yàng au anoi 'noh,

\par }{\QB au ep cachech, au phai capoch dêh bàu bìac hùng hang wa jêh đac.

\par }{\Q Au anoi hlài ca wì loq bìac ma au khoi jah loq enh Chuaq,

\par }{\QB mahaq au toq jah nhàn yŏc ca dađeh bìac camaih wa do lê rìm hì.


\par }{\Q \VS{9}Mahaq tàng au doi: “Au pi anoi 'noh bàu Chuaq

\par }{\QB wa pi canòm ca Haq đòiq anoi 'noh hiniq Haq hòm”,

\par }{\Q èh bàu Haq ta chac au loh tìah ca ùnh bùh cheo caxènh au,

\par }{\QB au lep manoh taiq ùh anoi 'noh, au ùh jah chìuq hòm.


\par }{\Q \VS{10}Au khoi tàng bàc ngai anoi trùh au, wì doi:

\par }{\QB “Bìac ramòt khoi dudan ca haq pôn pah!

\par }{\QB Bèn phai kìan haq! Joq, bèn phai kìan haq!”

\par }{\Q Rìm ngai bua da au

\par }{\QB 'nang ngan jò au tacro, doi:

\par }{\Q “Ùac aiq, haq 'bìq 'nùt,

\par }{\QB èh bèn jah tabroq chao wa ta'blêq haq.”


\par }{\BB \par }
{\Q \VS{11}Mahaq i Chuaq ŏi ti au Haq 'màng ca mangai lình dêh tanuq,

\par }{\QB 'màng aih rìm ngai enh ta'blêq ca au dìq cro,

\par }{\QB ùh jah 'blêq au;

\par }{\Q wì haq jah camaih bìac ma wì haq khoi broq;

\par }{\QB rìm ngai ùh hèt bìac camaih aih èh.


\par }{\Q \VS{12}Mahaq, Chuaq ma wèq dìq ca bình plình,

\par }{\QB Ìh joq 'nàng Boc Plình loq enh thù ngan manoh mangai ta-atoq;

\par }{\Q Ìh loq enh ngan hnoq rìm manoh hèm

\par }{\QB wa gàu tình da tang ngai;

\par }{\Q Chuaq ôi, am au ngan hnoq bìac tabroq chao da Ìh ca wì haq beq,

\par }{\QB ma jah 'màng aih au khoi canòm ca Ìh dìq ca manoh au.


\par }{\BB \par }
{\Q \VS{13}Calêu bàu bùi ca Chuaq beq!

\par }{\QB Calêu padèch hiniq Chuaq,

\par }{\Q ma jah 'màng aih Haq khoi dèch mangai pa

\par }{\QB claih khoi ca mangai ngang dù.


\par }{\BB \par }
{\Q \VS{14}Đang ca waiq hanip hì khoi xa-ông ca au!

\par }{\QB Waiq xìn hì ma miq au xa-ông ca au ùh jah xôq ramŏt cleq.


\par }{\Q \VS{15}Đang ca waiq hanip mangai

\par }{\QB ma khoi 'ràng bàu bahìa ca baq au doi:

\par }{\Q “Ìh khoi i con calô”;

\par }{\QB broq ca baq au bình halùih bìac lem bùi!


\par }{\Q \VS{16}Mahaq đòiq mangai aih hadai bu dàng phôq

\par }{\QB ma Chuaq raliang đac ùh xa-ŏch cleq!

\par }{\Q Bu xrŏih xroq haq jah tàng bàu creo dang,

\par }{\QB trùh 'ne hì, tàng bàu cachech da bìac tajêh poh.


\par }{\Q \VS{17}Ma jah 'màng aih haq khoi ùh jêh đac au adroi dèh miq xa-ông ca au,

\par }{\QB đòiq cliac miq au wìa ralùng hanang da au.


\par }{\Q \VS{18}Gleq au phai loh enh cliac miq au

\par }{\QB đòiq ep chìu bìac xalep wa can mango,

\par }{\QB lùch ca 'nhòng ep chìuq bìac camaih.




\par }\Chap{21}{\SH Bàu Anoi Da Jê-rê-mi 'Noh Am Ca Sê-đê-kia
\par }
{\PP \VerseOne{1}I bàu enh Chuaq anoi 'noh ca Jê-rê-mi, jò bùa Sê-đê-kia thê Pasua, con calô Man-chi-ja, wa Sô-phô-ni, con calô da pajàu Ma-a-sê-ja, lam trùh glàm haq, doi:

\VS{2}Nê-bu-cat-nêt-xa, bùa Ba-bi-lôn, lam trùh jêh bèn. “ 'Màng aih xìn ìh waiq bòch Chuaq, ùac aiq Chuaq xa-ŏch ca bèn broq rìm bìac halac troi Haq khoi broq calah nèh, thê bùa aih wia khoi ca bèn.”


\par }{\PP \VS{3}Èh Jê-rê-mi tèu: “Pì anoi hlài ca Sê-đê-kia 'màng cô:

\VS{4}‘Chuaq Boc Plình da Is-ra-ên, anoi 'noh 'màng cô: Cô, Au broq 'bài ranac tajêh pì ma wê ta tì jah tajraq hlài ca bùa Ba-bi-lôn wa mangai Canđê 'nhac ca manàiq wì haq 'nang dudan ca pì enh gùng ca panàt phôq loh ca 'ngwan. Au broq ca wì haq gop dabau 'mùt ŏi ta'ne phôq cô.

\VS{5}Au raq, ta jò xrông, wa loh nòih, hnhu 'noh tì dêh padren tajraq hlài ca pì.

\VS{6}Au jêh jàn phôq cô, mangai wa ngè aban. Wì haq jah cachìt taiq can hinìq tôq càn.

\VS{7}Chuaq doi: Atìq ca aih, Au 'mùt Sê-đê-kia, bùa Juđa, hapŏng wa jàn haq, 'bài mangai ma ŏi xrong hlài ta phôq khoi claih ca bìac can hinìq tôq, chang gùm wa pangot hrah, ta tì Nê-bu-cat-nêt-xa, bùa Ba-bi-lôn, mùt ta tì mangai jêh đac wa 'bài mangai enh jêh đac wì haq. Nê-bu-cat-nêt-xa jêh đac wì haq xam chang gùm, ùh adenh, ùh ra'ngòt, ùh xa-ŏch.’


\par }{\PP \VS{8}“Ìh khòh anoi ca jàn cô 'màng cô: ‘Chuaq doi 'màng cô: Cô, Au 'nac đòiq jang ngìa ìh trong rìh wa trong cachìt.

\VS{9}Mangai leq ŏi hlài ta phôq cô jah cachìt taiq chang gùm, taiq pangot hrah, wa taiq hinìq tôq; mahaq mangai leq loh khoi, loh dèch tì thùa mangai Canđê, mangai 'nang dudan pì manàiq, èh jah rìh, jah wèq caxènh ramoh.

\VS{10}Chuaq anoi 'noh 'màng cô: Au khoi đòiq dèh mat ngan phôq, cô èh ùc can ranàc thai ca am xôq ramŏt ca phôq cô, 'màng aih phôq cô 'bìq 'mùt ta tì bùa Ba-bi-lôn, bùa aih bùh đac phôq.’


\par }{\PP \VS{11}“Èh anoi ca hnem bùa Juđa: ‘Tamàng bàu da Chuaq beq!

\VS{12}Chuaq anoi 'noh 'màng cô:

\par }{\Q “ ‘Ô hnem Đawit, rìm hì daxroq broq bìac ta-atoq beq,

\par }{\QB dŏih mangai 'bìq padit padiang loh khoi

\par }{\QB enh tì mangai ma padit padiang haq beq,

\par }{\Q tàng ùh èh, can nòih da Au loh tìah ca ùnh cheo ùh i cabô jah pupat,

\par }{\QB taiq bìac broq dù da wì haq.


\par }{\Q \VS{13}Chuaq anoi 'noh 'màng cô:

\par }{\QB Cô, ô mangai jàn ŏi nòi thòng tamang,

\par }{\QB ta bôi hmu nòi tamang tau,

\par }{\Q Au tajraq hlài ca pì, 'bài mangai anoi:

\par }{\Q “Cabô jah loh ta'blêq ca nhèn?

\par }{\QB Cabô jah glàm mùt ta nòi nhèn ŏi?”


\par }{\Q \VS{14}Chuaq anoi 'noh:

\par }{\QB Mahaq Au baxa pì tiaq bìac pì khoi broq;

\par }{\Q Au bùh ùnh ta rôm haq,

\par }{\QB ùnh cheo dŏng rìm ngè ŏi dudan ca haq.’ ”




\par }\Chap{22}{\SH Jê-rê-mi Gòi Bàu Pa'nhùq Ca Phôq Jê-ru-sa-lem Èh Tacro
\par }
{\PP \VerseOne{1}Chuaq anoi 'noh 'màng cô: “Loh trùh hnem bùa Juđa beq, anoi hlài ca haq bàu cô:

\VS{2}‘Ô bùa da Juđa ma ha'ngui ta gèq Đawit: Ìh, hapŏng ìh wa jàn ìh mùt ti 'bài trom 'mang ngo cô, tamàng bàu da Chuaq beq!

\VS{3}Chuaq anoi 'noh 'màng cô: Broq bìac troq wa ta-atoq beq; dŏih mangai 'bìq padit padiang claih khoi ca mangai padit padiang; paq broq raliang wa padit padiang ca 'bài mangai ma ŏi đò ta pì, wa ca 'bài mangai lac loq 'bài mangai hadrô, paq broq ta-ùc mahem ca mangai ùh i ca tôiq ta nòi cô.

\VS{4}Tàng pì joq 'nàng iu tiaq bàu cô, èh jah i bùa ha'ngui ta gèq Đawit, còi xê wa axêh, cla bùa, hapŏng haq wa jàn haq jah mùt loh ti 'bài 'mang ngo cô.

\VS{5}Mahaq tàng pì ùh iu tiaq bàu cô’, Chuaq anoi 'noh: ‘Au patô dađeh đòiq pachac, hnem cô jah loh ca wang wê.’ ”


\par }{\PP \VS{6}Chuaq doi ca bìac hnem bùa Juđa 'màng cô:

\par }{\Q “ 'Nhac ca Au ngan ìh hadai tìah ca Ga-la-at,

\par }{\QB hadai tìah ca bôi wang Liban,

\par }{\Q mahaq ìh ùh claih ca Au broq ca ìh loh nòi wang wê,

\par }{\QB loh 'bài phôq ùh i ca mangai ŏi.


\par }{\Q \VS{7}Au padon đòiq 'bài mangai broq raliang đòiq ta'blêq ca ìh,

\par }{\QB dìq wê ranac tajêh;

\par }{\Q wì haq cau da ìh 'bài long hùang nam lem

\par }{\QB wa hwenh 'mùt ta ùnh.


\par }{\PP \VS{8}“I jàn enh bàc Diac lam cwa haten ca phôq cô, bòch dabau: ‘Gleq Chuaq khoi broq ca phôq càn cô 'màng cô?’

\VS{9}Jah i mangai tèu bàu, doi: ‘Aih taiq jàn aih khoi cađac dèh wêh jao da Chuaq Boc Plình da wì haq, èh lam cùh waiq wa patìh bìac 'bài can kiac.’ ”


\par }{\Q \VS{10}Apaq hmoi ca mangai cachìt, paq rawòi ca haq.

\par }{\QB Mahaq hmoi ca mangai loh lam beq,

\par }{\Q taiq haq pi wìh hlài,

\par }{\QB pi hnoq hòm dèh gùng ma xa-ông ca haq.


\par }{\PP \VS{11}Ma jah 'màng aih Chuaq anoi ca Salum, con calô Jôsia, bùa da Juđa, tŏc thai dèh baq, aih Jôsia, hi khoi lam khoi nòi cô. “Haq pì wìh hlài ta aih hòm;

\VS{12}mahaq haq cachìt ta gùng haq ma 'bìq 'ràng trùh, pi ŏi jah hnoq taneh cô hòm.”


\par }{\SH Bàu Anoi Bìac 'Bài Bùa
\par }
{\Q \VS{13}“Nan xa am ca mangai broq hnem xam bìac ùh ta-atoq,

\par }{\QB broq adùq xam bìac ùh troq;

\par }{\Q yŏc mangai haten hatìa abroq dech ca haq,

\par }{\QB ùh ca'naih da wì 'bac cùng abroq;


\par }{\Q \VS{14}Haq doi: ‘Au jah broq hnem rùng rai,

\par }{\QB i 'bài adùq anàh;’

\par }{\Q rong đòiq 'bài 'mŏc,

\par }{\QB po cùa xam long hùang nam

\par }{\QB wa xòn gòh ngèq.


\par }{\BB \par }
{\Q \VS{15}“Ìh yŏc long hùang nam ta thì ca broq hnem lem,

\par }{\QB nhò 'màng aih ìh jah broq bùa 'mòh?

\par }{\Q Baq ìh calah nèh khoi caq ôq,

\par }{\QB broq loh bìac ta-atoq lem lình?

\par }{\QB Taiq 'màng aih haq jah xôq ramŏt.


\par }{\Q \VS{16}Haq khoi broq loh trong tajang am ca mangai pa wa mangai ma thìuq, 'màng aih haq jah xôq ramŏt.”

\par }{\Q Chuaq doi:

\par }{\QB “ 'Màng aih ma ùh xài haq loq ca Au 'mòh?


\par }{\Q \VS{17}Mahaq mat wa manoh pì ngan toq bìac ham,

\par }{\QB broq ta-ùc mahem mangai ùh i ca tôiq,

\par }{\QB wa broq bìac padit padiang ngang dù.”


\par }{\MM \VS{18}Taiq 'màng aih, bìac ca bùa Jê-hô-a-kim, con calô da Jôsia, bùa da Juđa, Chuaq anoi 'noh 'màng cô:

\par }{\Q “Ùh i mangai leq crò hmoi ca haq doi:

\par }{\QB ‘Ôi, oh daq calô au! Ôi, oh daq cadrì au!’

\par }{\Q Hadai ùh i mangai leq 'ngwan ca haq doi:

\par }{\QB ‘Xa-ŏch ca craq au! Xa-ŏch ca bìac 'ngah 'ngai da haq!’


\par }{\Q \VS{19}Haq 'bìq catùh tìah ca lùa 'bìq catùh;

\par }{\QB 'bìq dùi wa hwenh 'noh enh gùng

\par }{\QB ca 'mang phôq Jê-ru-sa-lem.”


\par }{\BB \par }
{\Q \VS{20}“Tŏc ta Liban creo dudan beq,

\par }{\QB rayoih ta Basan;

\par }{\Q creo dudan ta bôi wang A-ba-rim beq!

\par }{\QB Ma jah 'màng aih dìq dŏng ca mangai ma loq waq ca ìh, dìq khoi 'bìq jêh đac.


\par }{\Q \VS{21}Au anoi ca ìh 'nang jò ìh padrŏng can;

\par }{\QB mahaq ìh doi: ‘Au ùh enh tamàng.’

\par }{\Q Enh jò ìh ŏi nga, ìh khoi rìh caq ŏi 'màng aih,

\par }{\QB ùh iu tiaq bàu Au.


\par }{\Q \VS{22}Dìq ca 'bài mangai ma ban jàn ìh jah 'bìq cayeo hlôi đac,

\par }{\QB mangai enh waq ca ìh jah 'bìq rùp 'nong lam broq hapŏng.

\par }{\Q Jò aih, ìh jah camaih

\par }{\QB wa paha'neq dađeh taiq rìm tôiq cla ìh.


\par }{\Q \VS{23}Ìh mangai ŏi ta ‘Liban,’

\par }{\QB broq pù xam 'bài long hùang nam,

\par }{\Q jò ìh glàm bìac ranàc,

\par }{\QB ìh jìq dìq jaq tìah ca gu cadrì jìq xa-ông!”


\par }{\PP \VS{24}Chuaq doi.: “Joq 'nàng troi Au ma rìh hloi, 'nhac ca Jê-cô-nia, con calô Jê-hô-a-kim, bùa Juđa, 'nhac ca haq aih broq canhàng pateo ŏi ta tì 'ma Au, Au xôq hlôch đac ìh.

\VS{25}Au phùq ìh ta tì 'bài mangai enh jêh đac ìh, ta tì 'bài mangai ìh ma crè, aih tì Nê-bu-cat-nêt-xa, bùa Ba-bi-lôn, wa ta tì mangai Canđê.

\VS{26}Au hnan đac ìh wa miq khoi xa-ông 'noh ìh trùh ta mòiq gùng 'noiq, ùh xài gùng ma xa-ông ca ìh, wa ìh jah cachìt ta aih.

\VS{27}Phàn taneh ma mahua wì haq ngèh enh wìh hlài, èh ùh jah wìh hlài.”


\par }{\Q \VS{28}'Màng aih Jê-cô-nia cô abôq ma 'bìq khìn đac wa 'bìq padah 'mòh?

\par }{\Q Haq abôq ùh i cabô enh waq?

\par }{\Q Gleq haq wa con xau haq dìq 'bìq hwenh đac,

\par }{\QB 'bìq hwenh ca'nìh ta gùng haq 'nhòq lah loq?


\par }{\Q \VS{29}Ô taneh, taneh, taneh!

\par }{\QB Tamàng bàu Chuaq beq!


\par }{\Q \VS{30}Chuaq anoi 'noh 'màng cô:

\par }{\Q “Achìh 'mùt hiniq mangai cô ta 'bài mangai ùh i ca con beq,

\par }{\QB ta 'bài mangai lùch ca 'nhòng ùh padrŏng can;

\par }{\Q ma jah 'màng aih con xau haq ùh i mòiq ngai leq padrŏng can;

\par }{\QB pi ha'ngui ta gèq Đawit

\par }{\QB wa pi wèq cwìang jàn Juđa hòm!”




\par }\Chap{23}{\SH Hamenh Ta-Atoq Aih Mangai Mêsi Trùh Èh
\par }
{\PP \VerseOne{1}Chuaq doi: “Nan xa ca 'bài mangai ban, jêh đac wa broq pac lac ca calùh trìu da đùng nhat Au!”

\VS{2}Taiq 'màng aih, phàn 'bài mangai ma wèq ban jàn da Haq, èh Chuaq Boc Plình da Is-ra-ên doi 'màng cô: “Pì broq pac lac đac ca calùh trìu Au, drùh đac wa ùh wèq ngan wì haq. Cô, Au jah baxa pì taiq bìac dù pì ma broq”; Chuaq anoi 'noh 'màng aih.

\VS{3}“Èh cla Au jah gop hlài 'bài con trìu ma ŏi xrong, enh 'bài Taneh Diac ma Au khoi drùh wì haq trùh, hi jah 'ràng wì haq hlài dèh ta cadrong; wì haq jah xa-ông loh bàc tam.

\VS{4}Au jah dèch 'bài mangai đòiq wèq ban wì haq; wì haq pi hìaq crè yùq hòm, wa ùh thìuq loq hù hnhung mòiq toq con leq”; Chuaq doi 'màng aih.


\par }{\Q \VS{5}Chuaq anoi 'noh:

\par }{\QB “Cô, 'bài hì trùh Au jah broq am ca hnem Đawit mòiq Hamenh Ta-atoq.

\par }{\Q Haq wèq cwìang tìah ca bùa, caq ŏi khôn rabiaq,

\par }{\QB broq bìac da-adàng ta-atoq ta crŏng taneh.


\par }{\Q \VS{6}Ta 'nhòng bùa aih, Juđa jah dèch claih;

\par }{\QB Is-ra-ên jah ŏi nòi hanình,

\par }{\Q wa wì jah creo hiniq Haq:

\par }{\QB Chuaq bìac ta-atoq nhèn!”


\par }{\MM \VS{7}Chuaq anoi 'noh: “Taiq 'màng aih 'bài hì trùh, wì pi ŏi anoi: ‘Joq 'nàng tìah troi Chuaq ma rìh hloi, Haq ma khoi 'nong jàn Is-ra-ên loh khoi ca taneh Aicàp.’

\VS{8}Mahaq wì doi: ‘Tìah troi Chuaq ma rìh hloi, Haq ma khoi 'ràng mangai hnem Is-ra-ên hlài enh pah 'ngeo ca mat mahì loh, enh 'bài Diac ma Au khoi hnan wì haq trùh.’ Wì haq jah ŏi dèh ta taneh cla.”


\par }{\SH Mangai Amòng Capoch Thai Boc Plình 'Bìq Kìan
\par }
{\PP \VS{9}Phàn da 'bài mangai capoch thai Boc Plình:

\par }{\Q Manoh au hech hoch;

\par }{\QB caxènh au ralenh raloih;

\par }{\Q au tìah ca mangai bù,

\par }{\QB tìah ca mangai bù brènh mat ca diac nho,

\par }{\Q taiq nen Chuaq

\par }{\QB wa bàu hadròih Haq.


\par }{\Q \VS{10}Ta taneh gùng bình baoq bìac tango anang;

\par }{\QB taneh loh ca mango taiq 'bìq waiq hanip;

\par }{\QB 'bài đùng nhat ta nòi đùng wang wê loh ca croh crenh.

\par }{\Q Wì lam tiaq trong dù,

\par }{\QB wì haq wèq cwìang ùh ta-atoq;


\par }{\BB \par }
{\Q \VS{11}“Taiq mangai capoch thai Boc Plình wa pajàu Boc plình dìq dŏng broq ùh troq;

\par }{\QB Au hnoq wì haq broq bìac ngang dù ta trom hnem Au;”


\par }{\QR Chuaq anoi 'noh 'màng aih.

\par }{\Q \VS{12}“Taiq 'màng aih, trong wì haq jah tìah ca nòi talia;

\par }{\QB wa jah 'bìq hnan mùt ta clam,

\par }{\QB èh tacro ta aih.

\par }{\Q Ma jah 'màng aih khoi trùh hanam wì haq 'bìq baxa,

\par }{\QB Au ca'nìh ca wì haq can ranàc,”


\par }{\QR Chuaq anoi 'noh 'màng aih.

\par }{\Q \VS{13}“Au khoi hnoq bìac ranhùa

\par }{\QB da mangai capoch thai Boc Plình ta gùng Sa-ma-ri;

\par }{\Q wì haq canòm hiniq Ba-an capoch bàu doi adroi,

\par }{\QB broq ca jàn Is-ra-ên lam lac.


\par }{\Q \VS{14}Mahaq Au khoi hnoq mòiq bìac ramòt

\par }{\QB ta'ne mangai capoch thai Boc Plình ŏi ta Jê-ru-sa-lem:

\par }{\Q Wì haq broq tôiq tango anang,

\par }{\QB lam tiaq trong amòng;

\par }{\Q wì haq broq hagao ca tì mangai dù,

\par }{\QB trùh 'mòi ùh i cabô cađac dèh bìac dù.

\par }{\Q Au ngan wì haq dìq dŏng tìah ca Sôđôm,

\par }{\QB wa jàn wì haq tìah ca Gô-mô-ra.”


\par }{\PP \VS{15}Taiq 'màng aih, phàn 'bài mangai capoch thai Boc Plình aih, Chuaq ma wèq dìq ca 'bình plình, doi:

\par }{\Q “Cô, Au jah am ca wì haq caq ngè pagiang xang wa ôq diac đùc;

\par }{\QB taiq enh 'bài mangai capoch thai Boc Plình ŏi Jê-ru-sa-lem khoi loh

\par }{\QB bìac ùh troq jàp ca gùng aih.”


\par }{\PP \VS{16}Chuaq ma wèq dìq ca 'bình plình doi 'màng cô:

\par }{\Q “Apaq tamàng bàu da 'bài mangai capoch thai Boc Plình aih anoi ca pì.

\par }{\QB Wì haq hnài pì bìac hù hnhung,

\par }{\Q wa anoi bìac mahno 'noh tiaq manoh wì haq,

\par }{\QB ùh xài loh enh hacùng Chuaq.


\par }{\Q \VS{17}Wì haq doi ca mangai ma khìn Au:

\par }{\QB ‘Chuaq doi: Pì jah catèm.’

\par }{\Q Doi ca mangai cadoq manoh:

\par }{\QB ‘Ùh i ca bìac ranàc leq trùh ta pì.’


\par }{\Q \VS{18}'Màng aih cabô dràng yòng ta bìac hatình da Chuaq

\par }{\QB đòiq ngan wa tàng bàu Haq?

\par }{\QB Cabô khoi hèm haboq wa tamàng bàu Haq?


\par }{\Q \VS{19}Cô, can nòih xrông da Chuaq

\par }{\QB plôh loh tìah ca bahùt,

\par }{\Q tìah ca cayeo wawenh dêh

\par }{\QB loh ta gàu 'bài mangai dù.


\par }{\Q \VS{20}Can nòih da Chuaq ùh jah hêq trùh

\par }{\QB jò broq gêh trong khoi pajaq đòiq ta manoh.

\par }{\Q Ta hì pulùch,

\par }{\QB pì jah loq ro bìac aih.


\par }{\Q \VS{21}Au ùh thê 'bài mangai capoch thai Boc Plình cô loh lam,

\par }{\QB mahaq wì haq khoi cadàu lam anoi bàu dađeh;

\par }{\Q Au ùh i anoi ca wì haq,

\par }{\QB mahaq wì haq khoi capoch.


\par }{\Q \VS{22}Mahaq tàng wì haq i tamàng bàu Au hatình,

\par }{\QB èh jah broq ca jàn Au tamàng bàu Au,

\par }{\Q wa khoi broq ca jàn Au cađac trong dù

\par }{\QB bìac 'mèq wìh hlài ca Au.”


\par }{\BB \par }
{\Q \VS{23}Chuaq anoi 'noh: “Au cô i xài Boc Plình ŏi haten,

\par }{\QB ùh xài Boc Plình ŏi hangai 'mòh?”


\par }{\Q \VS{24}Chuaq anoi 'noh: “I ca mangai leq jah cadoc dađeh

\par }{\QB ta 'bài nòi hlèp đòiq Au ùh hnoq ùh?”

\par }{\Q Chuaq doi: “Ma ùh xài Au bình halùih ta plình

\par }{\QB wa jàp jìa rìm nòi ta crŏng taneh cô 'mòh?”


\par }{\PP \VS{25}“Au khoi tàng bìac 'bài mangai capoch thai Boc Plình cô capoch, wì haq canòm ca hiniq Au capoch bàu loq adroi amòng 'màng cô: ‘Au apô hnoq; joq 'nàng, au apô hnoq!’

\VS{26}'Bài mangai capoch bàu doi adroi aih, tiaq dèh manoh amòng capoch bàu doi adroi amòng, wì haq i manoh aih trùh jò leq?

\VS{27}Nhò bìac apô wì hèm jah broq ca jàn hèt ca Au, hadai tìah ca boc yaq wì haq taiq Ba-an wì hèt ca hiniq Au.

\VS{28}Mangai capoch thai Boc Plình leq i apô hnoq, jah anoi hlài bìac apô aih, mahaq mangai leq khoi nhàn bàu Au, phai i manoh joq 'nàng anoi hlài bàu Au! Hri jah achùa ca hadròc 'mau 'mòh?” Chuaq doi 'màng aih.

\VS{29}“Bàu Au ma ùh tìah ca ùnh, tìah ca tamoh tùq padah hmu 'mòh?” Chuaq doi 'màng aih.


\par }{\PP \VS{30}Taiq 'màng aih Chuaq anoi doi: “Cô, Au tajraq hlài ca 'bài mangai capoch thai Boc Plình amòng atùng bàu dabau capoch 'noh hi doi aih bàu Au.”

\VS{31}Chuaq anoi 'noh: “Cô Au tajraq hlài ca 'bài mangai capoch thai Boc Plình yŏc dèh rapet anoi 'noh: ‘Chuaq doi 'màng aih.’ ”

\VS{32}Chuaq anoi 'noh: “Cô, Au tajraq hlài ca 'bài mangai yŏc bìac apô amòng, anoi hlài wa yŏc bàu 'nùt catèh broq ca jàn Au lam lac. Au ùh i thê wa hadai ùh thê wì haq lam anoi; wì haq hadai ùh i broq lòiq cleq ca jàn cô.” Chuaq anoi 'noh 'màng aih.


\par }{\PP \VS{33}“Tàng mangai capoch thai Boc Plình loq pajàu, bòch ìh: ‘Bàu genh trap Chuaq anoi 'noh ca ìh, aih cah cleq?’ Ìh khòh tèu: ‘Bìac genh trap aih? Chuaq doi: Pì raq broq genh trap ca Au, 'màng aih Au jah cađac pì.’

\VS{34}Phàn da mangai capoch thai Boc Plình, pajàu loq mangai jàn leq doi: ‘Cô genh trap da Chuaq,’ èh Au jah baxa mangai aih wa hnem haq.

\VS{35}'Màng aih, cô bàu anoi ca rìm ngai khòh doi dèh mangai haten: ‘Chuaq khoi tèu bàu 'màng leq?’ ‘Chuaq khoi capoch 'màng leq?’ ‘Chuaq khoi hnài cleq?’

\VS{36}Mahaq pì ùh jah ràu trùh genh trap da Chuaq hòm, taiq bàu mangai leq jah wìa genh trap ca cla haq, taiq pì khoi broq tawech ca bàu da Boc Plình ma rìh hloi, aih Chuaq ma wèq dìq ca 'bình plình, Haq Boc Plình bèn.

\VS{37}'Màng aih ìh khòh doi ca mangai capoch thai Boc Plình: ‘Chuaq khoi tèu bàu am ca ìh 'màng leq?’ Loq: ‘Chuaq khoi anoi 'noh ca ìh 'màng leq?’

\VS{38}Mahaq tàng pì ŏi doi: ‘Cô bìac genh trap da Chuaq,’ èh Chuaq anoi 'noh 'màng cô: Taiq pì anoi bàu cô: ‘Cô bìac genh trap da Chuaq,’ mahaq Au khoi thê mangai trùh ta pì đòiq hnài pì: Pi jah doi: ‘Cô bìac genh trap da Chuaq.’

\VS{39}Taiq nen aih, cô, Au jah hèt ca pì; Au cađac pì, pì wa phôq ma Au khoi am ca pì wa boc yaq pì, jah hangai ca ngìa Au.

\VS{40}Au jah broq ca pì chìuq camaih hloi hloi, wa paha'neq dìq jaq, ùh jò leq jah hèt.”




\par }\Chap{24}{\SH Baiq Rajo Plì Pŏc
\par }
{\PP \VerseOne{1}Atìq ca jò Nê-bu-cat-nêt-xa, bùa Ba-bi-lôn, rùp Jê-cô-nia, con calô Jê-hô-a-kim, bùa Juđa, xam 'bài cwan Juđa, 'bài thòq ngè đùng wa thòq atèm enh phôq Jê-ru-sa-lem 'ràng trùh ta Diac Ba-bi-lôn broq hapŏng, Chuaq patô am ca au hnoq. Cô, i baiq rajo plì pŏc đòiq jang ngìa hnem cùh waiq Chuaq.

\VS{2}Mòiq ta baiq toq rajo aih tah 'bài plì pŏc lem, tìah ca plì gàu mùa; rajo ma tau tah plì 'mèq, trùh 'mòi ùh wìa caq taiq khoi om.


\par }{\PP \VS{3}Chuaq anoi 'noh ca au doi: “Ô Jê-rê-mi, ìh hnoq cleq?”

\par }{\PP Au tèu: “Au hnoq plì pŏc, 'bài plì ma lem aih dìq jaq lem, 'bài plì 'mèq aih dìq jaq 'mèq, 'mèq trùh 'mòi ùh wìa caq taiq khoi om.”


\par }{\PP \VS{4}Jò aih i bàu da Chuaq anoi 'noh ca au doi:

\VS{5}“Chuaq Boc Plình da Is-ra-ên anoi 'noh 'màng cô: ‘Tìah ca 'bài plì lem cô, Au jah đòiq dèh manoh hèm trùh ca mangai Juđa, aih 'bài mangai ma Au khoi thê wì haq loh enh nòi cô lam trùh ta taneh Diac da mangai Canđê.

\VS{6}Au jah ha'miang ngan wì haq wa am xôq ca wì haq, hi khoi 'ràng wì haq hlài dèh ta gùng. Au dèch đòiq wì haq yòng, ùh xài raliang đac; Au pìt hlài wì haq, ùh xài bùiq đac hòm.

\VS{7}Au jah am ca wì haq manoh loq canao ca Au Chuaq. Wì haq jah broq jàn Au, Au jah broq Boc Plình wì haq; wì haq jah dìq ca manoh wìh hlài ta Au.’


\par }{\PP \VS{8}“Chuaq doi 'màng cô: ‘Phàn Sê-đê-kia, bùa Juđa, 'bài cwan haq wa jàn ma ŏi xrong hlài da phôq Jê-ru-sa-lem, aih jàn ŏi ŏi ta taneh cô, wa 'bài mangai ŏi ta taneh Aicàp, tìah ca plì pŏc 'mèq ùh wìa caq taiq om 'màng leq, Au hadai jah broq ca wì haq 'màng aih.

\VS{9}Au phùq wì haq đòiq 'bìq hwenh lam hwenh hlài ta rìm Diac ta crŏng taneh am ca wì haq xalep, 'bìq hanip, 'bìq camaih, 'bìq halê, ta rìm gùng Au drùh wì haq lam trùh.

\VS{10}Au thê pla chang gùm, pangot hrah, wa jìq blôh ŏi ta 'ne wì haq, trùh jò wì haq raliang piang khoi ca taneh Au khoi am ca wì haq wa boc yaq wì haq.’ ”




\par }\Chap{25}{\SH Bàu Doi Adroi Da Boc Plình Bìac 'Bìq Rùp
\par }
{\PP \VerseOne{1}Cô bàu anoi 'noh ca Jê-rê-mi wa dìq ca jàn Juđa, ta hanam ma pôn 'nhòng Jê-hô-a-kim, con calô Jôsia, bùa da Juđa; ta hanam ma mòiq 'nhòng Nê-bu-cat-nêt-xa, bùa Diac Ba-bi-lôn.

\VS{2}Jê-rê-mi mangai capoch thai Boc Plình anoi hlài bàu cô jang ngìa jàn Juđa wa dìq dŏng ca jàn ŏi ta Jê-ru-sa-lem:

\VS{3}Pàng hanam 13 'nhòng Jôsia, con calô Amon, bùa da Juđa, trùh manàiq khoi jah 23 hanam, bàu da Chuaq khoi anoi 'noh ca au. Pàng jò aih, au rìu xrŏih anoi hlài ca pì; mahaq pì ùh waq tamàng.


\par }{\PP \VS{4}Chuaq khoi thê 'bài hapŏng Haq, aih 'bài mangai capoch thai Haq trùh ta pì hloi hloi, mahaq pì ùh waq tamàng, ùh halang don tamàng.

\VS{5}Wì aih doi: “Rìm ngai ta pì cađac dèh trong dù wa trong ùh troq beq, 'màng aih pì jah rìh ŏi ta taneh ma Chuaq khoi am ca pì wa boc yaq pì enh calah nèh trùh hloi hloi calah èh.

\VS{6}Paq tiaq trong 'bài can kiac đòiq patìh wa cùh waiq, paq yŏc bìac tì cla broq loh đòiq broq ca Au nòih, èh Au ùh hìaq broq raliang ca pì.”


\par }{\PP \VS{7}Chuaq doi: “Mahaq pì ùh tamàng Au, yŏc dèh bìac tì pì broq ca Au nòih, 'mùt ca dađeh bìac ranàc.”


\par }{\PP \VS{8}Taiq 'màng aih, Chuaq ma wèq dìq ca 'bình plình doi: “Taiq pì ùh tamàng bàu Au,

\VS{9}Cô, Au thê dìq ca mangai nòi pah 'ngeo ca mat mahì loh wa hapŏng Au, aih Nê-bu-cat-nêt-xa, bùa Ba-bi-lôn, lam trùh ta'blêq ca gùng cô, ta'blêq ca jàn ta gùng cô, wa ca 'bài Diac ŏi dudan ca haq. Au jêh đac wì haq dìq dŏng, broq ca wì haq loh hidròt, ngè đòiq ca wì do lê, loh ca wang wê hloi hloi, Chuaq anoi 'noh 'màng aih.

\VS{10}Au broq ta wì haq pi i ca bàu do wa bàu calêu lem bùi, pi i ca bàu con ŏng con mai neo, pi i ca bàu tagrùang da apao xai, wa pi i ca 'ngah đen.

\VS{11}Jàp ca gùng cô loh wìa nòi catù wa hamàih, 'bài Diac cô ep patìh ca bùa Ba-bi-lôn 70 hanam.”


\par }{\PP \VS{12}Chuaq anoi 'noh: “Jò hi dìq ca 70 hanam aih, Au jah baxa bùa Ba-bi-lôn wa jàn haq, taiq nen ngang dù wì haq. Au jah baxa mangai Canđê wa broq ca haq loh ca nòi wang wê hloi hloi.

\VS{13}Au jah broq gêh bàu Au khoi capoch tajraq hlài ca gùng aih, aih bàu khoi achìh ta sech cô, aih bàu Jê-rê-mi khoi capoch adroi tajraq hlài ca rìm Diac jah trùh ca taneh gùng aih.

\VS{14}Èh, jah i bàc Diac wa bùa càn yi dêh rùp mangai Canđê broq hapŏng. Au jah tabroq ca wì haq tìah troi bìac broq da wì haq, tiaq bìac tì wì haq broq loh.”


\par }{\PP \VS{15}Chuaq Boc Plình da Is-ra-ên anoi 'noh ca au: “Yŏc doi chrŏng alac da can nòih xrông enh tì Au beq, wa am ca 'bài jàn ma Au thê ìh trùh ta wì haq ôq doi chrŏng aih.

\VS{16}Wì haq ôq, èh lam tawò tawùang, loh ca ranhùa, taiq chang gùm ma Au thê trùh ta'ne wì haq.”


\par }{\PP \VS{17}'Màng aih au yŏc doi chrŏng enh tì Chuaq wa broq ca rìm Diac ma Chuaq thê au trùh, ep dìq ca wì ôq doi chrŏng aih:

\VS{18}Am ca Jê-ru-sa-lem wa am ca 'bài phôq da Juđa, am ca 'bài bùa ca 'bài cwan haq, broq ca wì haq 'bìq raliang piang, bìac ramòt wa bìac jù lê, chìuq wì hanip trùh hì cô manàiq;

\VS{19}Am ca Pha-ra-ôn, bùa Diac Aicàp, am ca 'bài hapŏng haq, am ca 'bài cwan wa jàn haq;

\VS{20}am ca rìm jàn ma alôn, am ca rìm bùa gùng Uxò, am ca rìm bùa gùng Phi-li-tin: aih bùa da Ach-ca-lôn, da Gaxa, da Ecrôn, wa 'bài mangai ma ŏi xrong ŏi ta Achđôt;

\VS{21}am ca Êđôm, am ca Moap, am ca con caiq Amôn;

\VS{22}am ca 'bài bùa Tirò, am ca rìm bùa ŏi Siđôn, wa am ca rìm bùa ŏi ta 'bài pleo diac raxìq;

\VS{23}am ca Đêđan, am ca Têma, am ca Buxò, am ca 'bài mangai ma got xàc dudan dèh ca gàu;

\VS{24}am ca rìm bùa Aràp, am ca 'bài bùa da 'bài Diac ŏi pah 'bài jàn enh Diac 'noiq alôn ta đùng wang wê;

\VS{25}am ca rìm bùa da Ximri, am ca rìm bùa da Êlam, am ca rìm bùa da Mêđi;

\VS{26}am ca rìm bùa pah 'ngeo ca mat mahì loh, ŏi haten loq ŏi hangai, am ca bùa cô am ca bùa tau; atìq hòm, am ca rìm Diac da crŏng taneh ŏi ta crŏng taneh. Bùa da Sêsac hadai ôq chrŏng aih atìq ca 'bài bùa tau.


\par }{\PP \VS{27}“Ìh phai doi ca wì haq: ‘Chuaq ma wèq dìq ca 'bình plình, Boc Plình da Is-ra-ên, anoi 'noh: Ôq beq, bù beq, hac, tacro beq, paq yòng hòm, taiq nen chang gùm ma Au thê lam trùh ta pì!’

\VS{28}Tàng wì haq ùh waq yŏc doi chrŏng ta tì ìh đòiq ôq, ìh doi ca wì haq: ‘Chuaq anoi 'noh 'màng cô: Pì ùh claih ca ep ôq!

\VS{29}Ngan cô, baxèm adroi dŏng Au ùc can ranàc ta phôq ma jah ràu xam hiniq Au, phàn pì èh, nui claih ca bìac baxa 'mòh? Ùh! pì ùh nui claih ca bìac baxa; ma jah 'màng aih Au thê chang gùm enh rìm jàn ta crŏng taneh lam trùh, Chuaq ma wèq dìq ca 'bình plình anoi 'noh 'màng aih.’


\par }{\PP \VS{30}“Manàiq ìh khòh yŏc rìm bàu cô capoch bàu doi adroi tajraq hlài ca wì haq beq, wa doi:

\par }{\Q “ ‘Chuaq capoch bàu enh 'nhèq;

\par }{\QB loh atêh enh nòi ŏi hadròih Haq;

\par }{\QB capoch bàu dêh tajraq hlài ca cadrong trìu;

\par }{\Q hloh bàu dêh tìah ca 'bài mangai len plì nho,

\par }{\QB tajraq hlài dìq dŏng ca jàn ma ŏi ta crŏng taneh.


\par }{\Q \VS{31}Atêh tagrùang jàp crŏng taneh;

\par }{\QB taiq Chuaq tajraq hlài ca 'bài Diac,

\par }{\Q hadrah rìm chac xech,

\par }{\QB phùq 'bài mangai dù ca pla chang gùm,’ ”


\par }{\QR Chuaq anoi 'noh 'màng aih.

\par }{\PP \VS{32}Chuaq anoi 'noh:

\par }{\Q “Cô, bìac ranàc

\par }{\QB enh mòiq jàn cô cwa mòiq jàn 'noiq;

\par }{\Q wa i bahùt tŏc

\par }{\QB enh nòi pulùch da crŏng taneh.”


\par }{\MM \VS{33}Hanang da 'bài mangai ma Chuaq jêh cachìt ta hì aih, bình ta crŏng taneh enh pah cô trùh pah tau; ùh i ca cabô ta-oih, ùh xom, ùh catùh, jah broq phàn ta crŏng taneh.


\par }{\Q \VS{34}Ô 'bài mangai ban, hmoi rayoih beq, cachech bàu hràng beq!

\par }{\QB Ô 'bài mangai 'nong dèh calùh trìu, lanh lua ta blo beq!

\par }{\Q Taiq hì pì 'bìq jêh đac, khoi trùh jò pì 'bìq pac lac;

\par }{\QB pì tacro tìah ca abôq canaq 'bac.


\par }{\Q \VS{35}Mangai ban ùh i nòi leq jah amot;

\par }{\QB mangai 'nong calùh trìu ùh i nòi leq jah claih.


\par }{\Q \VS{36}Mangai ban cachech bàu creo,

\par }{\QB cla craq mangai 'nong calùh trìu hmoi;

\par }{\QB taiq Chuaq raliang đac đùng nhat wì haq,


\par }{\Q \VS{37}wa 'bài cadrong trìu catèm khoi 'bìq raliang ralàc

\par }{\QB taiq bìac nòih xrông da Chuaq.


\par }{\Q \VS{38}Haq tìah ca baco hlari loh khoi dèh enh nòi ŏi ma hlèp.

\par }{\QB Taneh wì haq khoi loh ca hidròt,

\par }{\Q taiq bìac dêh padit,

\par }{\QB wa can nòih dìq jaq dêh.




\par }\Chap{26}{\SH Bàu Pa'nhùq Ca 'Bài Phôq Juđa
\par }
{\PP \VerseOne{1}Jò Jê-hô-a-kim, con calô Jôsia, bùa Diac Juđa baxèm broq bùa, i bàu cô enh Chuaq anoi 'noh.

\VS{2}“Chuaq anoi 'màng cô: Ìh yòng ta xàn hnem cùh waiq Chuaq, anoi 'noh hlài bàu Au ma thê ìh anoi, creo dŏng dìq ca mangai Juđa lam trùh ta hnem Chuaq đòiq cùh waiq Chuaq. Ùh jah yŏc cađac mòiq bàu leq.

\VS{3}Ùac aiq wì haq tamàng, èh rìm ngai jah cađac dèh trong 'mèq cla, wìh hlài ta Au; 'màng aih, Au blòh manoh bìac ranàc Au ma khoi pajaq broq ca wì haq taiq bìac dù da wì haq.

\VS{4}'Màng aih ìh phai doi: ‘Chuaq anoi 'noh 'màng cô: Tàng pì ùh tamàng Au, ùh lam tiaq ranenh Au khoi 'nac đòiq ŏi jang ngìa pì,

\VS{5}tàng pì ùh tamàng bàu da 'bài hapŏng Au, aih 'bài mangai capoch thai Au ma Au hloi hloi thê wì haq lam trùh ta pì, mahaq pì ùh tamàng wì haq,

\VS{6}'Màng aih Au jah broq ca hnem cô tìah ca Silô, wa broq ca phôq cô wìa bìac hanip ca rìm Diac ta crŏng taneh.’ ”


\par }{\SH Wì Pađim Ca Dabau Jêh Đac Jê-rê-mi
\par }
{\PP \VS{7}'Bài pajàu, 'bài mangai capoch thai Boc Plình, wa dìq ca jàn khoi tàng bàu Jê-rê-mi anoi 'noh bàu aih ta hnem cùh waiq Chuaq.

\VS{8}Jò Jê-rê-mi khoi hêq ca anoi dìq rìm bàu Chuaq khoi thê haq anoi hlài ca mangai jàn, èh 'bài pajàu, 'bài mangai capoch thai Boc Plình, wa dìq ca jàn rùp haq wa doi: “Ìh ep cachìt!

\VS{9}Gleq ìh canòm hiniq Chuaq capoch bàu anoi adroi doi: Hnem cô jah wìa tìah ca Silô, phôq cô jah wìa nòi catù ùh i ca mangai ŏi?” Jò cô dìq ca mangai jàn tagop ŏi ti Jê-rê-mi ta hnem cùh waiq Chuaq.


\par }{\PP \VS{10}'Bài cwan Juđa hìa bàu aih, wì lam enh hnem bùa tŏc ta hnem Chuaq, ha'ngui jang nòi mùt da 'mang neo hnem cùh waiq Chuaq.

\VS{11}Jò aih 'bài pajàu wa 'bài mangai capoch thai Boc Plình anoi ca 'bài cwan wa ca mangai jàn: “Mangai cô đang ca cachìt; taiq khoi capoch bàu anoi adroi tajraq hlài ca phôq cô, don pì hadai khoi tàng.”


\par }{\PP \VS{12}Mahaq Jê-rê-mi tèu bàu ca 'bài cwan wa dìq ca mangai jàn: “Aih Chuaq thê au đòiq capoch bàu anoi adroi rìm bàu tajraq hlài ca hnem cô wa phôq cô, ma pì khoi tàng.

\VS{13}Manàiq pì ha'naoq hlài dèh trong rìh wa bìac broq da pì beq, iu tiaq bàu da Chuaq Boc Plình pì, èh Chuaq jah cađac bìac ranàc ma Haq khoi anoi 'noh đòiq tajraq hlài ca pì.

\VS{14}Phàn au, cô, au ŏi ta tì pì, tabroq ca au bìac ma pì hnoq troq wa đang ca broq.

\VS{15}'Nhac ca 'màng aih, pì khòh loq tàng pì jêh đac au, èh pì pajùm ca phôq cô wa mangai jàn haq jah genh yŏc mahem mangai ùh i ca tôiq ca dađeh. Taiq Chuaq joq 'nàng khoi thê au trùh ta pì, thê au anoi rìm bàu cô 'mùt ta don pì.”


\par }{\SH Jê-rê-mi Jah Claih Ca Cachìt
\par }
{\PP \VS{16}'Bài cwan wa dìq ca jàn tajòi 'mòi capoch ca pajàu wa 'bài mangai capoch thai Boc Plình: “Mangai cô ùh đang ca cachìt; ma jah 'màng aih haq canòm hiniq Chuaq Boc Plình bèn haq anoi ca nhèn.”


\par }{\PP \VS{17}Toq 'biaq ngai mangai craq ŏi gùng aih yòng anoi dìq ca mangai jàn 'màng cô:

\VS{18}“Mica ŏi Mô-rê-sêt, haq mangai capoch thai Boc Plình 'nhòng Ê-xê-chia, bùa Juđa, i anoi ca jàn Juđa: ‘Chuaq ma wèq dìq ca 'bình plình anoi 'noh 'màng cô:

\par }{\Q “ ‘Siôn jah 'bìq wì cai 'màng ca taneh đùng tamang,

\par }{\QB Jê-ru-sa-lem loh ca raliang piang,

\par }{\QB bôi wang da nòi hnem cùh waiq Chuaq loh ca rôm rim.’


\par }{\PP \VS{19}“Ê-xê-chia, bùa Juđa, wa dìq ca Juđa ma i 'noh bàu jêh đac haq 'mòh? Blàq hlài, bua aih khoi loq yùq crè ca Chuaq wa xìn Chuaq xa-ŏch, taiq 'màng aih Chuaq cađac bìac ranàc ma Haq khoi anoi 'noh đòiq tajraq hlài ca wì haq. Manàiq nhèn enh broq 'màng aih đòiq broq tôiq hlàc dèh ca mahua yiang cla 'mòh?”


\par }{\PP \VS{20}Joq 'nàng hadai i mòiq ngai 'noiq hòm canòm hiniq Chuaq capoch bàu doi adroi: Aih Uria, con calô Sê-mai-a, ŏi Ki-ri-at Jê-a-rim. Haq hadai capoch bàu doi adroi tajraq hlài ca phôq wa taneh cô tìah troi bàu da Jê-rê-mi.

\VS{21}Bùa Jê-hô-a-kim, dìq dŏng ca lình, wa cwan dìq tàng bàu haq, bùa enh jêh đac haq; mahaq Uria hìa tàng, èh lam cwa mot ta Aicàp.

\VS{22}Bùa Jê-hô-a-kim thê Ên-na-than, con calô Acbô, wa toq 'biaq ngai hòm hadai lam cwa Aicàp,

\VS{23}'nong Uria loh khoi Aicàp wa 'ràng ahlài haq ca bùa Jê-hô-a-kim. Bùa thê yŏc chang gùm jêh đac haq wa hwenh hanang haq ta 'bài hanang mangai jàn.


\par }{\PP \VS{24}Mahaq jò aih i A-hi-cam, con calô Saphan, wiang ti Jê-rê-mi, đòiq haq ùh hìaq 'mùt ta tì jàn jêh cachìt ca haq.




\par }\Chap{27}{\SH 'Bài Diac Ep Bac Long Ech Da Nê-bu-cat-nêt-xa
\par }
{\PP \VerseOne{1}Jò Sê-đê-kia, con calô Jôsia, bùa Juđa, baxèm broq bùa, i bàu da Chuaq anoi 'noh ca Jê-rê-mi 'màng cô:

\VS{2}Chuaq anoi 'noh ca au: “Ìh broq ca dađeh caxi xam akia wa long ech beq, hi khoi bac ti ranŏng ìh.

\VS{3}Khoi èh, anoi bìac aih am ca bùa Êđôm, bùa Moap, bùa da con xau Amôn, bùa Tirò, wa bùa Siđôn, cwa tì 'bài mangai 'ràng bàu trùh ta Jê-ru-sa-lem yòng jang ngìa bùa Sê-đê-kia, bùa Juđa.

\VS{4}Tanap ca wì haq thê anoi dèh ca craq, doi: ‘Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: “Cô bàu pì ep yòng anoi dèh ca craq:

\VS{5}Au cô Chuaq ma khoi broq loh taneh, broq loh mangai wa 'bài ngè i hihèm ta crŏng taneh, yŏc dèh cwìang itai càn wa cŏng tì Au plaih 'noh, Au enh am taneh aih ca cabô, Au am.

\VS{6}Manàiq, Au khoi 'mùt taneh cô ta tì Nê-bu-cat-nêt-xa, bùa Ba-bi-lôn, hapŏng Au; Au hadai am ca haq wèq 'bài ngè rôm.

\VS{7}Rìm Diac ep patìh ca haq, ca con haq, xau haq, trùh jò Diac haq khoi hêq; jò aih bàc Diac wa 'bài bùa càn jah rùp thê haq broq hapŏng da wì haq.


\par }{\PP \VS{8}“ ‘ “Tàng jàn leq loq Diac leq ùh patìh bìac haq, aih Nê-bu-cat-nêt-xa, bùa Ba-bi-lôn, ùh 'mùt dèh ranŏng mùt ta long ech da bùa Ba-bi-lôn, èh Chuaq anoi 'noh: Au baxa jàn aih xam chang gùm, pangot hrah, jìq blôh, trùh jò Au khoi jêh đac wì haq nhò tì bùa Nê-bu-cat-nêt-xa.

\VS{9}Taiq 'màng aih, paq tamàng bàu 'bài mangai amòng capoch bàu loq adroi, pajàu ngan plình anoi 'noh bìac adroi, mangai anoi paro apô, pajàu anoi 'noh bìac adroi, loq pajàu 'nùt loq creo can kiac da pì. Wì haq doi ca pì: ‘Pì ùh ep patìh ca bùa Ba-bi-lôn.’

\VS{10}Wì haq capoch bàu doi adroi amòng, tàng pì tamàng bàu wì haq èh pì 'bìq 'nong lam hangai dèh ca taneh pì; Au drùh đac pì loh, wa pì 'bìq cachìt dŏng.

\VS{11}Mahaq jàn leq 'mùt dèh ranŏng ti long ech bùa Ba-bi-lôn wa patìh ca bùa aih, èh Chuaq doi: Au jah am ca haq xôq ŏi dèh ta gùng haq, abèq achap tamìt wa ŏi ta aih.” ’ ”


\par }{\PP \VS{12}Au hadai anoi rìm bàu aih ca Sê-đê-kia, bùa Juđa: “ 'Mùt dèh ranŏng ti long ech da bùa Ba-bi-lôn beq, patìh bìac haq wa jàn haq, èh pì jah rìh.

\VS{13}Gleq bùa wa jàn bùa tamùa pùa ca pla chang gùm, ca pangot hrah, ca bìac jìq blôh, 'màng ca Chuaq khoi anoi bìac Diac leq ùh iu bùa Ba-bi-lôn?

\VS{14}Paq tamàng bàu da 'bài pajàu capoch bàu doi adroi doi: Pì ùh ep patìh ca bùa Ba-bi-lôn, taiq wì haq capoch bàu doi adroi cwàiq amòng.

\VS{15}Chuaq anoi 'noh doi: ‘Au ùh lah thê wì haq lam anoi, mahaq wì haq capoch bàu doi adroi amòng canòm ca hiniq Au; 'màng aih Au drùh đac pì, wa pì 'bìq jêh đac, cachìt pajùm ti 'bài mangai khoi capoch bàu doi adroi am ca pì.’ ”


\par }{\PP \VS{16}Au hadai capoch ca 'bài pajàu wa dìq ca jàn: “Chuaq anoi 'noh 'màng cô: Paq tamàng bàu da 'bài mangai capoch bàu doi adroi ca pì wì haq doi: ‘Cô, 'bài ranac da hnem Chuaq ma khoi 'bìq yŏc 'ràng, ùh dùnh jah 'ràng ahlài enh Diac Ba-bi-lôn!’ Aih wì haq capoch bàu doi adroi amòng ca pì.

\VS{17}Paq tamàng wì haq. Patìh ca bùa Ba-bi-lôn beq, èh jah rìh. Gleq ma đòiq ca phôq cô loh ca wang wê?

\VS{18}Tàng wì haq joq 'nàng mangai capoch bàu doi adroi da bàu Chuaq wa bàu Chuaq ŏi ti wì haq, thê wì haq waiq khàn xìn Chuaq ma wèq dìq ca 'bình plình beq, đòiq 'bài ranac ta hnem cùh waiq Chuaq ta hnem bùa Juđa wa ta phôq Jê-ru-sa-lem, claih ca 'ràng trùh Diac Ba-bi-lôn.

\VS{19}'Ma jah 'màng aih Chuaq ma wèq dìq ca 'bình plình anoi 'noh 'màng cô ca bìac 'bài jrang, thùng càn, jènh haq, wa 'bài ranac ŏi xrong hlài ta phôq cô,

\VS{20}aih 'bài ngè ma Nê-bu-cat-nêt-xa, bùa Ba-bi-lôn, 'nhòq 'nhon lam, jò rùp Jê-cô-nia, con calô Jê-hô-a-kim, bùa Juđa, xam 'bài mangai gù craq Diac Juđa wa phôq Jê-ru-sa-lem, enh phôq Jê-ru-sa-lem 'nong ahlài ta Diac Ba-bi-lôn broq hapŏng;

\VS{21}Joq 'nàng, Chuaq Haq Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô, aih 'bài ranac ŏi xrong hlài ta hnem Chuaq ta hnem bùa Juđa wa phôq Jê-ru-sa-lem:

\VS{22}‘ 'Bài ngè aih 'bìq 'ràng cwa Ba-bi-lôn, wa đòiq ŏi ta aih trùh hì Au hmàih wì haq; jò aih Au 'ràng 'bài ngè aih hlài, đòiq hlài ti nòi cô,’ ” Chuaq anoi 'màng aih.




\par }\Chap{28}{\SH Ha-na-nia Mangai Capoch Bàu Thai Boc Plình Mahaq Bàu Amòng
\par }
{\PP \VerseOne{1}Hadai hanam aih, jò Sê-đê-kia, bùa Juđa, baxèm tŏc wèq cwìang, khê padam hanam ma pôn, Ha-na-nia, con calô Axua, mangai capoch bàu loq adroi enh phôq Gi-bi-ôn, anoi ca au ta hnem Chuaq jang ngìa 'bài pajàu wa dìq ca mangai jàn 'màng cô:

\VS{2}“Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: ‘Au khoi goh đac long ech da bùa Ba-bi-lôn.

\VS{3}Jò baiq hanam hi gêh, rìm ranac da hnem Chuaq ma Nê-bu-cat-nêt-xa, bùa Ba-bi-lôn, khoi yŏc 'nong khoi ca nòi cô wa 'ràng ta Ba-bi-lôn, èh Au 'ràng đòiq hlài ti nòi cô.

\VS{4}Chuaq anoi 'noh: Au jah 'ràng Jê-cô-nia, con calô Jê-hô-a-kim, bùa Juđa, wa rìm ngai Juđa ma 'bìq rùp 'nong lam khoi dèh ca Diac trùh Ba-bi-lôn, hadai jah hlài ta nòi cô, ma jah 'màng aih Au goh đac long ech da bùa Ba-bi-lôn.’ ”


\par }{\PP \VS{5}Èh Jê-rê-mi mangai capoch thai Boc Plình tèu hlài Ha-na-nia jang ngìa 'bài pajàu wa dìq ca mangai jàn 'nang yòng ta hnem cùh waiq Chuaq.

\VS{6}Jê-rê-mi mangai capoch thai Boc Plình doi: “Amen, waiq xìn Chuaq broq 'màng aih! Waiq xìn Chuaq broq tiaq bàu ìh khoi anoi. Waiq Chuaq broq tiaq bàu ìh doi đòiq 'ràng 'bài ranac da hnem Chuaq wa dìq dŏng ca 'bài mangai broq hapŏng enh Ba-bi-lôn wìh hlài ta nòi cô!

\VS{7}'Nhac ca 'màng aih, mahaq ìh phai tamàng bàu au anoi jang don ìh wa jang don dìq ca 'bài jàn:

\VS{8}'Bài mangai capoch thai Boc Plình adroi ca au wa adroi ca pì, enh calah nèh khoi, doi adroi bìac tajêh poh, bìac ranàc càn, wa jìq blôh, ca bàc taneh bàc Diac dìq jaq càn caiq ta crŏng taneh cô.

\VS{9}Tàng mangai capoch bàu doi adroi anoi bìac catèm, ma bàu haq jah xìt, èh jah loq mangai aih Chuaq joq 'nàng khoi thê haq trùh!”


\par }{\PP \VS{10}Jò aih, Ha-na-nia dŏih long ech enh ranŏng Jê-rê-mi, mangai capoch thai Boc Plình, goh đac.

\VS{11}Khoi èh, Ha-na-nia capoch jang ngìa mangai jàn, doi: “Chuaq anoi 'noh 'màng cô: ‘Baiq hanam hòm, au hadai jah goh đac long ech da Nê-bu-cat-nêt-xa, bùa Ba-bi-lôn enh ranŏng da rìm Diac 'màng cô.’ ” Èh Jê-rê-mi mangai capoch thai Boc Plình loh lam.


\par }{\PP \VS{12}Atìq ca jò Ha-na-nia khoi dŏih long ech enh ranŏng Jê-rê-mi, i bàu Chuaq anoi 'noh ca Jê-rê-mi, doi:

\VS{13}“Ìh phai anoi ca Ha-na-nia: ‘Bàu Chuaq anoi 'noh 'màng cô: Ìh khoi goh ech xam long, mahaq thai hlài jang aih long ech xam mem.

\VS{14}Ma jah 'màng aih Chuaq ma wèq dìq ca 'bình plình, Boc Plình da Is-ra-ên anoi 'noh 'màng cô: Au khoi ha'mac long ech mem ti ranŏng rìm Diac cô, đòiq wì haq ep broq hapŏng patìh ca Nê-bu-cat-nêt-xa, bùa Ba-bi-lôn; wì haq phai broq hapŏng haq. Au hadai khoi am ca haq 'bài ngè rìh ta rôm, ta đùng.’ ”


\par }{\PP \VS{15}Khoi èh, Jê-rê-mi mangai capoch thai Boc Plình capoch ca Ha-na-nia: “Ô Ha-na-nia, tamàng oq! Chuaq 'nhòq thê ìh, mahaq ìh khoi broq ca jàn cô canòm ca bìac amòng.

\VS{16}Taiq 'màng aih, Chuaq anoi 'noh 'màng cô: ‘Cô Au padon hnan đac ìh khoi ca crŏng taneh; hanam cô ìh cachìt, taiq ìh khoi capoch 'noh bìac tablàq ca Chuaq.’ ”


\par }{\PP \VS{17}Hanam aih, khê tapèh, Ha-na-nia cachìt.




\par }\Chap{29}{\SH Bàu Anoi Ca Mangai Ma 'Bìq Rùp 'Nong Lam Khoi Dèh Ca Diac
\par }
{\PP \VerseOne{1}Cô thò da Jê-rê-mi mangai capoch thai Boc Plình enh phôq Jê-ru-sa-lem gòi ca 'bài gu craq 'nang ŏi broq hapŏng, wa ca 'bài pajàu, 'bài mangai capoch thai Boc Plình, wa dìq ca jàn ma bùa Nê-bu-cat-nêt-xa khoi rùp enh Jê-ru-sa-lem 'ràng ta Ba-bi-lôn.

\VS{2}Bìac cô atìq ca jò bùa Jê-cô-nia, wa miq da mai bùa, xam 'bài cwan pah, 'bài cwan enh hnem hadrah, da Juđa wa Jê-ru-sa-lem, thòq ngè wa thòq atèm lam khoi ca Jê-ru-sa-lem.

\VS{3}Thò cô gòi ta tì Ê-la-sa, con calô Saphan, wa Gê-ma-ria, con calô Hinkia, baiq ngai ma Sê-đê-kia, bùa Juđa thê lam ta Ba-bi-lôn, trùh yòng jang ngìa Nê-bu-cat-nêt-xa, bùa Ba-bi-lôn. Thò achìh 'màng cô:


\par }{\PM \VS{4}Chuaq ma wèq dìq ca 'bình plình, Boc Plình da Is-ra-ên, anoi 'noh dìq ca mangai ma 'bìq rùp enh Jê-ru-sa-lem cwa Ba-bi-lôn 'màng cô:

\VS{5}“Broq hnem ŏi beq; tamìt wia wa caq plì beq;

\VS{6}yŏc mai, xa-ông con calô con cadrì beq; ban mai ca con calô beq, ban ŏng ca con cadrì beq, đòiq wì haq xa-ông loh con calô wa con cadrì. Pì jah cràm bàc tam ŏi ta aih, apaq yi 'biaq.

\VS{7}Phai waiq xìn am can catèm ca phôq ma Au khoi 'nong pì lam broq hapŏng, taiq haq pì waiq khàn ca Chuaq beq; ma jah 'màng aih can catèm pì nhò can catèm da haq.”

\VS{8}Chuaq ma wèq dìq ca 'bình plình, Boc Plình da Is-ra-ên, anoi 'noh doi: “Paq đòiq 'bài mangai amòng capoch thai Boc Plình ŏi ta'ne pì wa 'bài pajàu tiaq can kiac 'nùt pì; hadai paq tamàng 'bài apô ma wì apô hnoq.

\VS{9}Wì haq canòm ca hiniq Au capoch bàu amòng ca pì.” Chuaq anoi 'noh: “Au ùh i thê wì haq lam anoi.”


\par }{\PM \VS{10}Chuaq anoi 'noh: “Jò khoi dìq ca 70 hanam, Au jah lam hmàih ca pì, jah broq gêh bàu lem am ca pì, broq ca pì wìh hlài ta taneh cô.”

\VS{11}Chuaq anoi 'noh: “Taiq Au loq manoh Au hèm ca pì, aih manoh catèm, ùh xài bìac ranàc, đòiq pì jah canòm jò pulùch da pì.

\VS{12}Jò aih pì jah creo dang ca Au, cadàu trùh waiq khàn ca Au, Au jah tamàng bàu pì.

\VS{13}Pì ti chaq Au, wa jah glàm jò pì chaq Au dìq ca manoh.”

\VS{14}Chuaq anoi 'noh doi: “Au am ca pì chaq Au wa jah glàm Au, Au jah broq dêh am ca pì, tagop hlài pì enh rìm Diac wa dìq ca nòi Au khoi hnan pì trùh; wa 'ràng pì ahlài ta taneh ma Au khoi broq ca pì 'bìq 'nong lam trùh.”


\par }{\PM \VS{15}Taiq pì khoi anoi: “Chuaq khoi patŏc mangai capoch thai Boc Plình am ca nhèn ta Ba-bi-lôn,”

\VS{16}taiq 'màng aih, Chuaq anoi 'noh 'màng cô ca bùa ma 'nang ha'ngui ta gèq Đawit wa mangai jàn phôq cô, hadai anoi 'noh ca oh daq pì, aih 'bài mangai ùh hìaq 'bìq 'nong lam broq hapŏng ta Ba-bi-lôn.

\VS{17}'Màng aih, cô bàu Chuaq ma wèq dìq ca 'bình plình anoi 'noh: “Cô Au jah thê pla chang gùm, pangot hrah, wa hinìq jìq blôh trùh ta wì haq, broq ca wì haq tìah ca 'bài plì pŏc 'bìq tapah, 'mèq trùh 'mòi pi wìa caq taiq khoi om.

\VS{18}Au jah yŏc pla chang gùm, pangot hrah wa hinìq jìq blôh hnan tiaq wì haq, phùq wì haq 'bìq hwenh lam wìa bìac yùq crè ca rìm Diac ta crŏng taneh; đòiq wìa bìac hanip, bìac hidròt, jù lê, wa camaih ta rìm jàn ma Au khoi hnan wì haq trùh,

\VS{19}aih taiq wì haq ùh tamàng bàu Au,” Chuaq anoi 'noh: “Au khoi thê hapŏng Au, aih 'bài mangai capoch thai Au, lam trùh ta wì haq; mahaq pì ùh tamàng,” Chuaq anoi 'màng aih.


\par }{\PM \VS{20}Taiq 'màng aih, ô pì, 'bài mangai ma 'bìq rùp 'nong lam khoi dèh ca Diac ma Au khoi thê lam enh Jê-ru-sa-lem cwa Ba-bi-lôn, tamàng bàu Chuaq beq.

\VS{21}Chuaq ma wèq dìq ca 'bình plình, Boc Plình da Is-ra-ên anoi 'noh 'màng cô ca Ahap, con calô Cô-la-ja, wa ca Sê-đê-kia con calô Ma-a-sê-ja, aih 'bài mangai canòm hiniq Au capoch bàu amòng: “Cô Au phùq wì haq mùt ta tì Nê-bu-cat-nêt-xa, bùa Ba-bi-lôn, haq jah jêh đac wì aih jang ngìa pì.

\VS{22}Rìm ngai ma 'bìq rùp 'nong lam khoi dèh ca Diac ta Ba-bi-lôn jah yŏc bàu waiq hanip, doi: ‘Waiq Chuaq broq ca ìh hadai tìah ca Sê-đê-kia wa Ahap, ma bùa Ba-bi-lôn khoi bùh cheo ta ùnh!’

\VS{23}Taiq wì haq khoi broq bìac awàt ta Is-ra-ên, khoi broq tôiq tango anang ca mai mangai ma ŏi haten hatìa; khoi canòm hiniq Au capoch bàu amòng Au 'nhòq lah thê anoi.” Chuaq anoi 'noh: “Cla Au Chuaq ma loq, wa khoi hnoq.”


\par }{\PP \VS{24}Ìh hadai phai anoi ca Sê-mai-a ŏi Nê-hê-lam, doi:

\VS{25}“Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Ìh canòm dèh hiniq gòi thò am dìq ca jàn ta Jê-ru-sa-lem, am ca Sô-phô-ni, con calô pajàu Ma-a-sê-ja, wa rìm ca pajàu, doi:

\VS{26}‘Chuaq khoi yŏc ìh broq pajàu thai ca pajàu Jê-hô-a-đa, đòiq i mangai wèq ngan ta hnem Chuaq, wèq ngan mangai leq ranhùa ma capoch bàu adroi, đòiq rùp haq, clang jènh tì wa cat caxi mem ta ranŏng.

\VS{27}'Màng aih, gleq ìh ùh lech ca Jê-rê-mi ŏi A-na-tôt, aih mangai doi dađeh mangai capoch thai Boc Plình anoi am ca pì 'màng aih?

\VS{28}Taiq haq raq khoi gòi bàu trùh Ba-bi-lôn anoi ca nhèn: Bìac broq hapŏng ŏi dùnh hòm; 'màng aih, broq hnem ŏi beq; pìt wia caq plì beq.’ ”


\par }{\PP \VS{29}Pajàu Sô-phô-ni khoi đŏc thò cô jang don Jê-rê-mi.

\VS{30}Jò aih i bàu Chuaq anoi 'noh ca Jê-rê-mi, doi:

\VS{31}“Anoi bàu cô am ca rìm ngai 'bìq rùp 'nong lam khoi dèh ca Diac: ‘Chuaq anoi 'noh bìac Sê-mai-a ŏi Nê-hê-lam 'màng cô: Taiq Sê-mai-a mangai amòng capoch thai Boc Plình am ca pì, ma Au 'nhòq lah thê haq, haq khoi broq ca pì canòm nhò ca bìac amòng,

\VS{32}Taiq 'màng aih, Chuaq anoi 'noh doi: Cô, Au jah baxa Sê-mai-a, mangai Nê-hê-lam, wa con xau haq. Hadròng hadrech haq, pi i ca cabô jah ŏi i ta jàn cô; cla haq hadai ùh jah hnoq bìac lem Au padon broq ca jàn Au, taiq haq khoi capoch bìac tajraq hlài ca Chuaq.’ ” Chuaq anoi 'noh 'màng aih.




\par }\Chap{30}{\SH Chuaq Rùp Bàu Dèch Dŏih Enh Nòi Broq Hapŏng Dìch
\par }
{\PP \VerseOne{1}I bàu da Chuaq anoi 'noh ca Jê-rê-mi, doi:

\VS{2}“Chuaq, Boc Plình da Is-ra-ên anoi 'noh 'màng cô: ‘Achìh hlài rìm bàu Au khoi anoi 'noh ca ìh 'mùt ta sech beq.’

\VS{3}Chuaq anoi 'noh: ‘Cô, 'bài hì trùh, jò Au jah ha'naoq hlài jàn Au, aih jàn Is-ra-ên wa jàn Juđa.’ Chuaq anoi 'noh: ‘Au jah 'ràng wì haq hlài ta taneh ma Au khoi am ca boc yaq wì haq; wì haq jah yŏc taneh aih broq xôxech.’ ”


\par }{\PP \VS{4}Cô bàu Chuaq khoi anoi 'noh ca Is-ra-ên wa Juđa:

\VS{5}“Chuaq anoi 'noh 'màng cô:

\par }{\Q “ ‘Au khoi tàng bàu tarìt,

\par }{\QB ùh xài bàu catèm.


\par }{\Q \VS{6}Ti bòch thù beq,

\par }{\QB i joq gu calô jah xa-ông ùh?

\par }{\Q Gleq Au hnoq 'bài gu calô yŏc dèh tì bèq cliac tìah ca gu cadrì padon xa-ông?

\par }{\QB Gleq hadrò wì haq loh dŏng ca bah?


\par }{\Q \VS{7}Nan xa, hì aih joq càn,

\par }{\QB trùh 'mòi ùh i ca hì leq tìah ca hì aih.

\par }{\Q Aih jò ranàc da Jacôp!

\par }{\QB Mahaq haq jah dèch claih khoi ca bìac aih.’


\par }{\BB \par }
{\Q \VS{8}“Chuaq ma wèq dìq ca 'bình plình anoi 'noh doi:

\par }{\QB ‘Ta hì aih, Au jah goh đac long ech khoi enh ranŏng wì;

\par }{\Q caxi ma càt wì jah catech,

\par }{\QB jàn diac 'noiq ùh jah rùp wì broq hapŏng dìch patìh hòm;


\par }{\Q \VS{9}Mahaq wì haq jah patìh bìac Chuaq Boc Plình wì haq,

\par }{\QB wa Đawit bùa

\par }{\QB ma Au dèch am ca wì haq.’


\par }{\BB \par }
{\Q \VS{10}“Chuaq doi: ‘Ô Jacôp, hapŏng Au,

\par }{\QB paq crè, hadai paq yùq cleq!

\par }{\Q Ma jah 'màng aih, cô,

\par }{\QB Au jah dŏih claih ìh wa xinoi ìh enh nòi hangai,

\par }{\QB enh nòi taneh ìh broq hapŏng.

\par }{\Q Jacôp jah wìh hlài catèm,

\par }{\QB ùh i cabô broq ca haq crè.’


\par }{\Q \VS{11}Chuaq anoi 'noh doi:

\par }{\QB ‘Ma jah 'màng aih i Au ŏi ti ìh đòiq dŏih claih ìh.

\par }{\Q Au jêh đac dìq dŏng 'bài Diac ma Au khoi broq ca ìh pac lac ta aih,

\par }{\QB mahaq ìh, Au ùh jêh đac,

\par }{\Q mahaq Au baxa ìh tiaq trong ta-atoq,

\par }{\QB ùh đòiq ìh claih ca bìac baxa.’


\par }{\PP \VS{12}“Chuaq anoi 'noh 'màng cô:

\par }{\Q “ ‘Habau ìh ùh jah brêh, taiq teo habau hlàc hrìn.


\par }{\Q \VS{13}Ùh i cabô waiq khàn am ca ìh,

\par }{\QB đòiq ìh jah brêh;

\par }{\QB ìh ùh i ca jreo broq brêh.


\par }{\Q \VS{14}Dìq ca mangai loq waq ca ìh khoi hèt ca ìh;

\par }{\QB wì ùh ti chaq ìh taiq Au khoi jêh ìh tìah mangai tagit clàc ìh,

\par }{\Q baxa ìh tìah ca mangai ngang dù baxa,

\par }{\QB taiq bìac ngang dù ìh bình baoq,

\par }{\QB tôiq lôi ìh hlòm bàc.


\par }{\Q \VS{15}Gleq ìh ma cachech dèh ca habau?

\par }{\QB Ma jah 'màng aih bìac ma jìq da ìh ùh jah brêh.

\par }{\Q Aih taiq nen bìac ngang dù ìh bình baoq,

\par }{\QB tôiq lôi ìh hlòm bàc,

\par }{\QB ma Au khoi broq ca ìh bìac aih.


\par }{\BB \par }
{\Q \VS{16}“ ‘Taiq 'màng aih, rìm mangai ma lŏn ìh jah 'bìq lŏn;

\par }{\QB rìm mangai ma tagit ca ìh,

\par }{\QB dìq 'bìq rùp 'nong lam khoi dèh ca Diac;

\par }{\Q 'bài mangai tacaq ca ìh jah 'bìq tacaq,

\par }{\QB mangai ma tablah ca ìh,

\par }{\QB Au hadai broq ca haq jah 'bìq tablah.’


\par }{\Q \VS{17}Chuaq anoi 'noh doi:

\par }{\QB ‘Au jah broq dêh ca ìh,

\par }{\QB wa broq brêh ca habau ìh,

\par }{\Q taiq wì haq khoi doi ìh mangai khoi 'bìq cađac,’

\par }{\QB wì doi: ‘Aih Siôn, pi i ca cabô blèch ngan!’


\par }{\SH Chuaq Ha'naoq Hlài Jacôp
\par }
{\PP \VS{18}“Chuaq anoi 'noh 'màng cô:

\par }{\QB “ ‘Cô, Au jah ha'naoq hlài hnem traiq Jacôp.

\par }{\Q Au jah xa-ŏch ca nòi ŏi haq;

\par }{\QB phôq cô jah broq hlài ta go nòi haq 'bìq raliang,

\par }{\QB wa hnem bùa jah broq hlài ta nòi troq.


\par }{\Q \VS{19}Bìac manè pôi

\par }{\QB wa bàu lem bùi jah loh enh wì haq.

\par }{\Q Au broq wì haq jah bàc tam,

\par }{\QB èh wì pi hìaq yi 'biaq;

\par }{\Q Au hadai broq ca wì haq jah padèch,

\par }{\QB pi hìaq hamoq.


\par }{\Q \VS{20}Con caiq wì haq jah tìah troi hì adroi nèh;

\par }{\QB wì haq jah yòng hagao jang ngìa Au,

\par }{\QB wa Au baxa mangai leq ma padit wì haq.


\par }{\Q \VS{21}Wì haq jah i mangai broq gàu dađeh

\par }{\QB jah loh enh cla wì haq.

\par }{\Q Au 'ràng mangai aih thia haten Au,

\par }{\QB èh haq jah thia haten ca Au.

\par }{\QB Ma jah 'màng aih i cabô khoi tamùa cachìt thia haten ca Au?’


\par }{\QR Chuaq anoi 'noh 'màng aih.

\par }{\Q \VS{22}‘ 'Màng aih, pì jah broq jàn Au,

\par }{\QB Au jah broq Boc Plình pì.’ ”


\par }{\BB \par }
{\Q \VS{23}Cô, bahùt da Chuaq!

\par }{\QB Can nòih xrông Haq khoi plôh loh,

\par }{\QB aih bahùt càn jah trùh ti gàu mangai ngang dù.


\par }{\Q \VS{24}Can nòih da Chuaq pi wìh hlài trùh jò Haq khoi broq

\par }{\QB wa khoi gêh ca trong ma tình ta manoh Haq.

\par }{\Q Ta 'bài hì pulùch,

\par }{\QB pì jah loq ca bìac aih.




\par }\Chap{31}{\SH Bàu Hmoi Da Is-ra-ên
\par }
{\PP \VerseOne{1}Chuaq anoi 'noh doi: “Jò aih, Au jah broq Boc Plình da dìq dŏng ca hadròng hadrech Is-ra-ên; wì haq jah broq jàn Au.”


\par }{\PP \VS{2}Chuaq anoi 'noh 'màng cô:

\par }{\Q “Jàn Is-ra-ên ma ŏi xrong hlài jah claih ca pla chang gùm,

\par }{\QB jah bìac am dech ta đùng wang wê jò haq lam chaq bìac padài.”


\par }{\PP \VS{3}Enh calah nèh Chuaq mahno loh ca wì haq anoi 'noh doi:

\par }{\Q “Joq 'nàng, Au khoi loq waq ca ìh xam manoh loq waq hloi hloi;

\par }{\QB Taiq 'màng aih, Au khoi dùi 'noh ìh xam manoh loq waq wa can xa-ŏch.


\par }{\Q \VS{4}Au payòng hlài ìh, èh ìh jah yòng,

\par }{\QB Ô con adrùh Is-ra-ên! Ìh jah yŏc hlài clùng,

\par }{\QB lam nhaiq muaq pajùm ti 'bài mangai nhaiq muaq lem bùi.


\par }{\Q \VS{5}Ìh jah pìt hlài wùan nho ta wang Sa-ma-ri,

\par }{\QB 'bài mangai pìt jah caq lem bùi.


\par }{\Q \VS{6}Jah i hì, 'bài mangai gòm rap

\par }{\QB ta wang Ep-ra-im cachech, doi:

\par }{\Q ‘Yòng beq, bèn lam tŏc ta wang Siôn,

\par }{\QB lam trùh ta Chuaq Boc Plình bèn!’ ”


\par }{\PP \VS{7}Chuaq anoi 'noh 'màng cô:

\par }{\Q “Calêu bàu lem bùi ca Jacôp beq;

\par }{\QB cachech bàu ca jàn broq gàu 'bài diac.

\par }{\Q Anoi 'noh bàu manè bùi wa doi:

\par }{\QB ‘Ô Chuaq, xìn dŏih jàn Ìh,

\par }{\QB jàn ŏi xrong hlài da Is-ra-ên.’


\par }{\Q \VS{8}Cô, Au jah 'ràng wì haq hlài enh pah 'ngeo ca mat mahì loh,

\par }{\QB gop wì haq enh nòi pulùch da crŏng taneh.

\par }{\Q Ta wì haq i mangai ùh xao, mangai cwê,

\par }{\QB gu cadrì ŏi jiang, gu cadrì xa-ông,

\par }{\QB pajùm hlài loh mòiq lù càn hlài ta cô.


\par }{\Q \VS{9}Wì haq hmoi rai lam trùh,

\par }{\QB Au 'nong wì haq ta jò wì haq xìn Au;

\par }{\Q Au jah 'nong wì haq lam roc ti diac,

\par }{\QB tiaq trong tajang, ùh hìaq tacro.

\par }{\Q Ma jah 'màng aih Au broq Baq am ca Is-ra-ên,

\par }{\QB wa Ep-ra-im haq con ramua Au.


\par }{\BB \par }
{\Q \VS{10}“Ô 'bài diac, tamàng bàu Chuaq beq;

\par }{\QB anoi hlài 'bài aih ta 'bài pleo diac raxìq hangai beq!

\par }{\Q Anoi: ‘Haq khoi broq ca Is-ra-ên pac lac, manàiq khoi jah gop hlài,

\par }{\QB jah wèq tìah ca mangai wèq ban dèh calùh trìu.’


\par }{\Q \VS{11}Ma jah 'màng aih Chuaq khoi rŏt hlài Jacôp,

\par }{\QB khoi dŏih claih haq enh tì mangai yi dêh.


\par }{\Q \VS{12}Wì jah lam trùh wa cachech bàu bùi ta nòi ha'nhèq da Siôn;

\par }{\QB wì haq jah bùi dìq ca manoh taiq xôq ramŏt da Chuaq,

\par }{\Q leq 'mau mì, alac neo,

\par }{\QB dàu wa trìu con da calùh trìu wa 'bo;

\par }{\Q manoh wì haq tìah ca taneh wia jìang jah pùc diac,

\par }{\QB ùh jò leq mango cleq hòm.


\par }{\Q \VS{13}Jò cô gu adrùh xriu jah lem bùi nhaiq muaq,

\par }{\QB 'bài gu radam wa 'bài mangai craq hadai lem bùi;

\par }{\Q Au jah tablòq bìac mango wì haq loh bìac lem bùi,

\par }{\QB alòng wì haq, am ca wì haq jah lem bùi thai ca mango.


\par }{\Q \VS{14}Au jah am ca 'bài pajàu da Au dahwèq caq tôm tàu;

\par }{\QB jàn Au panàc ca xôq ramŏt da Au,”


\par }{\QR Chuaq anoi 'màng aih.

\par }{\PP \VS{15}Chuaq anoi 'noh 'màng cô:

\par }{\Q “Ŏi ta Rama i bàu hràng rayoih,

\par }{\QB hmoi ta-oih ua-ac.

\par }{\Q Rachên hmoi dèh ca con caiq,

\par }{\QB ùh chìuq alòng taiq con caiq haq pi ŏi i hòm!”


\par }{\PP \VS{16}Chuaq anoi 'noh doi:

\par }{\Q “Ìh àt beq, paq hmoi, mat ìh paq mango, ma jah 'mang aih ìh jah bìac baha;

\par }{\QB con xau ìh jah wìh hlài enh gùng mangai ma tagit ca ìh,”


\par }{\QR Chuaq anoi 'màng aih.

\par }{\Q \VS{17}Chuaq anoi 'noh doi:

\par }{\Q “Jah i bìac ngèh gòm ca 'nhòng atìq da ìh;

\par }{\QB con caiq ìh jah wìh hlài dèh ta gùng.”


\par }{\BB \par }
{\Q \VS{18}“Au khoi tàng Ep-ra-im hràng rayoih ca dađeh, doi:

\par }{\Q ‘Chuaq khoi baxa au,

\par }{\QB au 'bìq baxa tìah ca 'bo hadròng 'nhòq canao ca long ech.

\par }{\Q Xìn Chuaq am ca au wìh hlài, èh au jah wìh hlài;

\par }{\QB Taiq Chuaq Haq Chuaq Boc Plình da au!


\par }{\Q \VS{19}Joq 'nàng, atìq ca jò au wìh hlài,

\par }{\QB au cađac dèh manoh broq tôiq;

\par }{\Q atìq ca jò au jah tamàng bàu hnài,

\par }{\QB au khoi tep dèh cataih.

\par }{\Q Au camaih,

\par }{\QB taiq khoi pòq bìac camaih da jò ŏi radam.’


\par }{\Q \VS{20}'Màng aih Ep-ra-im ma ùh xài con au lem manoh ca haq,

\par }{\QB con ma au dìq jaq xa-ŏch 'mòh?

\par }{\Q Mòiq yàng lech ca haq,

\par }{\QB Au xôq hmàng trùh ca haq.

\par }{\Q Ma jah 'màng aih Au i manoh tamèt ca haq;

\par }{\QB joq 'nàng, au jah xa-ŏch ca haq,”


\par }{\QR Chuaq anoi 'noh 'màng aih.

\par }{\Q \VS{21}“Broq long ban ti trong đòiq patô trong lam,

\par }{\QB aih nòi trong ìh khoi lam tiaq nèh.

\par }{\Q Ô con adrùh xriu Is-ra-ên,

\par }{\QB wìh hlài ta 'bài phôq da ìh beq!


\par }{\Q \VS{22}Ô con adrùh blàq blènh,

\par }{\QB ìh lam manhài trùh jò leq?

\par }{\Q Ma jah 'màng aih Chuaq khoi broq mòiq bìac neo ta crŏng taneh:

\par }{\QB Aih Is-ra-ên jah dì tiaq Chuaq.”


\par }{\PP \VS{23}Chuaq ma wèq dìq ca 'bình plình, Boc Plình Is-ra-ên, anoi 'noh 'màng cô: “Jò Au 'ràng 'bài mangai broq hapŏng wìh hlài, èh ta taneh Juđa wa 'bài phôq haq, wì jah capoch bàu cô: ‘Ô nòi ŏi da bìac ta-atoq, wang da bìac lem lình, waiq xìn Chuaq am xôq ramŏt ca ìh!’

\VS{24}Juđa wa 'bài phôq haq, 'bài mangai apaq rùang wa 'bài mangai ban trìu jah ŏi pajùm ta aih.

\VS{25}Ma jah 'màng aih Au khoi broq am ca manoh tagah lep jah padài, wa 'bài manoh mango jah hlài bìac lem bùi.”


\par }{\PP \VS{26}Jò tàng bàu aih au rìu, hi khoi au jah cùi hlài dìq jaq jìang.


\par }{\SH Wêh Jao Ma Neo
\par }
{\PP \VS{27}Chuaq anoi 'noh doi: “Cô, 'bài hì trùh, Au yŏc adrech mangai wa adrech ngè aban rai 'noh nòi hnem Is-ra-ên wa hnem Juđa.

\VS{28}Tìah troi Au khoi wèq ngan wì haq đòiq bùiq đac, raliang, ùc, jêh đac, wa broq baxa 'màng leq, èh Au hadai wèq ngan đòiq payòng wa pìt hlài 'màng aih,” Chuaq anoi 'noh 'màng aih.

\VS{29}“Ta 'bài hì aih, wì pi doi:

\par }{\Q “ ‘Baq caq plì nho jòq

\par }{\QB đòiq ca con xau kìa hanenh.’ ”


\par }{\MM \VS{30}Mahaq rìm ngai jah cachìt dèh ta bìac ngang dù; tàng mangai leq caq plì nho jòq, mangai aih ep kìa hanenh.


\par }{\Q \VS{31}Chuaq anoi 'noh doi: “Cô, 'bài hì jah trùh,

\par }{\QB jò aih Au jah broq mòiq wêh jao neo ca hnem Is-ra-ên wa ca hnem Juđa.


\par }{\Q \VS{32}Wêh jao cô ùh tìah ca wêh jao ma Au khoi broq ca boc yaq wì haq

\par }{\QB ta hì Au rùp tì tìch wì haq loh khoi enh taneh Aicàp,

\par }{\Q aih wêh jao ma wì haq khoi raliang đac,

\par }{\QB 'nhac ca Au broq ŏng wì haq,”


\par }{\QR Chuaq anoi 'noh 'màng aih.

\par }{\Q \VS{33}Chuaq anoi 'noh doi:

\par }{\QB “Cô wêh jao ma Au khoi broq ca hnem Is-ra-ên atìq ca 'bài hì aih.

\par }{\Q Au 'nac đòiq ranenh Au enh dalam da wì haq

\par }{\QB wa achìh 'mùt ta manoh wì haq.

\par }{\Q Au jah broq Boc Plình wì haq,

\par }{\QB wì haq jah broq jàn Au.


\par }{\Q \VS{34}Wì haq ùh nhet ep hnài dèh mangai haten hatìa

\par }{\QB loq oh daq cla, doi: ‘Phai Canao loq ca Chuaq beq!’

\par }{\Q Ma jah 'màng aih wì haq èh dìq jah canao loq ca Au,

\par }{\QB gu 'yoh tìah ca mangai càn.”

\par }{\Q Chuaq anoi 'noh: “Au jah baxŏng bìac ngang dù wì haq,

\par }{\QB wa ùh hmàng tôiq wì haq hòm.”


\par }{\Q \VS{35}Chuaq, Haq khoi am mat mahì xreo 'ngah jò dahì,

\par }{\QB am mat khê wa halŏng xreo jò damang,

\par }{\Q ra'nhùn diac raxìq lai laq broq atêh dêh,

\par }{\QB hiniq Haq Chuaq ma wèq dìq ca 'bình plình anoi 'noh:


\par }{\Q \VS{36}“Tàng jò leq ranenh da bìac aih hnhung khoi jang ngìa Au,

\par }{\QB èh xôxech da Is-ra-ên hadai jah hêq,

\par }{\Q ùh jah wìa mòiq Diac càn jang ngìa Au hloi hloi,”

\par }{\QB Chuaq anoi 'noh 'màng aih.


\par }{\PP \VS{37}Chuaq anoi 'noh 'màng cô:

\par }{\Q “Tàng i mangai leq jah wêh dìq ca plình enh 'nhèq,

\par }{\QB wa ti chaq jah hnoq xèm crŏng taneh;

\par }{\Q èh hadai 'màng aih,

\par }{\QB Au jah cađac dìq xôxech Is-ra-ên taiq nen rìm bìac wì haq khoi broq,”


\par }{\QR Chuaq anoi 'noh 'màng aih.

\par }{\PP \VS{38}Chuaq anoi 'noh doi: “Cô, 'bài hì jah trùh, jò khoi jah broq hlài phôq am ca Chuaq, enh hnem hin bôi Ha-na-nê-ên trùh 'Mang Ngo Mùm.

\VS{39}Caxi wêh jah tang tajang cwa go Garep, èh tawìh trùh ta Goa.

\VS{40}Dìq ca thòng tamang nòi đòiq hanang wa blo tanùh, dìq ca đùng tamang trùh thòng diac Kitrôn wa trùh mùm 'Mang Ngo Axêh pah mat mahì loh, dìq jah ràih 'noh crài am ca Chuaq, wa hloi hloi pi hìaq tabùiq wa ta-ùc hòm.”




\par }\Chap{32}{\SH Jê-rê-mi 'Bìq Clêh Tù
\par }
{\PP \VerseOne{1}Hanam ma 10 'nhòng bùa Sê-đê-kia Diac Juđa, aih hanam 18 ta 'nhòng bùa Nê-bu-cat-nêt-xa, i bàu Chuaq anoi 'noh ca Jê-rê-mi.

\VS{2}Jò aih lình da bùa Ba-bi-lôn 'nang dudan ca phôq Jê-ru-sa-lem; Jê-rê-mi, mangai capoch thai Boc Plình, 'bìq clêh ti nòi xàn da lình gòm rap ta hnem bùa Juđa.


\par }{\PP \VS{3}Sê-đê-kia, bùa Juđa, khoi clêh haq, bòch haq doi: “Gleq ìh ma capoch bàu doi adroi: ‘Chuaq anoi 'noh 'màng cô: Cô, Au 'mùt phôq cô ta tì bùa Ba-bi-lôn, haq jah tablah yŏc;

\VS{4}Sê-đê-kia, bùa Juđa, joq 'nàng haq 'bìq rùp 'mùt ta tì bùa Ba-bi-lôn, haq jah yòng enh ngìa ca bùa aih đòiq capoch tùang mat ngan mat.

\VS{5}Bùa aih rùp Sê-đê-kia hlài ta Ba-bi-lôn, haq ŏi hloi ta aih trùh jò Au lam hmàih ca haq, Chuaq doi 'màng aih; pì 'nhac ca tajêh ca mangai Canđê xôq ùh jah 'blêq.’ ”


\par }{\PP \VS{6}Jê-rê-mi doi: “I bàu Chuaq anoi 'noh ca au doi:

\VS{7}Cô, jah i Ha-na-mên, con calô Salum mìh ìh, trùh ta nòi ìh anoi ca ìh doi: ‘Xìn ìh rŏt hlài đùng tamang au ta A-na-tôt beq; ma jah 'màng aih ìh i cwìang rŏt hlài taneh aih.’


\par }{\PP \VS{8}“Troq troi bàu Chuaq khoi doi: Ha-na-mên, con calô da mìh au, tajòi 'mòi tiaq bàu Chuaq, lam trùh hmàih ca au ta lình gòm rap, anoi: ‘Au xìn ìh rŏt đùng tamang au ta A-na-tôt, ta taneh Bên-ja-min, ma jah 'màng aih ìh i cwìang hùang wa rŏt hlài, khòh rŏt ca dađeh.’

\par }{\PP “Jò aih au canao loq aih bàu da Chuaq.

\VS{9}'Màng aih au rŏt đùng tamang da Ha-na-mên con calô da mìh au ŏi A-na-tôt, au kìq 17 capiac 'bac am ca haq.

\VS{10}Au achìh hiniq ta jàiq rŏt wa baxìa ca'nhah jàiq, hi khoi creo mangai wiang ngan loq wa kìq sôq 'bac ta kìq.

\VS{11}Au yŏc jàiq i achìh bìac rŏt taneh baiq capiac, mòiq i teo cleq baxìa ca'nhah mòiq ùh i wa bàu ma hatình ca bìac rŏt taneh ta aih.

\VS{12}Au am jàiq rŏt ca Baruc, con calô Nêria, xau Ma-sê-a, jang ngìa Ha-na-mên, con calô da mìh au, wa jang ngìa 'bài mangai ma wiang ngan loq kìq dèh hiniq mùt ta jàiq, wa jang ngìa 'bài mangai Juđa 'nang ŏi ha'ngui ta xàn da lình gòm rap.


\par }{\PP \VS{13}“Èh ŏi jang ngìa wì haq au tanap ca Baruc, doi:

\VS{14}‘Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Yŏc dìq 'bŏi cô, jàiq baxìa ta ca'nhah jàiq ma i bìac hatình wa jàiq achìh ùh i baxìa ca'nhah, tah đòiq ta mòiq toq abôq taneh, đòiq wèq 'bài jàiq aih jah dùnh.

\VS{15}Ma jah 'màng aih Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Atìq cô èh jàn Au xôq jah rŏt hnem, đùng tamang, wùan nho ta taneh cô.’ ”


\par }{\SH Jê-rê-mi Waiq Khàn Bòch, Boc Plình Tèu Hlài
\par }
{\PP \VS{16}“Jò au khoi am jàiq rŏt ca Baruc, con calô Nêria, au waiq khàn ca Chuaq, doi:


\par }{\PM \VS{17}“Ôi! Chuaq Boc Plình! Ìh khoi yŏc cwìang itai càn wa tì hnhè 'noh broq loh plình wa taneh; ùh i ca bìac cleq jah broq xa ca Ìh.

\VS{18}Ìh pa'noh can xa-ŏch am ca rìm 'nhòng, Ìh hadai ta'mòq hlài bìac ngang dù da boc yaq trùh ca con xau. Ìh Boc Plình càn tadêh, Chuaq ma wèq dìq ca 'bình plình aih hiniq Ìh.

\VS{19}Trong tình wa bìac broq da Ìh càn caiq; mat Ìh ngan hnoq dìq dŏng rìm trong broq da con mangai, đòiq am ca tang ngai tiaq troi trong wì haq broq, wa plì lem da bìac broq.

\VS{20}Haq khoi broq bìac halac ta Taneh Diac Aicàp, trùh manàiq Haq hadai ŏi broq ta Is-ra-ên, wa ta 'bài Diac 'noiq. Ìh khoi jah i tìang 'bang tìah ca Ìh khoi i manàiq.

\VS{21}Ìh khoi 'noh 'bài teo halac, bìac halac, wa hnhè 'noh tì cwìang itai càn caiq da Ìh đòiq 'nong jàn Is-ra-ên loh khoi enh Taneh Diac Aicàp.

\VS{22}Ìh am ca wì haq taneh cô, aih taneh bàc sùa wa diac xùt, ma Ìh khoi hùaq am ca boc yaq wì haq calah nèh.

\VS{23}Wì haq khoi mùt yŏc taneh cô broq cùng hang, mahaq ùh iu bàu Ìh, ùh lam tiaq ranenh Ìh, ùh broq mòiq trong leq ma Ìh khoi thê broq. Taiq 'màng aih Ìh khoi am bìac ranàc cô trùh ta wì haq.


\par }{\PM \VS{24}“Ngan cô, 'bài lì! Mangai Canđê khoi trùh jang 'mang phôq đòiq blah yŏc. Phôq cô jah 'mùt ta tì mangai Canđê jò tajêh poh. Taiq nen pla chang gùm, pangot hrah, hinìq jìq blôh, bàu Ìh ma anoi 'noh nèh khoi trùh, manàiq Ìh hnoq!

\VS{25}Ô Chuaq Boc Plình, Ìh khoi anoi 'noh ca au, doi: ‘Yŏc 'bac ma rŏt đùng tamang cô, wa creo ca mangai wiang hnoq.’ Mahaq phôq xôq khoi mùt ta tì mangai Canđê!”


\par }{\PP \VS{26}Hi khoi bàu Chuaq anoi 'noh ca Jê-rê-mi 'màng cô:

\VS{27}“Au cô Chuaq Boc Plình da rìm chac xech; i bìac cleq xa ca Au 'mòh?

\VS{28}Taiq 'màng aih, Chuaq anoi 'noh 'màng cô: Au jah 'mùt phôq cô ta tì mangai Canđê, 'mùt ta tì Nê-bu-cat-nêt-xa, bùa Ba-bi-lôn, haq jah tablah yŏc.

\VS{29}'Bài mangai Canđê jah bùh phôq cô xam ùnh, bùh cheo hloi 'bài hnem wì ma bùh jreo xua thùm ca Ba-an ta cùa hnem, wa nòi ùc alac broq ngè tadreo ca 'bài can kiac, đòiq broq ca Au nòih.


\par }{\PP \VS{30}“Joq 'nàng, con caiq Is-ra-ên wa con caiq Juđa, enh jò ŏi 'yoh, toq broq bìac ngang dù ŏi jang ngìa Au; taiq con caiq Is-ra-ên toq yŏc dèh bìac tì broq đòiq broq ca Au nòih,” Chuaq anoi 'noh 'màng aih.

\VS{31}Phôq cô khoi broq nen am ca Au nòih wa xrông, enh hì khoi broq haq trùh hì manàiq. Taiq 'màng aih Au enh don đac haq hnhung khoi jang ngìa Au,

\VS{32}taiq nen rìm bìac dù ma con caiq Is-ra-ên wa con caiq Juđa khoi broq đòiq broq ca Au nòih, wì haq aih, bùa, cwan, pajàu, wa mangai capoch thai Boc Plình mangai Juđa wa jàn Jê-ru-sa-lem hadai.

\VS{33}Wì haq ùh wìh hadrò ta Au, mahaq am rù ca Au. 'Nhac ca Au khoi hnài wì haq, rìu xrŏih pariaq wì haq, mahaq wì haq ùh tamàng, ùh nhàn yŏc bàu hnài.

\VS{34}Wì haq khoi đòiq 'bài ngè ramòt ta hnem ma creo xam hiniq Au, đòiq broq amùa.

\VS{35}Wì haq khoi broq 'bài bôi ha'nhèq da Ba-an ta nòi thòng Ben-hin-nôm, đòiq broq con calô wa con cadrì wìa ngè tadreo dèch am ca can kiac Molec, aih bìac Au ùh hnài, wa Au ùh lah hèm trùh wì haq hùa broq mòiq bìac 'mèq 'mac 'màng aih broq ca Juđa i tôiq.


\par }{\PP \VS{36}“Taiq 'màng aih, manàiq Chuaq Boc Plình da Is-ra-ên, anoi 'noh 'màng cô: Phàn phôq cô ma pì anoi, haq khoi 'bìq 'mùt ta tì bùa Ba-bi-lôn xam pla chang gùm, pangot hrah, wa ùh hrŏc hinìq.

\VS{37}Cô, Au jah tagop wì haq enh rìm Diac nòi ma Au khoi hnan đac wì haq lam trùh; Au jah 'ràng wì haq hlài ta nòi cô, am ca wì haq ŏi catèm.

\VS{38}Wì haq jah broq jàn Au, Au jah broq Boc Plình wì haq.

\VS{39}Au jah am ca wì haq mòiq manoh mòiq trong hatìah ca dabau, loq crè yùq ca Au hloi hloi, đòiq wì haq wa con xau wì haq atìq dìq jah xôq ramŏt.

\VS{40}Au broq wêh jao hloi hloi ca wì haq đòiq Au ùh cađac wì haq đòiq am xôq ramŏt; wa Au 'nac bìac crè yùq ca Au ta manoh wì haq, đòiq wì haq pi hìaq wia khoi ca Au.

\VS{41}Au jah lem bùi am xôq ramŏt, dìq ca manoh dìq ca padren pìt wì haq ta taneh cô.


\par }{\PP \VS{42}“Chuaq anoi 'noh doi: Tìah ca Au khoi ca'nìh bìac ranàc càn ta jàn cô, Au hadai ca'nìh rìm bìac lem Au khoi rùp bàu.

\VS{43}Wì jah rŏt đùng tamang ta taneh cô ma doi: Aih nòi wang wê, ùh i ca mangai ŏi, hadai ùh i ca mangai loq ngè aban, khoi mùt tì mangai Canđê.

\VS{44}Wì jah yŏc 'bac rŏt đùng tamang ta aih, achìh jàiq tech, tah ta ca'nhah jàiq, creo mangai wiang ngan loq, ta taneh Bên-ja-min wa dudan ca Jê-ru-sa-lem, ta 'bài phôq Juđa wa ta 'bài gùng rôm wang, ta 'bài phôq tamang wa 'bài phôq da Nêghep pah 'ma ca mat mahì loh. Au jah ha'naoq hlài cùng hang da wì haq. Chuaq anoi 'màng aih.”




\par }\Chap{33}{\SH Chuaq Rùp Bàu Ha'naoq Hlài Jàn
\par }
{\PP \VerseOne{1}Ta jò Jê-rê-mi ŏi 'bìq clêh ta xàn da lình gòm rap, i bàu Chuaq anoi 'noh ca haq yàng baiq, doi:

\VS{2}“Chuaq ma broq loh crŏng taneh cô; Chuaq mŏt wa broq cajap plình wa crŏng taneh, hiniq Haq Chuaq, Haq anoi 'noh 'màng cô:

\VS{3}‘Waiq dang Au beq, Au jah padreo hlài bàu ìh. Au jah pa'noh am ca ìh bìac càn wa bìac ha'nhèq aih bìac ma ìh 'nhòq lah loq.’

\VS{4}Chuaq Boc Plình da Is-ra-ên anoi 'noh doi: Phàn hnem da phôq cô wa hnem da bùa Juđa ma khoi 'bìq raliang đac đòiq broq 'bài đôn, 'bài lì, đòiq hi tajraq hlài ca pla chang gùm da lình wì,

\VS{5}jò lam tajêh ca lình Canđê, ‘hnem cô jah bình baoq chac hanang da 'bài mangai ma Au khoi jêh đac ta jò Au nòih wa xrông; aih taiq nen jàn cô ngang dù, Au khoi cadoc đac dèh hadrò khoi ca phôq aih.


\par }{\PP \VS{6}“ ‘ 'Nhac ca 'màng aih, Au xôq am padren, wa broq hlài phôq cô; Au jah broq brêh wì haq; jah pa'noh ca wì haq hnoq can tàu tìa can catèm wa bàu joq 'nàng.

\VS{7}Au jah am hlài cùng hang da mangai Juđa wa mangai Is-ra-ên wa payòng hlài wì haq tìah ca jò adroi.

\VS{8}Au jah bahreo đac rìm bìac ùh ta-atoq wì haq khoi broq đòiq tajraq hlài ca Au; wa Au jah baxŏng dìq tôiq lôi wa tôiq ùh tiaq ranenh ma wì khoi broq tajraq hlài ca Au.

\VS{9}Èh phôq cô jah i tìang 'bang bìac lem bùi, bàu manè pôi, 'ngah 'ngai am ca Au ŏi jang ngìa rìm Diac ta crŏng taneh; jò rìm Diac tàng rìm bìac lem Au broq am ca phôq cô, wì yùq crè wa tarìt ca rìm xôq ramŏt wa rìm can catèm ma Au am ca wì haq.’


\par }{\PP \VS{10}“Chuaq anoi 'noh, doi: ‘Ta nòi cô ma pì doi: “Aih nòi catù; pi i ca mangai, hadai pi i ca ngè aban,” aih ta 'bài phôq da Juđa wa 'bài trong phôq Jê-ru-sa-lem, nòi khoi wang wê, ùh i ca mangai, ùh i ca jàn, hadai ùh i ca ngè aban,

\VS{11}èh wì jah tàng bàu cachech lem bùi, bàu da con ŏng neo con mai neo, wa bàu da 'bài mangai lam trùh dèch am ngè tadreo manè pôi ta hnem cùh waiq Chuaq doi:

\par }{\Q “ ‘ “Manè pôi Chuaq ma wèq dìq ca 'bình plình beq,

\par }{\QB ma jah 'màng aih Chuaq dìq jaq lem,

\par }{\QB bìac can xa-ŏch xam manoh loq waq da Haq ŏi i trùh hloi hloi.”

\par }{\MM Au jah ha'naoq hlài cùng hang da taneh cô, broq am ca wì tìah troi jò adroi;’ Chuaq anoi 'noh.


\par }{\PP \VS{12}“Chuaq ma wèq dìq ca 'bình plình anoi 'noh 'màng cô: ‘Ta nòi cô, nòi ma khoi loh ca wang wê, pi i mangai wa ngè aban, wa ta rìm phôq, jah i mangai ban trìu 'ràng dèh calùh trìu lam padài.

\VS{13}Ta 'bài phôq gùng rôm wang wa 'bài phôq đùng tamang, ta 'bài phôq pah gùng Nêghep, ta taneh Bên-ja-min, ta 'bài nòi dudan ca Jê-ru-sa-lem wa 'bài phôq Juđa, 'bài calùh trìu jah lam cwa enh 'neq ca tì mangai rèn,’ Chuaq anoi 'màng aih.


\par }{\SH Hamenh Ta-atoq Da Bùa Đawit
\par }
{\PP \VS{14}“Chuaq anoi 'noh hòm: ‘Cô, 'bài hì padon trùh jò Au jah broq xìt bàu lem lình ma Au khoi anoi 'noh ca hnem Is-ra-ên wa hnem Juđa.


\par }{\Q \VS{15}“ ‘Ta 'bài hì aih wa jò aih,

\par }{\QB Au jah broq mòiq Hamenh Ta-atoq da Đawit plôh loh;

\par }{\QB Haq jah broq loh bìac lem jang wa ta-atoq ta crŏng taneh.


\par }{\Q \VS{16}Ta 'bài hì aih, Juđa jah dèch claih;

\par }{\QB Jê-ru-sa-lem jah ŏi catèm;

\par }{\Q hiniq haq jah creo: Chuaq,

\par }{\QB Haq bìac ta-atoq da nhèn.’


\par }{\MM \VS{17}Chuaq anoi 'noh 'màng cô: ‘Đawit ùh jò leq thìuq ca mòiq ngai gu calô đòiq ha'ngui ta gèq bùa hnem Is-ra-ên;

\VS{18}'bài pajàu da xinoi Lêwi, ùh lah thìuq mòiq ngai yòng jang ngìa Au đòiq dèch am ngè tadreo bùh, padon ngè tadreo xam 'mau mì, wa dèch am ngè tadreo rìm hì.’ ”


\par }{\PP \VS{19}I bàu Chuaq anoi 'noh hòm trùh ca Jê-rê-mi, doi:

\VS{20}“Chuaq anoi 'noh 'màng cô: ‘Tàng pì jah raliang đac wêh jao dahì wa wêh jao damang da Au, trùh 'mòi ùh i ca hì wa mang ta jò haq hòm,

\VS{21}èh men jah raliang wêh jao Au wa Đawit, hapŏng Au, haq ma ùh jah i ca con xau tŏc wèq cwìang ta gèq bùa haq hòm, wa raliang đac wêh jao Au wa 'bài pajàu Lêwi, mangai patìh bìac Au.

\VS{22}Tìah ca wì ùh jah rèn 'bình plình ta plình, wa tŏng braih diac raxìq, Au hadai jah am ca Đawit, hapŏng Au, wa am ca mangai Lêwi patìh bìac Au, jah xinoi bàc 'màng aih.’ ”


\par }{\PP \VS{23}I bàu Chuaq anoi 'noh hòm ca Jê-rê-mi 'màng cô:

\VS{24}“Ìh ùh hnoq jàn cô capoch 'mòh? Wì haq doi: ‘Baiq xinoi ma Chuaq khoi ràih, Haq khoi cađac.’ 'Màng aih, wì haq khoi khìn jàn Au, ngan jàn Au pi xài mòiq Diac!

\VS{25}Cô bàu Chuaq anoi 'noh doi: ‘Tàng Au ùh broq wêh jao ca dahì wa damang, ùh pajaq ranenh ca plình wa taneh,

\VS{26}èh hadai 'màng aih, Au jah cađac xinoi da Jacôp wa xinoi da Đawit, hapŏng Au, trùh 'mòi Au ùh yŏc mòiq ngai leq ta xinoi haq wèq cwìang xinoi da Ap-ra-ham, da Isac, wa da Jacôp. Mahaq Au jah am hlài cùng hang ca wì haq wa xa-ŏch ca wì haq.’ ”




\par }\Chap{34}{\SH Bàu Doi Adroi Tajraq Hlài Ca Bùa Sê-đê-kia
\par }
{\PP \VerseOne{1}Cô bàu Chuaq anoi 'noh ca Jê-rê-mi, jò Nê-bu-cat-nêt-xa, bùa Ba-bi-lôn, wa dìq ca lình haq, xam rìm Diac ta crŏng taneh dìq ŏi enh 'neq ca cwìang haq, wa rìm jàn ma 'nang jêh Jê-ru-sa-lem wa dìq phôq ma ŏi dudan ca gùng aih:

\VS{2}“Chuaq, Boc Plình da Is-ra-ên, anoi 'noh 'màng cô: Lam doi ca Sê-đê-kia, bùa Juđa, Chuaq i anoi 'noh, doi: ‘Cô, Au phùq phôq cô mùt ta tì bùa Ba-bi-lôn, haq yŏc ùnh bùh đac phôq.

\VS{3}Ìh hadai ùh claih ca tì haq; ùh claih ca 'bìq rùp, mùt ta tì haq. Mat ìh jah ngan mat da bùa Ba-bi-lôn; ìh jah capoch tùang ca haq, wa ìh jah trùh Diac Ba-bi-lôn.


\par }{\PP \VS{4}“ ‘ 'Nhac ca 'màng aih, ô Sê-đê-kia, bùa Juđa, tamàng bàu Chuaq anoi 'noh bìac ìh beq. Ìh ùh cachìt xam chang gùm;

\VS{5}Ìh jah cachìt catèm; wì jah bùh dahwèq xua thùm am ca ìh tìah ca wì khoi broq am ca boc yaq ìh wa 'bài bùa ma adroi ca ìh; wì ta-oih ca ìh, creo: “Ôi craq!” Au cô Chuaq khoi anoi 'noh bàu cô.’ ”


\par }{\PP \VS{6}Hi khoi Jê-rê-mi mangai capoch thai Boc Plình anoi rìm bàu aih ca Sê-đê-kia, bùa Juđa ta Jê-ru-sa-lem;

\VS{7}Jò lình da bùa Ba-bi-lôn jêh Jê-ru-sa-lem wa 'bài phôq ŏi xrong da Juđa, aih phôq Laki wa phôq A-xê-ca; ma jah 'màng aih toq baiq phôq aih da Juđa ŏi jah hagao hagình.


\par }{\PP \VS{8}Bàu Chuaq anoi 'noh ca Jê-rê-mi, atìq ca jò bùa Sê-đê-kia khoi broq wêh jao ti dìq ca jàn ta Jê-ru-sa-lem, jah anoi 'noh bìac ùh tawac ca 'bài jàn aih,

\VS{9}đòiq rìm ngai jah ca'naih dèh hapŏng cadrì hapŏng calô aih mangai Yothaiq, jah claih, ùh i mangai leq jah padràng đòiq hlài mangai Juđa oh daq cla broq hapŏng hòm.

\VS{10}Dìq ca cwan wa dìq ca jàn khoi òq ca wêh jao aih, rìm ngai ep ca'naih dèh hapŏng calô, rìm ngai ep ca'naih dèh hapŏng cadrì, ùh padràng đòiq hlài hòm. Wì haq dìq òq wa ca'naih dèh hapŏng.

\VS{11}Mahaq èh blàq hlài; rùp 'bài mangai hapŏng ma khoi ca'naih aih, hlài broq hòm hapŏng ca wì haq.


\par }{\PP \VS{12}Jò aih, i bàu da Chuaq anoi 'noh ca Jê-rê-mi, doi:

\VS{13}“Chuaq, Boc Plình da Is-ra-ên anoi 'noh 'màng cô: Au khoi broq wêh jao ca boc yaq pì ta hì Au 'nong wì haq loh khoi enh taneh Aicàp, claih ca nòi broq hapŏng, wa khoi anoi:

\VS{14}‘Jò khoi dìq ca tapèh hanam, ŏi ta pì mangai leq hadai ep ca'naih mangai oh daq, aih mangai Yothaiq, pì khoi rŏt wa khoi patìh ca pì tadràu hanam, pì ca'naih wì haq beq.’ Mahaq boc yaq pì ùh iu bàu Au, ùh halang don tamàng.

\VS{15}'Nhac ca pì, neo wìh hlài broq trong lem ca mat Au, rìm ngai anoi dèh ca mangai haten hatìa jah ca'naih; wa broq wêh jao ŏi jang ngìa Au, aih ta hnem jah creo xam hiniq Au.

\VS{16}Mahaq manàiq pì khoi blàq manoh, khoi broq amùa ca hiniq Au; pì khoi rùp hlài dèh hapŏng ma pì khoi ca'naih tiaq manoh wì haq enh, èh pì padit wì haq broq hlài hapŏng troi adroi.


\par }{\PP \VS{17}“Taiq 'màng aih, Chuaq anoi 'noh 'màng cô: Pì ùh dì tiaq Au, rìm ngai ŏi ta pì ùh anoi 'noh am can catèm dèh ca oh daq, ca mangai haten hatìa jah claih. Chuaq anoi 'noh doi: Cô, Au anoi 'noh bìac xalep am ca pì, aih ca'naih pì mùt ta pla chang gùm, hinìq tôq, pangot hrah, broq ca pì 'bìq hwenh lam hwenh hlài ta 'bài Diac ta crŏng taneh.

\VS{18}Au jah phùq 'bài mangai calô khoi broq ùh troq ca wêh jao Au, ùh broq tiaq 'bài bàu wêh jao khoi broq jang ngìa Au, jò wì haq pah 'bo loh baiq apah, wa lam cwa ta'ne baiq apah aih;

\VS{19}Joq 'nàng, Au jah phùq 'bài cwan Juđa wa 'bài cwan Jê-ru-sa-lem, cwan pah, pajàu, wa 'bài mangai ta taneh khoi lam cwa ta'ne baiq apah con 'bo.

\VS{20}Au jah phùq wì haq ta tì mangai ta'blêq ca wì haq, mangai enh jêh đac wì haq; hanang wì haq jah broq dahwèq caq ca 'bài chìm ta plình wa... ma rìh ta crŏng taneh.


\par }{\PP \VS{21}“Au hadai jah phùq Sê-đê-kia, bùa Juđa, wa 'bài cwan haq, ta tì mangai ta'blêq ca haq wa mangai enh jêh đac haq, aih ta tì lình bùa Ba-bi-lôn ma neo wia khoi ca pì.

\VS{22}Chuaq anoi 'noh doi: Cô, Au jah am bàu thê wa broq ca wì lình Canđê wìh hlài ta phôq cô; wì haq jah jêh, jah tablah yŏc, wa yŏc ùnh bùh đac. Au jah broq ca 'bài phôq Juđa loh ca wang wê, ùh i ca jàn ŏi.”




\par }\Chap{35}{\SH Bìac Loq Dì Da Mangai Rêcap
\par }
{\PP \VerseOne{1}Ta 'nhòng Jê-hô-a-kim, con calô Jôsia, bùa Juđa, i bàu Chuaq anoi 'noh am ca Jê-rê-mi, doi:

\VS{2}“Lam trùh ta hnem mangai Rêcap beq, anoi ca wì haq; 'ràng wì haq lam trùh ta hnem Chuaq, mùt ta mòiq adùq hnem wa am ca wì haq ôq alac.”


\par }{\PP \VS{3}Au 'ràng Ja-xa-nia, con calô Jê-rê-mi, xau Ha-bat-xi-nia, wa 'bài oh daq haq, dìq dŏng con calô haq, wa dìq ca hnem Rêcap.

\VS{4}Au 'ràng wì haq mùt ta hnem Chuaq, ta adùq da 'bài con calô Hanan, con calô Ig-đa-lia, mangai da Boc Plình, adùq haten ca adùq 'bài cwan ŏi enh 'nhèq ca adùq da Ma-a-sê-ja, con calô Salum, aih mangai gŏc radua 'mang.

\VS{5}Au đòiq plì plôi i alac bình wa doi chrŏng jang ngìa 'bài con calô hnem mangai Rêcap, wa doi ca wì haq: “Ôq alac beq!”


\par }{\PP \VS{6}Mahaq wì haq tèu: “Nhèn ùh ôq alac; ma jah 'màng aih boc nhèn Jô-na-đap, con calô Rêcap, i hnài nhèn 'màng cô: enh 'nhòng pì trùh con xau pì hloi hloi apaq ôq alac.

\VS{7}Pì paq broq hnem, paq rai adrech, paq pìt wa paq i wùan nho; mahaq pì khòh ŏi ta hnem ma broq đò lùch ca 'nhòng pì, đòiq jah rìh dùnh ta taneh ma pì ŏi đò.

\VS{8}Nhèn tiaq bàu da Jê-hô-na-đap, con calô Rêcap, boc nhèn, rìm bìac haq khoi hnài nhèn, trùh lùch ca 'nhòng nhèn, aih mai, con calô, con cadrì nhèn, hadai ùh ôq alac.

\VS{9}Nhèn ùh broq hnem đòiq ŏi, ùh broq wùan nho, đùng taneh, wa rai adrech,

\VS{10}mahaq ŏi hloi ta traiq. Nhèn khoi iu bàu boc nhèn, Jô-na-đap 'màng aih, wa broq tiaq rìm bàu haq khoi hnài nhèn.

\VS{11}Mahaq jò Nê-bu-cat-nêt-xa, bùa Ba-bi-lôn, trùh ta gùng cô, nhèn anoi ca dabau: Tŏc ta Jê-ru-sa-lem beq, taiq crè ca lình da mangai Canđê wa lình da Siri. 'Màng aih nhèn tŏc ŏi ta Jê-ru-sa-lem.”


\par }{\SH Chuaq Lech Ca Mangai Juđa
\par }
{\PP \VS{12}Jò cô, i bàu da Chuaq anoi 'noh ca Jê-rê-mi, doi:

\VS{13}“Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Lam anoi ca mangai Juđa wa jàn ŏi ta Jê-ru-sa-lem, doi: Chuaq anoi 'noh: ‘Pì ùh chìuq tiaq bàu hnài, ùh chìuq tamàng bàu Au 'mòh?’

\VS{14}Bàu Jê-hô-na-đap, con calô Rêcap, khoi hnài dèh con xau ùh khòh ôq alac, khoi jah wìa; wì haq ùh ôq trùh manàiq, taiq khoi iu tiaq bàu thê da boc wì haq. Mahaq Au khoi anoi hnài pì, mahaq pì ùh tamàng Au.

\VS{15}Au hadai khoi thê dìq dŏng hapŏng Au, aih 'bài mangai capoch thai Boc Plình, trùh ta pì; Au khoi thê wì haq trùh bàc yàng đòiq anoi: Rìm ngai ta pì khòh cađac dèh trong 'mèq; ha'naoq hlài bìac broq da pì beq, paq tiaq 'bài can kiac đòiq patìh bìac wì haq, èh pì jah ŏi ta taneh ma Au khoi am ca pì wa boc yaq pì. Mahaq pì ùh 'nac dèh don tamàng Au.

\VS{16}'Bài con calô da Jê-hô-na-đap, con calô Rêcap, khoi iu bàu hnài da boc wì haq, mahaq phàn jàn Au ùh tamàng Au.”


\par }{\PP \VS{17}“Taiq 'màng aih, Chuaq Boc Plình Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Cô, Au ca'nìh 'noh ca Juđa wa dìq ca jàn Jê-ru-sa-lem rìm bìac ranàc ma Au khoi anoi am ca wì haq; taiq Au khoi anoi ca wì haq mahaq wì ùh tamàng, Au creo wì haq, mahaq wì ùh tèu bàu.”


\par }{\PP \VS{18}Khoi èh, Jê-rê-mi anoi ca hnem mangai Rêcap: “Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Taiq pì khoi iu bàu thê da boc pì, aih Jê-hô-na-đap, khoi wèq rìm bàu hnài da haq, wa broq tiaq rìm bìac haq khoi thê pì,

\VS{19}taiq nen aih, Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: ‘Jô-na-đap con calô Rêcap, ùh thìuq mòiq ngai gu calô yòng jang ngìa Au hloi hloi.’ ”




\par }\Chap{36}{\SH Baruc Đŏc Bàu Ta Xom Jàiq Jê-rê-mi Ŏi Ta Hnem Cùh Waiq
\par }
{\PP \VerseOne{1}Hanam ma pôn 'nhòng da Jê-hô-a-kim, con calô Jôsia, bùa Juđa, i bàu da Chuaq anoi 'noh ca Jê-rê-mi, doi:

\VS{2}“Yŏc mòiq xom jàiq, achìh 'mùt rìm bàu Au khoi anoi 'noh tajraq hlài ca Is-ra-ên, Juđa, wa 'bài jàn Diac 'noiq, enh hì Au baxèm anoi 'noh ca ìh, enh 'nhòng Jôsia trùh hì cô beq.

\VS{3}Ùac aiq, jò mangai Juđa jah loq ca bìac ranàc Au padon trùh ta wì haq, mangai leq ji cađac dèh trong 'mèq, waq ca Au baxŏng bìac ngang dù wa tôiq lôi wì haq.”


\par }{\PP \VS{4}Jê-rê-mi creo ca Baruc, con calô Nêria, lam trùh. Baruc nhò hacùng Jê-rê-mi doi am, èh achìh yŏc 'mùt ta sech dìq dŏng rìm bàu da Chuaq anoi 'noh ca haq.

\VS{5}Jê-rê-mi anoi ca Baruc: “Au khoi 'bìq khech tàt, au ùh jah mùt ta hnem Chuaq;

\VS{6}'Màng aih ta hì rôn ca acaq, ìh raq mùt ta hnem Chuaq, đŏc ca 'bài jàn tamàng bàu Chuaq ta xom jàiq ma ìh khoi achìh yŏc enh hacùng au capoch 'noh. Ìh hadai đŏc am ca jàn Juđa trùh enh 'bài phôq dìq jah tamàng.

\VS{7}Ùac aiq, bàu wì haq waiq xìn jah trùh enh ngìa Chuaq, èh rìm ngai cađac dèh trong dù; taiq can nòih wa xrông da Chuaq khoi anoi 'noh tajraq hlài ca jàn cô càn hrìn.”


\par }{\PP \VS{8}Baruc, con calô Nêria, tiaq rìm bìac Jê-rê-mi mangai capoch thai Boc Plình khoi hnài, đŏc bàu Chuaq ta sech ta hnem Chuaq.

\VS{9}Khê hachìn, hanam ma padam 'nhòng da Jê-hô-a-kim, con Jôsia, bùa Juđa, dìq dŏng ca jàn ta Jê-ru-sa-lem wa dìq ca jàn enh 'bài phôq Juđa lam trùh ta Jê-ru-sa-lem, anoi pa'noh bìac rôn ca acaq jang ngìa Chuaq.

\VS{10}Baruc đŏc ca mangai jàn tamàng rìm bàu da Jê-rê-mi ta sech ŏi ta hnem Chuaq, ta adùq Gê-ma-ria, con calô Saphan mangai thài ranenh, ŏi ta nòi xàn enh 'nhèq, ta nòi mùt ti 'Mang Neo da hnem Chuaq.


\par }{\PP \VS{11}Jò Mi-cai-ja, con calô Gê-ma-ria, xau Saphan, khoi ca tamàng rìm bàu da Chuaq ta sech,

\VS{12}tajòi 'mòi haq loh ta hnem bùa, ta adùq mangai thài ranenh. Dìq dŏng 'bài cwan ma ha'ngui ta aih, aih Ê-li-sa-ma mangai thài ranenh, Đê-la-ja con calô Sê-mai-a, Ên-na-than con calô Acbô, Gê-ma-ria con calô Saphan, Sê-đê-kia con calô Ha-na-nia, wa dìq dŏng ca 'bài cwan ma 'noiq.

\VS{13}Mi-cai-ja ta'mon hlài ca wì haq rìm bàu haq khoi tàng, jò Baruc đŏc sech jang don rìm mangai jàn.

\VS{14}Èh 'bài cwan thê Jê-hu-đi, con calô Nê-tha-nia, xau Sê-lê-mia, xau co Cusi, lam trùh ta Baruc, doi: “Wê sech ma ìh khoi đŏc ca mangai jàn tamàng, lam trùh ta cô beq.” Baruc con calô Nêria, wê sech ta tì lam trùh ta wì haq.

\VS{15}Wì thê haq, doi: “Ha'ngui đŏc sech am ca nhèn tamàng beq.” Baruc đŏc sech ca wì haq.

\VS{16}Mahaq, jò wì haq tamàng dìq rìm bàu, wì haq crè ngan dabau, wa doi ca Baruc: “Nhèn 'ràng rìm bàu cô anoi ca bùa.”

\VS{17}Èh, wì haq bòch Baruc: “Am ca nhèn loq broq 'màng leq ìh khoi achìh rìm bàu cô enh hacùng haq?”


\par }{\PP \VS{18}Baruc tèu hlài: “Haq capoch ca au bàu cô, au yŏc mùc achìh 'mùt ta sech.”


\par }{\PP \VS{19}'Bài cwan doi ca Baruc: “Lam beq, ìh wa Jê-rê-mi lam mot beq, paq am ca cabô loq ca chôp ŏi ta leq.”


\par }{\PP \VS{20}Hi khoi 'bài cwan don đòiq xom jàiq ta adùq Ê-li-sa-ma, mangai thài ranenh. Wì ta'mon hlài rìm bìac ca bùa tàng.

\VS{21}Bùa thê Jê-hu-đi lam yŏc xom jàiq; Jê-hu-đi lam yŏc xom jàiq ta adùq Ê-li-sa-ma, mangai thài ranenh. Èh Jê-hu-đi đŏc ca bùa wa dìq ca 'bài cwan yòng jang bùa dìq tàng.

\VS{22}Jò aih khê hachìn, bùa 'nang ha'ngui ŏi ta hnem jò ralìm; i ùnh ta tanùh jang ngìa bùa.

\VS{23}Jò Jê-hu-đi neo đŏc jah piq pôn brong chù, bùa yŏc deo 'yoh xah jàiq aih tah ta ùnh, trùh jò dìq ca xom jàiq 'bìq cheo dŏng ta ùnh.

\VS{24}'Nhac ca bùa wa 'bài mangai enh 'neq ca haq khoi tàng rìm bàu aih, mahaq wì ùh crè cleq, hadai ùh hich dèh eo.

\VS{25}'Nhac ca, Ên-na-than, Đê-la-ja wa Gê-ma-ria xìn bùa paq bùh sech, mahaq bùa ùh tamàng.

\VS{26}Bùa thê Jê-ra-mi-ên, con calô Ha-mê-lec, am Sê-rai-a, con calô Ax-ri-ên, wa am Sê-lê-mia, con calô Ap-đê-ên, lam rùp Baruc mangai thài ranenh wa Jê-rê-mi, mangai capoch thai Boc Plình, mahaq Chuaq cadoc wa haq.


\par }{\SH Baruc Achìh Hlài Xom Jàiq
\par }
{\PP \VS{27}Atìq ca bùa bùh đac xom jàiq ma Baruc khoi achìh 'noh tiaq bàu Jê-rê-mi doi ca haq, i bàu Chuaq anoi hòm ca Jê-rê-mi 'màng cô:

\VS{28}“Yŏc mòiq xom jàiq 'noiq beq, achìh 'mùt ta aih rìm bàu khoi achìh ta xom jàiq ma Jê-hô-a-kim, bùa Juđa, khoi bùh đac.

\VS{29}Phàn ca Jê-hô-a-kim bùa Juđa, ìh phai anoi ca haq: ‘Chuaq anoi 'noh 'màng cô: Ìh khoi bùh xom jàiq cô wa ìh doi ca Jê-rê-mi: “Gleq ìh ma achìh doi: Bùa Ba-bi-lôn jah trùh, raliang đac taneh cô, jêh đac mangai, ngè aban wa ngè rôm?”

\VS{30}Taiq nen aih, cô bàu Chuaq anoi ca Jê-hô-a-kim, bùa Juđa: Ùh i ca cabô ŏi pah haq jah ha'ngui ta gèq bùa Đawit; hanang haq jah 'bìq tènh croh da hì, wa tàm ngom damang.

\VS{31}Au baxa haq, baxa con xau 'bài cwan haq, taiq bìac ngang dù wì haq. Au ca'naih bìac ranàc ta wì haq, ta jàn ŏi Jê-ru-sa-lem wa mangai Juđa, Au khoi anoi 'noh ca wì haq mahaq wì haq ùh tamàng.’ ”


\par }{\PP \VS{32}Jê-rê-mi tajòi 'mòi yŏc mòiq xom jàiq ma 'noiq am ca Baruc, con calô Nêria; Baruc tiaq bàu anoi da Jê-rê-mi achìh hlài rìm bàu ta xom jàiq ma Jê-hô-a-kim, bùa Juđa, khoi bùh đac ta ùnh. I bàc nà ta hatìah khoi 'mùt tam ta aih.




\par }\Chap{37}{\SH Jê-rê-mi 'Noh Bàu Pa'nhùq Bìac Canòm Pha-ra-ôn
\par }
{\PP \VerseOne{1}Sê-đê-kia, con calô Jôsia, wèq cwìang thai Jê-cô-nia, con calô Jê-hô-a-kim, taiq Nê-bu-cat-nêt-xa bùa da Ba-bi-lôn khoi yŏc haq tŏc broq bùa taneh Juđa.

\VS{2}Mahaq bùa, hapŏng bùa wa mangai jàn ta aih, dìq ùh tamàng bàu ma Chuaq khoi anoi 'noh nhò Jê-rê-mi mangai capoch thai Boc Plình.


\par }{\PP \VS{3}Bùa Sê-đê-kia thê Jê-hu-can, con calô Sê-lê-mia, wa Sô-phô-ni, con calô pajàu Ma-a-sê-ja, lam trùh ta Jê-rê-mi mangai capoch thai Boc Plình anoi: “Xìn thai ca nhèn, waiq Chuaq Boc Plình nhèn.”


\par }{\PP \VS{4}Jò aih Jê-rê-mi ŏi lam hlài ta mangai jàn, 'nhòq 'bìq clêh tù.

\VS{5}Lình da Pha-ra-ôn khoi loh enh Aicàp; 'bài mangai Canđê ma 'nang dudan phôq Jê-ru-sa-lem hìa tìn aih, wì wia khoi ca phôq Jê-ru-sa-lem.


\par }{\PP \VS{6}Jò aih, i bàu Chuaq anoi 'noh ca Jê-rê-mi mangai capoch thai Boc Plình 'màng cô:

\VS{7}“Chuaq, Boc Plình da Is-ra-ên, anoi 'màng cô: Ìh anoi hlài ca bùa Juđa, haq mangai ma thê ìh lam bòch Au: ‘Cô, lình da Pha-ra-ôn khoi loh đòiq jùp đò pì, èh wì haq wìh hlài ta Taneh Diac wì haq ta Aicàp.

\VS{8}'Bài mangai Canđê wìh, jêh phôq cô, tablah yŏc, wa yŏc ùnh bùh đac.’


\par }{\PP \VS{9}“Chuaq anoi 'noh 'mang cô: Pì paq 'nùt dađeh rameh: ‘Mangai Canđê jah wia khoi enh nhèn;’ wì haq ùh jò leq wia khoi.

\VS{10}'Nhac ca pì jêh 'blêq lình da mangai Canđê ma trùh tajêh ca pì, ta wì haq ŏi i toq mangai 'bìq habau, mahaq wì haq tang ngai xôq yòng dèh traiq bùh yŏc phôq cô.”


\par }{\SH Jê-rê-mi 'bìq clêh ta hnem tù.
\par }
{\PP \VS{11}Jò lình mangai Canđê pèh trong loh khoi enh Jê-ru-sa-lem, taiq crè ca lình Pha-ra-ôn,

\VS{12}èh Jê-rê-mi loh khoi Jê-ru-sa-lem lam trùh ta taneh Bên-ja-min, đòiq nhàn dèh taneh dèh phàn ŏi ta jàn aih.

\VS{13}Mahaq jò trùh jang 'Mang Bên-ja-min, èh mangai wèq lình gòm rap, hiniq haq Yi-rê-ja, con calô Sê-lê-mia, xau Ha-na-nia ŏi ta aih; mangai cô rùp Jê-rê-mi, doi: “Ìh mangai lam wiang ti mangai Canđê 'mòh!”


\par }{\PP \VS{14}Jê-rê-mi tèu: “Bàu cwàiq! Au ùh lam wiang ti mangai Canđê.” Mahaq Yi-rê-ja ùh tamàng, xôq rùp Jê-rê-mi 'ràng trùh jang ngìa 'bài cwan.

\VS{15}'Bài cwan nòih ca Jê-rê-mi; blai wa clêh haq ta hnem Jô-na-than, mangai thài ranenh; taiq wì yŏc hnem aih broq hnem clêh mangai tù.


\par }{\PP \VS{16}Jê-rê-mi 'bìq clêh ta hnem tù, ta adùq clam, haq ŏi ta aih bàc hì.

\VS{17}Èh bùa Sê-đê-kia thê 'noh Jê-rê-mi loh, wa bòch hlèp haq ta hnem bùa: “Chuaq i anoi 'noh bàu leq ùh?”

\par }{\PP Jê-rê-mi tèu: “I hai!” Hi khoi anoi: “Bùa èh 'bìq 'mùt ta tì bùa Ba-bi-lôn.”


\par }{\PP \VS{18}Atìq ca aih, Jê-rê-mi anoi ca bùa Sê-đê-kia: “Au i broq tôiq leq ùh troq ca bùa, ca lình bùa, wa ca jàn cô? Gleq ma tah au ta hnem tù?

\VS{19}'Bài mangai capoch thai Boc Plình da ìh khoi anoi adroi: Bùa Ba-bi-lôn ùh trùh jêh ìh loq tajraq hlài ca taneh cô, manàiq wì haq ŏi ta leq?

\VS{20}Manàiq, Ô bùa, broq craq au, xìn ìh tamàng; xìn ìh rùp bàu au waiq xìn! Xìn paq jao hlài au ta hnem Jô-na-than, mangai thài ranenh yùq au cachìt ta aih.”


\par }{\PP \VS{21}Bùa Sê-đê-kia tajòi 'mòi 'noh bàu thê padràng đòiq Jê-rê-mi ta xàn da adùq gòm rap, èh rìm hì am ca haq mòiq toq 'benh enh hnem tech 'benh, trùh jò 'benh ta phôq khoi dìq. 'Màng aih Jê-rê-mi ŏi ta xàn da adùq gòm rap.




\par }\Chap{38}{\SH Jê-rê-mi 'Bìq Hwenh Ca'nìh Ta Adràm
\par }
{\PP \VerseOne{1}Sê-pha-tia, con calô Mathan, Gê-đa-lia, con calô Pasua, Jucan, con calô Sê-lê-mia, wa Pasua, con calô Man-chi-ja, dìq tamàng 'bài bàu Jê-rê-mi anoi 'noh jang ngìa 'bài jàn, haq doi:

\VS{2}“Chuaq anoi 'màng cô: ‘Cabô ŏi hlài ta phôq cô èh jah 'bìq chang gùm pàc cachìt, pangot hrah, hinìq jìq blôh; mahaq mangai leq loh ta mangai Canđê èh jah rìh, jah rìh tìah ca jah cùng hang tablah, haq jah rìh.’

\VS{3}Chuaq anoi 'màng cô: ‘Phôq cô joq 'nàng ùh claih ca mùt ta tì lình bùa Ba-bi-lôn tablah yŏc.’ ”


\par }{\PP \VS{4}Èh 'bài cwan bòch bùa: “Xìn 'noh bàu thê jêh đac mangai cô beq, taiq haq anoi bàu 'màng aih, broq ca 'bài lình ŏi ta phôq wa ca 'bài jàn loh ca ìuq; taiq mangai cô ùh chaq bìac dŏih claih am ca jàn, mahaq chaq bìac raliang.”


\par }{\PP \VS{5}Bùa Sê-đê-kia tèu: “Cô, haq cô, haq ŏi ta tì pì, ma jah 'màng aih bùa ùh jah tablàq hlài ca pì.”


\par }{\PP \VS{6}Wì rùp Jê-rê-mi hwenh ca'nìh haq ta adràm da Man-chi-ja, con calô bùa; adràm aih ŏi ta xàn da adùq gòm rap; wì yŏc caxi ca'nìh Jê-rê-mi. adràm ùh i ca diac, i toq tràp; Jê-rê-mi hlòp ta tràp.


\par }{\PP \VS{7}Ê-bêt-mê-lêt, mangai Ê-thi-ô-bi, broq cwan pah ta hnem bùa, hìa tìn wì hwenh ca'nìh Jê-rê-mi ta adràm aih. Jò cô bùa 'nang ha'ngui ŏi jang 'Mang Bên-ja-min.

\VS{8}Ê-bêt-mê-lêt loh enh hnem bùa lam anoi ca bùa, doi:

\VS{9}“Ô bùa, broq craq au, 'bài mangai cô khoi tabroq ùh lem ca Jê-rê-mi mangai capoch thai Boc Plình, wì hwenh ca'nìh haq ta adràm. Èh haq cachìt ca hrah ta aih, taiq ta phôq pi i ca 'benh đòiq caq.”


\par }{\PP \VS{10}Bùa tajòi 'mòi am bàu thê ca Ê-bêt-mê-lêt, mangai Ê-thi-ô-bi: “ 'Nong 30 ngai enh nòi cô lam dèch Jê-rê-mi mangai capoch thai Boc Plình tŏc khoi enh adràm adroi ca jò haq 'nhòq cachìt beq.”


\par }{\PP \VS{11}'Màng aih, Ê-bêt-mê-lêt 'nong 'bài mangai aih lam tiaq haq lam mùt ta hnem bùa, trùh jang nòi hnem kho. Ta aih, haq yŏc hadret wa eo dùnh, atua caxi 'nhùa 'noh ta adràm am ca Jê-rê-mi.

\VS{12}Ê-bêt-mê-lêt, mangai Ê-thi-ô-bi, doi ca Jê-rê-mi: “Đòiq hadret wa eo dùnh aih jang caxi, tah enh 'neq ca hwiac ìh.” Jê-rê-mi broq 'màng aih.

\VS{13}Wì haq dùng caxi dèch Jê-rê-mi tŏc khoi ca adràm; hi khoi đòiq Jê-rê-mi ŏi ta xàn da adùq gòm rap.


\par }{\SH Jê-rê-mi Capoch Tùang Ca Bùa Sê-đê-kia
\par }
{\PP \VS{14}Bùa Sê-đê-kia thê chaq Jê-rê-mi mangai capoch thai Boc Plình wa 'ràng haq crài jang 'mang ma piq da hnem Chuaq. Bùa doi ca Jê-rê-mi: “Au i mòiq bìac bòch ìh, paq cadoc cleq ca au!”


\par }{\PP \VS{15}Jê-rê-mi tèu bùa Sê-đê-kia: “Tàng au pa'noh ca bùa bìac aih, bùa ma ùh jêh đac au 'mòh? Èh tàng au pariaq bùa, au loq bùa xôq ùh tamàng au.”


\par }{\PP \VS{16}Bùa Sê-đê-kia pachac hlèp ca Jê-rê-mi: “Joq 'nàng troi Chuaq ma rìh hloi hloi Haq ma broq loh bèn, au ùh jêh đac ìh, wa ùh 'mùt ìh ta tì 'bài mangai enh jêh đac ìh.”


\par }{\PP \VS{17}Jê-rê-mi anoi ca bùa Sê-đê-kia: “Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Tàng ìh dèch tì ca 'bài cwan da bùa Ba-bi-lôn, èh ìh jah rìh, phôq cô ùnh ùh hìaq cheo; ìh wa dìq hnem cla ìh jah rìh.

\VS{18}Mahaq tàng ìh ùh dèch tì ca 'bài cwan da bùa Ba-bi-lôn, èh phôq cô jah mùt ta tì mangai Canđê; wì haq yŏc wa bùh phôq, èh ìh ùh claih khoi ca tì wì haq.”


\par }{\PP \VS{19}Bùa Sê-đê-kia anoi ca Jê-rê-mi: “Au yùq ca mangai Juđa khoi dèch tì ca mangai Canđê, au 'mùt ta tì wì haq, èh au ep chìuq wì haq padit padiang au.”


\par }{\PP \VS{20}Jê-rê-mi tèu: “Wì ùh 'mùt bùa. Xìn bùa iu tiaq bàu Chuaq ta bìac au anoi, èh bùa jah xôq ramŏt wa jah rìh.”

\VS{21}Mahaq tàng bùa ùh chìuq loh lam, èh cô bàu Chuaq i pa'noh ca au bìac aih:

\VS{22}Cô, dìq dŏng ca gu cadrì ma ŏi xrong hlài ta hnem bùa Juđa, èh 'bìq 'ràng trùh ca 'bài cwan da bùa Ba-bi-lôn; 'bài gu cadrì aih jah anoi ca bùa:

\par }{\Q “ ‘ 'Bài bua da bùa khoi 'nùt bùa

\par }{\QB wa khoi jah 'blêq bùa;

\par }{\Q khoi èh jènh bùa khoi hlòp ta tràp,

\par }{\QB èh wì haq wia hangai ca bùa.’


\par }{\PP \VS{23}“Wì haq hadai 'ràng 'noh dìq dŏng mai bùa wa con calô bùa trùh nòi mangai lình Canđê; phàn bùa, ùh claih khoi ca tì wì haq, mahaq 'bìq bùa Ba-bi-lôn rùp, wa phôq cô 'bìq ùnh cheo bùh đac.”


\par }{\PP \VS{24}Sê-đê-kia doi ca Jê-rê-mi: “Paq am ca cabô loq bàu cô, èh ìh ùh cachìt.

\VS{25}Mahaq tàng 'bài cwan loq ca au khoi anoi tùang ca ìh, wì haq lam trùh doi ca ìh: ‘Xìn ta'mon hlài ca nhèn bìac ìh anoi tùang ca bùa wa bùa anoi tùang ca ìh beq; paq cadoc ca nhèn, èh nhèn ùh jêh đac ìh.’

\VS{26}Ìh phai tèu hlài: ‘Au khoi xìn bùa paq thê au hlài ta hnem Jô-na-than, yùq au cachìt ta aih!’ ”


\par }{\PP \VS{27}'Bài cwan chaq Jê-rê-mi wa bòch haq. Haq yŏc bàu bùa khoi thê haq tèu hlài 'bài cwan. Wì hêq ca bòch haq, taiq ùh i ca cabô loq ca bìac aih.


\par }{\PP \VS{28}'Màng aih, Jê-rê-mi ŏi ta xàn da adùq gòm rap trùh hì phôq Jê-ru-sa-lem 'bìq rùp.




\par }\Chap{39}{\SH Phôq Jê-ru-sa-lem 'Bìq Tablah Yŏc
\par }
{\PP \VerseOne{1}Hanam hachìn 'nhòng Sê-đê-kia, bùa Juđa, khê 10, Nê-bu-cat-nêt-xa, bùa Ba-bi-lôn, lam trùh dèh ti 'bài lình, dudan phôq Jê-ru-sa-lem.

\VS{2}Hanam 11 'nhòng Sê-đê-kia, khê pôn, hì hachìn, phôq 'bìq tapŏt.

\VS{3}Dìq dŏng 'bài cwan da bùa Ba-bi-lôn mùt ta phôq wa ha'ngui ti 'Mang Ta'ne. Aih Netgan Sa-rêt-se, Samga-Nêbô, Sa-sê-kim, Rap-sa-rit, Netgan Sa-rêt-se Rapmac, wa 'bài cwan 'noiq da bùa Ba-bi-lôn.

\VS{4}Sê-đê-kia, bùa Juđa, wa dìq ca lình bu hnoq 'bài mangai aih, tajòi 'mòi lam mot khoi enh phôq jò damang, lam trong wia bùa, trong 'mang ta'ne baiq pah panàt, lam tajang trùh A-ra-ba, aih thòng Jôđan.


\par }{\PP \VS{5}Mahaq lình da mangai Canđê hnan tiaq wa tem Sê-đê-kia ta dùng tamang Jê-ri-cô; rùp Sê-đê-kia 'ràng ca Nê-bu-cat-nêt-xa, bùa Ba-bi-lôn, ta Riplah, ta gùng Hamat. Ŏi ta aih, bùa 'bìq Nê-bu-cat-nêt-xa hadrah haq.

\VS{6}Bùa Ba-bi-lôn jêh đac 'bài con calô Sê-đê-kia jang ngìa bùa ta Riplah, bùa Ba-bi-lôn hadai jêh đac dìq ca mangai gù craq ta Diac Juđa.

\VS{7}Hi khoi, thê 'bacsi đac mat bùa Sê-đê-kia, càt haq xam caxi đùng tagwat, đòiq 'ràng ta Ba-bi-lôn.


\par }{\PP \VS{8}Mangai Canđê yŏc ùnh bùh hnem bùa wa hnem da jàn, raliang đac panàt Jê-ru-sa-lem.

\VS{9}Jò aih Nê-bu-xa-ra-đan, haq ma broq cwan wèq lình rùp 'bài mangai ma ŏi hlài ta phôq, wa 'bài mangai khoi cađac phôq, loh lam ti haq 'ràng wì trùh ta Ba-bi-lôn.

\VS{10}Phàn 'bài mangai pa, ùh i ca cùng hang cleq, èh Nê-bu-xa-ra-đan, haq ma broq cwan wèq lình, đòiq wì haq ŏi hlài ta taneh Juđa; adrình ca jò aih, haq am ca wì haq 'bài wùan nho wa đùng tamang.


\par }{\SH Jê-rê-mi Jah Claih Ca Can Cachìt
\par }
{\PP \VS{11}Nê-bu-cat-nêt-xa, bùa Ba-bi-lôn, 'noh bàu thê ca Nê-bu-xa-ra-đan, haq ma broq cwan gàu lình, bìac da Jê-rê-mi doi:

\VS{12}“ 'Nong haq lam, wèq ban haq, paq padit padiang haq; mahaq ep broq ca haq tiaq manoh cla haq enh.”

\VS{13}Nê-bu-xa-ra-đan, haq ma broq cwan gàu lình, thê Nê-bu-xa-ban, broq cwan càn; Netgan Sa-rêt-se, broq gàu dìq ca lình, wa dìq dŏng ca 'bài cwan da bùa Ba-bi-lôn,

\VS{14}thê chaq Jê-rê-mi ta xàn da mangai gòm rap, khoi èh jao haq ca Gê-đa-lia, con calô A-hi-cam, xau Saphan, đòiq 'ràng haq hlài ta hnem. Haq ŏi ta 'bài jàn.


\par }{\PP \VS{15}Jò Jê-rê-mi ŏi 'bìq clêh ta xàn da mangai gòm rap, i bàu Chuaq anoi 'noh ca haq 'màng cô:

\VS{16}“Ìh lam wa doi ca Ê-bêt-mê-lêt, mangai Ê-thi-ô-bi, doi: ‘Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Cô, trùh hì aih Au jah broq jang ngìa ìh rìm bàu Au khoi anoi 'noh bìac tajraq hlài ca phôq cô, am ca haq pòq bìac ranàc ùh xài xôq ramŏt.

\VS{17}Chuaq anoi 'noh doi: Mahaq ta hì aih, Au dŏih ìh, èh ìh ùh hìaq 'bìq 'mùt ta tì 'bài mangai ìh crè.

\VS{18}Ma jah 'màng aih Au joq 'nàng dŏih ìh, ìh ùh tacro ca pla chang gùm; ìh jah rìh, taiq ìh khoi 'nac dèh manoh canòm nhò Au, Chuaq anoi 'màng aih.’ ”




\par }\Chap{40}{\SH Jê-rê-mi Jah Ca'naih
\par }
{\PP \VerseOne{1}I bàu cô anoi 'noh ca Jê-rê-mi atìq ca jò Nê-bu-xa-ra-đan, broq cwan gàu lình doi, ca'naih Jê-rê-mi ta Rama. Jò Nê-bu-xa-ra-đan 'ràng Jê-rê-mi 'nang 'bìq càt xam caxi mem tagwat pajùm ti 'bài mangai 'noiq hadai 'nang 'bìq rùp 'nong 'noh khoi Jê-ru-sa-lem wa Juđa 'ràng trùh Ba-bi-lôn.

\VS{2}Cwan broq gàu lình thê 'ràng Jê-rê-mi trùh wa anoi 'màng cô: “Chuaq Boc Plình ìh khoi anoi 'noh bìac ranàc trùh ca nòi cô;

\VS{3}khoi èh Chuaq khoi broq tìah troi bàu Haq khoi anoi 'noh, taiq pì khoi broq tôiq ca Chuaq wa ùh iu bàu Haq; taiq 'màng aih bìac cô khoi trùh ca pì.

\VS{4}Mahaq ìh hnoq hì cô, au 'nang dŏih ìh claih khoi ca caxi mem tagwat ta tì ìh. Tàng ìh loq enh lam ti au trùh Ba-bi-lôn, ìh lam beq, au wèq ban ìh. Tàng ìh ùh loq enh lam ti au trùh Ba-bi-lôn, èh paq lam. Ngan oq, jàp gùng ŏi jang ngìa ìh, ìh ngan nòi leq lem wa troq, èh lam ta aih beq.

\VS{5}Tàng ìh hatình enh ŏi ta cô, èh hlài ti Gê-đa-lia, con calô A-hi-cam, xau Saphan, aih mangai ma bùa Ba-bi-lôn khoi yŏc broq gàu wèq 'bài phôq Juđa, ŏi ti haq ta mangai jàn beq, loq ìh enh lam ta leq ìh lam ta aih beq.”

\par }{\PP Hi khoi cwan broq gàu lình am ca haq dahwèq caq wa tabàih, hi khoi ca'naih haq lam.

\VS{6}Jê-rê-mi lam trùh ta Gê-đa-lia, con calô A-hi-cam, ŏi ta Mitba, wa ŏi ti haq ta mangai jàn ma ŏi xrong hlài ta Taneh Diac.


\par }{\PP \VS{7}Phàn 'bài mangai broq gàu ŏi hlài ta đùng tamang hìa tìn bùa Ba-bi-lôn khoi 'nac Gê-đa-lia, con calô A-hi-cam, broq gàu Taneh Diac, wa hìa bùa khoi jao ca haq wèq 'bài gu calô, gu cadrì, con 'yoh, xam 'bài mangai pa ta gùng aih, 'nhòq 'bìq 'ràng cwa Ba-bi-lôn broq hapŏng.

\VS{8}Èh wì haq lam trùh Gê-đa-lia ta Mitba, pajùm ca Ich-ma-ên, con calô Nê-tha-nia, Jô-ha-nan wa Jô-na-than, con calô Ca-rê-at, Sê-rai-a, con calô Tan-hu-mêt, 'bài con calô da Êphai ŏi ta Nê-tô-pha, wa Gê-xa-nia, con calô mangai Ma-a-ca, xam 'bài mangai ma lam ti wì haq.

\VS{9}Gê-đa-lia con calô A-hi-cam, xau Saphan, pachac ca wì wa ca 'bài mangai ti wì haq, doi: “Paq yùq broq hapŏng mangai Canđê; ŏi ta taneh wa broq hapŏng bùa Ba-bi-lôn beq, èh pì jah i lòiq.

\VS{10}Phàn au, cô, au jah ŏi hlài ta Mitba đòiq gòm 'bài mangai Canđê lam trùh ta cô. Phàn pì gop diac plì nho, plì jò padrang wa dàu, đòiq ta abôq beq, wa rìh ŏi ta 'bài phôq ma pì khoi jah yŏc.”


\par }{\PP \VS{11}Dìq dŏng ca mangai Juđa ŏi ta Moap, ta'ne con caiq Amôn, ta Êđôm wa ta 'bài gùng 'noiq, hìa tìn bùa Ba-bi-lôn khoi am 'bài mangai ma ŏi xrong aih ŏi hlài ta Juđa, wa hìa tìn khoi dèch Gê-đa-lia, con calô A-hi-cam, xau Saphan, broq gàu.

\VS{12}Èh 'bài mangai Juđa aih tajòi 'mòi enh nòi ŏi wì haq ma 'bìq hnan trùh wìh hlài ta Taneh Diac Juđa, trùh jang Gê-đa-lia ta Mitba, gop diac plì nho wa plì jò padrang bàc.


\par }{\PP \VS{13}Jò aih Jô-ha-nan, con calô Ca-rê-at, wa 'bài mangai broq gàu ŏi wèq nòi đùng tamang, dìq lam trùh chaq Gê-đa-lia, ta Mitba, wa doi ca haq:

\VS{14}“Ìh canao loq Ba-a-lit, bùa da con caiq Amôn, khoi thê Ich-ma-ên, con calô da Nê-tha-nia, đòiq jêh đac ìh ùh?” Mahaq Gê-đa-lia con calô A-hi-cam ùh lùi bàu wì haq.


\par }{\PP \VS{15}Jô-ha-nan, con calô Ca-rê-at, anoi hlèp ca Gê-đa-lia ta Mitba, doi: “Xìn am au lam jêh đac Ich-ma-ên, con calô Nê-tha-nia, ùh i ca cabô loq. Broq 'màng leq ma đòiq haq jêh đac ìh, broq ca rìm ngai mangai Juđa tagop ŏi ta ìh loh ca pac lac, wa jàn ma ŏi xrong da Juđa cachìt hnhung?”


\par }{\PP \VS{16}Mahaq Gê-đa-lia, con calô A-hi-cam, tèu bàu Jô-ha-nan, con calô Ca-rê-at, doi: “Paq broq bìac aih; taiq bìac ìh anoi Ich-ma-ên aih amòng.”




\par }\Chap{41}{\SH Bìac jêh đac Gê-đa-lia
\par }
{\PP \VerseOne{1}Khê tapèh, Ich-ma-ên, con calô Nê-tha-nia, xau Ê-li-sa-ma, mòiq ngai ta cadraq bùa, haq cwan càn da bùa, 'ràng 10 ngai lam trùh ta Gê-đa-lia, con calô A-hi-cam, ta Mitba. Wì haq caq 'benh ti dabau ta aih.

\VS{2}Èh, Ich-ma-ên, con calô Nê-tha-nia, xam 10 ngai ma lam ti haq yòng yŏc chang gùm jêh đac Gê-đa-lia, con calô A-hi-cam, xau Saphan. Cla Gê-đa-lia haq mangai ma bùa Ba-bi-lôn yŏc broq gàu gùng aih.

\VS{3}Ich-ma-ên hadai jêh đac hloi mangai Juđa ma 'nang ŏi ti Gê-đa-lia ta Mitba, wa lình da mangai Canđê ŏi ta aih.


\par }{\PP \VS{4}Hì baiq atìq ca jò haq jêh đac Gê-đa-lia, 'nhòq i cabô loq bìac aih,

\VS{5}èh i 80 ngai got xàc mum, caxùnh eo hyah, xah dađeh, lam enh Sichem, Silô, Sa-ma-ri trùh, wê 'bài ngè tadreo xam 'mau mì wa nhù hùang ta tì đòiq 'ràng trùh ta hnem Chuaq.

\VS{6}Ich-ma-ên, con calô Nê-tha-nia, loh enh Mitba đìh yŏc 'bài mangai aih, rai lam rai hmoi. Jò khoi trùh jang wì haq, haq doi: “Lam trùh ta Gê-đa-lia, con calô A-hi-cam beq.”

\VS{7}Jò 'bài mangai aih bu lam trùh ta'ne phôq, Ich-ma-ên, con calô Nê-tha-nia, wa xam 'bài mangai ma lam ti haq, jêh đac dŏng 'bài wì aih wa hwenh ca'nìh hanang wì ta ralùng jrùq.

\VS{8}Mahaq ta wì aih i 10 ngai doi ca Ich-ma-ên: “Paq jêh đac nhèn, taiq nhèn i dahwèq caq: 'mau mì, 'mau mat, dàu wa diac xùt cadoc đòiq ta đùng.” Ich-ma-ên hêq, ùh jêh đac wì haq wa oh daq wì haq.

\VS{9}Ich-ma-ên, con calô Nê-tha-nia, hwenh ca'nìh 'bài hanang haq ma jêh đac aih ta ralùng, ŏi mòiq pah pinh Gê-đa-lia, aih ralùng bùa Asa khoi chìa, taiq crè ca Ba-ê-sa, bùa Is-ra-ên. Pajùm mòiq ralùng aih Ich-ma-ên, con calô Nê-tha-nia khoi tah bình mangai cachìt.


\par }{\PP \VS{10}Khoi èh, Ich-ma-ên rùp dìq dŏng mangai jàn ma ŏi xrong ta Mitba, aih cwan broq gàu lình Nê-bu-xa-ra-đan khoi jao am ca Gê-đa-lia, con calô A-hi-cam. Ich-ma-ên, con calô Nê-tha-nia, rùp 'bài mangai aih lam broq hapŏng, wa lam trùh nòi con caiq Amôn.


\par }{\PP \VS{11}Jò Jô-ha-nan, con calô Ca-rê-at, wa 'bài mangai broq gàu tiaq haq, hìa tình rìm bìac dù Ich-ma-ên, con calô Nê-tha-nia, khoi broq,

\VS{12}haq gop dŏng dìq mangai calô lam tajêh ca Ich-ma-ên, con calô Nê-tha-nia, wa hnan tiaq tem ti nòi 'bau diac ma càn ta Gi-bi-ôn.

\VS{13}Jò calùh mangai ma 'bìq rùp 'nong lam tiaq Ich-ma-ên ngan hnoq Jô-ha-nan, con calô Ca-rê-at, wa dìq ca 'bài mangai broq gàu ŏi ti haq, wì dìq jaq lem bùi.

\VS{14}'Màng aih Dìq ca jàn ma Ich-ma-ên khoi rùp 'nong lam enh Mitba, dìq wìh hlài ta Jô-ha-nan, con calô Ca-rê-at.

\VS{15}Mahaq Ich-ma-ên, con calô Nê-tha-nia, wa rahem ngai ma tiaq haq cadàu mot ca Jô-ha-nan wa lam trùh ta con caiq Amôn.


\par }{\PP \VS{16}Èh Jô-ha-nan, con calô Ca-rê-at, wa 'bài mangai broq gàu ma tiaq haq, blah yŏc calùh mangai neo xrông hlài enh tì Ich-ma-ên, con calô Nê-tha-nia, jò Ich-ma-ên 'nong lam enh Mitba atìq ca jêh đac Gê-đa-lia, con calô A-hi-cam, aih dìq dŏng 'bài lình, wa gu cadrì, con 'yoh, cwan pah, Jô-ha-nan 'ràng ahlài enh Gi-bi-ôn.

\VS{17}Wì haq lam wa ŏi đò jang Gêrut Kimham, haten ca 'Bêt-lê-hem, đòiq lam ta Aicàp,

\VS{18}wia hangai ca mangai Canđê; crè ca mangai Canđê, taiq nen Ich-ma-ên, con calô Nê-tha-nia, jêh đac Gê-đa-lia, con calô A-hi-cam, aih mangai ma bùa Ba-bi-lôn khoi yŏc broq gàu ta gùng aih.




\par }\Chap{42}{\SH Jê-rê-mi Pa'nhùq Jàn Paq Lam Ta Aicàp
\par }
{\PP \VerseOne{1}Jò aih 'bài mangai broq gàu, Jô-ha-nan, con calô Ca-rê-at, Jê-xa-nia, con calô Hô-sa-ja, wa dìq dŏng ca mangai jàn, mangai 'yoh mangai càn,

\VS{2}lam trùh anoi ca Jê-rê-mi mangai capoch thai Boc Plình doi: “Xìn rùp bàu nhèn creo xìn, wa waiq khàn Chuaq Boc Plình ìh am ca nhèn, aih 'bài mangai ŏi xrong hlài. Pagah adroi nhèn bàc, hì cô manàiq ŏi i dìq jaq 'biaq, mat ìh hnoq.

\VS{3}Xìn Chuaq Boc Plình ìh, patô am ca nhèn trong ep tiaq wa ep broq!”


\par }{\PP \VS{4}Jê-rê-mi mangai capoch thai Boc Plình tèu: “Au khoi tàng. Cô, au waiq khàn Chuaq Boc Plình am ca pì, tiaq troi bàu pì khoi xìn. Bìac leq Chuaq tèu, au jah am ca pì loq, ùh cadoc toq xìt leq.”


\par }{\PP \VS{5}'Bài mangai aih anoi ca Jê-rê-mi, doi: “Tàng nhèn ùh broq tiaq rìm bàu Chuaq Boc Plình ìh thê ìh hnài nhèn, waiq Chuaq ngan hnoq ta'ne nhèn!

\VS{6}Ùh kè bìac lem bìac 'mèq, nhèn jah iu tiaq bàu Chuaq Boc Plình nhèn, Haq ma nhèn thê ìh waiq xìn; đòiq jò iu tiaq bàu Chuaq Boc Plình nhèn, èh nhèn jah xôq ramŏt.”


\par }{\PP \VS{7}Mòiq jàt hì atìq, i bàu Chuaq anoi 'noh ca Jê-rê-mi.

\VS{8}Jê-rê-mi creo ca Jô-ha-nan, con calô Ca-rê-at, wa dìq dŏng ca 'bài mangai broq gàu lình xam mangai jàn, mangai 'yoh mangai càn lam trùh,

\VS{9}anoi ca wì haq doi: “Chuaq, Boc Plình da Is-ra-ên, Haq ma pì thê au trùh đòiq pa'noh bàu waiq xìn da pì jang ngìa Haq, anoi 'noh 'màng cô:

\VS{10}‘Tàng pì ŏi ta taneh cô, èh Au payòng pì ùh raliang đac, pìt bùn ùh bùiq đac; taiq Au rachàuq dèh manoh ca bìac ranàc ma Au khoi broq loh ca pì.

\VS{11}Paq crè ca bùa Ba-bi-lôn, mangai pì ma 'nang crè; Chuaq anoi 'noh, paq crè ca bùa aih, taiq Au ŏi ti pì đòiq dèch wa dŏih pì claih khoi enh tì bùa aih.

\VS{12}Au jah xa-ŏch ca pì, waq ca bùa aih hadai xa-ŏch ca pì wa am ca pì hlài dèh ta gùng cla.’


\par }{\PP \VS{13}“Mahaq tàng pì doi: ‘Nhèn ùh enh ŏi ta taneh cô.’ 'Màng aih pì ùh iu tiaq bàu Chuaq Boc Plình cla pì,

\VS{14}Doi: ‘Ùh, nhèn enh lam ta taneh Aicàp, aih nòi nhèn ùh hìaq hnoq tajêh poh, ùh hìaq tàng bàu ken, ta aih nhèn ùh thìuq ca 'benh caq; aih nòi nhèn jah trùh ŏi hloi;’

\VS{15}'Màng aih, ô pì jàn Juđa ma ŏi xrong hlài, tamàng bàu da Chuaq beq. Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: ‘Tàng pì i manoh hèm 'nac mùt ta Aicàp đòiq ŏi ta aih,

\VS{16}èh pla chang gùm pì ma crè, jah hnan tem pì ta taneh Aicàp; bìac pangot hrah ma pì ramòt, hadai hnan tem pì ta Aicàp, pì jah cachìt ta aih.

\VS{17}'Màng aih, dìq ca mangai ma i manoh hèm 'nac mùt ta Aicàp đòiq ŏi ta aih, èh jah cachìt ca pla chang gùm, pangot hrah, wa jìq blôh. Ta wì haq, ùh i ca cabô jah rìh; ùh i ca cabô claih ca bìac ranàc au ca'nìh 'noh ta wì haq.’

\VS{18}Joq 'nàng 'màng aih, Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: ‘Troi can nòih wa can xrông da Au khoi ùc 'noh ca mangai jàn ta Jê-ru-sa-lem 'màng leq, èh, jò pì mùt ta Aicàp, can nòih da Au hadai jah ùc 'noh ca pì 'màng aih; ŏi ta aih pì loh mangai đòiq wì hamàih, tagit, hanip, wa palèu camaih; pì pi jah hnoq nòi cô hòm.’


\par }{\PP \VS{19}“Ô pì, jàn Juđa ŏi xrong hlài, Chuaq khoi anoi 'noh ca pì: ‘Paq lam ta Diac Aicàp;’ ep loq hì cô au khoi pa'yèp pì.

\VS{20}Taiq pì khoi broq bìac 'nùt ta'blêq hlài dèh ca mahua yiang; pì khoi thê au trùh ta Chuaq Boc Plình pì, pì doi ca au: ‘Xìn waiq khàn ca Chuaq Boc Plình am ca nhèn, wa am ca nhèn loq rìm bìac Chuaq Boc Plình nhèn jah anoi ca ìh; èh nhèn jah broq tiaq.’

\VS{21}Hì cô, au khoi anoi am ca pì; mahaq pì ùh iu tiaq bàu Chuaq Boc Plình pì, ùh broq tiaq trong Haq thê au anoi am ca pì.

\VS{22}Ma jah 'màng aih manàiq cô, loq ma ro beq pì jah cachìt ca pla chang gùm, pangot hrah, ùh hrŏc, ta nòi ma pì enh lam trùh ŏi aih.”




\par }\Chap{43}{\SH Ta Aicàp Jê-rê-mi Pa'nhùq Wì Jah 'Bìq Hadrah
\par }
{\PP \VerseOne{1}1 Jò Jê-rê-mi khoi ta'mon hlài ca mangai jàn dìq dŏng rìm bàu ma Chuaq Boc Plình wì haq, aih bàu Chuaq Boc Plình wì haq khoi thê Jê-rê-mi anoi hlài ca wì haq tamàng,

\VS{2}èh A-xa-ria, con calô Hô-sa-ja, wa Jô-ha-nan, con calô Ca-rê-at, xam 'bài mangai padèch dađeh tèu Jê-rê-mi, doi: “Ìh capoch amòng! Chuaq Boc Plình nhèn 'nhòq lah thê ìh anoi 'noh ca nhèn: Paq lam ta Diac Aicàp wa ŏi ta aih;

\VS{3}Mahaq Baruc, con calô Nêria, khoi patùt ìh tajraq hlài ca nhèn, đòiq 'mùt nhèn ta tì mangai Canđê, đòiq jêh đac nhèn, loq rùp 'ràng nhèn lam ta Diac Ba-bi-lôn.”


\par }{\PP \VS{4}'Màng aih, Jô-ha-nan, con calô Ca-rê-at, wa dìq mangai wèq lình xam rìm ngai jàn, ùh iu bàu Chuaq thê ŏi hlài ta taneh Juđa;

\VS{5}Jô-ha-nan, con calô Ca-rê-at, wa dìq ca mangai ma wèq lình 'ràng dìq mangai Juđa ŏi xrong hlài, aih 'bài mangai ma hlài enh 'bài diac 'noiq nòi ma 'bìq hnan trùh, đòiq jah ŏi ta taneh Juđa,

\VS{6}gu calô, gù cadrì, con 'yoh, xam 'bài con cadrì da bùa, wa rìm ngai ma Nê-bu-xa-ra-đan, cwan càn wèq mangai gòm rap, khoi đòiq hlài ca Gê-đa-lia, con calô A-hi-cam, xau Saphan, hadai 'ràng hloi Jê-rê-mi mangai capoch thai Boc Plình wa Baruc, con calô Nêria,

\VS{7}mùt ta taneh Aicàp, trùh ta Tac-pha-nêt; taiq wì haq ùh iu tiaq bàu Chuaq.


\par }{\PP \VS{8}8 Ŏi ta Tac-pha-nêt, i bàu Chuaq anoi 'noh ca Jê-rê-mi doi:

\VS{9}“Yŏc 'bài cato hmu càn beq, cadoc ta taneh broq gech jang ngìa hnem Pha-ra-ôn, ŏi ta Tac-pha-nêt, jang ngìa 'bài mangai Juđa jah hnoq.

\VS{10}Ìh khòh anoi ca wì haq 'màng cô: ‘Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Au jah thê hapŏng Au, aih Nê-bu-cat-nêt-xa, bùa Ba-bi-lôn, wa đòiq gèq bùa aih enh 'nhèq ca hmu cô, hmu ma Au neo cadoc; bùa aih jah tang dèh bai prình enh 'nhèq.

\VS{11}Bùa aih jah trùh, jêh Aicàp; 'bài mangai ep cachìt èh cachìt, 'bài mangai ep broq hapŏng èh 'bìq rùp broq hapŏng, 'bài mangai ep 'bìq pla chang gùm pŏt, èh 'bìq pla chang gùm pŏt!

\VS{12}Au jah bùh đac 'bài hnem da 'bài dua 'mù can kiac Aicàp; Nê-bu-cat-nêt-xa bùh đac dìq dŏng, wa 'nong wì haq lam hapŏng; bùa aih yŏc taneh Aicàp, broq ca dađeh tìah ca mangai ban trìu caxùnh dèh eo, wa bùa aih jah loh lam catèm.

\VS{13}Haq goh cađac 'bài jrang da Bêt Sêmêt ta taneh Aicàp, wa yŏc ùnh bùh đac dìq dua 'mù da 'bài can kiac Aicàp.’ ”




\par }\Chap{44}{\SH Bàu Anoi Adroi Bìac Diac Aicàp 'Bìq Ta'blêq
\par }
{\PP \VerseOne{1}I bàu trùh ca Jê-rê-mi đòiq anoi am dìq ca mangai Juđa ŏi ta Diac Aicàp, ŏi ta Mitđon, ta Tac-pha-nêt, Memphit, wa ta gùng Patrô, doi:

\VS{2}“Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Pì khoi hnoq rìm bìac ranàc ma Au khoi ca'nìh ca Jê-ru-sa-lem wa dìq ca 'bài phôq da Juđa. Cô, 'bài phôq aih hì cô manàiq loh ca wang wê ùh i ca mangai ŏi,

\VS{3}taiq nen tôiq lôi wì haq khoi broq đòiq Au loh nòih. Wì haq lam bùh nhŏng wa patìh bìac dua 'mù 'bài can kiac, can kiac ma pì wa boc yaq pì hadai 'nhòq lah canao loq 'nì.

\VS{4}'Nhac ca Au khoi thê dìq ca 'bài hapŏng Au, aih 'bài mangai capoch thai Au, lam trùh ta pì bàc yàng, doi ca pì: ‘Ôi! bìac ramòt ma Au git, pì paq broq oq.’

\VS{5}Mahaq wì haq ùh tamàng, ùh halang don, ùh cađac bìac ngang dù, ùh cađac bìac bùh nhŏng ca 'bài can kiac.

\VS{6}Taiq 'màng aih can nòih wa can xrông da Au khoi ùc 'noh tìah ca ùnh cheo nòi 'bài phôq da Juđa wa 'bài phôq da Jê-ru-sa-lem; trùh hì cô manàiq phôq aih xôq ŏi raq tacro wa loh ca wang wê.


\par }{\PP \VS{7}“Manàiq Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Gleq pì broq tôiq càn 'màng aih tajraq hlài dèh ca dađeh, đòiq ca gu calô, gu cadrì, con 'yoh, con nga ŏi ùq, 'bìq hnhung khoi enh Juđa, trùh 'mòi 'bài jàn pì pi i xrong hlài toq 'biaq leq;

\VS{8}taiq pì broq ca Au nòih xam bìac tì pì broq loh, bùh nhŏng ca 'bài can kiac ta taneh Aicàp, aih nòi pì neo trùh ŏi đò; trùh 'mòi pì to yŏc ca dađeh bìac jêh đac, 'ràng dađeh broq nen waiq hanip wa palèu ta'ne 'bài jàn ta crŏng taneh?

\VS{9}Pì khoi hèt bìac dù da boc yaq pì, bìac dù da 'bài bùa Juđa, bìac dù da 'bài mai bùa, bìac dù da cla pì wa mai pì ta taneh Juđa wa ta 'bài trong da Jê-ru-sa-lem 'mòh?

\VS{10}Mahaq wì haq ùh paha'neq dađeh trùh hì cô manàiq, ùh iu crè, ùh lam tiaq bàu thê Au khoi am ca pì wa boc yaq pì.”


\par }{\PP \VS{11}“Taiq 'màng aih Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Cô, Au đòiq hadrò Au tajraq hlài ca pì am can ranàc ca pì, wa jêh đac dŏng Juđa.

\VS{12}Au jah yŏc jàn Juđa ma ŏi xrong, aih 'bài mangai khoi loh lam ta Diac Aicàp ŏi đò ta aih; wì haq 'bìq jêh đac ta aih dìq dŏng. Wì haq cachìt ta taneh Aicàp, cachìt ca pla chang gùm wa pangot hrah. Con 'yoh wa mangai càn dìq cachìt ca pla chang gùm ca pangot hrah; wì haq wìa bìac hanip, ngè hidròt, palèu, bìac tagit, wa jù lê.

\VS{13}Au baxa 'bài mangai ŏi ta taneh Aicàp, tìah ca khoi baxa Jê-ru-sa-lem xam pla chang gùm, pangot hrah, wa ùh hrŏc,

\VS{14}trùh 'mòi ta 'bài mangai jàn Juđa ŏi xrong lam trùh ta Aicàp ŏi đò, ùh i ca cabô jah claih, loq ŏi xrong hlài, đòiq wìh hlài ta taneh Juđa, aih nòi wì haq ngèh ca jah hlài ŏi.Wì haq ùh jah wìh hlài, enh gùng ca 'biaq ngai.”


\par }{\PP \VS{15}Jò aih, dìq dŏng 'bài mangai loq dèh ca mai khoi bùh nhŏng ca 'bài can kiac, wa dìq dŏng 'bài gu cadrì yòng jang aih pajùm hlài bàc, aih dìq dŏng mangai Juđa ŏi ta taneh Aicàp, ŏi ta Patrô, tèu Jê-rê-mi doi:

\VS{16}“Bàu ìh nhò hiniq Chuaq anoi ca nhèn, nhèn ùh waq tamàng.

\VS{17}Mahaq nhèn jah broq tôm rìm bàu khoi loh enh hacùng nhèn, bùh nhŏng broq lè dèch am ca bùa cadrì ŏi ta plình, troi nhèn wa boc yaq nhèn, bùa, cwan nhèn khoi broq ta 'bài phôq da Juđa wa ta 'bài trong Jê-ru-sa-lem; taiq jò aih nhèn i 'benh caq panàc, ùh thìuq cleq wa ùh i hnoq bìac ranàc leq.

\VS{18}Mahaq, pàng jò nhèn hêq ca bùh nhŏng wa broq lè ca Bùa Cadrì ŏi ta plình, èh nhèn thìuq rìm bìac, 'bìq cachìt ca pla chang gùm ca pangot hrah.”


\par }{\PP \VS{19}Èh hòm, mangai gu cadrì doi: “Jò nhèn bùh nhŏng wa broq lè wa ùc 'noh ngè tadreo xam diac ôq ca bùa cadrì ŏi ta plình, nhèn broq 'benh cùh waiq haq, dèch am haq, ŏng nhèn ùh loq 'mòh?”


\par }{\SH Bìac Ranàc Loh Ca Mangai Yothaiq
\par }
{\PP \VS{20}Jê-rê-mi anoi ca dìq dŏng mangai jàn, gu calô, gu cadrì, wa rìm mangai ma khoi tèu hlài haq 'màng aih, doi:

\VS{21}“Pì wa boc yaq pì, 'bài bùa, 'bài cwan pì, wa jàn ŏi ta aih, khoi bùh nhŏng ta 'bài phôq Juđa wa ta 'bài trong phôq Jê-ru-sa-lem, Chuaq ùh khoi hmàng wa ùh khoi 'mùt ta manoh hèm Haq 'mòh?

\VS{22}Taiq nen bìac ngang dù da pì wa bìac amùa amech pì khoi broq, Chuaq pi nui chìuq. Taiq 'màng aih taneh pì loh ca catù, nòi 'bìq hidròt, wa loh ca bìac waiq hanip, ùh i ca cabô ŏi, troi hì cô.

\VS{23}Aih taiq pì khoi bùh nhŏng wa khoi broq tôiq tajraq hlài ca Chuaq, taiq pì ùh iu bàu Chuaq, wa ùh rìh tiaq ranenh, bàu thê, wa bìac hnài da Haq, taiq 'màng aih, can ranàc cô khoi trùh ta pì troi hì cô.”


\par }{\PP \VS{24}Jê-rê-mi anoi hòm ca mangai jàn wa rìm ngai 'bài gu cadrì, doi: “Ô dìq ca jàn Juđa 'nang ŏi ta taneh Aicàp, tamàng bàu da Chuaq beq.

\VS{25}Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô: Pì wa 'bài mai pì khoi capoch bàu loh enh hacùng, wa khoi 'noh tì broq dìq ca bìac hacùng ma khoi anoi 'noh pì doi: ‘Joq 'nàng nhèn jah broq gêh bàu pachac ma cla khoi waiq khàn, bùh nhŏng, wa dèch ngè tadreo ca Bùa Cadrì ŏi ta plình wa ùc 'noh diac ôq am ca haq.’

\par }{\PP “ 'Màng aih pì wèq cajap dèh bàu pachac waiq khàn wa broq gêh beq.

\VS{26}'Nhac 'màng aih, ô dìq ca jàn Juđa manàiq ma 'nang ŏi ta taneh Aicàp, tamàng bàu Chuaq beq. Chuaq anoi 'noh doi: ‘Cô Au yŏc dèh hiniq càn Au pachac, jàp ta taneh Aicàp ùh i mòiq ngai leq pèh hacùng ràu hòm hiniq Au, doi: “Joq 'nàng troi Chuaq ma rìh hloi!”

\VS{27}Cô, Au wèq ngan đòiq ca'nìh bìac ranàc ùh ca'nìh xôq ramŏt; rìm mangai Juđa ŏi ta taneh Aicàp dìq 'bìq cachìt ca pla chang gùm, wa ca pangot hrah.

\VS{28}I toq 'biaq ngai raq jah claih khoi ca pla chang gùm, enh taneh Aicàp hlài ta taneh Juđa; wa 'bài mangai Juđa ŏi xrong hlài, aih 'bài mangai khoi trùh đòiq ŏi đò ta taneh Aicàp cô, èh jah loq bàu leq jah xìt, bàu da Au loq bàu da wì haq.


\par }{\PP \VS{29}“ ‘Chuaq anoi 'noh doi: Cô teo ma pì nhò aih èh jah loq Au jah baxa pì ta nòi cô, đòiq pì jah loq bàu Au anoi bìac ranàc ca pì aih jah xìt joq 'nàng.

\VS{30}Chuaq anoi 'noh 'màng cô: Cô, Au jah 'mùt Pha-ra-ôn Hôpra, bùa Aicàp, ta tì mangai ta'blêq ca haq wa mangai ma bòch caxènh ramoh haq, troi khoi 'mùt Sê-đê-kia, bùa Juđa, ta tì Nê-bu-cat-nêt-xa, bùa Ba-bi-lôn, aih mangai ma bòch caxènh ramoh Sê-đê-kia.’ ”




\par }\Chap{45}{\SH Bàu Alòng Baruc
\par }
{\PP \VerseOne{1}Cô bàu da Jê-rê-mi, mangai capoch thai Boc Plình, anoi ca Baruc, con calô Nêria, jò haq achìh đòiq bàu anoi loh enh hacùng Boc Plình ta mòiq xom jàiq, hanam ma pôn 'nhòng Jê-hô-a-kim, con calô Jôsia, bùa Juđa:

\VS{2}“Ô Baruc! Chuaq, Boc Plình da Is-ra-ên, anoi 'noh ca ìh 'màng cô:

\VS{3}Ìh khoi doi: ‘Nan xa ca au, taiq Chuaq khoi tah tam bìac mango ca bìac jìq xa au; au tagah lep, au hràng rayoih, ùh jah padài!’

\VS{4}Ìh khòh anoi ca haq 'màng cô; Chuaq anoi 'noh 'màng cô: ‘Cô, ngè Au khoi broq loh èh Au raliang đac, ngè Au khoi pìt èh Au bùiq đac, aih jàp gùng taneh.

\VS{5}Mahaq ìh, ìh ŏi chaq bìac padèch ca dađeh 'mòh? Paq ti chaq, taiq cô, Au ca'nìh can ranàc dìq ca chac xech; mahaq ìh 'nhac ca ìh hi lam trùh pàng leq, Au xôq am can rìh ca ìh, Chuaq anoi 'noh 'màng aih.’ ”




\par }\Chap{46}{\SH Bàu Capoch Adroi Bìac Bùa Pha-ra-ôn
\par }
{\PP \VerseOne{1}I bàu Chuaq anoi 'noh ca Jê-rê-mi mangai capoch thai Boc Plình, bìac ca 'bài jàn 'bài Diac.


\par }{\BB \par }
{\PP \VS{2}Anoi trùh Aicàp:

\par }{\BB \par }
{\PP Anoi bìac lình da bùa Aicàp, Pha-ra-ôn Nêcô, manàiq ŏi haten jang diac cròng U-phra-tê, ta Cat-kê-mit; aih calùh lình khoi 'bìq Nê-bu-cat-nêt-xa, bùa Ba-bi-lôn ta'blêq ta hanam ma pôn 'nhòng bùa Jê-hô-a-kim, con calô Jôsia, bùa da Juđa:


\par }{\Q \VS{3}“Padon đòiq khìan caiq khìan 'yoh,

\par }{\QB wa lam tajêh beq!


\par }{\Q \VS{4}Ô lình axêh,

\par }{\QB côi calôp tajêh,

\par }{\Q còi axêh,

\par }{\QB côi cadoh mem wa yòng ta brong beq;

\par }{\Q calenh mùh jaoq

\par }{\QB wa caxùnh eo mem beq!”


\par }{\Q \VS{5}Chuaq doi: “Au khoi hnoq cleq?

\par }{\QB Au khoi hnoq wì haq crè wa talùi!

\par }{\Q Lình tanuq tajêh khoi haprah hapriang dŏng,

\par }{\QB cadàu mot,

\par }{\Q ùh hwi ngan pah cloh,

\par }{\QB taiq bìac ramòt jàp pôn pah,”


\par }{\QR Chuaq anoi 'noh 'màng aih.

\par }{\Q \VS{6}“Mangai darenh ùh jah claih,

\par }{\QB mangai dêh hadai ùh tem cadàu mot.

\par }{\Q Pah 'ngeo ca mat mahì loh ti kenh cròng diac U-phra-tê,

\par }{\QB tau wì haq catŏih tacro!


\par }{\BB \par }
{\Q \VS{7}“Cabô cô, haq tìah ca diac cròng Ninh,

\par }{\QB tìah ca diac càn loh cato camùh?


\par }{\Q \VS{8}Aih Aicàp haq tŏc tìah ca diac cròng Ninh,

\par }{\QB tìah ca diac càn loh cato camùh.

\par }{\Q Haq khoi doi: ‘Au jah tŏc làp jàp gùng taneh;

\par }{\QB Au jah raliang đac 'bài phôq wa jàn aih.’


\par }{\Q \VS{9}Axêh tajêh, glàm trùh beq;

\par }{\QB xê axêh lam darenh beq,

\par }{\Q 'bài lình jah tùh trùh beq; mangai Ê-thi-ô-bi wa mangai Put dìq wê khìan,

\par }{\QB mangai Luđim wê panenh hyot 'noh.


\par }{\Q \VS{10}Mahaq aih hì da Chuaq, Chuaq ma wèq dìq ca 'bình plình;

\par }{\QB aih hì tabroq chao, Haq tabroq chao ca mangai ma tagit ca Haq.

\par }{\Q Chang gùm lŏn panàc ca chac wì haq,

\par }{\QB ôq tàu tìa ca mahem wì haq;

\par }{\Q ma jah 'màng aih Chuaq ma wèq dìq ca 'bình plình

\par }{\QB ta gùng pah 'ngeo ca mat mahì loh, ti kenh diac U-phra-tê.


\par }{\BB \par }
{\Q \VS{11}“Ô gu adrùh ŏi xriu da Aicàp,

\par }{\QB tŏc Ga-la-at yŏc nhù hùang beq!

\par }{\QB Ìh khoi yŏc bàc hiniq jreo đòiq broq brêh mahaq 'ngwan,

\par }{\QB xôq ùh jah broq brêh ca ìh!


\par }{\Q \VS{12}Rìm 'bài diac dìq hìa ca bìac camaih da ìh,

\par }{\QB bàu hràng da ìh lam jàp crŏng taneh;

\par }{\Q taiq lình tajêh glàm lình tajêh,

\par }{\QB dìq baiq tacro ca dabau.”


\par }{\PP \VS{13}Cô bàu Chuaq anoi 'noh ca Jê-rê-mi mangai capoch thai Boc Plình, bìac Nê-bu-cat-nêt-xa, bùa Ba-bi-lôn, lam trùh jêh Taneh Diac Aicàp:


\par }{\Q \VS{14}“Nhet anoi bìac cô ta Aicàp; ca Mitđon,

\par }{\QB ca Memphit wa ca Tac-pha-nêt, doi:

\par }{\Q ‘Yòng tiaq tang brong beq, padon đòiq,

\par }{\QB taiq chang gùm khoi lŏn 'bài ngai dudan ca ìh.’


\par }{\Q \VS{15}Gleq 'bài mangai dêh da ìh ma 'bìq bla-op?

\par }{\QB Wì haq ùh jah yòng, taiq Chuaq khoi ranhùq wì haq ti 'neq.


\par }{\Q \VS{16}Bàc yàng wì haq khoi catŏih cro;

\par }{\QB joq mangai cô tacro enh 'nhèq ca mangai tau.

\par }{\Q Èh wì haq doi: ‘Yòng beq!

\par }{\QB Bèn phai hlài nòi taneh xa-ông ca jàn bèn,

\par }{\QB wia hangai ca pla chang gùm da mangai ma padit padiang!’


\par }{\Q \VS{17}Ta aih, wì haq cachech, doi:

\par }{\QB ‘Pha-ra-ôn, bùa Aicàp toq broq atêh bàu.

\par }{\QB Haq ùh broq cleq jò khòh broq.’ ”


\par }{\BB \par }
{\Q \VS{18}Bùa, hiniq Haq Chuaq ma wèq dìq ca 'bình plình,

\par }{\QB anoi 'noh doi: “Joq 'nàng troi Au ma rìh hloi,

\par }{\Q mangai ta'blêq jah trùh, tìah ca wang Tabô yòng ta'ne 'bài wang 'noiq,

\par }{\QB haq tìah ca Catmên ŏi kenh diac raxìq.


\par }{\Q \VS{19}Ô gu adrùh ŏi xriu ta Aicàp,

\par }{\QB padon dahwèq đòiq 'bìq rùp 'nong lam khoi dèh ca Diac beq;

\par }{\Q ma jah 'màng aih Memphit jah loh ca wang wê;

\par }{\QB 'bìq ùnh cheo, pi i ca jàn ŏi hòm.


\par }{\BB \par }
{\Q \VS{20}“Aicàp 'bo cadrì hadròng lem,

\par }{\QB mahaq i 'balòi

\par }{\QB enh pah 'ngeo ca mat mahì loh trùh đit haq.


\par }{\Q \VS{21}'Bài lình jêh mùan ŏi ta'ne haq hadai

\par }{\QB tìah ca con 'bo bech.

\par }{\Q Mahaq wì haq hadai wìh crŏng,

\par }{\QB cadàu mot, ùh dràng yòng.

\par }{\Q Taiq hì ranàc,

\par }{\QB jò phai 'bìq baxa khoi trùh ta wì haq.


\par }{\Q \VS{22}Bàu atêh haq tìah ca bìh lam;

\par }{\QB taiq lình ta'blêq ca haq lam trùh dêh hrìn,

\par }{\Q wê chòng lam trùh ta haq,

\par }{\QB tìah ca thòq lam cau rôm.”


\par }{\Q \VS{23}Chuaq anoi 'noh: “Lình tajêh coh cau rôm haq,

\par }{\QB joq 'nàng pi i cleq hòm.

\par }{\Q Wì haq bàc yi hnao ca lìp tùc,

\par }{\QB pi dìq rèn.


\par }{\Q \VS{24}Gu cadrì Aicàp khoi 'bìq camaih,

\par }{\QB taiq 'bìq 'noh ta tì mangai jàn pah 'ngeo ca mat mahì loh.”


\par }{\PP \VS{25}Chuaq ma wèq dìq ca 'bình plình, Boc Plình da Is-ra-ên, anoi 'noh doi: “Cô, Au jah baxa Amon can kiac da Thêbêt, Pha-ra-ôn wa Aicàp xam 'bài can kiac wa 'bài bùa haq, aih Pha-ra-ôn wa 'bài mangai ma canòm nhò haq.

\VS{26}Au jah 'mùt wì haq ta tì 'bài mangai ma bòch jêh đac wì haq, aih ta tì Nê-bu-cat-nêt-xa, bùa Ba-bi-lôn, wa ta tì cwan haq; mahaq atìq ca aih Aicàp jah tìah troi calah nèh.” Chuaq anoi 'màng aih.


\par }{\Q \VS{27}“Ô Jacôp hapŏng Au, paq crè;

\par }{\QB Ô Is-ra-ên, paq manhài!

\par }{\Q Taiq Au jah dèch ìh enh nòi gùng hangai.

\par }{\QB Au jah broq ca xinoi ìh jah loh khoi enh nòi taneh 'bìq rùp broq hapŏng.

\par }{\Q Jacôp jah wìh hlài, ŏi catèm hatenh,

\par }{\QB ùh i ca cabô broq ca haq crè.”


\par }{\Q \VS{28}Chuaq anoi 'noh doi: “Ô Jacôp hapŏng Au, ìh paq crè,

\par }{\QB taiq Au ŏi ti ìh.

\par }{\Q Au jah jêh đac dŏng 'bài Diac

\par }{\QB ma Au khoi hnan ìh trùh,

\par }{\Q Au ùh jêh đac ìh hloi, mahaq ìh ùh claih ca bìac baxa,

\par }{\QB Au hnài anoq hlài ìh tiaq trong troq lem.”




\par }\Chap{47}{\SH Bàu Anoi Adroi Bìac Tajraq Hlài Ca Jàn Phi-li-tin
\par }
{\PP \VerseOne{1}Cô bàu Chuaq anoi 'noh am ca Jê-rê-mi, mangai capoch thai Boc Plình, bìac mangai Phi-li-tin, adroi ca jò Pha-ra-ôn jêh ta'blêq ca Gaxa.


\par }{\BB \par }
{\PP \VS{2}Chuaq anoi 'noh 'màng cô:

\par }{\Q “Cô, 'bài cato diac lai laq enh pah 'ngeo ca mat mahì loh jah yòng,

\par }{\QB wìa diac càn broq tapŏt ca kenh diac,

\par }{\Q làp ta gùng taneh wa 'bài dahwèq ma tamìt ta taneh,

\par }{\QB 'bài phôq wa jàn ŏi ta aih.

\par }{\Q Dìq ca mangai cachech creo,

\par }{\QB dìq ca jàn ta gùng aih hràng rayoih.


\par }{\Q \VS{3}Atêh jènh axêh,

\par }{\QB wa atêh xê,

\par }{\QB atêh blênh xê tagrùang tagràt,

\par }{\Q èh mangai baq pi hwi ngan dèh con,

\par }{\QB taiq tì haq loh ca tabat tabuat.


\par }{\Q \VS{4}Ma jah 'mang aih khoi trùh hì

\par }{\QB jêh đac dŏng jàn Phi-li-tin

\par }{\Q wa 'bài mangai ma ŏi xrong hlài

\par }{\QB đòiq jùp Tirò wa Siđôn.

\par }{\Q Taiq Chuaq jah jêh đac jàn Phi-li-tin,

\par }{\QB aih 'bài mangai ŏi xrong hlài ta kenh diac raxìq ta Captô.


\par }{\Q \VS{5}Gaxa loh ca tangùn gàu;

\par }{\QB Ach-ca-lôn wa 'bài đùng tamang dudan khoi 'bìq raliang ralàc;

\par }{\Q ô jàn ŏi xrong hlài ta thòng,

\par }{\QB pì to xah dađeh trùh jò leq?


\par }{\BB \par }
{\Q \VS{6}“ ‘Ôi chang gùm da Chuaq,

\par }{\QB jò leq hòm ìh men padài?

\par }{\Q Mùt hlài ta hnup,

\par }{\QB ca'nùng ta aih wa padài beq.’


\par }{\Q \VS{7}Jò Chuaq khoi am bàu thê,

\par }{\QB èh haq padài 'màng leq ma jah?

\par }{\Q Taiq Chuaq khoi pajaq am

\par }{\QB ca haq ta'blêq ca Ach-ca-lôn wa kenh diac raxìq.”




\par }\Chap{48}{\SH Bàu doi Adroi Bìac Tajraq Hlài Ca Jàn Moap
\par }
{\PP \VerseOne{1}Bìac da Moap.

\par }{\BB \par }
{\PP Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô:

\par }{\Q “Nan xa ca Nêbô, taiq khoi loh ca wang wê!

\par }{\QB Ki-ri-a-tha-im pòq bìac camaih wa 'bìq rùp;

\par }{\QB đôn hanình 'bìq tacro wa camaih.


\par }{\Q \VS{2}Bìac manè padèch da Moap pi i hòm;

\par }{\QB ta Hêtbôn wì chaq trong broq raliang ca haq, wì doi:

\par }{\QB ‘Lam trùh jêh đac jàn cô beq, đòiq haq ùh jah i hiniq ta 'bài Diac ma 'noiq!’

\par }{\Q Ô mangai ta phôq Matmên, pì hadai loh ca ùh i ca bàu;

\par }{\QB chang gùm jah hnan tiaq ìh.


\par }{\Q \VS{3}I bàu cachech creo enh Hô-rô-na-im,

\par }{\QB doi: ‘Bìac wang wê wa cachìt càn hrìn!’


\par }{\Q \VS{4}Moap khoi hech hoch.

\par }{\QB 'Bài con 'yoh haq cachech creo bàu dêh!


\par }{\Q \VS{5}Wì haq tŏc criang lam Luhit hmoi ùh hêq;

\par }{\QB loh criang Hô-rô-na-im wì haq tàng bàu raliang đac dìq jaq mango.


\par }{\Q \VS{6}Lam mot beq, chaq trong rìh ca dađeh beq,

\par }{\QB tìah ca long ralŏng nòi đùng wang wê!


\par }{\Q \VS{7}Taiq ìh khoi canòm dèh ca bìac broq wa ngè canaq 'bac,

\par }{\QB ìh hadai 'bìq rùp.

\par }{\Q Kêmôt pajùm dèh ca 'bài pajàu

\par }{\QB wa 'bài cwan haq jah 'bìq rùp 'nong lam khoi dèh ca Diac.


\par }{\Q \VS{8}Mangai broq raliang ralàc jah mùt ta rìm phôq,

\par }{\QB ùh i ca phôq leq claih;

\par }{\Q nòi thòng jah hech hoch,

\par }{\QB đùng tamang raliang piang 'màng ca Chuaq khoi anoi 'noh.


\par }{\Q \VS{9}Am ca Moap panan,

\par }{\QB đòiq haq pan lam mot;

\par }{\Q 'bài phôq haq loh ca wang wê,

\par }{\QB ùh i ca cabô ŏi.


\par }{\BB \par }
{\Q \VS{10}“Đang ca waiq hanip mangai broq bìac Chuaq ùh dìq ca manoh!

\par }{\QB Đang ca waiq hanip mangai ùh đòiq dèh chang gùm top mahem!


\par }{\BB \par }
{\Q \VS{11}“Moap 'nhòq lah hnoq bìac xalep enh jò ŏi 'yoh;

\par }{\QB haq tìah ca alac ramong,

\par }{\Q 'nhòq ùc 'noh enh abôq cô cwa abôq 'noiq:

\par }{\QB Haq hadai ùh lah 'bìq rùp 'nong lam khoi dèh ca Diac.

\par }{\Q Taiq 'màng aih,

\par }{\QB haq jah wèq dèh can jìang,

\par }{\QB hòi xua thùm 'nhòq tablòh.”


\par }{\Q \VS{12}Taiq 'màng aih, Chuaq anoi 'noh:

\par }{\QB “Cô, hì trùh èh Au jah thê 'bài mangai lam trùh haq,

\par }{\Q wì haq, broq ca abôq haq ŏi dech,

\par }{\QB wa tùq đac 'bài abôq haq loh tang ha'nech.


\par }{\Q \VS{13}Moap 'bìq camaih taiq Kêmôt,

\par }{\QB hadai tìah ca Is-ra-ên khoi 'bìq camaih

\par }{\QB taiq canòm nhò Bêtên.


\par }{\BB \par }
{\Q \VS{14}“Broq 'màng leq pì ma jah doi: ‘Nhèn mangai tanuq,

\par }{\QB mangai tadêh nòi tajêh poh’?


\par }{\Q \VS{15}Moap 'bìq raliang đac, mangai ta'blêq khoi lam mùt ta 'bài phôq haq;

\par }{\QB mangai yi ragài dŏng ta 'bài gu radam haq 'bìq jêh cachìt đac.”

\par }{\QB Bùa anoi 'noh 'màng aih. Hiniq Haq Chuaq ma wèq dìq ca 'bình plình.


\par }{\Q \VS{16}“Bìac ranàc da Moap khoi ten trùh;

\par }{\QB bìac nan xa haq trùh renh hrìn.


\par }{\Q \VS{17}Ô pì mangai ŏi dudan ca haq,

\par }{\QB hmoi ta-oih ca haq beq!

\par }{\Q Dìq dŏng ca pì mangai loq ca hiniq haq,

\par }{\QB doi: ‘ 'Màng leq long wèq cwìang da bùa khoi tagoh?

\par }{\QB Long wèq cwìang lem lình!’


\par }{\BB \par }
{\Q \VS{18}“Ô con cadrì ŏi Đibôn!

\par }{\QB Loh khoi dèh ca gèq 'ngah 'ngai beq,

\par }{\QB ha'ngui nòi croh crenh,

\par }{\Q taiq mangai jêh đac Moap khoi tŏc tajraq hlài ca ìh,

\par }{\QB raliang đôn hanình ìh.


\par }{\Q \VS{19}Ô jàn A-rô-e!

\par }{\QB Yòng ti trong ngan beq.

\par }{\Q Bòch gu calô cadàu mot wa gu cadrì claih ca bìac ranàc,

\par }{\QB doi: ‘Bìac khoi trùh aih 'màng leq?’


\par }{\Q \VS{20}Moap 'bìq camaih,

\par }{\QB taiq haq khoi 'bìq raliang.

\par }{\Q Hràng rayoih, wa cachech bàu dêh beq, doi:

\par }{\QB Moap 'bìq raliang piang.


\par }{\Q \VS{21}Bìac baxa khoi ùc 'noh ta đùng tamang,

\par }{\QB ta Hôlôn, Jaxa, Mêphat,


\par }{\QB \VS{22}Đibôn, Nêbô, Bêt-đip-la-tha-im,


\par }{\QB \VS{23}Ki-ri-a-tha-im, Bêt-ga-mun, Bêt-mê-ôn,


\par }{\QB \VS{24}Kê-ri-ôt, Bôxra,

\par }{\QB wa dìq dŏng ca 'bài phôq gùng Moap,

\par }{\QB nòi haten wa hangai.”


\par }{\Q \VS{25}Chuaq anoi 'noh doi:

\par }{\QB “Aki da Moap khoi 'bìq coh đac, tì haq khoi tagoh.


\par }{\BB \par }
{\Q \VS{26}“Broq ca haq bù bia beq,

\par }{\QB taiq haq khoi padèch dađeh tajraq hlài ca Chuaq,

\par }{\Q 'màng aih Moap khoi lanh lua dađeh ta hac cla haq,

\par }{\QB hadai broq nen ca wì do lê.


\par }{\Q \VS{27}Ìh do lê Is-ra-ên 'mòh?

\par }{\QB Is-ra-ên i lah 'bìq rùp ti 'bài mangai atùng ùh?

\par }{\Q Gleq jò ràu trùh haq,

\par }{\QB èh ìh ngu ngìu gàu?


\par }{\Q \VS{28}Ô mangai jàn Moap,

\par }{\QB cađac 'bài phôq,

\par }{\QB lam ŏi ta còp hmu beq;

\par }{\Q broq troi trù hnem lam broq pù

\par }{\QB ti gàu còi ha'nhèq jrùq.


\par }{\BB \par }
{\Q \VS{29}“Nhèn i hìa bìac loq catèh da Moap,

\par }{\QB bìac rataoq,

\par }{\Q bìac padèch dađeh,

\par }{\QB wa bìac panhòm da haq.”


\par }{\Q \VS{30}Chuaq anoi 'noh doi:

\par }{\QB “Au loq bìac nòi da haq hù hnhung,

\par }{\QB bìac panhòm da haq dech 'ngwan.


\par }{\Q \VS{31}'Màng aih, Au hmoi xa-ŏch ca Moap

\par }{\QB taiq dìq ca jàn Moap Au ma jah creo cachech.

\par }{\QB Au hmoi am ca jàn Kit-ha-rê-sêt.


\par }{\Q \VS{32}Ô long nho Sipmah, hamenh ìh cwa clech diac raxìq,

\par }{\QB trùh diac raxìq Jaxe;

\par }{\Q mangai tagit khoi trùh tablah yŏc plì jò mùa padrang wa mùa plì nho ìh,

\par }{\QB taiq 'màng aih Au hmoi ca ìh yi hnao ca Jaxe hmoi.


\par }{\Q \VS{33}Can lem bùi khoi hnhung đac

\par }{\QB ta đùng tamang jìang wa ta gùng Moap;

\par }{\Q Au khoi broq ca diac plì nho croh

\par }{\QB ti 'bài ca'bŏng padit plì nho.

\par }{\Q Wì pi lem bùi hòm jò padit plì nho:

\par }{\QB Can lem bùi da haq pi xài can lem bùi.


\par }{\BB \par }
{\Q \VS{34}“Bàu hmoi

\par }{\QB enh Hêtbôn tàng trùh Ê-lê-a-lê trùh taneh Jahai,

\par }{\Q enh Xoa trùh Hô-rô-na-im wa trùh Êlat Sê-li-sia,

\par }{\QB taiq 'bài diac: cròng ŏi Nimrim hadai loh ca nòi catù.”


\par }{\Q \VS{35}Chuaq anoi 'noh doi:

\par }{\QB “Au dŏih đac 'bài mangai tadreo ti nòi ha'nhèq khoi ca Moap,

\par }{\QB wa mangai bùh nhŏng dèh ca 'bài can kiac khoi ca Moap.


\par }{\Q \VS{36}Taiq 'màng aih, manoh Au hmoi ca Moap tìah ca bàu taliaq hràng,

\par }{\QB taiq hèm ca jàn Kit-ha-rê-sêt Au hmoi hloh bàu taliaq hràng rayoih;

\par }{\QB taiq cùng hang ma wì haq ti gop aih khoi hnhung dŏng.


\par }{\Q \VS{37}Rìm gàu dìq tangùn dŏng,

\par }{\QB got xàc mum, rìm tì dìq i teo xah,

\par }{\QB rìm crŏng dìq pòq bai briang.


\par }{\Q \VS{38}Ta 'bài bôi hnem Moap wa ta 'bài trong phôq da haq,

\par }{\QB dìq i bìac crò hmoi,

\par }{\Q taiq Au khoi tùq padah Moap tìah ca abôq,

\par }{\QB ùh i cabô enh waq ca haq hòm,”


\par }{\QR Chuaq anoi 'noh 'màng aih.

\par }{\Q \VS{39}“Haq khoi hech dàng leq!

\par }{\QB Wì haq khoi hràng rayoih dàng leq!

\par }{\Q Moap khoi tawìh crŏng camaih dàng leq!

\par }{\QB Moap khoi wìa nen do lê

\par }{\QB wa crè yùq ca dìq dŏng mangai ŏi dudan ca haq.”


\par }{\PP \VS{40}Chuaq anoi 'noh 'màng cô:

\par }{\Q “Cô, mangai ta'blêq jah pan renh tìah ca cliang,

\par }{\QB hlìa panan tajraq hlài ca Moap.


\par }{\Q \VS{41}Kê-ri-ôt 'bìq wì yŏc,

\par }{\QB 'bài đôn hanình khoi cro;

\par }{\Q hì aih, manoh 'bài mangai dêh da Moap loh

\par }{\QB tìah ca manoh gu cadrì jìq xa-ông.


\par }{\Q \VS{42}Moap 'bìq jêh đac, pi jah doi haq mòiq jàn hòm,

\par }{\QB taiq haq khoi yòng tajraq hlài ca Chuaq.”


\par }{\Q \VS{43}Chuaq anoi 'noh doi:

\par }{\QB “Ô jàn Moap! Bìac crè yùq, ralùng jrùq

\par }{\QB wa rajôiq 'nang trùh ta ìh.


\par }{\Q \VS{44}Mangai leq claih ca bìac crè yùq,

\par }{\QB èh clìh ta ralùng jrùq,

\par }{\Q mangai leq claih ca ralùng jrùq èh hlech rajôiq.

\par }{\QB Ma jah 'màng aih Au 'ràng hanam baxa trùh ta Moap,”


\par }{\QR Chuaq anoi 'màng aih.

\par }{\BB \par }
{\Q \VS{45}“Mangai cadàu mot khoi lep,

\par }{\QB 'mang aih wì haq yòng hanình đò 'neq ca 'mù Hêtbôn;

\par }{\Q taiq i ùnh loh enh Hêtbôn,

\par }{\QB pla ùnh loh enh Sihôn,

\par }{\Q bùh cheo ngòng gàu Moap,

\par }{\QB wa cadôh da mangai ma loq blàq.


\par }{\Q \VS{46}Ô Moap, nan xa ca ìh!

\par }{\QB Jàn Kêmôt khoi hnhung!

\par }{\Q 'Bài con calô wa con cadrì

\par }{\QB ìh khoi 'bìq rùp lam broq hapŏng.


\par }{\BB \par }
{\Q \VS{47}“Mahaq trùh hì pulùch,

\par }{\QB Au jah 'ràng 'bài hapŏng Moap hlài,”

\par }{\QR Chuaq anoi 'noh 'màng aih.

\par }{\PP Bàu hadrah Moap trùh pàng aih raq.




\par }\Chap{49}{\SH Bàu Anoi Adroi Bìac Tajraq Hlài Ca Jàn Amôn
\par }
{\PP \VerseOne{1}Phàn con caiq da Amôn.

\par }{\BB \par }
{\PP Chuaq anoi 'noh 'màng cô:

\par }{\Q “Is-ra-ên ùh i ca con calô 'mòh?

\par }{\QB Ùh i ca con hatìa 'mòh?

\par }{\Q Gleq can kiac Mincôm jah yŏc taneh Gat broq xôxech,

\par }{\QB wa jàn haq ŏi ta 'bài phôq da Gat?”


\par }{\Q \VS{2}Chuaq anoi 'noh doi:

\par }{\QB “Cô, 'bài hì trùh èh,

\par }{\Q Au jah broq ca bàu cachech da bìac tajêh poh loh jàp ta phôq,

\par }{\QB aih bàu tajraq hlài ca Rapba, phôq da con caiq Amôn,

\par }{\Q haq loh ca nòi raliang ralac;

\par }{\QB 'bài phôq haq jah 'bìq ùnh cheo;

\par }{\QB jò aih Is-ra-ên blah yŏc hlài 'bài mangai

\par }{\QB ma lình wì khoi blah yŏc,”


\par }{\QR Chuaq anoi 'noh 'màng aih.

\par }{\Q \VS{3}“Ô Hêtbôn, hmoi rayoih beq, taiq Ahi khoi 'bìq tablah!

\par }{\QB Ô jàn da phôq Rapba, cachech beq;

\par }{\Q caxùnh bai briang, cadàu lam,

\par }{\QB cadàu hlài ta'ne 'bài pagia hmoi rayoih beq!

\par }{\Q Ma jah 'màng aih can kiac Mincôm 'bìq rùp 'nong

\par }{\QB lam khoi dèh ca Diac pajùm dèh ti 'bài pajàu wa 'bài cwan.


\par }{\Q \VS{4}Ô con cadrì blàq blènh tau,

\par }{\QB gleq ma catèh dèh 'bài nòi thòng,

\par }{\QB nòi thòng taneh jìang?

\par }{\Q Ìh canòm dèh ca cùng hang,

\par }{\QB hi doi: ‘Cabô ma hùa trùh ta au?’ ”


\par }{\Q \VS{5}Chuaq ma wèq dìq ca 'bình plình anoi 'noh doi:

\par }{\QB “Cô, Au jah broq bìac yùq crè rìm nòi ŏi dudan ca ìh trùh ta ìh;

\par }{\Q rìm ngai ta pì 'bìq wì hnan wa cadàu,

\par }{\QB pi i cabô jah gop 'bài mangai cadàu mot.


\par }{\BB \par }
{\Q \VS{6}“Mahaq atìq èh Au jah ha'naoq hlài 'bài con caiq Amôn.”


\par }{\QR Chuaq anoi 'noh 'màng aih.

\par }{\SH Bàu Anoi Adroi Tajraq Hlài Ca Êđôm
\par }
{\PP \VS{7}Phàn Êđôm.

\par }{\BB \par }
{\PP Chuaq ma wèq dìq ca 'bình plình anoi 'noh 'màng cô:

\par }{\Q “Ta Têman pi i ca mangai khôn rabiaq 'mòh?

\par }{\QB 'Bài mangai tah bàu pi i can rabiaq hòm 'mòh?

\par }{\QB Can rabiaq wì haq khoi hnhung 'mòh?


\par }{\Q \VS{8}Ô jàn Đêđan, wìh crŏng, cadàu mot beq,

\par }{\QB lam ŏi ta 'bài nòi jrùq hlèp beq;

\par }{\Q ma jah 'màng aih Au jah broq ca bìac ranàc da Êsau trùh ta haq,

\par }{\QB aih khoi trùh jò Au baxa haq.


\par }{\Q \VS{9}Tàng mangai kech plì nho trùh ta hnem ìh,

\par }{\QB haq ùh rong đòiq toq 'biaq 'mòh?

\par }{\Q Mangai atùng jò damang

\par }{\QB ùh xài haq atùng hi tàu tìa haq men hêq 'mòh?


\par }{\Q \VS{10}Mahaq Au lêh rahòng Êsau,

\par }{\QB lêh rahòng hloi nòi hlèp haq,

\par }{\QB ùh jah cadoc dađeh.

\par }{\Q Con xau haq, oh daq haq,

\par }{\QB mangai haten hatìa ca haq dìq 'bìq jêh đac ti haq,

\par }{\QB wa cla haq hadai pi ŏi i.


\par }{\Q \VS{11}‘Đòiq hlài 'bài 'yoh lac da ìh ca Au;

\par }{\QB Au raq jah wèq 'nhòng rìh wì haq;

\par }{\QB 'Bài gu cadrì hadrô phai ngèh gòm Au beq!’ ”


\par }{\PP \VS{12}Chuaq anoi 'noh 'màng cô: “Cô, Tàng 'bài mangai ùh broq tôiq ep ôq doi chrŏng cô, ìh jah claih ca bìac baxa 'mòh? Ìh ùh claih ca bìac baxa, mahaq ep ôq doi chrŏng aih.”

\VS{13}Chuaq anoi 'noh doi: “Taiq Au khoi patô cla Au đòiq pachac, Bôxra loh ca nòi hidròt, camaih, raliang piang wa 'bìq hanip; 'bài phôq haq loh ca wang wê hloi hloi.”


\par }{\Q \VS{14}Cô bìac ma Chuaq am ca au tàng,

\par }{\QB wa i mòiq ngai 'ràng bàu jah lam trùh ta 'bài Diac:

\par }{\Q “Gop dabau lam jêh haq beq,

\par }{\QB yòng lam tajêh beq!”


\par }{\BB \par }
{\Q \VS{15}“Taiq cô, Au khoi broq ìh loh ca 'yoh dìq jaq ta 'bài Diac,

\par }{\QB wa 'bìq wì khìn.


\par }{\Q \VS{16}Ô mangai ŏi ta còp hmu,

\par }{\QB blah yŏc ta 'bài bôi wang ha'nhèq.

\par }{\Q Bìac ramòt ma ìh broq loh,

\par }{\QB wa manoh loq catèh ìh khoi 'nùt ìh.

\par }{\Q 'Nhac ca ìh khoi broq pù ha'nhèq tìah pù cliang,
 
\par }{\QB Au xôq broq ca ìh taclìh enh nòi aih,”


\par }{\QR Chuaq anoi 'noh 'màng aih.

\par }{\Q \VS{17}“Êđôm jah loh ca hidròt,

\par }{\QB rìm ngai lam hlài dìq hamàih

\par }{\QB wa do lê jò hnoq teo habau haq.


\par }{\Q \VS{18}Aih tìah ca bìac raliang da Sôđôm, Gô-mô-ra,

\par }{\QB wa 'bài phôq haten ta aih,

\par }{\Q Êđôm pi i ca mangai ŏi hòm,

\par }{\QB pi i ca mangai lam ŏi ta aih.”


\par }{\QR Chuaq anoi 'noh 'màng aih.

\par }{\BB \par }
{\Q \VS{19}“Cô, haq tìah ca baco hlari tŏc enh 'bài rôm da Jôđan

\par }{\QB lam trùh ta 'bài đùng nhat jìang;

\par }{\QB da'ngàc Au broq ca Êđôm cadàu mot;

\par }{\Q Au yŏc mangai ma Au khoi ràih tŏc wèq cwìang haq;

\par }{\QB ma jah 'màng aih cabô tìah ca Au?

\par }{\Q Cabô jah pajaq ca Au mùt ta hnem hadrah?

\par }{\QB I ca mangai ban trìu leq hùa yòng jang ngìa Au?”


\par }{\BB \par }
{\Q \VS{20}'Màng aih tamàng trong Chuaq khoi pajaq

\par }{\QB đòiq tajraq hlài ca Êđôm beq,

\par }{\QB wa trong Haq khoi broq đòiq hadrah jàn Têman:

\par }{\Q Joq 'nàng, 'bài con 'yoh ta calùh haq jah 'bìq 'nong lam;

\par }{\QB đùng nhat wì haq loh wìa nòi catù.


\par }{\Q \VS{21}Jò wì haq tacro i atêh tìah ca taneh dalàc;

\par }{\QB bàu wì haq cachech! Atêh trùh Diac Raxìq Gòh.


\par }{\Q \VS{22}Cô, mangai ta'blêq ca pì gliang tìah ca cliang,

\par }{\QB wa hlìa panan tajraq hlài ca Bôxra.

\par }{\Q Hì aih, manoh tanuq da mangai Êđôm

\par }{\QB loh tìah ca manoh gu cadrì 'nang jìq xa-ông.


\par }{\PP \VS{23}Phàn Đamat:

\par }{\Q “Hamat wa Atbat dìq 'bìq camaih;

\par }{\QB taiq bìac 'mèq padon trùh ca wì haq;

\par }{\Q wì haq hŏnh manoh,

\par }{\QB lèt tìah ca diac raxìq lai laq, ùh jah ŏi hatenh.


\par }{\Q \VS{24}Đamat loh ca ìuq,

\par }{\QB wìh crŏng cadàu mot,

\par }{\QB bìac tarìt rùp yŏc manoh haq:

\par }{\Q Bìac mango jìq xa cadop yŏc haq,

\par }{\QB tìah ca gu cadrì 'nang xa-ông.


\par }{\Q \VS{25}Ô phôq i 'bang,

\par }{\QB wa phôq khoi 'ràng ca Au lem bùi, ìh khoi 'bìq cađac loh nòi catù.”


\par }{\Q \VS{26}Chuaq ma wèq dìq ca 'bình plình anoi 'noh doi:

\par }{\QB “Taiq 'màng aih, ta hì aih,

\par }{\Q 'bài gu radam jah tacro ta trong phôq haq,

\par }{\QB dìq dŏng ca lình ep àt hatenh.


\par }{\Q \VS{27}Au jah bùh ùnh nòi panàt phôq Đamat,

\par }{\QB ùnh jah bùh cheo 'bài hnem gòm rap ha'nhèq da bùa Bên-ha-đat.”


\par }{\SH Bàu Doi Adroi tajraq Hlài Ca Kêđa Wa Hatxo
\par }
{\PP \VS{28}Phàn Kêđa wa 'bài diac ŏi Hatxo ma Nê-bu-cat-nêt-xa bùa Ba-bi-lôn khoi jêh.

\par }{\BB \par }
{\PP Chuaq anoi 'noh 'màng cô:

\par }{\Q “Yòng beq, lam jêh Kêđa,

\par }{\QB wa jêh đac 'bài con caiq ŏi pah mat mahì loh.


\par }{\Q \VS{29}Wì haq jah tablah yŏc traiq wa calùh ngè aban wì haq,

\par }{\QB tablah yŏc bai chê, 'bài dahwèq, wa lŏcđa;

\par }{\Q wì haq cachech bàu dabau:

\par }{\QB ‘Bìac crè yùq dudan pôn pah!’ ”


\par }{\BB \par }
{\Q \VS{30}Chuaq anoi 'noh doi:

\par }{\QB “Ô jàn Hatxo, cadàu mot beq! Wia hangai beq!

\par }{\Q Ŏi ta nòi hlèp beq, taiq Nê-bu-cat-nêt-xa, bùa Ba-bi-lôn,

\par }{\QB khoi tình trong tajraq hlài ca pì, tình trong broq raliang ca pì.”


\par }{\Q \VS{31}Chuaq anoi 'noh doi:

\par }{\QB “Yòng beq, lam jêh jàn ŏi catèm ùh hlè lèt.

\par }{\Q Jàn aih ùh i ca 'mang clenh, ùh i ca long clòng,

\par }{\QB wa rìh ŏi crài ca jàn 'noiq.


\par }{\Q \VS{32}Lŏcđa da wì haq 'bìq tablah yŏc;

\par }{\QB calùh ngè aban jah yŏc broq cùng hang.

\par }{\Q Au jah broq ca 'bài mangai got xàc mum pac lac jàp pôn pah;

\par }{\QB Au broq ca bìac ranàc enh rìm nòi lam trùh ta wì haq,”


\par }{\QR Chuaq anoi 'noh 'màng aih.

\par }{\Q \VS{33}“Hatxo jah loh nòi ŏi da coq rôm,

\par }{\QB loh nòi wang wê hloi hloi.

\par }{\Q Ùh i ca cabô ŏi ta aih hòm,

\par }{\QB ùh i mòiq ngai leq lam ŏi ta aih!”


\par }{\SH Bàu Doi Adroi Tajraq Hlài Ca Êlam
\par }
{\PP \VS{34}Baxèm jò Sê-đê-kia tŏc broq bùa, i bàu Chuaq anoi 'noh ca Jê-rê-mi mangai capoch thai Boc Plình, bìac Êlam, doi:


\par }{\PP \VS{35}Chuaq ma wèq dìq ca 'bình plình anoi 'noh 'màng cô:

\par }{\Q “Cô, Au jah goh đac panenh da Êlam,

\par }{\QB aih padren dêh yi lem ma adroi dŏng da haq.


\par }{\Q \VS{36}Au jah broq ca cayeo pôn pah hlôi trùh tajraq hlài ca Êlam,

\par }{\QB broq ca haq haprah pac lac tiaq cayeo aih;

\par }{\Q ùh i ca Diac leq

\par }{\QB ma mangai da Êlam ùh lam trùh.


\par }{\Q \VS{37}Au jah broq ca mangai Êlam crè ramòt ŏi jang ngìa mangai tagit

\par }{\QB wa mangai chaq jêh đac wì haq,

\par }{\QB aih can nòih xrông da Au ùc 'noh ta wì haq.”

\par }{\Q Chuaq anoi 'noh doi:

\par }{\QB “Au jah broq bìac ranàc,

\par }{\QB aih 'noh can nòih xrông da Au ùc ta wì haq;

\par }{\Q wa thê pla chang gùm tiaq atìq,

\par }{\QB trùh jò leq Au jêh đac dŏng wì haq.”


\par }{\Q \VS{38}Chuaq anoi 'noh doi:

\par }{\QB “Au jah 'nac gèq Au ta Êlam;

\par }{\QB Au jah jêh đac bùa wa 'bài cwan haq.


\par }{\Q \VS{39}Mahaq trùh ta 'bài hì pulùch,

\par }{\QB Au jah 'ràng 'bài hapŏng da Êlam wìh hlài,”


\par }{\QR Chuaq anoi 'noh 'màng aih.



\par }\Chap{50}{\SH Bàu Anoi Adroi Bìac Tajraq Hlài Ca Jàn Ba-bi-lôn
\par }
{\PP \VerseOne{1}Cô bàu Chuaq anoi 'noh ca Jê-rê-mi mangai capoch thai Boc Plình, bìac Ba-bi-lôn, Taneh Diac da mangai Canđê:


\par }{\Q \VS{2}“Anoi 'noh wa bahìa ca rìm Diac beq, wa dèch cò 'blêq;

\par }{\QB paq cadoc mahaq anoi 'màng cô:

\par }{\Q Ba-bi-lôn 'bìq rùp;

\par }{\QB can kiac Bên bình halùih bìac camaih;

\par }{\Q Mê-rô-đac 'bìq raliang piang;

\par }{\QB dua 'mù haq camaih, dua 'mù haq 'bìq raliang đac!


\par }{\Q \VS{3}Taiq i mòiq jàn trùh

\par }{\QB enh pah 'ngeo ca mat mahì loh tajraq hlài ca haq,

\par }{\QB broq ca taneh haq loh ca nòi hidròt,

\par }{\Q ùh i ca jàn ŏi hòm;

\par }{\QB mangai wa ngè rôm dìq cadàu mot, hnhung dŏng.”


\par }{\BB \par }
{\Q \VS{4}Chuaq anoi 'noh doi:

\par }{\QB “Ta 'bài hì aih, ta jò aih,

\par }{\Q con caiq Is-ra-ên wa con caiq Juđa pajùm ca dabau wìh hlài,

\par }{\QB rai lam rai hmoi, ti chaq dèh Chuaq Boc Plình.


\par }{\Q \VS{5}Wì haq wìh ngìa ta Siôn,

\par }{\QB bòch trong lam trùh 'màng leq?

\par }{\Q Wì haq trùh ti Chuaq

\par }{\QB nhò mòiq wêh jao hloi hloi ùh hèt!


\par }{\Q \VS{6}Jàn Au khoi wìa calùh trìu lac hnhung;

\par }{\QB 'bài mangai ban trìu broq ca wì lac trong,

\par }{\Q đòiq wì haq lam lac ta 'bài bôi wang,

\par }{\QB lam enh wang trùh go, hèt dèh ca nòi padài.


\par }{\Q \VS{7}Cabô glàm wì haq xôq lŏn wì haq,

\par }{\QB wa 'bài mangai tagit ca wì haq doi:

\par }{\Q ‘Bèn ùh pòq tôiq, mahaq wì haq khoi broq tôiq tajraq hlài ca Chuaq,

\par }{\QB aih Chuaq bìac ngèh gòm da boc yaq wì haq.’


\par }{\BB \par }
{\Q \VS{8}“Cadàu loh enh gùng ca Ba-bi-lôn,

\par }{\QB loh khoi ca taneh mangai Canđê beq,

\par }{\QB jah tìah ca bubi yài broq gàu dèh ca calùh!


\par }{\Q \VS{9}Ma jah 'màng aih, Au jah thê bàc Diac yòng enh pah 'ngeo ca mat mahì loh,

\par }{\QB lam trùh tajraq hlài ca Ba-bi-lôn,

\par }{\Q Rang panenh wì haq penh 'noh

\par }{\QB tìah ca rang panenh lình ragài, ùh hlài dech.


\par }{\Q \VS{10}Canđê jah wìa nòi 'bìq tablah yŏc dìq;

\par }{\QB mangai ma tablah yŏc haq jah tôm tàu,”


\par }{\QR Chuaq anoi 'noh 'màng aih.

\par }{\BB \par }
{\Q \VS{11}“Ô mangai tablah cùng hang da Au,

\par }{\QB pì lem bùi 'mòh?

\par }{\Q Pì ca'nhŏih dudan tìah ca 'bo hadròng len 'mau ta xàn len 'mau,

\par }{\QB cachech tìah ca axêh calô;


\par }{\Q \VS{12}taiq 'màng aih, miq pì dìq jaq camaih,

\par }{\QB mangai xa-ông ca pì camaih.

\par }{\Q Cô, haq jah yi 'biaq ca 'bài Diac,

\par }{\QB wìa mòiq đùng wang wê,

\par }{\Q mòiq gùng taneh croh crenh,

\par }{\QB mòiq nòi braih càn.


\par }{\Q \VS{13}Taiq can nòih da Chuaq, pi i ca mangai ŏi hòm ta haq,

\par }{\QB haq loh wìa nòi catù dìq dŏng;

\par }{\Q Cabô lam cwa haten Ba-bi-lôn dìq hamàih,

\par }{\QB wa do lê 'bài ranàc ma trùh ca haq.


\par }{\BB \par }
{\Q \VS{14}“Ô pì mangai hyot panenh!

\par }{\QB Tang lình dudan tajraq hlài ca Ba-bi-lôn beq;

\par }{\Q penh haq beq, paq 'ngwan ca rang panenh:

\par }{\QB taiq haq khoi broq tôiq tajraq hlài ca Chuaq.


\par }{\Q \VS{15}Cachech bàu tajraq hlài ca haq jàp pôn pah beq.

\par }{\QB Haq khoi dèch tì xìn thùa,

\par }{\Q hnem gòm rap ha'nhèq khoi tacro,

\par }{\QB panàt phôq 'bìq dùng raliang:

\par }{\Q Aih bìac tabroq hlài da Chuaq!

\par }{\QB Tabroq ca haq tìah troi haq khoi broq.


\par }{\Q \VS{16}Jêh đac dŏng 'bài mangai rai adrech ta Ba-bi-lôn beq,

\par }{\QB mangai wê haiq jò gat 'mau hadai;

\par }{\Q taiq wì haq crè ca pla chang gùm mangai padit padiang,

\par }{\QB rìm ngai wìh hlài dèh ta gùng beq,

\par }{\QB mangai leq ji cadàu hlài dèh ta Taneh Diac.


\par }{\BB \par }
{\Q \VS{17}“Is-ra-ên con trìu pac lac,

\par }{\QB 'bìq baco hlari hnan rùp.

\par }{\Q Adroi dŏng bùa A-si-ri khoi rùp lŏn haq;

\par }{\QB atìq dŏng Nê-bu-cat-nêt-xa,

\par }{\Q bùa Ba-bi-lôn,

\par }{\QB khoi broq hech ca caxènh haq.”


\par }{\PP \VS{18}Taiq 'màng aih, Chuaq ma wèq dìq ca 'bình plình, Boc Plình da Is-ra-ên, anoi 'noh 'mang cô:

\par }{\Q “Cô, Au jah baxa bùa Ba-bi-lôn wa taneh Diac haq,

\par }{\QB tìah troi khoi baxa bùa A-si-ri.


\par }{\Q \VS{19}Mahaq Au jah 'ràng Is-ra-ên hlài ta đùng nhat haq.

\par }{\QB Haq jah caq nhat ta Catmên wa Basan,

\par }{\QB manoh haq jah panàc ta 'bài bôi Ep-ra-im wa Ga-la-at.”


\par }{\Q \VS{20}Chuaq anoi 'noh:

\par }{\QB “Ta 'bài hì aih, jò aih,

\par }{\Q wì jah chaq bìac ngang dù da Is-ra-ên,

\par }{\QB mahaq chaq ùh hnoq;

\par }{\Q chaq tôiq lôi da Juđa, chaq pi hnoq;

\par }{\QB taiq Au khoi baxŏng tôiq am ca 'bài mangai

\par }{\QB ma Au khoi rong đòiq ŏi xrong ta wì haq.”


\par }{\BB \par }
{\Q \VS{21}Chuaq anoi 'noh:

\par }{\QB “Tŏc jêh taneh Mê-ra-tha-im,

\par }{\QB wa jàn Phêcôt beq;

\par }{\Q jêh đac ma hreo beq,

\par }{\QB broq troi rìm bìac Au khoi tanap ca ìh!”


\par }{\Q \VS{22}Atêh tajêh poh tadroq ca taneh;

\par }{\QB can ranàc càn lam trùh jàp gùng.


\par }{\Q \VS{23}Tamoh da crŏng taneh khoi 'bìq tagoh 'màng leq!

\par }{\QB Ba-bi-lôn khoi loh ngè hidròt ta'ne 'bài Diac aih 'màng leq!


\par }{\Q \VS{24}Ô Ba-bi-lôn, Au khoi bet hlàp,

\par }{\QB ìh khoi hlech ìh ùh 'nì! ìh khoi 'bìq chaq

\par }{\QB wa 'bìq rùp taiq khoi tajraq hlài ca Chuaq.


\par }{\Q \VS{25}Chuaq khoi pèh dèh kho ranac tajêh,

\par }{\QB yŏc 'noh ranac tajêh da can nòih;

\par }{\Q Ma jah 'màng aih Chuaq Boc Plình,

\par }{\QB Haq Chuaq ma wèq dìq ca 'bình plình,

\par }{\QB broq loh bìac aih ta taneh mangai Canđê.


\par }{\Q \VS{26}Enh pôn pah lam trùh raliang haq beq;

\par }{\QB pèh kho haq, pagông loh ha'ngùc,

\par }{\Q jêh đac dìq dŏng,

\par }{\QB paq đòiq xrong hlài toq xìt cleq!


\par }{\Q \VS{27}Jêh đac dŏng 'bo calô haq!

\par }{\QB Nan xa ca wì haq,

\par }{\QB ma jah 'màng aih jò baxa wì haq khoi trùh!


\par }{\Q \VS{28}Tamàng bàu cachech da mangai cadàu mot,

\par }{\QB da 'bài mangai claih khoi ca taneh Ba-bi-lôn beq,

\par }{\Q trùh Siôn đòiq anoi hlài bìac tabroq chao da Chuaq Boc Plình nhèn,

\par }{\QB bìac tabroq chao am ca hnem cùh waiq Haq.


\par }{\BB \par }
{\Q \VS{29}“Creo dŏng 'bài mangai wê panenh,

\par }{\QB rìm ngai hyot panenh lam trùh jêh Ba-bi-lôn beq;

\par }{\Q broq traiq dudan ca haq;

\par }{\QB paq đòiq mòiq ngai leq claih!

\par }{\Q Tiaq bìac haq tabroq hlài beq,

\par }{\QB broq ca haq tìah troi haq khoi broq;

\par }{\Q taiq haq khoi yòng tajraq hlài ca Chuaq,

\par }{\QB Haq Chuaq ma Hadròih da Is-ra-ên.


\par }{\Q \VS{30}Taiq 'màng aih,

\par }{\QB 'bài con radam haq tacro ta 'bài trong phôq,

\par }{\Q wa ta hì aih,

\par }{\QB 'bài mangai tajêh poh da haq ep àt hatenh,”


\par }{\QR Chuaq anoi 'noh 'màng aih.

\par }{\Q \VS{31}Chuaq ma wèq dìq ca 'bình plình anoi 'noh:

\par }{\QB “Ô jàn loq catèh, cô, Au nòih ca ìh;

\par }{\Q taiq hì ìh khoi trùh,

\par }{\QB aih raq jò Au jah baxa ìh.


\par }{\Q \VS{32}Mangai loq catèh jah catŏih, tacro,

\par }{\QB ùh i ca cabô payòng hlài haq.

\par }{\Q Au bùh ùnh nòi 'bài phôq haq,

\par }{\QB bùh cheo rìm bìac dudan.”


\par }{\PP \VS{33}Chuaq ma wèq dìq ca 'bình plình anoi 'noh 'màng cô:

\par }{\Q “Con caiq Is-ra-ên wa con caiq Juđa

\par }{\QB dìq 'bìq padit padiang.

\par }{\Q 'Bài mangai rùp wì haq lam broq hapŏng,

\par }{\QB ùh ca'naih wì haq lam.


\par }{\Q \VS{34}Chuaq Rŏt Dèch Hlài wì, Haq dêh,

\par }{\QB hiniq Haq Chuaq ma wèq dìq ca 'bình plình.

\par }{\Q Haq joq 'nàng wìang ti wì,

\par }{\QB đòiq am dìq ca taneh jah catèm,

\par }{\QB mahaq broq manhài jàn Ba-bi-lôn.”


\par }{\BB \par }
{\Q \VS{35}Chuaq anoi 'noh doi:

\par }{\QB “Pla chang gùm enh 'nhèq ca mangai Canđê,

\par }{\Q enh 'nhèq ca jàn Ba-bi-lôn,

\par }{\QB enh 'nhèq ca 'bài cwan wa 'bài khôn rabiaq da haq.


\par }{\Q \VS{36}Pla chang gùm ŏi enh 'nhèq ca 'bài pajàu amòng,

\par }{\QB wì haq jah wìa mangai blùng!

\par }{\Q Pla chang gùm jah ŏi enh 'nhèq ca 'bài mangai dêh padren,

\par }{\QB wì haq jah 'bìq raliang ralàc.


\par }{\Q \VS{37}Pla chang gùm ŏi enh 'nhèq ca 'bài axêh, xê axêh,

\par }{\QB wa rìm jàn alôn ta'ne haq;

\par }{\Q wì haq jah loh tìah ca gu cadrì!

\par }{\QB Pla chang gùm ŏi enh 'nhèq ca kho ngè canaq 'bac haq dahwèq aih dìq 'bìq tablah yŏc!


\par }{\Q \VS{38}Bìac tôq pađang trùh enh 'nhèq ca diac cròng dìq 'bìq croh!

\par }{\QB Taiq aih gùng da 'bài dua 'mù,

\par }{\QB wì haq ranhùa cadàu tiaq dua 'mù ramòt.


\par }{\BB \par }
{\Q \VS{39}“Taiq 'màng aih,

\par }{\QB 'bài ngè rôm nòi braih càn pajùm ca coq brì broq pù ta aih,

\par }{\QB 'bài chìm đađìu hadai ŏi ta aih; Ba-bi-lôn pi i ca jàn ŏi hòm,

\par }{\Q enh 'nhòng cô trùh 'nhòng 'noiq

\par }{\QB ùh i ca cabô lam ŏi ta aih.”


\par }{\Q \VS{40}Chuaq anoi 'noh doi:

\par }{\QB “Haq jah tìah ca Sôđôm, Gô-mô-ra,

\par }{\QB wa 'bài phôq haten jò Boc Plình jêh đac 'bài phôq aih;

\par }{\Q pi i ca jàn leq ŏi ta aih,

\par }{\QB ùh i ca mòiq ngai leq lam trùh ŏi ta aih.


\par }{\BB \par }
{\Q \VS{41}“Cô, mòiq jàn trùh enh pah 'ngeo ca mat mahì loh;

\par }{\QB mòiq Diac càn wa bàc bùa enh 'bài nòi taneh hangai jah yòng.


\par }{\Q \VS{42}Wì haq wê panenh wa jaoq,

\par }{\QB hùng dù ùh i ca manoh xa-ŏch.

\par }{\Q Bàu wì haq tìah ca atêh diac raxìq lai laq;

\par }{\QB ô con cadrì Ba-bi-lôn, wì còi axêh lam trùh,

\par }{\QB tang tìah ca lình đòiq jêh ìh.


\par }{\Q \VS{43}Bùa Ba-bi-lôn tàng bìac aih,

\par }{\QB tì haq loh ca tabat tabuat;

\par }{\Q bìac mango rùp yŏc haq

\par }{\QB tìah ca can jìq da gu cadrì 'nang padon xa-ông.


\par }{\Q \VS{44}Cô, mangai ta'blêq tìah ca baco hlari tŏc

\par }{\QB enh 'bài rôm cràm da Jôđan ta'blêq ca nòi ŏi cajap.

\par }{\Q Tajòi 'mòi Au jah broq ca mangai Canđê cadàu mot,

\par }{\QB wa yŏc mangai ma Au khoi ràih tŏc wèq cwìang haq.

\par }{\Q Taiq cabô jah tìah ca Au?

\par }{\QB Cabô jah pajaq ca Au?

\par }{\QB Cabô mangai ban trìu dràng yòng jang ngìa Au?”


\par }{\BB \par }
{\Q \VS{45}'Màng aih tamàng trong Chuaq khoi tình ca tajraq hlài ca Ba-bi-lôn,

\par }{\QB wa bìac Haq 'nac tajraq hlài ca taneh mangai Canđê.

\par }{\Q Joq 'nàng, 'bài con 'yoh wì haq 'bìq 'nong lam,

\par }{\QB broq ca nòi ŏi wì haq loh wìa nòi catù!


\par }{\Q \VS{46}Tàng atêh Ba-bi-lôn 'bìq rùp!

\par }{\QB Taneh dìq tadroq, wa i bàu cachech ta 'bài Diac 'noiq.




\par }\Chap{51}{\SH Ba-bi-lôn 'Bìq Hadrah Taiq Bìac Ngang Dù Broq Ca Jàn Is-ra-ên
\par }
{\PP \VerseOne{1}Chuaq anoi 'noh 'màng cô:

\par }{\Q “Cô, Au jah thê mangai raliang đac yòng tajraq hlài ca Ba-bi-lôn,

\par }{\QB wa tajraq hlài ca jàn Canđê.


\par }{\Q \VS{2}Au thê 'bài mangai jàn Diac 'noiq lam trùh jêh đac Ba-bi-lôn,

\par }{\QB wa broq raliang ralàc ca taneh Diac haq;

\par }{\Q ma jah 'màng aih trùh hì nan xa,

\par }{\QB wì tajraq hlài dudan tap ca taneh Diac Ba-bi-lôn.


\par }{\Q \VS{3}Paq đòiq mangai penh panenh

\par }{\QB caxùnh eo xam mem ta rađa loq hyot panenh hòm.

\par }{\Q Paq adenh ca mangai lình yi tanuq!

\par }{\QB Phai jêh đac dìq ca mangai lình.


\par }{\Q \VS{4}Wì haq 'bìq jêh đac, tacro ta taneh mangai Canđê,

\par }{\QB wa 'bìq bìt đac ta 'bài trong phôq haq.”


\par }{\Q \VS{5}Is-ra-ên wa Juđa ùh hìaq 'bìq Boc Plình cađac,

\par }{\QB aih Chuaq ma wèq dìq ca 'bình plình;

\par }{\Q 'nhac ca taneh wì haq bình halùih

\par }{\QB tôiq lôi tajraq hlài ca Chuaq Hadròih da Is-ra-ên.


\par }{\BB \par }
{\Q \VS{6}“Cadàu mot khoi ca Ba-bi-lôn beq,

\par }{\QB rìm mangai chaq đeh hra ca dađeh trong claih beq;

\par }{\QB paq taiq tôiq haq èh 'bìq cachìt.

\par }{\Q Taiq aih jò tabroq chao da Chuaq,

\par }{\QB Haq tabroq chao ca Ba-bi-lôn.


\par }{\Q \VS{7}Nèh Ba-bi-lôn doi chrŏng wang ta tì Chuaq,

\par }{\QB broq bù jàp ca crŏng taneh;

\par }{\Q 'bài Diac khoi ôq alac haq,

\par }{\QB taiq 'màng aih wì loh ca ranhùa.


\par }{\Q \VS{8}Da'ngàc Ba-bi-lôn 'bìq tacro hech hoch.

\par }{\QB Hmoi xa-ŏch ca haq beq!

\par }{\Q Yŏc nhù hùang xùt ti habau haq beq;

\par }{\QB broq braiq haq jah brêh?


\par }{\BB \par }
{\Q \VS{9}“ ‘Bèn xôq enh broq brêh ca Ba-bi-lôn,

\par }{\QB mahaq haq ùh jah brêh.

\par }{\Q Cađac haq, rìm ngai hlài dèh ta gùng beq;

\par }{\QB taiq bìac hadrah haq khoi trùh ta Diac plình wa tŏc trùh ta yùc.’


\par }{\BB \par }
{\Q \VS{10}“ ‘Chuaq khoi pa'noh bìac ta-atoq ca nhèn.

\par }{\QB Lam trùh Siôn beq,

\par }{\QB anoi 'noh bìac da Chuaq Boc Plình nhèn khoi broq.’


\par }{\BB \par }
{\Q \VS{11}“Trôch rang,

\par }{\QB tah bình ta cachùi beq!

\par }{\Q Chuaq khoi parông manoh 'bài bùa ŏi Mêđi,

\par }{\QB taiq Haq khoi tình broq tajraq hlài raliang đac Ba-bi-lôn,

\par }{\Q cô bìac tabroq chao da Chuaq,

\par }{\QB Haq tabroq chao taiq bìac hnem cùh waiq Haq.


\par }{\Q \VS{12}Dèch cò glàm jêh 'bài panàt phôq Ba-bi-lôn beq!

\par }{\QB Tam lình gŏc,

\par }{\Q broq hapom gŏc,

\par }{\QB padon đòiq lình rap glàm jêh!

\par }{\Q Ma jah 'màng aih Chuaq khoi anoi 'noh

\par }{\QB Haq jah broq gêh bìac aih ca jàn Ba-bi-lôn.


\par }{\Q \VS{13}Ô phôq padrŏng i bàc ngè canaq 'bac,

\par }{\QB ŏi ti bàc diac cròng càn tau,

\par }{\Q khoi trùh jò pulùch da ìh,

\par }{\QB 'nhòng rìh ìh 'bìq pŏt đac!


\par }{\Q \VS{14}Chuaq ma wèq dìq ca 'bình plình khoi patô dađeh pachac,

\par }{\QB doi: ‘Au broq ca bàc mangai bình baoq,

\par }{\Q bàc tìah ca lìp tùc,

\par }{\QB èh wì haq cachech bàu ta'blêq ca ìh.’


\par }{\BB \par }
{\Q \VS{15}“Haq raq Chuaq yŏc dèh cwìang itai broq loh crŏng taneh,

\par }{\QB yŏc dèh can khôn rabiaq broq loh plình crŏng taneh,

\par }{\QB yŏc dèh can loq 'nì hlìa 'noh 'bài lòp plình.


\par }{\Q \VS{16}Jò Haq 'noh bàu, i atêh diac lai laq ta plình.

\par }{\QB Haq broq ca yùc tŏc enh 'bài nòi pulùch da taneh.

\par }{\Q Haq broq loh camlet đòiq i mè

\par }{\QB wa 'ràng 'noh cayeo enh kho Haq.


\par }{\BB \par }
{\Q \VS{17}“ 'Màng aih rìm ngai dìq blùng,

\par }{\QB ùh i can loq 'nì.

\par }{\Q Rìm thòq wang dìq camaih taiq dua 'mù cla broq;

\par }{\QB taiq dua 'mù aih toq 'nùt, ùh i ca hòi hihèm ŏi enh dalam.


\par }{\Q \VS{18}'Bài dua 'mù aih dech 'ngwan, aih bìac 'nùt;

\par }{\QB trùh hì baxa jah 'bìq raliang hnhung dŏng.


\par }{\Q \VS{19}Mahaq phàn da Jacôp ùh tìah ca da wì haq,

\par }{\QB ma jah 'màng aih Haq ma broq loh rìm ngè bìac,

\par }{\Q aih Chuaq Is-ra-ên, hadròng hadrech da cùng hang Haq.

\par }{\QB Hiniq Haq Chuaq ma wèq dìq ca 'bình plình.


\par }{\BB \par }
{\Q \VS{20}“Ìh bu dàng tamoh wa ranac tajêh am ca Au;

\par }{\QB Au jah yŏc ìh raliang đac 'bài jàn wa jêh đac 'bài Diac 'noiq.


\par }{\Q \VS{21}Au jah yŏc ìh raliang đac axêh wa mangai còi axêh,

\par }{\QB raliang đac xê axêh wa mangai wèq xê axêh.


\par }{\Q \VS{22}Au jah yŏc ìh raliang đac gu calô, gu cadrì,

\par }{\QB mangai craq wa 'yoh;

\par }{\Q Au jah yŏc ìh raliang đac gu radam

\par }{\QB wa gu adrùh.


\par }{\Q \VS{23}Au yŏc ìh raliang đac mangai ban trìu wa calùh trìu da haq,

\par }{\QB mangai abèq đùng tamang wa 'bo haq ma abèq.

\par }{\QB Au jah yŏc ìh raliang đac 'bài cwan wèq cwìang wa 'bài cwan wèq cwìang Diac.


\par }{\PP \VS{24}“Mahaq jang ngìa pì, Au jah tabroq chao ca Ba-bi-lôn wa mangai jàn Canđê troi rìm bìac ma wì haq khoi broq ta Siôn.” Chuaq anoi 'noh 'màng aih.


\par }{\Q \VS{25}Chuaq anoi 'noh doi:

\par }{\QB “Ô wang ma 'bìq jêh đac, cô, Au tajraq hlài ca ìh,

\par }{\QB ìh mangai khoi raliang đac dìq ca crŏng taneh!

\par }{\Q Au jah hnhè tì enh 'nhèq ca ìh,

\par }{\QB ca'nhùt ìh clìh enh 'bài bôi hmu,

\par }{\QB broq ca ìh loh rôm wang 'bìq cheo.


\par }{\Q \VS{26}Enh nòi ìh wì ùh jah yŏc hmu đòiq broq mùm hnem hòm,

\par }{\QB mahaq ìh jah wìa nòi catù hloi hloi,”


\par }{\QR Chuaq anoi 'noh 'màng aih.

\par }{\BB \par }
{\Q \VS{27}“Atua cò 'blêq beq; hlôi ken ta 'bài Diac;

\par }{\QB padon đòiq jàn jêh haq!

\par }{\Q Creo ca 'bài Diac A-ra-rat, Min-ni, Ach-kê-na,

\par }{\QB lam trùh jêh haq beq!

\par }{\Q Yŏc mòiq toq cwan wèq lình beq!

\par }{\QB Thê 'bài axêh tŏc 'màng ca lìp tùc beq!


\par }{\Q \VS{28}Padon đòiq 'bài Diac jêh haq beq,

\par }{\QB aih 'bài bùa Mêđi,

\par }{\Q 'bài cwan wèq cwìang haq, 'bài cwan càn wèq Diac,

\par }{\QB wa dìq ca taneh ma 'bài mangai aih wèq cwìang!


\par }{\Q \VS{29}Taneh tadroq wa xalep,

\par }{\QB taiq Chuaq khoi tình tajraq hlài ca Ba-bi-lôn,

\par }{\Q đòiq broq ca Ba-bi-lôn loh nòi catù

\par }{\QB ùh i ca mangai ŏi.


\par }{\Q \VS{30}'Bài lình dêh da Ba-bi-lôn pi tajêh hòm,

\par }{\QB wì haq ŏi hloi ta 'bài đôn;

\par }{\Q pi i ca padren, loh tìah ca gu cadrì.

\par }{\QB Hnem wì haq 'bìq bùh, long 'mang haq 'bìq tagoh.


\par }{\Q \VS{31}Mangai 'ràng bàu cô trùh mangai 'ràng bàu 'noiq;

\par }{\QB trùh đòiq patìn ca bùa Ba-bi-lôn,

\par }{\QB doi: phôq bùa khoi pi 'blêq.


\par }{\Q \VS{32}Dìq trong claih mot khoi 'bìq mangai tagit khech;

\par }{\QB dìq đôn hanình 'bìq ùnh cheo.

\par }{\QB Dìq lình khoi crè crep.”


\par }{\PP \VS{33}Taiq Chuaq ma wèq dìq ca 'bình plình, Boc Plình da Is-ra-ên, anoi 'noh 'màng cô:

\par }{\Q “Con cadrì da Ba-bi-lôn tìah ca xàn len 'mau trùh jò len 'mau;

\par }{\QB ŏi toq 'biaq hòm,

\par }{\QB jò gat 'mau jah trùh ca haq.


\par }{\BB \par }
{\Q \VS{34}“Nê-bu-cat-nêt-xa, bùa Ba-bi-lôn, khoi lŏn nhèn, bahech nhèn;

\par }{\QB tah nhèn ta abôq dech;

\par }{\QB lŏn nhèn tìah ca mòiq ngè càn caiq;

\par }{\Q yŏc ngè caq jìang da au panàc ca cliac haq;

\par }{\QB hi hnan đac au.”


\par }{\Q \VS{35}Jàn Siôn jah doi:

\par }{\QB “Waiq bìac dù ma khoi broq ca nhèn,

\par }{\QB jah loh trùh ca Ba-bi-lôn!”

\par }{\Q Jê-ru-sa-lem jah anoi:

\par }{\QB “Waiq mahem nhèn ta-ùc ca jàn Canđê!”


\par }{\PP \VS{36}Taiq 'màng aih, Chuaq anoi 'noh 'màng cô:

\par }{\Q “Cô, Au jah anoi palem am ca ìh,

\par }{\QB tabroq chao am ca ìh;

\par }{\Q Au broq croh ca diac raxìq haq

\par }{\QB wa broq xŏt ca diac tamŏc haq.


\par }{\Q \VS{37}Ba-bi-lôn loh ca hech hoch,

\par }{\QB loh còp coq brì,

\par }{\Q loh nòi ramòt wa nòi broq ca wì hidròt,

\par }{\QB ùh i ca jàn ŏi.


\par }{\Q \VS{38}Wì haq ca-ùm tìah ca baco hlari hadròng,

\par }{\QB grenh tìah ca baco hlari con.


\par }{\Q \VS{39}Chac wì haq tôq taiq ôq alac nho,

\par }{\QB Au jah padon hiniang am ca wì haq broq bù bia,

\par }{\Q đòiq wì haq jah lem bùi,

\par }{\QB wa cùi hloi hloi, pi rìu hòm;”


\par }{\QR Chuaq anoi 'noh 'màng aih.

\par }{\Q \VS{40}“Au jah 'ràng wì haq trùh ta nòi broq jam tìah ca trìu con,

\par }{\QB trìu calô, wa bubi calô.


\par }{\BB \par }
{\Q \VS{41}“Sêsac khoi 'bìq tablah yŏc;

\par }{\QB phôq ma dìq ca phù cròng manè padèch khoi 'bìq rùp!

\par }{\Q Ba-bi-lôn khoi wìa nòi hidròt ta'ne

\par }{\QB 'bài Diac 'noiq!


\par }{\Q \VS{42}Diac raxìq làn làp ca Ba-bi-lôn,

\par }{\QB haq 'bìq cato lai laq glom yŏc.


\par }{\Q \VS{43}'Bài phôq haq khoi wìa nòi hidròt,

\par }{\QB taneh croh, braih càn,

\par }{\Q taneh ùh i ca jàn ŏi,

\par }{\QB ùh i ca con mangai lam cwa.


\par }{\Q \VS{44}Au jah baxa can kiac Bên ta Ba-bi-lôn,

\par }{\QB gwac yŏc ngè haq ma lŏn loh khoi enh hacùng haq;

\par }{\Q 'bài Diac 'noiq pi hlài ta haq hòm.

\par }{\QB Panàt phôq Ba-bi-lôn hadai khoi tacro!


\par }{\BB \par }
{\Q \VS{45}“Ô jàn Au, loh khoi enh haq beq,

\par }{\QB rìm ngai khòh paclaih dađeh khoi ca can nòih xrông da Chuaq!


\par }{\Q \VS{46}Manoh pì paq lèo,

\par }{\QB paq crè ca 'bài bìac wì anoi ta taneh cô.

\par }{\Q Ma jah 'màng aih hanam cô bìac 'màng cô hanam atìq hadai i bìac 'màng 'noiq;

\par }{\QB i bìac broq hùng hang,

\par }{\QB i mangai wèq cwìang tajraq hlài ca mangai wèq cwìang 'noiq.


\par }{\Q \VS{47}Taiq 'màng aih, cô, 'bài hì padon trùh,

\par }{\QB Au jah baxa 'bài dua 'mù da Ba-bi-lôn;

\par }{\Q dìq ca taneh haq jah camaih;

\par }{\QB 'bài mangai 'bìq jêh jah tacro ta'ne haq.


\par }{\Q \VS{48}Jò aih, 'bài lòp plình, taneh,

\par }{\QB wa rìm ngè ta taneh dìq breo bàu lem bùi;

\par }{\Q taiq 'bài mangai broq raliang đac enh pah 'ngeo

\par }{\QB ca mat mahì loh trùh raliang đac Ba-bi-lôn,”


\par }{\QR Chuaq anoi 'noh 'màng aih.

\par }{\BB \par }
{\Q \VS{49}“Ba-bi-lôn khoi broq ca 'bài mangai 'bìq jêh đac da Is-ra-ên tacro, hadai 'màng aih, mangai 'bìq jêh đac da Ba-bi-lôn hadai tacro cachìt dèh ta taneh cla.


\par }{\Q \VS{50}Pì mangai khoi claih ca pla chang gùm, lam beq, paq yòng! Ŏi Enh gùng hangai hmàng trùh ca Chuaq oq, wa hmàng trùh ca Jê-ru-sa-lem!”


\par }{\BB \par }
{\Q \VS{51}“Nhèn camaih taiq bìac camaih ma nhèn khoi tàng;

\par }{\QB bìac camaih bình ta hadrò nhèn;

\par }{\Q taiq mangai enh Diac 'noiq khoi glàm mùt

\par }{\QB nòi hadròih da hnem Chuaq.”


\par }{\BB \par }
{\Q \VS{52}Taiq 'màng aih, Chuaq anoi 'noh doi:

\par }{\QB “Cô, 'bài hì trùh èh, Au jah baxa 'bài dua 'mù da Ba-bi-lôn;

\par }{\Q jàp ta taneh haq,

\par }{\QB 'bài mangai i habau jah hràng rayoih.


\par }{\Q \VS{53}'Nhac ca Ba-bi-lôn tŏc trùh ta plình,

\par }{\QB 'nhac ca haq broq panàt phôq ha'nhèq hagao,

\par }{\QB Au xôq thê mangai broq raliang trùh ta'blêq ca haq.”


\par }{\QR Chuaq anoi 'noh 'màng aih.

\par }{\BB \par }
{\Q \VS{54}“Enh Ba-bi-lôn i bàu hmoi rayoih,

\par }{\QB wa bàu raliang piang càn loh enh taneh mangai Canđê!


\par }{\Q \VS{55}Ma jah 'màng aih Chuaq èh jah broq ca Ba-bi-lôn 'bìq raliang piang;

\par }{\QB Mangai tagit broq atêh tìah ca cato lai laq diac raxìq;

\par }{\Q atêh da bìac tajêh poh

\par }{\QB tìah ca bàc diac raxìq loh ta trong phôq.


\par }{\Q \VS{56}Joq 'nàng, mangai broq raliang khoi trùh ta Ba-bi-lôn.

\par }{\QB 'Bài mangai dêh padren da haq khoi 'bìq rùp;

\par }{\QB panenh haq tagoh;

\par }{\Q ma jah 'màng aih Chuaq, Haq Boc Plình tabroq chao,

\par }{\QB Haq joq 'nàng tabroq chao ca wì haq.”


\par }{\Q \VS{57}Bùa, hiniq Haq Chuaq ma wèq dìq ca 'bình plình, anoi 'noh doi:

\par }{\QB “Au broq bù ca 'bài cwan, 'bài mangai khôn rabiaq, 'bài cwan wèq cwìang,

\par }{\Q wa 'bài lình hagao hagình;

\par }{\QB wì haq jah cùi hloi hloi pi rìu hòm.”


\par }{\PP \VS{58}Chuaq ma wèq dìq ca 'bình plình anoi 'noh 'màng cô:

\par }{\Q “Panàt phôq Ba-bi-lôn 'nhac ca càn, xôq 'bìq tacro dŏng,

\par }{\QB 'mang haq 'nhac ca ha'nhèq, xôq 'bìq ùnh cheo.

\par }{\Q 'Màng aih raq, 'bài jàn broq bìac xalep mahaq dech 'ngwan

\par }{\QB taiq bìac wì haq broq 'bìq ùnh cheo đac.”


\par }{\PP \VS{59}Cô bàu Jê-rê-mi mangai capoch thai Boc Plình tanap ca Sê-rai-a, con calô Nêria, xau Ma-sê-a, jò haq lam ti Sê-đê-kia, bùa Juđa, cwa Diac Ba-bi-lôn ta hanam ma pôn 'nhòng bùa aih. Jò aih Sê-rai-a broq cwan ca wì broq bìac wèq Diac.

\VS{60}Jê-rê-mi achìh 'mùt ta mòiq xom jàiq dìq dŏng bìac ranàc trùh ca Ba-bi-lôn, aih rìm bàu khoi jah achìh bìac Ba-bi-lôn.

\VS{61}Jê-rê-mi anoi ca Sê-rai-a, doi: “Jò ìh khoi trùh ta Ba-bi-lôn, ìh phai đŏc dìq bàu cô oq.

\VS{62}Hi khoi ìh waiq khàn doi: ‘Ô Chuaq, Ìh khoi anoi 'noh jah raliang đac phôq cô, wa nòi cô pi i ca mangai ŏi hòm, enh mangai trùh ngè aban ŏi ta aih; nòi cô loh nòi catù hloi hloi.’

\VS{63}Jò khoi ca đŏc bàu ta xom jàiq cô, ìh càt mòiq toq hmu ti sech cô, èh hwenh ca'nìh ta Diac U-phra-tê,

\VS{64}wa doi: ‘Ba-bi-lôn jah cram 'màng aih! Haq pi jah yòng hòm taiq can ranàc ma Au jah ca'nìh trùh ta haq, wì haq jah tagah lep.’ ”

\par }{\PP Pàng cô raq i bàu da Jê-rê-mi.




\par }\Chap{52}{\SH Phôq Jê-ru-sa-lem 'Bìq Tacro
\par }
{\PP \VerseOne{1}Sê-đê-kia tŏc broq bùa jò haq 21 hanam; haq wèq cwìang 11 hanam ta phôq Jê-ru-sa-lem. Miq bùa hiniq Ha-mu-ta, con cadrì Jê-rê-mi, mangai Lipna.

\VS{2}Bùa aih broq bìac dù jang ngìa Chuaq, tìah troi bùa Jê-hô-a-kim khoi broq.

\VS{3}Bìac aih loh ta Jê-ru-sa-lem wa Juđa taiq Chuaq nòih trùh 'mòi Haq hwenh đac wì haq khoi jang ngìa Haq. Sê-đê-kia tablàq ca bùa Ba-bi-lôn.


\par }{\PP \VS{4}Hì 10, khê 10, hanam ma hachìn da Sê-đê-kia broq bùa, Nê-bu-cat-nêt-xa, bùa Ba-bi-lôn, 'ràng dèh lình lam jêh Jê-ru-sa-lem, broq traiq wa broq lì dudan ca panàt phôq.

\VS{5}'Màng aih, phôq 'bìq dudan trùh hanam 11 'nhòng bùa Sê-đê-kia broq bùa.


\par }{\PP \VS{6}Hì hachìn khê pôn, ta trom phôq pangot, jàn pi i ca dahwèq caq.

\VS{7}Panàt phôq 'bìq hlùh, dìq dŏng 'bài lình cadàu mot loh enh gùng jò damang, ti 'mang ngo ta'ne baiq panàt, haten ca wùan bùa; wop jò mangai Canđê 'nang dudan phôq, èh wì haq cadàu mot ngìa 'nah ta thòng A-ra-ba.

\VS{8}Mahaq lình da mangai Canđê hnan tiaq bùa; jò hnan khoi tem Sê-đê-kia ta đùng tamang Jê-ri-cô, èh lình bùa cadàu dŏng đòiq toq bùa ŏi hlài.


\par }{\PP \VS{9}Mangai Canđê rùp bùa wa 'ràng trùh ca bùa Ba-bi-lôn, ta Riplah, taneh Diac Hamat, nòi aih bùa 'bìq bùa Ba-bi-lôn hadrah.

\VS{10}Bùa Ba-bi-lôn thê jêh đac 'bài con calô Sê-đê-kia jang ngìa haq, hadai thê jêh đac dŏng cwan Juđa ta Riplah.

\VS{11}Èh thê 'bacsi đac mat Sê-đê-kia, càt xam caxi đùng gam, hi 'ràng Sê-đê-kia hlài ta Ba-bi-lôn, clêh haq ta hnem tù trùh hì haq cachìt.


\par }{\PP \VS{12}Hì 10 khê padam, hanam 19 'nhòng Nê-bu-cat-nêt-xa broq bùa Ba-bi-lôn, Nê-bu-xa-ra-đan, cwan wèq lình patìh ca bùa, mùt ta phôq Jê-ru-sa-lem.

\VS{13}Haq thê bùh hnem Chuaq, hnem bùa, wa dìq dŏng hnem ta phôq Jê-ru-sa-lem; hnem càn dìq haq bùh đac.

\VS{14}Khoi èh dìq ca lình da mangai Canđê enh 'neq ca cwìang cwan wèq lình, raliang đac dìq dŏng 'bài panàt phôq dudan ca Jê-ru-sa-lem.

\VS{15}Nê-bu-xa-ra-đan, cwan wèq lình rùp 'nong 'bài mangai cwa Ba-bi-lôn ta aih i mangai pa wa 'bài mangai ŏi xrong hlài ta phôq, 'bài mangai khoi am dađeh ca bùa Ba-bi-lôn, wa mangai thòq ŏi xrong hlài.

\VS{16}Mahaq Nê-bu-xa-ra-đan, cwan wèq lình, đòiq hlài toq mangai pa đòiq broq wùan nho wa broq abèq taneh.


\par }{\PP \VS{17}Lình Canđê raliang đac 'bài long jrang xam đùng ta hnem Chuaq, xê thùng diac 'yoh wa thùng càn, hi khoi 'ràng 'bài đùng aih hlai ta Ba-bi-lôn.

\VS{18}'Bài gŏc, canoch, keoq, khai, dòch, wa dìq dŏng ngè xam đùng gam đòiq waq ta bìac hnem cùh waiq, wì haq hadai 'nong lam dŏng.

\VS{19}Cwan wèq hadai 'nong dŏng ngè broq xam wang wa 'bac, aih: 'bài doi, gŏc griang, abôq, gŏc, jènh đen, 'bài dòch wa doi alac nho.


\par }{\PP \VS{20}Phàn baiq toq jrang xam đùng, thùng raxìq, 12 toq 'bo xam đùng broq jènh nòi aih, wa xê thùng diac ma Sa-lô-môn khoi broq am ca hnem Chuaq, đùng da 'bài ngè aih ùh kìq.

\VS{21}Rìm toq jrang ha'nhèq 18 hagat, dudan 12 hagat; enh trom ta'ne, dàng habàu pôn hadrang tì.

\VS{22}Ti gàu jrang ha'nhèq padam hagat, dudan ca bôi i hlàm wa plì ôi rôm, dìq broq xam đùng. Jrang tau tìah ca jrang cô, hadai i hlàm wa plì ôi rôm.

\VS{23}Pôn pah i 96 toq plì ôi rôm, wa ti 'nhèq dudan ca hlàm i 100 toq plì ôi rôm hòm.


\par }{\PP \VS{24}Cwan wèq lình rùp Sê-rai-a, pajàu càn, wa Sô-phô-ni, pajàu ma 'biaq ŏi ti piq ngai gòm rap 'mang hnem cùh waiq.

\VS{25}Hadai rùp mòiq ngai cwan pah wèq lình tajêh, tapèh ngai tah bàu ca bùa wì chaq hnoq ta phôq, mòiq ngai thò kìq da cwan wèq cwìang cwung đôiq, wa chaq hnoq 60 ngai ta jàn ta'ne phôq.

\VS{26}Nê-bu-xa-ra-đan, cwan wèq lình, 'ràng dìq 'bài hapŏng aih hlài ca bùa Ba-bi-lôn, ŏi ta Riplah.

\VS{27}Bùa Ba-bi-lôn thê jêh đac wì haq ta Riplah, ta taneh gùng Hamat. 'Màng aih Juđa khoi 'bìq rùp 'nong lam khoi dèh Diac.


\par }{\PP \VS{28}Cô jàn ma Nê-bu-cat-nêt-xa khoi rùp 'nong lam khoi dèh Diac: Hanam tapèh, 3.023 ngai mangai Juđa.


\par }{\Q \VS{29}Hanam 18 'nhòng Nê-bu-cat-nêt-xa broq bùa, enh phôq Jê-ru-sa-lem rùp 'nong 832 ngai.


\par }{\Q \VS{30}Hanam 23 'nhòng bùa aih broq bùa, Nê-bu-xa-ra-đan, cwan wèq lình 'nong lam 745 ngai mangai Juđa. Dìq dŏng aih 4.600 ngai.


\par }{\PP \VS{31}Hanam 70, atìq ca bùa Juđa, aih Jê-hô-a-kin 'bìq rùp, aih hanam baxèm bùa Ba-bi-lôn Ê-win-mê-rô-đac neo tŏc broq bùa, hì 25 bùa cô xa-ŏch ca Jê-hô-a-kin bùa Juđa, wa ca'naih khoi enh hnem tù;

\VS{32}capoch bàu rangot ca haq wa am ca haq cwìang yi ha'nhèq ca cwìang 'bài bùa 'noiq ma ŏi ti haq ta Ba-bi-lôn.

\VS{33}Èh Jê-hô-a-kin halìh eo ŏi tù wa ha'ngui caq ti bùa lùch dèh ca 'nhòng haq.

\VS{34}Jê-hô-a-kin ŏi rìh dàng leq, èh bùa Ba-bi-lôn am dahwèq càng ca haq rìm hì hloi, lùch 'nhòng haq.

\par }