\NormalFont\ShortTitle{'Bŏi Calêu Plình}

{\MT 'Bŏi Calêu Plình

\par }{\IMT Bàu Patô Adroi

\par }{\IS Hiniq wa Bàu Xèm Da Sech:

\par }{\IP Xam bàu Yothaiq, hiniq sech cô i hiniq: Bàu calêu loq Bàu padràu hau – 'nhac ca bàc bàu, aih bàu waiq khàn.

\par }{\IS Mangai Achìh wa Hanam Achìh:

\par }{\IP 100 'Bŏi Calêu Plình khoi jah achìh nhò mangai achìh cô:

\par }{\ILI Đawit: 73 'bŏi;

\par }{\ILI Asap: 12 'bŏi;

\par }{\ILI Con Calô da Côra: 10 'bŏi;

\par }{\ILI Sa-lô-môn: 2 'bŏi;

\par }{\ILI Môise: 1 'bŏi;

\par }{\ILI Hêman Mangai Êtra: 1 'bŏi;

\par }{\ILI Êthan Mangai Êtra: 1 'bŏi.

\par }{\IP Enh gùng ca aih bèn ùh 'nì cabô achìh. Sech cô khoi achìh ta'ne hanam 300 – 201 A.C.

\par }{\IS Bàu Anoi:

\par }{\IP Sech 'Bŏi Calêu Plình cô xam bàu waiq khàn, bàu padràu hau wa calêu manè pôi. I bàu anoi 'noh dadroang calah, bàu da Boc Plình broq loh dìq plình crŏng taneh. Boc Plình broq Bùa Càn Caiq wèq dìq dŏng. Rìm ngè, rìm bìac enh 'neq ca cwìang wèq da Haq.

\par }{\IS Rìm 'Nat:

\par }{\IO 1. Sech 1:
{\IOR{1:1—41:13}}

\par }{\IO 2. Sech 2:
{\IOR{42:1—72:20}}

\par }{\IO 3. Sech 3:
{\IOR{73:1—89:52}}

\par }{\IO 4. Sech 4:
{\IOR{90:1—106:48}}

\par }{\IO 5. Sech 5:
{\IOR{107:1—150:6}}

\par }{\IE \par }


\PsalmChap{1}{\SH Mangai Ta-atoq Hadrò ca Mangai Dù
\par }
{\Q \VerseOne{1}Xôq ramŏt am ca mangai

\par }{\QB leq ùh tiaq trong wì mangai dù,

\par }{\Q ùh yòng pajùm ti mangai broq tôiq,

\par }{\QB wa ùh ha'ngui ti mangai loq jù lê.


\par }{\Q \VS{2}Mahaq haq lem bùi ca ranenh Chuaq;

\par }{\QB dahì damang hèm haboq ca ranenh Haq.


\par }{\Q \VS{3}Haq tìah ca long hon trong thòng diac,

\par }{\QB loh plì troq jò,

\par }{\Q hla haq ùh hŏnh,

\par }{\QB rìm bìac broq da haq dìq jah xôq ramŏt.


\par }{\BB \par }
{\Q \VS{4}Wì mangai dù ùh jah 'màng aih,

\par }{\QB mahaq wì haq tìah ca hri croh tarŏng jò cayeo hlôi.


\par }{\Q \VS{5}'Màng aih mangai dù ùh nui yòng ta hì hadrah,

\par }{\QB wa mangai broq tôiq ùh jah mùt ta tagop da mangai ta-atoq.


\par }{\BB \par }
{\Q \VS{6}Ma jah 'màng aih Chuaq wèq ngan trong lam da mangai ta-atoq,

\par }{\QB mahaq trong lam da mangai ngang dù jah 'bìq raliang đac.




\par }\PsalmChap{2}{\SH Haq ma Boc Plình Khoi Xùt Dàu Jah Wèq Cwìang
\par }
{\Q \VerseOne{1}Gleq 'bài Diac ta crŏng taneh loq yòng rachùi rachàt?

\par }{\QB 'Bài jàn loq pađim bìac dech 'ngwan?


\par }{\Q \VS{2}'Bài bùa da crŏng taneh yòng tajraq;

\par }{\QB wì ma wèq cwìang tagop dabau

\par }{\Q đòiq tajraq hlài ca Boc Plình

\par }{\QB wa tajraq hlài ca Chuaq ma khoi jah xùt dàu, wì doi:


\par }{\Q \VS{3}“Beq bèn goh đac caxi mem tagwat da wì haq,

\par }{\QB wa hwenh đac long clang hangai ca bèn.”


\par }{\BB \par }
{\Q \VS{4}Haq ma wèq Plình do,

\par }{\QB Chuaq halê wì haq.


\par }{\Q \VS{5}Jò aih xam can nòih Haq lech ca wì,

\par }{\QB can nòih da Haq jah broq ca wì dìq jaq yùq crè.


\par }{\Q \VS{6}“Cô, Au khoi dèch Bùa da Au tŏc broq bùa ta wang Jê-ru-sa-lem,

\par }{\QB aih wang hadròih da Au.”


\par }{\PP \VS{7}Au jah anoi hlài bàu thê da Chuaq.

\par }{\Q Haq doi ca Au: “Ìh Con Calô Au,

\par }{\QB hì cô Au khoi wìa Baq da Ìh!


\par }{\Q \VS{8}Waiq xìn Au beq,

\par }{\QB au jah am ca Ìh dìq ca Diac broq xôxech,

\par }{\QB wa dìq crŏng taneh broq cùng hang da Ìh.


\par }{\Q \VS{9}Ìh jah wèq cwìang wì xam long dùi mem,

\par }{\QB blai wì padah tìah ca blai abôq broq xam taneh.”


\par }{\BB \par }
{\Q \VS{10}'Màng aih, ôi 'bài bùa, khòh rabiaq oq!

\par }{\QB Pì mangai hadrah da crŏng taneh, khòh tamàng wa nhàn bàu pa'yèp beq!


\par }{\Q \VS{11}Khòh cùh waiq Chuaq xam manoh loq yùq crè

\par }{\QB wa lem bùi rai tarìt beq.


\par }{\Q \VS{12}Phai loq iu, padèch Con Calô beq, đòiq Haq ùh loh nòih ca pì,

\par }{\QB èh pì ep chìuq raliang tiaq trong da pì,

\par }{\Q ma jah 'màng aih can nòih da Haq renh wa tajòi 'mòi.

\par }{\QB Xôq ramŏt ca mangai leq canòm hanình nòi Haq.




\par }\PsalmChap{3}{\SH Waiq Khàn Daxroq: Canòm Chuaq!
\par }
{\D Đawit Achìh Jò Haq Cadàu Mot ca Ap-sa-lôm
\par }
{\Q \VerseOne{1}Chuaq ôi! Bàc hrìn mangai git ca au,

\par }{\QB bàc hrìn mangai yòng tajraq hlài ca au.


\par }{\Q \VS{2}Bàc ngai doi mahua yiang au:

\par }{\QB “Boc Plình joq 'nàng ùh dŏih dèch haq.”


\par }{\BB \par }
{\Q \VS{3}Mahaq Chuaq ôi, Ìh raq khìan au đòiq au jah hanình;

\par }{\QB Ìh raq can 'ngah 'ngai da au, wa Ìh dèch gàu au jah ngoi.


\par }{\Q \VS{4}Jò au creo ca Chuaq,

\par }{\QB enh wang hadròih da Haq, Haq padreo bàu ca au.


\par }{\BB \par }
{\Q \VS{5}Au ca'nùng jah cùi hnia,

\par }{\QB au rìu jah catèm ma jah 'màng aih Chuaq wèq ban au.


\par }{\Q \VS{6}Au ùh crè 'nhac ca i bàc ngŏng mangai

\par }{\QB dudan ca au pôn pah.


\par }{\BB \par }
{\Q \VS{7}Yòng beq Chuaq ôi! Boc Plình da au ôi!

\par }{\QB Xìn dèch au jah claih,

\par }{\Q ma jah 'màng aih Chuaq khoi tep tabŏc dìq ca wì ma tagit ca au;

\par }{\QB Ìh khoi gria hanenh wì mangai ngang dù.


\par }{\BB \par }
{\Q \VS{8}Bìac dèch dŏih trùh enh Chuaq.

\par }{\QB Waiq xìn xôq ramŏt da Chuaq ŏi ti jàn da Haq!




\par }\PsalmChap{4}{\SH Waiq Khàn Daxèq: Canòm Chuaq!
\par }
{\D Đawit Achìh
\par }
{\Q \VerseOne{1}Ôi Boc Plình, Ìh can ta-atoq da au,

\par }{\QB xìn tèu bàu jò au dang creo ca Ìh,

\par }{\Q am au jah padài ta bìac xa nan da au.

\par }{\QB Xìn Ìh xa-ŏch wa tamàng bàu jò au waiq khàn.


\par }{\BB \par }
{\Q \VS{2}Ôi con mangai, pì broq bìac 'ngah 'ngai da au loh ca bìac camaih dùnh dàng leq hòm?

\par }{\QB Pì enh loq waq ca bàu dech 'ngwan wa bìac alùan 'nùt dùnh dàng leq?


\par }{\Q \VS{3}Khòh loq Chuaq khoi đòiq crài mangai leq loq iu tiaq Haq.

\par }{\QB Jò au dang creo ca Haq, joq 'nàng Haq tamàng bàu au.


\par }{\BB \par }
{\Q \VS{4}Pì khòh loq yùq crè, wa paq broq tôiq.

\par }{\QB jò ca'nùng ta jùang,

\par }{\QB phai ŏi hatenh hèm haboq ta manoh.


\par }{\Q \VS{5}Dèch am bìac ta-atoq broq ngè tadreo,

\par }{\QB èh canòm nhò ca Chuaq beq.


\par }{\BB \par }
{\Q \VS{6}Bàc ngai ŏi raq bòch: “Cabô jah patô ca nhèn bìac lem?”

\par }{\QB Chuaq ôi, xìn am can 'ngah hadròih da Ìh xreo ŏi ti nhèn.


\par }{\Q \VS{7}Ìh khoi broq ca manoh au bình halùih bìac lem bùi,

\par }{\QB yi hnao ca bìac lem bùi da wì jò gat 'mau wa jò alac nho da wì haq i bàc.


\par }{\BB \par }
{\Q \VS{8}Au jah ca'nùng cùi catèm,

\par }{\QB taiq toq Ìh raq Chuaq ôi,

\par }{\QB jah broq ca au jah hanình.




\par }\PsalmChap{5}{\SH Waiq Khàn Bìac Wèq Ban Enh Mangai Dù
\par }
{\D Đawit Achìh
\par }
{\Q \VerseOne{1}Chuaq ôi, xìn cachình don tamàng bàu au,

\par }{\QB xìn ngan hnoq manoh hràng rayoih da au.


\par }{\Q \VS{2}Ôi Bùa da au wa Boc Plình da au ôi,

\par }{\QB xìn tamàng bàu hmoi da au dang xìn Ìh jùp đò,

\par }{\QB ma jah 'màng aih au waiq dang ca Ìh.


\par }{\BB \par }
{\Q \VS{3}Chuaq ôi, rìm xroq Ìh jah tàng bàu au,

\par }{\QB rìm xroq au 'ràng enh ngìa ca Ìh bìac au canòm nhò Ìh,

\par }{\QB èh gòm rai ngèh.


\par }{\Q \VS{4}Ma jah 'màng aih Ìh ùh xài Boc Plình lem bùi ca bìac dù;

\par }{\QB bìac dù ùh jah ŏi pajùm ta Ìh.


\par }{\Q \VS{5}Mangai loq catèh ùh jah yòng enh ngìa ca Ìh.

\par }{\QB Ìh joq 'nàng git ca rìm ngai broq bìac dù.


\par }{\Q \VS{6}Ìh raliang đac wì mangai amòng,

\par }{\QB ramòt ca mangai loq 'nùt wa

\par }{\QB mangai broq ta-ùc mahem mangai 'noiq.


\par }{\Q \VS{7}Phàn da au, nhò can xa-ŏch xam manoh loq waq càn caiq da Chuaq,

\par }{\QB au jah mùt hnem Chuaq,

\par }{\Q yŏc manoh dìq jaq loq yùq crè ca Chuaq,

\par }{\QB au tangìa 'nah ta hnem cùh waiq hadròih đòiq cùh waiq Ìh.


\par }{\BB \par }
{\Q \VS{8}Ôi Chuaq da au, taiq wì ma tagit ca au dudan ca au pôn pah,

\par }{\QB xìn Ìh 'nong trong ca au xam bìac ta-atoq da Ìh.

\par }{\QB Xìn broq jang trong da Ìh enh ngìa ca au.


\par }{\Q \VS{9}Ma jah 'màng aih enh hacùng wì haq ùh i bàu leq joq 'nàng,

\par }{\QB manoh wì haq bình bìac dù,

\par }{\Q trom hŏng wì haq tìah ca ralùng hanang khoi pèh calàp,

\par }{\QB rapet wì haq toq capoch bàu pajìang alùan.


\par }{\Q \VS{10}Boc Plình ôi, xìn Ìh baxa wì haq,

\par }{\QB broq wì haq lech dèh manet cla broq,

\par }{\Q xìn hnan đac wì taiq tôiq wì bàc hrìn ma jah 'màng aih

\par }{\QB wì haq hloi blàq hlài ca Ìh.


\par }{\Q \VS{11}Mahaq dìq ca mangai leq ma hanình ca Ìh jah lem bùi,

\par }{\QB hloi hloi jah calêu,

\par }{\Q ma jah 'màng aih wì haq jah Ìh wèq ban.

\par }{\QB Mangai leq tamèt ca hiniq Ìh jah lem bùi ŏi ta Ìh.


\par }{\BB \par }
{\Q \VS{12}Chuaq ôi, Ìh joq 'nàng am xôq ca mangai ta-atoq,

\par }{\QB Ìh ŏi dudan ca wì haq broq khìan xam can loq waq đòiq wì haq jah hanình.




\par }\PsalmChap{6}{\SH Waiq Dang Chuaq ta Jò Glàm Bìac Nan Xa Đawit Achìh
\par }
{\D Đawit Achìh
\par }
{\Q \VerseOne{1}Chuaq ôi, jò Ìh nòih, xìn paq lech ca au;

\par }{\QB jò Ìh plôh nòih, xìn paq baxa au.


\par }{\Q \VS{2}Chuaq ôi, xìn Ìh xa-ŏch ca au taiq au cô ìuq wa hŏnh manoh;

\par }{\QB Chuaq ôi, xìn Ìh broq brêh ca au taiq caxènh au jìq.


\par }{\Q \VS{3}Mahua yiang au hlè lèt, tarìt tariang!

\par }{\QB Chuaq ôi, dùnh dang leq hòm adroi ca Ìh trùh am ca au catèm?


\par }{\BB \par }
{\Q \VS{4}Chuaq ôi, wìh hlài beq, xìn Ìh dŏih dèch mahua yiang au;

\par }{\QB xìn Ìh dèch au nhò can xa-ŏch xam manoh loq waq da Ìh.


\par }{\Q \VS{5}Ma jah 'màng aih pi i ca mangai leq hmàng ca Ìh jò haq khoi cachìt;

\par }{\QB ŏi ta ralùng hanang, cabô manè padèch hiniq Ìh?


\par }{\BB \par }
{\Q \VS{6}Au crò hmoi 'ngah ca mang.

\par }{\BB \par }
{\Q Jùang au loh ca hadàh,

\par }{\QB dadrah au loh ca 'yôm diac mat.


\par }{\Q \VS{7}Mat au loh ca pònh taiq cla au mango,

\par }{\QB mat au wìa mòn lep taiq wì ma git ca au.


\par }{\BB \par }
{\Q \VS{8}Pì mangai dù wia hangai ca au beq,

\par }{\QB ma jah 'màng aih Chuaq khoi tàng bàu au crò hmoi.


\par }{\Q \VS{9}Chuaq khoi tamàng bàu au waiq xìn.

\par }{\QB Haq khoi xa-ŏch rùp bàu au waiq khàn.


\par }{\Q \VS{10}Dìq ca wì ma git ca au jah camaih, èh yùq crè dìq jaq;

\par }{\QB wì haq wia enh au, wa ta'ngàc wì haq 'bìq camaih.




\par }\PsalmChap{7}{\SH Waiq Khàn Bìac Wèq Ban Enh Mangai Dù
\par }
{\D Đawit Achìh
\par }
{\Q \VerseOne{1}Chuaq ôi Ìh Boc Plình da au, au hanình ca Ìh.

\par }{\QB Xìn Ìh dèch au claih khoi ca wì ma hnan au.


\par }{\Q \VS{2}Yùq mangai ma tagit ca au hich au tìah ca baco hlari hich hanùm,

\par }{\QB hua chac au, èh ùh i cabô jah dèch au.


\par }{\BB \par }
{\Q \VS{3}Chuaq ôi Ìh Boc Plình au, tàng au khoi broq bìac dù,

\par }{\QB tì au khoi broq bìac ùh troq;


\par }{\Q \VS{4}Tàng au khoi yŏc bìac dù tajraq hlài bìac dù ca bua au,

\par }{\QB wa blah yŏc cùng hang wì ma git ca au 'nhac ca wì ùh i ca hiniq cleq,


\par }{\Q \VS{5}èh đòiq mangai ma tagit ca au hnan tem au beq,

\par }{\QB jôiq đac can rìh au ta taneh,

\par }{\QB catùh đac tìang 'bang lem da au ta blo tanùh.


\par }{\BB \par }
{\Q \VS{6}Chuaq ôi, xìn Ìh xam manoh nòih,

\par }{\QB yòng tajraq hlài ca wì ma tagit ca au. Rìu beq, wiang ti au;

\par }{\QB hadrah wì tiaq trong ta-atoq da Ìh.


\par }{\Q \VS{7}Xìn Chuaq tagop jàn enh rìm Diac dudan ca Ìh,

\par }{\QB enh nòi ha'nhèq Chuaq jah wèq cwìang wì haq.


\par }{\QB \VS{8}Waiq Chuaq Ìh joq 'nàng Chuaq ma hadrah rìm jàn rìm diac;

\par }{\Q xìn Ìh hadrah au tiaq bìac ta-atoq da au,

\par }{\QB wa tiaq bìac lem jang da manoh au.


\par }{\Q \VS{9}Ôi Boc Plình ta-atoq

\par }{\QB ma xreo hnoq rìm manoh con mangai,

\par }{\Q palùch đac bìac ngang xòt da mangai dù

\par }{\QB wa broq ca mangai ta-atoq jah cajap hagao.


\par }{\BB \par }
{\Q \VS{10}Boc Plình ôi! Ìh raq khìan da au

\par }{\QB jah dèch claih mangai i manoh lem jang.


\par }{\Q \VS{11}Boc Plình broq hadrah dìq jaq ta-atoq,

\par }{\QB rìm hì Haq nòih ca mangai broq bìac dù.


\par }{\Q \VS{12}Tàng mangai leq ùh cađac dèh manoh broq tôiq,

\par }{\QB èh Boc Plình calenh chang gùm,

\par }{\QB hyot đòiq panenh.


\par }{\Q \VS{13}Haq hadai khoi padon ca Dađeh ranac jah jêh cachìt.

\par }{\QB Haq khoi 'nac broq rang panenh i pla ùnh.


\par }{\BB \par }
{\Q \VS{14}Mangai ngang dù hadràp ca bìac dù,

\par }{\QB èh ŏi jiang xam bìac 'mèq 'mac xa-ông 'noh bìac amòng.


\par }{\Q \VS{15}Haq chìa hàm dìq jaq jrùq,

\par }{\QB èh cla haq raq clìh dèh hàm khoi chìa.


\par }{\Q \VS{16}Bìac dù haq khoi broq jah ùc hlài ta gàu haq;

\par }{\QB bìac xòt ngang haq khoi rai, jah ùc hlài ta gàu haq.


\par }{\BB \par }
{\Q \VS{17}Au jah manè pôi Chuaq taiq bìac ta-atoq da Haq,

\par }{\QB wa jah calêu padèch hiniq Chuaq ma Yi Ha'nhèq.




\par }\PsalmChap{8}{\SH Bìac 'Ngah 'Ngai da Boc Plình
\par }
{\D Đawit Achìh
\par }
{\Q \VerseOne{1}Ôi Chuaq, Ìh Chuaq da nhèn.

\par }{\QB Hiniq da Ìh rahù ranhòm jàp crŏng taneh cô!

\par }{\BB \par }
{\Q Bìac 'ngah 'ngai da Chuaq mahno loh yi ha'nhèq

\par }{\QB ca 'bài lòp plình.


\par }{\Q \VS{2}Taiq wì mangai ma git ca Ìh,

\par }{\QB Ìh jah hacùng bàu wì con 'yoh wa con nga đang ùq padèch hiniq Ìh,

\par }{\Q broq ca wì ma enh tajraq hlài ca Ìh,

\par }{\QB loh ca hatenh.


\par }{\Q \VS{3}Jò au ngan 'bài lòp plình,

\par }{\QB aih bìac hadrang tì Chuaq broq loh,

\par }{\Q mat khê wa mat halŏng

\par }{\QB ma Ìh khoi broq loh wa ta'mroq đòiq.


\par }{\Q \VS{4}Con mangai cabô ma Chuaq hmàng trùh,

\par }{\QB wa con mangai aih cleq ma Chuaq wèq ngan haq?


\par }{\BB \par }
{\Q \VS{5}Mahaq Chuaq broq con mangai yi ha'neq ca Boc Plình toq 'biaq,

\par }{\QB èh pacôi am ca con mangai 'ngah 'ngai wa rahù ranhòm!


\par }{\Q \VS{6}Chuaq am ca haq wèq cwìang enh 'nhèq rìm bìac tì cla Chuaq khoi broq loh;

\par }{\QB Ìh khoi broq rìm bìac ŏi enh 'neq ca haq.


\par }{\Q \VS{7}Dìq ca calùh trìu,

\par }{\QB 'bo, wa dìq ca ngè rôm.


\par }{\Q \VS{8}Chìm ta plình,

\par }{\QB ca ta diac wa dìq

\par }{\QB ca ngè ma glài ta diac raxìq jrùq.


\par }{\BB \par }
{\Q \VS{9}Ôi Chuaq, Ìh Chuaq da nhèn.

\par }{\QB Hiniq da Ìh joq 'nàng rahù ranhòm jàp crŏng taneh cô!




\par }\PsalmChap{9}{\SH Manè Pôi Taiq Ta-atoq Da Boc Plình
\par }
{\D Đawit Achìh
\par }
{\Q \VerseOne{1}Chuaq ôi, au dìq ca manoh manè pôi Ìh

\par }{\QB wa jah ta'mon hlài rìm bìac halac ma Chuaq khoi broq.


\par }{\Q \VS{2}Ta Ìh au jah lem bùi, au jah calêu padèch hiniq Ìh,

\par }{\QB ôi Chuaq ma yi Ha'nhèq dìq dŏng.


\par }{\BB \par }
{\Q \VS{3}Jò mangai tagit ca au wìh cadàu,

\par }{\QB wì catŏih tacro wa 'bìq jêh đac enh ngìa ca Ìh.


\par }{\Q \VS{4}Ma jah 'màng aih Chuaq wiang ti au tiaq bìac broq ta-atoq da au,

\par }{\QB enh gèq bùa ha'nhèq Ìh hadrah ta-atoq.


\par }{\Q \VS{5}Ìh khoi lech ca 'bài Diac, khoi jêh đac bàc mangai dù,

\par }{\QB wa khoi xùt bahnhung đac hiniq wì hloi hloi.


\par }{\Q \VS{6}Mangai tagit khoi glàm bìac raliang piang hloi hloi;

\par }{\QB Ìh khoi raliang bahnhung đac phôq da wì haq, pi cabô hmàng trùh ca wòch wì haq hòm.


\par }{\BB \par }
{\Q \VS{7}Mahaq Chuaq ma wèq cwìang hloi hloi,

\par }{\QB Haq khoi broq cajap gèq bùa ta-atoq da Haq đòiq hadrah.


\par }{\Q \VS{8}Chuaq hadrah crŏng taneh tiaq trong ta-atoq;

\par }{\QB Haq wèq cwìang lem jang enh 'nhèq ca rìm jàn rìm Diac.


\par }{\Q \VS{9}Chuaq, Haq đôn hanình da mangai leq 'nang chìuq bìac padit padiang,

\par }{\QB Haq nòi canòm hanình cajap hagao jò glàm bìac ranàc.


\par }{\Q \VS{10}Mangai leq loq ca hiniq Chuaq, haq jah canòm ca Ìh,

\par }{\QB ma jah 'màng aih Ìh ùh jò leq cađac mangai leq loq ti chaq Ìh.


\par }{\BB \par }
{\Q \VS{11}Calêu padèch hiniq Chuaq ma ŏi ta Jê-ru-sa-lem beq;

\par }{\QB anoi hlài rìm bìac Haq khoi broq ta'ne ca rìm jàn.


\par }{\Q \VS{12}Ma jah 'màng aih Haq ma broq ta-ùc chao ca mahem,

\par }{\QB khoi hmàng trùh ca mangai xa nan, Haq ùh hèt ca bàu hmoi dang creo ca Haq.


\par }{\BB \par }
{\Q \VS{13}Chuaq ôi! Xìn xa-ŏch ca au, ma ngan hnoq rìm bìac nan xa wì ma git ca au khoi broq loh ca au;

\par }{\QB Ìh raq dèch au jah claih enh ngo da can cachìt,


\par }{\Q \VS{14}đòiq au jah anoi pa'noh bàu manè padèch Ìh jang 'màng ngo da phôq con cadrì Jê-ru-sa-lem;

\par }{\QB au dìq jaq lem bùi ca bìac Chuaq khoi dèch au jah claih.


\par }{\BB \par }
{\Q \VS{15}Jàn ta rìm Diac khoi clìh dèh ta hàm ma cla wì haq khoi chìa,

\par }{\QB jènh wì haq khoi lech hlàm ma cla wì haq khoi tang.


\par }{\Q \VS{16}Chuaq khoi mahno Dađeh ta rìm bìac ta-atoq Haq khoi broq;

\par }{\QB mangai dù bahlac dađeh xam bìac broq da tì cla wì haq.


\par }{\Q \VS{17}Wì mangai dù ep loh ta 'bau ùnh,

\par }{\QB rìm Diac ma hèt ca Chuaq hadai 'màng aih.


\par }{\Q \VS{18}Mahaq mangai pa ùh hloi hloi 'bìq hèt;

\par }{\QB bìac gòm ngèh da mangai xa nan ùh 'bìq raliang đac hloi hloi.


\par }{\BB \par }
{\Q \VS{19}Chuaq ôi! Yòng beq, paq đòiq ca mangai crŏng taneh jah 'blêq.

\par }{\QB Thê rìm Diac yòng enh ngìa ca Ìh đòiq hadrah wì haq.


\par }{\Q \VS{20}Chuaq ôi, xìn broq ca wì haq yùq crè beq,

\par }{\QB đòiq rìm Diac jah loq ca dađeh wì haq toq con mangai raq hêq.




\par }\PsalmChap{10}{\SH Waiq Xìn Chuaq Jêh Đac Mangai Ngang Dù
\par }
{\Q \VerseOne{1}Chuaq ôi! Gleq Ìh yòng ŏi hangai?

\par }{\QB Gleq Ìh cadoc Dađeh jò nhèn glàm bìac xa nan?


\par }{\BB \par }
{\Q \VS{2}Mangai dù tiaq dèh manoh dù axan mangai pabônh.

\par }{\QB Broq ca wì haq 'bìq hlech manet ta bìac dù cla wì haq khoi 'nac.


\par }{\Q \VS{3}Ma jah 'màng aih mangai dù catèh wa padèch manoh loq ham enh da wì haq,

\par }{\QB mangai ham ca cùng hang èh waiq hanip Boc Plình wa jù lê Haq.


\par }{\Q \VS{4}Mangai dù toq catèh dađeh, ùh chaq Boc Plình,

\par }{\QB ŏi ta rìm bìac da manoh haq hèm: “Ùh i ca Boc Plình.”


\par }{\Q \VS{5}Bìac broq da haq xôq jah padrŏng can,

\par }{\QB bìac hadrah da Chuaq dìq jaq ha'nhèq ca haq,

\par }{\QB haq hèm ùh trùh, haq do lê dìq ca mangai ma tagit ca haq.


\par }{\Q \VS{6}Haq hèm ta manoh, doi: “Ùh i bìac cleq broq ca au tadroq;

\par }{\QB ta dìq ca 'nhòng da au, au ùh jò leq glàm bìac nan xa.”


\par }{\Q \VS{7}Hacùng haq bình halùih bìac waiq hanip, amòng 'nùt wa hacam;

\par }{\QB bìac ngan dù ŏi enh ca'nàm rapet haq.


\par }{\Q \VS{8}Haq gòm rap rìm plài;

\par }{\QB Enh nòi hlèp haq jêh đac mangai ùh broq tôiq cleq,

\par }{\QB mat haq rinh ngan wì mangai ìuq hamoq.


\par }{\Q \VS{9}Haq mot hlèp tìah ca baco hlari gòm rap nòi còp hmu,

\par }{\QB đòiq rùp mangai ìuq hamoq dùng 'mùt dèh ta hlàm.


\par }{\Q \VS{10}Mangai ùh nèn 'bìq padit,

\par }{\QB cro, wa clìh mùt ta tì wì dêh padren.


\par }{\Q \VS{11}Haq hèm ta manoh, doi: “Boc Plình khoi hèt.

\par }{\QB Boc Plình khoi ŏi hangai, ùh jò leq jah ngan hnoq.”


\par }{\BB \par }
{\Q \VS{12}Chuaq ôi, xìn Ìh yòng beq. Boc Plình ôi! Xìn Ìh hnhu tì beq.

\par }{\QB Xìn Ìh paq hèt ca mangai 'bìq padit padiang.


\par }{\Q \VS{13}Gleq mangai dù ma jù lê Boc Plình?

\par }{\QB Taiq haq hèm ta manoh, doi:

\par }{\QB “Boc Plình ùh jò leq hadrah bìac aih!”


\par }{\Q \VS{14}Ìh khoi hnoq; Ìh khoi achìh đòiq ta tì Ìh dìq ca bìac nan xa wa bìac mango đòiq tabroq hlài. Mahaq mangai ìuq hamoq am dađeh ca Ìh; Ìh hloi hloi jùp đò mangai lac.


\par }{\Q \VS{15}Xìn Ìh goh đac cŏng tì mangai dù,

\par }{\QB ti chaq bìac dù da mangai dù trùh jò leq pi hnoq hòm.


\par }{\BB \par }
{\Q \VS{16}Chuaq, Haq Bùa hloi hloi,

\par }{\QB rìm Diac khoi 'bìq raliang đac khoi ca taneh Diac da Haq.


\par }{\Q \VS{17}Chuaq ôi, Ìh khoi tamàng bàu waiq dang da mangai habùat,

\par }{\QB đòiq wì haq jah cajap manoh; joq 'nàng Ìh cachình don tamàng wì haq.


\par }{\Q \VS{18}Đòiq hadrah ta-atoq ca mangai lac wa ca mangai 'bìq padit padiang,

\par }{\QB 'màng aih mangai crŏng taneh cô pi jah broq bìac yùq crè ca wì haq hòm.




\par }\PsalmChap{11}{\SH Chuaq Nòi Hanình
\par }
{\D Đawit Achìh
\par }
{\Q \VerseOne{1}Au hanình dađeh ŏi ta Chuaq.

\par }{\QB Gleq pì ma doi yôt ca au:

\par }{\QB “Pan mot beq tìah ca chìm pan hlài dèh ta bôi wang.


\par }{\Q \VS{2}Ma jah 'màng aih cô,

\par }{\QB mangai dù enh nòi clam khoi 'nat panenh đòiq penh mangai lem jang.


\par }{\Q \VS{3}Tàng 'bài tanam xèm khoi 'bìq raliang,

\par }{\QB èh mangai ta-atoq jah broq cleq?”


\par }{\BB \par }
{\Q \VS{4}Chuaq, Haq ŏi ta hnem hadròih da Haq;

\par }{\QB gèq bùa da Chuaq ŏi ta Plình;

\par }{\Q mat Haq hloi hloi ngan hnoq dìq dŏng;

\par }{\QB mat Haq ngan thù con mangai.


\par }{\Q \VS{5}Chuaq bàt thù mangai ta-atoq,

\par }{\QB mahaq git ca mangai dù broq xòt ngang.


\par }{\Q \VS{6}Haq ùc 'noh ngia ùnh khàng wa dahwèq ngèq tôq ca mangai dù,

\par }{\QB cayeo tôq padŏc aih bìac wì haq ep nhàn.


\par }{\BB \par }
{\Q \VS{7}Ma jah 'màng aih Chuaq aih ta-atoq.

\par }{\QB Haq loq waq trong ta-atoq;

\par }{\QB mangai lem jang jah hnoq hadrò Haq.




\par }\PsalmChap{12}{\SH Boc Plình Dèch Mangai Jah Claih ca Mangai Dù
\par }
{\D Đawit Achìh
\par }
{\Q \VerseOne{1}Chuaq ôi! Xìn dèch nhèn jah claih, ma jah 'màng aih mangai lùi Boc Plình pi ŏi i hòm,

\par }{\QB wa mangai wèq dèh bàu 'nhòng cô khoi hnhung enh nòi con mangai.


\par }{\Q \VS{2}Wì haq toq capoch cwàiq ca dabau.

\par }{\QB Wì haq khoi baiq manoh

\par }{\QB wa bàu pajìang ŏi jang blìa hacùng wì haq.


\par }{\BB \par }
{\Q \VS{3}Xìn Chuaq cat đac blìa hacùng ma 'noh bàu pajìang

\par }{\QB wa rapet ma loq catèh.


\par }{\Q \VS{4}Cla wì haq doi:

\par }{\QB “Nhèn jah 'blêq nhò hacùng cla nhèn,

\par }{\QB nhò rapet cla nhèn. Cabô broq craq wèq nhèn?”


\par }{\BB \par }
{\Q \VS{5}Chuaq doi:

\par }{\QB “Taiq bìac mangai ìuq 'bìq padit padiang wa bàu hràng da mangai nan,

\par }{\Q manàiq Au yòng,

\par }{\QB Au đòiq wì haq ŏi ta nòi hanình, aih nòi cla wì haq enh dìq jaq.”


\par }{\Q \VS{6}Bàu da Chuaq aih bàu hadròih,

\par }{\QB tìah ca 'bac khoi tapèh yàng bùh xam ùnh.


\par }{\BB \par }
{\Q \VS{7}Chuaq ôi! Ìh raq khoi wèq ban mangai 'bìq padit padiang.

\par }{\QB Xìn Ìh wèq ban nhèn jah claih ca wì 'nhòng cô trùh hloi hloi.


\par }{\Q \VS{8}Mangai dù èh jah lam hlài rìm nòi jò bìac

\par }{\QB dù jah padèch ta 'nhòng con mangai.




\par }\PsalmChap{13}{\SH Bàu Waiq Khàn Jùp Đò Jò Glàm Bìac Ranàc
\par }
{\D Đawit Achìh
\par }
{\Q \VerseOne{1}Chuaq ôi, Ìh hèt ca au dùnh dàng leq? Ìh hèt ca au hloi hloi ùh?

\par }{\QB Ìh bahlèp hadrò ca au dùnh jò leq?


\par }{\Q \VS{2}Au ep 'bìq xalep ta mahua yiang au dùnh dàng leq?

\par }{\QB Manoh au ep mango xèq ca hì ùh?

\par }{\QB Wì mangai ma git ca au ta'blêq ca au dùnh dàng leq?


\par }{\BB \par }
{\Q \VS{3}Ôi Chuaq, Ìh Boc Plình da au, xìn ngan hnoq au,

\par }{\QB xìn Ìh padreo hlài bàu ca au;

\par }{\Q xìn am can 'ngah ca mat au, tàng ùh,

\par }{\QB au cô ep cachìt 'mòh?


\par }{\Q \VS{4}Mangai tagit ca au doi: “Au khoi jah 'blêq haq”;

\par }{\QB mangai git ca au jah do jò hnoq au khoi cro.


\par }{\BB \par }
{\Q \VS{5}Mahaq au canòm nhò can xa-ŏch xam manoh loq waq da Ìh,

\par }{\QB manoh au manè lem bùi ŏi ta bìac dèch claih da Ìh.


\par }{\Q \VS{6}Au jah calêu padèch hiniq Chuaq,

\par }{\QB ma jah 'màng aih Haq khoi am bàc xôq ramŏt ca au.




\par }\PsalmChap{14}{\SH Bìac Blùng wa Bìac Dù da Con Mangai
\par }
{\D Đawit Achìh
\par }
{\Q \VerseOne{1}Mangai blùng hèm ta manoh, doi:

\par }{\QB “Ùh i ca Boc Plình.”

\par }{\Q Wì haq mangai amùa amach; wì haq khoi broq bìac amùa wa 'mèq 'mac;

\par }{\QB ta wì haq ùh i mangai leq broq bìac lem.


\par }{\BB \par }
{\Q \VS{2}Chuaq ŏi ta plình ngan con mangai,

\par }{\QB ngan thù i mangai leq i manoh loq 'nì;

\par }{\QB i mangai leq loq chaq Boc Plình ùh?


\par }{\Q \VS{3}Wì dìq dŏng khoi lac trong.

\par }{\QB Dìq wì haq khoi loh ca 'mèq 'mac;

\par }{\Q ùh i mangai leq broq lem, chaq mòiq ngai xôq ùh hnoq.


\par }{\BB \par }
{\Q \VS{4}Wì mangai dù aih dìq ùh 'nì loq 'mòh?

\par }{\QB Wì toq enh caq jàn da au tìah ca caq 'benh;

\par }{\QB wì haq ùh waiq dang Chuaq.


\par }{\Q \VS{5}Ngan tau, bìac yùq crè khoi gùp wì haq,

\par }{\QB ma jah 'màng aih Boc Plình ŏi pah 'nhòng mangai ta-atoq.


\par }{\Q \VS{6}Pì raliang đac bìac broq da mangai nan xa,

\par }{\QB mahaq Chuaq raq nòi hanình da wì haq.


\par }{\BB \par }
{\Q \VS{7}Ôi joq ngèh enh bìac dèch claih Is-ra-ên enh wang Siôn khoi jah trùh.

\par }{\QB Jò Chuaq khoi ahlài dèh jàn da haq enh nòi broq hapŏng khoi jah hlài,

\par }{\QB Jacôp jah lem bùi; Is-ra-ên jah lem bùi.




\par }\PsalmChap{15}{\SH Mangai Jah Tŏc ta Wang Hadròih
\par }
{\D Đawit Achìh
\par }
{\Q \VerseOne{1}Chuaq ôi, cabô jah ŏi ta hnem traiq cùh waiq da Ìh?

\par }{\QB Cabô jah tŏc ta wang hadròih Ìh?


\par }{\BB \par }
{\Q \VS{2}Aih mangai ma cadiang lam tiaq trong jang lem,

\par }{\QB broq tiaq trong ta-atoq

\par }{\Q wa capoch bàu joq 'nàng dèh ta manoh cla.


\par }{\QB \VS{3}Rapet haq ùh jò leq hloh bàu capoch troq mangai 'noiq;

\par }{\Q ùh broq bìac 'mèq 'mac dèh ca bua

\par }{\QB wa ùh 'noh bàu lech ca mangai haten hatìa.


\par }{\Q \VS{4}Haq khìn mangai ngang dù,

\par }{\QB mahaq padèch mangai loq iu crè ca Chuaq;

\par }{\Q jò khoi 'noh bàu pachac,

\par }{\QB 'nhac ca glàm bìac nan xa xôq ùh blòq bàu.


\par }{\Q \VS{5}Haq am wai 'bac mahaq ùh yŏc lòi,

\par }{\QB ùh nhàn 'bac rŏt manoh đòiq padit mangai ùh broq tôiq.

\par }{\BB \par }
{\Q Mangai leq broq bìac cô,

\par }{\QB aih mangai jah yòng cajap hloi hloi.




\par }\PsalmChap{16}{\SH Chuaq Aih Xôq Ramŏt ca Mangai Leq Canòm ca Haq
\par }
{\D Đawit Achìh
\par }
{\Q \VerseOne{1}Boc Plình ôi, xìn Ìh wèq ngan au,

\par }{\QB ma jah 'màng aih au canòm hanình ca Ìh.


\par }{\BB \par }
{\Q \VS{2}Au khoi doi ca Chuaq: “Ìh raq Chuaq da au;

\par }{\QB enh gùng ca Ìh au ùh i bìac lem cleq.”


\par }{\Q \VS{3}Mahaq 'bài mangai hadròih ta crŏng taneh,

\par }{\QB au padèch hiniq wì haq, đòiq bìac lem bùi da au nòi wì haq.


\par }{\Q \VS{4}Bìac manoh mango rai bàc da wì aih taiq khoi tiaq can kiac,

\par }{\QB au ùh dèch am bìac tadreo ca kiac da wì haq,

\par }{\QB hacùng au ùh padèch hiniq wì haq.


\par }{\BB \par }
{\Q \VS{5}Chuaq raq xôxech wa doi chrŏng da au;

\par }{\QB Haq wèq ban cùng hang da au.


\par }{\Q \VS{6}Chuaq khoi acang am ca au nòi taneh dìq jaq jìang,

\par }{\QB xôxech da au joq 'nàng lem lình.


\par }{\BB \par }
{\Q \VS{7}Au manè pôi Chuaq, Haq hloi hloi pariaq au;

\par }{\QB joq 'màng aih, jò damang manoh au xôq pariaq cla au.


\par }{\Q \VS{8}Au hloi hloi đòiq Chuaq ŏi enh ngìa ca au,

\par }{\QB Haq ŏi pah 'ma au, au ùh hìaq i jò leq 'bìq tadroq manoh.


\par }{\BB \par }
{\Q \VS{9}'Màng aih manoh au lem bùi,

\par }{\QB wa dìq ca mahua yiang au bùi;

\par }{\QB chac au jah ŏi catèm.


\par }{\Q \VS{10}Ma jah 'màng aih Ìh ùh cađac mahua yiang au loh ŏi hloi ta ralùng hanang,

\par }{\QB wa hadai ùh đòiq Mangai Hadròih da Ìh 'bìq om hech ta ralùng hanang.


\par }{\Q \VS{11}Ìh jah am ca au jah loq trong da can rìh;

\par }{\QB enh ngìa Ìh i can bùi bình halùih; ta tì pah 'ma ca Ìh,

\par }{\QB i can lem bùi hloi hloi.




\par }\PsalmChap{17}{\SH Waiq Xìn Chuaq Dŏih Dèch Enh Wì Padit Padiang
\par }
{\D Đawit Achìh
\par }
{\Q \VerseOne{1}Chuaq ôi, xìn tamàng bìac ta-atoq,

\par }{\QB tamàng bàu waiq dang;

\par }{\Q halang don tamàng bàu loh enh blìa hacùng

\par }{\QB ùh jò leq amòng.


\par }{\Q \VS{2}Xìn Chuaq, Ìh hadrah am ca au,

\par }{\QB ma jah 'màng aih mat Ìh ngan hadrah tiaq trong lem jang.


\par }{\BB \par }
{\Q \VS{3}Chuaq khoi ngan hnoq manoh au;

\par }{\QB Ìh khoi thia hmàih jò damang;

\par }{\Q Ìh khoi ngan hnoq manoh au hi khoi ùh chaq hnoq tôiq cleq;

\par }{\QB au khoi 'nac ta manoh ùh broq tôiq xam bàu capoch.


\par }{\Q \VS{4}Bìac da con mangai crŏng taneh,

\par }{\QB nhò bàu anoi da Ìh,

\par }{\QB au khoi wìa hangai ca mangai broq xòt ngang.


\par }{\Q \VS{5}Au khoi cadiang lam cajap tiaq trong da Chuaq,

\par }{\QB jènh au ùh hìaq loq lia tacro.


\par }{\BB \par }
{\Q \VS{6}Boc Plình ôi, au creo dang Ìh, ma jah 'màng aih au loq Ìh jah tèu hlài au;

\par }{\QB xìn Ìh cachình don tamàng bàu waiq khàn da au.


\par }{\Q \VS{7}Waiq Chuaq ma jah dèch claih,

\par }{\QB xìn patô 'noh can xa-ŏch xam manoh loq waq dìq jaq càn caiq da Ìh ca mangai loq canòm hanình ca tì pah 'ma Ìh;

\par }{\QB dèch wì claih enh mangai ma git ca wì haq.


\par }{\Q \VS{8}Xìn Chuaq wèq ban au tìah ca wèq ban dèh clong mat cla Ìh,

\par }{\QB xìn cadoc au enh ca'nàm ca panan Chuaq,


\par }{\Q \VS{9}đòiq jah claih ca wì ma tacaq ca au,

\par }{\QB claih ca wì ma git 'nang dudan ca au.


\par }{\BB \par }
{\Q \VS{10}Wì khoi clenh manoh ùh mòn cleq

\par }{\QB wa hacùng wì toq capoch bàu padèch dađeh.


\par }{\Q \VS{11}Wì hnan au khoi tem wa wì ŏi dudan au;

\par }{\QB wì khoi chrìh ngan đòiq ca'nhùc au cro.


\par }{\Q \VS{12}Haq tìah ca baco hlari hrah ca caq hanùm,

\par }{\QB tìah ca baco hadròng achop enh nòi hlèp.


\par }{\BB \par }
{\Q \VS{13}Chuaq ôi, xìn yòng beq,

\par }{\QB nhò chang gùm Ìh xìn dèch au claih enh mangai dù.


\par }{\Q \VS{14}Chuaq ôi, toq tì Ìh jah dèch au claih enh mangai 'màng cô;

\par }{\QB aih wì mangai da crŏng taneh ma chaq bìac baha da wì haq jah 'mòi ta 'nhòng cô raq.

\par }{\Q Wì haq lem manoh i 'bài con caiq,

\par }{\QB èh wì haq đòiq hloi cùng hang cla da con caiq wì haq.


\par }{\BB \par }
{\Q \VS{15}Mahaq phàn da au, nhò bìac ta-atoq au jah hnoq hadrò Chuaq;

\par }{\QB jò au rìu, au jah bùi lem taiq khoi jah ngan ca ro cla Chuaq.




\par }\PsalmChap{18}{\SH Bàu Manè Boc Plình Taiq Khoi Jah Dŏih Dèch Enh Tì Bùa Saulò
\par }
{\D Đawit Achìh
\par }
{\Q \VerseOne{1}Chuaq ôi, au loq waq ca Ìh; Ìh raq padren dêh da au.


\par }{\BB \par }
{\Q \VS{2}Chuaq hmu càn au, hmu panàt da au, Haq dèch claih au.

\par }{\QB Boc Plình da au, wang hmu đòiq au canòm hanình;

\par }{\QB Haq khìan au, aki dèch claih au, nòi hagao hagình cajap da au.


\par }{\BB \par }
{\Q \VS{3}Au creo dang Chuaq, Haq đang ca au manè padràu,

\par }{\QB èh au jah claih enh wì ma git ca au.


\par }{\Q \VS{4}Caxi da bìac cachìt rahnich yŏc au,

\par }{\QB habùh da bìac raliang piang broq ca au yùq crè.


\par }{\Q \VS{5}Caxi ralùng hanang 'bùbanh ca au,

\par }{\QB hlàm da can cachìt tang enh ngìa ca au.


\par }{\BB \par }
{\Q \VS{6}Ta jò xa nan, au dang creo ca Chuaq.

\par }{\QB Au creo dang taiq Haq Boc Plình da au; enh Hnem Cùh Waiq da Haq,

\par }{\Q Haq tamàng bàu da au, bàu creo dang da au trùh enh ngìa ca Haq,

\par }{\QB mùt don Haq.


\par }{\Q \VS{7}Jò aih plì taneh ra'nhùn.

\par }{\QB Xèm da 'bài wang hadai tadroq wa tarìt,

\par }{\QB ma jah 'màng aih Boc Plình khoi loh nòih.


\par }{\Q \VS{8}Nhòi plôh loh enh mùh Haq,

\par }{\QB ùnh đòiq bùh cheo tŏc enh hacùng Haq,

\par }{\QB enh Haq ùnh cachah cheo dêh.


\par }{\Q \VS{9}Haq pèh 'bài lòp plình, hi khoi Haq loh;

\par }{\QB 'bài yùc gam lam ti capiang jènh Haq.


\par }{\Q \VS{10}Còi chê-ru-bim Haq pan,

\par }{\QB yŏc panan cayeo Haq gliang.


\par }{\Q \VS{11}Haq yŏc 'mù can clam broq mù cabàn Dađeh,

\par }{\QB yŏc diac gam gôiq, yùc habàu habùt broq ngè glàp.


\par }{\Q \VS{12}Enh ngìa Haq, i can ca-ah

\par }{\QB wa yùc 'noh loh preo wa ùnh cachah.


\par }{\Q \VS{13}Chuaq hadai broq loh cađah ŏi ta plình.

\par }{\QB Chuaq Boc Plình ma Yi Ha'nhèq 'noh bàu capoch.


\par }{\Q \VS{14}Haq penh 'noh rang, broq ca wì ma git ca au parai pariang;

\par }{\QB Haq broq cađah broq ca wì loh pac lac.


\par }{\Q \VS{15}Chuaq ôi, nhò bàu lech da Ìh,

\par }{\QB wa hòi hihèm dêh loh enh hacùng Ìh,

\par }{\Q driah nòi ma dìq jaq jrùq da diac raxìq khoi loh enh gùng,

\par }{\QB tagùq xèm da plì taneh hadai khoi rahòng.


\par }{\BB \par }
{\Q \VS{16}Enh 'nhèq Chuaq 'noh tì rùp yŏc au,

\par }{\QB dèch au jah tŏc khoi enh nòi diac jrùq.


\par }{\Q \VS{17}Haq dèch au claih enh wì ma dêh padren git ca au,

\par }{\QB enh wì mangai git ca au, taiq au ùh nui ta'blêq wì.


\par }{\Q \VS{18}Wì trùh đòiq tabroq ca au ta hì au glàm bìac raliang ralàc,

\par }{\QB mahaq Chuaq wèq ban au.


\par }{\Q \VS{19}Haq 'ràng au trùh nòi rùng anàh, Chuaq dèch au claih taiq Haq loq waq ca au.


\par }{\BB \par }
{\Q \VS{20}Chuaq baha ca au tiaq bìac ta-atoq da au;

\par }{\QB Haq ca'naih hlài xôq ca au taiq tì hreo lem da au.


\par }{\Q \VS{21}Taiq au khoi wèq tiaq trong da Chuaq,

\par }{\QB ùh broq bìac dù, wa ùh lam hangai ca Boc Plình da au.


\par }{\Q \VS{22}Ma jah 'màng aih dìq ca ranenh da Chuaq ŏi enh ngìa ca au;

\par }{\QB au ùh cađac tiaq mòiq ranenh leq da Haq.


\par }{\Q \VS{23}Enh ngìa ca Chuaq ùh bìac cleq jah trech au.

\par }{\QB Au khoi wèq dađeh đòiq ùh broq tôiq.


\par }{\Q \VS{24}Ma jah 'màng aih Chuaq am xôq ca au tiaq bìac ta-atoq da au,

\par }{\QB tiaq bìac broq lem hreo da tì au enh ngìa ca Haq.


\par }{\BB \par }
{\Q \VS{25}Ca mangai i manoh loq xa-ŏch, Chuaq pa'noh manoh Dađeh xa-ŏch.

\par }{\QB Ca mangai lem jang, Haq patô Dađeh lem jang.


\par }{\Q \VS{26}Ca mangai hreo lem, Chuaq Haq patô Dađeh hreo lem,

\par }{\QB mahaq ca mangai leq manoh ùh lem jang, Chuaq jah patô Dađeh xam manoh gràm padràng.


\par }{\Q \VS{27}Ma jah 'màng aih Chuaq dèch mangai loq paha'neq dađeh,

\par }{\QB mahaq ca'nìh mangai i mat loq catèh.


\par }{\Q \VS{28}Chuaq ôi, Ìh khoi bùh đen da au, Ìh joq 'nàng Boc Plình da au.

\par }{\QB Ìh xreo 'ngah nòi clam da au.


\par }{\Q \VS{29}Ma jah 'màng aih, nhò Ìh au jah ta'blêq ca lù lình ma git ca au;

\par }{\QB nhò Boc Plình da au, au jah heo pagia wì haq.
 

\par }{\BB \par }
{\Q \VS{30}Trong da Boc Plình joq lem jang gêh tôm.

\par }{\QB Bàu da Chuaq aih bàu khòh canòm joq 'nàng.

\par }{\Q Haq khìan

\par }{\QB ca mangai leq loq canòm hanình ca Haq.


\par }{\Q \VS{31}Ma jah 'màng aih enh gùng Boc Plình, cabô broq Chuaq?

\par }{\QB Cabô broq wang hmu enh gùng ca Boc Plình?


\par }{\Q \VS{32}Boc Plình Haq raq tah tam padren ca au,

\par }{\QB broq ca trong au jah lem lình dìq dŏng.


\par }{\Q \VS{33}Chuaq broq ca jènh au jah yòng cajap tìah ca jènh jŏi,

\par }{\QB broq au jah yòng cajap ta nòi ha'nhèq da cla au.


\par }{\Q \VS{34}Chuaq hnài axràm ca tì au jah dêh đòiq padon ca bìac tajêh poh,

\par }{\QB đòiq cŏng au jah gang đòiq nui 'nac panenh broq xam đùng.


\par }{\Q \VS{35}Chuaq khoi am ca au khìan dèch claih da Ìh,

\par }{\QB tì pah 'ma da Ìh dèch au yòng,

\par }{\QB manoh habùat da Ìh broq au jah i 'bang tìang.


\par }{\Q \VS{36}Chuaq broq rùng trong cadiang lam da au,

\par }{\QB đòiq jènh au ùh hìaq 'bìq lia.


\par }{\BB \par }
{\Q \VS{37}Au hnan wì ma git ca au, hi jah tem;

\par }{\QB au ùh wìh hlài tàng ùh broq gêh raliang đac ca wì haq.


\par }{\Q \VS{38}Au jêh wì haq đòiq wì haq ùh jah yòng.

\par }{\QB Wì dìq cro enh 'neq ca jènh au.


\par }{\Q \VS{39}Chuaq tah am padren dêh ca au đòiq tabroq poh,

\par }{\QB broq ca wì ma tabroq ca au cro enh 'neq ca jènh au.


\par }{\Q \VS{40}Ìh broq ca wì ma git ca au tawìh cadàu hangai ca au;

\par }{\QB au raliang đac wì mangai ma git ca au.


\par }{\Q \VS{41}Wì haq creo dang, mahaq ùh i cabô trùh wiang.

\par }{\QB Wì dang Chuaq mahaq Chuaq ùh tèu wì.


\par }{\Q \VS{42}Au jêh wì haprah tìah ca blo enh ngìa ca cayeo,

\par }{\QB hapùih wì haq loh tìah ca blo ta trong.


\par }{\Q \VS{43}Chuaq khoi dèch au jah claih khoi ca jàn broq manhài;

\par }{\QB Chuaq dèch au broq gàu ca rìm diac, jàn au ùh canao jah patìh ca au.


\par }{\Q \VS{44}Bu tàng bàu au capoch, wì haq khoi iu tiaq;

\par }{\QB 'bài mangai Diac 'noiq yùq crè tarìt enh ngìa ca au.


\par }{\Q \VS{45}'Bài mangai Diac 'noiq yùq crè tarìt,

\par }{\QB loh khoi enh nòi canòm hanình da wì haq.


\par }{\BB \par }
{\Q \VS{46}Chuaq rìh hloi hloi, Haq Hmu Càn đang ca jah padèch ta 'nhèq!

\par }{\QB Boc Plình Haq Chuaq dèch claih au,

\par }{\QB Haq đang ca jah calêu manè wa dèch ha'nhèq.


\par }{\Q \VS{47}Boc Plình, Haq jêh chao thai ca au,

\par }{\QB broq ca jàn Diac 'noiq loq iu yùq ca au.


\par }{\Q \VS{48}Chuaq dèch au jah claih enh mangai ma git ca au,

\par }{\QB padèch au ha'nhèq ca wì ma tajraq hlài ca au,

\par }{\QB dèch au jah claih ca wì ma xòt ngang.


\par }{\Q \VS{49}Taiq 'màng aih au jah padèch hiniq Chuaq ta'ne dìq Diac,

\par }{\QB èh au calêu dèch hiniq Ìh ta rìm nòi au jah lam.


\par }{\BB \par }
{\Q \VS{50}Chuaq khoi am ca bùa Haq khoi dèch jah padèch ha'nhèq.

\par }{\QB Haq patô can xa-ŏch xam manoh loq waq ca mangai Haq khoi xùt dàu,

\par }{\QB aih am ca Đawit wa xinoi da Đawit jah xôq hloi hloi.




\par }\PsalmChap{19}{\SH Bìac Broq Da Boc Plình
\par }
{\D Đawit Achìh
\par }
{\Q \VerseOne{1}Plình anoi 'noh bìac 'ngah 'ngai da Boc Plình, mat mahì,

\par }{\QB mat khê, mat halŏng ta plình patô 'noh cwìang itai tì Haq broq.


\par }{\Q \VS{2}Hì cô trùh hì da èh anoi 'noh bàu hnài,

\par }{\QB wa mang cô trùh mang da èh anoi 'noh bìac loq 'nì.


\par }{\Q \VS{3}Ùh i ca atêh bàu, ùh i ca bàu capoch,

\par }{\QB ùh lah tàng bàu wì haq.


\par }{\Q \VS{4}Mahaq bàu 'noh da wì haq khoi pachaq jàp crŏng taneh,

\par }{\QB bàu 'noh da wì haq tanam trùh xèm plình.

\par }{\Q Chuaq khoi broq traiq ca mat mahì ŏi 'ne plình.


\par }{\QB \VS{5}Mat mahì tìah ca con ŏng loh enh adùq ta'nèp,

\par }{\QB tìah ca mangai dêh padren jò cadàu thì.


\par }{\Q \VS{6}Mat mahì tŏc enh gàu plình

\par }{\QB cô cadàu clìh enh cloh plình tau,

\par }{\QB ùh i cleq jah tàt hòi tôq da haq.


\par }{\BB \par }
{\Q \VS{7}Ranenh da Chuaq aih joq lem lình gêh tôm,

\par }{\QB jah parìh hlài can rìh da mahua yiang,

\par }{\Q bàu hnài da Chuaq joq đang ca canòm,

\par }{\QB jah broq mangai blùng loh ca rabiaq.


\par }{\Q \VS{8}Trong broq troq da Chuaq aih joq lem jang,

\par }{\QB broq ca manoh mangai jah lem bùi;

\par }{\Q bàu thê rabiaq da Chuaq aih hadròih,

\par }{\QB broq 'ngah ca mat.


\par }{\Q \VS{9}Bìac loq yùq crè ca Chuaq aih lem hreo,

\par }{\QB jah ŏi i hloi hloi.

\par }{\Q Bìac hadrah ca Chuaq aih joq 'nàng,

\par }{\QB wa dìq ta-atoq.


\par }{\BB \par }
{\Q \VS{10}Dìq ca bìac aih lem yi hnao ca wang 'nàng,

\par }{\QB yi hnao ca wang khoi bùh ta ùnh;

\par }{\Q nhim yi hnao ca diac xùt,

\par }{\QB yi hnao ca diac xùt hatôh loh dèh enh tot da xùt.


\par }{\Q \VS{11}Yi hnao ca aih hòm, nhò ranenh aih hapŏng Ìh jah pa'yèp.

\par }{\QB Mangai leq loq dì tiaq ranenh aih, èh jah bìac baha càn.


\par }{\Q \VS{12}Cabô ma jah loq tôiq ma hlèp ta manoh?

\par }{\QB Xìn Chuaq baxŏng tôiq khoi hlèp ta manoh au.


\par }{\Q \VS{13}Chuaq ôi, xìn wèq hapŏng Ìh cô jah claih ca bìac to broq tôiq,

\par }{\QB xìn paq đòiq ca tôiq lôi aih wèq cwìang au,

\par }{\Q èh au ùh hìaq i bìac đang ca trech

\par }{\QB wa au hadai jah baxŏng tôiq càn.


\par }{\BB \par }
{\Q \VS{14}Waiq Chuaq, Ìh joq 'nàng Hmu xèm wa Chuaq Rŏt Dèch Hlài au.

\par }{\QB Waiq xìn bàu capoch da au wa manoh hèm haboq da au

\par }{\QB jah broq lem manoh Ìh.




\par }\PsalmChap{20}{\SH Waiq Xìn Boc Plình Am Jah Ta'blêq
\par }
{\D Đawit Achìh
\par }
{\Q \VerseOne{1}Waiq xìn Chuaq tèu bàu ìh jò ìh glàm bìac nan xa!

\par }{\QB Waiq hiniq Boc Plình da Jacôp wèq ban ìh.


\par }{\Q \VS{2}Waiq xìn Haq 'ràng am bìac jùp đò enh nòi hadròih da Haq,

\par }{\QB èh 'ràng am bìac pa'nhrang ca ìh trùh enh Jê-ru-sa-lem.


\par }{\Q \VS{3}Waiq xìn Haq ùh hèt dìq ca ngè tadreo ìh ma khoi dèch am ca Haq,

\par }{\QB èh nhàn yŏc ngè tadreo bùh da ìh.


\par }{\Q \VS{4}Waiq Haq am ca ìh bìac cleq manoh ìh enh waq

\par }{\QB wa broq gêh rìm bìac cleq ìh enh broq gêh.


\par }{\Q \VS{5}Nhèn jah cachech bùi jò ìh khoi jah 'blêq,

\par }{\QB canòm ca hiniq Boc Plình nhèn dèch hla cò nhèn.

\par }{\BB \par }
{\Q Waiq Chuaq broq gêh dìq ca bìac ìh khoi xìn Haq.


\par }{\BB \par }
{\Q \VS{6}Manàiq au khoi loq

\par }{\QB Chuaq wiang ti mangai Haq khoi xùt dàu.

\par }{\Q Enh plình hadròih Chuaq padreo hlài bàu

\par }{\QB ca haq xam cwìang itai da tì pah 'ma Haq.


\par }{\Q \VS{7}'Nah ngai canòm dèh ca xê axêh, 'nah ngai canòm dèh ca axêh jò tajêh.

\par }{\QB Mahaq nhèn canòm ca cwìang itai da Chuaq, Boc Plình da nhèn.


\par }{\Q \VS{8}Wì haq khoi cùp gàu hi ta cro,

\par }{\QB mahaq nhèn jah yòng cajap!


\par }{\Q \VS{9}Chuaq ôi! Xìn dèch.

\par }{\QB Waiq xìn Bùa tèu bàu jò nhèn dang creo.




\par }\PsalmChap{21}{\SH Manè Pôi Boc Plình Khoi Dŏih Dèch
\par }
{\D Đawit Achìh
\par }
{\Q \VerseOne{1}Waiq Chuaq, nhò padren dêh da Ìh ma bùa jah lem bùi,

\par }{\QB nhò bìac dèch claih Ìh ma bùa jah manè bùi ta manoh.


\par }{\BB \par }
{\Q \VS{2}Ìh khoi am ca haq rìm bìac haq ma ngèh enh.

\par }{\QB Ìh hadai ùh hangah ca bìac haq ma dang xìn Ìh.


\par }{\Q \VS{3}Ma jah 'màng aih Ìh dìh yŏc haq xam xôq ramŏt;

\par }{\QB Ìh pacôi ca haq cadoh bùa broq xam wang.


\par }{\Q \VS{4}Haq xìn Ìh can rìh, Ìh khoi am ca haq.

\par }{\QB Ìh am tam ca haq jah rìh halình dùnh.


\par }{\Q \VS{5}Nhò bìac dèch claih da Ìh, haq jah 'bang tìang caiq càn.

\par }{\QB Ìh caxùnh ca haq can rahù ranhòm.


\par }{\Q \VS{6}Joq 'nàng Ìh am ca haq hloi hloi jah xôq ramŏt,

\par }{\QB enh ngìa ca Ìh haq jah i bìac lem bùi.


\par }{\Q \VS{7}Ma jah 'màng aih bùa canòm nhò ca Chuaq;

\par }{\QB nhò can xa-ŏch xam manoh loq waq da Chuaq ma Yi Ha'nhèq,

\par }{\QB haq ùh jò leq 'bìq dalàc.


\par }{\BB \par }
{\Q \VS{8}Tì da Ìh jah rùp dìq ca wì ma tajraq hlài ca Ìh,

\par }{\QB wa tì pah 'ma da Ìh jah wèq cwìang dìq ca wì ma git ca Ìh.


\par }{\Q \VS{9}Jò can nòih da Chuaq loh,

\par }{\QB Ìh jah broq ca wì haq cheo tìah ca tanùh ùnh;

\par }{\Q ta can nòih Ìh, Ìh jah lŏn wì haq,

\par }{\QB ùnh jah cheo đac wì haq.


\par }{\Q \VS{10}Ìh jah jêh đac con xau wì haq khoi ca crŏng taneh

\par }{\QB wa palùch đac xinoi wì haq enh xinoi con mangai.


\par }{\Q \VS{11}'Nhac ca wì haq hatình ca dabau broq pađim 'mèq tajraq hlài ca Ìh,

\par }{\QB èh bìac ngang dù aih ùh jò leq jah broq gêh.


\par }{\Q \VS{12}Ma jah 'màng aih Ìh jah broq ca wì wìh crŏng cadàu mot

\par }{\QB taiq panenh ìh khoi hyot 'nac ta hadrò wì haq.


\par }{\BB \par }
{\Q \VS{13}{\ND{Chuaq
}} ôi, Ìh jah padèch ha'nhèq xam padren dêh da Ìh;

\par }{\QB Nhèn jah calêu manè Ìh taiq can cwìang itai da Ìh.




\par }\PsalmChap{22}{\SH Creo Dang Chuaq Taiq Glàm Bìac Nan Xa
\par }
{\D Đawit Achìh
\par }
{\Q \VerseOne{1}Boc Plình da au ôi! Boc Plình da au ôi! Gleq Ìh ma cađac au?

\par }{\QB Gleq Ìh ma hangai ca au?

\par }{\QB Gleq Ìh ùh dŏih dèch au, hadai ùh tàng bàu hràng da au?


\par }{\Q \VS{2}Ôi Boc Plình da au! Rìm hì au dang creo, mahaq Ìh ùh tèu bàu au,

\par }{\QB trùh hloi jò damang au hadai ùh padài.


\par }{\BB \par }
{\Q \VS{3}Mahaq Ìh Hadròih,

\par }{\QB Ìh khoi jah dèch ha'nhèq ta'ne bàu calêu manè bùi da jàn Is-ra-ên.


\par }{\Q \VS{4}Boc yaq nhèn khoi canòm ca Ìh;

\par }{\QB wì khoi lùi Ìh, Ìh khoi dèch wì haq.


\par }{\Q \VS{5}Wì khoi creo dang Ìh, Ìh khoi dèch wì claih;

\par }{\QB wì khoi lùi canòm Ìh, èh wì ùh hìaq rawòi.


\par }{\BB \par }
{\Q \VS{6}Mahaq au cô hadrùng, ùh xài mangai,

\par }{\QB 'bìq con mangai jù lê, 'bìq con mangai cadròt.


\par }{\Q \VS{7}Dìq ca mangai leq hnoq au xôq jù lê,

\par }{\QB ca'bèn hacùng, ngu ngìu gàu rai doi:


\par }{\Q \VS{8}“Haq khoi canòm ca Chuaq

\par }{\QB đòiq Chuaq dèch haq,

\par }{\Q ma jah 'màng aih Chuaq bùi manoh ca haq,

\par }{\QB đòiq Chuaq dèch haq.”


\par }{\BB \par }
{\Q \VS{9}Mahaq Ìh raq Chuaq khoi 'noh au loh enh cliac miq,

\par }{\QB broq au jah catèm jò au cùi ùq tôh dèh miq. miq.


\par }{\Q \VS{10}Enh jò khoi xa-ông, au khoi jah jao ca Ìh;

\par }{\QB Enh jò loh enh cliac miq, Ìh broq Boc Plình da au.


\par }{\BB \par }
{\Q \VS{11}Mahaq Chuaq ôi, xìn Ìh paq hangai ca au,

\par }{\QB ma jah 'màng aih bìac xa nan khoi trùh hatenh,

\par }{\QB ùh i ca bô jùp đò au.


\par }{\BB \par }
{\Q \VS{12}Bàc 'bo calô khoi dudan ca au,

\par }{\QB 'bài 'bo calô xòt ngang enh Basan khoi wawenh ca au.


\par }{\Q \VS{13}Wì haq hah hacùng caiq ta'nhùq au,

\par }{\QB tìah ca baco hlari ca-ùm jò haq hich hanùm.


\par }{\Q \VS{14}Au khoi 'bìq ùc 'noh tìah ca diac;

\par }{\QB caxènh au pi hatop,

\par }{\Q plì nòih au tìah ca jrình,

\par }{\QB khoi hach adia enh dalam ca au.


\par }{\Q \VS{15}Padren au croh crenh tìah ca ha'nah bitùng,

\par }{\QB rapet au hatop ca caxènh kiang;

\par }{\QB Chuaq khoi đòiq au ta nòi blo taneh da can cachìt.


\par }{\BB \par }
{\Q \VS{16}Ma jah 'màng aih lù coq khoi dudan ca au;

\par }{\QB wa lù mangai ngang dù khoi wawenh ca au.

\par }{\QB Wì haq khoi bìt hlùh tì wa jènh au.


\par }{\Q \VS{17}Jò aih au jah rèn dìq caxènh au.

\par }{\QB Mangai git paglang mat càn đòiq ngan au.


\par }{\Q \VS{18}Wì axong ca dabau eo yôh au,

\par }{\QB pàih panàih đòiq yŏc eo enh trom da au.


\par }{\BB \par }
{\Q \VS{19}Mahaq Chuaq ôi, xìn paq hangai ca au,

\par }{\QB Ìh joq 'nàng padren dêh da au, xìn renh trùh đòiq dèch claih au.


\par }{\Q \VS{20}Xìn dèch mahua yiang au claih enh chang gùm wì haq,

\par }{\QB wa 'nhòng rìh au jah claih khoi ca 'bài coq cô.


\par }{\Q \VS{21}Xìn dèch au claih ca hacùng 'bài baco cô,

\par }{\QB dèch au claih enh aki 'bài 'bo brì.


\par }{\BB \par }
{\Q \VS{22}Au jah anoi 'noh bìac Ìh ca wì oh daq au,

\par }{\QB jah manè padèch hiniq Ìh ta'ne 'bài mangai tagop.


\par }{\Q \VS{23}Ôi 'bài mangai loq yùq crè ca Chuaq, calêu manè hiniq Haq beq.

\par }{\QB Ôi 'bài con xau da Jacôp, padèch hiniq Haq ha'nhèq beq.

\par }{\QB Ôi xinoi da Is-ra-ên phai loq iu crè ca Haq oq.


\par }{\Q \VS{24}Ma jah 'màng aih Chuaq ùh jù lê,

\par }{\QB hadai ùh ramòt bìac nan xa da mangai chìuq nan xa,

\par }{\Q hadai ùh cadoc dađeh khoi ca haq;

\par }{\QB mahaq jò wì creo dang xìn Chuaq jùp đò wa tamàng bàu.


\par }{\BB \par }
{\Q \VS{25}Au jah padèch manè hiniq Chuaq ŏi ta'ne tagop mangai bàc,

\par }{\QB au jah broq gêh bàu pachac au enh ngìa ca mangai loq yùq crè ca Chuaq.


\par }{\Q \VS{26}'Bài mangai pa hamoq jah caq panàc rìm hì;

\par }{\QB mangai chaq Chuaq jah calêu padèch hiniq Haq.

\par }{\QB Manoh wì bình halùih bìac lem bùi hloi hloi.


\par }{\BB \par }
{\Q \VS{27}Jàp crŏng taneh jah hmàng,

\par }{\QB èh wìh hlài tiaq Chuaq.

\par }{\Q Jò aih èh dìq ca jàn rìm Diac

\par }{\QB jah cùh waiq enh ngìa ca Haq.


\par }{\Q \VS{28}Ma jah 'màng aih bìac wèq cwìang aih bìac da Chuaq,

\par }{\QB Haq wèq cwìang enh 'nhèq ca rìm Diac.


\par }{\BB \par }
{\Q \VS{29}Đòiq mangai padrŏng can ŏi crŏng taneh caq hiniang wa cùh waiq Chuaq.

\par }{\QB Dìq mangai ŏi rìh cùp gàu cùh waiq Haq,

\par }{\QB aih dìq con mangai lùch èh wìa blo taneh.


\par }{\Q \VS{30}Mòiq xinoi jah patìh ca Chuaq;

\par }{\QB wì jah anoi hlài bìac Chuaq ca 'nhòng atìq.


\par }{\Q \VS{31}Wì haq jah anoi pa'noh hlài bìac ta-atoq da Chuaq

\par }{\QB ca 'nhòng ma jah xa-ông atìq, doi:

\par }{\QB Aih bìac Chuaq khoi broq.




\par }\PsalmChap{23}{\SH Chuaq Wèq Ban Au Tìah ca Mangai Ban Trìu
\par }
{\D Đawit Achìh
\par }
{\Q \VerseOne{1}Chuaq wèq ban au, tìah ca mangai ban trìu,

\par }{\QB au ùh thìuq cleq.


\par }{\Q \VS{2}Haq thê au padài nòi đùng nhat xenh lem,

\par }{\QB ajèn au trùh nòi i diac lem catèm.


\par }{\Q \VS{3}Haq ha'naoq hlài mahua yiang au,

\par }{\QB ajèn au lam tiaq trong ta-atoq taiq hiniq Haq.


\par }{\Q \VS{4}'Nhac ca lam nòi thòng da can cachìt,

\par }{\QB au xôq ùh yùq crè,

\par }{\Q ma jah 'màng aih Ìh ŏi ti au.

\par }{\QB Long dùi wa long canhra da Ìh alòng au.
 

\par }{\BB \par }
{\Q \VS{5}Chuaq don ca au dahwèq caq enh ngìa ca wì ma git ca au;

\par }{\QB Ìh am xôq ca au; doi chrŏng au jah bình halùih.


\par }{\Q \VS{6}Joq 'màng aih, khôn khaoq wa can xa-ŏch xam manoh loq waq jah

\par }{\QB ŏi ti au rìm hì da can rìh au,

\par }{\Q wa au jah ŏi ta hnem Chuaq

\par }{\QB trùh hloi hloi.




\par }\PsalmChap{24}{\SH Chuaq, Haq Bùa 'Ngah 'Ngai
\par }
{\D Đawit Achìh
\par }
{\Q \VerseOne{1}Crŏng taneh wa rìm bìac ma ŏi ta crŏng taneh;

\par }{\QB Crŏng taneh wa rìm ngai ma rìh ta crŏng taneh, dìq da Chuaq.


\par }{\Q \VS{2}Ma jah 'màng aih Chuaq khoi broq xèm da crŏng taneh enh 'nhèq ca diac raxìq,

\par }{\QB wa enh 'nhèq ca 'bài cròng diac.


\par }{\BB \par }
{\Q \VS{3}Cabô jah tŏc ta wang da Chuaq?

\par }{\QB Cabô nui yòng ta nòi hadròih da Haq?


\par }{\Q \VS{4}Aih mangai i tì lem hreo wa manoh hadròih,

\par }{\QB mangai ùh đòiq dèh mahua yiang dađeh

\par }{\QB tiaq trong dech 'ngwan, mangai ùh pachac amòng.


\par }{\BB \par }
{\Q \VS{5}Mangai aih jah nhàn yŏc xôq ramŏt enh Chuaq,

\par }{\QB wa bìac ta-atoq enh Boc Plình, Haq ma dèch claih haq.


\par }{\Q \VS{6}Aih xinoi da mangai loq chaq Chuaq,

\par }{\QB aih 'bài mangai loq chaq Chuaq da Jacôp.


\par }{\BB \par }
{\Q \VS{7}Ôi 'bài ngo, dèch gàu beq,

\par }{\QB ôi 'bài 'màng enh calah nèh,

\par }{\QB dèch ma ha'nhèq beq đòiq Bùa 'ngah 'ngai mùt ŏi!


\par }{\Q \VS{8}Bùa 'ngah 'ngai cô cabô?

\par }{\QB Aih raq Chuaq i cwìang itai,

\par }{\QB Chuaq ma i padren dêh nòi tajêh poh.


\par }{\Q \VS{9}Ôi 'bài ngo dèch gàu beq,

\par }{\QB ôi 'bài 'màng enh calah nèh,

\par }{\QB dèch ma ha'nhèq beq đòiq Bùa 'ngah 'ngai mùt ŏi!


\par }{\Q \VS{10}Bùa 'ngah 'ngai cô cabô?

\par }{\QB Aih raq Chuaq ma wèq dìq ca 'bình lình plình,

\par }{\QB Haq Bùa da 'ngah 'ngai.




\par }\PsalmChap{25}{\SH Waiq Khàn Đòiq Chuaq Jah Jùp Đò, Ajènh Trong Wa Jah Baxŏng Tôiq
\par }
{\D Đawit Achìh
\par }
{\Q \VerseOne{1}Chuaq ôi,

\par }{\QB au atŏc dèh mahua yiang enh ngìa ca Ìh.


\par }{\BB \par }
{\Q \VS{2}Boc Plình ôi! Au canòm lùi Ìh,

\par }{\QB xìn paq am au camaih,

\par }{\QB paq am wì ma git ca au jah 'blêq au.


\par }{\Q \VS{3}Joq 'màng aih,

\par }{\QB dìq ca mangai leq canòm ca Chuaq,

\par }{\Q ùh hìaq 'bìq camaih,

\par }{\QB mahaq 'bài mangai loq blàq blènh jah 'bìq camaih.


\par }{\BB \par }
{\Q \VS{4}Chuaq ôi, xìn am au jah loq trong lam Ìh enh,

\par }{\QB xìn hnài au loq rìm trong da Ìh.


\par }{\Q \VS{5}Xìn ajènh au lam ta nòi bàu joq 'nàng da Ìh wa hnài au;

\par }{\QB Ma jah 'màng aih Ìh Boc Plình da bìac dŏih dèch au;

\par }{\QB xèq ca hì au gòm ngèh Ìh.


\par }{\Q \VS{6}Chuaq ôi! Xìn hmàng hlài manoh loq xa-ŏch wa loq waq càn caiq da Ìh.

\par }{\QB Ma jah 'màng aih baiq bìac cô khoi i enh calah baxèm.


\par }{\Q \VS{7}Xìn Chuaq paq hmàng hlài bìac tôiq lôi da au jò ŏi radam,

\par }{\QB hadai paq hmàng jò au pòq tôiq ùh dì tiaq ranenh.

\par }{\Q Chuaq ôi! Xìn Ìh hmàng trùh ca au tiaq manoh xa-ŏch wa can loq waq da Ìh,

\par }{\QB tiaq manoh lem lình da Ìh.


\par }{\BB \par }
{\Q \VS{8}Chuaq lem wa broq lem jang;

\par }{\QB 'màng aih Haq patô hnài ca mangai i tôiq trong lam.


\par }{\Q \VS{9}Haq 'nong trong ca mangai ùh padèch dèh manoh ta trong ta-atoq.

\par }{\QB Haq hadai hnài mangai ùh padèch dèh manoh tiaq trong da Haq.


\par }{\Q \VS{10}Rìm trong da Chuaq aih can xa-ŏch xam manoh loq waq wa bàu joq 'nàng

\par }{\QB ca mangai leq loq wèq bìac wêh jao wa bàu anoi hnài da Haq.


\par }{\Q \VS{11}Chuaq ôi, Taiq hiniq Ìh, xìn baxŏng tôiq ca au,

\par }{\QB 'nhac ca tôiq aih dìq jaq càn.


\par }{\BB \par }
{\Q \VS{12}Cabô mangai loq yùq crè ca Chuaq?

\par }{\QB Haq jah patô hnài am ca mangai aih trong leq ma khòh ràih.


\par }{\Q \VS{13}Haq jah rìh padrŏng can ta 'bài hì da haq,

\par }{\QB con xau haq jah i taneh broq xôxech.


\par }{\Q \VS{14}Hiniq hlèp da Chuaq jah am ca mangai leq loq yùq crè ca Haq,

\par }{\QB Haq am ca wì loq wêh jao da Haq.


\par }{\Q \VS{15}Mat au hloi hloi ngan pah Chuaq,

\par }{\QB ma jah 'màng aih toq Chuaq raq jah dŏih jènh au loh khoi 'bìq hlac hlàm.


\par }{\BB \par }
{\Q \VS{16}Xìn tawìh ta au, xa-ŏch ca au,

\par }{\QB ma jah 'màng aih au lac ŏi mòiq ngai wa khoi 'bìq nan xa.


\par }{\Q \VS{17}Bìac manhài khoi bàc tam ta manoh au,

\par }{\QB xìn ca'naih au jah claih bìac nan xa da au.


\par }{\Q \VS{18}Xìn ngan hnoq bìac nan xa wa manhài da au,

\par }{\QB wa xìn baxŏng tôiq lôi da au.


\par }{\Q \VS{19}Xìn ngan wì ma git ca au taiq wì haq khoi bàc;

\par }{\QB wì dìq jaq git ca au.


\par }{\BB \par }
{\Q \VS{20}Xìn wèq mahua yiang au wa dèch dŏih au;

\par }{\QB paq đòiq au camaih,

\par }{\QB ma jah 'màng aih au cô mangai canòm hanình ca Chuaq.


\par }{\Q \VS{21}Xìn bìac broq troq wa bìac lem jang wèq ban au,

\par }{\QB ma jah 'màng aih au canòm Ìh.


\par }{\BB \par }
{\Q \VS{22}Waiq xìn Boc Plình rŏt dèch hlài Is-ra-ên loh khoi

\par }{\QB enh bìac nan xa da wì haq.




\par }\PsalmChap{26}{\SH Waiq Xìn Chuaq Wèq Ban
\par }
{\D Đawit Achìh
\par }
{\Q \VerseOne{1}Chuaq ôi,

\par }{\QB xìn Ìh palem am ca au,

\par }{\Q ma jah 'màng aih au rìh tiaq trong lem jang,

\par }{\QB au khoi lùi canòm ca Ìh ùh jò leq payŏih.


\par }{\Q \VS{2}Chuaq ôi, xìn ngan hadrah manoh au wa baxa thù au beq;

\par }{\QB xìn axràm manoh wa manoh hèm da au.


\par }{\Q \VS{3}Ma jah 'màng aih can xa-ŏch xam manoh

\par }{\QB loq waq Chuaq jò leq xôq enh ngìa ca au;

\par }{\QB au cadiang lam tiaq bàu joq 'nàng da Chuaq.


\par }{\BB \par }
{\Q \VS{4}Au ùh ha'ngui pajùm ti mangai amòng,

\par }{\QB hadai ùh lam trong ti mangai bàu lem manoh dù.


\par }{\Q \VS{5}Au git ca lù mangai broq dù,

\par }{\QB ùh ha'ngui pajùm ti mangai ngang dù.


\par }{\Q \VS{6}Chuaq ôi, au jah 'nheo tì đòiq patô au pi i tôiq cleq,

\par }{\QB wa lam dudan ca'bŏng tadreo da Ìh,


\par }{\Q \VS{7}đòiq au jah 'noh bàu manè pôi Chuaq,

\par }{\QB èh anoi hlài rìm bìac halac Chuaq khoi broq.


\par }{\BB \par }
{\Q \VS{8}Chuaq ôi, au tamèt cadrù ca hnem Ìh,

\par }{\QB aih nòi ŏi da bìac 'ngah 'ngai Ìh.


\par }{\Q \VS{9}Xìn paq cađac mahua yiang au pajùm ti mangai broq tôiq,

\par }{\QB hadai paq 'ràng 'noh can rìh au pajùm ti mangai jêh đac mangai.


\par }{\Q \VS{10}Aih wì mangai i tì ngan dù,

\par }{\QB tì pah 'ma wì haq bình halùih ngè rŏt manoh.


\par }{\Q \VS{11}Mahaq phàn au, au ran rìh lam trong lem jang;

\par }{\QB xìn rŏt hlài au wa xa-ŏch ca au.


\par }{\BB \par }
{\Q \VS{12}Jènh au yòng cajap nòi taneh tamang;

\par }{\QB au jah calêu padèch hiniq Chuaq ta rìm tagop hadròih.




\par }\PsalmChap{27}{\SH 'Bŏi Calêu Canòm Boc Plình
\par }
{\D Đawit Achìh
\par }
{\Q \VerseOne{1}Chuaq, Haq can 'ngah wa bìac dèch claih da au.

\par }{\QB Au ŏi yùq ca cabô?

\par }{\Q Chuaq, Haq đôn pagia da can rìh au,

\par }{\QB au ŏi yùq crè ca cabô?


\par }{\BB \par }
{\Q \VS{2}Jò wì mangai dù trùh

\par }{\QB enh xret đòiq caq jam au,

\par }{\Q aih mangai git tajraq ca au,

\par }{\QB wì haq dìq tacro.


\par }{\Q \VS{3}'Nhac ca mòiq lù lình cràm yòng enh ngìa ca au,

\par }{\QB manoh au xôq ùh crè;

\par }{\Q 'nhac ca bìac tajêh poh lam trùh ca au,

\par }{\QB manoh au xôq cajap.


\par }{\BB \par }
{\Q \VS{4}Au waiq xìn Chuaq mòiq bìac,

\par }{\QB aih bìac au hloi hloi ti chaq;

\par }{\Q đòiq au jah ŏi ta hnem Chuaq dìq

\par }{\QB ca hì 'nhòng rìh da au;

\par }{\Q đòiq au jah ngan hnoq can lem lình da Chuaq

\par }{\QB wa jah hèm haboq Haq ta hnem cùh waiq Haq.


\par }{\Q \VS{5}Ma jah 'màng aih ta hì xa nan,

\par }{\QB Haq jah wèq au ŏi ta hnem Haq;

\par }{\Q Chuaq jah cadoc hlèp au ta hnem traiq cùh waiq Haq,

\par }{\QB dèch au ŏi ta crŏng hmu talach.


\par }{\BB \par }
{\Q \VS{6}Jò aih gàu au jah dèch yi ha'nhèq ca wì mangai ma git ca au.

\par }{\QB Au jah dèch am ngè tadreo au ta hnem traiq cùh waiq Chuaq,

\par }{\Q aih ngè tadreo xam bàu manè lem bùi.

\par }{\QB Au jah calêu padèch hiniq Chuaq.


\par }{\BB \par }
{\Q \VS{7}Chuaq ôi, xìn tamàng bàu au jò au waiq dang,

\par }{\QB xìn xa-ŏch ca au wa tèu hlài bàu au.


\par }{\Q \VS{8}Jò Chuaq doi: “Chaq hadrò Au beq!”

\par }{\QB Manoh au hèm doi: “Chuaq ôi, au cô èh chaq hadrò Chuaq.”


\par }{\Q \VS{9}Xìn paq bahlèp đac hadrò Ìh khoi ca au!

\par }{\QB Jò Ìh loh nòih, paq drùh hnan đac au.

\par }{\QB Ìh khoi jùp đò au.

\par }{\Q Paq hnan au, paq hangah ùh loq ca au,

\par }{\QB ôi Boc Plình can dèch claih da au.


\par }{\Q \VS{10}'Nhac ca miq baq au cađac au,

\par }{\QB mahaq Chuaq jah yŏc nhàn au.


\par }{\Q \VS{11}Chuaq ôi, xìn hnài au trong da Ìh.

\par }{\QB Xìn 'nong au lam tiaq trong tamang,

\par }{\QB ma jah 'màng aih wì ma git ca au khoi hacam ca au.


\par }{\Q \VS{12}Xìn paq 'noh au mùt ta tì wì ma git ca au,

\par }{\QB ma jah 'màng aih i mangai anoi hlài amòng

\par }{\QB wa 'bài mangai ngang xòt khoi yòng tajraq hlài ca au.


\par }{\BB \par }
{\Q \VS{13}Ôi! Tàng au ùh lùi joq 'nàng jah hnoq

\par }{\QB xôq ramŏt da Chuaq ta nòi gùng au 'nang rìh,

\par }{\QB èh au khoi hŏnh manoh.


\par }{\Q \VS{14}Phai ngèh gòm Chuaq beq;

\par }{\QB Phai yŏc manoh tadêh wa manoh tanuq,

\par }{\QB Joq, gòm Chuaq beq.




\par }\PsalmChap{28}{\SH Xìn Chuaq Tamàng Bàu Waiq Khàn da Au
\par }
{\D Đawit Achìh
\par }
{\Q \VerseOne{1}Chuaq ôi, au creo dang Ìh,

\par }{\QB Ìh hmu xèm da au.

\par }{\Q Xìn paq caxet don, tàng Ìh hatenh,

\par }{\QB èh au tìah ca mangai loh ta ralùng.


\par }{\Q \VS{2}Xìn Ìh tamàng bàu waiq khàn da au jò

\par }{\QB au waiq dang xìn jùp đò au,

\par }{\Q jò au dèch tì ngìa 'nah ta nòi

\par }{\QB ma dìq jaq hadròih da Ìh.


\par }{\BB \par }
{\Q \VS{3}Xìn paq dùng au pajùm ti mangai dù,

\par }{\QB ma jah 'màng aih wì haq mangai i hacùng capoch

\par }{\QB lem hatroq ca mangai haten hatìa,

\par }{\QB mahaq manoh wì bình bìac ngang dù.


\par }{\Q \VS{4}Xìn ca'naih hlài da wì haq tiaq bìac broq

\par }{\QB wa bìac ngang dù da wì haq;

\par }{\Q ca'naih hlài da wì haq tiaq bìac tì wì haq khoi broq,

\par }{\QB èh 'ràng hlài ca wì haq bìac baxa tajì ca wì khoi broq.


\par }{\BB \par }
{\Q \VS{5}Taiq wì ùh hèm trùh bìac broq da Chuaq,

\par }{\QB xam bìac tì Haq khoi broq,

\par }{\Q èh Chuaq jah blai bahech đac wì haq

\par }{\QB wa ùh dèch tŏc wì haq hòm.


\par }{\BB \par }
{\Q \VS{6}Manè pôi Chuaq,

\par }{\QB ma jah 'màng aih Haq khoi tamàng bàu waiq khàn au.


\par }{\Q \VS{7}Chuaq, Haq padren wa khìan da au;

\par }{\QB manoh au lùi canòm Haq, au jah jùp đò.

\par }{\Q Au dìq jaq lem bùi

\par }{\QB wa calêu padèch hiniq Chuaq.


\par }{\BB \par }
{\Q \VS{8}Chuaq, Haq padren ca jàn da Haq.

\par }{\QB Haq đôn pagia da mangai khoi xùt dàu da Haq.


\par }{\Q \VS{9}Waiq xìn Chuaq dèch dŏih jàn da Ìh, èh am xôq ramŏt ca wì haq;

\par }{\QB wèq ban wì haq wa payòng wì haq trùh hloi hloi.




\par }\PsalmChap{29}{\SH Bàu Da Boc Plình
\par }
{\D Đawit Achìh
\par }
{\Q \VerseOne{1}Ôi con caiq da Chuaq, dèch am ca Chuaq beq,

\par }{\QB dèch am ca Chuaq can 'ngah 'ngai wa cwìang itai Haq.


\par }{\Q \VS{2}Phai dèch am ca Chuaq can 'ngah 'ngai ma tajì ca hiniq Haq beq.

\par }{\QB Cùh waiq Chuaq ta nòi lem lình hadròih Haq.


\par }{\BB \par }
{\Q \VS{3}Bàu da Chuaq catròn jàp ca cròng diac;

\par }{\QB Boc Plình da can 'ngah 'ngai

\par }{\QB wa cwìang itai cađah dêh yi hnao ca diac raxìq rŏng.


\par }{\Q \VS{4}Bàu Chuaq dìq jaq dêh;

\par }{\QB bàu Chuaq dìq jaq rahù.


\par }{\Q \VS{5}Bàu da Chuaq tagoh ca long hùang nam,

\par }{\QB Chuaq broq tagoh ca long hùang nam ŏi Liban.


\par }{\Q \VS{6}Chuaq broq ca Liban plôh tìah ca 'bo con,

\par }{\QB wa Si-ri-ôn plôh tìah ca 'bo brì.


\par }{\Q \VS{7}Bàu da Chuaq plôh loh pla ùnh.


\par }{\Q \VS{8}Bàu da Chuaq broq tadroq ca đùng wang wê;

\par }{\QB Chuaq broq tadroq ca đùng wang wê ta Cađê.


\par }{\Q \VS{9}Bàu da Chuaq broq ca jŏi can jah xêh;

\par }{\QB Bàu da Chuaq broq dìq ca long ta rôm 'bìq clìh dŏng hla;

\par }{\Q Ta hnem cùh waiq da Haq rìm ngai cachech doi: “ 'Ngah 'ngai!”


\par }{\BB \par }
{\Q \VS{10}Chuaq wèq cwìang enh 'nhèq ca diac càn.

\par }{\QB Chuaq broq Bùa hloi hloi.


\par }{\Q \VS{11}Chuaq jah am padren ca con jàn da Haq!

\par }{\QB Chuaq jah 'noh xôq ramŏt am can catèm ca wì.




\par }\PsalmChap{30}{\SH Manè Boc Plình Khoi Dèch Jah Claih ca Bìac Cachìt
\par }
{\D Đawit Achìh
\par }
{\Q \VerseOne{1}Chuaq, au padèch hiniq Ìh,

\par }{\QB ma jah 'màng aih Ìh khoi dèch au tŏc,

\par }{\QB taiq Ìh ùh đòiq wì ma git ca au jah lem bùi.


\par }{\Q \VS{2}Ôi Chuaq, Ìh Boc Plình da au,

\par }{\QB au creo dang ca Ìh wa Ìh khoi broq brêh ca au.


\par }{\Q \VS{3}Chuaq ôi, Ìh khoi atŏc au khoi ca ralùng hanang,

\par }{\QB wèq ban au đòiq au ŏi rìh, đòiq au ùh loh ta ralùng jrùq.


\par }{\BB \par }
{\Q \VS{4}Ôi mangai hadròih da Chuaq, calêu padèch hiniq Haq beq!

\par }{\QB Manè padèch hiniq hadròih da Haq.


\par }{\Q \VS{5}Ma jah 'màng aih can nòih da Chuaq mòiq rahyàc,

\par }{\QB mahaq bìac am xôq da Haq lùch mòiq 'nhòng;

\par }{\Q bìac crò hmoi toq loh jò damang,

\par }{\QB mahaq bàu cachech lem bùi jah loh jò mat mahì loh.


\par }{\BB \par }
{\Q \VS{6}Phàn da au, ta jò padrŏng can au i doi:

\par }{\QB “Au ùh jò leq dalàc.”


\par }{\Q \VS{7}Chuaq ôi, nhò xôq da Ìh,

\par }{\QB au jah yòng cajap tìah ca wang càn,

\par }{\Q mahaq jò Ìh cadoc dèh hadrò,

\par }{\QB manoh au loh ca manhài.


\par }{\BB \par }
{\Q \VS{8}Chuaq ôi, au creo dang ca ìh,

\par }{\QB waiq xìn Ìh, au doi:


\par }{\Q \VS{9}“I lòi cleq tàng mahem au 'bìq ùc đac

\par }{\QB wa au cachìt mùt ta ralùng jrùq?

\par }{\Q Èh blo taneh loq calêu padèch Ìh 'mòh?

\par }{\QB Èh blo taneh jah 'noh bìac wèq bàu da Ìh ùh?


\par }{\Q \VS{10}Chuaq ôi, xìn tamàng bàu au,

\par }{\QB xìn xa-ŏch ca au, xìn jùp đò au.”


\par }{\Q \VS{11}Chuaq khoi halìh bìac crò hmoi da au loh bìac nhaiq muaq;

\par }{\QB Chuaq khoi lêh đac eo briang, wa caxùnh ca au xam eo lem bùi,


\par }{\Q \VS{12}đòiq mahua yiang au jah calêu padèch hiniq Chuaq, ùh hatenh.

\par }{\QB Ôi Chuaq, Ìh joq 'nàng Boc Plình da au. Au hloi hloi calêu padèch hiniq Ìh.




\par }\PsalmChap{31}{\SH 'Bŏi Calêu Manè Bùi
\par }
{\D Đawit Achìh
\par }
{\Q \VerseOne{1}Chuaq ôi, au canòm hanình ca Ìh,

\par }{\QB xìn paq broq ca au camaih;

\par }{\QB xìn dèch au tiaq trong ta-atoq da Ìh.


\par }{\Q \VS{2}Xìn Chuaq cachình don tamàng bàu au,

\par }{\QB renh trùh đòiq dèch au,

\par }{\Q xìn Ìh broq Hmu Talach ca au jah hanình;

\par }{\QB broq đôn hanình đòiq au jah dŏih dèch.


\par }{\Q \VS{3}Chuaq joq 'nàng hmu càn wa đôn pagia ca au;

\par }{\QB đòiq jah broq 'ngah 'ngai hiniq Ìh,

\par }{\QB Ìh joq 'nàng patô trong wa ajènh ca au.


\par }{\Q \VS{4}Ìh joq 'nàng dŏih au jah claih ca hlàm wì ma tang nòi hlèp,

\par }{\QB ma jah 'màng aih Chuaq, Ìh can dêh da au.


\par }{\Q \VS{5}Au jao am mahua yiang au ta gêh tì Chuaq;

\par }{\QB Chuaq ôi, Ìh Boc Plình joq 'nàng, Ìh khoi rŏt dèch au.


\par }{\BB \par }
{\Q \VS{6}Au git ca wì ma cùh waiq dua 'mù,

\par }{\QB aih bìac dech 'ngwan, mahaq au lùi canòm Chuaq.


\par }{\Q \VS{7}Au jah lem bùi ŏi ta can xa-ŏch xam manoh loq waq da Ìh,

\par }{\QB ma jah 'màng aih Ìh khoi hnoq bìac nan xa da au,

\par }{\QB loq ca bìac xalep da mahua yiang au.


\par }{\Q \VS{8}Ìh ùh 'mùt au mùt ta tì wì ma git ca au,

\par }{\QB mahaq 'mùt jènh au mùt ta nòi rùng rai.


\par }{\BB \par }
{\Q \VS{9}Chuaq ôi, xìn xa-ŏch ca au ma jah 'màng aih au 'nang xalep;

\par }{\QB mat au loh ca pònh taiq crò hmoi,

\par }{\QB mahua yiang wa chac hamac au hadai.


\par }{\Q \VS{10}'Nhòng rìh da au ragìq ragôm lùch lech taiq bìac mango,

\par }{\QB wa hanam da au bình bìac hihèm gahàih,

\par }{\Q padren au loh ca ìuq taiq bìac broq tôiq da au,

\par }{\QB wa chac au khoi radàm.


\par }{\Q \VS{11}Ca wì ma git ca au, au cô wìa bìac jù lê.

\par }{\QB Ca mangai haten hatìa, au cô 'bìq jù lê yi hnao hòm.

\par }{\Q Ca mangai canao loq, au cô đang ca wì crè yùq.

\par }{\QB Wì ma glàm au ti trong, wì cadàu mot hangai ca au.


\par }{\Q \VS{12}Wì hèt ca au tìah ca mangai khoi cachìt,

\par }{\QB ta manoh wì haq hèm pi i ca au. Au tìah ca cabi khoi padah.


\par }{\Q \VS{13}Ma jah 'màng aih au tàng bàc ngai capoch 'mèq ca au,

\par }{\QB bìac yùq crè trùh ca au pôn pah.

\par }{\Q Wì haq wiang hatình dabau đòiq tajraq hlài ca au.

\par }{\QB Wì haq hatình pađim đòiq jêh đac au.


\par }{\BB \par }
{\Q \VS{14}Mahaq Chuaq ôi, phàn da au, au canòm ca Chuaq.

\par }{\QB Au doi: “Ìh joq 'nàng Boc Plình da au.”


\par }{\Q \VS{15}'Nhòng rìh da au ŏi ta gêh tì Ìh,

\par }{\QB xìn dèch au claih enh wì mangai ma git

\par }{\QB ca au wa mangai ma padit padiang au.


\par }{\Q \VS{16}Xìn xreo 'ngah hadrò Chuaq ca hapŏng Ìh;

\par }{\QB taiq can xa-ŏch xam manoh loq waq da Chuaq xìn dèch au.


\par }{\Q \VS{17}Chuaq ôi, Xìn paq đòiq au camaih,

\par }{\QB ma jah 'màng aih au khoi dang xìn Ìh,

\par }{\Q mahaq broq ca wì mangai dù camaih,

\par }{\QB broq ca wì hatenh ta ralùng hanang.


\par }{\Q \VS{18}Xìn broq ca hacùng amòng da wì haq loh ca hatenh,

\par }{\QB aih hacùng loq capoch bàu rataoq,

\par }{\QB catèh, jù lê đòiq tajraq hlài ca mangai rìh ta-atoq.


\par }{\BB \par }
{\Q \VS{19}Dìq jaq càn caiq aih khôn khaoq da ìh khoi padon

\par }{\QB am dìq ca mangai leq loq yùq crè ca Ìh,

\par }{\Q mangai leq loq hanình ca Ìh,

\par }{\QB enh ngìa ca con mangai!


\par }{\Q \VS{20}Chuaq cadoc wì haq ta nòi hlèp da Ìh,

\par }{\QB khoi ca bìac pađim da con mangai.

\par }{\Q Ìh wèq wì jah claih ca bàu kìan

\par }{\QB wa bàu talech tacai.


\par }{\BB \par }
{\Q \VS{21}Manè pôi Chuaq, ma jah 'màng aih Haq khoi pa'noh dèh

\par }{\QB can xa-ŏch xam manoh loq waq Haq ca au,

\par }{\QB ta jò au 'nang nan ta phôq wì 'nang blah yŏc.


\par }{\Q \VS{22}Phàn da au, jò yùq lèt au doi:

\par }{\QB “Au khoi 'bìq yŏc 'noh khoi ca mat Ìh;”

\par }{\Q mahaq Ìh khoi tamàng bàu au

\par }{\QB jò au dang creo ca Ìh.


\par }{\BB \par }
{\Q \VS{23}Ôi 'bài mangai hadròih da Chuaq, loq waq Chuaq beq

\par }{\QB Chuaq wèq ban mangai loq wèq dèh manoh,

\par }{\QB mahaq Haq baxa dìq jaq trap ca mangai loq catèh.


\par }{\Q \VS{24}Ôi 'bài mangai 'nang gòm ngèh ca Chuaq,

\par }{\QB phai broq dèh manoh cajap wa yŏc manoh tanuq beq.




\par }\PsalmChap{32}{\SH Xôq Ramŏt Taiq Jah Baxŏng Tôiq
\par }
{\D Đawit Achìh
\par }
{\Q \VerseOne{1}Xôq ramŏt ca mangai leq khoi broq ùh troq mahaq jah baxŏng tôiq,

\par }{\QB wa tôiq lôi haq jah glàp đac.


\par }{\Q \VS{2}Xôq ramŏt ca mangai leq,

\par }{\QB Chuaq ùh ta'mòq tôiq ca haq,

\par }{\QB wa manoh haq jah pi i ca bìac amòng 'nùt.


\par }{\BB \par }
{\Q \VS{3}Jò 'nhòq jah pa'noh dèh tôiq lôi,

\par }{\QB chac au loh ca hùt tagah taiq au hràng xèq ca hì.


\par }{\Q \VS{4}Ma jah 'màng aih dahì damang,

\par }{\QB tì Ìh hmet enh 'nhèq ca au,

\par }{\Q padren au loh ca croh crenh tìah ca diac ngom

\par }{\QB jò glàm mat mahì tôq dêh.


\par }{\BB \par }
{\Q \VS{5}Au khoi pa'noh dèh tôiq enh ngìa ca Ìh,

\par }{\QB ùh cadoc cleq.

\par }{\Q Au doi: “Au jah pa'noh dèh rìm

\par }{\QB bìac broq ùh troq enh ngìa ca Chuaq.”

\par }{\Q Ìh khoi baxŏng đac

\par }{\QB tôiq ngang dù da au.


\par }{\BB \par }
{\Q \VS{6}Ma jah 'màng aih dìq ca mangai ma loq yùq crè ca Chuaq waiq khàn

\par }{\QB ca Haq beq jò ŏi raq jah glàm Haq,

\par }{\Q đòiq ca jò i bìac ranàc tìah ca diac càn trùh,

\par }{\QB èh xôq ùh hìaq trùh ca wì haq.


\par }{\Q \VS{7}Ìh nòi au hanình.

\par }{\QB Ìh wèq ban au claih ca bìac 'mèq ranàc.

\par }{\QB Ìh yŏc bàu calêu dèch claih pa'noh dudan ca au.


\par }{\BB \par }
{\Q \VS{8}Chuaq doi: “Au jah hnài ìh, patô trong lam ca ìh;

\par }{\QB mat Au rai ngan wèq, hacùng Au rai hnài tanap ca ìh.”


\par }{\Q \VS{9}Apaq ùh loq tàng tìah ca axêh,

\par }{\QB tìah ca axêh la,

\par }{\Q ep yŏc khàp wa caxi wèq đòiq pagàt haq, tàng ùh,

\par }{\QB haq ùh trùh haten ca ìh.


\par }{\Q \VS{10}Mangai dù jah glàm nan xa bàc,

\par }{\QB mahaq mangai loq yùq crè ca Chuaq,

\par }{\QB can xa-ŏch xam manoh loq waq da Haq dudan ca mangai aih.


\par }{\BB \par }
{\Q \VS{11}Ôi mangai rìh ta-atoq, phai lem bùi ta Chuaq beq;

\par }{\QB yŏc manoh cachech bàu lem bùi ta Haq beq.




\par }\PsalmChap{33}{\SH Bàu Manè Pôi Chuaq, Haq Broq Loh Crŏng Taneh
\par }
{\Q \VerseOne{1}Ôi mangai wèq dèh bàu, calêu lem bùi ca Chuaq beq.

\par }{\QB Calêu padèch hiniq Haq, aih bìac tajì ca mangai lem jang.


\par }{\Q \VS{2}Yŏc ranac cràu rawêh calêu manè pôi Chuaq beq,

\par }{\QB calêu padèch hiniq Haq xam broc 10 hadrang caxi.


\par }{\Q \VS{3}Calêu ca Haq mòiq 'bŏi calêu ma neo! 
\par }{\QB Rawêh nhŏc ma dìq jaq rangot oq, èh 'noh bàu dêh calêu manè lem bùi.


\par }{\BB \par }
{\Q \VS{4}Ma jah 'màng aih bàu Chuaq aih lem jang wa troq,

\par }{\QB rìm bìac broq da Haq dìq wèq dèh bàu.


\par }{\Q \VS{5}Chuaq loq waq ca bìac ta-atoq wa lem jang;

\par }{\QB crŏng taneh bình halùih ca can xa-ŏch xam manoh loq waq da Haq.


\par }{\BB \par }
{\Q \VS{6}Nhò Bàu Chuaq, dìq ca plình khoi jah broq gêh,

\par }{\QB wa nhò hihèm da hacùng Chuaq,

\par }{\QB mat mahì, mat khê wa dìq ca halŏng khoi broq loh.


\par }{\Q \VS{7}Chuaq tagop diac raxìq ŏi tang 'ngùc,

\par }{\QB Haq đòiq diac ŏi tang nòi jrùq.


\par }{\Q \VS{8}Dìq ca crŏng taneh phai loq iu Chuaq beq,

\par }{\QB dìq ca con mangai phai yŏc manoh hamàih loq yùq crè ca Haq beq.


\par }{\Q \VS{9}Ma jah 'màng aih nhò mòiq bàu capoch da Haq rìm bìac khoi jah i;

\par }{\QB nhò mòiq bàu thê da Haq, rìm bìac khoi jah yòng cajap.


\par }{\Q \VS{10}Chuaq raliang đac bìac pađim dù da mangai 'bài Diac 'noiq

\par }{\QB wa broq manhài bìac hèm broq da 'bài jàn.


\par }{\Q \VS{11}Bàu hnài tanap da Chuaq jah yòng cajap hloi hloi;

\par }{\QB bìac broq da manoh Haq jah ŏi hloi hloi ta rìm 'nhòng.


\par }{\BB \par }
{\Q \VS{12}Xôq ramŏt ca mangai leq jah Chuaq broq Boc Plình ca dađeh;

\par }{\QB tamoi leq jah Haq ràih broq xôxech, aih dìq jaq xôq ramŏt.


\par }{\Q \VS{13}Enh plình Chuaq jah hnoq rìm

\par }{\QB ngai ta crŏng taneh.


\par }{\Q \VS{14}Enh nòi Haq ŏi, Haq jah ngan wèq dìq

\par }{\QB ca con mangai crŏng taneh.


\par }{\Q \VS{15}Cla Chuaq raq ma am manoh ca con mangai,

\par }{\QB 'màng aih Haq ngan hnoq rìm bìac broq da wì.


\par }{\Q \VS{16}Bùa jah dèch claih ùh xài taiq haq i lù lình bàc;

\par }{\QB mòiq ngai lình dêh ùh xài jah claih nhò padren dêh da haq.


\par }{\Q \VS{17}Canòm ca axêh xoh dađeh jah ta'blêq, aih ngèh enh dech 'ngwan;

\par }{\QB 'nhac ca haq dêh xôq ùh jah dèch dŏih xam can dêh da haq.


\par }{\Q \VS{18}Ngan cô, mat da Chuaq ngan hnoq mangai loq yùq crè ca Haq,

\par }{\QB wa mangai loq canòm can xa-ŏch xam manoh loq waq da Haq,


\par }{\Q \VS{19}đòiq dèch mahua yiang wì haq claih ca can cachìt

\par }{\QB wa wèq chac hamac wì haq claih ca bìac pangot hrah.


\par }{\BB \par }
{\Q \VS{20}Mahua yiang da nhèn gòm canòm Chuaq,

\par }{\QB Haq raq ma wèq ban nhèn wa broq khìan ca nhèn.


\par }{\Q \VS{21}Taiq ŏi ti Haq manoh nhèn jah lem bùi,

\par }{\QB ma jah 'màng aih nhèn lùi canòm ca hiniq hadròih da Haq.


\par }{\Q \VS{22}Waiq Chuaq xìn can xa-ŏch xam manoh loq waq da Chuaq ŏi ti nhèn,

\par }{\QB tiaq ca bìac ngèh enh da nhèn ŏi nòi Ìh.




\par }\PsalmChap{34}{\SH Chuaq Am Dahwèq Haq Dŏih Dèch
\par }
{\D Đawit Achìh
\par }
{\Q \VerseOne{1}Au hloi hloi manè pôi Chuaq,

\par }{\QB Bìac dèch bàu manè pôi Haq hloi ŏi jang hacùng au.


\par }{\Q \VS{2}Mahua yiang au jah catèh ŏi ta Chuaq,

\par }{\QB mangai paha'neq manoh jah tàng wa jah lem bùi.


\par }{\Q \VS{3}Phai pajùm ti au padèch hiniq Chuaq,

\par }{\QB wiang ti au padèch ha'nhèq hiniq Haq.


\par }{\BB \par }
{\Q \VS{4}Au creo dang Chuaq, Haq padreo bàu hlài da au;

\par }{\QB Haq khoi dèch au claih ca rìm bìac crè yùq.


\par }{\Q \VS{5}Wì haq ngan Chuaq, hi khoi wì haq jah xreo 'ngah,

\par }{\QB èh hadrò wì ùh jò leq camaih.


\par }{\Q \VS{6}Mangai pa hamoq cô creo dang, Chuaq tàng bàu haq,

\par }{\QB dèch haq claih enh rìm bìac nan xa da haq.


\par }{\Q \VS{7}'Bình Plình da Chuaq broq traiq ŏi dudan ca mangai loq yùq crè ca Haq,

\par }{\QB đòiq dèch claih wì.


\par }{\BB \par }
{\Q \VS{8}Phai mòn loq, èh ngan hnoq Chuaq lem lình dìq jaq!

\par }{\QB Xôq ramŏt ca mangai hanình ŏi ta Haq.


\par }{\Q \VS{9}Ôi 'bài mangai hadròih da Chuaq,

\par }{\QB loq yùq crè ca Haq beq ma jah 'màng aih mangai leq loq iu crè ca Chuaq,

\par }{\QB haq ùh thìuq bìac cleq.


\par }{\Q \VS{10}Baco hlari hadròng xôq i jò pangot hrah,

\par }{\QB mahaq mangai leq creo dang Chuaq haq ùh thìuq mòiq bìac lem leq.


\par }{\Q \VS{11}Ôi pì con, tamàng bàu au cô oq;

\par }{\QB au jah hnài pì bìac loq yùq crè ca Chuaq.


\par }{\Q \VS{12}Cabô mangai enh rìh halình

\par }{\QB wa enh jah hnoq xôq ramŏt ta 'nhòng cô?


\par }{\Q \VS{13}Mangai aih phai wèq dèh rapet claih ca bìac dù,

\par }{\QB wa hacùng haq ùh jò leq i bàu amòng.


\par }{\Q \VS{14}Wia ca bìac dù, èh broq bìac lem,

\par }{\QB Chaq wa hnan tiaq bìac catèm.


\par }{\BB \par }
{\Q \VS{15}Mat Chuaq ngan hnoq mangai ta-atoq,

\par }{\QB don Haq tamàng bàu creo dang da wì haq.


\par }{\Q \VS{16}Mahaq Chuaq tajraq hlài ca mangai dù

\par }{\QB wa bahnhung đac teo dua da wì haq khoi ca crŏng taneh.


\par }{\BB \par }
{\Q \VS{17}Mangai ta-atoq dang creo, Chuaq tamàng bàu wì haq,

\par }{\QB dèch wì claih ca bìac nan xa da wì.


\par }{\Q \VS{18}Chuaq ŏi haten ca wì mangai i manoh 'bìq jìq mango,

\par }{\QB wa dèch mahua yiang mangai leq canao loq dèh ca tôiq lôi.


\par }{\BB \par }
{\Q \VS{19}Mangai ta-atoq èh glàm bàc bìac xa nan,

\par }{\QB mahaq Chuaq dèch haq jah claih dìq.


\par }{\Q \VS{20}Chuaq wèq dìq ca caxènh

\par }{\QB Haq ùh đòiq mòiq toq leq 'bìq tagoh padah.


\par }{\BB \par }
{\Q \VS{21}Bìac dù jah jêh mangai dù;

\par }{\QB mangai leq git mangai ta-atoq èh 'bìq ta'mòq wa baxa.


\par }{\Q \VS{22}Mahaq Chuaq dèch mahua yiang wì mangai hapŏng da Haq,

\par }{\QB èh dìq ca mangai canòm hanình nòi Haq ùh jò leq 'bìq ta'mòq.




\par }\PsalmChap{35}{\SH Bàu Waiq Xìn Dèch Dŏih Enh Mangai Tagit
\par }
{\D Đawit Achìh
\par }
{\Q \VerseOne{1}Chuaq ôi! Xìn Ìh ta'blêq ca mangai ma ta'blêq ca au,

\par }{\QB xìn Ìh tajraq hlài ca mangai ma tajraq hlài ca au.


\par }{\Q \VS{2}Xìn Chuaq dèch khìan càn wa khìan 'yoh,

\par }{\QB yòng đòiq jùp au beq.


\par }{\Q \VS{3}Xìn Chuaq dèch chang wa jaoq

\par }{\QB tajraq hlài ca mangai ma hnan au;

\par }{\Q doi ca mahua yiang au:

\par }{\QB “Au cô jah dŏih dèch ìh.”


\par }{\BB \par }
{\Q \VS{4}Waiq xìn wì mangai ma chaq jêh au

\par }{\QB loh camaih dìq jaq.

\par }{\Q Waiq xìn wì mangai ma broq pađim dù đòiq raliang au,

\par }{\QB phai talùi rai camaih.


\par }{\Q \VS{5}Wì haq bu dàng manùh enh ngìa ca cayeo,

\par }{\QB 'bìq 'bình plình da Chuaq jêh hnan đac.


\par }{\Q \VS{6}Waiq xìn trong da wì haq aih clam clôiq wa lia cro,

\par }{\QB jò 'bình plình hnan wì.


\par }{\BB \par }
{\Q \VS{7}Taiq ùh i can nen leq mahaq wì haq tang hlàm chaq rùp au

\par }{\QB wa ùh i can nen leq wì haq chìa hàm đòiq au taclìh mùt.


\par }{\Q \VS{8}Waiq xìn bìac ranàc da'ngàc trùh ca haq,

\par }{\QB hlàm ma cla haq khoi tang cadoc hlèp, rùp ca dađeh;

\par }{\QB 'mùt haq taclìh ta bìac raliang aih.


\par }{\Q \VS{9}Èh mahua yiang au jah lem bùi ŏi ta Chuaq,

\par }{\QB jah lem bùi nhò bìac dèch claih da Haq.


\par }{\Q \VS{10}Dìq ca caxènh au jah doi:

\par }{\QB “Chuaq ôi, cabô jah tìah ca Ìh,

\par }{\Q Chuaq ma dèch mangai ìuq hamoq claih enh mangai dêh padren,

\par }{\QB Chuaq ma dèch mangai pa nan claih ca mangai loq tacaq ca haq?”


\par }{\BB \par }
{\Q \VS{11}Wì mangai 'nùt amòng yòng enh ngìa ca au,

\par }{\QB bòch au bìac au ùh lah 'nì.


\par }{\Q \VS{12}Wì yŏc bìac dù đòiq ca'naih hlài thai bìac lem da au,

\par }{\QB mahua yiang au ùh i can ngèh gòm hòm.


\par }{\Q \VS{13}Mahaq phàn da au, jò wì ùh hrŏc,

\par }{\QB au caxùnh bai briang, au mango,

\par }{\QB rôn ca acaq waiq khàn, mahaq Chuaq ùh tamàng bàu au.


\par }{\Q \VS{14}Au ngan wì haq tìah ca bua au,

\par }{\QB tìah ca oh daq au;

\par }{\Q au mango cùp gàu hmoi ca wì haq tìah ca au

\par }{\QB hmoi dèh ca miq jò haq cachìt.


\par }{\Q \VS{15}Mahaq jò au tacro, wì tagop dabau wiang lem bùi,

\par }{\QB jò wì tagop dabau tajêh ca au, au ùh loq;

\par }{\QB wì chaq trong đòiq tajraq hlài ca au ùh loq hêq.


\par }{\Q \VS{16}Tìah ca mangai ùh lùi Boc Plình, wì jù lê au,

\par }{\QB cadrit hanenh tajraq hlài ca au.


\par }{\BB \par }
{\Q \VS{17}Chuaq ôi! Ìh gòm hanhoi wì haq trùh jò leq?

\par }{\QB Xìn dèch mahua yiang au claih ca 'bài mangai broq 'mèq ca au;

\par }{\QB xìn dèch can rìh au jah claih enh lù baco hlari cô.


\par }{\Q \VS{18}Au jah manè pôi Ìh ŏi tagop hadròih càn,

\par }{\QB ta tagop mangai bàc jah padèch hiniq Ìh?


\par }{\Q \VS{19}Xìn paq đòiq ca wì mangai ùh i

\par }{\QB ca nen chaq trong ta'blêq ca au jah lem bùi,

\par }{\Q wa wì mangai ùh i

\par }{\QB can nen git ca au jah do.


\par }{\Q \VS{20}Ma jah 'màng aih wì haq ùh capoch bàu catèm,

\par }{\QB mahaq capoch bàu padô 'nùt,

\par }{\QB tajraq hlài ca mangai rìh catèm ta crŏng taneh.


\par }{\Q \VS{21}Wì padèch dađeh rai doi: “Ha! Ha!

\par }{\QB 'mat oq, mat nhèn khoi jah hnoq!”


\par }{\BB \par }
{\Q \VS{22}Chuaq ôi, Ìh khoi hnoq ro bìac cô; xìn paq ŏi hatenh.

\par }{\QB Chuaq ôi, xìn paq hangai ca au.


\par }{\Q \VS{23}Chuaq ôi, rìu beq, yòng beq jùp đò au.

\par }{\QB Waiq Chuaq, Ìh Boc Plình da au, xìn wiang ti au.


\par }{\Q \VS{24}Waiq Chuaq, Ìh Boc Plình da au,

\par }{\QB xìn hadrah au tiaq bìac ta-atoq da Ìh,

\par }{\QB xìn paq am wì haq lem bùi taiq bìac au.


\par }{\Q \VS{25}Xìn paq am wì hèm ta manoh doi: “Ha! Ha! Cô raq bìac nhèn enh.”

\par }{\QB Hadai ùh am wì jah doi: “Nhèn khoi lŏn caq haq!”


\par }{\BB \par }
{\Q \VS{26}Waiq xìn wì mangai ma lem bùi enh 'nhèq ca bìac ranàc da au,

\par }{\QB jah camaih wa loh ca manhài.

\par }{\Q Xìn wì mangai ma padèch dađeh tajraq hlài ca au jah camaih

\par }{\QB wa 'bìq paha'neq.


\par }{\Q \VS{27}Xìn wì mangai ma lem bùi enh 'nhèq ca bìac ta-atoq da au,

\par }{\QB jah dêh bàu lem bùi.

\par }{\Q Wì haq hloi jah dèch bàu manè pôi doi: “Waiq Chuaq dìq jaq càn caiq!

\par }{\QB Haq bùi đòiq am bìac can padrŏng ca hapŏng Haq.”


\par }{\BB \par }
{\Q \VS{28}Rapet au hloi jah anoi 'noh bìac ta-atoq da Chuaq

\par }{\QB wa jah dèch bàu calêu manè Haq xèq ca hì.




\par }\PsalmChap{36}{\SH Mangai Ngang Dù wa Can Xa-ŏch Xam Manoh Loq Waq da Chuaq
\par }
{\D Đawit Achìh
\par }
{\Q \VerseOne{1}Bìac tôiq lôi da mangai dù

\par }{\QB tìah ca bàu jrùq ta manoh cla haq.

\par }{\Q Enh ngìa ca mat mangai aih ùh i

\par }{\QB bìac yùq crè cleq ca Boc Plình.


\par }{\BB \par }
{\Q \VS{2}Taiq wì padô alùan dèh manoh, èh jah cadoc bìac ngang dù,

\par }{\QB ùh i cabô canao loq.


\par }{\Q \VS{3}Enh hacùng haq toq loh bàu dù wa 'nùt alùan,

\par }{\QB haq caq ŏi pi rabiaq hòm wa ùh enh broq bìac lem.


\par }{\Q \VS{4}Jò cùi ta jùang xôq hèm trong broq bìac dù,

\par }{\QB haq lam tiaq trong 'mèq,

\par }{\QB ùh cađac bìac broq dù.


\par }{\BB \par }
{\Q \VS{5}Chuaq ôi! Can xa-ŏch xam manoh loq waq da Ìh yi ha'nhèq ca yùc plình;

\par }{\QB bìac loq wèq bàu da Chuaq yi ha'nhèq ca lòp yùc.


\par }{\Q \VS{6}Can ta-atoq da Boc Plình tìah ca wang rôm càn caiq,

\par }{\QB can ta-atoq da Chuaq jrùq tìah ca can jrùq da diac raxìq.

\par }{\Q Chuaq ôi, Ìh wèq ban con mangai wa rìm ngè ma 'noiq.


\par }{\QB \VS{7}Chuaq ôi, can xa-ŏch xam manoh loq waq da Ìh joq 'nàng càn caiq!

\par }{\Q Con mangai crŏng taneh dìq canòm hanình

\par }{\QB enh 'neq ca 'mù panan Ìh.


\par }{\Q \VS{8}Wì haq jah caq dahwèq caq panàc,

\par }{\QB jah ôq diac enh cròng diac lem broq manoh bùi.


\par }{\Q \VS{9}Ma jah 'màng aih Boc Plình ngoi diac da can rìh;

\par }{\QB enh can 'ngah da Chuaq nhèn jah hnoq can 'ngah.


\par }{\BB \par }
{\Q \VS{10}Chuaq ôi! xìn Ìh hloi hloi 'noh can xa-ŏch xam manoh loq waq ca mangai leq loq ca Ìh,

\par }{\QB wa bìac ta-atoq da Ìh ca mangai i manoh jang lem.


\par }{\Q \VS{11}Xìn Chuaq paq am jènh mangai loq catèh jôiq enh 'nhèq ca au,

\par }{\QB wa tì wì mangai dù hnan au.


\par }{\Q \VS{12}Ngan tau, wì ma broq dù khoi cro;

\par }{\QB wì 'bìq cro ùh jò leq jah yòng.




\par }\PsalmChap{37}{\SH Wì Canòm Chuaq Jah Catèm Wì ùh Canòm Chuaq Ùh Catèm
\par }
{\D Đawit Achìh
\par }
{\Q \VerseOne{1}Paq 'bìq ua-ac ca mangai ngang dù,

\par }{\QB hadai paq tagrình ca mangai broq 'mèq 'mac.


\par }{\Q \VS{2}Ma jah 'màng aih wì haq renh 'bìq gat đac bu dàng nhat,

\par }{\QB wa hŏnh renh bu dàng nhat nga.


\par }{\BB \par }
{\Q \VS{3}Canòm ca Chuaq beq wa broq bìac lem.

\par }{\QB Phai ŏi dèh ta gùng wa loq wèq bàu da Haq.


\par }{\Q \VS{4}Lem bùi ŏi ta Chuaq oq,

\par }{\QB èh Haq jah am ca ìh bìac manoh ìh ngèh enh.


\par }{\BB \par }
{\Q \VS{5}Jao am rìm bìac broq da dađeh ca Chuaq beq,

\par }{\QB wa dìq ca manoh lùi canòm ca Haq, èh Haq jah broq gêh da ìh.


\par }{\Q \VS{6}Chuaq jah broq bìac ta-atoq da ìh xreo 'ngah tìah ca mat mahì daxroq,

\par }{\QB wa trong hèm hadrah jang lem da ìh tìah ca mat mahì jò 'ne hì.


\par }{\BB \par }
{\Q \VS{7}Hatenh enh ngìa ca Chuaq beq,

\par }{\QB àt dèh manoh gòm Haq,

\par }{\Q paq 'bìq ua-ac jò hnoq mangai dù padrŏng can,

\par }{\QB loq mangai ma broq bìac ngang dù.


\par }{\BB \par }
{\Q \VS{8}Cađac bìac loq nòih wa manoh loq xrông beq.

\par }{\QB Paq 'bìq ua-ac taiq trong aih loq 'ràng ìh trùh bìac broq dù.


\par }{\Q \VS{9}Ma jah 'màng aih mangai broq dù èh 'bìq jêh đac,

\par }{\QB mahaq mangai canòm ca Chuaq, èh jah i taneh broq xôxech.


\par }{\BB \par }
{\Q \VS{10}Pi dùnh toq leq mangai dù èh dìq,

\par }{\QB 'nhac ca ìh chaq nòi ŏi haq xôq pi hnoq.


\par }{\Q \VS{11}Mahaq mangai paha'neq dađeh jah i taneh broq xôxech,

\par }{\QB wa jah rìh lem bùi ŏi ta can catèm wa can padrŏng càn caiq.
 

\par }{\BB \par }
{\Q \VS{12}Mangai ngang dù broq pađim tajraq hlài ca mangai ta-atoq,

\par }{\QB wa cadrit hanenh ca haq.


\par }{\Q \VS{13}Chuaq do ca mangai dù, ma jah 'màng aih Chuaq

\par }{\QB loq hì lùch da wì haq khoi trùh haten.


\par }{\BB \par }
{\Q \VS{14}Mangai dù dèch chang gùm,

\par }{\QB 'nat panenh

\par }{\Q đòiq jêh đac mangai pa wa mangai nan tùng,

\par }{\QB đòiq jêh đac mangai i manoh caq ŏi lem jang.


\par }{\Q \VS{15}Mahaq chang gùm wì pàc hlài plì nòih ca wì,

\par }{\QB wa panenh wì haq 'bìq tagoh đac.


\par }{\BB \par }
{\Q \VS{16}'Bac mangai ta-atoq 'nhac ca toq 'biaq,

\par }{\QB mahaq lem yi hnao ca bìac padrŏng can da bàc mangai dù.


\par }{\Q \VS{17}Ma jah 'màng aih cŏng da mangai dù èh tagoh,

\par }{\QB mahaq Chuaq broq cajap ca mangai ta-atoq.


\par }{\BB \par }
{\Q \VS{18}Chuaq loq 'bài hì da mangai ta-atoq,

\par }{\QB xôxech wì haq jah ŏi hloi hloi.


\par }{\Q \VS{19}Jò glàm bìac 'mèq ranàc wì ùh hìaq 'bìq camaih;

\par }{\QB ta 'bài hì pangot hrah wì jah caq panàc tàu tìa.


\par }{\BB \par }
{\Q \VS{20}Mahaq wì mangai dù èh 'bìq jêh cachìt;

\par }{\QB mangai git ca Chuaq tìah ca riang ta đùng taneh,

\par }{\QB khoi èh 'bìq hnhung, hnhung bu dàng nhòi ùnh.


\par }{\BB \par }
{\Q \VS{21}Mangai dù mùan wai mahaq ùh enh ca'naih hlài,

\par }{\QB mangai ta-atoq am dech am rùng rai.


\par }{\Q \VS{22}Ma jah 'màng aih mangai leq jah Chuaq am xôq ramŏt,

\par }{\QB èh jah i bàc taneh broq xôxech;

\par }{\Q mangai leq Haq waiq hanip,

\par }{\QB èh 'bìq cachìt hù hnhung.


\par }{\BB \par }
{\Q \VS{23}Chuaq broq cajap lem trong da mangai ta-atoq,

\par }{\QB èh Chuaq bùi manoh ca trong haq lam.


\par }{\Q \VS{24}'Nhac ca haq catŏih xôq haq ùh tacro hatàp gàu,

\par }{\QB ma jah 'màng aih tì Chuaq dèch tì haq.


\par }{\BB \par }
{\Q \VS{25}Adroi nèh au 'yoh hanam, manàiq au khoi craq,

\par }{\QB au ùh lah hnoq mangai ta-atoq leq 'bìq Chuaq cađac,

\par }{\QB wa con xau haq ep lam xìn caq.


\par }{\Q \VS{26}Xèq ca hì haq i manoh rùng rai wa am mùan,

\par }{\QB con xau haq jah wìa xèm xôq ramŏt.


\par }{\BB \par }
{\Q \VS{27}Wia hangai ca bìac dù wa broq bìac lem beq,

\par }{\QB èh jah rìh catèm hloi hloi.


\par }{\Q \VS{28}Ma jah 'màng aih Chuaq loq waq ca mangai ta-atoq

\par }{\QB wa ùh cađac mangai hadròih da Haq.

\par }{\BB \par }
{\Q Chuaq wèq wì hloi hloi,

\par }{\QB mahaq con xau da mangai dù èh cachìt lùch.


\par }{\Q \VS{29}Mangai ta-atoq jah i đùng taneh

\par }{\QB wa jah ŏi ta aih catèm hloi hloi.


\par }{\BB \par }
{\Q \VS{30}Hacùng da mangai ta-atoq toq pa'noh bàu khôn rabiaq,

\par }{\QB rapet da haq toq capoch bàu ta-atoq.


\par }{\Q \VS{31}Ranenh da Boc Plình jah ŏi ta manoh haq,

\par }{\QB jènh haq ùh talia.


\par }{\BB \par }
{\Q \VS{32}Mangai dù toq gòm rap mangai ta-atoq đòiq

\par }{\QB chaq trong jêh đac haq.


\par }{\Q \VS{33}Mahaq Chuaq ùh cađac haq mùt ta tì mangai dù,

\par }{\QB hadai ùh đòiq haq 'bìq ta'mòq tôiq jò wì yòng enh ngìa ca mangai hadrah.


\par }{\BB \par }
{\Q \VS{34}Gòm Chuaq oq, èh wèq cajap trong da Haq,

\par }{\QB Haq jah dèch pì đòiq jah nhàn xôxech taneh.

\par }{\Q Jò Chuaq jêh đac wì mangai dù,

\par }{\QB pì jah hnoq.


\par }{\BB \par }
{\Q \VS{35}Au khoi lah hnoq padren dêh da mangai dù,

\par }{\QB broq ca dađeh càn dêh tìah ca long càn lem ta gùng i taneh lem.


\par }{\Q \VS{36}Mahaq mòiq rahyàc haq cachìt, pi i hòm,

\par }{\QB 'nhac ca au ti chaq xôq pi hnoq haq hòm.


\par }{\BB \par }
{\Q \VS{37}Ngan wì mangai ta-atoq beq! Ngan wì mangai lem jang manoh beq!

\par }{\QB 'Nhòng rìh atìq da wì haq jah catèm.


\par }{\Q \VS{38}Mahaq dìq ca mangai i tôiq èh 'bìq jêh cachìt hù hnhung,

\par }{\QB con xau da wì haq hadai cachìt hnhung.


\par }{\BB \par }
{\Q \VS{39}Mahaq bìac dèch claih da mangai ta-atoq trùh enh Chuaq.

\par }{\QB Chuaq, Haq can dêh da wì haq jò glàm bìac yat dè.


\par }{\Q \VS{40}Chuaq jùp đò wì haq wa dèch wì haq.

\par }{\QB Chuaq dèch wì claih enh mangai dù wa am ca wì haq can rìh,

\par }{\QB ma jah 'màng aih wì haq khoi loq hanình ca Chuaq.




\par }\PsalmChap{38}{\SH Bàu Waiq Khàn da Mangai Cađac Dèh Manoh Broq Tôiq
\par }
{\D Đawit Achìh
\par }
{\Q \VerseOne{1}Chuaq ôi, jò Ìh đang xrông, xìn paq lech ca au,

\par }{\QB jò Ìh nòih dìq jaq, xìn paq baxa au.


\par }{\Q \VS{2}Ma jah 'màng aih rang panenh da Ìh khoi mùt ta chac au,

\par }{\QB capiang tì Ìh khoi padit au.


\par }{\Q \VS{3}Ma jah 'màng aih taiq can nòih da Chuaq chac au loh ca pi tadêh,

\par }{\QB taiq tôiq lôi bàc da au, caxènh au loh ca pi jah catèm.


\par }{\Q \VS{4}Ma jah 'màng aih tôiq lôi da au khoi yi dôch ca gàu au,

\par }{\QB haq bu dàng pòq trap dìq jaq trap ca au.


\par }{\BB \par }
{\Q \VS{5}Taiq bìac blùng da au,

\par }{\QB rìm habau da au loh ca xua om wa loh đùh.


\par }{\Q \VS{6}Crŏng au loh ca cŏc, gàu cùp ha'neq,

\par }{\QB xèq ca hì au lam ba'yàt rai hràng.


\par }{\Q \VS{7}Ma jah 'màng aih cliac da au tôq tiang tìah ca ùnh 'nang bùh.

\par }{\QB Chac hamac au ùh jah tadêh.


\par }{\Q \VS{8}Au 'bìq jùq jàm wa jôiq hmet, trùh pi i ca padren.

\par }{\QB Au hràng taiq khoi manhài ta manoh hèm.


\par }{\BB \par }
{\Q \VS{9}Chuaq ôi, Ìh loq dìq rìm bìac ngèh enh da au,

\par }{\QB bàu hmoi hràng da au ùh hlèp ca Ìh.


\par }{\Q \VS{10}Plì nòih au rađah, padren au pi pàng leq,

\par }{\QB mat au hadai pi ngah.


\par }{\Q \VS{11}Mangai loq waq ca au wa bua au dìq wia hangai

\par }{\QB ca au jò au glàm bìac ranàc. cô oq.


\par }{\Q \VS{12}Wì mangai chaq jêh au khoi bet rahoch ca au;

\par }{\QB wì mangai enh broq 'mèq ca au, pa'nhùq raliang đac au;

\par }{\QB xèq ca hì wì hèm broq bìac pađim 'nùt.


\par }{\BB \par }
{\Q \VS{13}Au tìah ca mangai clìch pi jah tàng cleq,

\par }{\QB bu dàng mangai làu ùh jah capoch cleq.


\par }{\Q \VS{14}Joq, au bu dàng mangai ùh jah tàng,

\par }{\QB hacùng ùh i bàu tèu.


\par }{\Q \VS{15}Mahaq Chuaq ôi! Au canòm gòm nòi Ìh.

\par }{\QB Chuaq ôi, Ìh Boc Plình au, Ìh raq tèu bàu ca au.


\par }{\Q \VS{16}Au doi: “Xìn paq đòiq wì lem bùi taiq bìac au,

\par }{\QB paq đòiq wì catèh wa padèch dađeh jò au lia tacro.”


\par }{\BB \par }
{\Q \VS{17}Ma jah 'màng aih au khoi ten cro,

\par }{\QB can mango hloi hloi ŏi enh ngìa ca au.


\par }{\Q \VS{18}Au pa'noh tôiq lôi da au;

\par }{\QB manoh au bình mango taiq tôiq lôi au.


\par }{\Q \VS{19}Mahaq wì mangai tajraq hlài ca au xôq rìh wa tadêh tadon,

\par }{\QB èh wì bàc ma git ca au joq 'nàng ùh i nen cleq.


\par }{\Q \VS{20}Wì mangai yŏc bìac lem ca'naih hlài bìac dù,

\par }{\QB tajraq hlài ca au taiq au broq tiaq bìac lem.


\par }{\BB \par }
{\Q \VS{21}Chuaq ôi! Xìn Ìh paq cađac au, ôi Boc Plình da au.

\par }{\QB Xìn Ìh paq hangai ca au.


\par }{\Q \VS{22}Waiq Chuaq, Ìh raq Chuaq dèch claih da au,

\par }{\QB xìn renh trùh jùp đò au.




\par }\PsalmChap{39}{\SH Can Rìh da Con Mangai Aih 'Ngwan
\par }
{\D Đawit Achìh
\par }
{\Q \VerseOne{1}Au doi ca dađeh: “Au wèq ngan trong dađeh

\par }{\QB đòiq hacùng bàu da au ùh broq tôiq.

\par }{\Q Jò i wì mangai dù enh ngìa ca au,

\par }{\QB au bàng đac dèh hacùng.”


\par }{\Q \VS{2}Mahaq jò au hatenh,

\par }{\QB mòiq nà bàu lem xôq ùh capoch,

\par }{\QB èh can mango da au tam yi hnao hòm.


\par }{\Q \VS{3}Enh dalam manoh au tôq;

\par }{\QB Jò au 'nang hèm haboq, ùnh cheo;

\par }{\QB èh hacùng bàu au phai capoch doi:


\par }{\BB \par }
{\Q \VS{4}“Chuaq ôi! Xìn am loq bìac lùch da 'nhòng rìh au;

\par }{\QB Bahmàng au hì da 'nhòng rìh au i toq leq hì,

\par }{\QB wa bahmàng au can rìh con mangai ùh dùnh dàng leq.


\par }{\Q \VS{5}Chuaq ôi! Ìh khoi am 'bài hì da 'nhòng rìh au dùnh dàng mòiq wàu hada tì,

\par }{\QB 'bài hanam da au tìah ca mòiq rahyàc enh ngìa ca Ìh.

\par }{\QB Joq 'nàng, can rìh rìm ngai tìah ca hòi hihèm.


\par }{\BB \par }
{\Q \VS{6}“Joq 'nàng 'màng aih, rìm mangai cadiang lam bu dàng 'mù,

\par }{\QB Joq, con mangai cadàu wawenh broq bìac toq dech 'ngwan.

\par }{\Q Con mangai tagop đòiq cùng hang,

\par }{\QB èh ùh 'nì cabô nhàn yŏc cùng hang aih.


\par }{\BB \par }
{\Q \VS{7}“Chuaq ôi! Manàiq cô au ŏi ngèh gòm cleq hòm;

\par }{\QB bìac ngèh gòm da au ŏi ta Ìh.


\par }{\Q \VS{8}Xìn dèch au claih enh rìm bìac broq ùh troq da au.

\par }{\QB Xìn paq đòiq wì mangai blùng khìn au.


\par }{\Q \VS{9}Au ŏi hatenh ùh capoch leq,

\par }{\QB ma jah 'màng aih Chuaq khoi broq ca au 'màng aih.


\par }{\Q \VS{10}Xìn yŏc 'noh long roi Ìh khoi ca au;

\par }{\QB au khoi loh ca jôq jrê taiq bìac baxa da Ìh.


\par }{\Q \VS{11}Xam bàu lech, Ìh baxa con mangai taiq tôiq lôi da wì haq;

\par }{\QB Ìh broq đac bìac ngèh enh wì haq loh ca bùc hech.

\par }{\QB Ma jah 'màng aih 'nhòng rìh da con mangai bu dàng mòiq hòi hihèm.


\par }{\BB \par }
{\Q \VS{12}“Chuaq ôi, xìn Ìh tamàng bàu waiq khàn da au;

\par }{\QB cachình don tamàng bàu dang creo da au,

\par }{\QB xìn paq bàng don jò diac mat au catôh,

\par }{\Q ma jah 'màng aih enh ngìa ca ìh, au cô tamoi ùh canao;

\par }{\QB mangai ŏi đò ta crŏng taneh cô tìah ca boc yaq au.


\par }{\Q \VS{13}Xìn Chuaq baxŏng tôiq ca au,

\par }{\QB èh au jah bùi lem adroi ca au loh lam.”




\par }\PsalmChap{40}{\SH Boc Plình Wèq Ban Mangai Patìh
\par }
{\D Đawit Achìh
\par }
{\Q \VerseOne{1}Au chìuq àt ran gòm Chuaq,

\par }{\QB Haq cachình don tamàng bàu dang creo da au,


\par }{\Q \VS{2}Chuaq khoi dèch au jah claih enh hàm dìq jaq ramòt,

\par }{\QB loh khoi ca nòi jrùq,

\par }{\Q pa'nàng au enh crŏng hmu càn,

\par }{\QB am ca au nòi cajap đòiq jènh au jah yòng cajap.


\par }{\Q \VS{3}Chuaq am ca hacùng au jah calêu 'bŏi calêu ma neo,

\par }{\QB calêu hadròih padèch hiniq Boc Plình da bèn;

\par }{\Q bàc ngai jah hnoq,

\par }{\QB èh jah yùq crè wa jah canòm ca Chuaq.


\par }{\BB \par }
{\Q \VS{4}Xôq ramŏt ca mangai

\par }{\QB leq đòiq dèh manoh lùi canòm nòi Chuaq,

\par }{\Q ùh canòm ca bìac loq catèh da con mangai,

\par }{\QB hadai ùh tawìh tiaq trong amòng.


\par }{\Q \VS{5}Chuaq ôi, Ìh Boc Plình da au,

\par }{\QB Ìh khoi broq bàc bìac cwìang itai,

\par }{\QB wa Ìh khoi hèm bàc ca nhèn;

\par }{\Q ùh i mangai leq nui rèn bìac aih,

\par }{\QB ùh i cabô jah achùa ca Chuaq,


\par }{\BB \par }
{\Q \VS{6}Ìh ùh ngèh enh ca ngè tadreo wa ngè xam 'mau mì.

\par }{\QB Ìh khoi pèh don ca au.

\par }{\Q Ìh ùh enh ca ngè tadreo bùh

\par }{\QB wa ngè dèch am rŏt hlài enh tôiq lôi.


\par }{\Q \VS{7}Èh au doi: “Cô, au khoi trùh,

\par }{\QB ta sech khoi i achìh trùh au.


\par }{\Q \VS{8}Boc Plình da au ôi! Au bùi dìq jaq jah broq tiaq manoh Ìh,

\par }{\QB ranenh da Chuaq ŏi ta manoh au.”


\par }{\BB \par }
{\Q \VS{9}Au khoi anoi hlài bìac bùi lem wa trong ta-atoq ta tagop càn,

\par }{\QB hacùng au ùh jah ca'nhìp.

\par }{\QB Chuaq ôi, Ìh khoi loq bìac aih.


\par }{\Q \VS{10}Au ùh cadoc bìac ta-atoq da Ìh ta manoh au.

\par }{\QB Au khoi anoi 'noh bìac ta-atoq wa bìac dèch claih da Chuaq.

\par }{\Q Au ùh cadoc can xa-ŏch xam manoh loq waq

\par }{\QB wa bàu joq 'nàng da ìh ta tagop hadròih càn.


\par }{\BB \par }
{\Q \VS{11}Chuaq ôi! Xìn Ìh paq clenh manoh loq waq ca au,

\par }{\QB can xa-ŏch xam manoh loq waq wa bàu joq 'nàng da Chuaq jah wèq ban au hloi hloi.


\par }{\Q \VS{12}Ma jah 'màng aih bìac ranàc bàc hrìn tap dudan ca au,

\par }{\QB tôiq lôi au khoi lom au bàc hrìn rèn ùh dìq,

\par }{\Q yi bàc ca xàc ta gàu au;

\par }{\QB manoh tanuq da au khoi hù hnhung đac.


\par }{\Q \VS{13}Chuaq ôi! Xìn Ìh bùi manoh dèch au.

\par }{\QB Chuaq ôi xìn trùh ma renh jùp đò au.


\par }{\BB \par }
{\Q \VS{14}Waiq xìn jah broq dìq ca wì ma chaq jêh au,

\par }{\QB loh ca camaih wa loh ca manhài.

\par }{\Q Waiq xìn wì ma enh raliang đac

\par }{\QB au tawìh hlài rai camaih.


\par }{\Q \VS{15}Waiq xìn wì ma doi ca au: “Ha ha!”

\par }{\QB jah 'bìq yùq crè taiq manoh camaih ca dađeh.


\par }{\Q \VS{16}Mahaq waiq mangai ma chaq Chuaq jah lem bùi manè ŏi ta Chuaq.

\par }{\QB Waiq 'bài mangai ma tamèt bìac dèch claih da Chuaq,

\par }{\Q jah doi hloi hloi:

\par }{\QB “Chuaq, Haq joq 'nàng đang ca jah 'ngah 'ngai padèch ha'nhèq.”


\par }{\BB \par }
{\Q \VS{17}Au cô, taiq au pa wa nan tùng,

\par }{\QB waiq xìn Chuaq hèm trùh ca au.

\par }{\Q Chuaq, Ìh jùp đò wa dèch claih au;

\par }{\QB waiq Boc Plình xìn Ìh paq xòi trùh.




\par }\PsalmChap{41}{\SH Đawit Mamùc Taiq i Mangai Git
\par }
{\D Đawit Achìh
\par }
{\Q \VerseOne{1}Xôq ramŏt ca mangai leq loq hèm trùh ca mangai pa hamoq,

\par }{\QB ta jò nan xa Chuaq jah dŏih dèch haq.


\par }{\Q \VS{2}Chuaq wèq ngan haq, wèq ngan 'nhòng rìh haq;

\par }{\QB ta crŏng taneh haq jah creo: mangai jah xôq ramŏt.

\par }{\QB Chuaq ùh 'mùt haq mùt ta ti wì mangai ma git ca haq.


\par }{\Q \VS{3}Chuaq wèq ban haq jò haq ùh hrŏc cùi ta jùang,

\par }{\QB broq brêh ca haq jò glàm bìac hinìq tôq.


\par }{\BB \par }
{\Q \VS{4}Mahaq au, Chuaq ôi! Xìn Ìh xa-ŏch ca au,

\par }{\QB broq brêh ca au, ma jah 'màng aih au khoi broq tôiq enh ngìa ca Ìh.


\par }{\Q \VS{5}Wì mangai ma git ca au waiq hanip au rai doi:

\par }{\QB “Jò leq haq cachìt, wa xinoi haq cô èh 'bìq jêh đac?”


\par }{\Q \VS{6}Jò haq trùh hmàih ca au, haq toq capoch bàu 'nùt;

\par }{\QB manoh haq gop yŏc bìac dù;

\par }{\QB jò haq loh bu khoi ca hnem au, haq khoi capoch 'mèq.


\par }{\BB \par }
{\Q \VS{7}Wì mangai git ca au, bahech ca dabau chaq trong ta'blêq ca au,

\par }{\QB ngèh enh bìac 'mèq trùh ca au.


\par }{\Q \VS{8}Wì doi: “Haq khoi glàm hinìq tôq hlàc,

\par }{\QB haq ùh nui yòng dèh enh nòi haq cùi.”


\par }{\Q \VS{9}Hloi xam bua da au ma au lùi canòm,

\par }{\QB ma khoi caq pua au,

\par }{\QB xôq wìh hlài tajraq hlài ca au.


\par }{\BB \par }
{\Q \VS{10}Mahaq Chuaq ôi! Xìn Ìh xa-ŏch ca au,

\par }{\QB dèch au yòng đòiq au jah ca'naih hlài ca wì.


\par }{\Q \VS{11}Au loq au khoi jah lem manoh Chuaq,

\par }{\QB taiq Ìh ùh am mangai git ca au 'blêq au.


\par }{\Q \VS{12}Mahaq au, nhò bìac ta-atoq da au,

\par }{\QB 'màng aih Chuaq dèch au; Ìh hloi hloi đòiq au enh ngìa ca Ìh.


\par }{\BB \par }
{\Q \VS{13}Manè padèch Chuaq, Boc Plình da Is-ra-ên,

\par }{\QB Haq rìh enh cô trùh hloi hloi!


\par }{\QR Amen! Amen!



\par }\PsalmChap{42}{\SH Mahua Yiang Ngèh Enh Chuaq Jò Glàm Nan Xa
\par }
{\D Con Calô da Côra Achìh
\par }
{\Q \VerseOne{1}Boc Plình da au ôi! Mahua yiang au ngèh enh ca Ìh,

\par }{\QB tìah ca jŏi croh ranŏng ngèh enh ca ôq diac mŏng.


\par }{\Q \VS{2}Mahua yiang au ngèh enh ca Boc Plình, aih Boc Plình ma rìh yôt.

\par }{\QB Jò leq au jah yòng enh ngìa ca Chuaq?


\par }{\Q \VS{3}Diac mat broq dahwèq caq ca au dahì damang, 
\par }{\QB xèq ca hì wì bòch au: “Boc Plình ìh ŏi ta leq?”


\par }{\Q \VS{4}Manoh au loh ca mango,

\par }{\QB jò hmàng hlài au

\par }{\Q khoi lah lam pajùm ca mangai bàc 'nong wì

\par }{\QB trùh hnem Boc Plình;

\par }{\Q pajùm ca wì au dèch bàu dêh lem bùi manè pôi Chuaq

\par }{\QB wa broq hiniang.


\par }{\BB \par }
{\Q \VS{5}Ôi mahua yiang au, gleq gè 'bìq tagah lep?

\par }{\QB Gleq gè ma loh ca manhài?

\par }{\Q Yŏc dèh manoh gòm ngèh Boc Plình beq!

\par }{\QB Èh au jah manè padèch Haq hòm,

\par }{\QB ma jah 'màng aih Haq khoi jùp đò au.


\par }{\BB \par }
{\Q \VS{6}Mahua yiang au tagah mango ŏi ta au,

\par }{\QB 'màng aih au hmàng ca Chuaq,

\par }{\Q enh gùng taneh crŏng diac Jôđan,

\par }{\QB enh wang Hetmôn wa rôm wang Mit-sê-a.


\par }{\Q \VS{7}Enh diac jrùq cô trùh diac jrùq tau,

\par }{\QB atêh dêh da habùh diac;

\par }{\Q dìq ca cato diac lai laq

\par }{\QB wa rabùh diac da Chuaq khoi glàp au.


\par }{\BB \par }
{\Q \VS{8}Dahì can xa-ŏch xam manoh loq waq da Chuaq ŏi ti au,

\par }{\QB damang bàu calêu ca Haq ŏi ta au,

\par }{\QB aih bàu waiq khàn dèch am ca Boc Plình ma rìh yôt da au.


\par }{\BB \par }
{\Q \VS{9}Au doi ca Boc Plình, Haq hmu xèm da au:

\par }{\QB “Gleq Ìh khoi hèt ca au?

\par }{\Q Gleq au ma hmoi mango ta manoh

\par }{\QB taiq nen mangai git ca au padit au?”


\par }{\Q \VS{10}Caxènh au tìah ca khoi tagoh hech,

\par }{\QB jò mangai git jù lê au,

\par }{\Q xèq ca hì wì bòch au:

\par }{\QB “Boc Plình gè ta leq?”


\par }{\BB \par }
{\Q \VS{11}Ôi mahua yiang au, gleq gè ma tagah lep?

\par }{\QB Gleq broq ca manoh au loh ca manhài ta chac au?

\par }{\Q Yŏc dèh manoh gòm ngèh Boc Plình beq!

\par }{\QB Èh au jah manè padèch Haq hòm,

\par }{\QB ma jah 'màng aih Haq khoi jùp đò au.




\par }\PsalmChap{43}{\SH Bàu Waiq Khàn Xìn Dŏih Dèch
\par }
{\Q \VerseOne{1}Waiq Chuaq xìn Ìh hadrah patô doi au ta-atoq,

\par }{\QB xìn wiang enh au tajraq hlài ca jàn ma ùh i ca Boc Plình;

\par }{\QB xìn dèch au claih enh mangai loq 'nùt wa ùh ta-atoq.


\par }{\Q \VS{2}Ma jah 'màng aih Ìh Boc Plình ma am can dêh ca au.

\par }{\QB Gleq Ìh ma 'noh đac au?

\par }{\Q Gleq au ma ep mango

\par }{\QB taiq wì mangai padit padiang au?


\par }{\Q \VS{3}Xìn 'noh can 'ngah

\par }{\QB wa trong joq 'nàng da Ìh ajèn trong ca au,

\par }{\Q 'ràng au trùh ta wang hadròih da Ìh,

\par }{\QB aih nòi Ìh ŏi.


\par }{\Q \VS{4}Jò aih au jah trùh nòi ca'bŏng tadreo da Boc Plình,

\par }{\QB aih trùh ta Boc Plình ma lem bùi dìq jaq da au.

\par }{\Q Au jah rawêh ranac cràu đòiq manè pôi Ìh,

\par }{\QB Boc Plình, Ìh joq Boc Plình da au.


\par }{\BB \par }
{\Q \VS{5}Ôi mahua yiang au, gleq gè 'bìq tagah lep?

\par }{\QB Gleq gè ma loh ca manhài?

\par }{\Q Yŏc dèh manoh gòm ngèh Boc Plình beq!

\par }{\QB Èh au jah manè padèch Haq hòm,

\par }{\QB ma jah 'màng aih Haq khoi jùp đò au.




\par }\PsalmChap{44}{\SH Nèh Khoi Jah Dŏih Dèch Manàiq Cô Glàm Nan Xa Hòm
\par }
{\D Con Calô da Côra Achìh
\par }
{\Q \VerseOne{1}Ôi Boc Plình, don nhèn khoi tàng,

\par }{\QB boc yaq nhèn khoi anoi hlài bìac

\par }{\Q Ìh khoi broq ta 'nhòng

\par }{\QB wì haq calah nèh.


\par }{\Q \VS{2}Tì Ìh khoi drùh hnan đac jàn Diac 'noiq,

\par }{\QB èh Ìh am gùng taneh aih ca boc yaq nhèn.

\par }{\Q Ìh padit đac jàn Diac 'noiq mahaq

\par }{\QB boc yaq nhèn jah yòng cajap.


\par }{\Q \VS{3}Ma jah 'màng aih ùh xài nhò chang gùm wì haq jah gùng taneh,

\par }{\QB hadai ùh xài nho padren dađeh wì haq jah ta'blêq,

\par }{\Q mahaq nhò tì pah 'ma da Boc Plình,

\par }{\QB wa can 'ngah hadrò Ìh, taiq Ìh loq waq ca wì.


\par }{\BB \par }
{\Q \VS{4}Ô Boc Plình, cla Ìh Bùa da au,

\par }{\QB Ìh raq broq ca Jacôp jah ta'blêq.


\par }{\Q \VS{5}Nhò Ìh nhèn jah ca'nhùt đac mangai ma git ca nhèn;

\par }{\QB canòm ca Ìh, nhèn jah jôq padit đac wì haq.


\par }{\Q \VS{6}Ma jah 'màng aih au ùh canòm dèh ca chang gùm,

\par }{\QB panenh au hadai ùh broq ca au jah ta'blêq.


\par }{\Q \VS{7}Mahaq Chuaq dèch nhèn claih enh mangai ma git ca nhèn,

\par }{\QB broq ca mangai git ca nhèn ca nhèn jah camaih.


\par }{\Q \VS{8}Xèq ca hì nhèn calêu manè pôi Boc Plình,

\par }{\QB padèch hiniq Haq hloi hloi.


\par }{\BB \par }
{\Q \VS{9}Mahaq manàiq Chuaq khoi cađac nhèn, broq ca nhèn dìq jaq camaih;

\par }{\QB Ìh ùh wiang ti lình da nhèn hòm.


\par }{\Q \VS{10}Chuaq broq ca nhèn talùi enh ngìa ca lình wì.

\par }{\QB Wì ma tagit ca nhèn jah blah yŏc cùng hang nhèn.


\par }{\Q \VS{11}Chuaq am nhèn ca wì tìah ca am trìu ca wì lam broq jam.

\par }{\QB Ìh broq ca nhèn pac lac ta 'bài Diac 'noiq.


\par }{\Q \VS{12}Ìh khoi tech dèh jàn dìq jaq ùh canaq,

\par }{\QB ùh i ca lòiq cleq.


\par }{\BB \par }
{\Q \VS{13}Ìh broq nhèn loh ca blùng enh ngìa ca mangai haten hatìa;

\par }{\QB Ìh broq ca nhèn 'bìq jù lê enh ngìa ca mangai ŏi dudan ca nhèn.


\par }{\Q \VS{14}Chuaq broq ca nhèn wìa bàu tìang 'mèq ŏi ta'ne wì mangai Diac 'noiq,

\par }{\QB wì ngan nhèn èh do wa ngu ngìu gàu.


\par }{\Q \VS{15}Xèq ca hì bìac camaih ŏi enh ngìa ca au,

\par }{\QB hadrò au bình halùih bìac camaih;


\par }{\Q \VS{16}Taiq bàu capoch palèu wa bàu waiq hanip da mangai,

\par }{\QB taiq mangai git chaq trong jêh chao au.


\par }{\BB \par }
{\Q \VS{17}Rìm bìac aih khoi trùh ca nhèn,

\par }{\QB mahaq nhèn xôq ùh hèt ca Chuaq,

\par }{\QB hadai ùh blàq hlài bìac wêh jao da Ìh.


\par }{\Q \VS{18}Manoh nhèn ùh am rù ca Chuaq,

\par }{\QB jènh nhèn ùh cadiang loh khoi ca trong da Ìh.


\par }{\Q \VS{19}Mahaq Chuaq khoi goh bahech nhèn ta nòi coq brì ŏi;

\par }{\QB glàp đac nhèn xam can clam da bìac cachìt.


\par }{\BB \par }
{\Q \VS{20}Tàng nhèn khoi hèt ca Boc Plình da nhèn,

\par }{\QB wa dèch tì creo dang can kiac,


\par }{\Q \VS{21}Boc Plình ùh hnoq 'mòh?

\par }{\QB Ma jah 'màng aih Chuaq loq bìac ma cadoc hlèp ta manoh con mangai.


\par }{\Q \VS{22}Taiq bìac Chuaq nhèn 'bìq jêh đac xèq ca hì,

\par }{\QB nhèn 'bìq wì ngan bu dàng trìu 'ràng trùh nòi broq jam.


\par }{\BB \par }
{\Q \VS{23}Chuaq ôi, rìu beq! Ô Chuaq, gleq Ìh ŏi raq cùi?

\par }{\QB Rìu beq, xìn paq hloi hloi cađac nhèn.


\par }{\Q \VS{24}Gleq Chuaq ma cadoc dèh hadrò,

\par }{\QB wa hèt đac ca bìac nan xa da nhèn wa bìac nhèn 'bìq padit padiang?


\par }{\BB \par }
{\Q \VS{25}Ma jah 'màng aih mahua nhèn khoi clìh ta blo,

\par }{\QB chac nhèn khoi crep ta taneh.


\par }{\Q \VS{26}Chuaq ôi! Yòng beq, xìn rŏt dèch hlài nhèn,

\par }{\QB jùp đò nhèn ma canòm ca can xa-ŏch xam manoh loq waq da Ìh.




\par }\PsalmChap{45}{\SH 'Bŏi Calêu Jò Bùa Ta'nèp
\par }
{\D Con Calô da Côra Achìh
\par }
{\Q \VerseOne{1}Manoh au bình halùih bìac bàu hiniq lem.

\par }{\QB Au calêu rìm bàu calêu ca bùa.

\par }{\QB Rapet au cô wìa long achìh da mangai thài ca achìh bàu thò.


\par }{\BB \par }
{\Q \VS{2}Ìh lem yi hnao dìq ca gù calô da con mangai.

\par }{\QB Hacùng ìh bình halùih bìac xôq ramŏt;

\par }{\QB taiq 'màng aih Boc Plình khoi am xôq ca ìh trùh hloi hloi.


\par }{\BB \par }
{\Q \VS{3}Ôi mangai lình dêh, bac chang gùm nòi ca'nam beq,

\par }{\QB aih bìac 'ngah 'ngai wa rahù da Chuaq.


\par }{\Q \VS{4}Ta bìac rahù càn caiq da ìh, dài bàu joq 'nàng,

\par }{\QB manoh habùat wa can ta-atoq, tŏc beq èh jah 'blêq,

\par }{\QB đòiq ca tì pah 'ma da ìh am bèn hnoq rìm bìac càn caiq da ìh.


\par }{\Q \VS{5}'Bài rang panenh da ìh dìq jaq hin,

\par }{\QB penh troq plì nòih da mangai tagit ca bùa;

\par }{\QB rìm jàn cro enh 'neq ca jènh ìh.


\par }{\Q \VS{6}Boc Plình ôi! Gèq bùa da Ìh jah ŏi hloi hloi,

\par }{\QB long wèq cwìang da Ìh aih long wèq cwìang ta-atoq.


\par }{\Q \VS{7}Ìh loq waq can ta-atoq wa git bìac dù;

\par }{\QB ma jah 'màng aih Boc Plình, aih Boc Plình da ìh,

\par }{\QB khoi ùc ca ìh dàu xam can bùi yi hnao ca dìq mangai bua da ìh.


\par }{\Q \VS{8}Eo da ìh xua thùm xam linh long gahnàu,

\par }{\QB mùc jùac wa ca'nhah cwèq.

\par }{\QB Atêh ranac rawŏng enh hnem bùa xam bla rŏih broq ìh bùi manoh.


\par }{\Q \VS{9}'Bài con cadrì da bùa, aih con adrùh dìq jaq lem da ìh,

\par }{\QB pah 'ma ìh, aih mai bùa padì xam wang gùng Ôphia.


\par }{\BB \par }
{\Q \VS{10}Ôi con cadrì, phai tamàng cô:

\par }{\QB Xìn hèm trùh wa halang don tamàng, hèt đò ca jàn wa hnem da baq.


\par }{\Q \VS{11}Èh bùa jah loq enh dìq jaq ca hadrò lem da con,

\par }{\QB ma jah 'màng aih haq Chuaq da con, khòh loq iu padèch haq.


\par }{\Q \VS{12}Con cadrì enh Tirò jah 'ràng trùh bìac tabàih;

\par }{\QB wì mangai ma padrŏng can ta jàn jah chaq xôq ramŏt da ìh.


\par }{\Q \VS{13}Con cadrì da bùa dìq jaq 'ngah 'ngai.

\par }{\QB Haq caxùnh eo tenh xam wang.


\par }{\Q \VS{14}Haq jah ajèn enh ngìa ca bùa xam padì nhòm nhìn;

\par }{\QB wì con adrùh lam atìq ca haq;

\par }{\QB bua haq hadai jah yòng enh ngìa ca bùa.


\par }{\Q \VS{15}Ta bìac lem bùi dìq jaq

\par }{\QB wì haq jah ajèn mùt hnem bùa.


\par }{\BB \par }
{\Q \VS{16}Wì con calô da ìh jah tìah dèh ca boc yaq;

\par }{\QB ìh jah padèch con bùa wèq bàc taneh Diac.


\par }{\BB \par }
{\Q \VS{17}Au broq ca hiniq Ìh jah hmàng hloi ta dìq ca 'nhòng atìq.

\par }{\QB Taiq 'màng aih rìm jàn jah calêu padèch ìh hloi hloi.




\par }\PsalmChap{46}{\SH Boc Plình Haq Hanình da Jàn Haq
\par }
{\D Con Calô da Côra Achìh
\par }
{\Q \VerseOne{1}Boc Plình aih nòi canòm hanình wa padren dêh da bèn.

\par }{\QB Haq hloi hloi jùp đò jò glàm bìac nan xa.


\par }{\Q \VS{2}Taiq 'màng aih bèn ùh yùq crè,

\par }{\QB 'nhac ca taneh lalàc wa wang ta-ùc dìq ta diac raxìq.


\par }{\Q \VS{3}'Nhac ca diac raxìq rŏng tagrùang tagràt wa loh camùh,

\par }{\QB 'nhac ca wang rôm tadroq dalàc.


\par }{\BB \par }
{\Q \VS{4}I mòiq cròng diac, diac haq broq bùi ca phôq da Boc Plình,

\par }{\QB aih nòi hadròih nòi ŏi da Chuaq ma Yi Ha'nhèq.


\par }{\Q \VS{5}Boc Plình ŏi ta'ne phôq aih; phôq aih ùh jò leq dalàc,

\par }{\QB ma jah 'màng aih enh daxroq, Boc Plình khoi jùp đò haq.


\par }{\Q \VS{6}Rìm diac broq tagrùang tagràt, rìm Diac loh ca cro cria;

\par }{\QB Boc Plình 'noh bàu dêh, crŏng taneh hech hoch.


\par }{\BB \par }
{\Q \VS{7}Chuaq ma wèq dìq ca 'bình plình, Haq ŏi ti bèn;

\par }{\QB Boc Plình da Jacôp aih đôn hanình da bèn.


\par }{\BB \par }
{\Q \VS{8}Trùh ta cô beq, ngan bìac broq da Chuaq;

\par }{\QB Haq ma broq ca taneh loh ca raliang đac.


\par }{\Q \VS{9}Chuaq broq hatenh ca bìac tajêh poh

\par }{\QB ta crŏng taneh cô.

\par }{\Q Haq goh đac panenh, tùq đac jaoq,

\par }{\QB bùh đac xê axêh.


\par }{\Q \VS{10}Hatenh beq, èh loq Au cô raq Boc Plình.

\par }{\QB Au jah padèch ta rìm Diac,

\par }{\QB wa jah padèch ŏi ta'ne crŏng taneh cô.


\par }{\BB \par }
{\Q \VS{11}Chuaq ma wèq dìq ca 'bình plình, Haq ŏi ti bèn;

\par }{\QB Boc Plình da Jacôp aih đôn hanình da bèn.




\par }\PsalmChap{47}{\SH Boc Plình Broq Bùa Crŏng Taneh
\par }
{\D Con Calô da Côra Achìh
\par }
{\Q \VerseOne{1}Rìm jàn ôi, tep tì beq.

\par }{\QB Cachech bàu manè lem bùi ca Boc Plình.


\par }{\BB \par }
{\Q \VS{2}Ma jah 'màng aih
{\ND{Chuaq
}} ma Yi Ha'nhèq joq đang ca yùq crè,

\par }{\QB Haq Bùa càn dìq ca crŏng taneh.


\par }{\Q \VS{3}Haq broq ca nhèn jah ta'blêq ca bàc jàn,

\par }{\QB broq ca rìm Diac enh 'neq ca jènh nhèn.


\par }{\Q \VS{4}Haq ràih ca nhèn xôxech,

\par }{\QB aih bìac lem bùi da Jacôp ma Haq loq waq.


\par }{\BB \par }
{\Q \VS{5}Boc Plình ŏi ta'ne bàu cachech lem bùi bìac jah 'blêq;

\par }{\QB Chuaq jah tŏc jò i atêh ken hlôi dêh.


\par }{\Q \VS{6}Calêu manè padèch Boc Plình beq,

\par }{\QB calêu bàu manè beq, calêu padèch manè Bùa da bèn.


\par }{\Q \VS{7}Ma jah 'màng aih Boc Plình, Haq Bùa dìq plình crŏng taneh cô;

\par }{\QB yŏc bàu calêu bàu hadròih đòiq calêu padèch hiniq Haq.


\par }{\BB \par }
{\Q \VS{8}Boc Plình wèq rìm Diac;

\par }{\QB Boc Plình ŏi ta gèq bùa hadròih da Haq.


\par }{\Q \VS{9}Con bùa ta crŏng taneh tagop hlài

\par }{\QB broq jàn Boc Plình da Ap-ra-ham.

\par }{\Q Taiq dìq ca bùa da crŏng taneh, wì haq bùa da Haq.

\par }{\QB Rìm nòi Haq khoi jah con mangai padèch ha'nhèq.




\par }\PsalmChap{48}{\SH Siôn Lem Lình wa 'Ngah 'Ngai
\par }
{\D Con Calô da Côra Achìh
\par }
{\Q \VerseOne{1}Chuaq joq 'nàng i cwìang itai càn caiq,

\par }{\QB joq đang ca padèch Haq ta phôq da Boc Plình da bèn, aih wang hadròih da Haq.


\par }{\BB \par }
{\Q \VS{2}Wang hadròih da Chuaq dìq jaq ha'nhèq wa lem lình,

\par }{\QB aih bìac bùi lem dìq ca con mangai crŏng taneh.

\par }{\Q Wang Jê-ru-sa-lem, bôi ha'nhèq da Saphan,

\par }{\QB aih phôq da Bùa càn.


\par }{\Q \VS{3}Boc Plình ŏi ta hnem bùa da phôq,

\par }{\QB Haq khoi patô Dađeh tìah ca đôn hanình.


\par }{\BB \par }
{\Q \VS{4}Jò rìm bùa pajùm dabau

\par }{\QB trùh tajêh phôq,


\par }{\Q \VS{5}wì bù hnoq phôq hi khoi tarìt

\par }{\QB yùq crè cadàu mot.


\par }{\Q \VS{6}Ta aih wì tarìt tariang,

\par }{\QB wa chìuq jìq tìah ca mangai cadrì jìq xa-ông.


\par }{\Q \VS{7}Ìh blai padah padiang ca bong Ta-rê-si tìah

\par }{\QB jò glàm cayeo hlôi enh pah mat mahì loh.


\par }{\BB \par }
{\Q \VS{8}Bìac nhèn ma tàng;

\par }{\QB nhèn khoi jah hnoq

\par }{\Q ta phôq da Chuaq ma wèq dìq ca 'bình plình,

\par }{\QB aih raq phôq Boc Plình da bèn,

\par }{\Q Boc Plình broq phôq aih jah cajap hagao

\par }{\QB hloi hloi.


\par }{\BB \par }
{\Q \VS{9}Chuaq ôi! Ŏi ta hnem cùh waiq da Ìh,

\par }{\QB nhèn hèm hamrìh ca can xa-ŏch xam manoh loq waq da Ìh.


\par }{\Q \VS{10}Chuaq ôi! Hiniq Ìh 'màng leq,

\par }{\QB èh dìq ca crŏng taneh jah dèch bàu calêu hiniq Ìh 'màng aih.

\par }{\QB Tì pah 'ma da Ìh bình halùih bìac ta-atoq.


\par }{\Q \VS{11}Wang Jê-ru-sa-lem lem bùi,

\par }{\QB wì con cadrì da Juđa jah lem bùi

\par }{\QB taiq bìac lem jang da Chuaq.


\par }{\BB \par }
{\Q \VS{12}Lam ma jàp ca Jê-ru-sa-lem beq, lam dudan ca phôq;

\par }{\QB rèn hnem gòm rap ha'nhèq da haq.


\par }{\Q \VS{13}Hadro nòi ma cajap hagao da haq oq;

\par }{\QB Lam ngan dìq ca hnem càn da haq,

\par }{\Q đòiq jah anoi hlài

\par }{\QB ca 'nhòng atìq.


\par }{\BB \par }
{\Q \VS{14}Taiq Boc Plình cô, Haq Boc Plình da bèn.

\par }{\QB Cla Haq raq jah ajènh bèn trùh jò cachìt.




\par }\PsalmChap{49}{\SH Canòm ca Can Padrŏng, Aih Blùng
\par }
{\D Con Calô da Côra Achìh
\par }
{\Q \VerseOne{1}Dìq ca jàn ôi, tamàng bìac cô, dìq ca diac ta crŏng taneh ôi,

\par }{\QB halang don tamàng oq;


\par }{\Q \VS{2}dìq ca mangai i cwìang, loq mangai ùh i cwìang cleq,

\par }{\QB mangai padrŏng can loq mangai pa hamoq.


\par }{\Q \VS{3}Hacùng au jah capoch bàu khôn rabiaq,

\par }{\QB manoh au jah hèm haboq trùh jò jah loq tàng trong broq rabiaq.


\par }{\Q \VS{4}Au jah halang don tamàng bàu rabiaq;

\par }{\QB au jah tèu hlài bàu bòch dìq jaq xa xam rawêh broc.


\par }{\BB \par }
{\Q \VS{5}Taiq hagleq au ma khòh crè ta hì bìac ranàc trùh,

\par }{\QB wa jò wì ma git ca au ŏi wawenh ca au?


\par }{\Q \VS{6}Aih wì mangai canòm ca 'bac dađeh

\par }{\QB wa catèh dèh bìac padrŏng can i rah da wì haq.


\par }{\Q \VS{7}Ùh i mangai leq jah rŏt hlài can rìh dèh ca oh daq;

\par }{\QB hadai ùh jah yŏc 'bac am ca Boc Plình đòiq rŏt dèch hlài haq.


\par }{\Q \VS{8}Ma jah 'màng aih bìac ma rŏt hlài can rìh da haq dìq jaq canaq,

\par }{\QB ùh jò leq nui ca'naih tôm tàu


\par }{\Q \VS{9}đòiq haq jah i can rìh hloi hloi

\par }{\QB wa ùh hìaq ep mùt ralùng hanang.


\par }{\Q \VS{10}Ma jah 'màng aih mangai khôn rabiaq hadai cachìt,

\par }{\QB mangai blùng wa mangai ranhùa hadai 'bìq jêh đac,

\par }{\QB mahaq 'bac èh đòiq hlài ca mangai 'noiq.


\par }{\Q \VS{11}Wì haq hèm ta manoh: Hnem au cô èh jah ŏi hloi hloi.

\par }{\QB Nòi au cô èh jah cajap enh 'nhòng cô trùh 'nhòng tau.

\par }{\QB Wì yŏc hiniq dađeh đòiq hiniq dèh ca đùng taneh dađeh.


\par }{\BB \par }
{\Q \VS{12}'Nhac ca con mangai rahù rahìac jò can padrŏng,

\par }{\QB xôq ùh rìh hloi; haq hadai tìah ca ngè aban phai 'bìq cachìt.


\par }{\BB \par }
{\Q \VS{13}Trong da wì haq, aih bìac blùng da wì haq,

\par }{\QB èh mangai ma tiaq wì haq lùi bàu capoch da wì haq.


\par }{\Q \VS{14}Wì haq bu dàng lù trìu khoi pachì loh ta ralùng hanang;

\par }{\QB can cachìt jah wèq ban wì haq.

\par }{\QB Daxroq mangai ta-atoq wèq ban wì haq.

\par }{\Q Chac hamac wì haq jah 'bìq hwenh ca'nìh ta Ralùng Hanang,

\par }{\QB hangai ca nòi ŏi wì haq.


\par }{\Q \VS{15}Mahaq Boc Plình jah rŏt dèch hlài mahua yiang au khoi ca cwìang da ralùng hanang,

\par }{\QB ma jah 'màng aih Chuaq wèq ban au.


\par }{\Q \VS{16}Paq crè ca mangai leq jò haq padrŏng can,

\par }{\QB loq jò hnem haq loh ca rahù nhòm.


\par }{\Q \VS{17}Ma jah 'màng aih jò cachìt haq ùh jah wê 'ràng cleq;

\par }{\QB bìac rahù nhòm hadai ùh jah tiaq haq loh nòi cachìt.


\par }{\Q \VS{18}'Nhac ca jò ŏi rìh haq jah padèch dađeh taiq dìq jaq tàu tìa,

\par }{\QB wa 'nhac ca rìm ngai padèch bìac padrŏng can da haq;


\par }{\Q \VS{19}mahaq haq hadai hlài dèh ta boc yaq.

\par }{\QB Ta aih haq pi jah hnoq can 'ngah hòm.


\par }{\BB \par }
{\Q \VS{20}Con mangai 'nhac ca padrŏng can, mahaq ùh 'nì loq bìac ro rang,

\par }{\QB haq bu dàng ngè rôm lam trùh nòi cachìt.




\par }\PsalmChap{50}{\SH Boc Plình Hadrah Mangai Ta-atoq wa Mangai Ngang Dù
\par }
{\D Asap Achìh
\par }
{\Q \VerseOne{1}Chuaq I Cwìang Itai, Haq raq Boc Plình, Haq raq Chuaq.

\par }{\QB Haq creo dìq con mangai ŏi crŏng taneh,

\par }{\QB enh mat mahì loh trùh mat mahì mùt.


\par }{\Q \VS{2}Enh Jê-ru-sa-lem lem lình tôm gêh,

\par }{\QB Boc Plình xreo 'noh can 'ngah.


\par }{\Q \VS{3}Waiq xìn Boc Plình da nhèn lam trùh,

\par }{\QB Haq ùh hatenh.

\par }{\Q Enh ngìa ca Haq i ùnh cheo dêh,

\par }{\QB wawenh ca Haq i cayeo bahùt càn.


\par }{\Q \VS{4}Chuaq creo ca 'bài lòp plình ŏi ta plình ha'nhèq,

\par }{\QB wa xam taneh ti 'neq, đòiq Haq hadrah jàn da Haq,


\par }{\Q \VS{5}doi: “Tagop wì mangai hadròih ti Au,

\par }{\QB aih wì mangai khoi broq wêh jao ca Au xam ngè tadreo.”


\par }{\Q \VS{6}'Bài plình anoi 'noh bìac ta-atoq da Chuaq,

\par }{\QB ma jah 'màng aih Boc Plình raq ma hadrah.


\par }{\BB \par }
{\Q \VS{7}“Ôi jàn da Au, tamàng oq, cô Au anoi 'noh:

\par }{\QB Ôi Is-ra-ên, Au jah anoi bàu tajraq hlài ca gè,

\par }{\QB Au cô raq Boc Plình, Boc Plình da gè.


\par }{\Q \VS{8}Au ùh lech ca gè taiq ngè tadreo gè,

\par }{\QB ma jah 'màng aih ngè tadreo bùh da gè xôq hloi dèch am enh ngìa ca Au.


\par }{\Q \VS{9}Au ùh nhet ca 'bo calô ta hnem gè,

\par }{\QB loq bubi calô ta cadrong da gè.


\par }{\Q \VS{10}Ma jah 'màng aih dìq ca ngè rôm aih da Au.

\par }{\QB Dìq ca ngè aban ti go hadai.


\par }{\Q \VS{11}Au canao loq dìq ca chìm ta rôm,

\par }{\QB wa rìm ngè ŏi ta đùng aih dìq da Au.


\par }{\Q \VS{12}Tàng Au pangot, Au ùh doi ca gè,

\par }{\QB ma jah 'màng aih dìq ca crŏng taneh wa rìm bìac ŏi ta aih dìq da Au.


\par }{\Q \VS{13}Au i caq jam 'bo calô loq

\par }{\QB ôq mahem bubi calô ùh?


\par }{\BB \par }
{\Q \VS{14}“Dèch am ngè tadreo ca Boc Plình xam bàu manè beq;

\par }{\QB phai broq gêh bàu ma khoi pachac ca Chuaq ma Yi Ha'nhèq oq.


\par }{\Q \VS{15}Ta hì glàm bìac 'mèq ranàc, dang creo ca Au beq,

\par }{\QB Au jah dèch gè claih, èh gè jah padèch hiniq Au.”


\par }{\PP \VS{16}Mahaq ca wì mangai ngang dù, Boc Plình doi:

\par }{\Q “Gleq gè ma anoi 'noh ranenh Au?

\par }{\QB Gleq gè ma anoi 'noh wêh jao ca Au toq xam hacùng bàu?


\par }{\Q \VS{17}Ma jah 'màng aih gè git ca bìac pariaq baxa

\par }{\QB wa cađac enh cloh bàu hnài da Au.


\par }{\Q \VS{18}Jò hnoq mangai atùng, gè broq bua ca haq,

\par }{\QB gè hadai mòiq manoh ca mangai tango anang.


\par }{\Q \VS{19}Hacùng gè anoi 'noh bìac ngang dù,

\par }{\QB rapet gè bình bàu padô 'nùt.


\par }{\Q \VS{20}Gè capoch 'mèq dèh oh daq

\par }{\QB wa jù lê con calô da miq gè.


\par }{\Q \VS{21}Gè broq bìac cô, mahaq Au hatenh.

\par }{\QB Gè xoh Au hadai tìah ca gè, mahaq

\par }{\Q Au jah lech ca gè,

\par }{\QB ta'mòq tôiq ca gè enh ngìa ca Au.


\par }{\BB \par }
{\Q \VS{22}“ 'Màng aih, ôi mangai loq hèt ca Boc Plình,

\par }{\QB phai hèm ta manoh bìac aih oq.

\par }{\QB Tàng ùh èh, Au cô hich đac gè, ùh i mòiq ngai leq dèch gè.


\par }{\Q \VS{23}Mangai leq dèch am ngè tadreo xam bàu manè pôi, padèch hiniq Au,

\par }{\QB Au jah patô ca haq hnoq bìac dèch claih trùh enh Boc Plình.”




\par }\PsalmChap{51}{\SH Bàu Waiq Khàn da Mangai Xìn Baxŏng Tôiq
\par }
{\D Đawit Achìh
\par }
{\Q \VerseOne{1}Boc Plình da au ôi, xìn Ìh xa-ŏch ca au,

\par }{\QB tiaq can xa-ŏch xam manoh loq waq da Chuaq;

\par }{\Q canòm ca manoh xa-ŏch bình halùih da Chuaq,

\par }{\QB xìn Ìh baxŏng tôiq ca au.


\par }{\Q \VS{2}Xìn 'nheo au hreo ca rìm bìac dù da au,

\par }{\QB broq au jah hadròih hreo ca tôiq lôi da au.


\par }{\BB \par }
{\Q \VS{3}Ma jah 'màng aih, au loq au khoi broq tôiq,

\par }{\QB tôiq lôi da au hloi ŏi enh ngìa ca au.


\par }{\Q \VS{4}Au khoi broq tôiq ca Ìh, toq Ìh raq hêq.

\par }{\QB Au khoi broq bìac dù enh ngìa ca Ìh.

\par }{\Q 'Màng aih Ìh ta'mòq tôiq ca au, aih dìq jaq troq,

\par }{\QB jò Ìh capoch wa jò Ìh hadrah, aih ta-atoq.


\par }{\Q \VS{5}Joq 'màng aih, au khoi i tôiq jò bu xa-ông loh;

\par }{\QB jò bu hadràp ta cliac dèh miq au khoi i tôiq.


\par }{\Q \VS{6}Chuaq enh bìac lem jang ŏi enh dalam, wa ŏi ta nòi hlèp da manoh au;

\par }{\QB waiq xìn Chuaq hnài au bìac khôn rabiaq.


\par }{\BB \par }
{\Q \VS{7}Xìn Chuaq yŏc long cachiq xônh broq ca au jah hadròih,

\par }{\QB hi khoi tôiq au jah baxŏng, au jah taboc yi hnao ca twiac.


\par }{\Q \VS{8}Am au jah tamàng bìac lem bùi;

\par }{\QB waiq xìn caxènh ma Chuaq khoi broq tagoh jah brêh.


\par }{\Q \VS{9}Xìn Chuaq wìh đac mat enh tôiq lôi au

\par }{\QB wa xùt đac rìm bìac ngang dù da au.


\par }{\BB \par }
{\Q \VS{10}Boc Plình da au ôi, xìn Ìh broq ca au jah i mòiq manoh dìq jaq lem hreo,

\par }{\QB wa broq neo hlài da au manoh yiang lem jang.


\par }{\Q \VS{11}Xìn Chuaq paq cađac au khoi enh ngìa ca mat Ìh,

\par }{\QB hadai xìn paq yŏc 'noh Yiang Hadròih da Ìh khoi ca au.


\par }{\Q \VS{12}Xìn broq neo hlài da au bìac lem bùi ta can dèch claih Ìh.

\par }{\QB Xìn am ca au manoh yiang loq enh dì tiaq.


\par }{\BB \par }
{\Q \VS{13}Èh au jah hnài trong da Chuaq ca mangai ma broq tôiq,

\par }{\QB wa wì mangai ma broq tôiq jah wìh hlài ta Ìh.


\par }{\Q \VS{14}Boc Plình da au ôi, Ìh joq 'nàng Boc Plình dèch claih au.

\par }{\QB Xìn Ìh dèch au jah claih ca tôiq broq ta-ùc mahem,

\par }{\QB 'màng aih rapet au jah dêh bàu padèch bìac ta-atoq da Ìh.


\par }{\Q \VS{15}Waiq Chuaq, xìn pèh hacùng au,

\par }{\QB èh rapet au jah calêu padèch hiniq Ìh.


\par }{\Q \VS{16}Ma jah 'màng aih, Ìh ùh lem bùi ca ngè tadreo,

\par }{\QB tàng ùh 'màng aih, au khoi dèch am.

\par }{\QB Ngè tadreo bùh Ìh hadai ùh loq enh.


\par }{\Q \VS{17}Ngè tadreo lem manoh Boc Plình,

\par }{\QB aih loq cađac dèh manoh broq tôiq;

\par }{\Q Boc Plình ùh khìn mangai i manoh padah

\par }{\QB wa loq cađac dèh manoh broq tôiq.


\par }{\BB \par }
{\Q \VS{18}Waiq xìn Chuaq broq lem ca Jê-ru-sa-lem tiaq manoh lem da Ìh.

\par }{\QB Xìn broq hlài panàt phôq Jê-ru-sa-lem.


\par }{\Q \VS{19}Jò aih Chuaq jah bùi lem ca ngè tadreo xam manoh am ta-atoq,

\par }{\QB ngè tadreo dèch am wa ngè tadreo bùh.

\par }{\QB Jò aih 'bo calô jah dèch ta ca'bŏng tadreo da Chuaq.




\par }\PsalmChap{52}{\SH Mangai Broq Dù ma Padèch Dèh Manoh, aih Ùh Loh Cleq
\par }
{\D Đawit Achìh
\par }
{\Q \VerseOne{1}Ôi mangai tanuq, gleq ìh ma catèh bìac broq dù?

\par }{\QB Can xa-ŏch xam manoh loq waq da Boc Plình i hloi hloi.


\par }{\Q \VS{2}Ôi mangai i manoh padô 'nùt,

\par }{\QB rapet gè bu dàng deo got xàc mùm,

\par }{\QB toq enh broq bìac raliang đac.


\par }{\Q \VS{3}Gè loq enh bìac dù, yi hnao ca bìac lem,

\par }{\QB enh padô 'nùt yi hnao capoch bàu lem jang.


\par }{\Q \VS{4}Ôi rapet padô 'nùt,

\par }{\QB gè toq loq enh ca bàu 'mèq 'mac.


\par }{\BB \par }
{\Q \VS{5}Mahaq Boc Plình èh jêh đac gè hloi hloi;

\par }{\QB Haq rùp gè, hwenh gè loh khoi dèh ca nòi traiq,

\par }{\QB wa bùiq gè loh khoi ca nòi taneh gè 'nang rìh ŏi.


\par }{\Q \VS{6}Mahaq mangai ta-atoq jah hnoq bìac aih,

\par }{\QB èh yùq crè wa do ca haq, doi:


\par }{\Q \VS{7}“Cô! Mangai

\par }{\QB ùh canòm ca Boc Plình đòiq broq pagia lì ca dađeh,

\par }{\Q mahaq canòm dèh ca bìac padrŏng can,

\par }{\QB 'màng aih haq broq cajap tam dèh ca bìac ngan dù cla.”


\par }{\BB \par }
{\Q \VS{8}Mahaq au cô tìah ca long ôliu xenh

\par }{\QB lem ta hnem da Boc Plình;

\par }{\Q au hloi hloi lùi canòm

\par }{\QB ca can xa-ŏch xam manoh loq waq da Boc Plình.


\par }{\Q \VS{9}Au hloi hloi manè apôi Chuaq,

\par }{\QB taiq rìm bìac Ìh khoi broq ca au.

\par }{\Q Au gòm ngèh ca hiniq Ìh,

\par }{\QB taiq hiniq Ìh lem lình enh ngìa ca mangai hadròih da Ìh.




\par }\PsalmChap{53}{\SH Bìac Dù wa Bìac Blùng da Mangai
\par }
{\D Đawit Achìh
\par }
{\Q \VerseOne{1}Mangai blùng hèm ta manoh, doi:

\par }{\QB “Ùh i ca Boc Plình.”

\par }{\Q Dìq ca wì haq raliang piang wa broq rìm bìac ùh ta-atoq,

\par }{\QB ùh i mòiq ngai leq broq bìac lem.


\par }{\BB \par }
{\Q \VS{2}Boc Plình ŏi enh plình,

\par }{\QB ngan loh ta con mangai,

\par }{\Q đòiq ngan thù i mangai leq i manoh khôn rabiaq

\par }{\QB wa loq ti chaq Boc Plình ùh?


\par }{\Q \VS{3}Wì haq rìm ngai dìq cađac Chuaq,

\par }{\QB rìm ngai dìq broq bìac dù,

\par }{\Q ùh i ca mòiq ngai leq broq bìac lem,

\par }{\QB mòiq ngai ji ùh i.


\par }{\BB \par }
{\Q \VS{4}Wì ma broq bìac dù, dìq ùh 'nì loq cleq 'mòh?

\par }{\BB \par }
{\Q Wì caq lŏn jàn Au bu dàng caq 'benh,

\par }{\QB wì ùh cùh waiq Boc Plình.


\par }{\Q \VS{5}Wì haq jah yùq crè,

\par }{\QB 'nhac ca bìac ùh đang ca yùq crè.

\par }{\Q Ma jah 'màng aih Boc Plình khoi prai priang caxènh mangai leq enh tajraq hlài ca Ìh;

\par }{\QB wì haq jah camaih, taiq Boc Plình khoi cađac wì haq.


\par }{\BB \par }
{\Q \VS{6}Ôi! Ngèh enh bìac dèch claih da Is-ra-ên jah loh enh wang Siôn!

\par }{\QB Jò Boc Plình am hlài xôxech ca jàn Haq ma khoi 'bìq rùp,

\par }{\QB èh Jacôp jah lem bùi, wa Is-ra-ên jah manè bùi.




\par }\PsalmChap{54}{\SH Bàu Waiq Khàn Xìn Bìac Palem
\par }
{\D Đawit Achìh
\par }
{\Q \VerseOne{1}Waiq Boc Plình da au ôi, xìn yŏc hiniq Ìh đòiq dŏih dèch au,

\par }{\QB xìn yŏc cwìang itai Ìh đòiq palem ca au.


\par }{\Q \VS{2}Chuaq ôi! xìn tamàng bàu waiq dang da au,

\par }{\QB xìn tamàng bàu capoch loh enh hacùng au.


\par }{\BB \par }
{\Q \VS{3}Ma jah 'màng aih rìm ngai yòng đòiq tajraq hlài ca au;

\par }{\QB wì mangai dù chaq đòiq jêh đac au;

\par }{\QB wì haq ùh đòiq Chuaq enh ngìa dađeh.


\par }{\BB \par }
{\Q \VS{4}Cô, Boc Plình Haq Chuaq jùp đò au,

\par }{\QB Haq wèq ban mahua yiang au.


\par }{\BB \par }
{\Q \VS{5}Haq jah yŏc bìac dù đòiq ca'naih hlài da wì ma tagit au,

\par }{\QB tiaq bìac wèq dèh bàu da Chuaq xìn jêh đac wì haq.


\par }{\BB \par }
{\Q \VS{6}Chuaq ôi, au jah dèch am ca Ìh ngè tadreo am dech;

\par }{\QB au jah calêu padèch hiniq Ìh taiq hiniq Ìh lem lình.


\par }{\Q \VS{7}Ma jah 'màng aih Chuaq khoi dèch au claih enh bìac yat dè;

\par }{\QB au lem manoh jò mat au hnoq Chuaq am ca au ta'blêq wì ma git ca au.




\par }\PsalmChap{55}{\SH Bàu Waiq Xìn Raliang Đac Mangai Ngang Dù
\par }
{\D Đawit Achìh
\par }
{\Q \VerseOne{1}Chuaq ôi! Xìn halang don tamàng bàu waiq khàn da au,

\par }{\QB paq wia hangai ùh tamàng bàu waiq khàn da au.


\par }{\Q \VS{2}Xìn tamàng wa tèu hlài bàu waiq dang da au,

\par }{\QB ma jah 'màng aih ŏi ta bìac mamùc,

\par }{\Q au hlè lèt wa dìq jaq manhài manhèp.


\par }{\QB \VS{3}Taiq bàu cachech da mangai ma tagit ca au,

\par }{\Q taiq bìac padit padiang da mangai dù,

\par }{\QB wì haq tam bìac nan xa ca au,

\par }{\Q broq ca au loh ca manhài,

\par }{\QB wa xam manoh nòih wì haq tajraq hlài ca au.


\par }{\BB \par }
{\Q \VS{4}Manoh au dìq jaq xa,

\par }{\QB bìac yùq crè da can cachìt khoi clìh enh 'nhèq ca au.


\par }{\Q \VS{5}Au yùq crè wa tarìt,

\par }{\QB bìac hidròt khoi padit làp ca au.


\par }{\Q \VS{6}Au hèm: “Ùac aiq au i panan da chìm trù,

\par }{\QB au jah pan hangai hi ŏi nòi catèm.


\par }{\Q \VS{7}Au jah lam hangai

\par }{\QB wa jah mùt ŏi ta đùng wang wê.


\par }{\Q \VS{8}Au dahôiq lam mùt ta nòi hanình

\par }{\QB đòiq claih ca bahùt càn.”


\par }{\BB \par }
{\Q \VS{9}Chuaq ôi! Xìn ìh broq manhài đac bàu capoch da wì haq,

\par }{\QB ma jah 'màng au hnoq bìac talech tacai wa bìac jêh cađac ta phôq.


\par }{\Q \VS{10}Dahì damang wì haq lam dudan ti 'nhèq panàt phôq;

\par }{\QB bìac ngang dù wa 'mèq 'mac ŏi ta phôq.


\par }{\Q \VS{11}Bìac raliang piang hadai ŏi ta aih;

\par }{\QB bìac padit padiang wa bìac 'nùt ŏi hloi hloi ta gùng aih.


\par }{\BB \par }
{\Q \VS{12}Ma jah 'màng aih, ùh xài mangai tagit ca au jù lê au.

\par }{\QB Tàng i 'màng aih au nui chìuq àt;

\par }{\Q hadai ùh xài mangai ma git ca au loq padèch dađeh tajraq hlài ca au.

\par }{\QB Tàng 'màng aih au jah chaq trong amot khoi ca haq.


\par }{\Q \VS{13}Mahaq ìh raq mangai da-adàng ca au,

\par }{\QB bua au pajùm manoh ti au.


\par }{\Q \VS{14}Ma hloi hloi hatùang lem bùi ti dabau,

\par }{\QB pajùm ti dabau bàc ngai mùt hnem Boc Plình;


\par }{\BB \par }
{\Q \VS{15}Waiq xìn can cachìt ta'ngàc trùh ti wì haq,

\par }{\QB thê wì haq loh ta nòi ralùng hanang jò wì haq xôq ŏi raq rìh,

\par }{\QB ma jah 'màng aih taiq bìac ngang dù ŏi ta hnem wa ta manoh wì haq.


\par }{\BB \par }
{\Q \VS{16}Mahaq phàn da au, au jah creo dang ca Chuaq,

\par }{\QB èh Chuaq jah dèch claih au.


\par }{\Q \VS{17}Daxroq, dahì, daxèq au creo dang,

\par }{\QB hràng rayoih ca Chuaq,

\par }{\QB èh Haq tamàng bàu au.


\par }{\Q \VS{18}Haq dèch mahua yiang au mùt catèm,

\par }{\QB khoi enh nòi tajêh poh,

\par }{\QB ma jah 'màng aih bàc ngai 'nang tajraq hlài ca au,


\par }{\Q \VS{19}Boc Plình Haq ma khoi ha'ngui gèq bùa wèq hloi enh calah,

\par }{\QB Haq tamàng au wa tajraq hlài ca wì haq;

\par }{\Q mangai aih ùh cađac trong dù dađeh

\par }{\QB wa ùh loq yùq crè ca Boc Plình.


\par }{\BB \par }
{\Q \VS{20}Phàn da bua au, haq dèch tì tajraq hlài ca mangai hatroq ca haq,

\par }{\QB wa loq blàq blènh dèh bàu pachac.


\par }{\Q \VS{21}Bàu capoch da haq lia bu dàng ramaq 'bo,

\par }{\QB mahaq manoh haq toq chaq trong tajêh poh.

\par }{\Q Bàu haq tabat tìah ca dàu,

\par }{\QB mahaq manoh tìah ca chang khoi dŏih enh hnup.


\par }{\BB \par }
{\Q \VS{22}Phai 'noh am bìac genh trap ìh ca Chuaq beq,

\par }{\QB Haq jah dèch ìh;

\par }{\Q Haq ùh jò leq

\par }{\QB đòiq mangai ta-atoq loq tadroq manoh.


\par }{\Q \VS{23}Mahaq Chuaq ôi,

\par }{\QB xìn Ìh hwenh đac mangai jêh mangai

\par }{\Q wa mangai ngang dù loh ta ham jrùq,

\par }{\QB đòiq wì haq ùh jah rìh dìq dèh ca'nhòng rìh da wì haq.

\par }{\BB \par }
{\Q Mahaq au hloi hloi canòm ca Chuaq da au.




\par }\PsalmChap{56}{\SH Jò yùq crè, au ŏi canòm Boc Plình
\par }
{\D Đawit Achìh
\par }
{\Q \VerseOne{1}Boc Plình da au ôi! Xìn Ìh xa-ŏch ca au,

\par }{\QB ma jah 'màng aih wì jôiq đac au,

\par }{\QB wa padit padiang au xèq ca hì.


\par }{\Q \VS{2}Xèq ca hì wì padit padiang au;

\par }{\QB Chuaq ôi, wì ma padèch dađeh tajraq hlài ca au dìq jaq bàc.


\par }{\BB \par }
{\Q \VS{3}Jò leq au yùq crè,

\par }{\QB au joq 'nàng canòm nhò Ìh.


\par }{\Q \VS{4}Au canòm ca Boc Plình wa calêu padèch bàu Ìh;

\par }{\QB au ùh crè yùq,

\par }{\QB ma jah 'màng aih mangai xam chac xech jah broq cleq ca au?


\par }{\BB \par }
{\Q \VS{5}Xèq ca hì wì chaq trong goh wech trong bàu capoch au;

\par }{\QB manoh hèm ngang dù da wì haq hloi hloi chaq trong tajraq hlài ca au.


\par }{\Q \VS{6}Wì haq tagop dabau ti rinh ngan bìac broq da au,

\par }{\QB taiq wì haq enh jêh đac can rìh da au.


\par }{\Q \VS{7}Chuaq ôi! Xam can nòih waiq xìn Ìh hwenh đac

\par }{\QB wì haq taiq bìac ngang dù da wì haq.


\par }{\BB \par }
{\Q \VS{8}Ìh khoi rèn dìq rìm cadiang lam hlài da con;

\par }{\QB Xìn Ìh đòiq diac mat au ta cabi da Ìh;

\par }{\QB diac mat au ùh xài khoi achìh 'mùt sech da Ìh 'mòh?


\par }{\Q \VS{9}Hì leq au dang xìn,

\par }{\QB hì aih wì ma tagit ca au wia hangai ca au;

\par }{\QB bìac cô au khoi loq, Boc Plình ŏi ti au.


\par }{\BB \par }
{\Q \VS{10}Au canòm ca Boc Plình wa calêu padèch bàu Chuaq,

\par }{\QB au jah calêu padèch bàu Chuaq.


\par }{\Q \VS{11}Au jah canòm ca Boc Plình wa ùh loq yùq crè,

\par }{\QB mangai xam chac xech jah broq cleq ca au?


\par }{\BB \par }
{\Q \VS{12}Waiq Boc Plình da au, rìm bìac au ma pachac ca Ìh, au xôq ŏi wèq;

\par }{\QB au jah dèch am ngè tadreo manè pôi ca Chuaq.


\par }{\Q \VS{13}Ma jah 'màng aih Ìh khoi dèch mahua yiang au claih ca bìac cachìt,

\par }{\QB Ìh wèq jènh au ùh tacro,

\par }{\Q au jah cadiang lam ŏi enh ngìa ca Ìh

\par }{\QB ta can 'ngah da can rìh.




\par }\PsalmChap{57}{\SH Bàu Waiq Xìn Chuaq Dèch Claih
\par }
{\D Đawit Achìh
\par }
{\Q \VerseOne{1}Boc Plình da au ôi! Xìn Ìh xa-ŏch ca au, xìn Ìh xa-ŏch tamèt ca au,

\par }{\QB ma jah 'màng aih mahua yiang au mùt hanình ca Ìh.

\par }{\Q Au jah mùt enh 'neq 'mù panan da Ìh đòiq jah hanình trùh

\par }{\QB jò can ranàc càn lam cwa.


\par }{\BB \par }
{\Q \VS{2}Au jah waiq dang Boc Plình Ma Yi Ha'nhèq da au,

\par }{\QB aih Boc Plình jah broq gêh rìm hiniq am ca au.


\par }{\Q \VS{3}Enh plình Haq jah am xôq ramŏt đòiq dèch claih au.

\par }{\QB Haq lech ca mangai loq padit padiang au.

\par }{\QB Boc Plình jah am can xa-ŏch xam manoh loq waq wa bàu joq 'nàng da Haq.


\par }{\BB \par }
{\Q \VS{4}Mahua yiang au ŏi ta'ne baco hlari,

\par }{\QB cla au phai ca'nùng ti ngè loq hlôi loh pla ùnh;

\par }{\Q aih con mangai hanenh wì haq tìah ca jaoq wa rang;

\par }{\QB rapet wì haq tìah ca chang gùm hin.


\par }{\BB \par }
{\Q \VS{5}Waiq Boc Plình da au, xìn hiniq Ìh jah padèch yi hnao ca lòp plình,

\par }{\QB wa can 'ngah 'ngai da Ìh jah loh jàp crŏng taneh.


\par }{\BB \par }
{\Q \VS{6}Wì tang hlàm ca jènh au;

\par }{\QB mahua yiang au loh ca hŏnh.

\par }{\Q Wì chìa hàm enh ngìa ca au,

\par }{\QB mahaq cla wì raq clìh trom aih.


\par }{\BB \par }
{\Q \VS{7}Ôi Boc Plình da au,

\par }{\QB manoh au cajap;

\par }{\QB au jah calêu wa padèch hiniq Ìh.


\par }{\Q \VS{8}Ôi mahua yiang da au,

\par }{\QB rìu beq; ôi broc, ôi cràu, rìu beq;

\par }{\QB au jah padrìu daxroq rìu.


\par }{\BB \par }
{\Q \VS{9}Chuaq ôi, au jah manè pôi Ìh ta'ne jàn;

\par }{\QB au jah calêu padèch hiniq Ìh ta'ne 'bài Diac.


\par }{\Q \VS{10}Ma jah 'màng aih can xa-ŏch xam manoh loq waq da Ìh yi càn ca rìm lòp plình,

\par }{\QB wa bàu joq 'nàng da Ìh yi ha'nhèq ca yùc.


\par }{\BB \par }
{\Q \VS{11}Waiq Boc Plình da au, xìn hiniq Ìh jah padèch ha'nhèq yi hnao ca lòp plình,

\par }{\QB can 'ngah 'ngai da Ìh ha'nhèq yi hnao jàp crŏng taneh.




\par }\PsalmChap{58}{\SH Bàu Waiq Xìn Bìac Ta-atoq
\par }
{\D Đawit Achìh
\par }
{\Q \VerseOne{1}Ôi 'bài con calô da mangai, jò pì ùh capoch cleq aih pì joq 'nàng hadrah ta-atoq ùh?

\par }{\QB Pì joq 'nàng hadrah ta-atoq ùh?


\par }{\Q \VS{2}Ùh, ma jah 'màng aih bìac dù khoi ŏi ta manoh pì,

\par }{\QB tì pì broq bìac baxa đòiq padit con mangai.


\par }{\BB \par }
{\Q \VS{3}Mangai dù khoi dù jò ŏi ta cliac miq haq;

\par }{\QB mangai capoch amòng, khoi i manoh loq amòng enh jò 'nang xa-ông 'noh.


\par }{\Q \VS{4}Nŏc đùc da wì haq tìah ca nŏc đùc da bìh tùa,

\par }{\QB wì haq tìah ca bìh khoi clìch don, ùh enh tamàng cleq,


\par }{\Q \VS{5}Ùh tamàng mangai padô bìh,

\par }{\QB 'nhac ca mangai aih padô thài dàng leq.


\par }{\BB \par }
{\Q \VS{6}Chuaq ôi, xìn tùq padah hanenh ta hacùng wì haq;

\par }{\QB Chuaq ôi, xìn goh đac hanenh hapoh da baco hlari bu chuai.


\par }{\Q \VS{7}Waiq xìn wì haq jah 'nong lam đac tìah ca diac hìu.

\par }{\QB Jò haq 'nac panenh penh rang, ngèh enh rang haq 'bìq tagoh đac.


\par }{\Q \VS{8}Waiq xìn wì haq bu dàng canhuh jah hech đac jò moq lam,

\par }{\QB tìah ca mangai cadrì ralàih jò ŏi jiang, con nga ùh lah hnoq mat mahì.


\par }{\BB \par }
{\Q \VS{9}'Nhac ca wì ŏi thì loq khoi craq,

\par }{\QB Chuaq jah hwit hnan đac

\par }{\QB wì haq renh yi hnao ca gŏc tôq enh 'nhèq ca brech breo 'nang cheo.


\par }{\Q \VS{10}Mangai ta-atoq jah lem bùi jò hnoq bìac tabroq hlài,

\par }{\QB haq jah 'nheo jènh dađeh ta mahem mangai dù.


\par }{\Q \VS{11}Wì doi: “Joq 'nàng mangai ta-atoq jah nhàn baha am dech;

\par }{\QB joq 'nàng i Boc Plình,

\par }{\QB Haq hadrah crŏng taneh!”




\par }\PsalmChap{59}{\SH Bàu Waiq Khàn Xìn Dèch Khoi Mangai Tagit
\par }
{\D Đawit Achìh
\par }
{\Q \VerseOne{1}Waiq Boc Plình da au ôi! Xìn dèch au claih ca mangai ma tagit ca au;

\par }{\QB xìn wèq ban au khoi ca mangai enh tajraq hlài ca au.


\par }{\Q \VS{2}Xìn dèch au claih ca mangai ngang dù;

\par }{\QB xìn dèch au claih ca mangai broq ta-ùc ca mahem.


\par }{\BB \par }
{\Q \VS{3}Ma jah 'màng aih ngan cô!

\par }{\QB Chuaq ôi, wì achop chaq trong jêh đac au;

\par }{\Q mangai ngang dù pajùm ti dabau tajraq hlài ca au,

\par }{\QB ùh xài taiq au khoi broq tôiq hadai ùh xài taiq lôi da au.


\par }{\Q \VS{4}Au ùh broq tôiq lôi cleq ca wì, mahaq xôq wì glàm trùh đòiq jêh au.

\par }{\QB Chuaq ôi, yòng beq đòiq hnoq wa wiang ti au.


\par }{\Q \VS{5}Ìh raq Chuaq, Ìh raq Boc Plình, Chuaq ma wèq dìq ca 'bình plình, Boc Plình da Is-ra-ên.

\par }{\QB Xìn Chuaq yòng đòiq baxa ca rìm Diac;

\par }{\QB xìn apaq xa-ŏch ca mangai leq loq blàq blènh wa broq tôiq.


\par }{\BB \par }
{\Q \VS{6}Damang, wì haq wìh hlài,

\par }{\QB grenh tìah ca coq wa lam dudan ca phôq.


\par }{\Q \VS{7}Ngan cô, hacùng wì haq hloh toq bàu waiq hanip,

\par }{\QB blìa hacùng wì haq bu dàng chang gùm,

\par }{\QB ma jah 'màng aih wì haq hèm: “Ùh i cabô tàng.”


\par }{\Q \VS{8}Mahaq Chuaq ôi! Ìh jah do ca wì haq,

\par }{\QB Ìh jah halê ca rìm Diac.


\par }{\BB \par }
{\Q \VS{9}Ô Chuaq padren da au, au jah ngèh gòm Ìh,

\par }{\QB ma jah 'màng aih Ìh wìa đôn hanình da au.


\par }{\BB \par }
{\Q \VS{10}Boc Plình nhò can xa-ŏch xam manoh loq waq da Haq jah trùh đòiq jùp đò au;

\par }{\QB Haq jah am ca au manoh ngan hnoq bìac ta'blêq ca mangai tagit ca au.


\par }{\Q \VS{11}Ôi Chuaq! Ìh joq 'nàng khìan da au, xìn apaq jêh hloi wì haq,

\par }{\QB èh yùq jàn da Ìh loq hèt bàu hnài da Ìh,

\par }{\Q mahaq yŏc cwìang itai da Ìh paha'neq wì,

\par }{\QB èh broq ca wì haq pac lac beq.


\par }{\Q \VS{12}Ma jah 'màng aih tôiq ngang dù enh hacùng wì haq,

\par }{\QB aih bàu waiq hanip wa amòng enh hacùng wì haq capoch 'noh,

\par }{\QB waiq xìn wì haq hlech dèh bìac loq padèch dađeh da wì haq.


\par }{\Q \VS{13}Xam can nòih da Ìh,

\par }{\QB xìn jêh đac wì haq;

\par }{\Q xìn jêh đac hloi wì haq dìq dŏng đòiq wì haq jah loq Boc Plình

\par }{\QB wèq cwìang jàn Jacôp wa dìq ca crŏng taneh.


\par }{\BB \par }
{\Q \VS{14}Damang, wì haq wìh hlài,

\par }{\QB ngrè tìah ca coq

\par }{\QB wa lam dudan ca phôq.


\par }{\Q \VS{15}Wì haq lam ba'yàt đòiq chaq caq,

\par }{\QB èh mamùc mamac tàng ùh panàc.


\par }{\Q \VS{16}Phàn da au,

\par }{\QB au jah calêu padèch cwìang itai da Chuaq;

\par }{\Q rìm xroq au calêu padèch can xa-ŏch xam manoh loq waq da Chuaq,

\par }{\QB ma jah 'màng aih Ìh đôn hanình wa pagia lì da au jò glàm bìac xalep.


\par }{\BB \par }
{\Q \VS{17}Ôi Chuaq padren dêh da au, au calêu padèch Ìh,

\par }{\QB ma jah 'màng aih Ìh đôn hanình da au,

\par }{\QB Boc Plình ma patô can xa-ŏch xam manoh loq waq ca au.




\par }\PsalmChap{60}{\SH Bàu Xìn Chuaq Jùp Đò
\par }
{\D Đawit Achìh
\par }
{\Q \VerseOne{1}Ôi Boc Plình, Ìh khoi cađac nhèn, Ìh khoi palac đac nhèn.

\par }{\QB Ìh khoi nòih, xìn Ìh wìh hlài ti nhèn.


\par }{\Q \VS{2}Ìh khoi broq ca taneh tadroq loh ca hađah,

\par }{\QB xìn palaoq hlài nòi hađah taiq haq tadroq.


\par }{\Q \VS{3}Ìh khoi am ca jàn cla jah glàm bìac nan xa,

\par }{\QB Ìh khoi am ca nhèn ôq alac loh ca brènh mat.


\par }{\Q \VS{4}Ìh khoi am cò ta'blêq dèh ca mangai loq yùq crè Ìh,

\par }{\QB đòiq wì haq jah dèch patô ca bàu joq 'nàng;


\par }{\BB \par }
{\Q \VS{5}Đòiq mangai Ìh ma loq waq jah claih;

\par }{\QB xìn Ìh 'noh tì pah 'ma dèch claih nhèn wa tamàng bàu nhèn!


\par }{\Q \VS{6}Enh nòi hadròih Chuaq khoi doi:

\par }{\QB “Au dìq jaq lem bùi axong taneh Sichem

\par }{\QB wa wêh taneh Sucôt.


\par }{\Q \VS{7}Ga-la-at aih da Au, Ma-na-se hadai,

\par }{\QB Ep-ra-im aih calôp wèq gàu Au,

\par }{\QB Juđa haq long wèq cwìang da Au.


\par }{\Q \VS{8}Moap aih 'bau diac đòiq Au hùm,

\par }{\QB Êđôm aih nòi Au đòiq yep,

\par }{\QB Phi-li-tin jah dêh bàu calêu taiq Au khoi ta'blêq.”


\par }{\BB \par }
{\Q \VS{9}Cabô mangai ajèn au mùt phôq cajap hagao?

\par }{\QB Cabô ajèn au trùh ta Êđôm?


\par }{\Q \VS{10}Chuaq ôi, Ìh joq 'nàng khoi cađac nhèn 'mòh?

\par }{\QB Ìh pi wiang ti lình nhèn loh nòi tajêh 'mòh?


\par }{\Q \VS{11}Chuaq ôi! Xìn jùp nhèn tajraq hlài ca mangai git ca nhèn,

\par }{\QB ma jah 'màng aih bìac jùp đò da con mangai joq 'nàng ùh loh cleq.


\par }{\Q \VS{12}Canòm ca Boc Plình nhèn jah broq xam manoh tanuq,

\par }{\QB ma jah 'màng aih Chuaq jah 'blêq dìq ca mangai tagit ca nhèn.




\par }\PsalmChap{61}{\SH Manoh Cajap Chuaq Jah Wèq Ban
\par }
{\D Đawit Achìh
\par }
{\Q \VerseOne{1}Chuaq ôi! xìn tamàng bàu creo dang da au,

\par }{\QB xìn tamàng bàu waiq khàn da au.


\par }{\BB \par }
{\Q \VS{2}Enh nòi ma lùch da plì taneh au creo dang Chuaq jò au hŏnh manoh,

\par }{\QB xìn 'ràng au trùh wang i hmu ma yi ha'nhèq ca au.


\par }{\Q \VS{3}Ma jah 'màng aih Ìh nòi amot da au,

\par }{\QB Ìh nòi cajap hagao đòiq au ta'blêq ca mangai enh tajraq hlài ca au.


\par }{\BB \par }
{\Q \VS{4}Xìn am ca au jah hloi hloi ŏi ta traiq Ìh;

\par }{\QB xìn am ca au jah hanình enh 'neq ca capiang tì catèm da Ìh.


\par }{\Q \VS{5}Waiq Boc Plình, ma jah 'màng aih, Ìh khoi tàng bàu pachac da au.

\par }{\QB Ìh khoi am ca au xôxech da mangai loq yùq crè ca Ìh.


\par }{\BB \par }
{\Q \VS{6}Xìn am ca bùa jah halình,

\par }{\QB hanam da haq jah yi bàc tam 'nhòng.


\par }{\Q \VS{7}Waiq xìn haq jah wèq cwìang hloi hloi enh ngìa ca Chuaq;

\par }{\QB xìn Chuaq am can xa-ŏch xam manoh loq waq wa bàu joq 'nàng đòiq wèq ban haq.


\par }{\BB \par }
{\Q \VS{8}'Màng aih au jah hloi hloi calêu padèch hiniq Chuaq,

\par }{\QB rìm hì broq gêh dèh bàu pachac da au.




\par }\PsalmChap{62}{\SH Toq Boc Plình Raq Broq Nòi Hanình
\par }
{\D Đawit Achìh
\par }
{\Q \VerseOne{1}Mahua yiang au ŏi hatenh gòm Boc Plình;

\par }{\QB bìac dèch claih au toq trùh enh Haq.


\par }{\Q \VS{2}Toq Chuaq raq, Haq hmu xèm da au wa đôn hanình au,

\par }{\QB au ùh 'bìq tarìt tariang toq leq.


\par }{\BB \par }
{\Q \VS{3}Pì bàc ngai wiang jêh mòiq ngai trùh jò leq cô èh?

\par }{\QB Dìq ca pì hatình ca dabau jêh cachìt haq;

\par }{\Q pì tìah ca panàt cachình,

\par }{\QB ùh crài cleq ca pagia ten cro.


\par }{\Q \VS{4}Joq 'màng aih,

\par }{\QB wì khoi broq pađim đòiq cađac haq enh nòi ha'nhèq;

\par }{\Q wì loq enh bìac patìah 'nùt,

\par }{\QB hacùng waiq xôq mahaq ta manoh waiq hanip.


\par }{\BB \par }
{\Q \VS{5}Ôi mahua yiang au, hatenh gòm Boc Plình beq,

\par }{\QB ma jah 'màng aih bìac ngèh gòm da au ŏi ta Haq.


\par }{\Q \VS{6}Toq Chuaq raq hmu xèm da au wa bìac dèch claih au;

\par }{\QB Haq đôn hanình au, au ùh 'bìq tarìt tariang.


\par }{\Q \VS{7}Bìac dèch claih wa can 'ngah 'ngai au ŏi ta Boc Plình,

\par }{\QB Haq hmu xèm au wa padren dêh da au wa nòi hanình da au.


\par }{\Q \VS{8}Ôi jàn da au, hloi hloi canòm ca Boc Plình beq,

\par }{\QB pa'noh dèh manoh enh ngìa ca Haq;

\par }{\QB Boc Plình raq nòi hanình da bèn.


\par }{\BB \par }
{\Q \VS{9}Joq 'màng aih, mangai toq i 'bang tìang ha'neq èh dech 'ngwan;

\par }{\QB mangai i 'bang tìang càn, aih patìah 'nùt,

\par }{\Q đòiq enh 'nhèq ca càng,

\par }{\QB dìq ca wì haq hèo bu dàng hòi hihèm.


\par }{\Q \VS{10}Apaq canòm ca bìac padit padiang,

\par }{\QB hadai paq đòiq manoh ngèh gòm nòi bìac atùng;

\par }{\Q 'nhac ca bìac padrŏng can loq tŏc tam yi hnao,

\par }{\QB hadai paq đòiq manoh canòm bìac aih.


\par }{\BB \par }
{\Q \VS{11}Boc Plình i doi bìac cô mòiq yàng mahaq

\par }{\QB au tàng baiq yàng Haq doi:

\par }{\Q “Cwìang itai aih toq da Boc Plình raq hêq.


\par }{\QB \VS{12}Ôi Chuaq, can xa-ŏch xam manoh loq waq aih da Chuaq,”

\par }{\Q ma jah 'màng aih “Chuaq am ca tang ngai

\par }{\QB tiaq bìac broq da wì haq.”




\par }\PsalmChap{63}{\SH Mahua Yiang Au Croh ca Chuaq
\par }
{\D Đawit Achìh
\par }
{\Q \VerseOne{1}Waiq Chuaq, Ìh joq 'nàng Boc Plình da au,

\par }{\QB bu 'ngah au khoi ti chaq Ìh;

\par }{\Q mahua yiang au dìq jaq ngèh enh ca Chuaq;

\par }{\QB mahua yiang au croh ca Chuaq,

\par }{\Q tìah ca nòi wia taneh croh crenh, xalep,

\par }{\QB ùh i ca diac chac hamac au ngèh enh Ìh.


\par }{\BB \par }
{\Q \VS{2}'Màng aih, au khoi ngan hnoq Ìh ta hnem tagop Hadròih,

\par }{\QB đòiq jah ngan can 'ngah 'ngai wa cwìang itai da Chuaq.


\par }{\Q \VS{3}Ma jah 'màng aih can xa-ŏch xam manoh loq waq da Chuaq,

\par }{\QB lem yi hnao ca can rìh, hacùng au jah calêu padèch hiniq Chuaq.


\par }{\Q \VS{4}'Màng aih au jah calêu padèch hiniq Chuaq lùch ca'nhòng au,

\par }{\QB au jah dèch tì waiq khàn canòm ca hiniq Chuaq


\par }{\Q \VS{5}Mahua yiang au jah caq panàc tìah ca caq ngot caxènh wa caq ramaq;

\par }{\QB hacùng au jah lem bùi calêu padèch hiniq Chuaq.


\par }{\BB \par }
{\Q \VS{6}Jò ca'nùng ta jùang, au xôq hmàng trùh ca Chuaq;

\par }{\QB au hèm haboq ca Haq trùh jrùq mang,


\par }{\Q \VS{7}ma jah 'màng aih, Chuaq khoi jùp đò au,

\par }{\QB enh 'neq ca yàp panan da Chuaq, au jah calêu lem bùi.


\par }{\Q \VS{8}Mahua yiang au rùp cajap ca Ìh,

\par }{\QB tì pah 'ma Chuaq jah dèch au.


\par }{\BB \par }
{\Q \VS{9}Mahaq mangai leq chaq trong đòiq tajêh au,

\par }{\QB èh jah clìh ta nòi jrùq da taneh.


\par }{\Q \VS{10}Jah jao am wì haq ca chang gùm,

\par }{\QB broq hanùm ca chôn.


\par }{\BB \par }
{\Q \VS{11}Mahaq bùa jah lem bùi ŏi ta Boc Plình.

\par }{\QB Dìq ca mangai leq canòm ca hiniq Haq đòiq pachac, èh jah lem bùi,

\par }{\QB ma jah 'màng aih Chuaq jah broq ca hacùng mangai amòng loh ca làu.




\par }\PsalmChap{64}{\SH Xìn Dèch Khoi ca Mangai Git Hlèp
\par }
{\D Đawit Achìh
\par }
{\Q \VerseOne{1}Ôi Boc Plình, xìn tamàng bàu dang xìn da au,

\par }{\QB wèq ban au claih khoi ca mangai ma tagit ca au.


\par }{\BB \par }
{\Q \VS{2}Xìn Ìh cadoc au hlèp ca bìac hatình da mangai dù,

\par }{\QB khoi ca mangai bàc broq bìac ngang dù.


\par }{\Q \VS{3}Wì calenh rapet tìah ca calenh chang gùm.

\par }{\QB Wì caprôh bàu capoch ngang dù tìah ca penh panenh,


\par }{\Q \VS{4}mot ta nòi hlèp penh mangai ta-atoq;

\par }{\QB wì penh mahaq ùh yùq crè cleq.


\par }{\BB \par }
{\Q \VS{5}Wì parông dabau ta bìac dù dađeh,

\par }{\QB hatình ca dabau đòiq broq hlàp nòi hlèp,

\par }{\QB wì hèm: “Ùh i cabô hnoq.”


\par }{\Q \VS{6}Wì haq ti chaq bìac dù, èh doi:

\par }{\QB “Bèn khoi hatình broq pađim dìq jaq lem.”

\par }{\QB Bàu wa manoh hèm enh dalam da con mangai dìq jaq 'mèq 'mac.


\par }{\BB \par }
{\Q \VS{7}Mahaq Boc Plình penh panenh ca wì haq,

\par }{\QB ta'ngàc wì loh habau.


\par }{\Q \VS{8}Chuaq jêh đac wì haq,

\par }{\QB taiq rapet wì haq tajraq hlài ca cla wì haq;

\par }{\QB rìm ngai hnoq wì haq dìq ngu ngìu gàu.


\par }{\Q \VS{9}Èh dìq ca mangai yùq crè wa anoi 'noh bìac da Boc Plình,

\par }{\QB wa hèm haboq ca bìac Haq khoi broq.


\par }{\BB \par }
{\Q \VS{10}Mangai ta-atoq jah lem bùi ŏi ta Chuaq,

\par }{\QB hi khoi mùt nòi hanình ca Haq,

\par }{\QB mangai i manoh lem jang jah calêu hiniq Chuaq.




\par }\PsalmChap{65}{\SH Cwìang Itai wa Bìac Lem da Chuaq
\par }
{\D Đawit Achìh
\par }
{\Q \VerseOne{1}Ôi Boc Plình ta Jê-ru-sa-lem, Joq đang ca calêu padèch hiniq Chuaq

\par }{\QB wa wèq dèh bàu pachac enh ngìa ca Ìh.


\par }{\Q \VS{2}Ôi Chuaq ma tamàng bàu waiq khàn,

\par }{\QB dìq ca con mangai crŏng taneh jah lam trùh ti Ìh.


\par }{\Q \VS{3}Jò bìac ngang dù khoi 'blêq au;

\par }{\QB mahaq Chuaq xôq baxŏng tôiq.


\par }{\Q \VS{4}Xôq ramŏt dìq jaq ca mangai Chuaq khoi ràih

\par }{\QB wa broq ca haq jah trùh haten đòiq jah ŏi ta xàn da Chuaq.

\par }{\Q Nhèn jah lem manoh rìm xôq ramŏt da hnem Ìh,

\par }{\QB aih hnem hadròih da Ìh.


\par }{\BB \par }
{\Q \VS{5}Waiq Boc Plình ma dèch claih nhèn,

\par }{\QB Ìh jah tèu hlài bàu nhèn tiaq bìac ta-atoq da Ìh.

\par }{\Q Chuaq, Ìh bìac ngèh gòm ca rìm ngai ŏi crŏng taneh

\par }{\QB wa diac raxìq hangai yôh;


\par }{\Q \VS{6}Ìh yŏc cwìang itai đòiq broq loh 'bài wang,

\par }{\QB Chuaq càt ca'nam xam can dêh.


\par }{\Q \VS{7}Chuaq broq hatenh ca lai laq dêh da diac raxìq

\par }{\QB wa can atêh dêh da haq,

\par }{\QB wa bìac broq tagrùang da rìm jàn.


\par }{\Q \VS{8}Wì ma ŏi hangai nòi gàu da crŏng taneh,

\par }{\QB dìq yùq crè jò hnoq bìac halac da Chuaq,

\par }{\QB Ìh broq ca jò xroq wa jò xèq jah lem bùi.


\par }{\BB \par }
{\Q \VS{9}Ìh wèq ban taneh broq ca taneh jah hajàh wa jìang lem,

\par }{\QB cròng diac da Boc Plình jah hlùih diac,

\par }{\QB Chuaq padon đòiq am ca con mangai 'mau mì.


\par }{\Q \VS{10}Ìh pùc diac ca lai cai đùng taneh,

\par }{\QB broq tamang ca go taneh;

\par }{\Q am mè prò pùc taneh

\par }{\QB am xôq xam 'mau mì.


\par }{\Q \VS{11}Ìh khoi yŏc cadoh bùa pacôi ca hanam,

\par }{\QB trong Chuaq lam taneh loh jìang.


\par }{\Q \VS{12}'Bài đùng nhat ta nòi wang wê jah xenh lem;

\par }{\QB 'bài go wang rôm bình halùih bìac lem bùi.


\par }{\Q \VS{13}Đùng nhat jah bình baoq 'bài calùh trìu;

\par }{\QB thòng jah bình halùih ca 'mau mì;

\par }{\QB rìm nòi aih jah lem bùi wa calêu manè.




\par }\PsalmChap{66}{\SH Bàu Manè Boc Plình Taiq Haq Tàng Bàu Waiq Khàn
\par }
{\Q \VerseOne{1}Dìq ca crŏng taneh ôi! Dèch bàu dêh calêu manè ca Boc Plình beq.


\par }{\QB \VS{2}Calêu manè bìac 'ngah 'ngai da hiniq Haq,

\par }{\QB calêu manè wa padèch hiniq Haq.


\par }{\Q \VS{3}Doi ca Chuaq: “Bìac broq da Ìh joq đang

\par }{\QB ca yùq crè taiq cwìang itai càn caiq da Ìh;

\par }{\QB 'bài mangai enh tajraq ca Ìh, dìq ca wì yùq crè ŏi enh 'neq ca Ìh.


\par }{\Q \VS{4}Dìq ca crŏng taneh cùh waiq Ìh,

\par }{\QB calêu padèch Ìh

\par }{\QB wa calêu padèch hiniq Ìh.”


\par }{\BB \par }
{\Q \VS{5}Trùh beq hi ngan bìac broq da Boc Plình,

\par }{\QB bìac broq da Haq ca con mangai joq đang ca yùq crè.


\par }{\Q \VS{6}Haq broq diac raxìq wìa nòi taneh croh;

\par }{\QB wì lam jènh cwa diac cròng tìah ca lam ta nòi taneh go,

\par }{\QB taiq 'màng aih bèn jah lem bùi ŏi ta Haq.


\par }{\Q \VS{7}Chuaq wèq cwìang hloi hloi xam cwìang itai haq, 
\par }{\QB mat Haq ngan hlài rìm bìac broq da rìm diac;

\par }{\QB ôi pì mangai loq tajraq hlài, apaq padèch dađeh.


\par }{\BB \par }
{\Q \VS{8}Ôi rìm jàn, calêu padèch hiniq Boc Plình da bèn beq,

\par }{\QB broq ca bàu calêu padèch hiniq Chuaq jah lam rìm nòi.


\par }{\Q \VS{9}Haq khoi wèq ban mahua yiang bèn,

\par }{\QB ùh đòiq ca jènh bèn lia cro.


\par }{\Q \VS{10}Boc Plình ôi! Ma jah 'màng aih, Ìh khoi thù nhèn,

\par }{\QB Ìh khoi ram nhèn tìah ca ram 'bac.


\par }{\Q \VS{11}Ìh khoi 'mùt nhèn ta hlàm

\par }{\QB wa đòiq can trap ta crŏng nhèn.


\par }{\Q \VS{12}Ìh thê mangai broq gàu wèq nhèn,

\par }{\QB nhèn ep lam cwa ùnh,

\par }{\QB cwa diac, mahaq Ìh khoi 'ràng nhèn trùh nòi padrŏng can.


\par }{\BB \par }
{\Q \VS{13}Au jah 'ràng ngè tadreo bùh mùt ta hnem Chuaq,

\par }{\QB wèq dèh bàu pachac da au ca Ìh;


\par }{\Q \VS{14}Aih bàu pachac hacùng

\par }{\QB au khoi capoch 'noh jò nan xa.


\par }{\Q \VS{15}Au jah dèch am ngè aban khoi bech xam hòi xua thùm da trìu calô;

\par }{\QB au dèch am ca Ìh ngè tadreo bùh xam 'bo calô wa bubi calô.


\par }{\BB \par }
{\Q \VS{16}Ôi dìq ca mangai ma loq yùq crè ca Boc Plình, trùh beq đòiq hi tamàng,

\par }{\QB èh au jah anoi hlài bìac Chuaq khoi broq ca mahua yiang au.


\par }{\Q \VS{17}Hacùng au khoi creo dang Chuaq,

\par }{\QB rapet au khoi padèch Haq.


\par }{\Q \VS{18}Tàng au wèq bìac dù ta manoh,

\par }{\QB joq 'nàng Chuaq ùh tamàng bàu au.


\par }{\Q \VS{19}Mahaq joq 'nàng, Boc Plình khoi tamàng,

\par }{\QB Haq khoi tamàng bàu waiq khàn da au.


\par }{\Q \VS{20}Joq đang ca padèch hiniq Boc Plình,

\par }{\QB ma jah 'màng aih, Haq ùh cađac bàu waiq khàn da au,

\par }{\QB hadai ùh cađac can xa-ŏch xam manoh loq waq khoi ca au.




\par }\PsalmChap{67}{\SH Waiq Thê Rìm Jàn Dèch Bàu Manè
\par }
{\Q \VerseOne{1}Waiq Boc Plình ôi, xìn xa-ŏch ca nhèn,

\par }{\QB xìn am xôq ramŏt ca nhèn wa xìn xreo 'ngah hadrò Ìh ca nhèn,


\par }{\Q \VS{2}đòiq crŏng taneh jah loq ca trong da Ìh,

\par }{\QB wa bìac dèch claih da Ìh rìm diac ta crŏng taneh jah tàng.


\par }{\BB \par }
{\Q \VS{3}Waiq Boc Plình ôi, xìn rìm jàn jah calêu padèch hiniq Ìh;

\par }{\QB xìn rìm jàn jah calêu padèch hiniq Ìh.


\par }{\Q \VS{4}Rìm diac phai lem bùi wa calêu beq,

\par }{\QB ma jah 'màng aih Chuaq hadrah ta-atoq ca rìm jàn

\par }{\QB wa wèq cwìang rìm diac ta crŏng taneh.


\par }{\Q \VS{5}Waiq Boc Plình ôi! Xìn rìm diac jah calêu padèch Ìh,

\par }{\QB xìn rìm diac jah calêu padèch Ìh.


\par }{\BB \par }
{\Q \VS{6}Taneh khoi loh dahwèq haq;

\par }{\QB Boc Plình, Boc Plình da nhèn, 'nang am xôq ramŏt ca nhèn.


\par }{\Q \VS{7}Boc Plình am xôq ca nhèn đòiq dìq

\par }{\QB ca jàn ta crŏng taneh loq yùq crè ca Haq.




\par }\PsalmChap{68}{\SH Bìac 'Ngah 'Ngai da Boc Plình wa Manoh Lem Lình ca Jàn Is-ra-ên
\par }
{\D Đawit Achìh
\par }
{\Q \VerseOne{1}Waiq Boc Plình, xìn yòng beq, broq ca wì ma tagit ca Ìh cadàu pac lac,

\par }{\QB hnan đac mangai ma git ca Ìh cadàu enh ngìa ca Ìh.


\par }{\Q \VS{2}Tìah ca nhòi ùnh jah hlôi đac 'màng leq,

\par }{\QB xìn Chuaq prai priang wì hadai 'màng aih;

\par }{\Q tìah ca jrình hech ta ùnh 'màng leq,

\par }{\QB wì mangai ngang dù hadai 'bìq jêh đac 'màng aih.


\par }{\Q \VS{3}Mahaq mangai ta-atoq jah lem bùi,

\par }{\QB padràu hau enh ngìa ca Boc Plình.

\par }{\QB Wì haq jah dìq jaq lem bùi.


\par }{\BB \par }
{\Q \VS{4}Calêu manè ca Boc Plình beq,

\par }{\QB calêu manè padèch hiniq Haq.

\par }{\Q Dèch bàu dêh calêu padèch Haq ma còi enh 'nhèq ca lòp plình,

\par }{\QB hiniq Haq Chuaq; lem bùi enh ngìa ca Haq beq.


\par }{\Q \VS{5}Haq Boc Plình ma ŏi ta nòi hadròih,

\par }{\QB Haq Baq da wì mangai lac,

\par }{\QB Haq hadai Chuaq wèq ban wì mangai hadrô.


\par }{\Q \VS{6}Boc Plình broq ca mangai ŏi mòiq ngai i hnem ŏi,

\par }{\QB 'ràng mangai loh enh tù trùh nòi padrŏng can.

\par }{\QB Mahaq mangai enh tajraq hlài ep ŏi nòi đùng wang wê nhat croh crenh.


\par }{\BB \par }
{\Q \VS{7}Waiq Chuaq, jò Ìh lam adroi dèh ca jàn,

\par }{\QB jò Ìh lam cwa đùng braih càn,


\par }{\Q \VS{8}èh taneh dalàc, 'bài lòp plình ùc mè enh ngìa ca Boc Plình,

\par }{\QB wang Sinai tadroq enh ngìa ca Boc Plình;

\par }{\QB Haq Boc Plình da Is-ra-ên.


\par }{\Q \VS{9}Waiq Boc Plình, Ìh ùc 'noh mè bàc,

\par }{\QB Ìh ha'naoq hlài dèh xôxech da Ìh jò khoi raliang ralàc.


\par }{\Q \VS{10}Jàn da Chuaq jah rìh ta aih.

\par }{\QB Ôi Boc Plình, nhò manoh loq xa-ŏch Boc Plình,

\par }{\QB Ìh am dahwèq caq ca mangai pa hamoq.


\par }{\BB \par }
{\Q \VS{11}Jò Chuaq hi thê,

\par }{\QB èh 'bài mangai cadrì hadai jah atac bàu tìah ca mòiq lù lình cràm.


\par }{\Q \VS{12}'Bài bùa wa 'bài cwan da lù lình hadai cađac dèh nòi cadàu mot.

\par }{\QB Wì mangai cadrì ta hnem jah axong ca dabau cùng hang wì ma blah yŏc.


\par }{\Q \VS{13}'Nhac ca wì haq cùi padài ta'ne cadrong trìu,

\par }{\QB wì i panan chìm trù broq xam 'bac wa xàc haq broq xam wang.


\par }{\Q \VS{14}Jò Chuaq ma I Cwìang Itai Dìq Dŏng broq ca 'bài bùa aih pac lac,

\par }{\QB i twiac loh ta wang Xanmôn.


\par }{\BB \par }
{\Q \VS{15}'Bài wang Basan ma càn caiq,

\par }{\QB aih 'bài wang da Boc Plình,

\par }{\QB 'bài wang ma i bàc bôi ha'nhèq.


\par }{\Q \VS{16}Ôi 'bài wang ma i bàc bôi ha'nhèq,

\par }{\QB gleq pì ma tarènh ca wang da Boc Plình khoi ràih đòiq ca hiniq Haq ŏi ta aih?

\par }{\QB Joq Boc Plình jah ŏi ta aih hloi hloi.


\par }{\Q \VS{17}Xê axêh da Boc Plình bình ngŏng wa bình hrinh ngŏng;

\par }{\QB Boc Plình ŏi ta'ne wì haq xam can hadròih tìah Haq ŏi ta wang Sinai.


\par }{\Q \VS{18}Ìh khoi tŏc ŏi ta nòi wang ha'nhèq,

\par }{\QB 'ràng tiaq wì mangai khoi 'bìq rùp;

\par }{\Q Ìh khoi nhàn yŏc bìac hnhu am enh bàc ngai,

\par }{\QB xam da mangai ma tajraq hlài ca Ìh,

\par }{\QB đòiq Chuaq Boc Plình jah ŏi hloi ta aih.


\par }{\BB \par }
{\Q \VS{19}Calêu padèch hiniq Boc Plình beq,

\par }{\QB ma jah 'màng aih Haq pòq trap thai ca bèn rìm hì,

\par }{\QB Haq Boc Plình ma dèch claih bèn.


\par }{\Q \VS{20}Boc Plình da bèn Haq Boc Plình da bìac dèch claih, nhò,

\par }{\QB Boc Plình taiq Haq Boc Plình ma bèn jah claih ca bìac cachìt.


\par }{\Q \VS{21}Joq 'màng aih Boc Plình èh blai padah gàu mangai leq tagit ca Haq,

\par }{\QB aih 'bài mangai xàc gàu ca'naih, ùh hêq ca broq tôiq.


\par }{\Q \VS{22}Chuaq khoi doi: “Enh Basan Au jah 'ràng hlài wì haq.

\par }{\QB Au jah 'ràng wì haq hlài enh hlŏng ma jrùq da diac raxìq,


\par }{\Q \VS{23}đòiq ca jènh pì jôiq mahem wì haq,

\par }{\QB wa rapet da coq pì hadai jah liah mahem wì haq.”


\par }{\BB \par }
{\Q \VS{24}Ô Boc Plình, phù cròng khoi jah hnoq Lè Đìh yŏc Ìh,

\par }{\QB đìh yŏc Boc Plình da au, Bùa da au mùt ta nòi hadròih.


\par }{\Q \VS{25}'Bài mangai calêu lam adroi, 'bài mangai rawêh ranac lam atìq, ta'ne 'bài mangai cadrì tep clùng.


\par }{\Q \VS{26}Ô 'bài mangai i xèm xù da Is-ra-ên, Enh ta'ne wì mangai bàc,

\par }{\QB calêu padèch hiniq Boc Plình, Haq Chuaq.


\par }{\Q \VS{27}Tau, Bên-ja-min, hadròng hadrech ma yi 'yoh lam adroi;

\par }{\QB èh bàc ngai broq gàu wèq cwìang mangai Juđa,

\par }{\Q ta'ne hadròng hadrech da wì haq,

\par }{\QB khoi hòm wì ma wèq cwìang da Xe-bu-lun wa wì ma wèq cwìang Nep-ta-li.


\par }{\BB \par }
{\Q \VS{28}Boc Plình da ìh khoi am padren dêh ca ìh;

\par }{\QB ôi Boc Plình, xìn bìac Ìh khoi broq ca nhèn cô èh jah cajap dràng.


\par }{\Q \VS{29}Taiq i hnem cùh waiq da Ìh ta Jê-ru-sa-lem,

\par }{\QB 'bài bùa jah 'ràng ngè tabàih ta aih.


\par }{\Q \VS{30}Xìn trech 'bài ngè rôm hlèp ŏi ta blùm;

\par }{\QB xìn trech ca lù 'bo calô wa 'bo con aih 'bài jàn,

\par }{\Q trùh jò leq wì haq hacùn cràng dèch am cùng 'bac;

\par }{\QB xìn Chuaq jêh đac 'bài jàn toq enh tajêh poh aih.


\par }{\Q \VS{31}'Bài mangai 'ràng bàu enh Aicàp jah lam trùh;

\par }{\QB mangai Ê-thi-ô-bi jah dèch tì creo dang Boc Plình.


\par }{\BB \par }
{\Q \VS{32}Dìq ca taneh Diac ta crŏng taneh ôi, calêu manè Boc Plình beq,

\par }{\QB calêu manè Chuaq.


\par }{\Q \VS{33}Haq Chuaq ma còi plình enh 'nhèq ca lòp plình enh calah.

\par }{\QB Cô, Haq capoch bàu, bàu Haq dìq jaq dêh wa rahù.


\par }{\Q \VS{34}Anoi pa'noh cwìang itai da Boc Plình beq,

\par }{\QB bìac càn dêh da Haq ca Is-ra-ên

\par }{\QB wa bìac càn dêh ca Haq ta 'bài lòp plình.


\par }{\Q \VS{35}Ôi Boc Plình, enh nòi hadròih Ìh joq đang ca yùq crè;

\par }{\QB Boc Plình da Is-ra-ên Haq am cwìang itai wa padren dêh ca jàn Haq.

\par }{\BB \par }
{\Q Calêu manè Boc Plình beq!




\par }\PsalmChap{69}{\SH Bàu Mango Chàu Creo Dang Chuaq
\par }
{\D Đawit Achìh
\par }
{\Q \VerseOne{1}Waiq Boc Plình, xìn dèch atŏc au,

\par }{\QB ma jah 'màng aih diac khoi làp trùh mahua yiang au.


\par }{\Q \VS{2}Au khoi hlòp jrùq ta ròc,

\par }{\QB ùh i ca nòi cachàt jènh;

\par }{\Q au khoi trùh nòi diac jrùq,

\par }{\QB wa cròng diac càn dêh khoi 'nong au lam.


\par }{\Q \VS{3}Au khoi dìq ca padren đòiq creo dang,

\par }{\QB hŏng au khoi croh,

\par }{\Q mat au khoi loh ca pònh

\par }{\QB taiq ngèh gòm Boc Plình da au.


\par }{\Q \VS{4}Wì ma ùh i ca nen git ca

\par }{\QB au bàc yi hnao ca xàc ta gàu au;

\par }{\Q wì mangai ma enh jêh cachìt

\par }{\QB au dìq jaq dêh;

\par }{\Q au ep đèn hlài bìac

\par }{\QB ma au ùh atùng.


\par }{\BB \par }
{\Q \VS{5}Waiq Boc Plình, Ìh loq bìac blùng da au,

\par }{\QB bìac broq ùh troq da au ùh cadoc jah ca ìh.


\par }{\BB \par }
{\Q \VS{6}Waiq Chuaq Boc Plình ma I Cwìang Itai,

\par }{\QB xìn paq đòiq ca wì ma canòm ca Ìh camaih taiq nen au.

\par }{\Q Waiq Boc Plình da Is-ra-ên, xìn paq đòiq ca wì mangai

\par }{\QB ma chaq Ìh 'bìq halê taiq au.


\par }{\Q \VS{7}Taiq Chuaq ma au pòq wê bìac camaih,

\par }{\QB wa bìac do halê khoi glàp hadrò au.


\par }{\Q \VS{8}Au khoi wìa tìah ca mangai hangai ca oh daq au,

\par }{\QB tìah ca mangai Diac 'noiq ca oh daq pajùm miq baq.


\par }{\Q \VS{9}Ma jah 'màng aih bìac dêh nhang da hnem Chuaq khoi bùh cheo au,

\par }{\QB rìm bàu hanip ma wì hanip Ìh khoi ùc 'noh ta gàu au.


\par }{\Q \VS{10}Ma jah 'màng aih jò au crò hmoi wa rôn ca acaq,

\par }{\QB wì haq do halê ca au.


\par }{\Q \VS{11}Jò au caxùnh eo bai briang ha-on,

\par }{\QB au jah wìa mangai broq do ca wì haq.


\par }{\Q \VS{12}'Bài mangai ha'ngui nòi 'mang ngo phôq anoi halê bìac au;

\par }{\QB au jah wìa bàu atac halê da wì mangai jò bù.


\par }{\BB \par }
{\Q \VS{13}Phàn da au, Chuaq ôi,

\par }{\QB jò ta'nàih au waiq khàn ca Ìh.

\par }{\Q Ô Boc Plình, nhò can xa-ŏch xam manoh loq waq càn caiq,

\par }{\QB xìn tèu bàu ca au xam bàu joq 'nàng dèch claih da Ìh.


\par }{\Q \VS{14}Xìn dèch au claih ca ralùng ròc jrùq,

\par }{\QB xìn paq đòiq au cram;

\par }{\Q xìn dèch au claih ca wì mangai ma tagit ca au

\par }{\QB wa dèch au claih ca nòi diac jrùq.


\par }{\Q \VS{15}Xìn paq đòiq ca diac càn làn bahìu au,

\par }{\QB ralùng jrùq lŏn au wa hacùng da cadràng hanang catùh au.


\par }{\BB \par }
{\Q \VS{16}Waiq Chuaq, nhò can xa-ŏch xam manoh loq waq lem lình da Ìh, xìn tèu hlài bàu au;

\par }{\QB nhò can xa-ŏch càn caiq da Ìh, xìn tawìh hlài ta au.


\par }{\Q \VS{17}Xìn paq bahnhung ca hapŏng da Ìh,

\par }{\QB ma jah 'màng aih hapŏng da Ìh 'nang glàm bìac ranàc, xìn renh tèu hlài bàu au.


\par }{\Q \VS{18}Ô Chuaq, xìn trùh haten ca au, rŏt hlài mahua yiang au,

\par }{\QB xìn dèch au claih ca wì mangai ma tagit ca au.


\par }{\BB \par }
{\Q \VS{19}Ìh loq bìac camaih, bìac halê wa bìac palèu da au;

\par }{\QB ma jah 'màng aih rìm ngai wì ma git ca au dìq ŏi enh ngìa Chuaq.


\par }{\Q \VS{20}Bìac camaih khoi broq manoh au 'bìq padah,

\par }{\QB au ùh hrŏc.

\par }{\Q Au ngèh enh jah hnoq can xa-ŏch, mahaq ùh hnoq;

\par }{\QB au chaq mangai alòng, mahaq ùh glàm.


\par }{\Q \VS{21}Wì am clong mat xang broq dahwèq caq ca au,

\par }{\QB jò croh ranŏng wì am ôq diac jòq.


\par }{\BB \par }
{\Q \VS{22}Waiq ca'bŏng caq hiniang da wì haq loh wìa rahlàp ca wì haq,

\par }{\QB wa jò wì haq doi catèm, aih raq wìa hlàm hlech.


\par }{\Q \VS{23}Waiq xìn mat wì haq loh ca clam wa pi xau hnoq,

\par }{\QB wa crŏng wì haq 'bìq tarìt hloi hloi.


\par }{\Q \VS{24}Waiq xìn ùnh can nòih da Chuaq ùc enh 'nhèq ca wì haq,

\par }{\QB wa can nòih càn da Chuaq rùp wì haq.


\par }{\Q \VS{25}Ngèh enh nòi ŏi da wì haq loh wìa nòi catù,

\par }{\QB ùh i mangai leq ŏi ta traiq da wì haq.


\par }{\Q \VS{26}Ma jah 'màng aih taiq wì haq baxa mangai ma Chuaq khoi jêh,

\par }{\QB wa anoi hlài bìac jìq xa da mangai Ìh khoi broq loh habau.


\par }{\Q \VS{27}Xìn Chuaq ta'mòq tôiq ca wì haq, dìq ca tôiq cô loh tôiq ma 'noiq;

\par }{\QB paq am wì haq jah talòm ca bìac ta-atoq da Ìh.


\par }{\Q \VS{28}Waiq hiniq wì haq jah xùt đac khoi ca sech can rìh,

\par }{\QB wa ùh jah achìh 'mùt hiniq ti mangai ta-atoq.


\par }{\BB \par }
{\Q \VS{29}Mahaq au khoi 'bìq xalep wa jìq xa,

\par }{\QB waiq Chuaq xìn bìac dèch claih da Chuaq jah dèch au ti nòi ha'nhèq.


\par }{\BB \par }
{\Q \VS{30}Au jah calêu padèch hiniq Boc Plình xam bàu calêu,

\par }{\QB wa yŏc bàu manè pôi đòiq padèch hiniq Haq.


\par }{\Q \VS{31}Bìac aih lem manoh Chuaq yi hnao ca dèch am 'bo,

\par }{\QB 'bo calô i aki wa cachop tawah.


\par }{\Q \VS{32}'Bài mangai loq paha'neq dađeh jah hnoq bìac lem bùi.

\par }{\QB Ôi pì mangai chaq Boc Plình, manoh pì jah parông.


\par }{\Q \VS{33}Ma jah 'màng aih Chuaq tamàng bàu wì mangai nan xa,

\par }{\QB wa ùh khìn mangai da Haq 'nang ŏi tù.


\par }{\BB \par }
{\Q \VS{34}Ôi plình, crŏng taneh,

\par }{\QB diac raxìq wa rìm ngè ma rìh ŏi ta aih, calêu padèch hiniq Chuaq beq.


\par }{\Q \VS{35}Ma jah 'màng aih Boc Plình cô èh dèch Jê-ru-sa-lem,

\par }{\QB wa broq hlài phôq Juđa, am jàn Haq jah ŏi ta aih hloi hloi.


\par }{\Q \VS{36}Xinoi da hapŏng Chuaq jah taneh aih broq xôxech

\par }{\QB wa wì mangai loq waq ca Chuaq jah ŏi ta aih.




\par }\PsalmChap{70}{\SH Bàu Waiq Khàn Xìn Chuaq Jùp Đò
\par }
{\D Đawit Achìh
\par }
{\Q \VerseOne{1}Boc Plình ôi, xìn renh trùh dŏih dèch au!

\par }{\QB Ôi Chuaq, xìn renh trùh jùp đò au!


\par }{\BB \par }
{\Q \VS{2}Waiq xìn wì mangai chaq jêh

\par }{\QB au jah camaih wa loh ca manhài.

\par }{\Q Waiq xìn wì mangai ma lem bùi broq ca au jìq,

\par }{\QB ep wìh hlài wa 'bìq halê.


\par }{\Q \VS{3}Waiq xìn wì ma doi ca au: “Ha! Ha!”

\par }{\QB phai talùi wa camaih.


\par }{\Q \VS{4}Đòiq dìq ca mangai ma leq chaq Chuaq

\par }{\QB jah padràu hau lem bùi ŏi ta Chuaq.

\par }{\Q 'Bài mangai ma loq enh ca bìac dèch claih jah hloi hloi dêh bàu doi:

\par }{\QB “Chuaq rahù rahìac dìq jaq!”


\par }{\BB \par }
{\Q \VS{5}Mahaq au cô nan xa wa pabônh;

\par }{\QB Chuaq ôi, xìn renh trùh ta au.

\par }{\Q Ìh joq 'nàng Haq ma jùp đò wa dŏih dèch au;

\par }{\QB Ôi Chuaq, xìn paq clòi clai.




\par }\PsalmChap{71}{\SH Bàu Waiq Khàn da Mangai Craq
\par }
{\Q \VerseOne{1}Chuaq ôi, au hanình ca Ìh,

\par }{\QB xìn paq đòiq au jò leq 'bìq camaih.


\par }{\Q \VS{2}Nhò canòm ca bìac ta-atoq da Ìh, xìn dŏih dèch au jah claih;

\par }{\QB xìn cachình don tamàng au wa dŏih dèch au.


\par }{\Q \VS{3}Chuaq ôi, Ìh phai wìa hmu xèm đòiq

\par }{\QB au jah hloi hloi trùh hanình ti Ìh;

\par }{\Q xìn Ìh 'noh bàu thê dŏih dèch au,

\par }{\QB ma jah 'màng aih Ìh hmu xèm wa đôn hanình da au.


\par }{\Q \VS{4}Chuaq ôi, xìn dŏih dèch au jah claih ca tì mangai dù,

\par }{\QB claih ca tì mangai ùh ta-atoq wa mangai xòt ngang,


\par }{\BB \par }
{\Q \VS{5}ma jah 'màng aih, ôi Chuaq, Boc Plình,

\par }{\QB Ìh joq 'nàng bìac ngèh gòm da au, enh jò au ŏi radam,

\par }{\QB Ìh broq ca manoh au jah lùi canòm joq 'nàng.


\par }{\Q \VS{6}Au khoi jah Ìh wèq ban enh jò bu xa-ông loh;

\par }{\QB Ìh khoi 'ràng au loh enh cliac miq au;

\par }{\QB au hloi hloi calêu padèch hiniq Chuaq.


\par }{\Q \VS{7}Au tìah ca mangai crài crai ca bàc ngai,

\par }{\QB mahaq Ìh joq 'nàng nòi hanình cajap da au.


\par }{\Q \VS{8}Xèq ca hì hacùng au bình halùih bàu calêu

\par }{\QB wa bàu padèch hiniq 'ngah 'ngai Ìh.


\par }{\BB \par }
{\Q \VS{9}Xìn paq hnan đac au jò au khoi craq,

\par }{\QB paq cađac au jò chac au khoi loh ca 'wai.


\par }{\Q \VS{10}Ma jah 'màng aih mangai ma tagit ca au khoi capoch 'mèq ca au,

\par }{\QB tình ca dabau broq pađim chaq trong đòiq jêh đac au.


\par }{\Q \VS{11}Wì haq doi: “Boc Plình khoi cađac haq,

\par }{\QB 'nat beq jah rùp haq,

\par }{\QB ma jah 'màng aih ùh i cabô dŏih dèch haq.”


\par }{\Q \VS{12}Boc Plình ôi, xìn paq hangai ca au;

\par }{\QB Boc Plình da au ôi, xìn renh trùh jùp đò au.


\par }{\Q \VS{13}Waiq wì mangai ma takìan ca au, phai 'bìq camaih wa 'bìq jêh đac,

\par }{\QB waiq wì mangai ma chaq trong đòiq broq 'mèq

\par }{\QB ca au jah 'bìq jù lê wa dìq jaq camaih.


\par }{\BB \par }
{\Q \VS{14}Phàn da au, au xôq hloi hloi ngèh enh jah tam bàu manè pôi Chuaq,

\par }{\QB rai èh rai bàc.


\par }{\BB \par }
{\Q \VS{15}Xèq ca hì au jah anoi hlài bìac ta-atoq

\par }{\QB wa bìac dèch claih da Chuaq 'nhac ca au rèn ùh nui dìq.


\par }{\Q \VS{16}Au jah anoi hlài cwìang itai da Chuaq;

\par }{\QB au jah broq ca con mangai hmàng hlài ca bìac ta-atoq da Ìh, toq Ìh raq hêq.


\par }{\Q \VS{17}Boc Plình ôi, Ìh khoi hnài au enh jò ŏi raq 'yoh trùh manàiq;

\par }{\QB au xôq anoi hlài rìm bìac halac da Chuaq.


\par }{\Q \VS{18}Ô Boc Plình, 'nhac ca au khoi craq, xàc khoi co,

\par }{\QB xìn Ìh paq hèt ca au trùh jò

\par }{\Q au anoi 'noh padren dêh da Ìh ca 'nhòng atìq

\par }{\QB wa cwìang itai da Ìh ca wì ma padon trùh.


\par }{\BB \par }
{\Q \VS{19}Ô Boc Plình, bìac ta-atoq da Ìh joq ha'nhèq trùh plình,

\par }{\QB Ìh khoi broq bàc bìac càn caiq.

\par }{\QB Ô Boc Plình, cabô jah dàng Ìh.


\par }{\Q \VS{20}Ìh khoi am ca au jah talòm bàc bìac xalep wa jìq manoh,

\par }{\QB Ìh jah ha'naoq hlài 'nhòng rìh da au.

\par }{\QB Wa jah dèch au khoi ca ralùng da mangai cachìt.


\par }{\Q \VS{21}Waiq xìn Chuaq jah tam bìac rahù rahìac ca au;

\par }{\QB wa wìh hlài đòiq alòng au.


\par }{\BB \par }
{\Q \VS{22}Ôi Chuaq Boc Plình da au,

\par }{\QB au hadai jah rawêh broc đòiq calêu padèch hiniq ta-atoq da Ìh,

\par }{\Q waiq Chuaq Hadròih da Is-ra-ên,

\par }{\QB au jah calêu padèch hiniq Ìh xam rawêh ranac cràu.


\par }{\Q \VS{23}Hacùng bàu au wa mahua yiang au ma Chuaq

\par }{\QB khoi dèch jah cachech dêh bàu jò calêu padèch hiniq Ìh.


\par }{\Q \VS{24}Xèq ca hì rapet au jah anoi hlài bìac ta-atoq da Chuaq,

\par }{\QB ma jah 'màng aih mangai ma chaq broq 'mèq ca au,

\par }{\QB khoi jah camaih dìq jaq.




\par }\PsalmChap{72}{\SH Bùa Ta-atoq Wèq Cwìang
\par }
{\D Sa-lô-môn Achìh
\par }
{\Q \VerseOne{1}Waiq Boc Plình ôi! Xìn am ca bùa bìac lem jang da Ìh,

\par }{\QB wa am ca con bùa jah lam tiaq trong ta-atoq da Ìh.


\par }{\Q \VS{2}Đòiq au, bùa jah wèq cwìang jàn da Ìh tiaq trong lem jang

\par }{\QB wa hadrah mangai pa tiaq trong ta-atoq.


\par }{\BB \par }
{\Q \VS{3}Waiq xìn rìm wang rôm jah 'ràng can catèm,

\par }{\QB wa rìm go ha'nhèq jah 'ràng can ta-atoq ca jàn Chuaq.


\par }{\Q \VS{4}Waiq haq jah wèq wiang pah mangai pa hamoq ta jàn haq,

\par }{\QB dèch mangai tagah lep

\par }{\QB wa hnan đac mangai loq padit padiang.


\par }{\Q \VS{5}Pàng leq mat mahì, mat khê ŏi 'ngah,

\par }{\QB èh pàng aih wì haq xôq ŏi loq yùq crè ca Chuaq hloi hloi.


\par }{\Q \VS{6}Waiq bùa lam trùh bu dàng mè pêh ta nhat neo hon,

\par }{\QB bu dàng mè prò ca đùng taneh càn.


\par }{\Q \VS{7}Waiq enh ta 'nhòng da bùa wèq cwìang bìac ta-atoq jah i

\par }{\QB can padrŏng wa bìac catèm jah i hloi hloi.


\par }{\BB \par }
{\Q \VS{8}Waiq enh ca bùa jah wèq cwìang enh diac raxìq cô trùh diac raxìq tau,

\par }{\QB enh cròng diac U-phra-tê cô trùh lùch crŏng taneh tau.


\par }{\Q \VS{9}Waiq enh mangai rìh ta đùng wang wê jah cùp gàu enh ngìa ca bùa,

\par }{\QB wa wì mangai ma tagit ca bùa ep liah blo taneh.


\par }{\Q \VS{10}Waiq 'bài bùa ma ŏi ta Ta-rê-si wa ta 'bài pleo diac

\par }{\QB jah am thèq ca bùa;

\par }{\Q 'bài bùa Seba wa Sêba

\par }{\QB phai am tabàih ca bùa,


\par }{\Q \VS{11}wa dìq ca bùa phai hacùn cràng enh ngìa haq;

\par }{\QB dìq ca jàn rìm Diac phai patìh bìac ca haq.


\par }{\BB \par }
{\Q \VS{12}Ma jah 'màng aih haq dèch mangai nan xa jò wì creo dang,

\par }{\QB wa wiang ti mangai pa hamoq ùh i mangai leq jùp đò.


\par }{\Q \VS{13}Haq loq xa-ŏch ca mangai pa wa mangai hamoq;

\par }{\QB haq dèch can rìh ca mangai pa hamoq.


\par }{\Q \VS{14}Haq dŏih dèch can rìh wì loh khoi enh bìac padit padiang wa xòc ngang,

\par }{\QB wa mahem wì bùa aih dìq jaq canaq enh ngìa ca Haq.


\par }{\BB \par }
{\Q \VS{15}Ngèh enh ca bùa jah halình dùnh,

\par }{\QB jah wì dèch am wang Sêba ca bùa;

\par }{\Q Ngèh enh ca wì hloi hloi waiq khàn ca bùa

\par }{\QB wa xèq ca hì waiq xôq ramŏt am ca bùa.


\par }{\Q \VS{16}Waiq enh ca 'mau phi da bùa jah bình halùih

\par }{\QB ta đùng taneh wa ta go rôm;

\par }{\Q 'bài long plì bình tìah ca long hùang nam da Liban

\par }{\QB wa mangai ta phôq jah i lòiq tìah ca nhat ta taneh.


\par }{\Q \VS{17}Waiq ca hiniq da bùa jah hmàng trùh hloi hloi,

\par }{\QB mat mahì jah ŏi dàng leq èh hiniq da bùa hadai jah ràu trùh dàng aih.

\par }{\BB \par }
{\Q Rìm ngai jah xôq nhò enh bùa.

\par }{\QB Rìm Taneh Diac jah doi bùa joq 'nàng jah xôq.


\par }{\BB \par }
{\Q \VS{18}Đang ca padèch hiniq Chuaq, Haq Boc Plình da Is-ra-ên.

\par }{\QB Toq Haq raq jah broq rìm bìac halac.


\par }{\Q \VS{19}Đang ca padèch hiniq 'ngah 'ngai da Chuaq trùh hloi hloi.

\par }{\QB Ngèh enh ca crŏng taneh jah bình halùih can 'ngah 'ngai Haq


\par }{\QR Amen, Amen.

\par }{\BB \par }
{\Q \VS{20}Cô bàu waiq khàn da Đawit, con calô Jêsê khoi dìq.




\par }\PsalmChap{73}{\SH Boc Plình Broq Lem ca Jàn Is-ra-ên
\par }
{\D Asap Achìh
\par }
{\Q \VerseOne{1}Boc Plình dìq jaq lem ca jàn Is-ra-ên,

\par }{\QB aih mangai leq i manoh lem hreo.


\par }{\BB \par }
{\Q \VS{2}Mahaq phàn da au, jènh au ten catŏih,

\par }{\QB wa cadiang au khoi enh cro.


\par }{\Q \VS{3}Ma jah 'màng aih taiq au hnoq mangai ngang dù jah padrŏng can,

\par }{\QB au loq i manoh tarènh ca mangai loq padèch dađeh.


\par }{\BB \par }
{\Q \VS{4}Ma jah 'màng aih taiq wì haq ùh jìq chac trùh jò cachìt,

\par }{\QB chac hamac wì bech clo.


\par }{\Q \VS{5}Wì ùh glàm bìac nan xa troi mangai 'noiq,

\par }{\QB hadai ùh glàm bìac ranàc 'màng ca mangai ma 'noiq.


\par }{\Q \VS{6}Taiq 'màng aih wì haq yŏc bìac loq catèh broq caxi wang bac ti ranŏng,

\par }{\QB yŏc bìac ngang dù broq eo yôh paclùm ti chac wì.


\par }{\Q \VS{7}Mat wì loh ca tin, taiq chac wì haq bech,

\par }{\QB manoh wì haq bình baoq bìac blàq blènh.


\par }{\Q \VS{8}Wì haq jù lê, capoch bàu dù xam bìac baxa padip;

\par }{\QB wì catèh dađeh wa hacam ca mangai 'noiq.


\par }{\Q \VS{9}Hacùng wì haq capoch đùng trùh Boc Plình,

\par }{\QB rapet wì haq capoch 'mèq ca mangai crŏng taneh.


\par }{\Q \VS{10}Taiq 'màng aih bàc mangai jàn tawìh lam tiaq wì haq,

\par }{\QB broq tiaq rìm bìac wì haq pa'noh loh.


\par }{\Q \VS{11}Wì haq doi: “ 'Màng leq Boc Plình jah 'nì?

\par }{\QB Wa 'màng leq Chuaq ma Yi Ha'nhèq jah loq?”


\par }{\BB \par }
{\Q \VS{12}Mangai ngang dù hloi hloi jah catèm,

\par }{\QB bìac can padrŏng wì haq jah tŏc tam yi hnao.


\par }{\BB \par }
{\Q \VS{13}Joq 'ngwan ca au hloi hloi wèq dèh manoh lem hreo,

\par }{\QB 'nheo tì ùh broq 'mèq hadai khoi 'ngwan.


\par }{\Q \VS{14}Ma jah 'màng aih xèq ca hì au glàm bìac nan xa,

\par }{\QB wa rìm xroq au 'bìq lech hnài.


\par }{\BB \par }
{\Q \VS{15}Tàng au doi: “Èh au pa'noh bàu 'màng aih”,

\par }{\QB Au khoi broq tôiq ùh wèq dèh bàu ca con jàn da Chuaq bla èh.


\par }{\Q \VS{16}Mahaq jò au hèm haboq đòiq jah loq 'nì bìac aih,

\par }{\QB èh bìac aih broq ca au xa ca loq dìq jaq,


\par }{\Q \VS{17}trùh jò au mùt ta nòi hadròih da Boc Plình,

\par }{\QB jò aih raq au jah loq bìac atìq lùch da wì haq.


\par }{\BB \par }
{\Q \VS{18}Joq 'màng aih, Ìh đòiq wì haq nòi lia,

\par }{\QB Ìh broq ca wì haq raliang cro nòi cachìt.


\par }{\Q \VS{19}Èh 'màng leq wì haq cô èh 'bìq jêh đac ta mòiq rahyàc,

\par }{\QB bìac ramòt trùh jêh đac wì haq.


\par }{\Q \VS{20}Chuaq ôi! Tìah ca jò apô 'mang leq,

\par }{\QB jò rìu Ìh hadai khìn bìac broq da wì haq 'màng aih.


\par }{\BB \par }
{\Q \VS{21}Ma jah 'màng aih jò au mango ta manoh

\par }{\QB wa manoh hèm 'bìq hlè lèt,


\par }{\Q \VS{22}èh au loh ca blùng, ùh 'nì loq cleq;

\par }{\QB au tìah ca ngè rôm enh ngìa ca Chuaq.


\par }{\BB \par }
{\Q \VS{23}'Nhac 'màng aih au xôq ŏi hloi ti Ìh.

\par }{\QB Ìh khoi rùp tì pah 'ma au.


\par }{\Q \VS{24}Ìh ajèn trong ca au xam bàu hnài da Ìh,

\par }{\QB khoi ca aih Ìh đìh yŏc au trùh nòi 'ngah 'ngai Ìh.


\par }{\Q \VS{25}Ta Plình au ùh canòm cabô enh gùng ca Ìh;

\par }{\QB ta crŏng taneh au hadai ùh ngèh enh cabô enh gùng ca Ìh.


\par }{\Q \VS{26}Manoh wa chac hamac au jah hŏnh, mahaq Boc Plình,

\par }{\QB Haq raq padren dêh da manoh au

\par }{\QB wa xôxech hloi hloi da au.


\par }{\BB \par }
{\Q \VS{27}Ma jah 'màng aih, joq 'nàng wì ma hangai ca Chuaq dìq 'bìq cachìt lùch,

\par }{\QB Ìh jêh dìq ca mangai leq ùh wèq dèh bàu ca Ìh.


\par }{\Q \VS{28}Phàn da au, au dìq jaq xôq ramŏt, ma jah 'màng aih Boc Plình jah ŏi haten ca au.

\par }{\QB Au canòm ca Chuaq đòiq broq hanình đòiq

\par }{\QB au anoi 'noh rìm bìac broq da Ìh.




\par }\PsalmChap{74}{\SH Hnem Hadròih 'Bìq Ùnh Chôh Đac
\par }
{\D Asap Achìh
\par }
{\Q \VerseOne{1}Ô Boc Plình, gleq Ìh hloi hloi cađac nhèn,

\par }{\QB gleq Ìh ma nòih dèh ca trìu da đùng nhat Ìh.


\par }{\Q \VS{2}Xìn hmàng hlài ca jàn Ìh, aih jàn Ìh khoi rŏt hlài enh calah nèh,

\par }{\QB hadròng hadrech khoi jah Ìh dèch claih đòiq broq xôxech da ìh.

\par }{\QB Xìn hmàng hlài ca Wang Siôn cô, aih nòi Ìh khoi ŏi.


\par }{\Q \VS{3}Xìn Chuaq cadiang lam trùh ta nòi khoi dìq dŏng ta-ùc đac,

\par }{\QB aih nòi ma wì tagit ca nhèn khoi raliang đac hnem hadròih.


\par }{\BB \par }
{\Q \VS{4}'Bài mangai tagit ca Ìh khoi cachech dêh ta'ne hnem cùh waiq Ìh;

\par }{\QB wì haq khoi dèch dèh cò đòiq broq pateo.


\par }{\Q \VS{5}Wì haq tìah ca mangai dèch chòng

\par }{\QB coh long ta nòi wang rôm.


\par }{\Q \VS{6}Hi khoi wì haq wê chang, wê tamoh,

\par }{\QB tùq padah dìq 'bài ngè padì ta hnem.


\par }{\Q \VS{7}Wì yŏc ùnh bùh đac dìq ca hnem hadròih da Ìh trùh taneh,

\par }{\QB broq ca nòi i hiniq Ìh ŏi, loh ca amùa.


\par }{\Q \VS{8}Wì haq doi dèh ta manoh: “Bèn jah bahech đac wì haq.”

\par }{\QB Wì haq khoi bùh dìq hnem cùh waiq da Boc Plình ta taneh Diac cô.


\par }{\Q \VS{9}Nhèn pi hnoq teo leq da nhèn,

\par }{\QB hadai pi i ca mangai capoch thai Boc Plình leq,

\par }{\QB ùh i mangai leq ŏi ta nhèn loq bìac cô dùnh dàng leq hòm.


\par }{\BB \par }
{\Q \VS{10}Ôi Boc Plình, wì ma enh tagit jah jù lê trùh jò leq,

\par }{\QB wa jah broq camaih ca hiniq Ìh hloi hloi 'mòh?


\par }{\Q \VS{11}Gleq Ìh ma dùi dèh tì, tì pah 'ma da Ìh aih?

\par }{\QB Xìn Ìh 'noh tì wa jêh đac wì haq.


\par }{\BB \par }
{\Q \VS{12}Mahaq xôq enh calah Boc Plình, Haq Bùa da au,

\par }{\QB Haq am bìac dèch claih jàp crŏng taneh.


\par }{\Q \VS{13}Chuaq khoi yŏc cwìang itai Haq lah diac raxìq loh baiq,

\par }{\QB blai padah gàu Lê-wia-than ta diac.


\par }{\Q \VS{14}Chuaq raq khoi padit hech gàu Lê-wia-than,

\par }{\QB am jam haq ca ngè rôm ŏi ta đùng braih càn.


\par }{\Q \VS{15}Chuaq pah wang broq ca diac tamŏc plôh tŏc,

\par }{\QB Haq raq broq ca 'bài diac cròng loh ca xŏt.


\par }{\Q \VS{16}Dahì aih da Ìh, damang hadai da Ìh.

\par }{\QB Ìh khoi broq loh mat mahì wa rìm halŏng ta plình.


\par }{\Q \VS{17}Acang taneh Ìh khoi acang dìq.

\par }{\QB Ìh hadai broq loh jò tôq wa jò ralìm.


\par }{\BB \par }
{\Q \VS{18}Waiq Chuaq ôi, xìn hmàng oq: Wì mangai tagit loq jù lê Ìh;

\par }{\QB 'bài jàn ma blùng khoi palèu hiniq Ìh.


\par }{\Q \VS{19}Xìn paq am can rìh chìm trù da Ìh ca ngè dù ta rôm,

\par }{\QB hadai paq hèt hloi hloi can rìh da mangai nan xa da Ìh.


\par }{\Q \VS{20}Xìn hmàng hlài ca wêh jao da Chuaq,

\par }{\QB ma jah 'màng aih rìm nòi clam bình halùih bìac ngang dù.


\par }{\Q \VS{21}Xìn paq đòiq mangai ma 'bìq padit padiang ep chìu camaih,

\par }{\QB mahaq am ca wì ma xalep wa mangai pa jah calêu padèch hiniq Chuaq.


\par }{\BB \par }
{\Q \VS{22}Chuaq ôi! yòng beq, wiang palem ca bìac da Ìh beq,

\par }{\QB hmàng oq wì mangai blùng hloi hloi broq 'mèq trùh hiniq Ìh xèq ca hì.


\par }{\Q \VS{23}Xìn paq hèt bàu cachech dêh da mangai tagit ca Ìh,

\par }{\QB aih bàu cachech ùh hêq yòng đòiq tajraq hlài ca Ìh.




\par }\PsalmChap{75}{\SH Mangai Ngang Dù Jah 'Bìq Hadrah
\par }
{\D Asap Achìh
\par }
{\Q \VerseOne{1}Waiq Boc Plình nhèn, manè Ìh, nhèn dìq jaq manè Ìh,

\par }{\QB ma jah 'màng aih hiniq Ìh dìq jaq haten ca nhèn,

\par }{\QB mangai jah anoi hnài rìm bìac càn caiq Ìh khoi broq.


\par }{\BB \par }
{\Q \VS{2}Boc Plình doi: “Trùh jò Au khoi pajaq,

\par }{\QB Au jah hadrah ta-atoq.


\par }{\Q \VS{3}Jò plì taneh wa dìq ca jàn ma rìh ta plì taneh tadroq,

\par }{\QB èh Au raq ma broq cajap xèm haq.


\par }{\Q \VS{4}Au cô doi ca mangai ma loq catèh: ‘Apaq catèh,’

\par }{\QB wa doi ca mangai ngang dù: ‘Apaq catèh dađeh i padren dêh.


\par }{\Q \VS{5}Apaq catèh dèh padren dêh wa enh tajraq hlài ca plình ha'nhèq,

\par }{\QB hadai apaq hyot dèh ranŏng đòiq tarahen.’ ”


\par }{\BB \par }
{\Q \VS{6}Ma jah 'màng aih bìac jah padèch ùh xài trùh enh mat mahì tŏc,

\par }{\QB loq enh mat mahì mùt, hadai ùh xài enh đùng braih càn.


\par }{\Q \VS{7}Mahaq Boc Plình, Haq Chuaq ma hadrah;

\par }{\QB Haq paha'neq mangai cô wa dèch atŏc mangai 'noiq.


\par }{\Q \VS{8}Ma jah 'màng aih ta tì Boc Plình i doi,

\par }{\QB i alac alôn đang tro, Chuaq ùc alac aih;

\par }{\Q dìq ca mangai dù ta crŏng taneh phai ôq,

\par }{\QB joq 'màng aih wì haq phai ôq trùh cràt haq.


\par }{\BB \par }
{\Q \VS{9}Mahaq phàn da au, au hloi hloi anoi 'noh rìm bìac aih,

\par }{\QB au jah calêu padèch Boc Plình da Jacôp.


\par }{\Q \VS{10}Chuaq jah coh dìq ca aki padren dêh da mangai dù,

\par }{\QB mahaq aki padren dêh da mangai ta-atoq jah tŏc tam.




\par }\PsalmChap{76}{\SH Boc Plình Da Jacôp Jah Ta'blêq
\par }
{\D Asap Achìh
\par }
{\Q \VerseOne{1}Ta Juđa wì dìq loq ca Boc Plình ro rang,

\par }{\QB hiniq Haq dìq jaq càn caiq ta Is-ra-ên.


\par }{\Q \VS{2}Hnem traiq cùh waiq da Haq ŏi ta Salem;

\par }{\QB nòi Haq ŏi, aih Jê-ru-sa-lem.


\par }{\Q \VS{3}Ta aih Chuaq jah goh đac rang panenh xam ùnh,

\par }{\QB khìan, chang gùm, wa ranac da tajêh poh.


\par }{\BB \par }
{\Q \VS{4}Ìh 'ngah 'ngai,

\par }{\QB rahù dìq jaq yi hnao ca wang i hloi hloi.


\par }{\Q \VS{5}'Bài mangai tanuq khoi 'bìq ta'blêq;

\par }{\QB wì haq jah cùi dìq jaq hnia;

\par }{\QB ùh i mòiq ngai dêh leq nui dèch dèh tì cla.


\par }{\Q \VS{6}Ô Boc Plình da Jacôp, jò Ìh lech,

\par }{\QB axêh wa xê axêh dìq cro cachìt.


\par }{\BB \par }
{\Q \VS{7}Chuaq ôi, Ìh raq joq đang ca yùq crè!

\par }{\QB Cabô leq nui yòng enh ngìa ca Ìh jò Ìh loh nòih?


\par }{\Q \VS{8}Enh plình ha'nhèq, Ìh 'noh bàu hadrah;

\par }{\QB taneh tarìt crè wa ŏi hatenh,


\par }{\Q \VS{9}jò Boc Plình yòng hadrah,

\par }{\QB đòiq dèch dìq ca mangai ma loq paha'neq dađeh ta crŏng taneh.


\par }{\Q \VS{10}Joq 'nàng 'màng aih, can nòih da con mangai xôq jah am ca Ìh 'ngah 'ngai;

\par }{\QB rah can nòih aih Chuaq jah padràng đòiq.


\par }{\BB \par }
{\Q \VS{11}Pachac beq wa broq gêh dèh bàu pachac enh ngìa ca Chuaq, Boc Plình da pì.

\par }{\QB Ôi rìm jàn, dèch am ca Boc Plình ma đang ca yùq crè beq.


\par }{\Q \VS{12}Chuaq jah dŏih đac can loq catèh da mangai wèq cwìang,

\par }{\QB broq dìq ca bùa crŏng taneh yùq crè ca Haq.




\par }\PsalmChap{77}{\SH Hmàng Hlài Bìac Chuaq Khoi Broq
\par }
{\D Asap Achìh
\par }
{\Q \VerseOne{1}Au dêh bàu creo dang Boc Plình;

\par }{\QB au creo dang ca Boc Plình, èh Haq tamàng bàu au.


\par }{\Q \VS{2}Ta hì nan xa au creo dang ca Boc Plình,

\par }{\QB damang au dèch tì creo dang ùh loq lep,

\par }{\QB mahaq mahua yiang au ùh jah alòng.


\par }{\BB \par }
{\Q \VS{3}Au hmàng trùh ca Boc Plình wa dang creo ca Haq,

\par }{\QB ma jah 'màng aih mahua yiang au khoi tagah lep.


\par }{\Q \VS{4}Ìh broq ca canình mat au ùh jah ca'nhip;

\par }{\QB au 'bìq manhài ùh jah capoch bàu.


\par }{\Q \VS{5}Au hèm trùh 'bài hì calah nèh,

\par }{\QB 'bài hanam calah nèh.


\par }{\Q \VS{6}Damang au hmàng bàu calêu da au,

\par }{\QB au hèm haboq ta manoh wa au hèm haboq ta mahua yiang.


\par }{\BB \par }
{\Q \VS{7}'Màng leq Chuaq cađac bèn hloi hloi 'mòh?

\par }{\QB Chuaq pi jò leq am xôq ramŏt ca bèn hòm 'mòh?


\par }{\Q \VS{8}'Màng leq can xa-ŏch xam manoh loq waq da Chuaq khoi catech hloi hloi ùh?

\par }{\QB Bàu hùaq da Chuaq khoi dìq 'mòh?


\par }{\Q \VS{9}'Màng leq Boc Plình khoi hèt am xôq,

\par }{\QB loq jò nòih Haq khoi clenh 'màng can xa-ŏch 'mòh?


\par }{\BB \par }
{\Q \VS{10}Èh au doi: “Bìac ma xalep da au aih:

\par }{\QB Tì pah 'ma da Chuaq ma Yi Ha'nhèq khoi pi ŏi ti au.


\par }{\Q \VS{11}Au jah anoi hlài rìm bìac broq da Chuaq,

\par }{\QB wa joq 'nàng hmàng hlài bìac halac Chuaq khoi broq calah nèh?


\par }{\Q \VS{12}Au jah hèm haboq hloi rìm bìac halac

\par }{\QB wa rìm bìac Chuaq khoi broq.”


\par }{\BB \par }
{\Q \VS{13}Boc Plình ôi, trong da Ìh joq 'nàng dìq jaq hadròih,

\par }{\QB i yiang leq càn dàng Ìh ùh?


\par }{\Q \VS{14}Ìh Boc Plình ma khoi broq bìac halac:

\par }{\QB Ìh khoi pa'noh cwìang itai Ìh ŏi ta 'ne rìm jàn.


\par }{\Q \VS{15}Ìh khoi 'noh tì đòiq rŏt dèch jàn da Ìh,

\par }{\QB aih xinoi Jacôp wa Jôsep.


\par }{\BB \par }
{\Q \VS{16}Boc Plình ôi! Cròng diac hnoq Ìh xôq yùq crè;

\par }{\QB hàm diac jrùq hnoq Ìh èh tarìt tariang.


\par }{\Q \VS{17}Yùc ùc 'noh diac mè,

\par }{\QB plình loh atêh cađah:

\par }{\QB can camlet da Chuaq hadai 'lìch 'lìch.


\par }{\Q \VS{18}Atêh cađah da Chuaq ŏi ta cayeo wawenh;

\par }{\QB camlet xreo 'ngah crŏng taneh; plì taneh tadroq wa tarìt.


\par }{\Q \VS{19}Trong da Ìh pagat diac raxìq;

\par }{\QB trong lam da Ìh lam trong diac raxìq jrùq,

\par }{\QB ùh i cabô chaq hnoq teo jènh da Ìh.


\par }{\BB \par }
{\Q \VS{20}Ìh khoi thê Môise wa Arôn

\par }{\QB 'nong jàn da Ìh bu dàng 'nong mòiq calùh trìu.




\par }\PsalmChap{78}{\SH Boc Plình 'Nong Jàn Haq
\par }
{\D Asap Achìh
\par }
{\Q \VerseOne{1}Ôi jàn da Au, tamàng bàu hnài da Au oq;

\par }{\QB cachình don beq, tamàng bàu loh enh hacùng da Au.


\par }{\Q \VS{2}Au jah hah hacùng hnài bàu rabiaq,

\par }{\QB wa paro bàu bòch da wì mangai calah,


\par }{\Q \VS{3}aih bìac ma bèn khoi jah loq,

\par }{\QB jah tàng boc yaq bèn calah nèh khoi ta'mon hlài.


\par }{\Q \VS{4}Bèn ùh cadoc cleq bìac cô ca con xau bèn,

\par }{\QB mahaq anoi hlài ca 'nhòng ma atìq Chuaq đang ca manè padèch,

\par }{\Q cwìang itai Haq,

\par }{\QB wa rìm bìac halac ma Haq khoi broq.


\par }{\Q \VS{5}Haq broq wêh jao Haq ca Jacôp

\par }{\QB wa tah am ranenh Haq ta Is-ra-ên.

\par }{\Q Haq thê boc yaq bèn phai hnài hlài ranenh

\par }{\QB ca con xau wì haq,


\par }{\Q \VS{6}đòiq 'nhòng ma atìq, aih 'bài con xau 'nhòq xa-ông,

\par }{\QB jah loq ca ranenh,

\par }{\QB khoi èh trùh ca wì haq jah hnài hlài con xau dađeh.


\par }{\Q \VS{7}Waq ca wì đòiq manoh canòm nòi Boc Plình,

\par }{\QB ùh hèt ca bìac Haq khoi broq,

\par }{\QB hi dì tiaq bàu thê Haq.


\par }{\Q \VS{8}Èh wì ùh hìaq tìah ca boc yaq wì,

\par }{\QB aih 'nhòng ma dìq jaq cadoq manoh wa tajraq hlài;

\par }{\Q mòiq 'nhòng ùh padon manoh enh lùi,

\par }{\QB wa ùh wèq dèh bàu enh ngìa ca Boc Plình.


\par }{\BB \par }
{\Q \VS{9}Con xau Ep-ra-im tôm tàu ranac panenh,

\par }{\QB mahaq cadàu mot ta hì tajêh poh.


\par }{\Q \VS{10}Wì haq ùh wèq bìac wêh jao da Boc Plình,

\par }{\QB ùh enh rìh tiaq sech ranenh.


\par }{\Q \VS{11}Wì khoi hèt đac rìm bìac ma Chuaq khoi broq

\par }{\QB wa bìac halac ma Haq khoi pa'noh ŏi ta'ne wì.


\par }{\Q \VS{12}Chuaq khoi broq bìac halac enh ngìa ca boc yaq bèn ta diac Aicàp,

\par }{\QB nòi đùng tamang Xôan.


\par }{\Q \VS{13}Chuaq khoi lah diac broq baiq đòiq con jàn Haq jah lam cwa,

\par }{\QB wa broq diac yòng tìah ca panàt.


\par }{\Q \VS{14}Dahì Chuaq 'nong trong ca wì xam yùc;

\par }{\QB damang Haq 'nong trong ca wì xam can 'ngah da ùnh.


\par }{\Q \VS{15}Chuaq pah hmu ta đùng braih càn,

\par }{\QB đòiq wì haq jah ôq diac tôm tàu enh jrùq tŏc.


\par }{\Q \VS{16}Chuaq broq diac jah plôh loh enh crŏng hmu,

\par }{\QB diac loh bu dàng diac cròng.


\par }{\BB \par }
{\Q \VS{17}'Nhac ca 'màng aih, mahaq wì haq xôq broq tôiq ca Chuaq;

\par }{\QB ta đùng braih càn wì haq blàq manoh ca Chuaq Ma Yi Ha'nhèq.


\par }{\Q \VS{18}Ta manoh wì haq to enh thù Boc Plình,

\par }{\QB bòch dahwèq caq ma wì haq enh caq.


\par }{\Q \VS{19}Wì haq capoch tajraq hlài ca Boc Plình doi:

\par }{\QB “Boc Plình jah am caq hiniang ta đùng braih càn ùh?


\par }{\Q \VS{20}'Nhac ca Haq khoi blai hmu wa diac plôh loh enh crŏng hmu tìah ca diac cròng;

\par }{\QB mahaq Haq jah i 'benh wa jam caq ca con jàn Haq ùh?”


\par }{\Q \VS{21}Jò tàng bàu aih Chuaq dìq jaq nòih,

\par }{\QB ùnh plôh tŏc bùh Jacôp, Haq hadai nòih ca Is-ra-ên.


\par }{\Q \VS{22}Ma jah 'màng aih taiq wì haq ùh canòm ca Boc Plình,

\par }{\QB hadai ùh lùi trùh bìac dèch claih da Haq.


\par }{\Q \VS{23}'Nhac ca 'màng aih Chuaq xôq thê yùc

\par }{\QB wa thê 'mang ta plình pèh ca wì haq.


\par }{\Q \VS{24}Haq ùc 'noh Mana tìah ca mè loh ca wì haq caq,

\par }{\QB am dahwèq caq enh plình ca wì haq.


\par }{\Q \VS{25}Rìm ngai jah caq 'benh da 'bình plình,

\par }{\QB Chuaq am dahwèq caq tôm tàu.


\par }{\Q \VS{26}Chuaq broq cayeo pah mat mahì loh hlôi trùh,

\par }{\QB wa creo ca cayeo pah 'ma ca mat mahì loh.


\par }{\Q \VS{27}Chuaq am mè jam trùh ta wì haq tìah ca blo taneh,

\par }{\QB wa chìm pan trùh bàc tìah ca braih diac raxìq.


\par }{\Q \VS{28}Chuaq am chìm clìh ta'ne nòi traiq,

\par }{\QB wa dudan ca nòi wì haq ŏi.


\par }{\Q \VS{29}'Màng aih wì haq jah caq jam tàu tìa,

\par }{\QB ma jah 'màng aih Chuaq khoi am ca wì haq dahwèq caq tiaq wì haq ma loq enh.


\par }{\Q \VS{30}Mahaq adroi ca wì haq caq tiaq dìq ca can enh,

\par }{\QB dahwèq xôq ŏi raq ta hacùng,


\par }{\Q \VS{31}Boc Plình khoi nòih ca wì haq;

\par }{\QB Chuaq jêh đac mangai ma yi tadêh ta wì haq,

\par }{\QB wa raliang đac mangai yi lem da Is-ra-ên.
 

\par }{\BB \par }
{\Q \VS{32}'Nhac 'màng aih wì haq xôq broq tôiq,

\par }{\QB xôq ùh lùi bìac halac ma Chuaq khoi broq.


\par }{\Q \VS{33}Taiq 'màng aih Chuaq broq ca hì khê da wì haq hnhung đac bu dàng hòi hihèm,

\par }{\QB wa hanam da wì haq lùch ta bìac 'mèq ramòt.


\par }{\Q \VS{34}Jò Chuaq baxèm jêh đac wì haq, èh wì haq chaq Chuaq,

\par }{\QB cađac dèh manoh broq tôiq wa dìq ca manoh chaq Chuaq.


\par }{\Q \VS{35}Jò aih wì haq hi hmàng Boc Plình raq cato hmu hanình da wì haq.

\par }{\QB Boc Plình Ma Yi Ha'nhèq, Haq raq Chuaq Rŏt Dèch Hlài wì haq.


\par }{\Q \VS{36}Mahaq wì toq yŏc hacùng 'nùt Chuaq,

\par }{\QB wa xam rapet wì haq cwàiq amòng ca Chuaq;


\par }{\Q \VS{37}taiq manoh wì haq ùh cajap ta Chuaq,

\par }{\QB hadai ùh wèq bìac wêh jao da Haq.


\par }{\Q \VS{38}Mahaq nhò manoh xa-ŏch da Chuaq,

\par }{\QB Chuaq baxŏng bìac ngang dù da wì haq,

\par }{\QB ùh jêh đac wì;

\par }{\Q bàc yàng Chuaq ran àt dèh can nòih Haq,

\par }{\QB ùh pa'noh dìq ca wì.


\par }{\Q \VS{39}Ma jah 'màng aih Chuaq hmàng hlài wì haq joq 'nàng con mangai toq chac xech,

\par }{\QB bu dàng cayeo hlôi cwa, ùh jò leq wìh hlài.


\par }{\BB \par }
{\Q \VS{40}Khoi bàc yàng wì haq yòng blàq Chuaq ta đùng wang wê,

\par }{\QB broq mango ca manoh Haq ta nòi đùng braih càn.


\par }{\Q \VS{41}Rai èh rai bàc yàng wì haq xôq enh thù Boc Plình

\par }{\QB wa taleoq ca Chuaq Hadròih da Is-ra-ên.


\par }{\Q \VS{42}Wì haq ùh hmàng trùh ca cwìang itai da Chuaq,

\par }{\QB loq hì ma Chuaq dèch wì haq claih ca mangai ma padit padiang,


\par }{\Q \VS{43}jò Chuaq khoi pa'noh bìac cwìang itai Haq ta diac Aicàp,

\par }{\QB wa bìac halac Haq ta đùng tamang Xôan.


\par }{\Q \VS{44}Chuaq broq ca diac da mangai Aicàp loh wìa mahem,

\par }{\QB 'màng aih wì ùh jah ôq.


\par }{\Q \VS{45}Chuaq thê roi trùh cap wì haq,

\par }{\QB wa kìt đùng trùh broq raliang ca wì haq.


\par }{\Q \VS{46}Chuaq am dahwèq wì haq ca lìp caq,

\par }{\QB wa plì long wì haq ca lìp tùc.


\par }{\Q \VS{47}Chuaq broq raliang wia nho wì haq xam mè preo,

\par }{\QB wa long plì pŏc xam mè preo.


\par }{\Q \VS{48}Chuaq am ngè aban da wì haq ca mè preo,

\par }{\QB wa trìu da wì haq ca cađah wa camlet.


\par }{\Q \VS{49}Chuaq ùc 'noh ùnh can nòih ta wì haq,

\par }{\QB can waiq hanip wa bìac 'mèq ranàc,

\par }{\QB aih Chuaq thê mòiq lù 'bình plình trùh đòiq jêh đac wì haq.


\par }{\Q \VS{50}Chuaq đòiq ca can nòih haq tabroq tajêh ca wì,

\par }{\QB ùh baxŏng tôiq ca wì haq,

\par }{\QB mahaq am wì haq ca can hinìq ramòt.


\par }{\Q \VS{51}Chuaq jêh đac con ramua da mangai Aicàp,

\par }{\QB aih wì mangai ramua tadêh da traiq Ham.


\par }{\Q \VS{52}Chuaq ajènh dèh jàn Haq loh lam bu dàng ajènh lù trìu,

\par }{\QB Haq 'nong wì ta đùng wang wê bu dàng 'nong ngè aban lù trìu.


\par }{\Q \VS{53}Chuaq 'nong wì haq dìq jaq catèm, wì ùh loq yùq crè cleq,

\par }{\QB mahaq diac raxìq glàp đac mangai ma tagit ca wì haq.


\par }{\Q \VS{54}Chuaq 'ràng wì haq trùh nòi taneh hadròih,

\par }{\QB nòi ma tì pah 'ma da Chuaq khoi blah yŏc.


\par }{\Q \VS{55}Chuaq hnan đac wì jàn 'noiq enh ngìa ca wì haq;

\par }{\QB pàih panàih axong đùng taneh da wì haq broq xôxech,

\par }{\QB Chuaq am 'bài hadròng hadrech da Is-ra-ên ŏi ta hnem traiq da 'bài jàn aih.


\par }{\BB \par }
{\Q \VS{56}Mahaq wì haq khoi xôq thù Chuaq

\par }{\QB wa yòng blàq manoh ca Boc Plình Ma Yi Ha'nhèq,

\par }{\QB ùh wèq ranenh da Haq.


\par }{\Q \VS{57}Wì haq wìh manoh broq tiaq boc yaq da wì haq,

\par }{\QB wì haq tawìh tìah ca panenh 'bìq tawech.


\par }{\Q \VS{58}Wì haq broq ca Chuaq nòih xam broq hnem đòiq tadreo kiac dù,

\par }{\QB wì broq ca Chuaq loh tagrình taiq dua 'mù ma wì haq cùh waiq.


\par }{\Q \VS{59}Jò hnoq bìac aih, Boc Plình dìq jaq nòih,

\par }{\QB Haq dìq ca manoh git jàn Is-ra-ên;


\par }{\Q \VS{60}'Màng aih Haq cađac dèh nòi ŏi da Haq ta Silô,

\par }{\QB aih hnem traiq cùh waiq Haq tah ta'ne con mangai.


\par }{\Q \VS{61}Chuaq đòiq ca wì ma tagit ca Haq yŏc Hom Wêh Jao, nòi i tadêh càn da Haq;

\par }{\QB aih raq bìac 'ngah 'ngai wa cwìang itai Haq.


\par }{\Q \VS{62}Haq jao am jàn Haq ca chang gùm,

\par }{\QB Chuaq dìq jaq nòih ca xôxech da Haq.


\par }{\Q \VS{63}Gù radam dìq khoi 'bìq bùh đac xam ùnh,

\par }{\QB taiq 'màng aih wì mangai adrùh ùh i ca mangai broq ŏng.


\par }{\Q \VS{64}'Bài pajàu da Chuaq dìq cachìt ca chang gùm,

\par }{\QB mahaq mai da wì haq pi nui crò hmoi.
 

\par }{\BB \par }
{\Q \VS{65}Èh Chuaq rìu enh cùi tìah ca mangai tadêh rìu

\par }{\QB enh cùi atìq ca khoi bù.


\par }{\Q \VS{66}Chuaq cachùt lùi đac mangai ma tagit,

\par }{\QB broq ca wì haq hloi hloi 'bìq camaih.


\par }{\Q \VS{67}Chuaq hadai 'noh đac xinoi da Jôsep,

\par }{\QB ùh ràih hadròng hadrech Ep-ra-im,


\par }{\Q \VS{68}Mahaq Chuaq dèch hadròng hadrech Juđa

\par }{\QB wa wang Siôn aih nòi Haq loq waq.


\par }{\Q \VS{69}Chuaq broq hnem cùh waiq da Haq tìah ca plình ha'nhèq,

\par }{\QB tìah ca plì taneh ma Haq khoi broq cajap hloi hloi.


\par }{\Q \VS{70}Chuaq hadai ràih Đawit broq hapŏng Haq,

\par }{\QB Chuaq dèch haq enh cadrong trìu;


\par }{\Q \VS{71}enh bìac ngan wèq lù trìu,

\par }{\QB Chuaq dèch haq ngan wèq hnem Jacôp, jàn da Chuaq,

\par }{\QB wa wèq ngan jàn Is-ra-ên, aih xôxech da Haq.


\par }{\Q \VS{72}'Màng aih, Đawit yŏc dèh manoh joq 'nàng đòiq wèq ngan wì haq, wa taiq dèh can khôn rabiaq Chuaq am đòiq wèq cwìang wì.




\par }\PsalmChap{79}{\SH Mango Taiq Phôq Jê-ru-sa-lem 'Bìq Raliang Đac
\par }
{\D Asap Achìh
\par }
{\Q \VerseOne{1}Boc Plình ôi, wì khoi tabroq ca xôxech da Ìh,

\par }{\QB broq ca hnem cùh waiq da ìh loh ca amùa

\par }{\QB wa broq ca Jê-ru-sa-lem cro hech.


\par }{\Q \VS{2}Wì hwenh hanang 'bài hapŏng da Ìh ca chìm caq jam,

\par }{\QB wa 'bài mangai hadròih da Ìh broq jam ca ngè rôm.


\par }{\Q \VS{3}Wì haq broq ta-ùc mahem hìu tìah ca diac jàp Jê-ru-sa-lem,

\par }{\QB mahaq ùh i cabô catùh.


\par }{\Q \VS{4}Nhèn khoi 'bìq mangai haten hatìa do halê;

\par }{\QB wa mangai dudan palèu jù lê nhèn.


\par }{\BB \par }
{\Q \VS{5}Chuaq ôi, trùh jò leq cô èh, Ìh nòih ca nhèn trùh hloi hloi 'mòh?

\par }{\QB Can tagrình da Ìh xôq cheo tìah ca ùnh 'mòh?


\par }{\Q \VS{6}Xìn ùc can nòih da Ìh ca 'bài Diac ma ùh loq canao ca Ìh,

\par }{\QB wa ca 'bài Diac ma ùh creo dang Chuaq.


\par }{\Q \VS{7}Ma jah 'màng aih wì haq khoi lŏn Jacôp

\par }{\QB wa raliang đac gùng haq.


\par }{\Q \VS{8}Xìn paq hmàng ca tôiq lôi boc yaq nhèn calah nèh đòiq ta'mòq ca nhèn;

\par }{\QB Xìn xa-ŏch ca nhèn, renh trùh wiang ti nhèn,

\par }{\QB ma jah 'màng aih nhèn khoi dìq jaq tagah lep.


\par }{\BB \par }
{\Q \VS{9}Ôi Chuaq Ìh Boc Plình da nhèn,

\par }{\QB Chuaq dèch claih nhèn;

\par }{\Q taiq can 'ngah 'ngai da Ìh,

\par }{\QB xìn jùp đò nhèn; taiq hiniq Ìh,

\par }{\QB xìn dŏih dèch wa baxŏng tôiq ca nhèn.


\par }{\Q \VS{10}Gleq ma wì Diac 'noiq bòch:

\par }{\QB “Boc Plình da wì ta leq?”

\par }{\BB \par }
{\Q Xìn Chuaq tabroq chao ca wì haq

\par }{\QB bìac ma wì haq khoi broq ta-ùc mahem ca hapŏng da Ìh.


\par }{\Q \VS{11}Ngèh enh ca bàu crò hmoi da wì mangai đang 'bìq padit padiang jah trùh

\par }{\QB enh ngìa ca Ìh;

\par }{\QB xìn dŏih dèch wì mangai ma khoi ten cachìt aih.


\par }{\Q \VS{12}Chuaq ôi, xìn tabroq chao

\par }{\QB ca wì ma khoi do lê ca Ìh yi hnao tapèh yàng.


\par }{\Q \VS{13}Ma jah 'màng aih nhèn cô jàn Ìh, trìu da đùng nhat Ìh.

\par }{\Q Nhèn jah manè Ìh hloi hloi;

\par }{\QB nhèn jah calêu padèch hiniq Ìh am rìm 'nhòng.




\par }\PsalmChap{80}{\SH Xìn Boc Plình Ha'naoq Hlài Jàn Ìh
\par }
{\D Asap Achìh
\par }
{\Q \VerseOne{1}Waiq Chuaq ma wèq ban jàn Is-ra-ên

\par }{\QB tìah ca Mangai wèq ban dèh trìu,

\par }{\Q Ìh ma wèq ban caxi nôi Jôsep tìah ca lù trìu; xìn halang don tamàng;

\par }{\QB Chuaq ma ŏi enh 'nhèq ca chê-ru-bim, xìn xreo 'ngah beq.


\par }{\Q \VS{2}Enh ngìa ca Ep-ra-im, Bên-ja-min wa Ma-na-se,

\par }{\QB xìn pa'noh cwìang itai da Ìh wa trùh dŏih dèch nhèn beq.


\par }{\BB \par }
{\Q \VS{3}Waiq Boc Plình, xìn ha'naoq hlài nhèn beq,

\par }{\QB xìn can loq waq da Ìh xreo 'ngah ca nhèn,

\par }{\QB èh nhèn jah dŏih dèch.


\par }{\BB \par }
{\Q \VS{4}Chuaq ôi, Ìh Boc Plình i cwìang itai,

\par }{\QB Ìh nòih wa ùh tamàng bàu waiq dang da jàn Ìh trùh jò leq?


\par }{\Q \VS{5}Chuaq khoi am ca wì caq 'benh da crò hmoi,

\par }{\QB ôq diac mat bàc.


\par }{\Q \VS{6}Chuaq khoi broq ca nhèn wìa ngè palèu ca mangai haten hatìa,

\par }{\QB wa wì ma tagit ca nhèn do lê ca nhèn.


\par }{\BB \par }
{\Q \VS{7}Waiq Chuaq ma wèq dìq ca 'bình plình, xìn ha'naoq hlài nhèn beq,

\par }{\QB xìn can loq waq da Ìh xreo 'ngah ca nhèn,

\par }{\QB èh nhèn jah dŏih dèch.


\par }{\BB \par }
{\Q \VS{8}Chuaq 'nong long nho loh khoi ca Aicàp,

\par }{\QB hi khoi Ìh hnan đac jàn 'noiq đòiq hi pìt haq.


\par }{\Q \VS{9}Chuaq khoi palaoq đùng taneh lem jìang ca long nho;

\par }{\QB haq jah hon riah jàp ta đùng taneh.


\par }{\Q \VS{10}Yàp haq tù 'bài rôm wang,

\par }{\QB hamenh haq tù long hùang nam da Boc Plình.


\par }{\Q \VS{11}Hamenh da long nho hlìa trùh diac raxìq,

\par }{\QB riah haq plôh trùh ta cròng diac U-phra-tê.


\par }{\BB \par }
{\Q \VS{12}Gleq Ìh ma broq raliang đac pagia panàt haq

\par }{\QB đòiq ca wì mangai lam trong ket atùng nho?


\par }{\Q \VS{13}Haki ta rôm caq đac dìq,

\par }{\QB haq caq ngè cleq ta đùng taneh tabròc.


\par }{\Q \VS{14}Ôi Chuaq ma wèq dìq ca 'bình plình, xìn wìh hlài beq;

\par }{\QB enh plình xìn Ìh ngan hnoq wa ngan wèq long nho cô.


\par }{\Q \VS{15}Cô long ma Ìh khoi pìt;

\par }{\QB cô con calô ma Ìh khoi ban đòiq ca dađeh.


\par }{\BB \par }
{\Q \VS{16}Long nho 'bìq ùnh bùh wa 'bìq coh đac,

\par }{\QB 'bìq raliang đac tiaq bàu lech gàih da Chuaq.


\par }{\Q \VS{17}Xìn Chuaq wiang ti mangai ma ha'ngui pah 'ma ca tì Ìh,

\par }{\QB cô raq con ma Ìh khoi ban ca dađeh.


\par }{\Q \VS{18}Èh nhèn ùh jò leq tawìh cađac Ìh hòm.

\par }{\QB Xìn Chuaq ha'naoq hlài can rìh nhèn, èh nhèn jah creo dang hiniq Ìh.


\par }{\BB \par }
{\Q \VS{19}Ô Chuaq ma wèq dìq ca 'bình plình, xìn ha'naoq hlài nhèn beq.

\par }{\QB Xìn hadrò Ìh xreo 'ngah ca nhèn,

\par }{\QB èh nhèn jah dŏih dèch.




\par }\PsalmChap{81}{\SH Chuaq Wèq Dèh Manoh 'Nhac ca Jàn Is-ra-ên Tawìh Hlài Ùh Tiaq Haq
\par }
{\D Asap Achìh
\par }
{\Q \VerseOne{1}Dèch bàu dêh calêu padèch Boc Plình beq,

\par }{\QB ma jah 'màng aih Haq can tadêh da bèn.

\par }{\QB Calêu lem bùi ca Boc Plình da Jacôp.


\par }{\Q \VS{2}Calêu beq wa tep clùng,

\par }{\QB rawêh broc wa hlôi taliaq.


\par }{\BB \par }
{\Q \VS{3}Hlôi ken ta hì mat khê neo,

\par }{\QB wa ta hì mat khê panŏng beq đòiq patô ca 'bài hì lè da bèn.


\par }{\Q \VS{4}Ma jah 'màng aih cô jah wìa mòiq trong ranenh da Is-ra-ên,

\par }{\QB trong broq troq Boc Plình da Jacôp.


\par }{\Q \VS{5}Cô mòiq bàu hnài Chuaq khoi wêh jao ca Jôsep

\par }{\QB jò haq lam cwa Diac Aicàp,

\par }{\QB nòi ma bàu capoch jah tàng mahaq haq ùh loq bàu aih enh doi cleq.


\par }{\BB \par }
{\Q \VS{6}“Au khoi dèch 'noh genh trap khoi ca plêh haq,

\par }{\QB tì haq khoi jah ca'naih đac talenh trap.


\par }{\Q \VS{7}Jò nan xa ìh dang creo, Au dŏih dèch ìh, enh nòi hlèp da can cađah,

\par }{\QB Au tèu bàu ìh,

\par }{\QB wa hadai khoi baxa thù ìh ta nòi diac tamŏc Mê-ri-ba.


\par }{\Q \VS{8}Ôi jàn da Au, halang don tamàng bàu Au pariaq cô;

\par }{\QB Ôi Is-ra-ên ngèh enh ìh tamàng Au.


\par }{\Q \VS{9}Ŏi ta pì apaq i yiang ma 'noiq,

\par }{\QB hadai ùh jah cùh waiq can kiac jàn 'noiq.


\par }{\Q \VS{10}Au cô raq Chuaq, Boc Plình da pì.

\par }{\QB Au khoi 'nong pì loh khoi enh Aicàp.

\par }{\QB Hah hacùng ma rùng beq Au jah ùc bình.


\par }{\BB \par }
{\Q \VS{11}“Mahaq jàn Au ùh tamàng bàu Au;

\par }{\QB Is-ra-ên ùh dì tiaq Au.


\par }{\Q \VS{12}'Màng aih Au đòiq wì haq lam tiaq manoh cadoq cadang da wì haq,

\par }{\QB tiaq dèh manoh enh da wì haq.


\par }{\BB \par }
{\Q \VS{13}“Ngèh enh jàn Au tamàng bàu Au;

\par }{\QB Ô, ngèh enh Is-ra-ên lam tiaq trong da Au.


\par }{\Q \VS{14}Èh Au jah renh ta'blêq ca mangai git wì haq,

\par }{\QB èh Au tajraq hlài ta'blêq ca mangai tagit wì haq.


\par }{\Q \VS{15}Wì mangai ma git ca Chuaq èh toq patìah ca dì tiaq Haq,

\par }{\QB hi khoi wì jah 'bìq baxa hloi hloi.


\par }{\Q \VS{16}Mahaq Au yŏc 'mau mì ma dìq jaq lem đòiq ban pì,

\par }{\QB wa Au jah broq lem manoh pì xam diac xùt enh còp hmu.”




\par }\PsalmChap{82}{\SH Bìac Ùh Ta-atoq 'Bìq Hadrah
\par }
{\D Asap Achìh
\par }
{\Q \VerseOne{1}Boc Plình wèq ŏi ta nòi tagop hadròih Haq,

\par }{\QB đòiq hadrah ta'ne wì ma broq gàu.


\par }{\BB \par }
{\Q \VS{2}“Pì hadrah ùh ta-atoq?

\par }{\QB Pì hadrah gen can wa wiang ti mangai dù trùh jò leq?


\par }{\Q \VS{3}Hadrah ma dìq jaq lem jang ca wì ma ìuq wa ca mangai lac beq;

\par }{\QB wèq tiaq trong ta-atoq am ca mangai 'bìq padip baxa wa mangai pa hamoq.


\par }{\Q \VS{4}Khòh dèch wì mangai ìuq xa

\par }{\QB wa mangai pa hamoq enh tì mangai dù beq.


\par }{\BB \par }
{\Q \VS{5}“Mangai padit padiang aih ùh 'nì,

\par }{\QB wì hadai ùh loq tàng ta manoh.

\par }{\Q Wì haq lam hlài ta nòi clam clôiq;

\par }{\QB xèm da plì taneh khoi tadroq.


\par }{\BB \par }
{\Q \VS{6}“Au doi: ‘Pì 'bài yiang,

\par }{\QB ma jah 'màng aih pì aih con da Chuaq ma yi ha'nhèq dìq ca yiang.’


\par }{\Q \VS{7}Mahaq pì cachìt tìah ca mangai chac xech,

\par }{\QB wa cro cachìt bu dàng mòiq ngai cwan ŏi enh 'neq ca bùa wèq cwìang.”


\par }{\BB \par }
{\Q \VS{8}Boc Plình ôi, yòng beq! Xìn Ìh yòng đòiq hadrah mangai crŏng taneh,

\par }{\QB ma jah 'màng aih dìq ca mangai crŏng taneh cô aih xôxech da Chuaq.




\par }\PsalmChap{83}{\SH Chuaq Broq ca Mangai Git 'Bìq Manhài
\par }
{\D Asap Achìh
\par }
{\Q \VerseOne{1}Waiq Boc Plình, xìn Ìh paq hatenh! Xìn Ìh paq ùh capoch cleq,

\par }{\QB xìn Ìh paq ŏi aiq.


\par }{\Q \VS{2}Ma jah 'màng aih, wì ma tagit ca Ìh khoi tagrùang tagràt,

\par }{\QB wì ma git ca Ìh khoi dèch dèh gàu.


\par }{\Q \VS{3}Wì khoi pađim ca dabau chaq trong tajraq hlài ca jàn Ìh,

\par }{\QB wì khoi hatình ca dabau broq raliang ca wì mangai Ìh ma wèq ngan.


\par }{\Q \VS{4}Wì haq khoi doi: “Beq bèn lam trùh jêh đac dìq jàn Diac aih,

\par }{\QB đòiq ùh i ca mangai leq hmàng ca hiniq Is-ra-ên hòm.”


\par }{\BB \par }
{\Q \VS{5}Ma jah 'màng aih wì haq pajùm mòiq manoh tajraq hlài ca Ìh.

\par }{\QB Wì haq khoi pachac ca dabau tajraq hlài ca Ìh.


\par }{\Q \VS{6}Aih jàn Êđôm, Ich-ma-ên,

\par }{\QB Moap wa Hagri;


\par }{\Q \VS{7}Ghêban, Amôn, A-ma-lec,

\par }{\QB Phi-li-tin wa jàn Tirò;


\par }{\Q \VS{8}Jàn A-si-ri hadai pajùm

\par }{\QB ti wì haq đòiq wiang ti con xau da Lot.


\par }{\BB \par }
{\Q \VS{9}Xìn broq ca wì haq tìah ca Ìh ma khoi broq ca Ma-đi-an,

\par }{\QB tìah ca Si-se-ra wa Jabin ta cròng diac Kisôn,


\par }{\Q \VS{10}wì haq ma 'bìq jêh đac ta Ên-đô-rò,

\par }{\QB broq tìah ca ìch ta taneh.


\par }{\Q \VS{11}Broq ca mangai gù craq da wì haq tìah ca Ôrêp wa Xê-ep,

\par }{\QB xam dìq dŏng ca con bùa da wì haq tìah ca Xêbah wa Xan-mu-na.


\par }{\Q \VS{12}Ma jah 'màng aih wì haq doi:

\par }{\QB “Bèn blah yŏc ca dađeh đùng taneh da Boc Plình beq.”


\par }{\BB \par }
{\Q \VS{13}Boc Plình da au ôi, xìn broq ca wì haq tìah ca blo jò yaq cayeo dêh

\par }{\QB wa tìah ca manùh enh ngìa cayeo càn.


\par }{\Q \VS{14}Tìah ca ùnh cheo bùh long rôm,

\par }{\QB tìah ca pla ùnh cheo long wang,


\par }{\Q \VS{15}xìn Ìh hnan wì haq xam bahùt càn,

\par }{\QB broq ca wì haq yùq crè nhò ranhòm da Ìh.


\par }{\Q \VS{16}Chuaq ôi, xìn Ìh broq ca hadrò wì haq bình can camaih,

\par }{\QB đòiq wì haq creo dang ca Ìh.


\par }{\BB \par }
{\Q \VS{17}Waiq xìn wì haq 'bìq camaih wa manhài manhèp hloi hloi,

\par }{\QB waiq xìn wì haq jah 'bìq paha'neq wa 'bìq jêh đac.


\par }{\Q \VS{18}Đòiq wì haq jah loq toq Ìh raq Chuaq,

\par }{\QB hiniq Ìh aih Chuaq ma Yi Ha'nhèq, wa wèq cwìang crŏng taneh.




\par }\PsalmChap{84}{\SH Ngèh Enh Ŏi ta Hnem Cùh Waiq
\par }
{\D Con Calô da Côra Achìh
\par }
{\Q \VerseOne{1}Waiq Chuaq ma wèq dìq ca 'bình plình,

\par }{\QB nòi ŏi da Ìh joq 'nàng lem lình dìq jaq!


\par }{\Q \VS{2}Mahua yiang au ngèh enh jah ŏi ta xàn hnem cùh waiq da Chuaq;

\par }{\QB mahua yiang au wa chac hamac au jah calêu lem bùi ca Boc Plình ma rìh hloi.


\par }{\Q \VS{3}Waiq Chuaq ma i cwìang itai,

\par }{\QB Ìh Bùa da au, Ìh Boc Plình da au,

\par }{\QB chìm xê xôq chaq jah ca dađeh mòiq nòi ŏi,

\par }{\Q wa chìm plahaiq hadai chaq jah pù dèh

\par }{\QB ca lù con ŏi haten ca ca'bŏng tadreo da Chuaq.


\par }{\Q \VS{4}Xôq ramŏt ca mangai leq jah ŏi ta hnem Ìh,

\par }{\QB wì haq jah calêu padèch Ìh hloi hloi.


\par }{\BB \par }
{\Q \VS{5}Xôq ramŏt ca mangai leq jah i can tadêh ŏi ta Ìh,

\par }{\QB wa ta manoh i trong lam trùh Jê-ru-sa-lem.


\par }{\Q \VS{6}Jò wì haq lam cwa thòng Baca, thòng wang crò hmoi,

\par }{\QB wì broq ca nòi aih loh ca i diac tamŏc;

\par }{\QB mè loh xrŏih hadai ùc 'noh xôq ramŏt bình hlùih ta aih.


\par }{\Q \VS{7}Wì haq rai lam, can tadêh èh rai tŏc,

\par }{\QB trùh jò rìm ngai dìq jah yòng enh ngìa ca Boc Plình ta Jê-ru-sa-lem.


\par }{\BB \par }
{\Q \VS{8}Ôi Chuaq, Boc Plình ma wèq dìq ca 'bình plình,

\par }{\QB xìn tamàng bàu waiq dang da au;

\par }{\QB waiq Boc Plình da Jacôp xìn halang don tamàng.


\par }{\Q \VS{9}Waiq Boc Plình ôi, Ìh joq 'nàng khìan da nhèn,

\par }{\QB xìn am xôq ca mangai khoi xùt dàu da Ìh.


\par }{\BB \par }
{\Q \VS{10}Ma jah 'màng aih, au enh waq broq mangai gòm rap 'mang hnem

\par }{\QB cùh waiq Ìh, mòiq hì yi hnao ca 1.000 hì ta nòi 'noiq;

\par }{\Q au enh broq mangai gòm ngo hnem cùh waiq da Boc Plình

\par }{\QB yi hnao ca ŏi ta hnem mangai ngang dù.


\par }{\Q \VS{11}Ma jah 'màng aih Chuaq,

\par }{\QB Boc Plình Haq mat mahì wa khìan.

\par }{\Q Haq am xôq ramŏt wa bìac 'ngah 'ngai;

\par }{\QB Chuaq ùh tàt khech đac bìac lem leq da mangai rìh lem jang.


\par }{\BB \par }
{\Q \VS{12}Ôi Chuaq ma wèq dìq ca 'bình plình,

\par }{\QB xôq ramŏt ca mangai leq lùi canòm Ìh.




\par }\PsalmChap{85}{\SH Waiq Chuaq Xa-ŏch ca Jàn
\par }
{\D Con Calô da Côra Achìh
\par }
{\Q \VerseOne{1}Ôi Chuaq, Ìh khoi am xôq ramŏt ca taneh Diac Ìh,

\par }{\QB Ìh khoi ha'naoq hlài da Jacôp xôxech.


\par }{\Q \VS{2}Ìh khoi baxŏng dìq tôiq lôi da jàn Ìh;

\par }{\QB Ìh khoi gahnàp dìq tôiq lôi wì.


\par }{\Q \VS{3}Ìh khoi cađac dìq dèh can nòih Dađeh,

\par }{\QB Ìh khoi 'mùt hlài dèh can nòih Ìh.


\par }{\BB \par }
{\Q \VS{4}Waiq Boc Plình da bìac dŏih dèch nhèn, xìn ha'naoq hlài nhèn;

\par }{\QB xìn paq nòih ca nhèn hòm.


\par }{\Q \VS{5}Ìh nòih ca nhèn hloi hloi 'mòh?

\par }{\QB Can nòih da Ìh ŏi i trùh dìq ca 'nhòng 'mòh?


\par }{\Q \VS{6}Cla Ìh ùh ha'naoq hlài ca nhèn đòiq jàn

\par }{\QB Ìh jah lem bùi ŏi ta Ìh 'mòh?


\par }{\Q \VS{7}Chuaq ôi! Xìn patô ca nhèn can xa-ŏch xam manoh loq waq da Ìh,

\par }{\QB wa hnhu am ca nhèn can dŏih dèch da Ìh.


\par }{\BB \par }
{\Q \VS{8}Au jah tàng bàu da Boc Plình, bàu Chuaq anoi 'noh,

\par }{\QB ma jah 'màng aih Haq jah am can catèm ca jàn Haq,

\par }{\Q am ca mangai hadròih da Haq,

\par }{\QB mahaq wì ùh khòh wìh hlài dèh trong broq bìac blùng hòm.


\par }{\Q \VS{9}Joq 'nàng can dŏih dèch da Chuaq ŏi haten ca mangai leq loq yùq crè Haq,

\par }{\QB đòiq can 'ngah 'ngai aih jah ŏi ta gùng cla.


\par }{\BB \par }
{\Q \VS{10}Can xa-ŏch xam manoh loq waq wa bàu joq 'nàng khoi glàm dabau,

\par }{\QB can ta-atoq wa bìac catèm khoi hìp dabau.


\par }{\Q \VS{11}Èh bàu joq 'nàng enh taneh hon tŏc;

\par }{\QB can ta-atoq enh plình ngan hnoq.


\par }{\Q \VS{12}Joq 'màng aih, Chuaq hi am xôq ramŏt,

\par }{\QB đùng taneh jah loh dahwèq bàc.


\par }{\Q \VS{13}Can ta-atoq lam enh ngìa ca Chuaq,

\par }{\QB đòiq padon trong lam da Haq.




\par }\PsalmChap{86}{\SH Đawit Waiq Khàn
\par }
{\D Đawit Achìh
\par }
{\Q \VerseOne{1}Waiq Chuaq xìn cachình don đòiq tamàng wa tèu hlài bàu da au,

\par }{\QB ma jah 'màng aih au chìuq nan xa wa khoi thìuq bàc bìac.


\par }{\Q \VS{2}Xìn wèq ban can rìh au, ma jah 'màng aih au mangai hadròih;

\par }{\QB Ìh Boc Plình da au, au lùi canòm ca Ìh, xìn dŏih dèch hapŏng Ìh.


\par }{\Q \VS{3}Waiq Chuaq xìn xa-ŏch ca au ma jah 'màng aih au creo

\par }{\QB dang ca Ìh xèq ca hì.


\par }{\Q \VS{4}Xìn am ca manoh hapŏng Ìh jah lem bùi,

\par }{\QB ma jah 'màng aih Chuaq ôi,

\par }{\QB mahua yiang au ngèh enh Ìh.


\par }{\BB \par }
{\Q \VS{5}Chuaq ôi! Ìh lem lình wa i manoh loq baxŏng tôiq,

\par }{\QB wa bình halùih can xa-ŏch xam manoh loq waq

\par }{\QB am ca mangai leq loq creo dang ca Ìh.


\par }{\Q \VS{6}Waiq Chuaq, xìn halang don tamàng bàu waiq khàn da au,

\par }{\QB wa bàu creo dang da au.


\par }{\Q \VS{7}Ta hì nan xa, au creo dang ca Ìh ma jah 'màng aih

\par }{\QB Ìh tèu bàu au.


\par }{\BB \par }
{\Q \VS{8}Chuaq ôi! ùh i ca yiang leq tìah ca Ìh;

\par }{\QB hadai ùh i ca bìac broq leq tìah ca bìac broq da Ìh.


\par }{\Q \VS{9}Chuaq ôi! rìm Diac ma Ìh khoi broq loh,

\par }{\QB jah trùh đòiq hacùn cràng cùh waiq enh ngìa ca Ìh,

\par }{\QB wa jah calêu padèch hiniq Ìh.


\par }{\Q \VS{10}Ma jah 'màng aih Chuaq dìq jaq càn caiq wa broq rìm bìac halac càn,

\par }{\QB toq Ìh raq joq Boc Plình.


\par }{\BB \par }
{\Q \VS{11}Chuaq ôi, xìn hnài au loq ca trong lam da Ìh;

\par }{\QB au jah lam tiaq trong da bàu joq 'nàng troq da Ìh,

\par }{\Q xìn am ca au mòiq manoh ca Ìh,

\par }{\QB manoh loq yùq crè ca hiniq Ìh.


\par }{\Q \VS{12}Waiq Chuaq, Boc Plình da au, au dìq ca manoh manè pôi Ìh,

\par }{\QB au hloi hloi calêu padèch hiniq Ìh.


\par }{\Q \VS{13}Ma jah 'màng aih taiq can xa-ŏch xam manoh loq waq càn caiq ma Chuaq khoi am ca au,

\par }{\QB Chuaq khoi dŏih dèch au enh nòi ralùng jrùq.


\par }{\BB \par }
{\Q \VS{14}Ô Boc Plình, 'bài mangai loq catèh yòng đòiq tajraq hlài ca au:

\par }{\QB wì mangai ngang dù chaq trong đòiq jêh cachìt au,

\par }{\QB taiq wì haq ùh loq yùq crè ca Ìh.


\par }{\Q \VS{15}Mahaq Chuaq ôi, toq Ìh raq Boc Plình loq xa-ŏch wa loq am dech,

\par }{\QB xòi ca loq nòih, bình halùih can xa-ŏch xam manoh loq waq wa bàu joq 'nàng.


\par }{\Q \VS{16}Xìn Chuaq ngan hnoq wa xa-ŏch tamèt ca au,

\par }{\QB xìn am can tadêh Ìh ca hapŏng da Ìh,

\par }{\QB xìn wiang ti con calô da hapŏng cadrì Ìh.


\par }{\Q \VS{17}Xìn Chuaq am mòiq teo patô ca au, Ìh khoi am xôq ca au,

\par }{\QB đòiq wì ma git ca au ngan hnoq wa camaih.

\par }{\Q Ma jah 'màng aih waiq Chuaq,

\par }{\QB Ìh raq khoi jùp đò wa alòng au.




\par }\PsalmChap{87}{\SH Jàn da Jê-ru-sa-lem Jah Xôq Ramŏt
\par }
{\D Con Calô da Côra Achìh
\par }
{\Q \VerseOne{1}Xèm tanam da Chuaq ŏi ta 'bài wang hadròih.


\par }{\Q \VS{2}Chuaq loq waq ca 'mang ngo da Jê-ru-sa-lem

\par }{\QB yi hnao ca rìm nòi ŏi da Jacôp.


\par }{\BB \par }
{\Q \VS{3}Ôi phôq da Boc Plình,

\par }{\QB rìm bìac 'ngah 'ngai da ìh khoi jah anoi trùh.


\par }{\Q \VS{4}“Au khoi ràu trùh Aicàp wa Ba-bi-lôn,

\par }{\QB aih Diac ma canao loq ca Au,

\par }{\Q mahaq Phi-li-tin, Tirò wa Ê-thi-ô-bi,

\par }{\QB wì haq doi: ‘Mangai cô xa-ông ta Jê-ru-sa-lem.’ ”


\par }{\Q \VS{5}Mahaq, wì jah anoi trùh Jê-ru-sa-lem doi:

\par }{\QB “Mangai cô, mangai tau xa-ông ta cô;

\par }{\QB mahaq Chuaq ma Yi Ha'nhèq jah broq cajap dràng ta Jê-ru-sa-lem.”


\par }{\Q \VS{6}Chuaq jah achìh 'mùt 'bài hiniq jàn mùt ta sô:

\par }{\QB “Mangai cô xa-ông ta Jê-ru-sa-lem”.


\par }{\BB \par }
{\Q \VS{7}Èh wì ma calêu wa 'bài mangai ma nhaih muaq dìq doi:

\par }{\QB “Rìm bìac xôq ramŏt da au dìq ŏi ta ìh.”




\par }\PsalmChap{88}{\SH Bàu Xìn Dèch Dŏih Enh Can Cachìt
\par }
{\D Hêman Mangai Êtra Achìh
\par }
{\Q \VerseOne{1}Waiq xìn Boc Plình, Chuaq Dèch Dŏih au;

\par }{\QB Dìq ca hì mang au creo dang enh ngìa ca Ìh.


\par }{\Q \VS{2}Waiq xìn bàu creo dang da au trùh enh ngìa ca Chuaq,

\par }{\QB xìn Ìh cachình don tamàng bàu creo dang da au.


\par }{\BB \par }
{\Q \VS{3}Ma jah 'màng aih manoh cliac au khoi loh ca mango chàu;

\par }{\QB can rìh au khoi ten trùh nòi mangai cachìt.


\par }{\Q \VS{4}Au cô khoi ten tìah ca mangai padon loh ta ralùng hanang,

\par }{\QB au cô tìah ca mangai khoi pi i ca padren.


\par }{\Q \VS{5}Tìah ca mangai khoi lah đòiq crài ŏi ta'ne mangai cachìt,

\par }{\QB tìah ca mangai 'bìq jêh đac cùi ŏi ta ralùng hanang,

\par }{\Q mangai ma Chuaq pi hmàng hòm,

\par }{\QB mangai khoi 'bìq cađac enh bìac wèq ban da Ìh.


\par }{\BB \par }
{\Q \VS{6}Ìh khoi tah au ta nòi ralùng ma dìq jaq jrùq,

\par }{\QB nòi clam clôiq wa dìq jaq jrùq.


\par }{\Q \VS{7}Can nòih da Ìh khoi làp ca au,

\par }{\QB can xrông Ìh broq lai laq gùp làp au.


\par }{\Q \VS{8}Ìh broq ca wì ma canao loq ca au hangai ca au,

\par }{\QB Ìh broq au wìa loh ngè 'mèq ramòt ca wì haq,

\par }{\Q au khoi 'bìq wì dudan wa pi i ca trong claih.


\par }{\QB \VS{9}Mat au loh ca tagah lep taiq nan xa.

\par }{\BB \par }
{\Q Chuaq ôi! Rìm hì au creo dang Ìh,

\par }{\QB au dèch tì creo dang Ìh.


\par }{\Q \VS{10}Ìh broq bìac halac ca mangai cachìt 'mòh?

\par }{\QB Yiang da mangai cachìt jah yòng đòiq calêu padèch hiniq Ìh ùh?


\par }{\Q \VS{11}Can xa-ŏch xam manoh loq waq da Ìh jah anoi 'noh nòi cadràng hanang,

\par }{\QB wa can loq wèq dèh bàu da Ìh jah patô ca mangai ta nòi 'bìq jêh đac 'mòh?


\par }{\Q \VS{12}Rìm bìac halac da Ìh jah loq ta nòi clam clôiq 'mòh?

\par }{\QB Rìm bìac ta-atoq da Ìh jah loq ta nòi taneh mangai khoi hèt 'mòh?


\par }{\BB \par }
{\Q \VS{13}Mahaq au, Chuaq ôi, au creo dang Ìh;

\par }{\QB rìm xroq bàu creo dang da au trùh enh ngìa ca Ìh.


\par }{\Q \VS{14}Chuaq ôi, gleq Ìh ma cađac au?

\par }{\QB Gleq Ìh ma cadoc hadrò dađeh ca au?


\par }{\BB \par }
{\Q \VS{15}Enh jò radam au khoi 'bìq nan xa wa enh cachìt,

\par }{\QB au 'bìq yùq crè wa ùh ŏi i bìac ngèh gòm.


\par }{\Q \VS{16}Can nòih da Ìh khoi làp au,

\par }{\QB can yùq crè da Ìh khoi jêh đac au.


\par }{\Q \VS{17}Xèq ca hì bìac aih dudan ca au tìah ca diac càn,

\par }{\QB wì haq dudan ca au rìm pah.


\par }{\Q \VS{18}Ìh broq ca bua au wa mangai loq waq au hangai ca au,

\par }{\QB can clam clôiq broq bua ca au.




\par }\PsalmChap{89}{\SH Bàu Wêh Jao da Chuaq wa Can Nan Xa da Is-ra-ên
\par }
{\D Êthan Mangai Êtra Achìh
\par }
{\Q \VerseOne{1}Au jah calêu padèch can xa-ŏch xam manoh loq waq da Chuaq hloi hloi,

\par }{\QB hacùng au jah anoi 'noh bìac loq wèq dèh bàu da Haq rìm 'nhòng.


\par }{\Q \VS{2}Ma jah 'màng aih au jah doi, can xa-ŏch xam manoh loq waq da Chuaq cajap hagao trùh hloi hloi,

\par }{\QB bìac loq wèq dèh bàu da Haq cajap hagao tìah ca xèm plình.


\par }{\Q \VS{3}“Au khoi broq wêh jao ca mangai Au khoi ràih,

\par }{\QB Au khoi pachac ca Đawit hapŏng da Au, doi:


\par }{\Q \VS{4}‘Au jah dèch xinoi ìh đòiq broq bùa hloi hloi;

\par }{\QB Au jah broq cajap gèq bùa da ìh rìm 'nhòng.’ ”


\par }{\BB \par }
{\Q \VS{5}Chuaq ôi, 'bài lòp plình jah calêu bìac halac da Ìh.

\par }{\QB bìac loq wèq dèh bàu da Ìh hadai jah calêu ta'ne 'bài tagop Hadròih.


\par }{\Q \VS{6}Ma jah 'màng aih i cabô ŏi ta plình jah achùa ca Chuaq?

\par }{\QB I ca kiac loq yiang leq nui dàng Haq.


\par }{\Q \VS{7}Boc Plình jah padèch ha'nhèq, ta tagop pajùm da 'bài mangai Hadròih,

\par }{\QB Haq Yiang dìq jaq càn caiq

\par }{\QB wa đang ca Yùq crè yi hnao ca yiang ma ŏi dudan ca Haq.


\par }{\Q \VS{8}Waiq Chuaq ma wèq dìq ca 'bình plình,

\par }{\QB cabô i cwìang itai yi hnao ca Ìh?

\par }{\QB Bìac loq wèq dèh bàu da Ìh dudan ca Ìh.


\par }{\BB \par }
{\Q \VS{9}Ìh wèq cwìang diac raxìq tŏc càn, jò lai laq càn tŏc dêh,

\par }{\QB Chuaq broq jah rangàt.


\par }{\Q \VS{10}Chuaq jôiq bahech Rahap, aih Diac Aicàp, tìah ca hanang cachìt,

\par }{\QB Chuaq dèch tì cwìang itai da Haq jêh dìq ca wì ma git ca Haq.


\par }{\Q \VS{11}'Bài lòp plình aih da Chuaq, taneh hadai da Haq,

\par }{\QB Chuaq broq loh plình crŏng taneh wa rìm bìac ŏi ta aih.


\par }{\Q \VS{12}Chuaq broq loh pah 'ngeo ca mat mahì loh wa pah 'ma ca mat mahì loh;

\par }{\QB Wang Tabô wang Hetmôn dìq dèch bàu dêh calêu manè pôi Chuaq.


\par }{\Q \VS{13}Tì da Chuaq i cwìang itai, ca piang tì Chuaq i padren dêh,

\par }{\QB tì pah 'ma da Chuaq dèch ha'nhèq.


\par }{\BB \par }
{\Q \VS{14}Bìac ta-atoq wa trong lem jang aih raq xèm da gèq bùa da Haq,

\par }{\QB can xa-ŏch xam manoh loq waq wa bìac loq wèq dèh bàu lam adroi ca Haq.


\par }{\Q \VS{15}Xôq ramŏt ca jàn leq loq dèch bàu calêu lem bùi ta hì lè calêu padèch hiniq Chuaq;

\par }{\QB Waiq Chuaq, wì haq jah cadiang lam ti trong can 'ngah da Chuaq.


\par }{\Q \VS{16}Xèq ca hì wì lam bùi ta hiniq Chuaq,

\par }{\QB wa nhò bìac ta-atoq da Chuaq wì haq jah padèch ha'nhèq.


\par }{\Q \VS{17}Ma jah 'màng aih cla Ìh bìac 'ngah 'ngai wa padren dêh da wì haq;

\par }{\QB nhò bìac xôq da Ìh aki da nhèn jah dèch ha'nhèq.


\par }{\Q \VS{18}Ma jah 'màng aih khìan nhèn aih khìan da Chuaq,

\par }{\QB Haq bùa da nhèn wa Chuaq Hadròih da Is-ra-ên.


\par }{\BB \par }
{\Q \VS{19}Calah nèh Chuaq hnài

\par }{\QB con mangai cwa bìac am hnoq; Chuaq doi:

\par }{\Q “Au khoi am padren ca mòiq lình tanuq,

\par }{\QB Au padèch ha'nhèq mangai au khoi ràih ŏi ta'ne jàn.


\par }{\Q \VS{20}Au khoi chaq hnoq Đawit, hapŏng da Au,

\par }{\QB Au khoi xùt dàu Hadròih ca Haq.


\par }{\Q \VS{21}Au ŏi ti haq,

\par }{\QB Au am padren ca haq.


\par }{\Q \VS{22}Wì ma git ca haq ùh jah padit haq,

\par }{\QB mangai ngang dù hadai ùh jah baxa haq wa jù lê haq.


\par }{\Q \VS{23}Au jah jêh đac wì ma tagit ca haq enh ngìa ca haq,

\par }{\QB wa raliang đac wì ma git ca haq.


\par }{\Q \VS{24}Manoh wèq dèh bàu wa can xa-ŏch xam manoh loq waq da au ŏi ti haq,

\par }{\QB nhò hiniq au aki haq jah dèch ha'nhèq.


\par }{\Q \VS{25}Au jah am ca tì haq wèq diac raxìq,

\par }{\QB wa tì pah 'ma haq wèq rìm cròng diac.


\par }{\Q \VS{26}Haq jah doi ca au: ‘Ìh baq au,

\par }{\QB Boc Plình da au wa hmu càn da au.’


\par }{\Q \VS{27}Au dèch haq broq con ramua,

\par }{\QB haq broq bùa mahaq bùa ma yi càn ca bùa ta crŏng taneh.


\par }{\Q \VS{28}Au wèq can xa-ŏch xam manoh loq waq da Au ca haq hloi hloi,

\par }{\QB wêh jao da Au wa haq jah cajap.


\par }{\Q \VS{29}Au jah broq cajap hagao xinoi haq hloi hloi,

\par }{\QB wa gèq bùa da haq jah i hloi hloi tìah ca hì ta Diac Plình.


\par }{\BB \par }
{\Q \VS{30}“Tàng con xau da haq,

\par }{\QB cađac ranenh wa bàu thê da Au,


\par }{\Q \VS{31}Tàng wì haq broq ùh troq ca ranenh Au

\par }{\QB wa trong hnài da Au.


\par }{\Q \VS{32}Au jah yŏc long dùi đòiq baxa bìac tôiq ma wì haq khoi broq

\par }{\QB wa long roi đòiq baxa bìac ngang dù da wì haq.


\par }{\Q \VS{33}Mahaq Au ùh cađac can xa-ŏch xam manoh loq waq Au ca haq;

\par }{\QB Au hadai ùh blàq blènh bìac wèq dèh bàu khoi hùaq ca haq.


\par }{\Q \VS{34}Au ùh blàq hlài bìac wêh jao da Au khoi broq ca haq,

\par }{\QB hadai ùh halìh hlài ma khoi anoi loh enh hacùng Au.


\par }{\Q \VS{35}Canòm khoi ca hiniq Hadròih da Au,

\par }{\QB Au khoi pachac mòiq yàng aih khoi tôm tàu,

\par }{\QB Au ùh capoch amòng ca Đawit.


\par }{\Q \VS{36}xinoi haq jah ŏi i hloi hloi;

\par }{\QB gèq bùa haq jah dùnh tìah ca mahì enh ngìa ca Au.


\par }{\Q \VS{37}Gèq bùa aih jah cajap hloi hloi tìah ca mat khê,

\par }{\QB aih teo ta plình đòiq patô jah doi joq 'nàng wèq dèh bàu.”


\par }{\BB \par }
{\Q \VS{38}Mahaq Ìh khoi 'noh đac haq.

\par }{\QB Ìh khoi nòih ca mangai Ìh khoi xùt dàu.


\par }{\Q \VS{39}Chuaq khoi ramòt ca wêh jao da hapŏng Haq,

\par }{\QB Chuaq hwenh đac cadoh bùa haq ta trap amùa.


\par }{\Q \VS{40}Chuaq raliang dìq ca panàt haq,

\par }{\QB wa broq ca plài haq tacro dìq.


\par }{\Q \VS{41}Rìm ngai lam ti trong dìq mùt atùng haq,

\par }{\QB mangai haten ca haq jù lê haq.


\par }{\Q \VS{42}Chuaq dèch tì pah 'ma mangai ma tagit ca haq,

\par }{\QB wa broq ca mangai ma tagit ca haq jah lem bùi.


\par }{\Q \VS{43}Chuaq broq pla chang gùm da haq tawìh hlài ta haq,

\par }{\QB haq ùh jah yòng cajap hagao jò tajêh poh.


\par }{\Q \VS{44}Chuaq dŏih đac bìac 'ngah 'ngai da haq,

\par }{\QB hwenh gèq bùa da haq ta taneh.


\par }{\Q \VS{45}Chuaq khoi baxùch đac 'bài hì jò ŏi radam da haq,

\par }{\QB toq bìac camaih dudan ca haq.


\par }{\BB \par }
{\Q \VS{46}Chuaq ôi, Ìh cadoc dađeh hloi hloi 'mòh?

\par }{\QB Can nòih da Ìh xôq cheo tìah ca ùnh khàng hloi hloi 'mòh?


\par }{\Q \VS{47}Xìn Ìh hmàng, can rìh da au dìq jaq đêq!

\par }{\QB Taiq Ìh khoi broq loh con mangai aih dech 'ngwan 'mòh?


\par }{\Q \VS{48}Mangai leq jah rìh hloi, ma ùh hnoq can cachìt?

\par }{\QB Cabô jah dèch dèh can rìh claih ca tì bìac cachìt.


\par }{\Q \VS{49}Chuaq ôi! can loq waq da Chuaq enh calah nèh,

\par }{\QB ma Ìh khoi wèq dèh bàu pachac ca Đawit aih ta leq.


\par }{\Q \VS{50}Waiq Chuaq, xìn hmàng hlài bìac camaih da 'bài hapŏng Ìh,

\par }{\QB chac au pòq wê dìq ca bìac jù lê da 'bài jàn,


\par }{\Q \VS{51}aih bìac camaih da wì mangai ma tagit

\par }{\QB ca Ìh khoi broq đòiq broq camaih ca mangai khoi jah xùt dàu da Chuaq.


\par }{\BB \par }
{\Q \VS{52}Chuaq ôi! hiniq da Ìh đang ca jah padèch hloi hloi!


\par }{\QR Amen! Amen!



\par }\PsalmChap{90}{\SH Chuaq Ŏi Hloi Hloi, Con Mangai Ŏi ùh Dùnh
\par }
{\D Bàu Waiq Khàn da Môise
\par }
{\Q \VerseOne{1}Waiq Chuaq! Enh 'nhòng cô trùh 'nhòng ma atìq,

\par }{\QB Chuaq aih nòi ŏi dìq ca nhèn.


\par }{\Q \VS{2}Adroi ca i wang rôm,

\par }{\QB taneh wa crŏng taneh 'nhòq broq loh,

\par }{\QB enh jò baxèm trùh hloi hloi, Ìh raq Boc Plình.


\par }{\BB \par }
{\Q \VS{3}Ìh broq con mangai wìh hlài ta blo taneh,

\par }{\QB Ìh doi: “Ô! con mangai hlài ta blo taneh beq!”


\par }{\Q \VS{4}Ma jah 'màng aih mòiq ngŏng hanam enh ngìa ca Chuaq bu dàng mòiq hì da hì nèh,

\par }{\QB tìah ca mòiq jò gòm rap da mòiq mang,


\par }{\Q \VS{5}Ìh broq ca wì haq hìu tìah ca diac hìu ta rayaq diac,

\par }{\QB 'nhòng da wì haq bu dàng mòiq ca'nhip mat,

\par }{\QB tìah ca nhat hon xenh lem jò daxroq.


\par }{\Q \VS{6}Daxroq haq hon dìq jaq xenh lem, trùh chìu haq taclah,

\par }{\QB hi khoi haq loh ca hŏnh.


\par }{\BB \par }
{\Q \VS{7}Joq, nhèn 'bìq hŏnh taiq can nòih da Ìh,

\par }{\QB nhèn loh ca yùq crè taiq can xrông nòih da Ìh.


\par }{\Q \VS{8}Ìh khoi đòiq bìac ngang dù nhèn enh ngìa ca Ìh,

\par }{\QB èh đòiq tôiq lôi khoi bahlèp da nhèn loh ta nòi 'ngah enh ngìa ca Ìh.


\par }{\Q \VS{9}Taiq can nòih da Ìh, 'nhòng rìh da nhèn loh ca lùch lech,

\par }{\QB hì wa hanam da nhèn loh tìah ca hòi hihèm.


\par }{\Q \VS{10}'Nhòng rìh nhèn loq jah 70 hanam,

\par }{\QB tàng halình 80 hanam, mahaq toq bìac xalep wa mango,

\par }{\Q ma jah 'màng aih 'nhòng rìh da con mangai ùh toq leq,

\par }{\QB khoi èh jah hnhung đac.


\par }{\Q \VS{11}Cabô nui loq tàng can nòih da Ìh dêh dàng leq?

\par }{\QB Can xrông nòih càn caiq da-adàng ca can yùq crè con mangai phai i enh ngìa ca Ìh.


\par }{\Q \VS{12}'Màng aih, xìn Ìh hnài nhèn loq hèm can rìh nhèn ŏi ta crŏng taneh cô đêq dàng leq,

\par }{\QB đòiq nhèn jah i tam can khôn rabiaq.


\par }{\BB \par }
{\Q \VS{13}Chuaq ôi, xìn wìh hlài ca nhèn. Ìh gòm dùnh dàng leq hòm?

\par }{\QB Xìn Ìh xa-ŏch ca 'bài hapŏng Ìh cô!


\par }{\Q \VS{14}Rìm xroq xìn can xa-ŏch xam manoh loq waq da Ìh ŏi ti nhèn,

\par }{\QB đòiq nhèn jah calêu taiq manoh lem bùi dìq ca 'nhòng.


\par }{\Q \VS{15}Xìn Ìh broq ca nhèn jah lem bùi,

\par }{\QB dàng ca hì Ìh khoi broq ca nhèn mango wa dàng ca hanam nhèn khoi chìuq bìac ramòt.


\par }{\Q \VS{16}Xìn Ìh am nhèn jah loq bìac broq da Ìh,

\par }{\QB wa am ca can 'ngah da Ìh trùh ca con xau nhèn.


\par }{\BB \par }
{\Q \VS{17}Xìn bìac am dech da Chuaq, Boc Plình da nhèn,

\par }{\QB broq cajap bìac tì nhèn khoi broq loh. Joq,

\par }{\QB xìn broq cajap bìac tì nhèn khoi broq loh.




\par }\PsalmChap{91}{\Q \VerseOne{1}Mangai leq hanình ca Boc Plình Ma Yi Ha'nhèq,

\par }{\QB èh jah hlèp ŏi ta 'mù panan Chuaq I Cwìang Itai Dìq Dŏng.


\par }{\Q \VS{2}Au anoi ca Chuaq 'màng cô: “Ìh joq 'nàng Boc Plình da au,

\par }{\QB Ìh nòi au hanình wa nòi hagao hagình da au, au lùi canòm Ìh.”


\par }{\BB \par }
{\Q \VS{3}Ma jah 'màng aih Boc Plình jah dèch au claih khoi ca manet,

\par }{\QB claih khoi ca can jìq blôh broq cachìt.


\par }{\Q \VS{4}Haq jah yŏc dèh xàc đòiq àm cachàt ìh enh 'neq ca panan Haq,

\par }{\QB ìh jah i nòi hanình,

\par }{\QB manoh loq wèq dèh bàu da Haq, aih khìan đòiq jah wèq ban ìh.


\par }{\Q \VS{5}Ìh ùh hìaq glàm bìac yùq crè jò damang,

\par }{\QB loq rang panenh jò da hì,


\par }{\Q \VS{6}loq can ramòt ti chaq broq 'mèq damang,

\par }{\QB loq bìac ramòt broq raliang đac dahì.


\par }{\Q \VS{7}Jò aih i bình ngŏng ngai cro haten ca ìh,

\par }{\QB wa bình jàt ngŏng ngai cro pah 'ma ìh,

\par }{\QB mahaq bìac 'mèq ranàc ùh trùh ca ìh.


\par }{\Q \VS{8}Jò aih mat ìh toq jah hnoq, 
\par }{\QB mangai ngang dù 'bìq jêh chao.


\par }{\BB \par }
{\Q \VS{9}Taiq ìh khoi đòiq Chuaq broq nòi mot hlèp,

\par }{\QB wa Chuaq Ma Yi Ha'nhèq nòi ŏi da ìh.


\par }{\Q \VS{10}Taiq 'màng aih, ùh i bìac ranàc leq trùh ca ìh,

\par }{\QB wa bìac ranàc ùh jah trùh haten ca hnem ìh.


\par }{\Q \VS{11}Ma jah 'màng aih Boc Plình jah thê 'bình plình wèq ban ìh,

\par }{\QB ta rìm trong ìh lam.


\par }{\Q \VS{12}'Bình plình jah dèch ìh ta tì,

\par }{\QB đòiq jènh ìh ùh hìaq troq hmu.


\par }{\Q \VS{13}Ìh jah cadiang lam enh 'nhèq ca baco hlari wa bìh tùa,

\par }{\QB mahaq baco hlari hadròng wa bìh plŏng, ìh jah jôiq wì haq enh 'neq ca jènh.


\par }{\BB \par }
{\Q \VS{14}“Taiq haq loq waq ca Au, 'màng aih Au jah dèch haq claih;

\par }{\QB taiq haq loq ca hiniq Au, Au dèch haq ta nòi ha'nhèq.


\par }{\Q \VS{15}Haq waiq dang Au, Au tèu hlài bàu haq;

\par }{\QB jò haq glàm bìac nan xa, Au ŏi ti haq,

\par }{\QB dèch haq jah claih wa broq ca haq jah 'ngah 'ngai.


\par }{\Q \VS{16}Au jah am ca haq jah caq ŏi xam manoh bùi,

\par }{\QB rìh halình wa am ca haq hnoq bìac dŏih dèch da Au.”




\par }\PsalmChap{92}{\Q \VerseOne{1}Manè pôi Chuaq aih bìac dìq jaq lem,

\par }{\QB calêu padèch hiniq Ìh aih bìac dìq jaq troq, Ôi Chuaq Ma Yi Ha'nhèq.


\par }{\Q \VS{2}'màng aih daxroq nhèn anoi 'noh can xa-ŏch xam manoh loq waq da Chuaq;

\par }{\QB wa jò daxèq anoi 'noh bìac loq wèq dèh bàu da Ìh;


\par }{\Q \VS{3}broq nhŏc xam ranac lia 10 hadrang caxi wa xam ranac broc;

\par }{\QB hadai broq nhŏc jah rawêh ranac cràu.


\par }{\BB \par }
{\Q \VS{4}Ma jah 'màng aih Ìh, Chuaq ôi, bìac broq da Ìh,

\par }{\QB khoi broq ca manoh au bùi, rìm bìac broq da tì Ìh broq ca au jah calêu padràu.


\par }{\Q \VS{5}Ô Chuaq! Bìac da Ìh càn caiq dìq jaq.

\par }{\QB Manoh hèm da Ìh jrùq dìq jaq.


\par }{\Q \VS{6}Mangai awàt ùh nui hèm,

\par }{\QB wa mangai blùng ùh 'nì loq bìac cô:


\par }{\Q \VS{7}'nhac ca mangai dù plôh tìah ca nhat,

\par }{\QB wa mangai broq tôiq jah padrŏng can,

\par }{\QB aih teo đòiq wì haq jah 'bìq jêh đac hloi hloi.


\par }{\BB \par }
{\Q \VS{8}Mahaq Ìh, Chuaq ôi, toq Ìh raq Chuaq ŏi ha'nhèq hloi hloi.


\par }{\BB \par }
{\Q \VS{9}Waiq Chuaq, ngan cô wì mangai ma tagit ca Ìh,

\par }{\QB ngan cô wì mangai ma tajraq hlài ca Ìh jah 'bìq jêh đac,

\par }{\QB wa 'bài mangai broq tôiq èh 'bìq cadàu tac mac.


\par }{\Q \VS{10}Mahaq Chuaq khoi broq ca aki da au jah dèch ha'nhèq, tìah ca aki 'bo brì,

\par }{\QB au khoi jah xùt xam dàu neo.


\par }{\Q \VS{11}Mat au jah hnoq mangai ma tagit ca au,

\par }{\QB au hadai khoi tàng bàu da mangai dù tajraq ca au.


\par }{\BB \par }
{\Q \VS{12}Mangai ta-atoq jah yòng càn tìah ca long rêq,

\par }{\QB jah hon dêh bu dàng long hùang nam ta Liban.


\par }{\Q \VS{13}Wì haq jah pìt ta hnem Chuaq,

\par }{\QB jah yòng càn ta xàn hnem Boc Plình da bèn.


\par }{\Q \VS{14}'Nhac ca khoi craq xôq ŏi loh plì,

\par }{\QB jah tadêh tadon wa xenh hla.


\par }{\Q \VS{15}Đòiq jah doi Chuaq, Haq lem jang,

\par }{\QB Haq raq hmu xèm da au, ta haq ùh i cleq ùh ta-atoq.
 



\par }\PsalmChap{93}{\Q \VerseOne{1}Chuaq wèq cwìang, Haq caxùnh yŏc can rahù ranhòm,

\par }{\QB càt xi ca'nam xam padren dêh.

\par }{\QB Joq 'nàng crŏng taneh jah cajap, ùh jò leq tadroq.


\par }{\Q \VS{2}Gèq bùa da Ìh jah broq cajap enh baxèm calah;

\par }{\QB Ìh jah i hloi enh calah nèh trùh hloi hloi.


\par }{\BB \par }
{\Q \VS{3}Ôi Chuaq, diac cròng khoi tŏc,

\par }{\QB diac cròng khoi dêh xam atêh càn;

\par }{\QB 'bài diac khoi atêh tagrùang tagràt.


\par }{\Q \VS{4}Chuaq wèq cwìang ŏi enh 'nhèq,

\par }{\QB cwìang itai da Chuaq yi hnao ca atêh diac càn,

\par }{\QB cwìang itai da Chuaq yi hnao ca diac raxìq càn lai laq.


\par }{\BB \par }
{\Q \VS{5}Ôi Chuaq, 'bài ranenh da Ìh dìq jaq cajap dràng.

\par }{\QB Hnem cùh waiq da Ìh dìq jaq hadròih trùh hloi hloi.




\par }\PsalmChap{94}{\Q \VerseOne{1}Ôi Chuaq, Ìh Boc Plình da bìac tabroq hlài;

\par }{\QB Ìh Boc Plình da bìac tabroq hlài, xìn Ìh xreo 'noh 'ngah 'ngai da Ìh.


\par }{\Q \VS{2}Ôi Chuaq ma hadrah crŏng taneh, yòng beq!

\par }{\QB Xìn jêh chao ma tajì ca mangai ma loq catèh.


\par }{\Q \VS{3}Ôi Chuaq, mangai ngang dù jah

\par }{\QB lem bùi trùh jò leq cô èh?


\par }{\BB \par }
{\Q \VS{4}Wì haq toq pa'noh bàu loq catèh,

\par }{\QB rìm ngai mangai dù dìq loq padèch dađeh.


\par }{\Q \VS{5}Chuaq ôi! Wì haq padit padiang con jàn da Ìh,

\par }{\QB wì haq baxa con jàn, aih xôxech da Chuaq.


\par }{\Q \VS{6}Wì haq jêh mangai hadrô, wa mangai tamoi 'noiq;

\par }{\QB wì haq jêh mangai lac miq baq.


\par }{\Q \VS{7}Wì haq doi: “Chuaq ùh jah hnoq,

\par }{\QB Boc Plình da Jacôp ùh tamàng ngan.”


\par }{\BB \par }
{\Q \VS{8}Ô mangai ma awàt! Phai ngan loq beq;

\par }{\QB Ô mangai ma blùng! Trùh jò leq pì ma khôn rabiaq?


\par }{\Q \VS{9}Haq ma khoi am ca pì don, Haq ùh jah tàng 'mòh?

\par }{\QB Haq ma khoi am ca pì mat, Haq ùh jah hnoq 'mòh?


\par }{\Q \VS{10}Haq ma khoi baxa jàn 'bài Diac, Haq ùh hìaq lech baxa 'mòh?

\par }{\QB Cla Haq raq hnài con mangai bìac 'nì loq.


\par }{\Q \VS{11}Chuaq loq manoh hèm da con mangai,

\par }{\QB aih toq dech 'ngwan hêq, wì haq toq dech 'ngwan.


\par }{\BB \par }
{\Q \VS{12}Ôi Chuaq, dìq jaq xôq ramŏt ca mangai leq jah Ìh lech hnài,

\par }{\QB wa hnài haq broq tiaq ranenh Ìh;


\par }{\Q \VS{13}Đòiq mangai aih jah catèm ta 'bài hì nan xa,

\par }{\QB trùh jò leq ralùng jrùq khoi chìa am ca mangai ngang dù.


\par }{\Q \VS{14}Ma jah 'màng aih Chuaq ùh cađac jàn Haq,

\par }{\QB Haq hadai ùh cađac dèh xôxech.


\par }{\Q \VS{15}Ma jah 'màng aih bìac hadrah ta-atoq jah wìh hlài ca tì mangai ta-atoq,

\par }{\QB wa rìm ngai mangai i manoh jang lem jah broq tiaq.


\par }{\BB \par }
{\Q \VS{16}Cabô yòng tiaq au đòiq tajraq hlài ca mangai dù?

\par }{\QB Cabô ma wiang yòng tiaq au đòiq tajraq hlài ca mangai dù.


\par }{\Q \VS{17}Tàng Chuaq khoi ùh wiang ti au, èh mahua yiang au khoi renh ŏi ta ralùng hanang.


\par }{\Q \VS{18}Ôi Chuaq, tàng au doi: “Jènh au khoi talia,”

\par }{\QB èh can xa-ŏch xam manoh loq waq da Chuaq jah dèch au.


\par }{\Q \VS{19}Jò manoh au hèm lo bàc bìac,

\par }{\QB èh can loq alòng da Chuaq palòng manoh au.


\par }{\BB \par }
{\Q \VS{20}'Bài mangai canòm dèh ca cwìang càn, yŏc ranenh padit mangai,

\par }{\QB mangai aih Boc plình ùh broq bua.


\par }{\Q \VS{21}Wì haq pajùm ti dabau, raliang đac can rìh da mangai ta-atoq

\par }{\QB wa ta'mòq jêh đac mangai ùh broq tôiq.


\par }{\Q \VS{22}Mahaq Chuaq khoi broq nòi hanình đôn đòiq wèq ban au,

\par }{\QB wa Boc Plình da au, Haq hmu xèm đòiq au jah hanình hlèp.


\par }{\Q \VS{23}Boc Plình khoi ca'naih hlài bìac ngang dù ca wì haq.

\par }{\QB Haq jah jêh đac wì haq taiq bìac ngang dù da wì haq.

\par }{\QB Chuaq, Boc Plình da nhèn jah jêh đac wì haq.




\par }\PsalmChap{95}{\Q \VerseOne{1}Trùh beq đòiq bèn calêu padèch Chuaq,

\par }{\QB padràu hau lem bùi ca Chuaq, Haq raq hmu xèm đòiq dèch claih bèn.


\par }{\Q \VS{2}Phai trùh enh ngìa ca Haq xam bàu manè pôi;

\par }{\QB wa padràu hau lem bùi xam bàu calêu padèch Haq.


\par }{\BB \par }
{\Q \VS{3}Ma jah 'màng aih Chuaq, Haq Boc Plình i cwìang itai ma dìq jaq càn caiq,

\par }{\QB Haq Bùa ma yi càn caiq dìq enh 'nhèq dìq ca 'bài can kiac.


\par }{\Q \VS{4}Tì Haq cadop wèq 'bài ralùng jrùq da crŏng taneh;

\par }{\QB 'bài bôi ha'nhèq da wang hadai da Haq.


\par }{\Q \VS{5}Diac raxìq, aih da Haq, ma jah 'màng aih Haq khoi broq loh diac raxìq,

\par }{\QB taneh hadai tì Chuaq broq loh.


\par }{\BB \par }
{\Q \VS{6}Trùh beq cùp gàu đòiq cùh waiq Haq,

\par }{\QB hacùn cràng enh ngìa ca Chuaq,

\par }{\QB ma jah 'màng aih Haq raq ma broq loh bèn,


\par }{\Q \VS{7}ma jah 'màng aih Haq Boc Plình bèn;

\par }{\QB bèn con jàn ma Haq wèq, bèn lù trìu Haq ban;

\par }{\BB \par }
{\Q Hì cô dìq jaq ngèh enh ca pì loq tàng bàu Haq!


\par }{\Q \VS{8}“Pì paq cadoq manoh tìah ca wì broq ta Mê-ri-ba,

\par }{\QB tìah ca wì broq ta Masa ta đùng braih càn.


\par }{\Q \VS{9}Aih nòi boc yaq pì thù Au; wì taleoq ca Au,

\par }{\QB 'nhac ca wì haq khoi hnoq bìac broq da Au.


\par }{\Q \VS{10}Ta 40 hanam Au git ca 'nhòng aih.

\par }{\QB Au doi: ‘Aih jàn i manoh lam lìq,

\par }{\QB wì haq ùh chìuq tiaq trong lam da Au.’


\par }{\Q \VS{11}Taiq 'màng aih jò nòih, Au doi:

\par }{\QB ‘Wì haq ùh jò leq jah mùt nòi padài da Au.’ ”




\par }\PsalmChap{96}{\Q \VerseOne{1}Phai calêu 'bŏi calêu neo ca Chuaq;

\par }{\QB Dìq ca crŏng taneh ôi, calêu ca Chuaq beq.


\par }{\Q \VS{2}Phai calêu ca Chuaq, phai padèch hiniq Haq,

\par }{\QB rìm hì phai anoi 'noh bìac dèch claih da Haq.


\par }{\Q \VS{3}Phai anoi bìac 'ngah 'ngai da Haq ca rìm Diac;

\par }{\QB phai anoi bìac halac da Haq dìq ca jàn rìm Diac.


\par }{\BB \par }
{\Q \VS{4}Ma jah 'màng aih Chuaq dìq jaq càn caiq! Haq đang ca jah manè padèch;

\par }{\QB Haq đang ca bèn yùq crè yi hnao ca 'bài can kiac.


\par }{\Q \VS{5}Ma jah 'màng aih, dìq dŏng can kiac da jàn Diac 'noiq,

\par }{\QB aih dua 'mù dech 'ngwan, mahaq Chuaq khoi broq loh 'bài plình.


\par }{\Q \VS{6}Enh ngìa ca Haq, toq bìac 'ngah 'ngai wa rahù rahìac;

\par }{\QB ta hnem cùh waiq Haq toq bìac cwìang itai wa lem jang.


\par }{\BB \par }
{\Q \VS{7}Dìq ca mangai ma cùh waiq dua 'mù, aih wì mangai loq catèh dèh ca dua 'mù cla, jah camaih,

\par }{\QB ma jah 'màng aih dìq ca dua 'mù aih ep cùp gàu hacùn cràng enh ngia ca Chuaq.


\par }{\Q \VS{8}Dèch am ca Chuaq bìac 'ngah 'ngai joq 'nàng tajì ca hiniq Haq;

\par }{\QB 'ràng trùh ngè tadreo mùt ta xàn hnem Haq.


\par }{\Q \VS{9}Phai caxùnh yŏc eo hadròih đòiq cùh waiq Chuaq,

\par }{\QB dìq ca crŏng taneh phai yùq crè tarìt enh ngìa ca Haq.


\par }{\Q \VS{10}Phai anoi pa'noh ŏi ta rìm Diac, doi: “Boc Plình wèq cwìang!”

\par }{\QB Crŏng taneh khoi jah broq cajap hagao, ùh jò leq tadroq;

\par }{\QB Haq jah hadrah rìm jàn tiaq trong ta-atoq.


\par }{\BB \par }
{\Q \VS{11}Ôi 'bài lòp plình lem bùi beq! Ôi plì taneh phai yŏc manoh bùi beq!

\par }{\QB Ôi diac raxìq wa rìm ngè ma rìh ŏi ta aih, cachech bàu beq.


\par }{\Q \VS{12}Ôi đùng taneh wa rìm bìac ta aih, khòh calêu beq!

\par }{\QB Jò aih rìm long ta rôm wang jah calêu lem bùi enh ngìa ca Chuaq,


\par }{\Q \VS{13}ma jah 'màng aih Chuaq 'nang trùh đòiq hadrah crŏng taneh xam bìac ta-atoq da Haq,

\par }{\QB wa yŏc bàu joq 'nàng hadrah rìm jàn.




\par }\PsalmChap{97}{\Q \VerseOne{1}Boc Plình wèq cwìang, Ôi dìq ca crŏng taneh, phai padràu hau lem bùi beq,

\par }{\QB wa dìq ca pleo ta diac raxìq khòh lem bùi.


\par }{\Q \VS{2}Yùc wa 'mù clam habàu habùt wawenh ca Haq,

\par }{\QB bìac ta-atoq wa bìac lem jang aih raq xèm tanam broq hagao ca gèq bùa Haq.


\par }{\Q \VS{3}Ùnh lam adroi ca Haq

\par }{\QB bùh dìq mangai ma tagit dudan ca Haq.


\par }{\Q \VS{4}Camlet Haq broq đen xreo 'ngah crŏng taneh,

\par }{\QB plì taneh hnoq loh ca tarìt.


\par }{\Q \VS{5}Wang rôm hech bu dàng jrình enh ngìa ca Chuaq,

\par }{\QB enh ngìa ca Chuaq da dìq ca crŏng taneh.


\par }{\Q \VS{6}'Bài lòp plình anoi pa'noh bìac ta-atoq da Haq;

\par }{\QB dìq ca jàn jah hnoq bìac 'ngah 'ngai da Haq.


\par }{\BB \par }
{\Q \VS{7}Dìq ca mangai ma cùh waiq dua 'mù,

\par }{\QB aih wì mangai loq catèh dèh ca dua 'mù cla, jah camaih,

\par }{\QB ma jah 'màng aih dìq ca dua 'mù aih ep cùp gàu hacùn cràng enh ngia ca Chuaq.


\par }{\BB \par }
{\Q \VS{8}Ôi Chuaq, Jê-ru-sa-lem khoi tàng, wì haq dìq jaq lem bùi,

\par }{\QB wa con cadrì da Juđa padràu hau lem bùi ca bìac lem jang da Ìh.


\par }{\Q \VS{9}Ma jah 'màng aih Ìh Chuaq ma wèq cwìang dìq jaq ha'nhèq ca crŏng taneh,

\par }{\QB Ìh jah padèch yi ha'nhèq dìq ca can kiac.


\par }{\Q \VS{10}Ô pì mangai ma loq waq ca Chuaq, git ca bìac dù beq,

\par }{\QB Chuaq dìq jaq loq waq ca mangai git ca bìac dù,

\par }{\QB Haq dèch wì claih khoi enh tì mangai dù.


\par }{\Q \VS{11}Can 'ngah xreo am mangai ta-atoq,

\par }{\QB wa bìac lem bùi pa'noh loh ca mangai lem jang.


\par }{\Q \VS{12}Ôi mangai ta-atoq, phai lem bùi ŏi ta Chuaq beq,

\par }{\QB wa manè pôi hiniq hadròih da Haq.




\par }\PsalmChap{98}{\Q \VerseOne{1}Calêu mòiq 'bŏi calêu neo ca Chuaq beq,

\par }{\QB ma jah 'màng aih jò ngan hnoq rìm bìac Haq khoi broq.

\par }{\Q Tì pah 'ma, aih tì hadròih da Haq,

\par }{\QB khoi 'ràng bìac ta'blêq am ca Haq.


\par }{\Q \VS{2}Chuaq khoi mahno loh bìac dèch claih da Haq,

\par }{\QB Chuaq khoi mahno loh bìac ta-atoq da Haq enh ngìa ca rìm jàn.


\par }{\Q \VS{3}Chuaq hmàng trùh can xa-ŏch xam manoh loq waq

\par }{\QB wa bìac wèq dèh bàu da Haq ca mangai Is-ra-ên.

\par }{\Q Dìq ca mangai crŏng taneh hadai khoi jah hnoq

\par }{\QB bìac dèch claih da Haq.


\par }{\BB \par }
{\Q \VS{4}Ôi dìq ca mangai crŏng taneh, dèch bàu dêh calêu ca Chuaq beq;

\par }{\QB dèch bàu calêu xam manoh bùi wa dèch bàu manè Haq beq.


\par }{\Q \VS{5}Calêu padèch hiniq Chuaq

\par }{\QB xam rawêh ranac cràu beq.


\par }{\Q \VS{6}Khòh calêu manè, hlôi taliaq

\par }{\QB wa hloi tawôh enh ngìa ca Chuaq beq.


\par }{\BB \par }
{\Q \VS{7}Diac raxìq wa rìm ngè ŏi ta aih rŏng tagrùang tagràt beq;

\par }{\QB crŏng taneh wa rìm ngè rìh ŏi ta crŏng taneh, khòh dèch bàu dêh calêu beq.


\par }{\Q \VS{8}'Bài cròng diac tep tì beq,

\par }{\QB 'bài rôm wang pajùm ti dabau lem bùi enh ngìa ca Chuaq beq,


\par }{\Q \VS{9}ma jah 'màng aih Chuaq trùh đòiq hadrah crŏng taneh,

\par }{\QB Haq tiaq trong ta-atoq đòiq hadrah mangai crŏng taneh

\par }{\QB wa xam bìac lem jang Haq hadrah rìm jàn ta crŏng taneh.




\par }\PsalmChap{99}{\Q \VerseOne{1}Chuaq wèq cwìang rìm Diac!

\par }{\QB Ôi rìm jàn khòh loq yùq crè tarìt beq;

\par }{\Q Chuaq yòng enh 'nhèq ca chê-ru-bim,

\par }{\QB plì taneh loh ca tadroq.


\par }{\Q \VS{2}Chuaq da Jê-ru-sa-lem dìq jaq càn caiq,

\par }{\QB Haq jah padèch ha'nhèq ta rìm jàn ta crŏng taneh.


\par }{\Q \VS{3}Đòiq wì haq jah calêu padèch hiniq càn caiq wa đang ca yùq crè da Haq,

\par }{\QB Haq hadròih.


\par }{\BB \par }
{\Q \VS{4}Bùa ma i cwìang itai loq waq bìac ta-atoq wa broq loh bìac lem jang;

\par }{\QB Ìh khoi broq loh bìac da-adàng wa ta-atoq ta Jacôp.


\par }{\Q \VS{5}Padèch hiniq Chuaq beq, Haq Boc Plình da bèn,

\par }{\QB cùh waiq ta long thòt roh jènh Haq beq,

\par }{\QB Haq hadròih.


\par }{\BB \par }
{\Q \VS{6}Môise wa Arôn broq pajàu ta 'bài pajàu da Haq;

\par }{\QB Sa-mu-ên, haq mòiq ngai ŏi ta 'bài mangai ma dang creo hiniq Haq;

\par }{\Q jò wì dang creo,

\par }{\QB Haq tèu bàu wì.


\par }{\Q \VS{7}Ŏi ta jrang yùc Haq doi ca wì.

\par }{\QB Haq am ca wì trong hnài wa bàu thê wì wèq tiaq aih.


\par }{\BB \par }
{\Q \VS{8}Ôi Chuaq, Ìh Boc Plình da nhèn;

\par }{\QB cla Ìh khoi tèu bàu wì haq;

\par }{\Q Ìh Boc Plình ma khoi loq baxŏng tôiq ca wì,

\par }{\QB mahaq Ìh hadai tabroq hlài ca mangai leq loq broq bìac ngang dù.


\par }{\Q \VS{9}Padèch ha'nhèq Chuaq beq, Haq Boc Plình da bèn.

\par }{\QB Phai cùh waiq Haq ta wang hadròih,

\par }{\QB ma jah 'màng aih Chuaq Haq Boc Plình Hadròih.




\par }\PsalmChap{100}{\Q \VerseOne{1}Dìq ca crŏng taneh ôi! Dèch bàu dêh calêu manè Chuaq beq!


\par }{\QB \VS{2}Phai patìh bìac Haq xam manoh dìq jaq lem bùi,

\par }{\QB calêu manè jò yòng enh ngìa ca Haq.


\par }{\Q \VS{3}Bèn phai loq Chuaq Haq Boc Plình,

\par }{\QB Haq khoi broq loh bèn, ùh xài cla bèn broq loh dađeh;

\par }{\QB bèn ŏi ta gêh tì Haq, bèn cô jàn Haq, con trìu ŏi ta đùng nhat Haq.


\par }{\BB \par }
{\Q \VS{4}Phai yŏc manoh manè wa bàu calêu jò mùt ta 'mang wa xàn Haq,

\par }{\QB phai calêu manè padèch hiniq Haq.


\par }{\Q \VS{5}Ma jah 'màng aih Chuaq dìq jaq lem lình,

\par }{\QB can xa-ŏch xam manoh loq waq da Haq ùh jòq leq dìq,

\par }{\QB bìac loq wèq dèh bàu da Haq trùh hloi dìq ca 'nhòng.




\par }\PsalmChap{101}{\D Đawit Achìh
\par }
{\Q \VerseOne{1}Au jah calêu padèch can xa-ŏch xam manoh loq waq wa can ta-atoq da Chuaq.

\par }{\QB Chuaq ôi au jah calêu padèch hiniq Ìh.


\par }{\Q \VS{2}Au joq 'nàng caq ŏi dìq jaq khôn rabiaq wa tiaq trong lem jang.

\par }{\QB Chuaq ôi jò leq Ìh trùh ta au?

\par }{\BB \par }
{\Q Au jah yŏc manoh lem jang

\par }{\QB đòiq rìh ŏi ta hnem au.


\par }{\Q \VS{3}Au ùh đòiq mat

\par }{\QB au ngan bìac cleq ma 'mèq,

\par }{\BB \par }
{\Q au git bìac broq da wì mangai khoi cađac Chuaq,

\par }{\QB au ùh đòiq bìac dù top ca au.


\par }{\Q \VS{4}Au jah dŏih đac bìac tango anang 'mèq 'mac enh manoh hèm da au,

\par }{\QB au ùh hèm trùh bìac dù.


\par }{\BB \par }
{\Q \VS{5}Au jah broq hatenh đac bìac loq capoch

\par }{\QB 'mèq ca mangai hatenh hatìa,

\par }{\Q mahaq ca mangai leq loq khìn mangai wa i manoh loq padèch dađeh,

\par }{\QB au ùh chìuq haq.


\par }{\BB \par }
{\Q \VS{6}Mat au ngan chaq mangai leq loq wèq dèh bàu ta gùng au,

\par }{\QB wì haq jah ŏi ti au,

\par }{\Q mangai leq rìh tiaq trong lem jang

\par }{\QB jah patìh ca au.


\par }{\BB \par }
{\Q \VS{7}Mangai loq padô 'nùt

\par }{\QB ùh jah ŏi ta hnem au,

\par }{\Q mangai loq capoch cwàiq

\par }{\QB ca au ùh jah yòng enh ngìa ca au.


\par }{\BB \par }
{\Q \VS{8}Rìm xroq au jêh

\par }{\QB dìq mangai 'mèq 'mac ta gùng au,

\par }{\Q hnan đac mangai ngan dù loh khoi

\par }{\QB enh phôq da Chuaq.




\par }\PsalmChap{102}{\Q \VerseOne{1}Chuaq ôi xìn ìh tamàng bàu waiq khàn da au,

\par }{\QB jah broq bàu waiq dang da au jah trùh Ìh.


\par }{\Q \VS{2}Xìn paq cadoc dađeh

\par }{\QB jò au glàm bìac nan xa;

\par }{\Q xìn halang don tamàng

\par }{\QB wa jah renh tèu hlài bàu au.


\par }{\BB \par }
{\Q \VS{3}Ma jah 'màng aih 'bài hì khê da 'nhòng rìh au,

\par }{\QB jah hnhung đac tìah ca yùc tìah ca nhòi ùnh,

\par }{\QB caxènh au jah cheo tìah ca cachah bùh ta ùnh.


\par }{\Q \VS{4}manoh au tìah ca nhat 'bìq jôq hech,

\par }{\QB wa croh hŏnh taiq au hèt ca bìac caq ôq.


\par }{\Q \VS{5}Taiq au crò hmoi dìq jah bàc,

\par }{\QB chac au toq i akia lom caxènh au.


\par }{\Q \VS{6}Au bu dàng chìm da-ôh ta đùng braih càn,

\par }{\QB tìah ca da-ôh 'yoh ta nòi đùng wang wê.


\par }{\Q \VS{7}Au ùh jah cùi, tìah ca chìm xê ŏi dèh

\par }{\QB ta cùa hnem.


\par }{\Q \VS{8}Xèq ca hì wì ma git ca au jù lê au,

\par }{\QB waiq hanip au;


\par }{\Q \VS{9}Au caq blo tanùh thai ca caq pua,

\par }{\QB ôq diac alôn ca diac mat.


\par }{\Q \VS{10}Taiq can nòih càn caiq da Chuaq,

\par }{\QB Chuaq dèch au đòiq jah hwenh ca hangai.


\par }{\Q \VS{11}Hì khê 'nhòng rìh da au tìah ca mat hì jò chìu,

\par }{\QB au croh bu dàng nhat.


\par }{\BB \par }
{\Q \VS{12}Mahaq Chuaq ôi, Ìh jah i trùh hloi hloi,

\par }{\QB hiniq Ìh jah ŏi enh 'nhòng cô trùh 'nhòng tau.


\par }{\Q \VS{13}Chuaq yòng đòiq jah xa-ŏch ca Jê-ru-sa-lem,

\par }{\QB ma jah 'màng aih cô raq jò Chuaq am xôq ca Jê-ru-sa-lem,

\par }{\QB taiq jò pajaq khoi dìq.


\par }{\Q \VS{14}Ma jah 'màng aih wì hapŏng da Ìh xôq loq waq

\par }{\QB ca rìm pliang hmu ta phôq Siôn,

\par }{\QB wa loq xa-ŏch hloi ca blo taneh da haq hòm.


\par }{\Q \VS{15}Jò aih rìm diac jah loq yùq crè ca hiniq Chuaq.

\par }{\QB Wa rìm bùa ta crŏng taneh jah padèch bìac 'ngah 'ngai da Haq.


\par }{\Q \VS{16}Ma jah 'màng aih Chuaq khoi broq hlài phôq Jê-ru-sa-lem,

\par }{\QB Haq jah mahno loh ta can 'ngah 'ngai Haq.


\par }{\Q \VS{17}Boc Plình tamàng bàu waiq khàn da mangai pa hamoq,

\par }{\QB ùh loq khìn đac bàu dang xìn da wì haq.


\par }{\BB \par }
{\Q \VS{18}Phai achìh yŏc bìac cô ca 'nhòng ma atìq oq.

\par }{\QB Rìm jàn 'nhòng ma atìq jah calêu padèch hiniq Chuaq.


\par }{\Q \VS{19}“Ma jah 'màng aih enh nòi ha'nhèq wa hadròih, Chuaq ngan loh,

\par }{\QB enh plình Haq ngan loh crŏng taneh,


\par }{\Q \VS{20}đòiq tamàng bàu crò hmoi da mangai ŏi tù,

\par }{\QB wa dèch claih wì mangai padon trùh nòi cachìt.”


\par }{\Q \VS{21}Waq ca hiniq da Chuaq jah pa'noh loh ta Siôn,

\par }{\QB aih Jê-ru-sa-lem, wa bàu calêu manè Haq ta Jê-ru-sa-lem,


\par }{\Q \VS{22}jò dìq ca Jàn dìq ca taneh diac pajùm

\par }{\QB ti dabau đòiq cùh waiq Chuaq.


\par }{\BB \par }
{\Q \VS{23}Chuaq khoi broq ca padren au loh ca ìuq 'ne trong,

\par }{\QB wa pŏt đêq đac hì khê da 'nhòng au.


\par }{\Q \VS{24}Au doi:

\par }{\Q “Waiq Boc Plình da au,

\par }{\QB hanam da Chuaq jah i enh 'nhòng cô trùh 'nhòng tau,

\par }{\QB xìn paq cađac 'nhòng rìh da au.


\par }{\Q \VS{25}Enh calah nèh Ìh khoi broq loh crŏng taneh,

\par }{\QB tì Ìh broq loh plình.


\par }{\Q \VS{26}Plình wa crŏng taneh cô jah raliang đac,

\par }{\QB mahaq Chuaq jah ŏi hloi hloi.

\par }{\Q Plình wa crŏng taneh wìa radàm bu dàng eo dùnh,

\par }{\QB Chuaq jah halìh wì haq, bu dàng halìh eo, èh wì haq jah halìh hlài.


\par }{\Q \VS{27}Mahaq Chuaq ùh jò leq tablòq,

\par }{\QB dìq ca hanam Chuaq ùh jò leq i pulùch.


\par }{\Q \VS{28}Con xau hapŏng da Chuaq jah ŏi hloi enh 'nhòng cô trùh 'nhòng ma atìq,

\par }{\QB xinoi da wì haq jah cajap hagao enh ngìa ca Chuaq.”




\par }\PsalmChap{103}{\D Đawit Achìh
\par }
{\Q \VerseOne{1}Ôi mahua yiang au, dèch bàu manè pôi Chuaq beq!

\par }{\QB Dìq ca manoh au phai calêu padèch hiniq Haq.


\par }{\Q \VS{2}Ôi mahua yiang au, dèch bàu manè pôi Chuaq beq,

\par }{\QB paq hèt ca rìm bìac Chuaq khoi am.


\par }{\Q \VS{3}Chuaq khoi baxŏng dìq tôiq ca ìh,

\par }{\QB wa khoi broq ìh jah claih enh dìq hinìq tôq.


\par }{\Q \VS{4}Chuaq khoi rŏt hlài can rìh da ìh enh ralùng hanang,

\par }{\QB yŏc can xa-ŏch xam manoh loq waq, pacôi ca ìh broq cadoh bùa.


\par }{\Q \VS{5}Rìm hì ìh jah caq dahwèq caq jìang,

\par }{\QB broq ca padren jò ŏi radam da ìh tìah ca chìm cliang càn.


\par }{\BB \par }
{\Q \VS{6}Chuaq broq wa hadrah tiaq trong ta-atoq

\par }{\QB ca dìq mangai 'bìq padit padiang.


\par }{\BB \par }
{\Q \VS{7}Chuaq am Môise loq ca trong da Haq

\par }{\QB wa am ca con jàn Haq loq ca cwìang itai Haq.


\par }{\Q \VS{8}{\ND{Chuaq
}} i manoh loq waq wa loq xa-ŏch,

\par }{\QB Haq ùh renh nòih wa patô can xa-ŏch xam manoh loq waq ca con mangai.


\par }{\Q \VS{9}Chuaq ùh hloi hloi lech ca bèn,

\par }{\QB hadai ùh hloi hloi nòih ca bèn.


\par }{\Q \VS{10}Chuaq ùh hadrah bèn tìah ca tôiq lôi ma bèn khoi broq,

\par }{\QB Chuaq ùh tabroq hlài ca bèn tiaq bìac ngang dù ma bèn khoi broq.


\par }{\Q \VS{11}Ma jah 'màng aih plình yi ha'nhèq ca taneh dàng leq,

\par }{\QB èh can xa-ŏch xam manoh loq waq da Chuaq hadai càn 'màng aih ca mangai leq loq yùq crè ca Haq.


\par }{\Q \VS{12}Pah mat mahì loh hangai ca mat mahì mùt dàng leq,

\par }{\QB èh Chuaq cađac tôiq lôi ma bèn khoi broq hadai hangai dàng aih.


\par }{\BB \par }
{\Q \VS{13}Baq loq waq dèh ca con dàng leq,

\par }{\QB Chuaq hadai loq waq ca mangai loq yùq crè ca Haq dàng aih.


\par }{\Q \VS{14}Ma jah 'màng aih Chuaq loq con mangai jah broq loh 'màng leq,

\par }{\QB Chuaq loq con mangai aih jah wìa enh blo taneh.


\par }{\Q \VS{15}'Nhòng rìh da con mangai bu dàng nhat long,

\par }{\QB bu dàng riang đah ta đùng taneh.


\par }{\Q \VS{16}Jò i cayeo trùh, riang tau loh ca croh,

\par }{\QB con mangai pi ngan hnoq haq hòm.


\par }{\Q \VS{17}Mahaq can xa-ŏch xam manoh loq waq da Chuaq jah ŏi hloi hloi

\par }{\QB ta mangai leq loq yùq crè ca Haq,

\par }{\QB wa can ta-atoq da Chuaq jah am ca con xau haq.


\par }{\Q \VS{18}Aih wì mangai loq wèq ranenh wa wêh jao da Haq,

\par }{\QB wa hmàng broq tiaq rìm bàu thê rabiaq da Haq.


\par }{\BB \par }
{\Q \VS{19}Chuaq dèch gèq bùa da Haq ta 'bài lòp Plình;

\par }{\QB bìac wèq cwìang da Haq enh 'nhèq ca rìm bìac.


\par }{\BB \par }
{\Q \VS{20}Ôi 'bài 'Bình plình da Chuaq, aih 'bài i cwìang itai wa can dêh đòiq broq tiaq trong da Chuaq,

\par }{\QB wa broq tiaq bàu thê da Chuaq,

\par }{\QB calêu padèch hiniq Chuaq beq.


\par }{\Q \VS{21}Ôi 'bài 'bình plình da Haq aih 'bài hapŏng đòiq broq tiaq manoh enh da Haq,

\par }{\QB calêu padèch hiniq Chuaq beq.


\par }{\Q \VS{22}Ôi 'bài ngè bìac ma khoi jah broq loh ŏi rìm nòi da Haq wèq.

\par }{\QB Calêu padèch hiniq Chuaq beq.

\par }{\BB \par }
{\Q Ôi ma hua yiang au, dèch bàu manè pôi Chuaq beq.




\par }\PsalmChap{104}{\Q \VerseOne{1}Ôi mahua yiang au, dèch bàu manè pôi Chuaq beq!

\par }{\BB \par }
{\Q Waiq Chuaq Ìh Boc Plình da au, Ìh dìq jaq càn caiq!

\par }{\QB Ìh caxùnh dahwèq xam can 'ngah 'ngai wa rahù dìq jaq.


\par }{\BB \par }
{\Q \VS{2}Dudan ca Ìh aih can 'ngah dìq jaq ca-ah,

\par }{\QB Ìh hlìa 'bài lòp plình tìah ca hlìa dahwèq po traiq.


\par }{\Q \VS{3}Haq dèch 'bài long padêh enh 'nhèq ca lòp diac,

\par }{\QB Haq yŏc yùc broq xê đòiq lam hlài ti panan cayeo.


\par }{\Q \VS{4}Haq thê cayeo 'ràng bàu Haq,

\par }{\QB thê pla ùnh broq hapŏng Haq.


\par }{\BB \par }
{\Q \VS{5}Haq khoi broq cajap ca xèm plì taneh,

\par }{\QB taiq 'màng aih ùh jò leq tadroq.


\par }{\Q \VS{6}Ìh khoi glom plì taneh xam diac;

\par }{\QB diac yi ha'nhèq ca bôi wang.


\par }{\Q \VS{7}Jò Ìh 'noh bàu thê, diac cadàu mot,

\par }{\QB tàng atêh hilùng da Ìh, diac dahôiq cadàu.


\par }{\Q \VS{8}Wang rôm dèch ha'nhèq,

\par }{\QB thòng loh ca ha'neq,

\par }{\QB diac hìu loh nòi Ìh khoi pajaq.


\par }{\Q \VS{9}Ìh pajaq ca diac raxìq i acang đòiq ùh hìaq hìu lìq,

\par }{\QB pi làp crŏng taneh hòm.


\par }{\BB \par }
{\Q \VS{10}Ìh broq diac tamŏc ta-ùc mùt thòng jrùq,

\par }{\QB đòiq hìu loh ta'ne ca 'bài wang.


\par }{\Q \VS{11}Diac aih dìq ca ngè rôm jah ôq;

\par }{\QB 'bài lùa brì hadai jah ôq diac brêh ca croh ranŏng.


\par }{\Q \VS{12}Chìm broq pù ti kenh 'bò diac,

\par }{\QB wa dèch bàu calêu ŏi ti 'bài hamenh long.


\par }{\Q \VS{13}Enh nòi ha'nhèq Chuaq pùc diac ca rôm wang;

\par }{\QB wang rôm jah bình halùih ca plì long da Haq.


\par }{\Q \VS{14}Haq broq loh nhat đòiq ban 'bài ngè rôm,

\par }{\QB long đòiq ca con mangai,

\par }{\QB đòiq haq jah broq loh dahwèq caq enh taneh.


\par }{\Q \VS{15}Alac plì nho broq lem bùi ca manoh mangai,

\par }{\QB dàu ôliu broq ca akia hadrò jah 'ngah raho,

\par }{\QB wa dahwèq caq broq ca con mangai jah dêh tam.


\par }{\Q \VS{16}Long rôm wang da Chuaq jah pùc diac tôm tàu,

\par }{\QB aih 'bài long hùang nam ma Haq khoi pìt ta Liban.


\par }{\Q \VS{17}Aih nòi chìm broq pù ta long haq

\par }{\QB wa cli coc broq pù ta long 'bat.


\par }{\Q \VS{18}'Bài wang ha'nhèq aih nòi ŏi da bubi bri,

\par }{\QB halèp hmu aih nòi tajŏc broq hnem.


\par }{\BB \par }
{\Q \VS{19}Chuaq broq loh khê đòiq broq teo hadro jò mùa,

\par }{\QB mat mahì loq ca jò haq mùt.


\par }{\Q \VS{20}Ìh pajaq can clam,

\par }{\QB aih damang jò dìq ca ngè rôm loh lam.


\par }{\Q \VS{21}'Bài baco hlari hadròng grenh ca-ùm đòiq chaq hanùm;

\par }{\QB wì chaq dahwèq caq aih Boc Plình ma broq loh ca wì haq.


\par }{\Q \VS{22}Jò mat mahì hi tŏc,

\par }{\QB wì haq hlài cùi dèh ta còp.


\par }{\Q \VS{23}Jò aih con mangai hi lam abroq;

\par }{\QB wì haq hi hlài trùh jò mat mahì mùt.
 

\par }{\BB \par }
{\Q \VS{24}Ôi Chuaq, bìac broq da Ìh bàc dìq jaq!

\par }{\QB Tiaq dèh can khôn rabiaq, Ìh khoi broq loh rìm bìac,

\par }{\QB crŏng taneh bình halùih bìac broq da Ìh.


\par }{\Q \VS{25}Diac raxìq càn caiq rùng rai

\par }{\QB wa rìm bìac càn 'yoh rèn ùh nui dìq.


\par }{\Q \VS{26}Ŏi ta aih 'bài bong jah lam hlài.

\par }{\QB Lê-wia-than ma Ìh khoi broq loh, hadai baxùh bùi ŏi ta aih.


\par }{\BB \par }
{\Q \VS{27}Wì haq dìq ngèh gòm Ìh đòiq Ìh

\par }{\QB am dahwèq caq ca wì haq troq jò.


\par }{\Q \VS{28}Ìh am ca wì haq, wì haq nhàn yŏc;

\par }{\QB Ìh hlìa dèh tì, hi khoi wì haq jah panàc tàu tìa dahwèq caq.


\par }{\Q \VS{29}Ìh cadoc dađeh,

\par }{\QB wì haq yùq crè,

\par }{\Q Jò Ìh dèch đac hòi hihèm,

\par }{\QB wì haq cachìt wa hlài ta blo taneh.


\par }{\Q \VS{30}Jò Ìh 'noh dèh Yiang,

\par }{\QB rìm ngè jah broq loh,

\par }{\QB Ìh broq ca crŏng taneh loh ca neo hlài.


\par }{\BB \par }
{\Q \VS{31}Waiq xìn can 'ngah 'ngai da Chuaq jah ŏi hloi hloi;

\par }{\QB waiq xìn Chuaq lem bùi dèh ca bìac da Haq.


\par }{\Q \VS{32}Haq ngan plì taneh, plì taneh loh ca tarìt;

\par }{\QB Haq bèq rôm wang, rôm wang loh nhòi.


\par }{\BB \par }
{\Q \VS{33}Lùch 'nhòng au, au enh calêu padèch hiniq Chuaq,

\par }{\QB au jah calêu padèch hiniq Boc Plình da au.


\par }{\Q \VS{34}Waiq xìn bìac hèm haboq da au jah lem manoh Haq,

\par }{\QB ma jah 'màng aih au lem bùi ŏi ta Chuaq au.


\par }{\Q \VS{35}Waiq xìn mangai broq tôiq phai cachìt đac khoi ca crŏng taneh,

\par }{\QB wa mangai ngang dù pi i hòm.

\par }{\BB \par }
{\Q Ôi mahua yiang da au, dèch bàu manè pôi Chuaq beq!

\par }{\BB \par }
{\Q Manè pôi Chuaq!




\par }\PsalmChap{105}{\Q \VerseOne{1}Phai dèch bàu manè Chuaq beq, phai creo dang hiniq Haq,

\par }{\QB phai anoi ca rìm jàn jah loq bìac Haq khoi broq.


\par }{\Q \VS{2}Phai calêu ca Haq, phai dèch bàu manè calêu ca Haq,

\par }{\QB phai anoi dìq bìac cwìang itai wa halac da Haq.


\par }{\Q \VS{3}Dìq jaq lem bùi jò jah ŏi ta hiniq hadròih da Haq,

\par }{\QB waiq xìn ca rìm manoh mangai leq loq chaq Chuaq jah lem bùi.


\par }{\Q \VS{4}Phai chaq Chuaq wa padren dêh da Haq,

\par }{\QB phai hloi hloi chaq hadrò Haq.


\par }{\BB \par }
{\Q \VS{5}Phai hmàng trùh rìm bìac ma dìq jaq lem Haq khoi broq,

\par }{\QB bìac halac wa bìac hadrah loh enh hacùng Haq.


\par }{\Q \VS{6}Ôi xinoi da Ap-ra-ham, hapŏng da Chuaq,

\par }{\QB ôi con xau da Jacôp, aih mangai Ìh khoi ràih.


\par }{\Q \VS{7}Haq joq 'nàng Chuaq Boc Plình da nhèn,

\par }{\QB bìac lem jang da Haq ŏi ta dìq crŏng taneh.


\par }{\BB \par }
{\Q \VS{8}Haq hmàng dèh ca wêh jao Haq hloi hloi,

\par }{\QB wa hmàng dèh ca bàu Haq khoi anoi trùh rìm 'nhòng.


\par }{\Q \VS{9}Aih wêh jao Haq khoi broq ca Ap-ra-ham,

\par }{\QB wa bàu pachac Haq khoi pachac ca Isac.


\par }{\Q \VS{10}Haq hadai khoi pachì haq ca Jacôp tìah ca mòiq ranenh,

\par }{\QB mahaq ca Is-ra-ên aih mòiq wêh jao hloi hloi.


\par }{\Q \VS{11}Haq doi: “Au jah am ca pì gùng taneh Ca-na-an,

\par }{\QB aih cùng hang da pì.”


\par }{\BB \par }
{\Q \VS{12}Jò aih wì haq bu toq biaq ngai,

\par }{\QB tìah ca tamoi ŏi đò ta gùng aih.


\par }{\Q \VS{13}Wì lam enh diac cô trùh diac tau,

\par }{\QB enh tamoi cô trùh tamoi 'noiq.


\par }{\Q \VS{14}Haq ùh đòiq mòiq tamoi leq padit wì.

\par }{\QB Haq lech ca bùa taiq wì haq.


\par }{\Q \VS{15}Haq doi: “Apaq đùng trùh mangai khoi chìu xùt dàu da Au,

\par }{\QB ùh jah broq 'mèq ca mangai capoch thai bàu Au.”


\par }{\BB \par }
{\Q \VS{16}Haq broq ca bìac pangot hrah trùh ta gùng,

\par }{\QB wa cađac dahwèq caq.


\par }{\Q \VS{17}Haq thê mòiq ngai lam adroi ca Is-ra-ên,

\par }{\QB aih Jôsep ma 'bìq tech broq hapŏng.


\par }{\Q \VS{18}Wì càt jènh haq mùt ta long clang,

\par }{\QB broq ca haq 'bìq clang jènh;


\par }{\Q \VS{19}Bàu da Chuaq khoi 'bàt thù haq trùh jò

\par }{\QB bìac haq capoch aih joq khoi xìt jua haq troq.


\par }{\Q \VS{20}Bùa Pha-ra-ôn, mangai wèq cwìang dìq ca Is-ra-ên,

\par }{\QB thê ca'naih Jôsep.


\par }{\Q \VS{21}Bùa dèch Jôsep broq mangai wèq cùng hang bùa,

\par }{\QB dèch haq broq mangai wèq dìq ca cùng hang dađeh.


\par }{\Q \VS{22}Jôsep jah wèq ngan 'bài cwan ma 'noiq,

\par }{\QB yŏc can khôn rabiaq haq đòiq hnài 'bài gu craq.


\par }{\BB \par }
{\Q \VS{23}Jò aih Is-ra-ên hadai mùt ta Aicàp,

\par }{\QB Jacôp ŏi ta gùng da Ham.


\par }{\Q \VS{24}Chuaq broq jàn da Haq loh tam ca bàc,

\par }{\QB broq wì haq dêh yi hnao ca wì ma enh padit padiang wì haq.


\par }{\Q \VS{25}Chuaq broq ca mangai Aicàp wìh hlài git ca jàn Haq;

\par }{\QB wì pađim ca dabau broq 'mèq ca wì hapŏng da Chuaq.


\par }{\Q \VS{26}Chuaq thê Môise, hapŏng da Haq wa Arôn,

\par }{\QB baiq ngai Haq khoi ràih.


\par }{\Q \VS{27}Wa haq broq bàc bìac halac ta'ne wì jàn,

\par }{\QB wa broq bàc bìac halac bàc ta gùng taneh da Ham.


\par }{\Q \VS{28}Chuaq thê can clam trùh, broq ca gùng aih loh ca clam clôiq;

\par }{\QB taiq bùa Aicàp khoi tablàq ca bàu Chuaq, ùh thê jàn lam.


\par }{\Q \VS{29}Chuaq broq ca diac loh wìa mahem

\par }{\QB broq cachìt dìq ca ca.


\par }{\Q \VS{30}Taneh wì haq bình baoq kìt đùng,

\par }{\QB ji trùh ta nòi hnem bùa ŏi.


\par }{\Q \VS{31}Chuaq thê bình hrinh ngŏng roi pan trùh,

\par }{\QB hamech hadai bình baoq ta gùng.


\par }{\Q \VS{32}Thai ca mè, Haq thê preo clìh ta wì haq,

\par }{\QB wa camlet 'lìch 'lìch dìq ca gùng.


\par }{\Q \VS{33}Chuaq broq raliang đac wùan nho wa long plì pŏc,

\par }{\QB goh dìq ca long ta gùng wì haq.


\par }{\Q \VS{34}Haq thê lìp tùc lam trùh,

\par }{\QB lìp tùc lam trùh bàc, pi nui rèn.


\par }{\Q \VS{35}Lìp tùc caq dìq ca nhat long ta gùng taneh,

\par }{\QB lìp tùc caq dìq ca dahwèq ma tamìt ta tamang.


\par }{\Q \VS{36}Haq hadai jêh đac dìq 'bài con calô ramua ta gùng Aicàp,

\par }{\QB aih con calô ramua da padren yi dêh jò baxèm wì haq.


\par }{\Q \VS{37}khoi ca aih Chuaq ajèn dèh jàn Haq loh lam bình halùih wang wa 'bac,

\par }{\QB ùh i mòiq ngai leq ŏi ta xinoi leq loh ca tagah lep.


\par }{\Q \VS{38}Aicàp lem bùi jò jàn da Chuaq hi loh lam,

\par }{\QB ma jah 'màng aih wì haq yùq crè ca jàn aih.


\par }{\BB \par }
{\Q \VS{39}Chuaq thê yùc chê tôq ca wì haq,

\par }{\QB thê ùnh xreo trong ca wì haq damang.


\par }{\Q \VS{40}Jàn Chuaq waiq xìn Haq am ca wì jam, Chuaq am ca wì chìm brŏch,

\par }{\QB wa 'benh enh plình caq panàc tàu tìa.


\par }{\Q \VS{41}Haq pah hmu, diac plôh loh,

\par }{\QB hìu ta đùng braih càn tìah ca cròng diac.


\par }{\BB \par }
{\Q \VS{42}Ma jah 'màng aih Haq hmàng hlài dèh ca bàu hadròih da Haq

\par }{\QB khoi pachac ca Ap-ra-ham hapŏng da Haq.


\par }{\Q \VS{43}Taiq 'màng aih Haq ajènh dèh jàn Haq

\par }{\QB loh lam ta bìac dìq jaq lem bùi xam bàu calêu bùi.


\par }{\Q \VS{44}Haq am ca wì haq taneh da diac 'noiq;

\par }{\QB wì jah hùang plì abroq da jàn 'noiq.


\par }{\Q \VS{45}Đòiq atìq lùch wì haq iu tiaq ranenh

\par }{\QB wa wèq trong hnài da Haq.

\par }{\BB \par }
{\Q Manè bùi Chuaq. Ha-lê-lu-ya!




\par }\PsalmChap{106}{\Q \VerseOne{1}Ha-lê-lu-ya! Phai padràu hau lem bùi ca Chuaq.

\par }{\BB \par }
{\Q Ô Manè bùi Chuaq, ma jah 'màng aih Haq dìq jaq lem.

\par }{\QB Can xa-ŏch xam manoh loq waq da Haq ŏi hloi hloi.


\par }{\BB \par }
{\Q \VS{2}Cabô nui ta'mon hlài bìac halac da Chuaq broq?

\par }{\QB Cabô jah padràu hau lem bùi ca Haq tôm tàu?


\par }{\Q \VS{3}Xôq ramŏt ca mangai leq wèq jah bìac ta-atoq,

\par }{\QB hloi hloi broq bìac troq.


\par }{\BB \par }
{\Q \VS{4}Waiq Chuaq, xìn hmàng trùh ca au jò ìh am xôq ca jàn Ìh,

\par }{\QB xìn hmàih ca au jò trùh hmàih ca wì haq.


\par }{\Q \VS{5}Đòiq au jah hnoq bìac lem jìang ta wì mangai ma Ìh khoi jah ràih,

\par }{\QB đòiq jah axong bìac lem bùi da jàn Ìh

\par }{\QB wa jah calêu padèch pajùm xôxech da Ìh.


\par }{\BB \par }
{\Q \VS{6}Nhèn xam boc yaq da nhèn khoi broq tôiq:

\par }{\QB nhèn khoi broq bìac ùh troq, khoi broq bìac dù.


\par }{\Q \VS{7}Ta Aicàp boc yaq nhèn khoi ùh nhàn hnoq bìac halac ma Ìh khoi broq,

\par }{\QB ùh hmàng trùh can loq waq càn caiq da Ìh,

\par }{\Q mahaq wì haq khoi loh nòih ca Ìh ti 'bò diac raxìq,

\par }{\QB aih Diac Raxìq Gòh.


\par }{\Q \VS{8}'Nhac 'màng aih, Chuaq khoi taiq hiniq Haq dèch claih wì haq,

\par }{\QB đòiq mahno loh cwìang itai da Haq.


\par }{\Q \VS{9}Chuaq lech Diac Raxìq Gòh, haq loh ca croh xrŏt,

\par }{\QB Chuaq ajènh wì lam cwa diac raxìq bu dàng lam ta đùng braih càn.


\par }{\Q \VS{10}'Màng aih Chuaq dèch wì enh tì mangai ma tagit ca wì,

\par }{\QB wa dèch wì khoi ca mangai tajraq hlài ca wì.


\par }{\Q \VS{11}Diac làp dìq ca mangai ma tagit ca wì haq,

\par }{\QB ùh mòiq ngai leq jah claih.


\par }{\Q \VS{12}Jò aih wì haq lùi Chuaq

\par }{\QB wa calêu padèch hiniq Haq.


\par }{\BB \par }
{\Q \VS{13}Mahaq wì renh hèt đac bìac Chuaq khoi broq,

\par }{\QB ùh gòm ngan hnoq bìac Chuaq enh broq.


\par }{\Q \VS{14}Ta đùng braih càn, wì haq xa-ông loh manoh ham enh

\par }{\QB wa 'bàt thù Boc Plình nòi đùng braih càn.


\par }{\Q \VS{15}'Màng aih, Chuaq am ca wì haq bìac wì ma xìn,

\par }{\QB mahaq broq ca mahua yiang wì haq loq hŏnh.


\par }{\BB \par }
{\Q \VS{16}Ta nòi broq traiq wì haq ta'mrua ta'bì ca Môise wa Arôn,

\par }{\QB aih pajàu ha'nhèq hadròih da Chuaq.


\par }{\Q \VS{17}Taneh hađah lŏn Đathan,

\par }{\QB wa catùh da lù da A-bi-ram.


\par }{\Q \VS{18}Ùnh cheo lù wì haq,

\par }{\QB ùnh bùh đac 'bài mangai dù.


\par }{\BB \par }
{\Q \VS{19}Wì haq broq mòiq toq 'bo ta Hôrêp

\par }{\QB khoi èh cùh waiq dua 'mù tùh padì aih.


\par }{\Q \VS{20}'Màng aih wì haq dahlìh can 'ngah 'ngai da Chuaq

\par }{\QB xam mòiq toq dua 'mù tìah ca 'bo loq caq nhat.


\par }{\Q \VS{21}Wì haq khoi hèt đac Boc Plình, Haq ma dèch claih wì haq,

\par }{\QB Haq ma khoi broq rìm bìac càn caiq ta Aicàp,


\par }{\Q \VS{22}Haq ma khoi broq bàc bìac halac ta taneh da Ham,

\par }{\QB bìac ma càn caiq wa ramòt ta Diac Raxìq Gòh.


\par }{\Q \VS{23}Taiq 'màng aih Chuaq doi Haq jêh đac wì.

\par }{\QB Mahaq Môise, mangai Haq khoi ràih,

\par }{\Q yòng enh ngìa ca Chuaq wa jàn.

\par }{\QB Môise waiq xìn Chuaq tàt can nòih, paq jêh đac wì.


\par }{\BB \par }
{\Q \VS{24}Khoi ca aih wì haq ngan ùh loh cleq taneh lem,

\par }{\QB wì ùh lùi bàu hùaq da Chuaq.


\par }{\Q \VS{25}Wì mamùc mamac ta traiq dađeh

\par }{\QB ùh tamàng tiaq bàu hùaq da Chuaq.


\par }{\Q \VS{26}Taiq 'màng aih Chuaq dèch tì pachac doi:

\par }{\QB Au jah broq wì haq cachìt lùch ta đùng braih càn,


\par }{\Q \VS{27}Broq ca xinoi da wì haq cadàu manhài trài ta rìm Diac,

\par }{\QB 'bìq lam lac ta rìm gùng.


\par }{\BB \par }
{\Q \VS{28}Boc yaq nhèn khoi cùh waiq kiac dù Ba-an ta Pêo,

\par }{\QB caq ngè tadreo ca mangai cachìt.


\par }{\Q \VS{29}'Màng aih, bìac broq da wì haq khoi broq ca Chuaq loh nòih,

\par }{\QB 'màng aih khoi i mòiq bìac hiniq ramòt trùh ca wì haq.


\par }{\Q \VS{30}Trùh jò aih Phi-nê-hat yòng tàt đac,

\par }{\QB 'màng aih can hiniq ramòt càn yòng hlài.


\par }{\Q \VS{31}Enh 'nhòng cô trùh 'nhòng ma atìq,

\par }{\QB bìac broq da haq aih jah doi ta-atoq hloi hloi jah hmàng trùh rìm 'nhòng.


\par }{\Q \VS{32}Boc yaq nhèn khoi broq ca Chuaq nòih bìac diac ôq ta Mê-ri-ba;

\par }{\QB taiq bìac cô Môise ep pòq wê đeh tôiq lôi.


\par }{\Q \VS{33}Taiq wì broq ca manoh haq manhài,

\par }{\QB 'màng aih hacùng haq capoch hloh bàu ùh hèm adroi.


\par }{\BB \par }
{\Q \VS{34}Wì ùh jêh đac dìq ca jàn

\par }{\QB ma Chuaq khoi thê jêh.


\par }{\Q \VS{35}Mahaq alôn ca 'bài jàn aih,

\par }{\QB wa broq tiaq bìac dù ma wì haq broq.


\par }{\Q \VS{36}Wì patìh bìac ca dua 'mù ma wì haq broq loh;

\par }{\QB bìac aih khoi broq manet ca wì haq.


\par }{\Q \VS{37}Wì dèch am dèh con calô con cadrì

\par }{\QB broq ngè tadreo ca kiac dù.


\par }{\Q \VS{38}Wì khoi broq ta-ùc ca mahem ùh i tôiq cleq,

\par }{\QB aih mahem da con cadrì wa con calô da wì haq,

\par }{\Q ma wì haq khoi dèch am ca can kiac dù ta Ca-na-an,

\par }{\QB taiq 'màng aih taneh aih khoi amùa taiq mahem aih.


\par }{\Q \VS{39}Taiq 'màng aih wì haq khoi wìa amùa taiq bìac broq dađeh

\par }{\QB wa khoi wìa mangai tango yŏc 'bac bìac caq ŏi da wì haq.


\par }{\BB \par }
{\Q \VS{40}Chuaq nòih dèh ca jàn cla,

\par }{\QB Haq ramòt dèh ca xôxech Haq.


\par }{\Q \VS{41}Chuaq am wì haq mùt ta tì wì mangai diac 'noiq,

\par }{\QB wa am ca wì ma git ca wì haq wèq cwìang wì haq.


\par }{\Q \VS{42}Mangai ma git ca wì haq padit padiang wì haq.

\par }{\QB Wì haq ep chìuq broq hapŏng wì aih.


\par }{\Q \VS{43}Khoi bàc yàng Chuaq enh dèch wì haq,

\par }{\QB mahaq wì haq xôq chaq trong tajraq hlài

\par }{\QB wa hlòp jrùq tam yi hnao hòm ta tôiq lôi dađeh.


\par }{\Q \VS{44}'Nhac ca 'màng aih jò tàng bàu dang creo,

\par }{\QB Chuaq xôq ngan hnoq can nan xa da wì haq.


\par }{\Q \VS{45}Taiq wì haq ma Chuaq hmàng hlài dèh ca wêh jao dađeh,

\par }{\QB wa nhò can xa-ŏch xam manoh loq waq càn caiq da Chuaq,

\par }{\QB Haq xa-ŏch ca wì haq.


\par }{\Q \VS{46}Chuaq broq ca wì haq jah xôq enh ngìa ca wì

\par }{\QB ma rùp wì haq broq hapŏng.


\par }{\BB \par }
{\Q \VS{47}Waiq Chuaq Ìh Boc Plình da nhèn,

\par }{\QB xìn dèch nhèn ahlài enh rìm diac,

\par }{\Q đòiq nhèn jah calêu padèch hiniq hadròih da Ìh,

\par }{\QB jah yŏc manoh bùi, wa calêu padèch hiniq Ìh.


\par }{\BB \par }
{\Q \VS{48}Padràu hau lem bùi ca Chuaq, Haq Boc Plình da Is-ra-ên!

\par }{\QB Haq rìh hloi hloi.

\par }{\BB \par }
{\Q Dìq ca jàn khòh doi: “Amen!”

\par }{\BB \par }
{\Q Padràu hau lem bùi ca Chuaq beq!




\par }\PsalmChap{107}{\Q \VerseOne{1}Phai manè pôi Chuaq, ma jah 'màng aih Haq dìq jaq lem.

\par }{\QB Can xa-ŏch xam manoh loq waq da Haq trùh hloi hloi.


\par }{\BB \par }
{\Q \VS{2}Mangai leq da Chuaq ma khoi jah dèch rŏt,

\par }{\QB aih wì mangai khoi jah dèch claih khoi ca tì mangai ma git ca wì haq, phai doi 'màng aih.


\par }{\Q \VS{3}Taiq Haq khoi gop 'bài mangai 'bìq yŏc 'noh enh bàc Diac 'ràng hlài enh gùng

\par }{\QB pah 'mat mahì loh wa pah 'mat mahì mùt, enh pah 'ngeo ca 'mat mahì loh wa pah 'ma ca 'mat mahì loh.


\par }{\BB \par }
{\Q \VS{4}'Bài mangai ma lam lac ta đùng braih càn.

\par }{\QB Ta đùng wang wê wì ùh chaq hnoq phôq đòiq broq nòi ŏi.


\par }{\Q \VS{5}Wì loh ca pangot hrah, croh ranŏng;

\par }{\QB mahua yiang wì loh ca 'yrêh 'yrep.


\par }{\Q \VS{6}Ta bìac nan xa wì creo dang hiniq Chuaq,

\par }{\QB wa Chuaq dèch wì haq claih khoi ca bìac xa nan.


\par }{\Q \VS{7}Haq ajènh wì lam ti trong jang

\par }{\QB trùh ta phôq wì ma broq nòi ŏi.


\par }{\Q \VS{8}Wì haq phai loq manè pôi Chuaq nhò can xa-ŏch xam manoh loq waq hloi hloi da Haq,

\par }{\QB rìm bìac halac Haq khoi broq ca con caiq da con mangai.


\par }{\Q \VS{9}Ma jah 'màng aih Haq am ca mangai croh ranŏng jah ôq diac,

\par }{\QB wa mangai pangot jah panàc ca dahwèq caq jìang wa tàu tìa.


\par }{\BB \par }
{\Q \VS{10}'Bài mangai ma ŏi ta nòi clam wa ta 'mù da can cachìt;

\par }{\QB 'bài mangai ŏi tù wa clang xam caxi men tagwat.


\par }{\Q \VS{11}Ma jah 'màng aih wì haq khoi tajraq hlài ca bàu Boc Plình,

\par }{\QB wa ngan ùh loh cleq bàu patô trong da Chuaq Ma Yi Ha'nhèq.


\par }{\Q \VS{12}Chuaq broq ca manoh wì haq tagah lep taiq bìac abèq abroq lep trap;

\par }{\QB wì haq cro, ùh i cabô jùp đò.


\par }{\Q \VS{13}Ta bìac ranàc wì haq creo dang Chuaq

\par }{\QB wa Chuaq dŏih dèch wì haq claih ca bìac xalep.


\par }{\Q \VS{14}Chuaq 'noh wì haq loh khoi enh nòi clam clôiq

\par }{\QB wa 'mù da can cachìt, blai đac xi men tagwat càt wì haq.


\par }{\Q \VS{15}Wì haq phai manè pôi Chuaq taiq can xa-ŏch xam manoh loq waq chìuq àt dùnh da Haq,

\par }{\QB taiq bìac halac ma Haq khoi broq ca con caiq con mangai.


\par }{\Q \VS{16}Ma jah 'màng aih Haq khoi blai đac 'bài 'mang ma broq xam đùng

\par }{\QB wa 'bài long rahlòng ma broq xam mem.


\par }{\BB \par }
{\Q \VS{17}I mòiq 'nah ngai blùng awàt taiq khoi tiaq trong broq tôiq

\par }{\QB wa ngan dù khoi 'bìq baxa.


\par }{\Q \VS{18}Mahua yiang wì haq ramòt ca rìm ngè caq,

\par }{\QB tiaq 'màng aih wì haq khoi lam haten ca 'mang da can cachìt.


\par }{\Q \VS{19}Ta bìac ranàc wì haq creo dang Chuaq

\par }{\QB wa Chuaq dŏih dèch wì haq claih ca bìac xalep.


\par }{\Q \VS{20}Chuaq am bàu thê wì haq jah brêh,

\par }{\QB Chuaq dèch wì haq claih khoi enh can cachìt.


\par }{\Q \VS{21}Wì haq phai manè pôi Chuaq taiq can xa-ŏch xam manoh loq waq chìuq àt dùnh da Haq,

\par }{\QB taiq bìac halac ma Haq khoi broq ca con caiq con mangai.


\par }{\Q \VS{22}Wì haq phai dèch am ngè tadreo manè pôi

\par }{\QB wa anoi 'noh 'bài bìac broq da Haq xam 'bài bàu calêu manè pôi.


\par }{\BB \par }
{\Q \VS{23}I 'nah ngai lam xam bong ta diac raxìq,

\par }{\QB wì haq abroq ta diac raxìq.
 

\par }{\Q \VS{24}Wì haq khoi hnoq bìac broq da Chuaq,

\par }{\QB bìac halac halùai nòi jrùq diac raxìq.


\par }{\Q \VS{25}Chuaq 'noh bàu,

\par }{\QB diac raxìq loh ca cayeo dêh wa lai laq càn.


\par }{\Q \VS{26}Wì 'bìq dèch tŏc trùh yùc plình ma ha'nhèq,

\par }{\QB khoi èh ca'nìh hlài trùh nòi ma dìq jaq jrùq da diac raxìq,

\par }{\QB manoh loh ca mango taiq xalep.


\par }{\Q \VS{27}Wì haq cro cria tìah ca mangai bù,

\par }{\QB rìm bìac ma rabiaq da wì haq loh ca hnhung dìq.


\par }{\Q \VS{28}Èh ta bìac ranàc, wì haq creo dang Chuaq;

\par }{\QB Haq dŏih dèch wì haq claih ca bìac xalep.


\par }{\Q \VS{29}Chuaq broq ca cayeo bahùt hatenh

\par }{\QB wa broq hatenh ca lai laq da diac raxìq.


\par }{\Q \VS{30}Wì haq bùi lem taiq diac raxìq khoi hatenh:

\par }{\QB Chuaq 'ràng wì haq trùh chua bong nòi wì ngèh enh.


\par }{\Q \VS{31}Wì haq phai manè pôi Chuaq taiq can xa-ŏch xam manoh loq waq da Haq,

\par }{\QB taiq bìac halac ma Haq khoi broq ca con caiq con mangai.


\par }{\Q \VS{32}Wì haq phai loq broq 'ngah hiniq Chuaq ta'ne bàc mangai tagop,

\par }{\QB wa loq calêu padèch hiniq Haq ta nòi wì mangai craq phôq.


\par }{\BB \par }
{\Q \VS{33}Chuaq broq ca cròng diac loh ta nòi đùng wang wê,

\par }{\QB wa diac tamŏc loh ta nòi taneh croh.


\par }{\Q \VS{34}Nòi đùng taneh jìang loh ca nòi wang wê đùng taneh xang,

\par }{\QB ma jah 'màng aih bìac ngang dù da jàn ŏi ta aih.


\par }{\Q \VS{35}Chuaq broq ca đùng braih càn loh tamŏc diac,

\par }{\QB taneh croh wia tamŏc diac.


\par }{\Q \VS{36}Chuaq am ca wì mangai ma pangot hrah ŏi ta aih,

\par }{\QB đòiq wì broq hlài phôq đòiq ŏi.


\par }{\Q \VS{37}Wì haq rai adrech nòi đùng taneh,

\par }{\QB pìt nho ta wùan wa loh ca lem jìang.


\par }{\Q \VS{38}Chuaq am xôq ca wì haq, broq ca wì xa-ông loh tam bàc,

\par }{\QB ngè aban da wì haq loh tam ca bàc.


\par }{\BB \par }
{\Q \VS{39}Jò sôq mangai loh ca xùch, 'bìq padit padiang,

\par }{\QB wa 'bìq ranàc, xalep wa mango,


\par }{\Q \VS{40}Chuaq ùc 'noh bìac camaih ca 'bài mangai gù craq da wì haq,

\par }{\QB broq ca wì haq lam lac ta đùng braih càn ùh i trong lam.


\par }{\Q \VS{41}Mahaq Chuaq dèch dŏih mangai nan xa loh khoi enh bìac ranàc

\par }{\QB wa broq ca cadraq wì haq loh bàc tìah ca calùh trìu.


\par }{\Q \VS{42}Wì mangai rìh lem jang jah hnoq bìac aih wa lem bùi,

\par }{\QB mahaq mangai ngang dù phai bàng hacùng wa ŏi hatenh.


\par }{\BB \par }
{\Q \VS{43}Mangai leq i khôn rabiaq phai hèm trùh ca bìac cô,

\par }{\QB wa hèm haboq can xa-ŏch xam manoh loq waq da Chuaq.




\par }\PsalmChap{108}{\D Đawit Achìh
\par }
{\Q \VerseOne{1}Boc Plình ôi, au khoi 'nac đòiq dèh ta manoh calêu.

\par }{\QB Xam mahua yiang au, au jah padràu hau lem bùi ca Chuaq.


\par }{\Q \VS{2}Ôi broc wa cràu rìu beq,

\par }{\QB au jah padrìu mat mahì jò daxroq.


\par }{\Q \VS{3}Chuaq ôi, au jah manè bùi Ìh ŏi ta'ne rìm jàn.

\par }{\QB Au jah calêu padràu hau lem bùi ca Chuaq ta'ne rìm Diac.


\par }{\Q \VS{4}Ma jah 'màng aih can xa-ŏch xam manoh loq waq da Ìh càn yi hnao ca rìm lòp plình,

\par }{\QB wa bàu joq 'nàng da Ìh ha'nhèq trùh lòp plình.


\par }{\Q \VS{5}Chuaq ôi, waiq xìn Ìh jah padèch ha'nhèq yi hnao ca plình,

\par }{\QB waiq ca bìac 'ngah 'ngai da Ìh jah 'ngah jàp crŏng taneh.


\par }{\BB \par }
{\Q \VS{6}Đòiq wì mangai ma Ìh loq waq jah dŏih dèch;

\par }{\QB xìn Ìh dèch tì pah 'ma Ìh dèch claih nhèn, wa tèu hlài bàu nhèn.


\par }{\Q \VS{7}Enh nòi hadròih, Boc Plình doi:

\par }{\QB “Au lem bùi axong pŏt Sichem

\par }{\QB wa trong thòng Sucôt am ca con jàn Au.


\par }{\Q \VS{8}Ga-la-at aih da Au, Ma-na-se hadai aih da Au,

\par }{\QB Ep-ra-im aih calôp đòiq wèq gàu au,

\par }{\QB Juđa aih long wèq cwìang da Au.


\par }{\Q \VS{9}Moap aih atong hùm da Au,

\par }{\QB Au jah tèm jai enh 'nhèq ca Êđôm,

\par }{\QB Au jah cachech calêu bàu ta'blêq enh 'nhèq ca Phi-li-tin.”


\par }{\BB \par }
{\Q \VS{10}Cabô 'mùt au jah mùt phôq cajap hagao?

\par }{\QB Cabô ajèn au trùh Êđôm?


\par }{\Q \VS{11}Boc Plình ôi, Ìh joq 'nàng khoi cađac nhèn 'mòh? Ôi Boc Plình,

\par }{\QB Ìh joq 'nàng pi wiang loh ta nòi tajêh poh ti 'bài lình da nhèn 'mòh?


\par }{\Q \VS{12}Xìn Ìh jùp đò wiang ti nhèn đòiq jah ta'blêq

\par }{\QB ca wì mangai tajraq hlài ca nhèn.

\par }{\QB Ma jah 'màng aih bìac jùp đò da con mangai aih 'ngwan.


\par }{\Q \VS{13}Nho canòm ca Boc Plình, nhèn jah ta'blêq,

\par }{\QB ma jah 'màng aih cla Haq jah jôiq đac wì ma tajraq hlài ca nhèn.




\par }\PsalmChap{109}{\D Đawit Achìh
\par }
{\Q \VerseOne{1}Waiq Boc Plình ma au hloi hloi manè pôi,

\par }{\QB xìn paq hatenh.


\par }{\Q \VS{2}Ma jah 'màng aih hacùng ngang dù

\par }{\QB wa manoh amòng khoi tajraq hlài ca au.

\par }{\QB Wì haq capoch amòng xam bàu loq 'nùt.


\par }{\Q \VS{3}Wì haq dudan ca au xam bàu dù tagit,

\par }{\QB wì haq tajraq hlài ca au ùh i nen cleq.


\par }{\Q \VS{4}Wì haq khoi ta'mòq tôiq ca au,

\par }{\QB 'nhac ca au dìq jaq loq waq ca wì haq wa waiq khàn ca wì haq.


\par }{\Q \VS{5}Wì haq yŏc bìac dù đòiq ca'naih hlài bìac lem da au,

\par }{\QB wì haq yŏc bìac tagit đòiq ca'naih bìac loq waq.


\par }{\BB \par }
{\Q \VS{6}Waiq xìn i mangai dù hadrah haq,

\par }{\QB hi đòiq mangai kìan yòng pah 'ma haq.


\par }{\Q \VS{7}Jò haq 'bìq hadrah, xìn ta'mòq tôiq ca haq,

\par }{\QB waiq xìn bàu waiq khàn da haq aih jah wìa tôiq lôi.


\par }{\Q \VS{8}Waiq xìn hì khê da 'nhòng haq loh toq 'biaq,

\par }{\QB waiq xìn i mangai 'noiq jah ta'miaq yŏc nòi da haq.


\par }{\Q \VS{9}Ngèh enh ca con da haq jah wìa mangai lac,

\par }{\QB mai haq wìa hadrô.


\par }{\Q \VS{10}Ngèh enh con haq loh mangai ngai lam xìn caq,

\par }{\QB wì haq phai lam xìn caq hangai ca nòi hnem tacro raliang da wì haq,


\par }{\Q \VS{11}Waiq 'bài mangai am wai 'bac,

\par }{\QB yŏc dìq đùng taneh wa cùng hang haq;

\par }{\QB waiq xìn mangai Diac 'noiq yŏc hloi cùng hang da haq khoi i nhò abroq.


\par }{\Q \VS{12}Waiq ca ùh i mòiq ngai leq can xa-ŏch xam manoh loq waq ca haq,

\par }{\QB hadai ùh i cabô xa-ŏch ca con lac da haq.


\par }{\Q \VS{13}Waiq ca con xau da haq 'bìq jêh đac,

\par }{\QB hiniq wì haq èh 'bìq xùt đac ta 'nhòng ma atìq.


\par }{\Q \VS{14}Waiq ca bìac broq dù da boc yaq haq jah ŏi hloi enh ngìa ca Chuaq,

\par }{\QB tôiq ngan dù da miq haq ùh jah xùt đac.


\par }{\Q \VS{15}Waiq ca bìac broq dù aih jah ŏi hloi enh ngìa ca Chuaq,

\par }{\QB đòiq Chuaq jah xùt đac hiniq wì haq khoi ca taneh.


\par }{\BB \par }
{\Q \VS{16}Ma jah 'màng aih wì haq ùh broq can xa-ŏch xam manoh loq waq

\par }{\QB mahaq toq ti hnan tiaq wa jêh đac mangai pa hamoq,

\par }{\QB jìq manoh wa nan xa.


\par }{\Q \VS{17}Haq loq enh ca bìac waiq hanip,

\par }{\QB èh haq 'bìq waiq hanip hlài;

\par }{\Q haq ùh enh waiq xôq,

\par }{\QB waiq enh xôq ramŏt hangai ca haq,


\par }{\Q \VS{18}Haq caxùnh eo xam bìac waiq hanip,

\par }{\QB waiq xìn bìac waiq hanip mùt ta chac haq tìah ca diac,

\par }{\QB mùt ta caxènh haq tìah ca dàu.


\par }{\Q \VS{19}Ngèh enh bìac waiq hanip tìah ca eo hloi hloi ŏi ta chac haq,

\par }{\QB tìah ca caxi ca'nam hloi hloi ŏi ti ca'nam haq.


\par }{\Q \VS{20}Waiq xìn Chuaq broq 'màng aih ca mangai leq ta'mòq tôiq ca au,

\par }{\QB wa broq 'màng aih ca mangai leq capoch bàu dù enh raliang can rìh au.


\par }{\BB \par }
{\Q \VS{21}Mahaq, Chuaq ôi

\par }{\QB xìn pa'noh manoh xa-ŏch xam manoh loq waq da Ìh ca au;

\par }{\QB xìn dèch dŏih au.


\par }{\Q \VS{22}Taiq au pa wa xa hamoq,

\par }{\QB manoh au 'bìq habau.


\par }{\Q \VS{23}Can rìh da au khoi tìah ca 'mù taloc da mat mahì jò chìu,

\par }{\QB tìah ca lìp tùc jò 'bìq cayeo hlôi.


\par }{\Q \VS{24}Cràng au loh ca tarìt taiq rôn ca acaq,

\par }{\QB chac hamac au loh ca ragìq ragôm ŏi toq caxènh.


\par }{\Q \VS{25}Au loh wìa tìah ca ngè rôm 'bìq wì haq jù lè;

\par }{\QB jò hnoq au, wì ngu ngìu gàu.


\par }{\BB \par }
{\Q \VS{26}Waiq Chuaq, Ìh Boc Plình da au, xìn jùp đò au,

\par }{\QB canòm ca can xa-ŏch xam manoh loq waq da Ìh, xìn dèch claih au.


\par }{\Q \VS{27}Xìn ìh am ca wì loq tì Ìh khoi dèch claih au,

\par }{\QB cla Chuaq khoi broq bìac aih.


\par }{\Q \VS{28}Wì haq hanip mahaq Ìh am xôq, jò wì haq yòng tajraq,

\par }{\QB èh wì jah 'bìq camaih, mahaq hapŏng da Ìh jah lem bùi.


\par }{\Q \VS{29}Mangai leq ta'mòq tôiq ca au, jah pòq wê can camaih,

\par }{\QB can camaih jah ŏi ti wì haq tìah ca eo yôh.


\par }{\BB \par }
{\Q \VS{30}Hacùng au jah lem bùi manè pôi Chuaq,

\par }{\QB au jah calêu padràu hau lem bùi ca Haq ta'ne tagop mangai.


\par }{\Q \VS{31}Ma jah 'màng aih Chuaq yòng pah 'ma ti kenh đòiq palem mangai pa,

\par }{\QB dèch mangai hamoq claih ca mangai enh ta'mòq tôiq ca haq.




\par }\PsalmChap{110}{\D Đawit Achìh
\par }
{\Q \VerseOne{1}Chuaq Boc Plình doi ca Chuaq au:

\par }{\BB \par }
{\Q “Ha'ngui pah 'ma Au beq,

\par }{\QB trùh jò leq Au đòiq mangai

\par }{\QB ma git ca Ìh enh 'neq ca jènh Ìh.”


\par }{\BB \par }
{\Q \VS{2}Enh Jê-ru-sa-lem, Chuaq jah 'noh am long wèq cwìang ca Ìh, doi:

\par }{\QB “Wèq cwìang wì ma git ca Ìh beq.”


\par }{\Q \VS{3}Hì Chuaq 'noh lình mùt tajêh poh,

\par }{\QB èh jàn Chuaq jah anì caxùnh eo hadròih;

\par }{\Q can dêh da wì haq jah wìa

\par }{\QB ma neo rìm hì tìah ca diac ngom.


\par }{\BB \par }
{\Q \VS{4}Chuaq khoi pachac Haq

\par }{\QB ùh jò leq blàq bàu,

\par }{\Q “Ìh pajàu da Boc Plình hloi hloi,

\par }{\QB tiaq xinoi Mên-chi-xê-đec.”


\par }{\BB \par }
{\Q \VS{5}Chuaq ŏi pah 'ma ca Ìh; ta hì xrông nòih da Haq,

\par }{\QB Haq jah ramuh đac rìm bùa.


\par }{\Q \VS{6}Chuaq hadrah rìm Diac, broq rìm nòi bình halùih hanang mangai cachìt;

\par }{\QB Haq ramuh đac dìq ca wì craq wèq cwìang ta crŏng taneh.


\par }{\Q \VS{7}Mahaq èh cla Haq ôq diac enh hŏc diac ti trong,

\par }{\QB nhò broq 'màng aih, Haq jah ta'blêq.




\par }\PsalmChap{111}{\Q \VerseOne{1}Ha-lê-lu-ya! Padràu hau lem bùi ca Chuaq!

\par }{\BB \par }
{\Q Au jah dèch bàu calêu manè pôi Chuaq

\par }{\QB ŏi ta tagop hadròih da mangai ta-atoq.


\par }{\BB \par }
{\Q \VS{2}Bìac broq da Chuaq dìq jaq càn caiq;

\par }{\QB mangai leq loq enh ca bìac aih khòh hèm haboq.


\par }{\Q \VS{3}Bìac da Chuaq 'ngah 'ngai wa càn caiq;

\par }{\QB bìac ta-atoq da Haq ŏi trùh hloi hloi.


\par }{\Q \VS{4}Chuaq khoi broq rìm bìac lem jang joq đang ca hmàng trùh;

\par }{\QB Chuaq am xôq ramŏt, wa i manoh loq xa-ŏch.


\par }{\Q \VS{5}Chuaq am dahwèq caq ca mangai leq loq yùq crè ca Haq;

\par }{\QB Haq hloi hloi hmàng ca wêh jao da Haq.


\par }{\BB \par }
{\Q \VS{6}Chuaq khoi patô cwìang itai da Haq

\par }{\QB xam bìac am ca con caiq Haq xôxech wì mangai Diac Ca-na-an.


\par }{\Q \VS{7}Bìac broq da Haq aih bàu joq 'nàng wa bìac ta-atoq;

\par }{\QB dìq bàu thê da Haq đang ca lùi canòm.


\par }{\Q \VS{8}Bìac aih khoi broq cajap hagao hloi hloi;

\par }{\QB khoi broq xam bàu joq 'nàng wa lem jang.


\par }{\Q \VS{9}Haq khoi dèch rŏt jàn Haq;

\par }{\QB Haq khoi broq bàu wêh jao ca Haq trùh hloi hloi.

\par }{\QB Hiniq Haq dìq jah hadròih wa đang ca yùq crè.


\par }{\BB \par }
{\Q \VS{10}Bìac loq yùq crè ca Chuaq, aih xèm da can khôn rabiaq;

\par }{\QB dìq ca mangai leq ma broq tiaq bàu thê Haq jah i can 'nì loq;

\par }{\QB bàu padràu hau lem bùi ca Chuaq jah ŏi trùh hloi hloi.




\par }\PsalmChap{112}{\Q \VerseOne{1}Phai padràu hau lem bùi ca Chuaq!

\par }{\BB \par }
{\Q Xôq ramŏt ca mangai leq loq yùq crè ca Chuaq,

\par }{\QB wa dìq jaq loq enh ca ranenh da Haq.


\par }{\BB \par }
{\Q \VS{2}Con xau haq jah i cwìang càn ta crŏng taneh,

\par }{\QB xinoi da mangai jang lem jah xôq ramŏt.


\par }{\Q \VS{3}Cùng hang wa bìac can padrŏng ŏi ta hnem haq;

\par }{\QB bìac ta-atoq da haq ŏi trùh hloi hloi.


\par }{\Q \VS{4}Can 'ngah xreo ta nòi clam clôiq ca mangai lem jang,

\par }{\QB aih mangai i manoh ta-atoq, loq xa-ŏch wa lem jang.


\par }{\Q \VS{5}Xôq ramŏt ca mangai leq loq hanò wa loq am dech,

\par }{\QB jò wì kìan haq èh jah hadrah tiaq trong ta-atoq.


\par }{\BB \par }
{\Q \VS{6}Ma jah 'màng aih mangai ta-atoq ùh jò leq loq tadroq manoh,

\par }{\QB jah hmàng ca haq trùh hloi hloi.


\par }{\Q \VS{7}Haq ùh loq yùq crè jò glàm bìac yùq crè,

\par }{\QB haq cajap manoh, lùi canòm Chuaq.


\par }{\Q \VS{8}Haq cajap manoh ùh loq yùq crè,

\par }{\QB trùh jò haq jah ngan wa 'blêq mangai ma git ca haq.


\par }{\Q \VS{9}Haq loq tabàih rùng rai ca mangai pa;

\par }{\QB bìac ta-atoq da haq jah ŏi trùh hloi hloi,

\par }{\QB aki da haq jah padèch ha'nhèq ta can loq iu.


\par }{\BB \par }
{\Q \VS{10}Mangai dù hnoq wa dìq jaq nòih,

\par }{\QB cadrit hanenh khoi èh cachìt;

\par }{\QB bìac loq ham da mangai dù èh hnhung dìq.




\par }\PsalmChap{113}{\Q \VerseOne{1}Padràu hau lem bùi ca Chuaq beq!

\par }{\BB \par }
{\Q Ôi 'bài hapŏng da Chuaq, calêu beq,

\par }{\QB calêu padèch hiniq Chuaq.


\par }{\Q \VS{2}Hiniq Chuaq đang ca jah padèch

\par }{\QB enh cô trùh hloi hloi.


\par }{\Q \VS{3}enh mat mahì loh trùh mat mahì mùt,

\par }{\QB hiniq da Chuaq joq đang ca jah padèch.


\par }{\BB \par }
{\Q \VS{4}Chuaq yi ha'nhèq dìq ca rìm Diac,

\par }{\QB can 'ngah 'ngai da Haq yi ha'nhèq ca plình.


\par }{\Q \VS{5}Cabô nui dàng Chuaq, Haq Boc Plình da bèn,

\par }{\QB Chuaq ma ha'ngui ta gèq wèq enh 'nhèq.


\par }{\Q \VS{6}Haq paha'neq ca dađeh

\par }{\QB đòiq ngan hadrah plình wa taneh.


\par }{\BB \par }
{\Q \VS{7}Haq dèch mangai pa loh khoi enh blo taneh,

\par }{\QB Haq dèch mangai pa hamoq tŏc khoi enh nòi blo tanùh.


\par }{\Q \VS{8}Haq đòiq wì ha'ngui pajùm ti 'bài con bùa,

\par }{\QB ti con bùa da con mangai da Haq.


\par }{\Q \VS{9}Haq broq ca mangai xon jah ŏi ta hnem

\par }{\QB đòiq broq miq da mòiq 'bài con.

\par }{\BB \par }
{\Q Padràu hau lem bùi ca Chuaq beq! Ha-lê-lu-ya!




\par }\PsalmChap{114}{\Q \VerseOne{1}Jò jàn Is-ra-ên loh lam enh Aicàp,

\par }{\QB hnem da Jacôp hangai enh jàn capoch bàu jàn 'noiq,


\par }{\Q \VS{2}èh Juđa jah wìa nòi hadròih da Haq, Is-ra-ên,

\par }{\QB aih jàn Haq wèq cwìang.


\par }{\BB \par }
{\Q \VS{3}Diac raxìq cadàu mot,

\par }{\QB cròng diac Jôđan cadàu dang lùi.


\par }{\Q \VS{4}'Bài wang aplôh tìah ca trìu calô,

\par }{\QB 'bài go aplôh tìah ca trìu con.


\par }{\BB \par }
{\Q \VS{5}Ôi diac raxìq gleq gè cadàu mot?

\par }{\QB Ôi cròng diac Jôđan, gleq gè cadàu dang lùi?


\par }{\Q \VS{6}Ôi 'bài wang, gleq aplôh tìah ca trìu calô?

\par }{\QB Ôi 'bài go, gleq gè aplôh tìah ca trìu con?


\par }{\BB \par }
{\Q \VS{7}Ôi taneh, khòh tarìt loq yùq crè enh ngìa ca Chuaq beq,

\par }{\QB aih enh ngìa ca Boc Plình da Jacôp.


\par }{\Q \VS{8}Haq ma broq hmu loh tŏng diac;

\par }{\QB hmu cadoq loh tamŏc diac.




\par }\PsalmChap{115}{\Q \VerseOne{1}Boc plình ôi! Ùh xài ca nhèn,

\par }{\QB ùh xài ca nhèn mahaq ca hiniq Chuaq phai am 'ngah 'ngai,

\par }{\QB taiq can xa-ŏch xam manoh loq waq wa taiq bàu joq 'nàng da Ìh.


\par }{\BB \par }
{\Q \VS{2}Gleq jàn Diac 'noiq hùa doi:

\par }{\QB “Boc Plình da wì haq ŏi ta leq?”


\par }{\Q \VS{3}Boc Plình da bèn ŏi ta plình,

\par }{\QB Haq broq rìm bìac cleq Haq loq enh.


\par }{\Q \VS{4}'Bài dua 'mù da wì haq aih 'bac, wang,

\par }{\QB aih bìac broq loh enh tì mangai.


\par }{\Q \VS{5}'Bài dua 'mù aih i hacùng mahaq ùh loq capoch,

\par }{\QB i mat mahaq ùh jah hnoq;


\par }{\Q \VS{6}Wì i don mahaq ùh jah tàng,

\par }{\QB wì i mùh mahaq ùh jah xua.


\par }{\Q \VS{7}Wì i tì mahaq ùh mòn loq cleq,

\par }{\QB wì i jènh mahaq ùh jah cadiang lam,

\par }{\QB wì i trom hŏng mahaq ùh jah 'noh atêh cleq.


\par }{\Q \VS{8}Wì mangai broq dua 'mù èh hadai tìah ca dua 'mù aih,

\par }{\QB wa dìq ca mangai ma lùi canòm dua 'mù aih hadai 'màng aih.


\par }{\BB \par }
{\Q \VS{9}Ôi Is-ra-ên, lùi canòm ca Chuaq beq,

\par }{\QB taiq Haq jùp đò wì ma canòm 'màng aih wa broq khìan ca wì haq.


\par }{\Q \VS{10}Ôi hnem da Arôn, lùi canòm ca Chuaq beq,

\par }{\QB taiq Haq jùp đò wì ma canòm 'màng aih wa broq khìan ca wì haq.


\par }{\Q \VS{11}Pì mangai yùq crè ca Chuaq, lùi canòm ca Chuaq beq,

\par }{\QB taiq Haq jùp đò wì ma canòm 'màng aih wa broq khìan ca wì haq.


\par }{\BB \par }
{\Q \VS{12}Boc Plình hèm trùh ca bèn, Haq am xôq ca bèn,

\par }{\QB Chuaq am xôq ca hnem Is-ra-ên.

\par }{\QB Chuaq jah am xôq ca hnem Arôn.


\par }{\Q \VS{13}Chuaq am xôq ca mangai leq loq yùq crè ca Haq,

\par }{\QB mangai 'yoh wa mangai càn.


\par }{\BB \par }
{\Q \VS{14}Waiq xìn Chuaq broq ca pì jah bàc tam,

\par }{\QB pì wa con xau pì.


\par }{\Q \VS{15}Waiq xìn Chuaq am xôq ca pì,

\par }{\QB Haq Chuaq ma broq plình crŏng taneh.


\par }{\BB \par }
{\Q \VS{16}Plình ma dìq jaq ha'nhèq aih da Chuaq,

\par }{\QB mahaq Haq am taneh ca con mangai.


\par }{\Q \VS{17}Mangai cachìt ùh calêu padèch hiniq Chuaq,

\par }{\QB mangai loh ta ralùng hanang hadai 'màng aih.


\par }{\Q \VS{18}Mahaq nhèn jah calêu padèch hiniq Chuaq,

\par }{\QB enh cô trùh hloi hloi.

\par }{\BB \par }
{\Q Padràu hau Chuaq beq!




\par }\PsalmChap{116}{\Q \VerseOne{1}1 Au loq waq ca Chuaq ma jah 'mang aih Haq tàng bàu au

\par }{\QB wa bàu waiq khàn au.


\par }{\Q \VS{2}Taiq Haq halang don tamàng bàu au,

\par }{\QB 'màng aih Au creo dang Chuaq lùch dèh ca 'nhòng rìh au.


\par }{\BB \par }
{\Q \VS{3}Caxi da can cachìt càt rahnich au,

\par }{\QB bìac yùq crè da ralùng hanang trùh tì au;

\par }{\QB au jìq xa manoh wa dìq jaq mango.


\par }{\Q \VS{4}Taiq 'màng aih au creo dang ca Chuaq:

\par }{\QB “Chuaq ôi, xìn dèch can rìh au jah claih.”


\par }{\BB \par }
{\Q \VS{5}Chuaq ta-atoq wa loq am xôq ramŏt;

\par }{\QB Boc Plình da bèn i manoh loq xa-ŏch.


\par }{\Q \VS{6}Chuaq wèq ban mangai i manoh lùi tìah con 'yoh;

\par }{\QB jò au khoi glàm ramòt, Haq dèch au claih.


\par }{\BB \par }
{\Q \VS{7}Ôi mahua yiang au, wìh hlài ta can catèm ta manoh beq,

\par }{\QB ma jah 'màng aih Chuaq khoi am bàc xôq ramŏt ca au.


\par }{\BB \par }
{\Q \VS{8}Ma jah 'màng aih Chuaq khoi dèch mahua yiang au jah claih ca bìac cachìt,

\par }{\QB diac mat au pi hìaq loh

\par }{\QB wa jènh au ùh catŏih hòm.


\par }{\Q \VS{9}Au jah cadiang lam enh ngìa ca Chuaq

\par }{\QB ta taneh mangai rìh.


\par }{\BB \par }
{\Q \VS{10}Au xôq lùi 'nhac ca au doi:

\par }{\QB “Au dìq jaq nan xa.”


\par }{\Q \VS{11}Ta jò yùq crè, au i doi:

\par }{\QB “Dìq con mangai, wì amòng.”


\par }{\BB \par }
{\Q \VS{12}Au yŏc cleq đòiq am hlài ca Chuaq

\par }{\QB tiaq rìm bìac xôq ramŏt Haq khoi am ca au.


\par }{\BB \par }
{\Q \VS{13}Au jah dèch doi chrŏng can rìh rai

\par }{\QB dang creo ca Chuaq.


\par }{\Q \VS{14}Au jah broq gêh dèh rìm bàu khoi pachac ca Chuaq

\par }{\QB enh ngìa ca con jàn Haq.


\par }{\BB \par }
{\Q \VS{15}Bìac cachìt da mangai hadròih,

\par }{\QB aih dìq jaq lem enh ngìa ca Chuaq.


\par }{\Q \VS{16}Chuaq ôi au cô hapŏng Ìh,

\par }{\QB au cô hapŏng Ìh con calô da hapŏng cadrì Ìh.

\par }{\QB Ìh khoi dèch au jah claih khoi ca long clang jènh.


\par }{\BB \par }
{\Q \VS{17}Au jah dèch am ngè tadreo đòiq manè pôi Ìh

\par }{\QB wa dang creo ca hiniq Chuaq.


\par }{\Q \VS{18}Au jah broq gêh dèh rìm bàu khoi pachac ca Chuaq

\par }{\QB enh ngìa ca con jàn Haq,


\par }{\Q \VS{19}Ta xàn hnem da Chuaq

\par }{\QB ŏi Jê-ru-sa-lem.

\par }{\BB \par }
{\Q Padràu hau ca Chuaq beq!




\par }\PsalmChap{117}{\Q \VerseOne{1}Ôi dìq ca rìm Diac, dèch bàu calêu ca hiniq Chuaq beq.

\par }{\QB Ôi rìm jàn, Padràu hau ca Chuaq beq!


\par }{\Q \VS{2}Ma jah 'màng aih can xa-ŏch xam manoh loq waq da Haq khoi broq ca bèn dìq jaq càn caiq,

\par }{\QB wa bàu joq 'nàng da Haq ŏi hloi hloi. Ha-lê-lu-ya!

\par }{\BB \par }
{\Q Padràu hau ca Chuaq beq!




\par }\PsalmChap{118}{\Q \VerseOne{1}Dèch bàu calêu manè pôi Chuaq beq, ma jah 'màng aih haq dìq jaq lem;

\par }{\QB wa can xa-ŏch xam manoh loq waq da Haq ŏi hloi hloi.


\par }{\BB \par }
{\Q \VS{2}Ô Is-ra-ên, phai doi:

\par }{\QB “Can xa-ŏch xam manoh loq waq da Haq ŏi hloi hloi.”


\par }{\Q \VS{3}Ô cadraq da Arôn, phai doi:

\par }{\QB “Can xa-ŏch xam manoh loq waq da Haq ŏi hloi hloi.”


\par }{\Q \VS{4}Ô dìq ca mangai loq yùq crè Chuaq, phai doi:

\par }{\QB “Can xa-ŏch xam manoh loq waq da Haq ŏi hloi hloi.”


\par }{\BB \par }
{\Q \VS{5}Ta jò nan xa au creo dang Chuaq Haq tèu bàu au,

\par }{\QB wa đòiq au ta nòi rùng rai.


\par }{\Q \VS{6}Chuaq ŏi pah au, au ùh yùq crè cleq?

\par }{\QB Con mangai 'nhòng cô ùh broq cleq jah ca au.


\par }{\Q \VS{7}Chuaq ŏi pah au wa ŏi ta'ne wì ma jùp đò au,

\par }{\QB 'màng aih au jah 'blêq wì mangai ma git ca au.


\par }{\BB \par }
{\Q \VS{8}Hanình dađeh nòi Chuaq

\par }{\QB yi hnao ca canòm ca con mangai.


\par }{\Q \VS{9}Hanình dađeh ta Chuaq

\par }{\QB yi hnao ca canòm ca 'bài craq wèq cwìang.


\par }{\Q \VS{10}Rìm Diac dudan ca au,

\par }{\QB canòm ca hiniq Chuaq au jêh đac wì haq.


\par }{\Q \VS{11}Wì dudan ca au rìm pah,

\par }{\QB joq 'màng aih wì dudan ca au,

\par }{\QB canòm ca hiniq Chuaq au jêh đac wì haq.


\par }{\Q \VS{12}Wì dudan ca au tìah ca xùt;

\par }{\QB wì haq loh nòih ca au tìah ca ùnh cheo;

\par }{\QB canòm ca hiniq Chuaq au jêh đac wì haq.


\par }{\Q \VS{13}Con mangai ca'nhùc au dìq jaq dêh waq ca au cro,

\par }{\QB mahaq Chuaq dèch au yòng.


\par }{\Q \VS{14}Chuaq aih can dêh wa bàu calêu da au,

\par }{\QB Haq raq khoi wìa can dèch claih da au.


\par }{\BB \par }
{\Q \VS{15}Ta traiq da mangai ta-atoq jah tàng bàu calêu lem bùi,

\par }{\QB nhò tì pa 'ma da Chuaq khoi broq loh bìac jah ta'blêq.


\par }{\Q \VS{16}Tì pa 'ma da Chuaq khoi dèch ha'nhèq;

\par }{\QB tì pah 'ma da Chuaq broq loh bìac jah ta'blêq.


\par }{\Q \VS{17}Au ùh cachìt mahaq au rìh

\par }{\QB đòiq anoi 'noh bìac Chuaq khoi broq.


\par }{\Q \VS{18}Chuaq khoi baxa au dìq jaq trap,

\par }{\QB mahaq Chuaq ùh đòiq au cachìt.


\par }{\Q \VS{19}Pèh ca au rìm 'mang ta-atoq beq;

\par }{\QB au jah mùt; au jah manè pôi Chuaq.


\par }{\Q \VS{20}Cô trong 'mang da Chuaq,

\par }{\QB wì mangai ta-atoq jah mùt 'mang aih.


\par }{\Q \VS{21}Au jah manè pôi Ìh, ma jah 'màng aih Ìh khoi tèu bàu au;

\par }{\QB Ìh khoi wìa can dèch claih au.


\par }{\BB \par }
{\Q \VS{22}Pliang Hmu mangai thòq ma khoi dŏih đac,

\par }{\QB hmu aih jah wìa hmu gàu mùm hnem.


\par }{\Q \VS{23}Cô bìac Chuaq khoi broq,

\par }{\QB aih bìac dìq jaq halac enh ngìa ca bèn.


\par }{\Q \VS{24}Cô hì Chuaq khoi broq loh,

\par }{\QB khòh lem bùi calêu ta hì aih.


\par }{\BB \par }
{\Q \VS{25}Chuaq ôi, au dang xìn Ìh, xìn Ìh dèch claih nhèn.

\par }{\QB Waiq Chuaq au dang xìn Ìh, xìn am ca nhèn jah broq gêh rìm bìac.


\par }{\Q \VS{26}Xôq ramŏt ca mangai canòm ca hiniq Chuaq lam trùh,

\par }{\QB enh hnem cùh waiq da Chuaq, waiq Chuaq 'noh am xôq ca pì ma mùt hnem Haq.


\par }{\Q \VS{27}Chuaq Haq Boc Plình. Haq jah am ca bèn can 'ngah,

\par }{\QB yŏc caxi càt ngè tadreo jang aki ca ca'bŏng tadreo beq.


\par }{\BB \par }
{\Q \VS{28}Ìh Boc Plình au, au jah manè pôi Ìh. Ìh Boc Plình au,

\par }{\QB au jah padèch hiniq Ìh.


\par }{\BB \par }
{\Q \VS{29}Dèch bàu calêu manè pôi Chuaq beq, ma jah 'màng aih Haq dìq jaq lem;

\par }{\QB wa can xa-ŏch xam manoh loq waq da Haq ŏi hloi hloi.




\par }\PsalmChap{119}{\SH Mangai Leq Wèq 'Bài Ranenh da Chuaq I Xôq
\par }
{\Q \VerseOne{1}Xôq ramŏt ca 'bài mangai gêh tôm dèh ta trong cla,

\par }{\QB wì ma lam tiaq ranenh da Chuaq.


\par }{\Q \VS{2}Xôq ramŏt ca 'bài mangai wèq ranenh Haq,

\par }{\QB wa dìq ca manoh waiq chaq Haq.


\par }{\Q \VS{3}Wì haq ùh broq tablàq ca trong ta-atoq,

\par }{\QB wì haq lam ta 'bài trong Haq.


\par }{\Q \VS{4}Ìh khoi anoi 'noh ca nhèn bàu thê rabiaq da Ìh,

\par }{\QB đòiq nhèn panim wèq yŏc.


\par }{\Q \VS{5}Ôi! Ùac aiq trong au jah hagao,

\par }{\QB đòiq au wèq trong ranenh Ìh!


\par }{\Q \VS{6}Jò manoh au panim ha'miang ca bàu thê da Ìh,

\par }{\QB èh au ùh hìaq camaih.


\par }{\Q \VS{7}Jò au hŏc waq ca loq bàu hadrah ta-atoq da Ìh,

\par }{\QB èh au jah yŏc manoh lem jang wa manè padèch Ìh.


\par }{\Q \VS{8}Au jah wèq 'bài trong ranenh Ìh;

\par }{\QB xìn paq cađac au.


\par }{\BB \par }
{\Q \VS{9}'Màng leq mangai gu radam jah wèq dèh trong lam đòiq jah lem hreo?

\par }{\QB Haq phai wèq tiaq bàu Ìh.


\par }{\Q \VS{10}Au dìq ca manoh waiq chaq Ìh,

\par }{\QB paq đòiq au lac ca trong bàu thê da Ìh.


\par }{\Q \VS{11}Au khoi cadoc bàu Ìh ta manoh au,

\par }{\QB đòiq au ùh broq tôiq ca Ìh.
 

\par }{\Q \VS{12}Ôi Chuaq, đang ca padèch Ìh;

\par }{\QB xìn Ìh hnài au 'bài ranenh Ìh.


\par }{\Q \VS{13}Au yŏc blìa hacùng anoi hlài

\par }{\QB bàu thê enh hacùng Ìh anoi 'noh.


\par }{\Q \VS{14}Au lem bùi ca bàu hnài Ìh,

\par }{\QB tìah ca bùi ca cùng hang càn caiq.


\par }{\Q \VS{15}Au jah hèm haboq ca bàu thê rabiaq da Ìh,

\par }{\QB lam tiaq trong Ìh.


\par }{\Q \VS{16}Au jah lem bùi ca trong ranenh Ìh,

\par }{\QB au ùh hèt ca bàu Ìh.


\par }{\BB \par }
{\Q \VS{17}Xìn am xôq lem ca hapŏng Ìh, đòiq au jah rìh;

\par }{\QB èh au jah wèq bàu Ìh.


\par }{\Q \VS{18}Xìn Chuaq pèh mat au đòiq au jah hnoq

\par }{\QB bìac halac ta ranenh da Ìh.


\par }{\Q \VS{19}Au cô mangai ŏi đò ta crŏng taneh,

\par }{\QB xìn paq cadoc ca au bàu thê da Ìh.


\par }{\Q \VS{20}Mahua yiang au hloi hloi ngèh enh

\par }{\QB bàu thê da Chuaq.


\par }{\Q \VS{21}Ìh trech mangai catèh aih mangai đang ca waiq hanip

\par }{\QB ma lam hangai ca bàu thê da Ìh.


\par }{\Q \VS{22}Xìn yŏc 'noh khoi ca au bìac camaih wa khìn,

\par }{\QB taiq au wèq bàu hnài da Ìh,


\par }{\Q \VS{23}'Nhac ca 'bài bùa hatình trong tajraq hlài ca au;

\par }{\QB mahaq hapŏng Ìh hèm haboq trong ranenh Ìh.


\par }{\Q \VS{24}Bàu hnài Ìh aih can lem bùi ca au,

\par }{\QB aih bàu patô trong ca au.


\par }{\BB \par }
{\Q \VS{25}Mahua au top mùt ta blo taneh,

\par }{\QB xìn ha'naoq hlài can rìh au tìah troi bàu Ìh.


\par }{\Q \VS{26}Au pa'noh ca Ìh trong lam au, Ìh tajòi 'mòi rùp bàu au,

\par }{\QB xìn hnài au trong ranenh Ìh.


\par }{\Q \VS{27}Waiq Chuaq broq am ca au loq 'nì bàu thê rabiaq da Ìh,

\par }{\QB èh au jah hèm haboq ca bìac halac da Ìh.


\par }{\Q \VS{28}Mahua yiang au mango, loh diac mat;

\par }{\QB xìn broq ca au cajap tìah troi bàu Ìh.


\par }{\Q \VS{29}Xìn broq ca au wia hangai ca trong amòng,

\par }{\QB hnài am ca au loq ca ranenh Ìh.


\par }{\Q \VS{30}Au khoi ràih trong wèq dèh bàu;

\par }{\QB au 'nac bàu thê Ìh jang ngìa au.


\par }{\Q \VS{31}Au wèq cajap bàu hnài da Ìh;

\par }{\QB Chuaq ôi, xìn paq am ca au camaih.


\par }{\Q \VS{32}Au jah cadàu tiaq trong bàu thê da Ìh,

\par }{\QB taiq Ìh jah pèh manoh au.


\par }{\BB \par }
{\Q \VS{33}Ôi Chuaq, xìn hnài patô ca au trong ranenh Ìh,

\par }{\QB èh au jah wèq yŏc trùh pulùch.


\par }{\Q \VS{34}Xìn am ca au bìac 'nì loq đòiq au iu tiaq ranenh Ìh,

\par }{\QB wa dìq ca manoh wèq yŏc.


\par }{\Q \VS{35}Xìn broq ca au lam ta bàu thê da Ìh,

\par }{\QB taiq au i manoh lem bùi ta aih.


\par }{\Q \VS{36}Xìn broq ca manoh au loq enh bàu hnài Ìh,

\par }{\QB apaq chaq bìac tiaq trong amòng.


\par }{\Q \VS{37}Xìn broq ca manoh au tawìh enh bìac dech 'ngwan,

\par }{\QB wa ha'naoq hlài 'nhòng rìh da au tiaq trong lam Ìh.


\par }{\Q \VS{38}Xìn Chuaq broq xìt bàu Ìh ca mangai hapŏng Ìh,

\par }{\QB aih mangai loq crè ca Ìh.


\par }{\Q \VS{39}Xìn dŏih khoi enh au bìac camaih ma au crè yùq;

\par }{\QB taiq bàu thê da Ìh lem lình.


\par }{\Q \VS{40}Au loq enh bàu thê rabiaq da Ìh;

\par }{\QB xìn ha'naoq hlài can rìh au xam bàu ta-atoq da Ìh.


\par }{\BB \par }
{\Q \VS{41}Ôi Chuaq, waiq xìn can xa-ŏch xam manoh loq waq Ìh trùh ta au,

\par }{\QB bìac dèch claih da Ìh troi bàu Ìh doi!


\par }{\Q \VS{42}'Màng aih, au jah tèu hlài mangai ma jù lê au;

\par }{\QB taiq au canòm nhò bàu Ìh.


\par }{\Q \VS{43}Xìn paq dŏih đac bàu joq 'nàng khoi enh hacùng au;

\par }{\QB taiq au gòm canòm bàu hnài da Ìh.


\par }{\Q \VS{44}Au jah hloi hloi wèq ranenh Ìh

\par }{\QB hloi hloi ùh lùch.


\par }{\Q \VS{45}Au hadai jah cadiang lam ùh tawac pakènh

\par }{\QB taiq khoi chaq bàu thê rabiaq Ìh.


\par }{\Q \VS{46}Au hadai jah anoi hlài bàu hnài Ìh jang ngìa 'bài bùa,

\par }{\QB ùh hìaq camaih toq xìt leq.


\par }{\Q \VS{47}Au jah lem bùi ca bàu thê Ìh

\par }{\QB ma au loq waq.


\par }{\Q \VS{48}Au hadai hnhè tì pah bàu thê da Ìh ma au loq waq,

\par }{\QB wa hèm haboq 'bài trong ranenh da Ìh.


\par }{\BB \par }
{\Q \VS{49}Xìn Chuaq hmàng hlài bàu Ìh doi ca hapŏng Ìh,

\par }{\QB ta aih Ìh khoi broq ca au gòm canòm.


\par }{\Q \VS{50}Bàu Ìh ha'naoq hlài can rìh au,

\par }{\QB aih bìac alòng au ta jò glàm ranàc.


\par }{\Q \VS{51}Mangai loq catèh halê au bàc,

\par }{\QB mahaq au ùh cađac ranenh Ìh.


\par }{\Q \VS{52}Ôi Chuaq, au khoi hmàng hlài bàu hnài Ìh enh calah nèh,

\par }{\QB au jah alòng.


\par }{\Q \VS{53}Taiq mangai ngang dù cađac ranenh Ìh,

\par }{\QB au loh ca nòih dìq jaq.


\par }{\Q \VS{54}'Bài trong ranenh Ìh broq 'bŏi calêu

\par }{\QB ca au ta hnem au broq mangai ŏi đò.


\par }{\Q \VS{55}Ôi Chuaq, damang au hmàng hlài hiniq Ìh;

\par }{\QB au wèq tiaq ranenh Ìh.


\par }{\Q \VS{56}Can xôq ramŏt cô khoi trùh ca au

\par }{\QB taiq au khoi dì tiaq bàu ranenh Ìh.


\par }{\BB \par }
{\Q \VS{57}Chuaq, Haq xôxech da au.

\par }{\QB Au khoi rùp bàu wèq bàu Ìh.


\par }{\Q \VS{58}Au khoi dìq ca manoh waiq dang xôq ramŏt enh Ìh.

\par }{\QB Xìn xa-ŏch ca au tiaq troi bàu Ìh.


\par }{\Q \VS{59}Au hèm ca trong da au,

\par }{\QB tajòi 'mòi au wìh hlài tiaq trong lam da Ìh.


\par }{\Q \VS{60}Au hôiq haiq,

\par }{\QB ùh trò wèq 'bài bàu thê da Ìh.


\par }{\Q \VS{61}'Nhac caxi mangai ngang dù khoi tang đòiq rajôiq bahlech au,

\par }{\QB mahaq au ùh hèt ca ranenh Ìh.


\par }{\Q \VS{62}Taiq nen bàu thê ta-atoq da Ìh,

\par }{\QB au rìu jò 'ne mang đòiq manè pôi Ìh.


\par }{\Q \VS{63}Au cô bua da rìm ngai loq crè yùq ca Ìh,

\par }{\QB wa da rìm ngai ma wèq tiaq bàu thê rabiaq da Ìh.


\par }{\Q \VS{64}Ôi Chuaq, taneh jah bình halùih can xa-ŏch xam manoh loq waq Ìh;

\par }{\QB xìn hnài au trong ranenh Ìh beq.


\par }{\BB \par }
{\Q \VS{65}Ôi Chuaq, Ìh khoi broq lem am ca mangai hapŏng Ìh

\par }{\QB tiaq troi bàu da Ìh.


\par }{\Q \VS{66}Xìn hnài au trong troq wa bìac 'nì loq,

\par }{\QB taiq au lùi bàu thê da Ìh.


\par }{\Q \VS{67}Adroi ca jò glàm bìac ranàc, au lam lac,

\par }{\QB mahaq manàiq au wèq bàu Ìh.


\par }{\Q \VS{68}Ìh lem, wa broq bìac lem;

\par }{\QB xìn hnài au trong ranenh Ìh beq.


\par }{\Q \VS{69}Mangai loq catèh khoi 'nac bàu capoch amòng tajraq hlài ca au;

\par }{\QB au dìq ca manoh wèq bàu thê rabiaq da Ìh.


\par }{\Q \VS{70}Manoh wì haq habàu tìah ca ramaq,

\par }{\QB mahaq au dìq jaq ngèh enh ca ranenh da Ìh.


\par }{\Q \VS{71}Au glàm bìac ranàc aih wìa lem ca au,

\par }{\QB đòiq hŏc tiaq trong ranenh da Ìh.


\par }{\Q \VS{72}Ranenh enh hacùng Ìh aih dìq jaq lem ca au

\par }{\QB yi hnao ca bình ngŏng đùng 'bac wang wa 'bac.


\par }{\BB \par }
{\Q \VS{73}Tì Ìh khoi mŏt loh 'mù au;

\par }{\QB xìn am ca au manoh 'nì loq đòiq au hŏc bàu thê da Ìh.


\par }{\Q \VS{74}Waiq 'bài mangai loq crè yùq ca Ìh hnoq au èh lem bùi,

\par }{\QB taiq au ngèh gòm bàu da Ìh.


\par }{\Q \VS{75}Ôi Chuaq, au loq ca bìac hadrah da Ìh ta-atoq, wa aih bìac xìt dèh ca bàu Ìh broq ca au 'bìq nan xa.


\par }{\Q \VS{76}Chuaq ôi, xìn can xa-ŏch xam manoh loq waq da Ìh alòng au,

\par }{\QB tìah troi Ìh khoi doi ca mangai hapŏng Ìh.


\par }{\Q \VS{77}Xìn can xa-ŏch da Ìh trùh ta au đòiq au jah rìh;

\par }{\QB taiq ranenh Ìh broq ca au lem bùi.


\par }{\Q \VS{78}Waiq ca mangai loq catèh 'bìq camaih,

\par }{\QB taiq wì haq yŏc bìac amòng jêh au tacro;

\par }{\QB mahaq au hèm haboq bàu thê rabiaq da Ìh.


\par }{\Q \VS{79}Waiq ca 'bài mangai loq crè yùq ca Ìh wìh hlài ta au,

\par }{\QB èh wì haq jah loq ca bàu hnài da Ìh.


\par }{\Q \VS{80}Waiq ca manoh au jah gêh tôm ta 'bài ranenh da Ìh

\par }{\QB đòiq au ùh hìaq camaih.


\par }{\BB \par }
{\Q \VS{81}Mahua yiang au tagah taiq ngèh gòm bìac dèch claih da Ìh,

\par }{\QB mahaq au canòm nhò bàu da Ìh.


\par }{\Q \VS{82}Mat au loh ca pònh taiq ngèh gòm bàu da Ìh;

\par }{\QB au doi: “Jò leq Ìh jah alòng au?”


\par }{\Q \VS{83}'Nhac ca au tìah ca 'bao akia khoi nhech ta nhòi ùnh,

\par }{\QB mahaq au ùh hèt ca trong ranenh Ìh.


\par }{\Q \VS{84}Hapŏng Ìh ep gòm dùnh trùh jò leq?

\par }{\QB Jò leq Ìh jah hadrah 'bài mangai padit padiang au?


\par }{\Q \VS{85}Mangai loq catèh khoi chìa ralùng broq raliang đac au;

\par }{\QB wì mangai ùh broq tiaq ranenh da Ìh.


\par }{\Q \VS{86}Bàu thê da Ìh aih joq đang ca broq tiaq;

\par }{\QB phù cròng yŏc bìac amòng padit padiang au; xìn Ìh jùp đò au.


\par }{\Q \VS{87}Toq xìt hòm wì haq jêh đac au khoi ca crŏng taneh,

\par }{\QB mahaq au ùh cađac bàu thê rabiaq da Ìh.


\par }{\Q \VS{88}Xìn am ca au jah rìh, tiaq dèh can xa-ŏch xam manoh loq waq da Ìh,

\par }{\QB èh au jah wèq bàu anoi hlài bàu loh enh hacùng Ìh.


\par }{\BB \par }
{\Q \VS{89}Ôi Chuaq, bàu Ìh jah cajap hagao

\par }{\QB tìah ca xèm plình.


\par }{\Q \VS{90}Bìac loq wèq dèh bàu da Ìh ŏi enh 'nhòng cô trùh 'nhòng tau.

\par }{\QB Ìh khoi broq plì taneh, taneh jah cajap.


\par }{\Q \VS{91}Tiaq troi bàu thê Ìh, bìac aih ŏi cajap trùh manàiq;

\par }{\QB taiq rìm bìac aih dìq patìh bìac Ìh.


\par }{\Q \VS{92}Tàng ranenh Ìh ùh xài trong au loq enh waq,

\par }{\QB èh au khoi 'bìq cachìt ta bìac ranàc.


\par }{\Q \VS{93}Au ùh jò leq hèt bàu thê rabiaq da Ìh,

\par }{\QB taiq nhò aih Ìh khoi ha'naoq hlài can rìh au.


\par }{\Q \VS{94}Au con da Ìh, xìn dèch au,

\par }{\QB ma jah 'màng aih au khoi chaq bàu thê rabiaq da Ìh.


\par }{\Q \VS{95}'Bài mangai ngang dù achop jêh đac au;

\par }{\QB au toq hèm haboq ca bàu hnài da Ìh.


\par }{\Q \VS{96}Au khoi hnoq rìm ngè bìac, 'nhac gêh tôm, dìq i nòi pulùch;

\par }{\QB mahaq bàu thê rabiaq Ìh ùh i pulùch.


\par }{\BB \par }
{\Q \VS{97}Au dìq jaq loq waq ca ranenh Ìh!

\par }{\QB Xèq ca hì au hèm haboq ca ranenh aih.


\par }{\Q \VS{98}'Bài trong hnài da Ìh broq ca au khôn rabiaq yi hnao ca mangai ma tagit ca au,

\par }{\QB taiq 'bài trong hnài aih ŏi hloi ti au.


\par }{\Q \VS{99}Au 'nì loq yi hnao ca 'bài mangai ma hnài au,

\par }{\QB taiq au loq hèm haboq ca bàu Ìh.


\par }{\Q \VS{100}Au 'nì loq yi hnao ca mangai craq,

\par }{\QB taiq au khoi wèq tiaq bàu thê rabiaq da Ìh.


\par }{\Q \VS{101}Au wèq jènh au claih khoi ca trong ùh troq

\par }{\QB đòiq wèq bàu da Ìh.


\par }{\Q \VS{102}Au ùh cađac bàu thê da Ìh

\par }{\QB taiq Ìh khoi hnài au.


\par }{\Q \VS{103}Bàu Ìh au mòn loq nhim dìq jaq,

\par }{\QB joq 'nàng yi nhim ca diac xùt ta hacùng au!


\par }{\Q \VS{104}Nhò bàu thê rabiaq da Ìh au jah 'nì loq;

\par }{\QB taiq 'màng aih, au git ca 'bài trong amòng.


\par }{\BB \par }
{\Q \VS{105}Bàu Ìh aih đen xreo am ca jènh au

\par }{\QB wa can 'ngah ca trong lam da au.


\par }{\Q \VS{106}Au khoi pachac wèq bàu thê ta-atoq da Ìh

\par }{\QB wa hadai khoi broq tiaq bìac pachac aih.


\par }{\Q \VS{107}Chuaq ôi! au 'bìq nan xa bàc hrìn;

\par }{\QB xìn ta'mroq can rìh au tiaq troi bàu da Ìh.


\par }{\Q \VS{108}Chuaq ôi, xìn rùp yŏc bàu waiq khàn da hacùng au tìah ca ngè tadreo am ca Ìh

\par }{\QB wa hnài au bàu thê rabiaq da Ìh.


\par }{\Q \VS{109}'Nhòng rìh au glàm yôt bìac yat,

\par }{\QB mahaq au ùh hèt ca ranenh Ìh.


\par }{\Q \VS{110}'Bài mangai ngang dù bet rahoch broq 'mèq ca au,

\par }{\QB mahaq au ùh cađac bàu thê rabiaq da Ìh.


\par }{\Q \VS{111}Bàu Ìh aih xôxech au trùh hloi hloi;

\par }{\QB taiq aih bìac lem bùi da manoh au.


\par }{\Q \VS{112}Au 'nac dèh manoh broq tiaq trong ranenh Ìh

\par }{\QB hloi hloi trùh pulùch.


\par }{\BB \par }
{\Q \VS{113}Au git ca mangai baiq manoh,

\par }{\QB mahaq au loq waq ca ranenh da Ìh.


\par }{\Q \VS{114}Ìh nòi mot hlèp wa khìan ca au;

\par }{\QB au gòm canòm bàu Ìh.


\par }{\Q \VS{115}Ô mangai ngang dù, wia khoi ca au beq,

\par }{\QB đòiq au wèq bàu thê da Boc Plình au.


\par }{\Q \VS{116}Xìn Chuaq dèch au tiaq troi bàu da Ìh,

\par }{\QB đòiq au jah rìh. Paq đòiq au camaih ta bìac au gòm canòm.


\par }{\Q \VS{117}Xìn Chuaq dèch au, èh au jah hanình;

\par }{\QB đòiq au yôt yôt broq tiaq trong ranenh da Ìh.


\par }{\Q \VS{118}Ìh khoi 'noh đac mangai lam lac ca trong ranenh Ìh,

\par }{\QB taiq trong amòng da wì haq toq 'ngwan.


\par }{\Q \VS{119}Ìh dŏih đac mangai ngang dù tìah ca dŏih aròm;

\par }{\QB taiq 'màng aih au loq waq ca bàu hnài da Ìh.


\par }{\Q \VS{120}Chac au tarìt taiq crè ca Ìh,

\par }{\QB taiq au crè ca bìac hadrah da Ìh.


\par }{\BB \par }
{\Q \VS{121}Au khoi broq bìac lem jang wa ta-atoq;

\par }{\QB paq đòiq au ca tì mangai padit padiang au.


\par }{\Q \VS{122}Xìn Chuaq broq am ca mangai hapŏng Ìh jah xôq ramŏt;

\par }{\QB paq đòiq mangai loq catèh padit padiang au.


\par }{\Q \VS{123}Mat au loq pònh taiq ngèh gòm

\par }{\QB bìac dèch claih wa bàu ta-atoq da Ìh.


\par }{\Q \VS{124}Xìn broq am ca mangai hapŏng Ìh tiaq can xa-ŏch xam manoh loq waq da Ìh,

\par }{\QB wa hnài au 'bài trong ranenh Ìh.


\par }{\Q \VS{125}Au cô hapŏng Ìh; xìn am ca au bìac 'nì loq beq,

\par }{\QB đòiq au 'nì loq ca 'bài bàu hnài da Ìh.


\par }{\Q \VS{126}Khoi trùh jò ma Chuaq broq,

\par }{\QB taiq con mangai khoi raliang đac ranenh Ìh.


\par }{\Q \VS{127}Taiq 'màng aih au loq waq ca ranenh Ìh yi hnao ca wang,

\par }{\QB trùh 'mòi yi hnao ca wang 'nàng.


\par }{\Q \VS{128}Taiq 'màng aih, au ngan bàu thê rabiaq da Ìh ca rìm hiniq aih troq;

\par }{\QB au git ca rìm trong amòng.


\par }{\BB \par }
{\Q \VS{129}Bàu da Ìh joq 'nàng halac,

\par }{\QB ma jah manoh au wèq yŏc.


\par }{\Q \VS{130}Bàu Ìh ma anoi paro jah 'ràng can 'ngah,

\par }{\QB am can 'nì loq ca mangai i manoh ùh ragài.


\par }{\Q \VS{131}Au hah hacùng rahènh dìq jaq ngèh

\par }{\QB enh bàu thê da Ìh.


\par }{\Q \VS{132}Xìn Chuaq ngan wa xa-ŏch ca au,

\par }{\QB tìah troi Ìh ma broq yôt ca 'bài mangai ma loq waq ca hiniq Ìh.


\par }{\Q \VS{133}Xìn broq cadiang lam da au cajap tiaq bàu Ìh;

\par }{\QB èh paq đòiq ngang dù ta'blêq au.


\par }{\Q \VS{134}Xìn rŏt hlài au claih ca bìac padit padiang da con mangai,

\par }{\QB đòiq au jah wèq bàu thê rabiaq da Ìh.


\par }{\Q \VS{135}Xìn broq ca hadrò Ìh xreo 'ngah ta mangai hapŏng Ìh,

\par }{\QB wa hnài au trong ranenh Ìh


\par }{\Q \VS{136}Diac mat loh enh mat au tìah 'mòi ca diac hat,

\par }{\QB taiq wì ùh wèq ranenh da Ìh.


\par }{\BB \par }
{\Q \VS{137}Ôi Chuaq, Ìh ta-atoq,

\par }{\QB bìac hadrah da Ìh lem jang.


\par }{\Q \VS{138}Ìh khoi 'nac bàu ranenh da Ìh ta ta-atoq;

\par }{\QB aih joq 'nàng jah canòm.


\par }{\Q \VS{139}Bìac dêh nhang khoi bùh cheo au

\par }{\QB taiq mangai padit padiang au khoi hèt ca bàu Ìh.


\par }{\Q \VS{140}Bàu Chuaq dìq jaq hreo hliang,

\par }{\QB 'màng aih hapŏng Ìh loq waq bàu aih.


\par }{\Q \VS{141}Au 'yoh hamoq, 'bìq khìn đac,

\par }{\QB mahaq ùh hèt ca bàu thê rabiaq da Ìh.


\par }{\Q \VS{142}Bìac ta-atoq da Ìh, aih bìac ta-atoq hloi hloi;

\par }{\QB ranenh Ìh ranenh bàu joq 'nàng.


\par }{\Q \VS{143}'Nhac ca bìac ranàc wa bìac mango glàm trùh ta au;

\par }{\QB au xôq bùi manoh ca bàu thê da Ìh.


\par }{\Q \VS{144}Bàu hnài Ìh aih ta-atoq hloi hloi.

\par }{\QB Xìn am ca au bìac 'nì loq, èh au jah rìh.


\par }{\BB \par }
{\Q \VS{145}Ôi Chuaq, au dìq ca manoh creo dang Ìh;

\par }{\QB xìn rùp bàu au; Au jah wèq trong ranenh Ìh.


\par }{\Q \VS{146}Au khoi creo dang Ìh; Xìn dèch au beq,

\par }{\QB èh au jah wèq bàu hnài Ìh.


\par }{\Q \VS{147}Au rìu adroi ca jò bu ba-èang wa creo dang;

\par }{\QB au gòm canòm bàu Ìh.


\par }{\Q \VS{148}Dìq ca mang au ùh cùi

\par }{\QB đòiq jah hèm haboq ca bàu Ìh.


\par }{\Q \VS{149}Waiq Chuaq, xìn tàng bàu au tiaq can xa-ŏch xam manoh loq waq da Ìh;

\par }{\QB xìn ha'naoq can rìh da au tiaq bàu thê Ìh.


\par }{\Q \VS{150}'Bài mangai i manoh dù lam trùh haten đòiq tabroq ca au;

\par }{\QB wì haq hangai ca ranenh da Ìh.


\par }{\Q \VS{151}Ôi Chuaq, Ìh ŏi haten;

\par }{\QB dìq bàu thê da Ìh aih bàu joq 'nàng.


\par }{\Q \VS{152}Enh calah nèh, au khoi loq nhò bàu hnài da Chuaq,

\par }{\QB bàu aih khoi 'nac cajap hloi hloi.


\par }{\BB \par }
{\Q \VS{153}Xìn ngan bìac nan xa au, wa dèch dŏih au beq,

\par }{\QB taiq au ùh hèt ca ranenh da Ìh.


\par }{\Q \VS{154}Xìn palem au wa rŏt hlài au beq;

\par }{\QB ha'naoq hlài can rìh au nhò bàu Ìh doi beq.


\par }{\Q \VS{155}Bìac dèch claih hangai ca mangai ngang dù,

\par }{\QB taiq wì haq ùh chaq trong ranenh Ìh.


\par }{\Q \VS{156}Chuaq ôi, can xa-ŏch da Ìh dìq jaq càn;

\par }{\QB xìn ha'naoq hlài can rìh au nhò trong ranenh Ìh.


\par }{\Q \VS{157}Mangai padit padiang wa tajraq hlài ca au bàc hrìn,

\par }{\QB mahaq au ùh cađac bàu hnài Ìh.


\par }{\Q \VS{158}Au hnoq 'bài mangai loq blàq blènh wa ramòt ca wì haq,

\par }{\QB taiq wì haq ùh wèq bàu Ìh.


\par }{\Q \VS{159}Xìn ngan au loq waq bàu thê rabiaq da Ìh dàng leq! Ôi Chuaq,

\par }{\QB xìn ha'naoq hlài can rìh au nhò can xa-ŏch xam manoh loq waq da Ìh.


\par }{\Q \VS{160}Dìq dŏng bàu Ìh bàu joq 'nàng;

\par }{\QB bàu thê ta-atoq da Ìh ŏi hloi hloi.


\par }{\BB \par }
{\Q \VS{161}'Bài mangai wèq cwìang padit padiang au ùh i ca nen cleq,

\par }{\QB mahaq manoh au crè yùq ca bàu Ìh.


\par }{\Q \VS{162}Au lem bùi ca bàu Ìh,

\par }{\QB ùh crài cleq ca mangai chaq jah bàc cùng hang.


\par }{\Q \VS{163}Au git wa ramòt ca bìac amòng,

\par }{\QB mahaq au loq waq ca ranenh Ìh.


\par }{\Q \VS{164}Mòiq hì au padràu hau padèch hiniq Ìh tapèh yàng,

\par }{\QB taiq nen bàu rabiaq ta-atoq da Ìh.


\par }{\Q \VS{165}Mangai leq loq waq ca ranenh Ìh èh jah catèm càn,

\par }{\QB ùh i ca bìac cleq broq ca wì haq catŏih tacro.


\par }{\Q \VS{166}Ôi Chuaq, au ngèh gòm bìac dèch claih da Ìh,

\par }{\QB wa broq tiaq bàu thê Ìh.


\par }{\Q \VS{167}Mahua yiang au khoi wèq bàu hnài da Ìh,

\par }{\QB au loq waq ca bàu hnài aih dìq jaq.


\par }{\Q \VS{168}Au iu wèq bàu thê wa bàu thê rabiaq da Ìh,

\par }{\QB ma jah 'màng aih trong lam au dìq ŏi jang ngìa Ìh.


\par }{\BB \par }
{\Q \VS{169}Ôi Chuaq, xìn bàu au creo dang jah trùh ta Ìh.

\par }{\QB Xìn am ca au can 'nì loq nhò troi bàu Ìh.


\par }{\Q \VS{170}Waiq ca bàu au xìn jah trùh jang ngìa Ìh.

\par }{\QB Xìn dèch dŏih au claih nhò troi bàu Ìh.


\par }{\Q \VS{171}Waiq ca hacùng au anoi 'noh bìac padràu hau padèch Ìh,

\par }{\QB taiq Chuaq hnài au trong ranenh Ìh.


\par }{\Q \VS{172}Waiq ca rapet au jah calêu bàu Ìh;

\par }{\QB taiq dìq dŏng bàu thê da Ìh ta-atoq.


\par }{\Q \VS{173}Waiq ca tì Ìh gòm jùp đò au,

\par }{\QB taiq au khoi ràih lam tiaq bàu thê rabiaq da Ìh.


\par }{\Q \VS{174}Ôi Chuaq, au ngèh ca bìac dèch claih da Ìh;

\par }{\QB ranenh Ìh broq manoh au lem bùi.


\par }{\Q \VS{175}Waiq ca mahua yiang au jah rìh đòiq au jah padràu hau padèch Ìh;

\par }{\QB waiq ca trong ranenh Ìh jùp đò au.


\par }{\Q \VS{176}Au khoi lac trong tìah ca trìu lac trong.

\par }{\QB Xìn ti chaq mangai hapŏng Ìh

\par }{\QB taiq au ùh hèt ca bàu thê da Ìh.




\par }\PsalmChap{120}{\SH Xìn Chuaq Dŏih Haq Claih ca Mangai 'Nùt
\par }
{\Q \VerseOne{1}Ta jò nan no da au, au waiq dang Chuaq,

\par }{\QB Haq khoi rùp bàu au.


\par }{\Q \VS{2}Waiq Chuaq xìn dŏih dèch au claih khoi ca hacùng bàu da mangai loq amòng,

\par }{\QB claih khoi ca rapet loq 'nùt.


\par }{\BB \par }
{\Q \VS{3}Ô rapet loq 'nùt, èh Chuaq broq cleq ca gè?

\par }{\QB Baxa tam ca gè bìac cleq hòm?


\par }{\Q \VS{4}Èh jah 'bìq bìt xam rang panenh hin da mangai tanuq

\par }{\QB wa 'bìq cheo xam ngia ùnh cheo gòh da long ralŏng.


\par }{\BB \par }
{\Q \VS{5}Nan xa ca au taiq au ŏi ta taneh Mêsiac

\par }{\QB wa ŏi ta traiq Kêđa.


\par }{\Q \VS{6}Khoi dùnh dìq jaq au ŏi pajùm

\par }{\QB ti mangai git ca can catèm.


\par }{\Q \VS{7}Au enh can catèm,

\par }{\QB mahaq jò au anoi can catèm, wì haq enh tajêh poh.




\par }\PsalmChap{121}{\SH Chuaq Wèq Dèh Jàn Haq
\par }
{\Q \VerseOne{1}Au ngoi ngan ta bôi wang;

\par }{\QB bìac jùp đò au trùh enh leq?


\par }{\Q \VS{2}Bìac jùp đò au trùh enh Chuaq,

\par }{\QB Haq khoi broq plình wa crŏng taneh.


\par }{\BB \par }
{\Q \VS{3}Haq ùh đòiq ca jènh ìh lia;

\par }{\QB Chuaq ma wèq ban ìh ùh jò leq gù cùi.


\par }{\Q \VS{4}Joq 'nàng, Chuaq wèq ban Is-ra-ên

\par }{\QB ùh jò leq gù cùi, ùh jò leq cùi.


\par }{\BB \par }
{\Q \VS{5}Chuaq, cla Haq wèq ban ìh;

\par }{\QB Chuaq raq yàp chê pah 'ma ìh.


\par }{\Q \VS{6}Mat mahì ùh bùh ìh jò dahì,

\par }{\QB mat khê ùh raliang ìh jò damang.


\par }{\BB \par }
{\Q \VS{7}Chuaq wèq ban ìh claih ca rìm bìac ranàc;

\par }{\QB Haq wèq ban mahua yiang ìh.


\par }{\Q \VS{8}Chuaq wèq ban ìh jò mùt jò loh

\par }{\QB enh hì cô trùh hloi hloi.




\par }\PsalmChap{122}{\SH Waiq Xôq Ramŏt ca Jê-ru-sa-lem
\par }
{\D Đawit Achìh
\par }
{\Q \VerseOne{1}Au lem bùi jò wì doi ca au:

\par }{\QB “Beq bèn lam trùh ta hnem Chuaq.”


\par }{\Q \VS{2}Ô Jê-ru-sa-lem, jènh bèn yòng

\par }{\QB ŏi enh dalam 'bài 'mang da ìh.


\par }{\BB \par }
{\Q \VS{3}Jê-ru-sa-lem aih phôq

\par }{\QB jah broq hagao, hatop ca dabau cajap;


\par }{\Q \VS{4}Aih nòi 'bài hadròng hadrech da Is-ra-ên,

\par }{\QB aih hadròng hadrech da Chuaq,

\par }{\Q tiaq bàu broq troq khoi anoi pa'noh ca Is-ra-ên

\par }{\QB đòiq tŏc dèch bàu manè pôi Chuaq.


\par }{\Q \VS{5}Ma jah 'màng aih, ta aih khoi i 'bài gèq bùa đòiq hadrah,

\par }{\QB aih 'bài gèq da hnem bùa Đawit.


\par }{\BB \par }
{\Q \VS{6}Waiq catèm am ca Jê-ru-sa-lem beq:

\par }{\QB “Mangai leq loq waq ca phôq cô èh jah i lòiq.


\par }{\Q \VS{7}Waiq can catèm ŏi enh dalam panàt phôq cô,

\par }{\QB can catèm ta 'bài hnem hanình cô!”


\par }{\Q \VS{8}Taiq nen oh daq au wa 'bài bua au,

\par }{\QB au doi 'màng cô: “Waiq can catèm ŏi ta phôq cô.”


\par }{\Q \VS{9}Taiq nen hnem Chuaq, Boc Plình bèn,

\par }{\QB au jah waiq xôq ramŏt ca phôq Jê-ru-sa-lem.




\par }\PsalmChap{123}{\SH Waiq Xìn Can Loq Waq da Chuaq
\par }
{\Q \VerseOne{1}Au ngoi ngan mat ca Ìh;

\par }{\QB ôi Chuaq 'nang ha'ngui ta gèq bùa ŏi ta plình.


\par }{\Q \VS{2}Mat mangai hapŏng ngèh dèh nòi tì cla craq calô,

\par }{\QB wa mat mangai hapŏng cadrì ngèh dèh tì cla craq cadrì 'màng leq,

\par }{\Q èh mat nhèn ha'miang ngan Chuaq Boc Plình nhèn hadai 'màng aih,

\par }{\QB trùh jò Haq 'noh can xa-ŏch xam manoh loq waq ca nhèn.


\par }{\BB \par }
{\Q \VS{3}Chuaq ôi! Xìn xa-ŏch ca nhèn, xìn xa-ŏch ca nhèn;

\par }{\QB ma jah 'màng aih nhèn khoi mech ca bìac mangai khìn.


\par }{\Q \VS{4}Mahua yiang dìq jaq mech ca bìac jù lê da mangai da-òih,

\par }{\QB wa bìac patòq da mangai loq catèh.




\par }\PsalmChap{124}{\SH Manè Padèch Chuaq Khoi Dèch Is-ra-ên claih ca Mangai ma Ta'blêq
\par }
{\D Đawit Achìh
\par }
{\Q \VerseOne{1}Is-ra-ên doi:

\par }{\QB Tàng Chuaq ùh yòng pah bèn,


\par }{\Q \VS{2}Tàng Chuaq ùh yòng pah bèn

\par }{\QB jò con mangai tajraq ca bèn,


\par }{\Q \VS{3}èh wì haq khoi lŏn adrìh bèn,

\par }{\QB jò can nòih wì haq 'noh loh ca bèn;


\par }{\Q \VS{4}Èh diac pacram đac bèn,

\par }{\QB làn làp ca mahua yiang bèn,


\par }{\Q \VS{5}wa 'bài lai laq da catèh

\par }{\QB khoi bahìu đac mahua yiang bèn.


\par }{\BB \par }
{\Q \VS{6}Đang ca manè padèch Chuaq,

\par }{\QB Haq ùh đòiq bèn broq hanùm ca hanenh wì.


\par }{\Q \VS{7}Mahua yiang bèn jah claih tìah

\par }{\QB ca chìm claih ca talenh;

\par }{\Q talenh khoi hyah,

\par }{\QB bèn jah claih.


\par }{\Q \VS{8}Bìac jùp đò bèn ŏi ta hiniq Chuaq,

\par }{\QB Haq ma khoi broq plình wa crŏng taneh.




\par }\PsalmChap{125}{\SH Chuaq Ca'muq Dèh Jàn Haq
\par }
{\Q \VerseOne{1}'Bài mangai lùi nòi Chuaq ùh crài cleq ca wang Siôn ùh tadroq,

\par }{\QB ŏi i hloi hloi.


\par }{\Q \VS{2}'Bài wang ŏi dudan ca Jê-ru-sa-lem 'màng leq,

\par }{\QB Chuaq ŏi dudan dèh ca jàn Haq 'màng aih,

\par }{\QB enh manàiq trùh hloi hloi.


\par }{\BB \par }
{\Q \VS{3}Ma jah 'màng aih mangai dù ùh jah wèq cwìang

\par }{\QB dùng yŏc taneh da mangai rìh ta-atoq,

\par }{\Q đòiq mangai rìh ta-atoq ùh hìaq hnhu

\par }{\QB tì broq bìac dù.


\par }{\BB \par }
{\Q \VS{4}Ôi Chuaq, xìn broq bìac lem ca mangai rìh lem,

\par }{\QB wa ca mangai I manoh lem jang.


\par }{\Q \VS{5}Phàn 'bài mangai wìh tiaq trong tagùt,

\par }{\QB Chuaq jah drùh đac wì haq pajùm ti mangai ngang dù.

\par }{\BB \par }
{\Q Waiq can catèm ŏi ta Is-ra-ên!




\par }\PsalmChap{126}{\SH Manè Pôi Chuaq Taiq Haq Khoi 'Ràng Hapŏng Hlài
\par }
{\Q \VerseOne{1}Jò Chuaq 'ràng 'bài hapŏng dìch hlài ta Jê-ru-sa-lem,

\par }{\QB nhèn ùh crài cleq ca mangai apô.


\par }{\Q \VS{2}Èh hacùng nhèn bình halùih bàu do,

\par }{\QB rapet nhèn ca 'bài 'bŏi ca manè.

\par }{\Q Ta 'bài jàn enh gùng wì doi 'màng cô:

\par }{\QB “Chuaq khoi broq ca wì haq 'bài bìac càn.”


\par }{\Q \VS{3}Chuaq khoi broq ca nhèn 'bài bìac càn caiq,

\par }{\QB taiq 'màng aih nhèn lem bùi.


\par }{\BB \par }
{\Q \VS{4}Ôi Chuaq, xìn am hlài xôq ramŏt ca nhèn,

\par }{\QB tìah ca 'bài diac cròng broq can rìh hlài ca braih càn ta gùng pah 'ma ca mat mahì loh.


\par }{\Q \VS{5}Mangai leq rai adrech loh diac mat,

\par }{\QB jah gat ta lem bùi.


\par }{\Q \VS{6}Mangai leq rai lam rai hmoi 'ràng adrech lam rai,

\par }{\QB jah hlài rai lem bùi,

\par }{\QB wê dèh achaoq 'mau.




\par }\PsalmChap{127}{\SH Bìac Padrŏng Aih Nhò Chuaq
\par }
{\D Sa-lô-môn Achìh
\par }
{\Q \VerseOne{1}Tàng Chuaq ùh broq hnem,

\par }{\QB èh 'bài thòq broq loh ca 'ngwan.

\par }{\Q Tàng Chuaq ùh wèq ngan phôq,

\par }{\QB èh mangai gŏc rìu gòm hadai 'ngwan.


\par }{\Q \VS{2}'Ngwan ca pì rìu xrŏih, lam cùi 'ne mang,

\par }{\QB wa caq 'benh abroq xalep;

\par }{\Q taiq Chuaq hadai am ca mangai Haq ma loq waq

\par }{\QB jah cùi jìang.


\par }{\BB \par }
{\Q \VS{3}Cô, con caiq aih tabàih loh enh Chuaq;

\par }{\QB wì haq aih bìac am dech da Haq am.


\par }{\Q \VS{4}Xa-ông con calô jò ŏi thì,

\par }{\QB ùh crài cleq ca rang panenh nòi tì mangai tanuq.


\par }{\Q \VS{5}Xôq ramŏt ca mangai leq i bàc con caiq,

\par }{\QB tìah cachùi tah rang jah bình!

\par }{\Q Haq ùh hìaq camaih

\par }{\QB jò capoch tùang ca mangai tagit jang 'mang phôq.




\par }\PsalmChap{128}{\SH Mangai Leq Loq Crè ca Chuaq I Xôq
\par }
{\Q \VerseOne{1}Xôq ramŏt ca mangai leq loq crè ca Chuaq,

\par }{\QB lam tiaq trong da Haq.


\par }{\Q \VS{2}Ìh jah caq dèh bìac da tì cla broq loh,

\par }{\QB jò aih ìh jah bùi wa jah xôq ramŏt.


\par }{\Q \VS{3}Mai ìh ŏi ta hnem ìh

\par }{\QB jah tìah ca long nho bàc plì;

\par }{\Q con caiq ìh ŏi dudan ca ca'bŏng ìh

\par }{\QB ùh crài cleq ca 'bài ramŏt long ôliu.


\par }{\Q \VS{4}Cô, mangai loq crè ca Chuaq

\par }{\QB jah xôq 'màng aih.


\par }{\BB \par }
{\Q \VS{5}Waiq Chuaq enh Jê-ru-sa-lem am xôq ramŏt ca ìh;

\par }{\QB lùch ca 'nhòng ìh jah hnoq xôq lem da Jê-ru-sa-lem.


\par }{\QB \VS{6}Waiq ca ìh jah hnoq dèh con xau!

\par }{\QB Waiq ca can catèm jah ŏi ta Is-ra-ên.




\par }\PsalmChap{129}{\SH Waiq Xìn Chuaq Jêh Raliang Đac Mangai ma Tajraq Hlài ca Siôn
\par }
{\Q \VerseOne{1}Enh jò au ŏi 'yoh, wì haq padit padiang au yôt;

\par }{\QB manàiq Is-ra-ên anoi beq.


\par }{\Q \VS{2}Enh jò au ŏi 'yoh, wì haq padit padiang au yôt,

\par }{\QB mahaq wì haq ùh jah 'blêq au.


\par }{\Q \VS{3}'Bài mangai abèq cai ta crŏng au,

\par }{\QB chot trong cai yôh ta aih.


\par }{\Q \VS{4}Chuaq ta-atoq;

\par }{\QB Haq khoi pŏt đac 'bài caxi mangai dù.


\par }{\BB \par }
{\Q \VS{5}Waiq ca 'bài mangai ma git ca Jê-ru-sa-lem

\par }{\QB jah camaih wa lùi ŏi enh cloh.


\par }{\Q \VS{6}Waiq ca wì haq tìah ca nhat ta bôi cùa hnem,

\par }{\QB khoi hŏnh adroi ca jò 'bìq bùiq đac.


\par }{\Q \VS{7}Mangai gat cadop ùh bình dèh ta cadop,

\par }{\QB mangai achaoq gop ùh bình dèh ta ha-om.


\par }{\Q \VS{8}'Bài mangai lam hlài hadai ùh doi:

\par }{\QB “Waiq xôq ramŏt Chuaq ŏi ta pì!

\par }{\QB Canòm hiniq Chuaq waiq xôq ramŏt am ca pì.”




\par }\PsalmChap{130}{\SH Ngèh Gòm Chuaq Xa-ŏch Baxŏng Tôiq
\par }
{\Q \VerseOne{1}Chuaq ôi! Enh nòi jrùq au creo dang Ìh.


\par }{\QB \VS{2}Chuaq ôi! Xìn tàng bàu au creo dang;

\par }{\Q xìn Chuaq halang don tamàng

\par }{\QB bàu au waiq xìn.


\par }{\BB \par }
{\Q \VS{3}Waiq Chuaq, tàng Ìh achìh đòiq 'bài tôiq,

\par }{\QB èh Chuaq ôi, cabô jah ŏi rìh?


\par }{\Q \VS{4}Mahaq Chuaq bùi manoh baxŏng

\par }{\QB tôiq đòiq wì crè yùq ca Ìh.


\par }{\BB \par }
{\Q \VS{5}Au ngèh gòm Chuaq, mahua yiang au ngèh gòm Ìh;

\par }{\QB au ngèh gòm bàu Chuaq.


\par }{\Q \VS{6}Mahua yiang au ngèh gòm Chuaq

\par }{\QB yi hnao ca mangai lình ngèh gòm plình 'ngah,

\par }{\QB joq 'nàng yi hnao ca mangai gŏc ngèh gòm plình 'ngah.


\par }{\BB \par }
{\Q \VS{7}Ô Is-ra-ên ngèh gòm Chuaq beq,

\par }{\QB ma jah 'màng aih Chuaq i can xa-ŏch xam manoh loq waq,

\par }{\QB wa Haq am bìac dèch claih bình halùih.


\par }{\Q \VS{8}Haq raq rŏt hlài Is-ra-ên

\par }{\QB claih rìm bìac ngang dù da haq.




\par }\PsalmChap{131}{\SH Canòm Nhò Chuaq Tìah Con Canòm Nhò Miq
\par }
{\D Đawit Achìh
\par }
{\Q \VerseOne{1}Chuaq ôi, manoh au ùh catèh,

\par }{\QB mat au ùh catèh;

\par }{\Q Au ùh hnan tiaq bìac càn caiq,

\par }{\QB loq bìac ma xa yi hnao ca au jah loq 'nì.


\par }{\Q \VS{2}Au khoi broq ca mahua yiang au èm ai,

\par }{\QB catèm, tìah ca con nga ùq khoi hêq haq cùi dèh pah pinh miq;

\par }{\QB mahua yiang ŏi ta au hadai tìah ca con nga ùq khoi hêq aih.


\par }{\BB \par }
{\Q \VS{3}Ôi Is-ra-ên ngèh gòm Chuaq beq,

\par }{\QB enh manàiq trùh hloi hloi.




\par }\PsalmChap{132}{\SH Waiq Xìn Chuaq Am Xôq Ramŏt ca Nòi Hadròih
\par }
{\Q \VerseOne{1}Chuaq ôi! Xìn hmàng hlài ca Đawit

\par }{\QB wa dìq bìac nan xa haq ep chìuq.


\par }{\BB \par }
{\Q \VS{2}'Màng leq haq pachac ca Chuaq,

\par }{\QB wa pachac ca Chuaq I Cwìang Itai da Jacôp.


\par }{\Q \VS{3}Joq 'nàng au ùh mùt dèh ta traiq,

\par }{\QB ùh tŏc ta jùang ca'nùng au;


\par }{\Q \VS{4}Au ùh am dèh mat cùi,

\par }{\QB hadai ùh am dèh mat ca'nhip,


\par }{\Q \VS{5}trùh jò leq au chaq jah mòiq nòi ca Chuaq,

\par }{\QB mòiq nòi ŏi ca Chuaq I Cwìang Itai da Jacôp.


\par }{\BB \par }
{\Q \VS{6}Cô, nhèn i tàng anoi bìac hom wêh jao ŏi ta Ep-ra-ta,

\par }{\QB wa chaq hnoq hom aih ta đùng tamang Ja-a.


\par }{\Q \VS{7}“Nhèn jah mùt jang nòi Ìh ŏi;

\par }{\QB cùh waiq enh 'neq ca long thòt roh jènh Ìh.


\par }{\Q \VS{8}‘Ôi Chuaq, xìn renh mùt nòi padài da Ìh

\par }{\QB ti hom wêh jao da cwìang itai Ìh!


\par }{\Q \VS{9}Waiq ca 'bài pajàu da Chuaq jah caxùnh bìac ta-atoq,

\par }{\QB 'bài mangai Ìh jah calêu lem bùi.’ ”


\par }{\BB \par }
{\Q \VS{10}Taiq Đawit, hapŏng Chuaq, xìn paq cađac haq,

\par }{\QB mangai jah xùt dàu da Ìh.


\par }{\BB \par }
{\Q \VS{11}Chuaq khoi pachac ca Đawit,

\par }{\QB ùh blàq bàu, doi 'màng cô:

\par }{\Q “Au jah 'nac đòiq ta gèq ìh

\par }{\QB mòiq ngai con ìh xa-ông loh.


\par }{\Q \VS{12}Tàng con caiq ìh wèq wêh jao Au,

\par }{\QB wa bàu hnài ma Au hnài wì haq,

\par }{\Q èh con caiq

\par }{\QB wì haq jah ha'ngui ta gèq ìh trùh hloi hloi.


\par }{\BB \par }
{\Q \VS{13}“Taiq Chuaq khoi ràih Jê-ru-sa-lem;

\par }{\QB Haq loq enh Jê-ru-sa-lem broq nòi ŏi da Haq;


\par }{\Q \VS{14}cô nòi Au padài hloi hloi;

\par }{\QB Au jah ŏi ta cô, taiq Au i ngèh enh 'màng aih.


\par }{\Q \VS{15}Au jah am xôq ramŏt dahwèq caq ca Jê-ru-sa-lem jah tàu tìa,

\par }{\QB ca 'bài mangai pa da phôq aih jah caq 'benh panàc,


\par }{\Q \VS{16}Au hadai caxùnh am ca pajàu phôq aih bìac dèch claih,

\par }{\QB wa 'bài mangai hadròih phôq aih jah calêu bàu dêh lem bùi.


\par }{\BB \par }
{\Q \VS{17}“Ta aih Au broq ca aki da Đawit plôh ramŏt;

\par }{\QB Au khoi padon đen ca haq ma Au xùt dàu.


\par }{\Q \VS{18}Au yŏc can camaih caxùnh ca mangai ma tagit ca haq;

\par }{\QB mahaq cadoh ta gàu haq jah 'ngah 'ngai.”




\par }\PsalmChap{133}{\SH Bìac Oh Daq Caq Ŏi Trah Troq ca Dabau Dìq Jaq Lem
\par }
{\D Đawit Achìh
\par }
{\Q \VerseOne{1}Cô, oh daq caq ŏi trah hatroq ca dabau

\par }{\QB joq 'nàng dìq jaq lem!


\par }{\Q \VS{2}Aih ùh crài cleq ca dàu canaq 'bac ùc 'noh enh gàu,

\par }{\QB hoch loh ti xàc mum,

\par }{\Q aih xàc mum da Arôn,

\par }{\QB hoch trùh ta ranŏng eo haq.


\par }{\Q \VS{3}Hadai ùh crài cleq ca diac ngom Hetmôn

\par }{\QB clìh ta 'bài wang Siôn;

\par }{\Q taiq ta aih Chuaq khoi am xôq ramŏt,

\par }{\QB aih can rìh trùh hloi hloi.




\par }\PsalmChap{134}{\SH Pariaq Mangai Wèq Hnem Chuaq Khòh ca Padèch Chuaq
\par }
{\Q \VerseOne{1}Ô 'bài hapŏng Chuaq, mangai damang yòng jang hnem Chuaq,

\par }{\QB calêu padèch Chuaq beq!


\par }{\Q \VS{2}Dèch tì ngìa ta nòi hadròih,

\par }{\QB wa calêu padèch Chuaq beq!


\par }{\BB \par }
{\Q \VS{3}Xìn Chuaq ma broq loh plình crŏng taneh

\par }{\QB am xôq ramŏt ca ìh enh Jê-ru-sa-lem!




\par }\PsalmChap{135}{\SH Padèch Bìac Halac Halùai Chuaq, Dua 'Mù Dìq Hù Hnhung
\par }
{\Q \VerseOne{1}Padràu hau Chuaq!

\par }{\BB \par }
{\Q Padràu hau padèch hiniq Chuaq beq!

\par }{\QB Ô 'bài hapŏng Chuaq,


\par }{\Q \VS{2}pì mangai yòng ta hnem Chuaq,

\par }{\QB ta xàn hnem Boc Plình bèn!


\par }{\BB \par }
{\Q \VS{3}Padràu hau padèch Chuaq beq, taiq Chuaq lem dìq jaq;

\par }{\QB phai calêu padèch hiniq Haq, taiq hiniq Haq lem lình!


\par }{\Q \VS{4}Ma jah 'màng aih Chuaq khoi ràih Jacôp ca dađeh,

\par }{\QB yŏc Is-ra-ên broq cùng hang crài da Haq.


\par }{\BB \par }
{\Q \VS{5}Au khoi loq Chuaq càn

\par }{\QB Chuaq nhèn yi ha'nhèq dŏng ca 'bài can kiac.


\par }{\Q \VS{6}Rìm bìac leq ma Chuaq khoi broq ŏi ta plình,

\par }{\QB ta crŏng taneh, ta diac raxìq,

\par }{\QB loq ta 'bài nòi jrùq, dìq lem manoh Haq.


\par }{\Q \VS{7}Haq broq ca yùc tŏc enh nòi pulùch da crŏng taneh,

\par }{\QB broq camlet tiaq mè,

\par }{\QB broq cayeo loh enh nòi kho da Haq.


\par }{\BB \par }
{\Q \VS{8}Haq jêh cachìt đac 'bài con ramua da gùng Aicàp,

\par }{\QB xam mangai wa ngè aban.


\par }{\Q \VS{9}Haq 'noh bìac halac ta Aicàp,

\par }{\QB broq raliang ca Pha-ra-ôn wa 'bài hapŏng haq.


\par }{\Q \VS{10}Haq hadai jêh 'blêq bàc Diac,

\par }{\QB wa jêh đac 'bài bùa ma dêh:


\par }{\Q \VS{11}Sihôn, bùa jàn A-mô-rit,

\par }{\QB Ot, bùa 'Basan,

\par }{\QB wa dìq dŏng bùa gùng Ca-na-an.


\par }{\Q \VS{12}Haq am đùng taneh

\par }{\QB wì haq broq cùng hang ca Is-ra-ên, jàn Haq.


\par }{\BB \par }
{\Q \VS{13}Ôi Chuaq, hiniq Ìh ŏi trùh hloi hloi;

\par }{\QB bìac bahmàng hlài Ìh enh 'nhòng cô trùh 'nhòng tau.


\par }{\Q \VS{14}Ma jah 'màng aih Chuaq jah hadrah jàn Haq,

\par }{\QB wa yŏc manoh xa-ŏch ca 'bài hapŏng Haq.


\par }{\BB \par }
{\Q \VS{15}Dua 'mù da 'bài jàn xam 'bac, xam wang,

\par }{\QB aih bìac tì con mangai broq loh.


\par }{\Q \VS{16}Dua 'mù aih i hacùng mahaq ùh jah capoch,

\par }{\QB i mat mahaq ùh jah hnoq,


\par }{\Q \VS{17}i don ùh jah tàng, hacùng haq ùh i ca hihèm.


\par }{\Q \VS{18}Wì mangai broq dua 'mù èh hadai tìah ca dua 'mù aih,

\par }{\QB wa dìq ca mangai ma lùi canòm dua 'mù aih hadai 'màng aih.


\par }{\BB \par }
{\Q \VS{19}Ô hnem Is-ra-ên, padràu hau padèch Chuaq beq!

\par }{\QB Ô hnem Arôn padràu hau padèch Chuaq beq!


\par }{\Q \VS{20}Ô hnem Lêwi, padràu hau padèch Chuaq,

\par }{\QB ô 'bài mangai loq crè ca Chuaq, padràu hau padèch Chuaq beq!


\par }{\Q \VS{21}Đang ca padràu hau padèch Chuaq enh wang Siôn,

\par }{\QB Haq ma ŏi ta Jê-ru-sa-lem!

\par }{\BB \par }
{\Q Padràu hau ca Chuaq beq! Ha-lê-lu-ya!




\par }\PsalmChap{136}{\SH Mangai Achìh Manè Pôi Chuaq Taiq Can Loq Waq Da Haq Ŏi Trùh Hloi Hloi
\par }
{\Q \VerseOne{1}Manè pôi Chuaq beq, taiq Haq dìq jaq lem jang;


\par }{\QR {\IT{Taiq can xa-ŏch xam manoh loq waq Haq ŏi i hloi hloi.}}

\par }{\Q \VS{2}Manè pôi Chuaq da chuaq;


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{3}Manè pôi Chuaq da 'bài chuaq;


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{4}Toq Haq raq broq loh 'bài bìac halac càn caiq,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{5}Haq khoi nhò can 'nì loq da Haq broq loh 'bài lòp plình,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{6}Haq hlèch taneh enh 'nhèq ca 'bài diac,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.}}

\par }{\Q \VS{7}Haq broq loh 'bài mat 'ngah ma càn,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{8}Haq broq mat mahì đòiq wèq cwìang dahì,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{9}Haq broq mat khê wa 'bài halŏng đòiq wèq cwìang jò da mang,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{10}Haq khoi jêh đac 'bài con ramua da gùng Aicàp,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{11}Haq 'ràng Is-ra-ên loh khoi ca jàn Aicàp,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{12}Capiang tì i cwìang itai da Haq hi hnhè 'noh,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{13}Haq pah Diac Raxìq Gòh loh trong lam,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.}}

\par }{\Q \VS{14}Haq 'ràng jàn Is-ra-ên lam cwa ta'ne diac raxìq aih,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{15}Mahaq Haq jêh Pha-ra-ôn wa dìq ca calùh lình haq loh ta Diac Raxìq Gòh,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{16}Haq 'ràng jàn Haq lam cwa braih càn,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{17}Haq jêh 'blêq 'bài bùa càn,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{18}Haq jêh đac 'bài bùa i 'bang tìang,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{19}Aih Sihôn, bùa jàn A-mô-rit,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{20}Wa Ot, bùa Basan,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{21}Haq yŏc gùng wì aih am dèh ca jàn broq xôxech,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{22}Aih xôxech ca Is-ra-ên, la hapŏng Haq,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{23}Haq hmàng trùh bìac ùh nèn da nhèn,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{24}Haq dŏih nhèn claih khoi enh mangai ma ta 'blêq ca nhèn,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}

\par }{\Q \VS{25}Haq hadai am dahwèq caq ca rìm ngè i hihèm,


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}} 
\par }{\Q \VS{26}Manè pôi Boc Plình da 'bài lòp plình!


\par }{\QR {\IT{Taiq can xa-ŏch xam manoh loq waq Haq ŏi i hloi hloi.
}}



\par }\PsalmChap{137}{\SH Bìac Mango Da 'Bài Mangai 'Bìq 'Nong Tŏc Ta Ba-bi-lôn
\par }
{\Q \VerseOne{1}Nhèn 'nang ha'ngui ti 'bò cròng diac Ba-bi-lôn,

\par }{\QB nhèn rai hmoi jò hmàng hlài ca Jê-ru-sa-lem.


\par }{\Q \VS{2}Nhèn atua ranac broc

\par }{\QB ta hamenh long yùang liu ti 'bò diac aih.


\par }{\Q \VS{3}Taiq ŏi ta aih 'bài mangai rùp nhèn broq hapŏng thê nhèn calêu;

\par }{\QB wì mangai padit padiang nhèn thê nhèn phai lem bùi, doi:

\par }{\QB “Calêu am ca nhèn tamàng 'bŏi calêu da Jê-ru-sa-lem beq.”


\par }{\BB \par }
{\Q \VS{4}'Màng leq nhèn jah calêu 'bŏi calêu da Chuaq

\par }{\QB ta Diac 'noiq?


\par }{\Q \VS{5}Tàng au hèt ca Jê-ru-sa-lem,

\par }{\QB ngèh ca tì au pah 'ma au pi loq ca rawêh broc!


\par }{\Q \VS{6}Tàng au ùh hmàng ca Jê-ru-sa-lem yi hnao ca bìac lem bùi da au,

\par }{\QB ngèh ca rapet au top ŏi ti 'nhèq ta hacùng au!

\par }{\Q Ngèh ca rapet au top

\par }{\QB ŏi ti 'nhèq ta hacùng au!


\par }{\BB \par }
{\Q \VS{7}Ôi Chuaq, xìn hmàng ca bàu mangai Êđôm doi

\par }{\QB ta hì mangai lình da Ba-bi-lôn blah yŏc Jê-ru-sa-lem;

\par }{\Q wì haq cachech xam bàu 'màng cô:

\par }{\QB “Raliang đac beq! Raliang đac trùh driah xàn haq beq!”


\par }{\Q \VS{8}Ô jàn Ba-bi-lôn, èh jàn pì 'bìq jêh cachìt;

\par }{\QB xôq ramŏt ca mangai leq jêh chao pì troi bìac ngang dù pì khoi broq ca nhèn!


\par }{\Q \VS{9}Xôq ramŏt ca mangai leq rùp con 'yoh pì,

\par }{\QB 'ràng tùq pahech đac nòi hmu!




\par }\PsalmChap{138}{\SH Manè Pôi Chuaq Taiq Can Loq Waq wa Bìac Joq 'Nàng Da Haq Thò Đawit Broq
\par }
{\D Đawit Achìh
\par }
{\Q \VerseOne{1}Au dìq ca manoh manè pôi Chuaq,

\par }{\QB calêu padèch Chuaq jang ngìa 'bài can kiac.


\par }{\Q \VS{2}Au jah cùp gàu ngìa pah hnem cùh waiq da Ìh

\par }{\QB wa manè pôi hiniq Chuaq

\par }{\QB taiq can xa-ŏch xam manoh loq waq wa bàu joq 'nàng da Chuaq;

\par }{\Q Ìh khoi broq hiniq wa bàu joq 'nàng da Ìh jah padèch ha'nhèq

\par }{\QB yi hnao ca rìm bìac.


\par }{\Q \VS{3}Ta hì au creo dang Ìh, Ìh tèu bàu au,

\par }{\QB parông manoh au jah dêh.


\par }{\BB \par }
{\Q \VS{4}Ôi Chuaq, 'bài bùa crŏng taneh jah manè pôi Ìh,

\par }{\QB taiq wì haq khoi tàng bàu da hacùng Ìh.


\par }{\Q \VS{5}Wì haq jah calêu ca trong da Ìh,

\par }{\QB taiq 'ngah 'ngai Chuaq aih càn caiq.


\par }{\BB \par }
{\Q \VS{6}'Nhac ca Chuaq ŏi ha'nhèq, Haq xôq ngan trùh 'bài mangai ùh nèn;

\par }{\QB mahaq 'bài mangai loq catèh, Haq canao loq enh hangai.


\par }{\Q \VS{7}'Nhac ca au lam ta'ne bìac xa,

\par }{\QB Ìh jah broq ca au jah rìh

\par }{\Q wa dèch tì tajraq hlài ca can xrông da mangai ma tagit ca au,

\par }{\QB wa tì pah 'ma da Ìh jah dèch au.


\par }{\Q \VS{8}Chuaq jah broq gêh bìac da au.

\par }{\QB Ôi Chuaq, can xa-ŏch xam manoh loq waq Ìh ŏi i hloi hloi;

\par }{\QB xìn paq cađac bìac broq da tì Ìh.




\par }\PsalmChap{139}{\SH Ùh i ca bìac cleq Boc Plình ùh loq, ùh i ca nòi leq ùh i ca Haq Thò Đawit broq. am ca thài nhŏc
\par }
{\D Đawit Achìh
\par }
{\Q \VerseOne{1}Ôi Chuaq, Ìh khoi ngan hlài au,

\par }{\QB canao loq ca au.


\par }{\Q \VS{2}Ìh loq ca jò au ha'ngui, jò au yòng;

\par }{\QB enh hangai Ìh khoi loq ro ca manoh hèm au.


\par }{\Q \VS{3}Ìh loq ro trong lam da au wa jò au ca'nùng cùi,

\par }{\QB Ìh canao loq ro dìq ca bìac au broq.


\par }{\Q \VS{4}Ma jah 'màng aih bàu 'nhòq ŏi ti rapet au, cô raq,

\par }{\QB Ìh khoi canao loq dìq dŏng.


\par }{\Q \VS{5}Ìh glom au enh ngìa

\par }{\QB wa enh cloh đòiq tì Ìh ti au.


\par }{\Q \VS{6}Bìac aih joq 'nàng halac ca au,

\par }{\QB ha'nhèq hrìn, au bòt ùh trùh!


\par }{\BB \par }
{\Q \VS{7}Au lam hangai ta leq claih ca Ìh?

\par }{\QB Au mot ta leq hlèp ca Ìh?


\par }{\Q \VS{8}Tàng au tŏc ta plình, Ìh ŏi ta aih;

\par }{\QB tàng au loh ta ralùng hanang, Ìh hadai ŏi ta aih.


\par }{\Q \VS{9}Tàng au pan lam pah mat mahì loh,

\par }{\QB loq pan ŏi nòi pulùch da diac raxìq,


\par }{\Q \VS{10}Ŏi ta aih tì Ìh hadai tìch au,

\par }{\QB wa tì pah 'ma Ìh cadop yŏc au.


\par }{\Q \VS{11}Tàng au doi: “Joq 'nàng clam clôiq jah glom au,

\par }{\QB can 'ngah dudan ca au loh ca clam,”


\par }{\Q \VS{12}mahaq cla can clam clôiq aih ùh jah cadoc cleq ca Ìh,

\par }{\QB damang xreo 'ngah tìah ca dahì,

\par }{\QB wa can clam clôiq hadai tìah ca 'ngah ŏi jang ngìa Ìh.


\par }{\BB \par }
{\Q \VS{13}Ma jah 'màng aih Chuaq raq mŏt loh au,

\par }{\QB broq loh au ta cliac miq au.


\par }{\Q \VS{14}Au manè pôi Ìh, ma jah 'màng aih taiq au khoi jah broq loh tiaq trong dìq jaq halac joq đang ca yùq crè.

\par }{\QB Bìac da Ìh joq 'nàng halac,

\par }{\QB manoh au loq ro dìq jaq.


\par }{\Q \VS{15}Jò broq loh au ti nòi hlèp,

\par }{\QB Chuaq mŏt loh dìq jaq geo ta nòi ha'neq da taneh,

\par }{\QB èh 'bài caxènh au ùh jah cadoc ca Ìh,


\par }{\QB \VS{16}Mat Ìh khoi hnoq chac hamac au jò 'nhòq i ca au;

\par }{\QB sôq hì pajaq ca au, khoi achìh 'mùt ta sô Ìh

\par }{\QB adroi ca jò 'nhòq i mòiq hì leq ta 'bài hì aih.


\par }{\Q \VS{17}Ôi Boc Plình, bìac manoh hèm da Ìh dìq jaq lem lình ca au!

\par }{\QB Sôq manoh hèm aih joq 'nàng bàc dìq jaq!


\par }{\Q \VS{18}Tàng au jah rèn bàu hèm aih, 'mat bàc yi hnao ca braih.

\par }{\QB Jò au rìu, au xôq ŏi ti Ìh.


\par }{\BB \par }
{\Q \VS{19}Ôi Boc Plình, ngèh enh Ìh èh jêh đac mangai dù!

\par }{\QB Ôi mangai broq ta-ùc mahem, wia khoi ca au beq.


\par }{\Q \VS{20}Wì haq to capoch bìac 'mèq tajraq hlài ca Ìh,

\par }{\QB mangai tagit ca Ìh yŏc hiniq Ìh pagôq racaih.


\par }{\Q \VS{21}Ôi Chuaq, au ùh git ca 'bài mangai ma git ca Ìh 'mòh?

\par }{\QB Ùh ramòt ca 'bài mangai ma tajraq hlài ca Ìh 'mòh?


\par }{\Q \VS{22}Au git ca wì haq, git joq 'nàng,

\par }{\QB au ngan wì haq 'màng ca mangai ma tagit ca au.


\par }{\Q \VS{23}Boc Plình ôi! Xìn ngan hlài au wa canao loq manoh au;

\par }{\QB xìn thù au, wa canao loq manoh hèm au;


\par }{\Q \VS{24}xìn ngan au i ca trong dù leq ùh?

\par }{\QB Xìn 'nong au mùt ta trong can rìh hloi hloi.




\par }\PsalmChap{140}{\SH Mangai Ma Achìh Waiq Khàn Xìn Chuaq Jùp Đò
\par }
{\D Đawit Achìh
\par }
{\Q \VerseOne{1}Ôi Chuaq, xìn dŏih au claih enh mangai dù,

\par }{\QB wèq ban au khoi ca mangai ngang dù,


\par }{\Q \VS{2}Wì mangai tình ca broq bìac dù ta manoh:

\par }{\QB rìm hì wì haq pajùm ca dabau đòiq tajêh poh.


\par }{\Q \VS{3}Rapet wì haq hin tìah ca rapet bìh,

\par }{\QB blìa hacùng wì haq i nŏc đùc bìh tùa.


\par }{\BB \par }
{\Q \VS{4}Ôi Chuaq, xìn wèq au claih khoi enh tì mangai dù;

\par }{\QB wèq ban au claih khoi enh mangai ngang dù;

\par }{\QB aih mangai tình đòiq broq ca cadiang au catŏih tacro.


\par }{\Q \VS{5}'Bài mangai loq catèh khoi tang caxi bet gùi ca au;

\par }{\QB wì tang hlàm lùch ca trong,

\par }{\QB đòiq wì haq hadai bet 'bài rahoch ca au.


\par }{\BB \par }
{\Q \VS{6}Au doi ca Chuaq: “Ìh Boc Plình au.”

\par }{\QB Chuaq ôi! Xìn halang don tamàng bàu au waiq xìn.


\par }{\Q \VS{7}Ô Boc Plình, Chuaq padren da can dèch claih ca au,

\par }{\QB Ìh khoi wèq gàu au ta hì tajêh poh.


\par }{\Q \VS{8}Ôi Chuaq, xìn paq am ca mangai dù bìac wì ngèh enh;

\par }{\QB paq jùp đò wì broq gêh trong 'mèq wì haq ma tình, yùq wì haq loq catèh.


\par }{\BB \par }
{\Q \VS{9}Waiq bìac ngang dù da blìa hacùng mangai

\par }{\QB ma dudan au ùc hlài ta gàu wì haq!


\par }{\Q \VS{10}Waiq ca ngia ùnh gòh ùc ta gàu wì haq!

\par }{\QB Waiq ca wì haq 'bìq hwenh 'mùt ta ùnh,

\par }{\QB ta diac jrùq, pi jah yòng hòm!


\par }{\Q \VS{11}Paq am ca mangai i rapet loq amòng jah cajap ŏi dèh ta crŏng taneh;

\par }{\QB waiq can ranàc jah hnan tiaq mangai ngang dù đòiq jêh haq renh tacro.


\par }{\BB \par }
{\Q \VS{12}Au loq Chuaq jah palem am bìac mangai nan xa,

\par }{\QB hadrah ta-atoq ca mangai pa.


\par }{\Q \VS{13}Joq 'nàng mangai rìh ta-atoq ùh hêq ca manè pôi hiniq Chuaq.

\par }{\QB Mangai lem jang jah ŏi jang ngìa Chuaq.




\par }\PsalmChap{141}{\SH Waiq Xìn Chuaq Wèq Ban Claih ca Bìac Dù
\par }
{\D Đawit Achìh
\par }
{\Q \VerseOne{1}Ôi Chuaq, au khoi waiq dang Ìh, xìn renh trùh ta au.

\par }{\QB Jò au waiq dang Ìh, xìn halang don tamàng bàu au.


\par }{\Q \VS{2}Xìn am bàu au waiq khàn lam trùh jang ngìa Chuaq tìah ca hòi xua thùm,

\par }{\QB Xìn bìac au hnhè tì jah tìah ca ngè tadreo jò chìu!


\par }{\BB \par }
{\Q \VS{3}Ôi Chuaq, xìn wèq hacùng au,

\par }{\QB wa gŏc 'mang hacùng au.


\par }{\Q \VS{4}Xìn paq am manoh au wìh ta bìac 'mèq broq bìac dù ti mangai broq dù;

\par }{\QB paq đòiq au caq ngè caq jìang da wì haq.


\par }{\BB \par }
{\Q \VS{5}Waiq ca mangai ta-atoq jêh au xam manoh xa-ŏch.

\par }{\QB Aih ùh crài ca dàu xùt ta gàu au,

\par }{\Q paq đòiq gàu au ùh nhàn yŏc dàu aih.

\par }{\QB Mahaq 'nhac ca wì mangai dù broq dù, au xôq waiq khàn ca wì.

\par }{\BB \par }
{\Q 'Nhac ca wì mangai dù broq dù, au xôq waiq khàn yôt yôt.


\par }{\Q \VS{6}'Bài cwan hadrah wì haq 'bìq hwenh ca'nìh đac ta nòi panàt hmu;

\par }{\QB wì haq jah loq bàu au doi troq joq 'nàng.


\par }{\Q \VS{7}Tìah ca wì ma cai halòq taneh,

\par }{\QB caxènh ramoh nhèn 'bìq rai 'noh ta nòi ralùng hanang.


\par }{\BB \par }
{\Q \VS{8}Chuaq ôi, mat au tangìa 'nah ta Chuaq;

\par }{\QB au canòm mot hanình ŏi ta Chuaq; xìn paq cađac au 'bìq ŏi mòiq ngai.


\par }{\Q \VS{9}Xìn Chuaq wèq au claih ca gùi wì haq ma bet ca au,

\par }{\QB wa claih khoi ca rawiang mangai broq dù.


\par }{\Q \VS{10}Waiq ca mangai dù hlac dèh ta hlàm cla wì haq,

\par }{\QB mahaq au jah lam cwa ùh hìaq troq cleq.




\par }\PsalmChap{142}{\SH Waiq Chuaq Jùp Đò ta Jò Nan Xa
\par }
{\D Đawit Achìh
\par }
{\Q \VerseOne{1}Au hloh bàu creo dang Chuaq;

\par }{\QB au hloh bàu waiq dang Chuaq.


\par }{\Q \VS{2}Ŏi jang ngìa Haq au hràng rayoih,

\par }{\QB anoi 'noh dèh bìac nan no au jang ngìa Haq.


\par }{\BB \par }
{\Q \VS{3}Jò mahua yiang au tagah lep ta chac cla au,

\par }{\QB Chuaq khoi loq ca trong au.

\par }{\Q Ta trong au lam,

\par }{\QB wì haq bet gùi ca au.


\par }{\Q \VS{4}Ngan pah 'ma au beq,

\par }{\QB ùh i cabô hèm trùh bìac au;

\par }{\Q au hadai ùh i ca trong claih;

\par }{\QB ùh i mangai leq wiang hèm trùh ca mahua yiang au.


\par }{\BB \par }
{\Q \VS{5}Ôi Chuaq, au creo dang ca Ìh,

\par }{\QB au doi 'màng cô: “Ìh nòi hanình canòm da au,

\par }{\QB Ìh wìa xôxech da can rìh au.”


\par }{\BB \par }
{\Q \VS{6}Xìn Chuaq tamàng bàu au,

\par }{\QB taiq au 'bìq xalep dìq jaq;

\par }{\Q Xìn dèch au khoi ca mangai padit padiang au,

\par }{\QB taiq wì haq yi dêh ca au.


\par }{\Q \VS{7}Xìn dŏt yŏc mahua yiang au claih enh hnem tù,

\par }{\QB đòiq au manè pôi hiniq Ìh.

\par }{\Q 'Bài mangai rìh ta-atoq jah ŏi dudan ca au,

\par }{\QB taiq Ìh jah am bàc xôq ramŏt ca au.




\par }\PsalmChap{143}{\SH Mangai Achìh Waiq Chuaq Dèch Đòiq Claih ca Mangai Ma Ta'blêq
\par }
{\D Đawit Achìh
\par }
{\Q \VerseOne{1}Ôi Chuaq, xìn tamàng bàu au waiq khàn,

\par }{\QB halang don tamàng bìac au waiq xìn;

\par }{\Q Tiaq bìac wèq dèh bàu wa can ta-atoq da Ìh,

\par }{\QB xìn tèu bàu au;


\par }{\Q \VS{2}Xìn paq hadrah mangai hapŏng Ìh;

\par }{\QB taiq jang ngìa Ìh ùh i mangai leq ta-atoq.


\par }{\Q \VS{3}Taiq mangai tagit khoi padit padiang mahua yiang au,

\par }{\QB jôiq nunit đac can rìh au ta taneh;

\par }{\Q broq ca au ep ŏi nòi clam clôiq,

\par }{\QB ùh crài cleq ca mangai cachìt khoi dùnh.


\par }{\Q \VS{4}Taiq 'màng aih, mahua yiang au tagah lep,

\par }{\QB manoh au yùq crè dìq jaq.


\par }{\Q \VS{5}Au hmàng hlài 'bài hì calah nèh,

\par }{\QB hèm trùh rìm bìac Ìh khoi broq,

\par }{\QB wa haboq hèm bìac broq da tì Ìh.


\par }{\Q \VS{6}Au dèch tì ngìa ta Ìh;

\par }{\QB mahua yiang au ngèh ca Ìh tìah ca taneh croh ngèh enh diac.


\par }{\BB \par }
{\Q \VS{7}Chuaq ôi! Xìn renh rùp bàu au!

\par }{\QB Mahua yiang au loq hŏnh.

\par }{\Q Xìn Chuaq paq cadoc hadrò Ìh ca au,

\par }{\QB èh yùq au tìah ca mangai loh ta ralùng jrùq.


\par }{\Q \VS{8}Bu xrŏih xroq, xìn am ca au jah hnoq can xa-ŏch xam manoh loq waq da Ìh,

\par }{\QB taiq au đòiq dèh manoh canòm Ìh;

\par }{\Q xìn patô am ca au loq trong khòh lam,

\par }{\QB taiq mahua yiang au ngèh gòm Ìh.


\par }{\Q \VS{9}Ôi Chuaq, xìn dŏih au claih ca mangai tagit;

\par }{\QB au hanình ca Ìh.


\par }{\Q \VS{10}Xìn hnài au broq tiaq manoh enh Ìh,

\par }{\QB taiq Ìh Boc Plình da au;

\par }{\Q waiq Yiang lem lình da Ìh

\par }{\QB 'nong au mùt ta nòi taneh tamang.


\par }{\BB \par }
{\Q \VS{11}Ôi Chuaq, canòm ca hiniq Ìh, xìn tam padren ca au;

\par }{\QB nhò bìac ta-atoq Ìh, xìn dèch mahua yiang au claih ca can nan xa cô.


\par }{\Q \VS{12}Nhò can xa-ŏch xam manoh loq waq Ìh,

\par }{\QB xìn jêh đac dìq mangai tagit ca au,

\par }{\QB wa raliang đac 'bài mangai ma jùq jàm au, taiq au mangai hapŏng Ìh.




\par }\PsalmChap{144}{\SH Xìn Chuaq Dŏih Claih Wa Am Xôq Ramŏt ca Jàn Chuaq
\par }
{\D Đawit Achìh
\par }
{\Q \VerseOne{1}Padràu hau ca Chuaq beq, Haq xèm hmu au!

\par }{\QB Ìh hnài au tajêh poh,

\par }{\QB axràm am ca hadrang tì au tajêh;


\par }{\Q \VS{2}Ìh can xa-ŏch xam manoh loq waq ca au

\par }{\QB wa đôn hanình au wa Ìh dŏih au;

\par }{\Q Ìh broq khìan au wa wèq ban au;

\par }{\QB Ìh thê jàn au dì tiaq au.


\par }{\BB \par }
{\Q \VS{3}Ôi Chuaq, con mangai cah cleq ma Ìh loq ca haq?

\par }{\QB Con mangai cah cleq, ma Ìh hmàng trùh ca haq?


\par }{\Q \VS{4}Mangai tìah ca hòi hihèm,

\par }{\QB 'nhòng mangai tìah ca 'mù pan cwa.


\par }{\BB \par }
{\Q \VS{5}Ôi Chuaq, xìn Ìh 'nhùa 'noh 'bài lòp plình, wa loh trùh,

\par }{\QB xìn Ìh achùq trùh wang, èh wang loh nhòi pan tŏc.


\par }{\Q \VS{6}Xìn Ìh 'noh camlet broq ca mangai ma tagit loh ca pac lac,

\par }{\QB xìn penh panenh Ìh broq ca wì haq loh ca manhài.


\par }{\Q \VS{7}Xìn Chuaq hnhu 'noh tì enh 'nhèq,

\par }{\QB dŏih au,

\par }{\Q dèch au tŏc khoi enh diac jrùq,

\par }{\QB hadai claih enh tì mangai Diac 'noiq;


\par }{\Q \VS{8}hacùng wì haq capoch bàu amòng;

\par }{\QB wì pachac doi bàu joq 'nàng, mahaq wì 'noh bàu 'nùt.


\par }{\BB \par }
{\Q \VS{9}Ôi Boc Plình, au calêu ca Ìh mòiq 'bŏi calêu neo;

\par }{\QB yŏc ranac broq 10 hadrang caxi calêu padèch Ìh.


\par }{\Q \VS{10}Ìh am bìac dèch claih ca 'bài bùa, dŏih Đawit,

\par }{\QB mangai hapŏng Ìh claih ca pla chang gùm broq raliang.


\par }{\BB \par }
{\Q \VS{11}Xìn dŏih au claih enh tì mangai Diac 'noiq;

\par }{\QB hacùng wì haq capoch trong amòng;

\par }{\QB tì pah 'ma wì haq aih tì 'nùt.


\par }{\BB \par }
{\Q \VS{12}Waiq ca 'bài con calô nhèn

\par }{\QB tìah ca long càn ha'nhèq xenh lem;

\par }{\Q waiq ca 'bài con cadrì nhèn tìah ca 'bài long jrang mùm hnem,

\par }{\QB khoi pùng padì đòiq anì ca hnem cùh waiq.


\par }{\Q \VS{13}Waiq ca kho nhèn jah bình halùih,

\par }{\QB i tôm 'bài dahwèq caq;

\par }{\Q waiq ca trìu nhèn xêh bình ngŏng

\par }{\QB wa bàc jàt ngŏng ta đùng taneh nhèn.


\par }{\QB \VS{14}Waiq ca 'bo can nhèn xêh bàc, ùh hìaq troq cleq;

\par }{\Q waiq ca bìac glàm jêh,

\par }{\QB cachech bàu dêh,

\par }{\QB loq bàu hmoi paq i ti trong da phôq nhèn.


\par }{\Q \VS{15}Xôq ramŏt ca jàn leq jah 'màng aih!

\par }{\QB Xôq ramŏt ca jàn leq i Boc Plình broq Chuaq da wì!




\par }\PsalmChap{145}{\SH Manè Padèch Chuaq Taiq Bìac Loq Waq wa Cwìang Itai Haq
\par }
{\D Đawit Achìh
\par }
{\Q \VerseOne{1}Ôi Bùa au Ìh Boc Plình au, au dèch bàu manè pôi Ìh,

\par }{\QB manè padèch hiniq Ìh trùh hloi hloi ùh hêq.


\par }{\Q \VS{2}Rìm hì au jah dèch bàu manè pôi Ìh,

\par }{\QB au jah calêu padèch hiniq Chuaq trùh hloi hloi ùh hêq.


\par }{\BB \par }
{\Q \VS{3}Chuaq dìq jaq càn đang ca padèch;

\par }{\QB can ha'nhèq Haq ùh nui jah wêh.


\par }{\Q \VS{4}'Nhòng cô cwa 'nhòng tau jah anoi hlài wa ca padèch bìac Ìh,

\par }{\QB wa anoi hlài cwìang itai da Ìh.
 

\par }{\Q \VS{5}Au jah hèm haboq ca bìac padèch rahù 'ngah 'ngai da Ìh,

\par }{\QB wa bìac halac da Ìh.


\par }{\Q \VS{6}Wì jah anoi 'noh cwìang itai da bìac đang ca crè da Ìh,

\par }{\QB mahaq au jah anoi 'noh bìac càn caiq da Ìh.


\par }{\Q \VS{7}Wì jah anoi 'noh wa bahmàng hlài can lem lình càn da Ìh,

\par }{\QB wa calêu dêh bìac ta-atoq da Ìh.


\par }{\BB \par }
{\Q \VS{8}Chuaq am xôq wa i manoh xa-ŏch, xòi nòih,

\par }{\QB wa bình halùih can xa-ŏch xam manoh loq waq.


\par }{\BB \par }
{\Q \VS{9}Chuaq broq lem am ca rìm ngai,

\par }{\QB can loq xa-ŏch Ìh ŏi ti rìm bìac Ìh ma broq loh.


\par }{\Q \VS{10}Ôi Chuaq, bìac Ìh ma broq loh calêu manè Ìh;

\par }{\QB 'bài mangai hadròih Ìh hadai dèch bàu manè pôi Ìh.


\par }{\Q \VS{11}Wì anoi hlài bìac 'ngah 'ngai Diac Ìh,

\par }{\QB anoi hlài cwìang itai da Ìh.


\par }{\Q \VS{12}Đòiq pa'noh ca con mangai loq cwìang itai da Ìh,

\par }{\QB wa can 'ngah 'ngai rahù da Diac Ìh.


\par }{\Q \VS{13}Diac Ìh aih Diac i hloi hloi;

\par }{\QB cwìang wèq da Ìh ŏi trùh hloi bình ngŏng 'nhòng.


\par }{\BB \par }
{\Q \VS{14}Chuaq jùp đò dìq rìm ngai tacro,

\par }{\QB wa bahnhuh hlài rìm ngai cùp gàu.


\par }{\Q \VS{15}Mat da rìm ngè bìac dìq ngèh gòm Ìh;

\par }{\QB Ìh am ca wì haq dahwèq caq troq jò.


\par }{\Q \VS{16}Chuaq hlìa 'noh tì,

\par }{\QB broq panàc tôm tàu ca rìm ngè rìh.


\par }{\BB \par }
{\Q \VS{17}Chuaq ta-atoq ta rìm trong Haq,

\par }{\QB wa am xôq ta rìm bìac Haq.


\par }{\Q \VS{18}Chuaq ŏi haten ca rìm mangai waiq dang Haq.

\par }{\QB Haq ŏi haten ca mangai i manoh joq 'nàng waiq dang Haq.


\par }{\Q \VS{19}Haq 'noh tôm tàu ca rìm ngai ngèh enh, aih mangai loq crè ca Haq;

\par }{\QB Haq hadai tamàng bàu creo dang da wì haq, wa dŏih claih wì haq.


\par }{\Q \VS{20}Chuaq wèq ban mangai loq waq ca Haq,

\par }{\QB mahaq raliang đac 'bài mangai ngang dù.


\par }{\BB \par }
{\Q \VS{21}Hacùng au anoi 'noh bìac calêu padèch Chuaq;

\par }{\QB ngèh dìq ca ngè i chac xech jah dèch bàu manè pôi hiniq hadròih da Haq

\par }{\QB trùh hloi hloi ùh hêq.




\par }\PsalmChap{146}{\SH Padèch Chuaq Taiq Haq Jùp Đò Bàc
\par }
{\Q \VerseOne{1}Ha-lê-lu-ya! Padràu hau ca Chuaq!

\par }{\BB \par }
{\Q Ô mahua yiang au padràu hau Chuaq beq!


\par }{\BB \par }
{\QB \VS{2}Dìq ca 'nhòng au jah padràu hau Chuaq;

\par }{\QB au ŏi rìh pàng leq, au jah calêu padràu hau ca Boc Plình da au pàng aih.


\par }{\Q \VS{3}Paq lùi 'bài bùa, hadai paq lùi nòi con mangai crŏng taneh,

\par }{\QB nòi wì haq ùh i bìac jah dèch claih.


\par }{\Q \VS{4}Hihèm pat, chac hamac mangai hlài ta taneh;

\par }{\QB ta hì aih 'bài trong hatình da haq tajòi 'mòi hnhung dŏng.


\par }{\Q \VS{5}Xôq ramŏt ca mangai leq i Boc Plình da Jacôp jùp đò,

\par }{\QB haq 'nac dèh manoh canòm ca Chuaq, Boc Plình da haq.


\par }{\BB \par }
{\Q \VS{6}Haq Chuaq ma broq plình crŏng taneh,

\par }{\QB diac raxìq wa rìm ngè ma ŏi ta aih; Chuaq hloi hloi wèq dèh bàu joq 'nàng,

\par }{\QB Chuaq hloi hloi wèq dèh manoh joq 'nàng,


\par }{\Q \VS{7}Haq hadrah ta-atoq am ca mangai ma 'bìq padit padiang,

\par }{\QB wa am dahwèq caq ca mangai pangot.

\par }{\Q Chuaq dŏih claih mangai 'bìq ŏi tù;


\par }{\QB \VS{8}Chuaq pèh mat mangai ùh xao;

\par }{\Q Chuaq bahnhuh hlài mangai 'bìq gàu cùp;

\par }{\QB Chuaq loq waq ca mangai rìh ta-atoq;


\par }{\Q \VS{9}Chuaq wèq ban mangai jàn trùh enh nòi 'noiq,

\par }{\QB jùp đò mangai lac wa mangai hadrô;

\par }{\QB mahaq Haq rèq đac trong da mangai ngang dù,


\par }{\BB \par }
{\Q \VS{10}Chuaq jah wèq cwìang hloi hloi;

\par }{\QB Ô Jê-ru-sa-lem, Boc Plình ìh broq bùa trùh hloi hloi!

\par }{\BB \par }
{\Q Padràu hau ca Chuaq beq! Ha-lê-lu-ya!




\par }\PsalmChap{147}{\SH Padèch Chuaq, Jê-ru-sa-lem Khoi Jah Broq Hlài wa Jah Padrŏng
\par }
{\Q \VerseOne{1}Ha-lê-lu-ya! Padràu hau ca Chuaq beq!

\par }{\BB \par }
{\Q Taiq aih bìac lem, calêu manè padèch Boc Plình bèn beq;

\par }{\QB taiq aih bìac troq wa lem lình.


\par }{\BB \par }
{\Q \VS{2}Chuaq broq hlài Jê-ru-sa-lem;

\par }{\QB Haq gop hlài 'bài mangai ma pac lac da Is-ra-ên.


\par }{\Q \VS{3}Haq broq brêh ca mangai i manoh jìq xa,

\par }{\QB wa càt habau da wì haq.


\par }{\Q \VS{4}Haq rèn dìq ca halŏng,

\par }{\QB rèp tang hiniq dìq halŏng aih.


\par }{\Q \VS{5}Chuaq nhèn joq 'nàng càn caiq wa i cwìang itai dìq dŏng;

\par }{\QB can rabiaq Haq ùh dìq ùh lùch.


\par }{\Q \VS{6}Chuaq jùp đò mangai loq paha'neq dađeh,

\par }{\QB broq raliang đac mangai ngang dù loh ta taneh.


\par }{\BB \par }
{\Q \VS{7}Calêu manè pôi ca Chuaq beq,

\par }{\QB rawêh ranac cràu calêu padèch Boc Plình bèn.


\par }{\BB \par }
{\Q \VS{8}Haq chê 'bài lòp plình xam yùc,

\par }{\QB padon đòiq mè ca taneh, wa broq ca nhat hon ta bôi wang,


\par }{\Q \VS{9}Haq am dahwèq caq ca rìm ngè rôm

\par }{\QB wa am dahwèq caq ca ac con jò haq catô bòch.


\par }{\BB \par }
{\Q \VS{10}Chuaq ùh bùi manoh padren dêh da axêh,

\par }{\QB hadai ùh xài ŏi nòi jènh da con calô mangai.


\par }{\Q \VS{11}Mahaq Chuaq bùi manoh ca 'bài mangai loq crè yùq ca Haq,

\par }{\QB wa mangai ngèh gòm can xa-ŏch xam manoh loq waq da Haq.


\par }{\BB \par }
{\Q \VS{12}Ô Jê-ru-sa-lem, padràu hau ca Chuaq beq!

\par }{\QB Ô Siôn, padràu hau Boc Plình ìh beq!


\par }{\BB \par }
{\Q \VS{13}Taiq Haq khoi broq ca long gahlòng 'mang panàt ìh cajap;

\par }{\QB Haq am xôq ramŏt ca con caiq pì ŏi enh trom panàt pì.


\par }{\Q \VS{14}Haq am can catèm ca taneh Diac pì,

\par }{\QB broq ca pì jah bình halùih 'mau mì ma yi lem dŏng.


\par }{\BB \par }
{\Q \VS{15}Haq 'noh am bàu thê ta crŏng taneh,

\par }{\QB bàu Haq cadàu renh dìq jaq.


\par }{\Q \VS{16}Haq am twiac trùh tìah ca xàc trìu,

\par }{\QB rai diac ngom taboc tìah ca blo tanùh.


\par }{\Q \VS{17}Haq hwenh ca'nìh can hangeo tang ha'nech;

\par }{\QB cabô chìuq nui can hangeo da Haq?


\par }{\Q \VS{18}Haq 'noh bàu thê, hi khoi twiac tajòi 'mòi hech,

\par }{\QB broq ca cayeo hlôi wa diac hìu.


\par }{\BB \par }
{\Q \VS{19}Haq anoi bàu Haq ca Jacôp,

\par }{\QB ranenh wa bàu thê Haq ca Is-ra-ên.


\par }{\Q \VS{20}Haq ùh lah broq 'màng aih ca jàn leq ma 'noiq;

\par }{\QB wì ùh 'nì ca bàu thê da Haq.

\par }{\BB \par }
{\Q Padràu hau ca Chuaq beq!




\par }\PsalmChap{148}{\SH Pariaq Rìm Ngè ca Padèch Chuaq
\par }
{\Q \VerseOne{1}Ha-lê-lu-ya! Padràu hau ca Chuaq beq!

\par }{\BB \par }
{\Q Enh 'bài lòp plình padràu hau Chuaq beq!

\par }{\QB Padràu hau Haq ta nòi ma ha'nhèq da Haq!


\par }{\Q \VS{2}Ô dìq dŏng 'bài 'bình plình, padràu hau Haq beq!

\par }{\QB Ô dìq ca 'bình plình ta plình, padràu hau ca Haq beq!


\par }{\Q \VS{3}Ô mat mahì, mat khê, padràu hau Haq beq!

\par }{\QB Ô dìq dŏng halŏng xreo 'ngah, padràu hau ca haq beq!


\par }{\Q \VS{4}4 Ô 'bài lòp plình yi ha'nhèq, padràu hau Haq;

\par }{\QB ô diac ta 'bài lòp plình padràu hau ca Haq beq!


\par }{\BB \par }
{\Q \VS{5}Waiq rìm ngè bìac padràu hau ca hiniq Chuaq beq;

\par }{\QB taiq Haq 'noh bàu thê, èh dìq dŏng tajòi 'mòi jah broq loh.


\par }{\Q \VS{6}Haq broq dìq dŏng aih hagao trùh hloi hloi ùh lùch;

\par }{\QB Haq hadai am bàu thê ma ùh jò leq jah cađac.


\par }{\BB \par }
{\Q \VS{7}Ô 'bài ngè càn caiq da diac raxìq,

\par }{\QB wa nòi jrùq ta taneh, padràu hau Chuaq beq.


\par }{\Q \VS{8}Ô ùnh wa mè preo, twiac wa yùc,

\par }{\QB cayeo bahùt iu tiaq bàu thê Haq,


\par }{\Q \VS{9}'bài wang wa 'bài go,

\par }{\QB long i plì wa rìm long hùang nam,


\par }{\Q \VS{10}jam rôm wa 'bài ngè aban,

\par }{\QB ngè moq ta taneh wa 'bài chìm,


\par }{\Q \VS{11}'bài bùa ta crŏng taneh wa dìq ca jàn,

\par }{\QB con bùa wa dìq ca cwan hadrah da crŏng taneh,


\par }{\Q \VS{12}gu radam wa gu adrùh,

\par }{\QB mangai craq wa con 'yoh.


\par }{\BB \par }
{\Q \VS{13}Dìq dŏng phai padràu hau ca Chuaq beq!

\par }{\QB Ma jah 'màng aih toq hiniq Haq raq jah padèch ha'nhèq;

\par }{\QB can 'ngah 'ngai Haq yi hnao dŏng ca crŏng taneh wa 'bài lòp plình.


\par }{\Q \VS{14}Haq khoi dèch aki da jàn Haq tŏc;

\par }{\QB Haq padèch ha'nhèq mangai hadròih da Haq,

\par }{\QB ji jàn Is-ra-ên, aih jàn ŏi haten ti Haq.

\par }{\BB \par }
{\Q Padràu hau ca Chuaq beq!




\par }\PsalmChap{149}{\SH Pariaq Jàn Is-ra-ên ca Padèch Chuaq
\par }
{\Q \VerseOne{1}Ha-lê-lu-ya! Padràu hau ca Chuaq!

\par }{\BB \par }
{\Q Calêu ca Chuaq mòiq 'bŏi calêu neo beq!

\par }{\QB Padràu hau ca Haq ta'ne 'bài mangai hadròih da Haq beq.


\par }{\BB \par }
{\Q \VS{2}Waiq ca Is-ra-ên lem bùi dèh ca Chuaq ma broq loh wì haq;

\par }{\QB waiq ca mangai Jê-ru-sa-lem lem bùi dèh Bùa wì.


\par }{\Q \VS{3}Waiq ca wì haq nhaiq muaq padràu hau hiniq Haq,

\par }{\QB waiq ca wì haq padràu hau Haq xam tep clùng wa rawêh ranac cràu.


\par }{\Q \VS{4}Taiq Chuaq lem bùi ca jàn Haq;

\par }{\QB Haq yŏc bìac dèch claih anì am ca mangai 'bìq padit padiang.


\par }{\Q \VS{5}Waiq ca 'bài mangai hadròih da Haq lem bùi ca bìac 'ngah 'ngai Chuaq.

\par }{\QB Waiq wì haq calêu lem bùi dèh ta jùang!


\par }{\BB \par }
{\Q \VS{6}Waiq bàu padràu hau padèch ha'nhèq da Boc Plình ŏi ta hacùng wì haq,

\par }{\QB wa pla chang gùm hin baiq pah ŏi ta tì wì haq,


\par }{\Q \VS{7}đòiq tabroq hlài ca 'bài Diac

\par }{\QB wa baxa 'bài jàn;


\par }{\Q \VS{8}đòiq càt 'bài bùa wì haq xam caxi mem tagwat,

\par }{\QB wa càt xam caxi mem 'bài mangai gù craq da wì haq;


\par }{\Q \VS{9}đòiq broq ca wì haq bìac baxa ma khoi achìh ca wì haq.

\par }{\QB Aih can 'ngah 'ngai ca mangai hadròih da Haq.

\par }{\BB \par }
{\Q Padràu hau ca Chuaq!




\par }\PsalmChap{150}{\SH Đang ca Broq Nhŏc ca Padèch Chuaq
\par }
{\Q \VerseOne{1}Ha-lê-lu-ya! Padràu hau ca Chuaq beq!
 
\par }{\BB \par }
{\Q Padràu hau ca Boc Plình ta hnem hadròih Haq beq!

\par }{\QB Padràu hau Haq ta plình ta cwìang itai Haq!


\par }{\Q \VS{2}Padràu hau Haq taiq bìac itai broq da Haq!

\par }{\QB Padràu hau Haq taiq bìac rahù dìq dŏng da Haq!


\par }{\Q \VS{3}Padràu hau ca Haq xam atêh ken,

\par }{\QB rawêh broc wa ranac cràu padràu hau hiniq Haq!


\par }{\Q \VS{4}Tep clùng wa nhaiq muaq đòiq padràu hau Haq!

\par }{\QB Rawêh ranac i caxi wa hlôi taliaq padràu hau Haq beq!


\par }{\Q \VS{5}Yŏc raxap

\par }{\QB wa broq atêh ma dêh padràu hau ca Haq!


\par }{\BB \par }
{\Q \VS{6}Waiq dìq ngè leq i hihèm padràu hau ca Chuaq beq!

\par }{\BB \par }
{\Q Ha-lê-lu-ya! Padràu hau ca Chuaq!

\par }