\NormalFont\ShortTitle{Hêbru}

{\MTC Thò Gòi Ca Mangai

\par }{\MT Hêbru

\par }{\IMT Bàu Patô Adroi

\par }{\IS Hiniq wa Bàu Xèm Da Sech:

\par }{\IP Ta 'nhòng hanam 33 Atìq C. trùh hanam 100 Atìq C., Tagop Hadròih khoi 'bìq padit padiang bàc dìq jaq. Phàn bàc mangai đŏc sech Hêbru cô, aih mangai Yothaiq. Taiq wì haq khoi 'bìq padit padiang, wì loq enh tawìh tiaq ranenh Yothaiq calah nèh. Mangai achìh sech Hêbru parông hnài wì haq apaq broq 'màng aih, mahaq rùp cajap tiaq Chuaq Jêxu, Haq Chuaq dèch claih.

\par }{\IS Mangai Achìh wa Hanam Achìh:

\par }{\IP Bèn ùh 'nì cabô achìh sech cô, mahaq i mangai hnài hèm Luca achìh, loq 'Ba-na-ba, loq A-pô-lô achìh. Sech cô khoi jah achìh adroi phôq Jê-ru-sa-lem 'bìq raliang hanam 70 Atìq C.

\par }{\IS Bàu Anoi:

\par }{\IP Bàu anoi hnài cô patô Chuaq Jêxu Crich Haq wèq cwìang yi ha'nhèq dìq dŏng. Haq Mangai Ta'ne Boc Plình wa con mangai. Haq raq khoi wìa bìac mahno gêh tôm da Boc Plình am ca jàn crŏng taneh. Chù: yi lem wa yi càn khoi jah achìh 15 yàng ta thò.

\par }{\IS Rìm 'Nat:

\par }{\IO 1. Bìac Mahno Da Crich Yi Ha'nhèq Dìq Dŏng: 1:1–4

\par }{\IO 2. Chuaq Jêxu Crich Yi Ha'nhèq 'Bình Plình: 1:5—2:18

\par }{\IO 3. Chuaq Jêxu Crich Yi Ha'nhèq ca Môise: 3:1—4:13

\par }{\IO 4. Chuaq Jêxu Crich Yi Ha'nhèq Dìq ca Pajàu Arôn: 4:14—7:28

\par }{\IO 5. Ngè Tadreo Da Chuaq Jêxu Yi Ha'nhèq Dìq dŏng: 8:1—10:39

\par }{\IO 6. Bàu Xìn Mangai Xôq Rùp Cajap Manoh Lùi: 11:1—12:29

\par }{\IO 7. Bàu Pulùch: 13:1–25

\par }{\IE \par }


\ChapOne{1}{\SH Chuaq Jêxu Crich Con Hatìa da Boc Plình
\par }
{\PP \VerseOne{1}Boc Plình khoi yŏc 'bài mangai capoch thai Haq calah nèh đòiq doi ca boc yaq bèn bàc yàng, bàc trong,

\VS{2}mahaq ta 'bài hì atìq lùch cô, Boc Plình yŏc dèh Con đòiq doi hnài ca bèn, aih Con Haq khoi pajaq broq wìa Con Hatìa đòiq wèq cwìang dìq dŏng rìm bìac wa nhò Con aih Haq khoi broq loh plình crŏng taneh.

\VS{3}Con cô can 'ngah Boc Plình wa dua 'mù da Haq, wèq dìq dŏng rìm hiniq nhò bàu da cwìang itai, wa jò Haq khoi 'nheo tôiq lôi bèn, Haq ha'ngui ta gèq bùa pah 'ma Boc Plình ma enh 'nhèq dìq dŏng,

\VS{4}Haq khoi wìa yi ha'nhèq ca 'bình plình dàng leq, èh Haq i tìang 'bang padèch ha'nhèq yi hnao ca tìang 'bang 'bình plình dàng aih.


\par }{\PP \VS{5}Ma jah 'màng aih Boc Plình ma lah doi ca mòiq 'bình plình leq:

\par }{\Q “Ìh Con Au.

\par }{\QB Hì cô Au khoi xa-ông ca Ìh”\XREF{✡}{{\XO 1:5 }{\XO{1:5
}}{\XT{BCP 2:7.}}}?

\par }{\MM Hadai ùh lah doi:

\par }{\Q “Au broq Baq Haq,

\par }{\QB Haq broq Con Au.”\XREF{✡}{{\XO 1:5 }{\XO{1:5
}}{\XT{2Sam 7:14; 1NB 17:13.}}}?


\par }{\MM \VS{6}Mahaq jò Haq 'ràng dèh Con Mòiq Haq mùt ta crŏng taneh, Haq doi:

\par }{\Q “Thê dìq ca 'bình plình da Boc Plình phai cùh waiq Con.”\XREF{✡}{{\XO 1:6 }{\XO{1:6
}}{\XT{RAH 32:43.}}}


\par }{\MM \VS{7}Anoi trùh 'bình plình Haq i doi:

\par }{\Q “Boc Plình broq 'bình plình tìah

\par }{\QB ca cayeo broq hapŏng tìah ca pla ùnh.”\XREF{✡}{{\XO 1:7 }{\XO{1:7
}}{\XT{BCP 104:4.}}}


\par }{\MM \VS{8}Mahaq anoi trùh Con, Haq doi:

\par }{\Q “Ôi Boc Plình, gèq bùa da Ìh ŏi hloi hloi;

\par }{\QB Long wèq cwìang da bùa,

\par }{\QB aih long wèq cwìang ta-atoq jah wèq cwìang da Taneh Diac Ìh.


\par }{\Q \VS{9}Ìh loq waq bìac ta-atoq, git ca bìac dù;

\par }{\QB 'Màng aih Boc Plình, Haq Boc Plình da Ìh,

\par }{\QB khoi xùt dàu lem bùi ca Ìh, Yi hnao ca 'bài mangai bua da Ìh.”\XREF{✡}{{\XO 1:9 }{\XO{1:9
}}{\XT{BCP 45:6,7.}}}


\par }{\MM \VS{10}Boc Plình hadai doi:

\par }{\Q “Ôi Chuaq, baxèm adroi dŏng dìq Ìh khoi broq tanam xèm da crŏng taneh;

\par }{\QB Plình hadai khoi loh enh capiang tì Ìh.


\par }{\Q \VS{11}Plình crŏng taneh jah raliang đac, mahaq cla Ìh jah i hloi hloi.

\par }{\QB Plình crŏng taneh èh loh ca cùn tìah ca eo dùnh.


\par }{\Q \VS{12}Ìh canua đac plình wa crŏng taneh tìah ca eo yôh.

\par }{\QB Khoi èh plình crŏng taneh jah halìh òn ma neo,

\par }{\Q Mahaq Ìh xôq hloi hloi;

\par }{\QB 'Bài hanam da Ìh ùh jò leq lùch.”\XREF{✡}{{\XO 1:12 }{\XO{1:12
}}{\XT{BCP 102:25–27.}}}


\par }{\MM \VS{13}Boc Plình ùh lah doi ca 'bình plình:

\par }{\Q “Ha'ngui ti pah 'ma Au beq,

\par }{\QB Gòm Au rùp mangai ma tagit

\par }{\QB ca Ìh đòiq broq long thòt enh 'neq ca jènh Ìh.”\XREF{✡}{{\XO 1:13 }{\XO{1:13
}}{\XT{BCP 110:1.}}}


\par }{\MM \VS{14}Ma jah 'màng aih dìq ca 'bình plình, wì haq 'bài yiang broq hapŏng da Boc Plình. Aih ùh xài Boc Plình khoi thê wì loh lam đòiq patìh 'bài mangai ma jah nhàn yŏc bìac dèch claih 'mòh?




\par }\Chap{2}{\SH Wèq Cajap Bìac Khoi Tàng
\par }
{\PP \VerseOne{1}'Màng aih, bèn ep wèq cajap tam bìac bèn ma khoi tàng, èh đòiq ùh hìaq lam lac ca bàu joq 'nàng.

\VS{2}Ma jah 'màng aih, tàng rìm bàu 'bình plình ma khoi capoch aih bàu joq 'nàng, èh dìq ca tôiq lôi wa dìq ca bìac ùh dì tiaq aih 'bìq baxa,

\VS{3}èh broq 'màng leq bèn ma claih ca bìac baxa tàng bèn ngan bìac dèch claih ma càn cô ùh loh cleq? Bìac dèch claih aih ma baxèm Chuaq doi ca wì ma tàng Haq, khoi èh wì anoi hlài ca bèn,

\VS{4}Boc Plình hadai khoi broq cajap bàu cô xam bàc teo halac, bàc bìac halac wa bàc trong halac ma 'noiq, wa bìac hnhu am enh Yiang Hadròih đòiq axong ca rìm ngai tiaq manoh Haq enh.


\par }{\PP \VS{5}'Màng aih, crŏng taneh bèn ma đang anoi trùh, Boc Plình ùh đòiq 'bình plình wèq cwìang.

\VS{6}Mahaq i mòiq brong ta Sech Hadròih khoi achìh:

\par }{\Q “Con mangai cacleq Chuaq ma hmàng trùh?

\par }{\QB Con da mangai cabô Chuaq ma lo ca haq?


\par }{\Q \VS{7}Chuaq khoi đòiq haq yi ha'neq ca 'bình plình toq 'biaq,

\par }{\QB Am ca haq côi cadoh bùa 'ngah 'ngai đang ca padèch.


\par }{\QB \VS{8}Chuaq khoi đòiq rìm bìac enh 'neq ca jènh haq.”\XREF{✡}{{\XO 2:8 }{\XO{2:8
}}{\XT{BCP 8:4–6.}}}

\par }{\MM Jò Haq khoi broq ca rìm bìac enh 'neq ca con mangai, 'màng aih, èh ùh i bìac cleq ùh enh 'neq ca haq. Mahaq manàiq cô bèn 'nhòq hnoq rìm bìac enh 'neq ca con mangai.

\VS{9}Mahaq bèn hnoq Chuaq Jêxu ma khoi enh 'neq ca 'bình plình toq 'biaq, taiq Haq khoi chìuq nan xa trùh cachìt jah côi cadoh 'ngah 'ngai, èh nhò bìac am dech da Boc Plình, Haq chìuq cachìt thai rìm ngai.


\par }{\PP \VS{10}Nhò Boc Plình i rìm hiniq ma khoi broq loh am ca Haq, wa jò Haq enh 'ràng bàc con caiq trùh ta nòi 'ngah 'ngai, aih bìac dìq jaq hatroq, èh Haq am Chuaq Jêxu Crich ma broq xèm bìac dèch dŏih jah wìa lem rìm trong nhò chìuq nan xa đòiq jah dèch claih bàc ngai.

\VS{11}Ma jah 'màng aih Yiang Hadròih ma broq ca mangai jah hadròih, wa 'bài mangai jah wìa hadròih pajùm mòiq toq Baq, 'màng aih Chuaq Jêxu ùh camaih creo ca wì aih oh daq.

\VS{12}Haq doi:

\par }{\Q “Au jah doi anoi hiniq Baq ca oh daq Au.

\par }{\QB Ta'ne mangai tagop Au jah calêu manè hiniq Baq.”\XREF{✡}{{\XO 2:12 }{\XO{2:12
}}{\XT{BCP 22:22.}}}


\par }{\MM \VS{13}Haq doi hòm:

\par }{\Q “Au jah lùi canòm ca Haq,”\XREF{✡}{{\XO 2:13 }{\XO{2:13
}}{\XT{Êsai 8:17.}}}

\par }{\MM Doi hòm:

\par }{\Q “Au ŏi ta cô pajùm con caiq Boc Plình ma khoi hnhu am ca Au.”\XREF{✡}{{\XO 2:13 }{\XO{2:13
}}{\XT{Êsai 8:18.}}}


\par }{\PP \VS{14}'Màng aih èh, con caiq Boc Plình i chac wa mahem, ma jah Chuaq Jêxu Crich hadai yŏc chac wa mahem 'màng aih, Haq chìuq cachìt đòiq jah raliang đac kiac ma wèq cwìang can cachìt, aih can kiac Satan,

\VS{15}èh dèch dŏih rìm ngai, taiq enh adroi nèh wì hloi hloi ep broq hapŏng dìch ca bìac yùq crè can cachìt.

\VS{16}Bèn loq, Chuaq Jêxu ùh xài jùp đò 'bình plình, mahaq jùp đò ca xinoi Ap-ra-ham.

\VS{17}Taiq 'màng aih Haq phai chìuq broq tìah ca oh daq ta rìm bìac, waq ca enh ngìa Boc Plình, Haq jah broq Pajàu Ha'nhèq loq xa-ŏch, jah wèq dèh bàu ta bìac patìh ca Boc Plình, cachìt thai ca bèn đòiq ca'naih dòih tôiq lôi.

\VS{18}Ma jah 'màng aih cla Haq khoi chìuq nan xa jò 'bìq padô 'nùt, 'màng aih Haq jah jùp đò mangai ma 'nang 'bìq padô 'nùt.




\par }\Chap{3}{\SH Chuaq Jêxu Ha'nhèq Yi Hnao ca Môise
\par }
{\PP \VerseOne{1}'Màng aih ôi oh daq hadròih, mangai ma i phàn ta bìac creo da Boc Plình, pì phai hèm haboq ngan Chuaq Jêxu Crich, Haq Mangai sùq đô wa Pajàu Ha'nhèq da bèn ma bèn lùi canòm.

\VS{2}Haq khoi wèq dèh bàu broq tiaq bìac Boc Plình khoi pajaq ca Haq, tìah ca Môise khoi wèq dèh bàu broq tiaq rìm trong ŏi ta hnem Boc Plình.

\VS{3}Ma jah 'màng aih Chuaq Jêxu khoi jah padèch ha'nhèq yi hnao ca Môise, tìah ca wì ma padèch mangai ma broq hnem, yi hnao ca padèch hnem.

\VS{4}Ma jah 'màng aih, ùh i ca hnem leq ma wìa đeh tàng mangai ùh broq, mahaq Haq ma khoi broq loh rìm bìac, aih Boc Plình.

\VS{5}“Môise mangai khoi wèq bàu broq rìm bìac ta hnem Boc Plình,”\XREF{✡}{{\XO 3:5 }{\XO{3:5
}}{\XT{SJ 12:7.}}} tìah ca mangai patìh đòiq pa'noh bìac mahno ta dang ngìa èh;

\VS{6}Mahaq Chuaq Jêxu Crich wèq dèh bàu tìah ca Con Calô wèq cwìang hnem Boc Plình. Hnem Boc Plình, aih bèn, tàng bèn wèq cajap dèh manoh lùi canòm wa bùi manoh ta bìac ngèh gòm trùh lùch.


\par }{\PP \VS{7}'Màng aih, tìah ca Yiang Hadròih doi:

\par }{\Q “Hì cô tàng pì tàng bàu Haq,


\par }{\QB \VS{8}èh apaq cadoq manoh tìah

\par }{\Q ca boc yaq pì calah nèh khoi leoq Boc Plình

\par }{\QB ta hì baxa thù ta đùng braih càn,


\par }{\Q \VS{9}aih nòi boc yaq pì khoi hnoq bìac Au broq trom 40 hanam,

\par }{\QB Mahaq xôq ŏi thù Au đòiq 'nhro manoh Au.


\par }{\Q \VS{10}Taiq 'màng aih, Au nòih ca 'bài mangai 'nhòng aih,

\par }{\QB Au doi: ‘Manoh wì hloi hloi hèm lac trong,

\par }{\QB Ùh 'nì ca trong da Au.’


\par }{\Q \VS{11}Cô bàu pachac jò nòih Au doi:

\par }{\QB ‘Wì haq ùh jah mùt nòi padài da Au.’ ”\XREF{✡}{{\XO 3:11 }{\XO{3:11
}}{\XT{BCP 95:7–11.}}}


\par }{\PP \VS{12}Ôi oh daq, phai ngan kenh, đòiq ùh i mòiq ngai leq ta pì i manoh ngang dù, ùh lùi, èh cađac Boc Plình, Haq ma rìh hloi hloi.

\VS{13}Mahaq rìm hì pì ep pariaq dabau jò ŏi doi “Hì cô” waq ca ŏi ta pì ùh i ca mangai leq 'bìq tôiq lôi padô 'nùt, èh cadoq manoh.

\VS{14}Ma jah 'màng aih bèn khoi jah pajùm phàn ti Chuaq Jêxu Crich, tàng bèn wèq cajap dèh manoh lùi baxèm da bèn trùh lùch.

\VS{15}Tìah ca Sech Hadròih khoi achìh:

\par }{\Q “Hì cô tàng pì tàng bàu Haq,

\par }{\QB Èh apaq cadoq manoh tìah

\par }{\QB ca boc yaq pì khoi leoq Boc Plình ta đùng braih càn.”\XREF{✡}{{\XO 3:15 }{\XO{3:15
}}{\XT{BCP 95:7,8.}}}


\par }{\PP \VS{16}Cabô ta wì ma khoi tàng bàu Boc Plình khoi èh xôq ŏi leoq Haq? Aih ma ùh xài dìq dŏng mangai khoi nhò Môise ajèn loh enh Aicàp 'mòh?

\VS{17}Boc Plình khoi nòih ca cabô trom 40 hanam? Ma ùh xài nòih ca 'bài mangai ma broq tôiq nòi braih càn, hi khoi wì haq khoi cachìt hloi ta aih 'mòh?

\VS{18}Haq pachac ca cabô, doi: Wì ùh jah mùt nòi padài da Au, aih ma ùh xài ca 'bài mangai ma ùh dì tiaq 'mòh?

\VS{19}'Màng aih bèn hnoq dài wì haq ma ùh jah mùt ta aih, taiq manoh wì haq ùh lùi.




\par }\Chap{4}{\SH Bàu Hùaq Nòi Padài da Chuaq
\par }
{\PP \VerseOne{1}'Màng aih, 'nang jò ŏi i bàu hùaq đòiq mùt ta nòi padài da Chuaq, ep loq yùq crè, waq ca ta oh daq ùh i ca mòiq ngai leq ùh jah mùt.

\VS{2}Ma jah 'màng aih bèn hadai khoi tàng Bàu Lem tìah ca wì khoi tàng hì adroi nèh, mahaq bàu anoi wì ma khoi tàng ùh i lòiq cleq ca wì haq taiq jò wì haq tàng, wì haq ùh tamàng xam manoh lùi.

\VS{3}Phàn da bèn mangai khoi lùi, èh jah mùt nòi padài, mahaq ca wì ma ùh lùi, Boc Plình khoi doi:

\par }{\Q “Cô bàu Au pachac jò Au nòih:

\par }{\QB ‘Wì haq ùh jah mùt nòi padài da Au.’ ”\XREF{✡}{{\XO 4:3 }{\XO{4:3
}}{\XT{BCP 95:11.}}}

\par }{\MM 'Nhac bìac aih Haq khoi broq gêh enh jò baxèm broq plình crŏng taneh.

\VS{4}Ta Sech Hadròih i nòi khoi achìh ca bìac hì tapèh 'màng cô: “Hì tapèh Boc Plình padài dìq rìm bìac Haq broq.”\XREF{✡}{{\XO 4:4 }{\XO{4:4
}}{\XT{BB 2:2.}}}

\VS{5}Haq hadai doi: “Wì haq ùh jah mùt nòi padài da Au.”


\par }{\PP \VS{6}'Màng aih xôq ŏi i mòiq 'nah ngai jah mùt ta aih, mahaq 'bài mangai ma adroi cô nèh khoi jah tàng Bàu Lem aih, mahaq ùh jah mùt, ma jah 'màng aih taiq wì haq ùh dì tiaq bàu.

\VS{7}'Màng aih Boc Plình pajaq mòiq hì ma 'noiq jah doi: “Hì cô,” ma jah 'màng aih dùnh atìq ca aih, Haq anoi hnài cwa bùa Đawit tìah ca bàu khoi doi adroi:

\par }{\Q “Hì cô, tàng pì tàng bàu Haq,

\par }{\QB èh Apaq cadoq manoh.”\XREF{✡}{{\XO 4:7 }{\XO{4:7
}}{\XT{BCP 95:7,8.}}}


\par }{\MM \VS{8}Tàng Jôsuê khoi am wì haq mùt nòi padài, èh atìq ca aih Boc Plình pi i anoi trùh mòiq hì ma 'noiq hòm.

\VS{9}'Màng aih èh, xôq ŏi i mòiq nòi padài ca jàn Boc Plình.

\VS{10}Ma jah 'màng aih tàng mangai leq mùt ta nòi padài da Boc Plình, èh mangai aih khoi padài ca bìac broq dađeh, hadai tìah ca Boc Plình khoi padài dèh ca bìac broq da Haq.

\VS{11}'Màng aih bèn phai dìq ca padren ran đòiq jah mùt ta nòi padài aih, waq ca ùh hìaq i mòiq ngai leq ta bèn tacro taiq tiaq dua wì calah nèh ùh dì tiaq.


\par }{\SH Cwìang Itai Da Bàu Boc Plình
\par }
{\PP \VS{12}Ma jah 'màng aih bàu Boc Plình, aih bàu rìh, i cwìang itai yi hin tìah ca pla chang gùm baiq màm, jah mùt ta rìm nòi jrùq, hin trùh 'mòi lah manoh wa mahua yiang, atap caxènh wa ngot caxènh, hnoq ro bìac bèn ma hèm wa bìac manoh bèn ma enh broq.

\VS{13}Ùh i ca bìac cleq jah cadoc hlèp enh ngìa ca Boc Plình, mahaq dìq dŏng jah pa'noh ro enh ngìa ca Haq, bèn ma ep anoi hlài rìm bìac khoi broq.


\par }{\PP \VS{14}Taiq bèn i mòiq Pajàu Ha'nhèq càn ma khoi mùt hlài Diac Plình, aih Chuaq Jêxu, Con Boc Plình, bèn phai wèq ma cajap manoh lùi.

\VS{15}Ma jah 'màng aih bèn pi i Pajàu Ha'nhèq ma ùh jah loq xa-ŏch ca bìac ìuq bèn, taiq Haq hadai khoi lah chìuq rìm bìac padô 'nùt tìah ca bèn, mahaq ùh i ca jò leq Haq broq tôiq.

\VS{16}'Màng aih bèn phai cajap manoh trùh haten ca gèq Bùa da bìac am dech đòiq jah nhàn can xa-ŏch, wa chaq jah bìac am dech đòiq jùp đò bèn, jò bèn ma nhet ca Haq jùp đò.




\par }\Chap{5}{\SH Pajàu Ha'nhèq Lem Rìm Trong
\par }
{\PP \VerseOne{1}Rìm ngai pajàu ha'nhèq khoi jah Boc Plình ràih enh con mangai, jah dèch atŏc thai ca con mangai patìh bìac Boc Plình, đòiq dèch am ngè tadreo baxŏng dòih dìq ca tôiq lôi.

\VS{2}Haq hadai mangai tìah ca bèn, xôq i bìac ìuq, ma jah haq xa-ŏch ca 'bài mangai ma ùh 'nì loq wa mangai lac trong.

\VS{3}Taiq 'màng aih, haq dèch am ngè tadreo ca Boc Plình đòiq baxŏng dòih tôiq lôi, ùh xài toq ca jàn, mahaq ca cla haq hadai.

\VS{4}'Màng aih, ùh i ca mòiq ngai leq jah ràih wa atŏc ca dađeh broq bìac ha'nhèq aih, mahaq toq nhàn yŏc bìac aih jò Boc Plình creo, tìah ca Arôn calah nèh.


\par }{\PP \VS{5}Hadai 'màng aih, Chuaq Jêxu Crich ùh padèch dađeh broq Pajàu Ha'nhèq, mahaq Boc Plình khoi ràih Haq wa doi ca Haq.

\par }{\Q “Ìh cô Con Au,

\par }{\QB hì cô Au khoi xa-ông ca Ìh.”\XREF{✡}{{\XO 5:5 }{\XO{5:5
}}{\XT{BCP 2:7.}}}


\par }{\MM \VS{6}Èh Haq doi hòm ŏi nòi ma 'noiq:

\par }{\Q “Ìh broq Pajàu hloi hloi

\par }{\QB tiaq Mên-chi-xê-đec.”\XREF{✡}{{\XO 5:6 }{\XO{5:6
}}{\XT{BCP 110:4.}}}


\par }{\PP \VS{7}Jò ŏi raq rìh ta crŏng taneh, Chuaq Jêxu Crich khoi dêh bàu waiq khàn loh diac mat dang xìn Haq ma i cwìang dèch Haq claih ca bìac cachìt, Boc Plình tàng bàu Haq taiq Haq dìq ca manoh loq iu Boc Plình.

\VS{8}'Nhac ca Haq Con Boc Plình, Haq khoi hŏc dì tiaq nhò bìac xalep Haq ma khoi chìuq.

\VS{9}Jò Haq khoi broq gêh rìm trong, Haq broq xèm da bìac dèch claih am dìq ca mangai ma loq dì tiaq Haq.

\VS{10}Khoi èh Haq jah Boc Plình padèch broq Pajàu Ha'nhèq, tiaq Mên-chi-xê-đec.


\par }{\PP \VS{11}Anoi trùh bìac aih, au i bàc bìac nhet ca anoi, mahaq xa ca anoi đòiq haq ro 'ràng, ma jah 'màng aih pì adia ca loq tàng.

\VS{12}'Nhac ca pì khòh broq thài hnài khoi dùnh, mahaq manàiq pì xôq ŏi ep ca mangai 'noiq yŏc bìac hŏc jò baxèm da Boc Plình đòiq hnài pì, èh pì xôq ôq tôh thai ca dahwèq caq cadoq.

\VS{13}'Màng aih, tàng mangai leq hloi hloi ôq tôh, aih patô haq ŏi tìah ca con 'yoh, 'nhòq canao loq ca bàu ta-atoq.

\VS{14}Mahaq dahwèq caq cadoq đòiq ca mangai khoi jah yòng càn, ca mangai khoi yŏc dèh manoh axràm đòiq jah 'nì loq bìac lem wa bìac dù.




\par }\Chap{6}{\SH Bìac Cađac Trong Tiaq Chuaq
\par }
{\PP \VerseOne{1}'Màng aih, bèn apaq hŏc yôt bàu hnài da Chuaq Jêxu Crich ma khoi hŏc jò baxèm, mahaq phai yòng càn gêh lem ta Chuaq Jêxu Crich, aih ùh nhet ca hŏc hlài 'bài hŏc xèm bìac cađac dèh manoh broq tôiq đòiq claih khoi ca bìac broq ma cachìt wa bìac lùi Boc Plình hòm,

\VS{2}wa ùh ŏi hŏc bìac 'baptem, bìac đòiq tì ti chac, bìac mangai cachìt rìh hlài, bìac hadrah hloi hloi.

\VS{3}Mahaq manàiq cô tàng Boc Plình am broq, èh bèn hŏc tam bìac waq ca jah wìa craq manoh.


\par }{\PP \VS{4}Ma jah 'màng aih, 'bài mangai ma khoi jah i can 'ngah da Boc Plình xreo ta manoh, khoi jah nhàn yŏc bìac am dech hnhu am enh Boc Plình, khoi jah nhàn Yiang Hadròih,

\VS{5}khoi canao loq ca Bàu Lem lình da Boc Plình, wa cwìang itai da Haq 'nhòng atìq,

\VS{6}tàng wì haq cađac Chuaq, èh wì haq ùh jah tawìh hlài cađac dèh manoh broq tôiq; wì haq khoi tiang đình Con Boc Plình mòiq yàng hòm, wa broq ca Haq chìuq camaih enh ngìa ca con mangai.


\par }{\PP \VS{7}Bèn con mangai tìah ca taneh nòi i plình mè, èh loh nhat loh long broq lòiq ca mangai abèq, èh taneh aih jah Boc Plình am xôq ramŏt.

\VS{8}Mahaq, tàng taneh leq loh hila bàc, taneh aih 'bìq 'noh đac, jah waiq hanip, khoi èh bùh cađac ngè aih ta ùnh.


\par }{\PP \VS{9}Ôi oh daq ma au loq waq, 'nhac ca au anoi 'màng cô, nhèn loq joq 'nàng bìac da pì aih yi lem, wa i acop tiaq bìac dèch claih.

\VS{10}Boc Plình ùh xài ùh ta-atoq, Haq ùh hèt ca bìac broq wa manoh loq waq da pì khoi pa'noh ca hiniq Haq, jò pì patìh 'bài mangai hadròih, manàiq xôq ŏi patìh,

\VS{11}èh nhèn enh rìm ngai ŏi ta pì pa'noh loh manoh dêh nhang 'màng aih đòiq jah wèq cajap manoh gòm canòm trùh lùch,

\VS{12}đòiq pì ùh aroh, mahaq tiaq dua 'bài mangai ma khoi jah nhàn yŏc bàu hùaq da Chuaq nhò manoh lùi wa manoh chìuq àt.


\par }{\SH Bàu Hùaq Da Boc Plình
\par }
{\PP \VS{13}Jò Boc Plình hùaq ca Ap-ra-ham, ùh i ca cabô ma yi càn đòiq patô, 'màng aih Haq patô dađeh đòiq pachac ca Ap-ra-ham,

\VS{14}Haq doi: “Au joq 'nàng jah am xôq ramŏt ca ìh wa broq ca xinoi ìh xa-ông tam bàc.”\XREF{✡}{{\XO 6:14 }{\XO{6:14
}}{\XT{BB 22:17.}}}

\VS{15}Ap-ra-ham khoi dràng àt gòm, 'màng aih haq nhàn yŏc bìac Chuaq khoi rùp bàu am ca haq.


\par }{\PP \VS{16}Con mangai loq patô hiniq ma yi càn ca dađeh đòiq pachac, nhò bàu pachac 'màng aih èh ùh i bìac loq tarahen hòm.

\VS{17}Boc Plình hadai 'màng aih, enh patô 'noh ca 'bài mangai ma jah hùang bàu hùaq da Haq loq ca manoh Haq ma khoi pachì ùh i jò leq blòq, èh Haq yŏc bàu pachac đòiq patô.

\VS{18}'Màng aih nhò baiq bìac ùh blòq aih, taiq Boc Plình ùh capoch 'nùt, nhò enh aih bèn chaq jah bìac alòng càn caiq, bèn mangai cadàu mùt nòi hlèp đòiq rùp yŏc bìac ngèh gòm khoi đòiq enh ngìa ca bèn.

\VS{19}Bèn wèq bìac ngèh gòm cô tìah ca mem glêh ca mahua yiang, cajap cajình mùt enh rù ca bai prình ta Nòi Hadròih Dìq Jaq ta Diac Plình.

\VS{20}Aih nòi hadròih nòi Chuaq Jêxu khoi mùt adroi ca bèn, pèh trong ca bèn jah mùt jò Haq khoi broq Pajàu Ha'nhèq hloi hloi tiaq Mên-chi-xê-đec.




\par }\Chap{7}{\SH Mên-chi-xê-đec Bùa Da Ta-atoq
\par }
{\PP \VerseOne{1}Mên-chi-xê-đec\XREF{✡}{{\XO 7:1 }{\XO{7:1
}}{\XT{BB 14:18–20.}}} bùa da Salem, pajàu ha'nhèq da Boc Plình ma enh 'nhèq dŏng, khoi lam đìh Ap-ra-ham, èh waiq xôq ramŏt am ca Ap-ra-ham, jò Ap-ra-ham 'nang hlài enh tajêh ta'blêq ca bàc bùa.

\VS{2}Ap-ra-ham khoi am ca bùa aih mòiq phàn mòiq jàt dahwèq ngè haq ma jah yŏc jò tajêh. Bùa Mên-chi-xê-đec, aih i hiniq ta-atoq, haq bùa da Salem, aih i hiniq bùa catèm.

\VS{3}Haq ùh i ca miq, ùh i ca baq, ùh i ca hadròng hadrech, ùh i ca hì xa-ông, hadai ùh i ca hì cachìt, tìah ca Con Boc Plình, Mên-chi-xê-đec broq pajàu hloi hloi.


\par }{\PP \VS{4}Bèn phai hèm, bùa aih i 'bang ha'nhèq dìq jaq taiq boc bèn Ap-ra-ham khoi am ca haq mòiq phàn mòiq jàt cùng hang haq.

\VS{5}'Bài con xau da xinoi Lêwi ma broq pajàu Boc Plình, tiaq Ranenh wì haq i bàu thê gop mòiq phàn mòiq jàt da jàn, aih da oh daq wì haq, 'nhac ca wì haq hadai loh enh Ap-ra-ham.

\VS{6}Mahaq Mên-chi-xê-đec 'nhac ca haq ùh xài con xau Lêwi, hadai jah yŏc mòiq phàn mòiq jàt da Ap-ra-ham, khoi èh waiq xôq ramŏt ca Ap-ra-ham mangai ma khoi i bàu hùaq.

\VS{7}'Màng aih, bèn loq mangai yi ha'nhèq waiq xôq ramŏt ca mangai yi ha'neq, aih bìac troq.

\VS{8}Trong ma cô 'bài mangai ma gop mòiq phàn mòiq jàt cô, aih 'bài mangai phai cachìt, mahaq trong ma tau hòm jah i bàu doi haq rìh hloi hloi,

\VS{9}'màng aih jah doi 'màng cô: Lêwi mangai ma gop mòiq phàn mòiq jàt hadai cwa Ap-ra-ham ma gop mòiq phàn mòiq jàt,

\VS{10}ma jah 'màng aih jò Mên-chi-xê-đec lam đìh Ap-ra-ham, èh Lêwi ŏi raq ta chac hamac Ap-ra-ham.


\par }{\PP \VS{11}Tàng bìac broq da pajàu ca xinoi da Lêwi nhò Ranenh jah broq am ca manoh mangai lem lình tôm gêh, èh hagleq ma Boc Plình atŏc mòiq Ngai Pajàu 'noiq, tiaq Mên-chi-xê-đec, ùh xài tiaq Arôn?

\VS{12}Ma jah 'màng aih jò khoi halìh pajàu, èh ranenh hadai phai halìh,

\VS{13}ma jah 'màng aih, Haq ma jah bàu aih anoi trùh, Haq ŏi ta xinoi 'noiq ma 'nhòq lah i mangai leq broq bìac nòi ca'bŏng tadreo.

\VS{14}Ma jah 'màng aih, ro rang Chuaq da bèn loh enh xinoi Juđa, mahaq xinoi aih Môise ùh i anoi trùh bìac wì broq pajàu.

\VS{15}Bìac aih jah ro tam hòm tàng i mòiq toq Pajàu ma 'noiq tìah ca Mên-chi-xê-đec mahno loh,

\VS{16}jah dèch atŏc broq Pajàu ùh tiaq ranenh da chac xech, mahaq tiaq cwìang itai da can rìh hloi hloi.

\VS{17}Ma jah 'màng aih, cô bàu anoi hlài bìac Haq, doi: 
\par }{\Q “Con broq Pajàu hloi hloi

\par }{\QB Tiaq xinoi Mên-chi-xê-đec.”\XREF{✡}{{\XO 7:17 }{\XO{7:17
}}{\XT{BCP 110:4.}}}


\par }{\PP \VS{18}Ma jah 'màng aih bàu thê ma dùnh ùh i cwìang, èh ùh i ca lòiq, 'màng aih khoi cađac.

\VS{19}Ma jah 'màng aih Ranenh ùh broq gêh bìac cleq, mahaq manàiq bèn i ngèh gòm lem yi hnao ca Ranenh, nhò bìac ngèh gòm aih 'ràng bèn trùh haten ca Boc Plình.


\par }{\PP \VS{20}Yi hnao ca aih hòm, 'bài pajàu ma 'noiq tŏc broq bìac ùh i ca bàu pachac cleq,

\VS{21}Mahaq Chuaq da bèn jah dèch atŏc broq Pajàu i bàu pachac ma Boc Plình doi:

\par }{\Q “Au khoi pachac,

\par }{\QB ùh jò leq tablòq manoh hèm,

\par }{\QB ‘Con broq Pajàu hloi hloi.’ ”\XREF{✡}{{\XO 7:21 }{\XO{7:21
}}{\XT{BCP 110:4.}}}


\par }{\MM \VS{22}Taiq bàu pachac aih, Chuaq Jêxu khoi jah wìa Mangai broq cajap ca wêh jao ma neo lem yi hnao.


\par }{\PP \VS{23}'Bài pajàu calah nèh bàc, mahaq taiq bìac cachìt, ùh jah wèq hloi dèh bìac broq aih,

\VS{24}mahaq Chuaq Jêxu Crich, taiq Haq rìh hloi hloi, Haq jah wèq yŏc bìac broq Pajàu ùh jò leq halìh.

\VS{25}'Màng aih Haq jah dèch gêh tôm dìq mangai ma canòm ca Haq lam trùh haten ca Boc Plình, ma jah 'màng aih Haq rìh hloi hloi đòiq waiq khàn thai ca bèn.


\par }{\PP \VS{26}Joq, Chuaq Jêxu, Haq Pajàu Ha'nhèq troq am ca bèn, Haq hadròih, ùh i ca bìac trech leq, Haq ùh amùa, ùh ta'mùt ca mangai i tôiq, Haq khoi yi ha'nhèq ŏi ta Diac Plình,

\VS{27}Haq ùh tìah ca 'bài pajàu càn ma 'noiq, ep rìm hì dèch am ngè tadreo adroi taiq tôiq lôi cla, èh taiq tôiq lôi jàn. Mahaq Chuaq Jêxu Crich broq bìac aih mòiq yàng raq khoi tôm tàu, Haq am dađeh broq ngè tadreo đòiq baxŏng tôiq lôi ca con mangai.

\VS{28}Ma jah 'màng aih Ranenh ma dùnh yŏc 'bài mangai ìuq broq pajàu ha'nhèq, mahaq bàu pachac ma i atìq ca Ranenh yŏc Con ma khoi jah gêh lem hloi hloi.




\par }\Chap{8}{\SH Chuaq Jêxu Pajàu Ha'nhèq da Bèn
\par }
{\PP \VerseOne{1}Bìac bèn ma neo anoi trùh cô, aih 'màng cô: Bèn i mòiq Pajàu Ha'nhèq dŏng, aih Chuaq Jêxu Crich ha'ngui pah 'ma ca gèq bùa da Boc Plình ta Diac Plình,

\VS{2}'nang broq Mangai patìh ta nòi hadròih hnem cùh waiq joq 'nàng ŏi ta Diac Plình ma Chuaq broq, ùh xài mangai broq.


\par }{\PP \VS{3}Rìm pajàu ha'nhèq jah dèch atŏc đòiq dèch am ngè tadreo ca Boc Plình, 'màng aih èh Pajàu Ha'nhèq cô hadai nhet i dahwèq đòiq dèch am.

\VS{4}Tàng Haq ŏi crŏng taneh, Haq ùh broq Pajàu Ha'nhèq, ma jah 'màng aih ŏi crŏng taneh khoi i 'bài pajàu dèch am ngè tadreo tiaq Ranenh ma hnài.

\VS{5}Wì patìh ta hnem cùh waiq ŏi crŏng taneh, aih dua 'mù patìah ca hnem cùh waiq ŏi ta Diac Plình, hadai tìah ca Môise jò haq padon broq hnem traiq cùh waiq, Boc Plình doi ca haq: “Phai broq ma lem rìm bìac tiaq dua khoi patô ca ìh ta wang Sinai.”\XREF{✡}{{\XO 8:5 }{\XO{8:5
}}{\XT{LEA 25:40.}}}

\VS{6}Mahaq manàiq cô Chuaq Jêxu broq mòiq bìac đang ca padèch yi hnao ca 'bài pajàu ha'nhèq, ma jah 'màng aih Haq Mangai ta'ne da wêh jao ma yi lem taiq wêh jao cô jah broq tiaq bàu hùaq yi lem.


\par }{\PP \VS{7}Ma jah 'màng aih tàng wêh jao ma adroi khoi jah gêh tôm, èh ùh nhet ca i wêh jao ma neo atìq ca aih.

\VS{8}Mahaq Boc Plình ùh lem manoh ca con jàn Yothaiq ma tiaq wêh jao ma dùnh: Haq doi:

\par }{\Q “Ta 'nhòng atìq cô èh,

\par }{\QB Au broq mòiq wêh jao

\par }{\Q ma neo ca jàn Is-ra-ên

\par }{\QB wa jàn Juđa;


\par }{\Q \VS{9}Ùh tìah ca wêh jao Au

\par }{\QB ma khoi broq ca boc yaq

\par }{\Q wì haq Ta hì Au ma rùp tì

\par }{\QB wì haq ajèn loh khoi ca Aicàp,

\par }{\Q Taiq wì haq ùh wèq cajap bàu wêh jao da Au,

\par }{\QB Ma jah Au cađac wì haq, aih bàu Chuaq doi.”


\par }{\MM \VS{10}Chuaq doi hòm:

\par }{\Q “Cô wêh jao ma neo Au broq ca jàn Is-ra-ên:

\par }{\QB Atìq ca 'bài hì aih,

\par }{\Q Au jah đòiq Ranenh Au mùt ta manoh hèm wì haq,

\par }{\QB wa achìh ta manoh wì haq,

\par }{\Q Èh Au broq Boc Plình wì haq,

\par }{\QB Wì haq jah broq jàn Au.


\par }{\Q \VS{11}Ŏi ta wì haq pi i ca mangai leq ŏi hnài dèh jàn,

\par }{\QB dèh oh daq: ‘Ep ngan loq ca Chuaq,’

\par }{\Q Ma jah 'màng aih dìq dŏng ca wì haq,

\par }{\QB Enh mangai dìq jaq 'yoh trùh mangai dìq jaq càn dìq canao loq ca Au.


\par }{\Q \VS{12}Ma jah 'màng aih Au xa-ŏch ca wì haq,

\par }{\QB baxŏng đac bìac ngang dù da wì haq,

\par }{\QB Èh ùh hmàng tôiq lôi wì haq hòm.”\XREF{✡}{{\XO 8:12 }{\XO{8:12
}}{\XT{Jêr 31:31–34.}}}


\par }{\PP \VS{13}Taiq Boc Plình khoi doi: “Wêh jao neo,” 'màng aih wêh jao ma adroi khoi dùnh, bìac cleq ma khoi dùnh pi wìa waq, padon hnhung đeh.




\par }\Chap{9}{\SH Hnem Cùh Waiq ta Diac Plình wa Hnem Cùh Waiq ta Crŏng Taneh
\par }
{\PP \VerseOne{1}Wêh jao ma adroi i 'bài ranenh anoi bìac khòh broq wa bìac tagop cùh waiq hadròih ta hnem cùh waiq ŏi ta crŏng taneh.

\VS{2}'Màng aih Hnem Traiq Cùh Waiq i baiq hagan. Hagan ma mòiq doi Nòi Hadròih, i jènh đen wa ca'bŏng đòiq 'benh hadròih.

\VS{3}Enh rù ca bai prình hagan ma baiq, aih doi Nòi Dìq Jaq Hadròih,

\VS{4}i ca'bŏng bùh jreo xua thùm broq xam wang wa hom wêh jao dìq 'bìt xam wang. Ta hom i mòiq toq cabi broq xam wang tah bình mana, long canhra loh riang da Arôn, wa baiq capiac hmu achìh bàu wêh jao. (Aih nòi pajàu ha'nhèq 'ràng abôq jreo xua thùm mòiq hanam mòiq yàng) 
\VS{5}Enh 'nhèq ca hom wêh jao i baiq chê-ru-bim 'ngah 'ngai, 'mù haq prình calàp baxŏng tôiq, mahaq cô ùh xài jò đòiq anoi bìac aih đòiq haq ro rang. 

\par }{\PP \VS{6}Rìm bìac khoi padon gêh 'màng aih, rìm hì 'bài pajàu mùt hagan ma mòiq ta hnem traiq cùh waiq broq đò đòiq wì haq broq dèh bìac cùh waiq.

\VS{7}Mahaq hagan ma baiq, mòiq hanam mòiq yàng, mòiq ngai pajàu ha'nhèq mùt ta aih, wê mahem đòiq am tadreo ca Boc Plình rŏt hlài dèh tôiq lôi cla, wa bìac troq lò broq tôiq da mangai jàn.

\VS{8}Yiang Hadròih yŏc bìac cô đòiq patô 'noh ca bèn, ma jah 'màng aih jò hnem traiq cùh waiq broq đò yàng ma adroi ŏi ŏi, trong ma mùt ta hagan ma Dìq Jaq Hadròih 'nhòq mahno loh.

\VS{9}Dìq ca bìac aih toq broq dua đòiq patìah trùh 'nhòng da bèn cô, đòiq patô ca bèn hnoq, 'bài ngè tadreo wa dahwèq tadreo ùh jah broq ca mangai cùh waiq jah tôm gêh ta manoh loq,

\VS{10}mahaq toq anoi trùh dahwèq caq, dahwèq ôq, lè 'nheo hreo crài ca dabau, aih bìac broq ca chac hamac trùh jò i wêh jao ma neo.


\par }{\PP \VS{11}Mahaq Chuaq Jêxu Crich khoi mahno loh, broq Pajàu Ha'nhèq da bìac wêh jao ma neo, Haq mùt ta Hnem Cùh Waiq yi lem lình tôm gêh ŏi ta Diac Plình, ùh xài nhò tì con mangai broq ta crŏng taneh cô.

\VS{12}Haq mùt nòi Dìq Jaq Hadròih mòiq yàng raq, ùh wê mahem bubi wa 'bo con, mahaq Haq yŏc mahem dađeh đòiq jah rŏt hlài enh tôiq lôi hloi hloi.

\VS{13}Ma jah 'màng aih, tàng mahem bubi wa 'bo calô, loq blo 'bo cadrì adrùh da'rat ca mangai i tôiq xôq jah broq hadròih ca chac xech wì haq,

\VS{14}ùh dùh dèh ca mahem Chuaq Jêxu Crich, nhò Yiang Hadròih ma rìh hloi, dèch am dađeh broq ngè tadreo, ùh i ca xìt, jah 'nheo hreo manoh loq bèn claih ca tôiq lôi, waq ca bèn jah patìh ca Boc Plình ma rìh hloi hloi.


\par }{\PP \VS{15}Taiq 'màng aih, Haq Mangai Ta'ne ma broq wêh jao ma neo, waq ca jah baxŏng dòih tôiq da mangai ŏi enh 'neq ca wêh jao baxèm, đòiq dìq ca wì ma khoi jah creo, jah nhàn yŏc xôxech hloi hloi tiaq Boc Plình khoi rùp bàu am.


\par }{\PP \VS{16}Jò achìh jàiq đòiq axong cùng hang, tàng mangai ma achìh jàiq aih 'nhòq cachìt, jàiq aih 'nhòq jah broq cleq.

\VS{17}Jàiq achìh đòiq axong cùng hang i cwìang đòiq axong jò mangai ma achìh aih cachìt, tàng mangai ma achìh aih ŏi rìh èh jàiq aih ùh i ca cwìang cleq.

\VS{18}Hadai 'màng aih, wêh jao ma adroi, hadai ep i mahem đòiq broq.

\VS{19}Jò Môise anoi pa'noh rìm bàu thê da Ranenh ca dìq ca jàn, haq yŏc mahem 'bo con, bubi wa diac, capaih gòh wa long cachiq xônh đòiq da'rat ta sech ranenh wa ta dìq ca jàn.

\VS{20}Haq doi: “Cô mahem wêh jao Boc Plình khoi doi 'noh đòiq pì wèq cajap!”\XREF{✡}{{\XO 9:20 }{\XO{9:20
}}{\XT{LEA 24:8.}}}

\VS{21}Hi khoi haq hadai yŏc mahem aih da'rat ta Hnem Traiq Cùh Waiq, wa dìq ca ranac padon đòiq ca bìac cùh waiq.

\VS{22}Tiaq Ranenh ma dùnh, èh dìq ca bìac nhò mahem men jah hreo, taiq tàng ùh ta-ùc mahem èh ùh i ca bìac baxŏng tôiq.


\par }{\PP \VS{23}'Màng aih tàng hnem cùh waiq broq đò ŏi ta crŏng taneh cô wa dìq ca hiniq ta aih broq dua 'mù đòiq patìah dìq ca bìac ŏi ta Diac Plình, ep nhò mahem 'bo wa bubi ma jah hreo, ùh dùh dèh èh bìac ŏi ta Diac Plình ep nhet ca ngè tadreo yi canaq hòm.

\VS{24}Ma jah mang aih Chuaq Jêxu Crich ùh mùt nòi hadròih nhò tì mangai broq patìah ca nòi hadròih joq 'nàng, mahaq Haq mùt nòi hadròih ta Diac Plình thai ca bèn enh ngìa ca Boc Plình.

\VS{25}Haq ùh mùt ta aih đòiq dèch am dađeh bàc yàng tìah ca pajàu ha'nhèq ma 'noiq, rìm hanam phai mùt nòi dìq jaq hadròih đòiq am mahem, mahaq ùh xài mahem cla.

\VS{26}Tàng 'màng aih, enh jò baxèm broq plình crŏng taneh, Haq ep chìuq cachìt bàc yàng, mahaq manàiq cô Haq khoi mahno loh mòiq yàng raq ta 'nhòng ma atìq lùch, am dađeh broq ngè tadreo đòiq cađac tôiq lôi.

\VS{27}Tiaq troi khoi pajaq ca con mangai ep cachìt mòiq yàng, atìq ca aih ep chìuq bìac hadrah,

\VS{28}hadai 'màng aih, Chuaq Jêxu Crich khoi am dađeh mòiq yàng raq đòiq cađac tôiq lôi da bàc ngai. Haq jah trùh hòm yàng ma baiq ùh xài đòiq pòq tôiq lôi hòm, mahaq đòiq am bìac dèch claih ca mangai ma gòm Haq.




\par }\Chap{10}{\SH Chuaq Jêxu Cachìt Mòiq Yàng Tôm Gêh
\par }
{\PP \VerseOne{1}Ranenh Môise toq broq 'mù da bìac lem padon trùh, ùh xài bìac lem joq 'nàng, taiq ngè tadreo wì am rìm hanam ùh jah broq ca mangai enh trùh haten ca Boc Plình jah lem tôm gêh.

\VS{2}Tàng jah, ùh xài wì haq khoi pi hìaq ep tadreo hòm 'mòh? Ma jah 'màng aih mangai ma cùh waiq jah 'nheo hreo ca manoh loq mòiq yàng raq khoi lem, èh pi hèm trùh ca tôiq hòm.

\VS{3}Mahaq, ngè tadreo rìm hanam 'màng aih thê wì haq hmàng hlài dèh tôiq lôi,

\VS{4}ma jah 'màng aih mahem 'bo calô wa bubi ùh jah lêh ca'naih cađac tôiq lôi.


\par }{\PP \VS{5}'Màng aih, jò Chuaq Crich trùh crŏng taneh Haq i doi:

\par }{\Q “Boc Plình ùh enh ca ngè tadreo wa dahwèq tadreo,

\par }{\QB Mahaq Boc Plình khoi padon am ca Au mòiq chac hamac.


\par }{\Q \VS{6}Boc Plình ùh bùi manoh ca dahwèq tadreo bùh

\par }{\QB wa ngè tadreo đòiq baxŏng tôiq lôi.


\par }{\Q \VS{7}Hi khoi au doi: ‘Ôi Boc Plình, cô Au trùh; Ta Sech Hadròih i achìh bìac Au,

\par }{\QB Au trùh đòiq broq tiaq manoh Ìh enh.’ ”\XREF{✡}{{\XO 10:7 }{\XO{10:7
}}{\XT{BCP 40:6–8.}}}


\par }{\MM \VS{8}Adroi Chuaq i doi: “Boc Plình ùh enh, hadai ùh bùi manoh ca ngè tadreo, dahwèq tadreo wa ngè tadreo bùh, rŏt hlài enh tôiq lôi dađeh, aih dìq tiaq Ranenh hnài.”

\VS{9}Atìq Haq doi hòm: “Cô au lam trùh đòiq broq tiaq manoh Boc Plình enh.” Haq khoi cađac bìac ma adroi đòiq broq hagao bìac atìq.

\VS{10}Tiaq manoh enh aih, bèn jah wìa hadròih, nhò Chuaq Jêxu Crich am dèh chac hamac mòiq yàng raq khoi hêq.


\par }{\PP \VS{11}Rìm pajàu ma 'noiq rìm hì yòng am hlài ngè tadreo, mahaq ngè tadreo aih ùh jò leq jah baxŏng đac tôiq lôi.

\VS{12}Mahaq Mangai cô, mòiq yàng am ngè tadreo xam dađeh đòiq baxŏng dòih tôiq hloi hloi, hi khoi Haq ha'ngui pah 'ma Boc Plình,

\VS{13}khoi ca aih Haq gòm trùh jò 'bài mangai ma git ca Haq 'bìq broq long thòt ca jènh da Haq.

\VS{14}Ma jah 'màng aih, nhò ngè tadreo dèch am mòiq yàng aih, Haq broq ca 'bài mangai lùi Haq jah tôm gêh hloi hloi wa jah wìa hadròih.


\par }{\PP \VS{15}Yiang Hadròih hadai anoi hlài ca bèn 'màng aih, Haq doi:


\par }{\Q \VS{16}“Cô wêh jao Au broq ca wì haq

\par }{\QB atìq ca 'bài hì aih, Chuaq doi:

\par }{\Q Au jah đòiq Ranenh Au mùt ta manoh wì haq,

\par }{\QB Achìh ta manoh hèm wì haq.”\XREF{✡}{{\XO 10:16 }{\XO{10:16
}}{\XT{Jêr 31:33.}}}


\par }{\MM \VS{17}Èh Haq doi hòm:

\par }{\Q “Au pi jò leq hmàng trùh

\par }{\QB tôiq lôi ngang dù wì haq hòm.”\XREF{✡}{{\XO 10:17 }{\XO{10:17
}}{\XT{Jêr 31:34.}}}


\par }{\MM \VS{18}Nòi leq tôiq lôi khoi jah baxŏng, èh pi ep am ngè tadreo đòiq rŏt hlài enh tôiq lôi hòm.


\par }{\PP \VS{19}'Màng aih, ŏi oh daq, nhò mahem Chuaq Jêxu Crich bèn cajap manoh jah mùt nòi dìq jaq hadròih

\VS{20}nhò Haq khoi pèh am ca bèn trong neo, trong rìh khoi pèh pagat cwa bai prình, aih nhò chac hamac Haq,

\VS{21}wa taiq bèn i mòiq Pajàu Ha'nhèq càn wèq cwìang Hnem Boc Plình,

\VS{22}bèn phai trùh haten ca Chuaq xam manoh lem jang, wa manoh lùi cajap cajình, manoh loq jah 'nheo hreo khoi ca bìac ngang dù, chac hamac jah 'nheo xam diac dìq jaq hliang,

\VS{23}phai wèq dèh manoh lùi wa bìac ngèh gòm da bèn đòiq ùh tadroq, ma jah 'màng aih Haq ma khoi hùaq ca bèn, Haq aih wèq dèh bàu.

\VS{24}Bèn phai loq hèm haboq trùh dabau đòiq pariaq dabau tiaq manoh loq waq wa broq bìac lem.

\VS{25}Apaq cađac bìac tagop tìah ca mòiq 'nah ngai khoi hmòt broq, mahaq phai pariaq dabau, ma jah 'màng aih tàng pì hnoq Hì Chuaq tenh trùh dàng leq, èh phai nhet ca broq dàng aih.


\par }{\PP \VS{26}Tàng bèn khoi 'nì khoi loq ro rang ca bàu joq 'nàng, khoi èh to broq tôiq, èh pi i ca ngè tadreo leq jah rŏt dèch hlài hòm,

\VS{27}mahaq toq tarìt gòm bìac hadrah wa ùnh khàng bùh cheo mangai ma enh tajraq hlài 'màng aih.

\VS{28}Mangai leq ma broq ùh troq ca Ranenh Môise, tàng i baiq piq ngai anoi hlài, èh 'bìq hadrah jêh đac, ùh jah xa-ŏch,

\VS{29}ùh dùh dèh mangai ma jôiq nunit Con Boc Plình, ngan mahem wêh jao ùh loh cleq, aih mahem khoi broq bèn hadròih, èh hanip Yiang Hadròih ma 'ràng bìac am dech, èh pì xoh mangai aih ma ùh đang ca baxa yi hnao 'mòh?

\VS{30}Ma jah 'màng aih bèn khoi canao loq Boc Plình khoi doi: “Bìac ma baxa hlài wì haq, aih bìac Au, cla Au jah padreo hlài da wì bìac wì ma phai chìuq.”\XREF{✡}{{\XO 10:30 }{\XO{10:30
}}{\XT{RAH 32:35.}}} Haq doi hòm: “Chuaq jah hadrah dèh jàn.”\XREF{✡}{{\XO 10:30 }{\XO{10:30
}}{\XT{RAH 32:36; BCP 135:14.}}}

\VS{31}Hlòp ta tì Boc Plình ma rìh hloi hloi, aih bìac joq 'nàng broq ca mangai yùq crè tarìt!


\par }{\PP \VS{32}Pì phai hmàng hlài 'bài hì adroi cô nèh, jò 'nang jah loq ca Chuaq Jêxu Crich, pì khoi ran chìuq bìac tabroq càn ca bìac nan xa dàng leq,

\VS{33}i jò chìuq wì do lê enh ngìa ca bàc ngai wa glàm bìac wì baxa; pì hadai chìuq bìac baxa jò mòiq manoh ca mangai 'noiq ma 'nang chìuq baxa.

\VS{34}Joq 'màng aih, pì khoi wiang chìuq xalep ti mangai ŏi tù, bùi manoh jò wì yŏc da pì cùng hang, taiq pì loq pì i cùng hang canaq yi hnao ŏi hloi ta Diac Plình.

\VS{35}'Màng aih apaq cađac manoh lùi cajap jah 'ràng am ca pì bìac baha càn ŏi ta Diac Plình.


\par }{\PP \VS{36}Ma jah 'màng aih oh daq phai dràng àt đòiq atìq ca jò broq tiaq manoh enh da Boc Plình, pì jah hùang bìac Haq ma khoi hùaq.

\VS{37}Ŏi toq 'biaq,

\par }{\Q “Ùh hìaq dùnh dàng leq,

\par }{\QB Haq ma trùh èh jah trùh,

\par }{\QB Haq ùh xòi trùh.”\XREF{✡}{{\XO 10:37 }{\XO{10:37
}}{\XT{Êsai 26:20; Hab 2:3.}}}


\par }{\Q \VS{38}“Mahaq mangai ta-atoq da Au, jah rìh tiaq manoh lùi.

\par }{\QB Tàng mangai leq lam laq alùi enh Chuaq,

\par }{\QB Èh manoh Au ùh lem bùi ca haq.”\XREF{✡}{{\XO 10:38 }{\XO{10:38
}}{\XT{Hab 2:4.}}}


\par }{\MM \VS{39}Phàn da bèn, ùh xài mangai lam laq alùi enh Chuaq đòiq 'bìq raliang cađac, mahaq bèn mangai wèq manoh lùi đòiq jah rìh.




\par }\Chap{11}{\SH Can Dêh Da Manoh lùi
\par }
{\PP \VerseOne{1}Manoh lùi, aih khoi loq ta manoh ro rang bìac bèn ma đang ngèh gòm, aih teo patô ro bìac ma ùh jah hnoq.

\VS{2}Mangai calah nèh jah lem manoh Boc Plình taiq wì haq i manoh lùi.


\par }{\PP \VS{3}Nhò manoh lùi, bèn loq crŏng taneh khoi jah i nhò bàu Boc Plình. 'Màng aih, dìq ca hiniq ma bèn hnoq, khoi jah broq wìa enh rìm hiniq ma bèn ùh xao hnoq.


\par }{\PP \VS{4}Nhò manoh lùi, Abên\XREF{✡}{{\XO 11:4 }{\XO{11:4
}}{\XT{BB 4:4.}}} khoi am ca Boc Plình ngè tadreo yi lem ca ngè tadreo da Cain. Boc Plình khoi nhàn yŏc dahwèq da Abên đòiq jah doi haq mangai ta-atoq. 'Nhac ca haq khoi cachìt, bìac haq broq aih xôq ŏi hnài bèn trùh manàiq.


\par }{\PP \VS{5}Nhò manoh lùi, Ênoc khoi jah tŏc ta Diac Plình, ùh hìaq ep hnoq bìac cachìt. “Wì ti chaq haq mahaq ùh hnoq taiq Boc Plình khoi atŏc haq.”\XREF{✡}{{\XO 11:5 }{\XO{11:5
}}{\XT{BB 5:21–24.}}} Adroi ca haq jah atŏc ta Plình, khoi jah Chuaq doi haq mangai caq ŏi lem manoh Boc Plình.

\VS{6}Mahaq tàng ùh i ca manoh lùi, èh ùh broq 'màng leq jah broq lem manoh Boc Plình, taiq mangai leq trùh haten ca Boc Plình, èh phai lùi i Haq joq 'nàng, wa hadai lùi Haq am bìac lem ca mangai leq dìq ca manoh ti chaq Haq.


\par }{\PP \VS{7}Nhò manoh lùi, Noah\XREF{✡}{{\XO 11:7 }{\XO{11:7
}}{\XT{BB 6:13–22.}}} jah Boc Plình pa'yèp adroi bìac 'nhòq hnoq, xam manoh loq iu yùq, haq khoi broq mòiq toq bong đòiq dèch dèh cadraq cla. Nhò manoh lùi haq ta'mòq tôiq ca mangai crŏng taneh, mahaq cla haq jah Boc Plình doi haq ta-atoq taiq haq i manoh lùi.


\par }{\PP \VS{8}Nhò manoh lùi, Ap-ra-ham khoi dì tiaq jò Boc Plình creo haq, wa thê haq lam trùh nòi haq jah nhàn broq xôxech. Haq loh lam mahaq haq ùh 'nì dađeh lam ta leq.

\VS{9}Nhò manoh lùi Ap-ra-ham rìh ŏi ta gùng ma Boc Plình khoi rùp bàu am ca haq. Haq rìh tìah ca mangai enh diac 'noiq. Haq, Isac con haq wa Jacôp xau haq ŏi ta hnem traiq. Wì hadai jah hùang bàu hùaq aih ti haq.

\VS{10}Ap-ra-ham broq 'màng cô taiq haq ti chaq mòiq toq phôq ma i xèm cajap, aih phôq Boc Plình khoi hèm broq wa khoi broq.


\par }{\PP \VS{11}Nhò manoh lùi, 'nhac ca Sara mangai xon wa khoi bàc hanam, mahaq xôq jah nhàn yŏc padren đòiq hadràp, ma jah 'màng aih Sara lùi Boc Plình ma khoi hùaq Haq joq 'nàng wèq dèh bàu.

\VS{12}'Màng aih, nhò mòiq ngai raq ngan ten cachìt, khoi xa-ông loh bình ngŏng con xau, cràm tìah ca hlŏng ta plình wa bàc tìah ca braih diac raxìq, rèn ùh nui.


\par }{\PP \VS{13}Dìq ca 'bài mangai aih i manoh lùi cajap trùh jò cachìt, mahaq jò aih 'nhac ca wì haq 'nhòq jah nhàn bìac ma Chuaq rùp bàu am, wì haq toq loq, bla èh wì haq jah nhàn. Jò wì haq ŏi rìh ta crŏng taneh, wì haq doi cla dađeh mangai tamoi hangai ŏi đò hêq.

\VS{14}'Bài mangai ma doi 'màng aih, jah loq wì haq 'nang ti chaq mòiq nòi ŏi ca dađeh.

\VS{15}Tàng wì haq xôq ŏi hèm dèh ca nòi ŏi ma dùnh, aih nòi wì haq khoi loh lam, èh i jò ta'nàih wì haq tawìh hlài ta nòi aih.

\VS{16}Mahaq wì haq ngèh enh ca nòi yi lem, aih nòi ŏi ta Diac Plình. 'Màng aih, Boc Plình ùh hìaq camaih jò wì creo Haq Boc Plình da wì haq, taiq Haq khoi padon đòiq ca wì mòiq phôq.


\par }{\PP \VS{17}Nhò manoh lùi, Ap-ra-ham khoi yŏc Isac đòiq broq ngè tadreo jò Boc Plình 'bàt thù haq. Ap-ra-ham bùi manoh dèch am dèh con mòiq da haq, 'nhac ca con aih haq khoi jah nhàn yŏc enh bàu hùaq da Boc Plình.

\VS{18}Boc Plình khoi doi ca haq: “Enh Isac, ìh jah i mòiq xinoi pòq hiniq ìh.”\XREF{✡}{{\XO 11:18 }{\XO{11:18
}}{\XT{BB 21:12.}}}

\VS{19}Ma jah 'màng aih Ap-ra-ham hèm, Boc Plình i cwìang broq mangai cachìt jah rìh hlài, 'nhac ca haq 'nhòq jêh cachìt dèh con mahaq tìah ca haq khoi jah hlài dèh con enh nòi cachìt rìh hlài.


\par }{\PP \VS{20}Nhò manoh lùi, Isac waiq xôq ramŏt am ca Jacôp wa Êsau bìac loh dang ngìa cô èh.


\par }{\PP \VS{21}Nhò manoh lùi, Jacôp jò ten cachìt, haq waiq xôq ramŏt am ca baiq toq con Jôsep, canòm dèh ca long canhra rai cùh waiq.


\par }{\PP \VS{22}Nhò manoh lùi, jò ten cachìt, Jôsep doi adroi bìac con xau Is-ra-ên cô èh loh lam enh Aicàp. Haq tanap thê wì 'nong caxènh haq lam tiaq wì.


\par }{\PP \VS{23}Nhò manoh lùi, jò Môise neo xa-ông, miq baq haq hùa cadoc haq piq khê, taiq wì hnoq dèh con nga lem lình; ùh hìaq yùq ca bàu thê da bùa Aicàp.


\par }{\PP \VS{24}Nhò manoh lùi, Môise jò khoi jah yòng càn, haq ùh enh broq con da con cadrì bùa Pha-ra-ôn,

\VS{25}mahaq haq khoi ràih trong chìuq jùq jàm pajùm ti con caiq Boc Plình, yi hnao ca jah lem bùi mòiq hòi ta bìac tôiq lôi.

\VS{26}Haq ngan bìac jù lê taiq Chuaq Crich, aih lem yi hnao ca wang 'bac da Aicàp, taiq haq loq enh bìac baha càn ma Boc Plình rùp bàu am ca haq atìq cô èh.

\VS{27}Nhò manoh lùi, haq cađac gùng Aicàp, ùh yùq can nòih da bùa, ma jah 'màng aih haq i manoh cajap lùi Haq ma ùh cabô jah hnoq.

\VS{28}Nhò manoh lùi, haq wèq Lè Lam Cwa wa broq lè xùt mahem, waq ca 'bình plình ma jêh cachìt ùh hìaq jêh đac con ramua jàn Is-ra-ên. 

\par }{\PP \VS{29}Nhò manoh lùi, jàn Is-ra-ên lam cwa Diac Raxìq Gòh bu dàng lam ta taneh croh. Jò mangai Aicàp 'bŏi tiaq lam cwa, èh wì haq cachìt ca diac raxìq glàp ta aih.


\par }{\PP \VS{30}Nhò manoh lùi, dìq ca panàt phôq Jê-ri-cô raliang taclìh atìq ca con jàn Is-ra-ên lam wawenh ca phôq tapèh hì.


\par }{\PP \VS{31}Nhò manoh lùi, Rahap gu cadrì tango yŏc 'bac, ùh cachìt ti mangai ùh lùi, ma jah 'màng aih haq khoi yŏc manoh lem đìh yŏc mangai lam rinh ngan.


\par }{\PP \VS{32}Au nhet anoi tam ca pì cleq hòm? Ma jah 'màng aih pi i ca thì jò đòiq anoi hlài bìac Ghi-đê-ôn, Barac, Samsôn, Jepthê, Đawit, Sa-mu-ên, wa dìq ca mangai capoch thai Boc Plình.

\VS{33}Wì haq aih nhò manoh lùi, khoi jah ta'blêq ca diac 'noiq, broq bìac ta-atoq, jah nhàn yŏc bàu hùaq, bàng hacùng baco,

\VS{34}papat pla ùnh 'nang khàng, claih ca chang gùm, enh can ìuq wìa can dêh, tanuq jò tajêh poh, tajêh wa ta'blêq bình hrinh lình Diac 'noiq.

\VS{35}I 'nah ngai mangai cadrì jah hlài dèh mangai hnem cla enh can cachìt. Mahaq i 'nah ngai ma 'noiq chìuq mangai jêh baxa wì, taiq wì ùh enh cabô dèch dŏih, taiq wì haq enh can rìh hlài yi lem.

\VS{36}I 'nah ngai 'bìq do lê, 'bìq blai, 'nah ngai 'noiq hòm chìuq wì càt xam caxi mem tagwat wa chìuq ŏi tù.

\VS{37}Wì haq chìuq tèm hmu trùh cachìt, chìuq pŏt loh baiq xam cùa, chìuq jêh cachìt xam chang gùm. Wì haq caxùnh eo xam akia trìu wa bubi lam lìq lam làn bàc nòi. Wì haq pangot hrah, chìuq padit padiang wa chìuq baxa rìm trong.

\VS{38}Crŏng taneh cô ùh đang ca wì haq ŏi. Wì haq ep lam lìq làn ta đùng hawit, ta wang, ta còp hmu wa ta trom ta taneh.


\par }{\PP \VS{39}Nhò manoh lùi, dìq dŏng 'bài mangai aih jah Boc Plình lem manoh, mahaq xôq 'nhòq nhàn yŏc bìac Chuaq khoi rùp bàu am ca wì,

\VS{40}taiq Boc Plình khoi padon đòiq bìac lem yi hnao ca bèn, enh gùng ca bèn, wì haq ùh jah Boc Plình broq wìa lem dìq dŏng.




\par }\Chap{12}{\SH Trong Hnài Can Rìh Hadròih
\par }
{\PP \VerseOne{1}Ma jah 'màng aih, taiq bèn khoi i bàc ngai ngan hnoq tìah ca cato yùc wawenh, 'màng aih bèn khòh hwenh dŏng rìm bìac genh trap wa tôiq lôi ma padràng bèn, èh bèn yŏc manoh chìuq àt caq ŏi ma lem tiaq trong Boc Plình enh,

\VS{2}khòh ngan hnoq Chuaq Jêxu Crich, Haq ma broq xèm manoh lùi da bèn enh jò baxèm trùh pulùch. Taiq Haq khoi loq atìq cô èh jah bùi manoh, 'màng aih Haq chìuq cachìt jìq xa dìq jaq ta long pagat, khìn bìac jù lê. Manàiq cô Haq ha'ngui pah 'ma ta gèq bùa Boc Plình.

\VS{3}'Màng aih, pì phai hèm haboq ca Haq ma khoi chìuq bìac tajraq hlài enh mangai i tôiq ma git ca Haq bàc dàng leq, đòiq pì ùh hìaq tagah lep wa ùh hìaq hŏnh manoh.


\par }{\PP \VS{4}Bìac tabroq ca tôiq lôi, pì 'nhòq hìaq trùh 'mòi phai ta-ùc mahem.

\VS{5}Pì khoi hèt ca bàu pariaq pì, tìah ca bàu hnài con:

\par }{\Q “Con ôi, apaq ngan ùh loh cleq bìac doi hnài da Chuaq;

\par }{\QB jò Haq lech, apaq mango wa hŏnh manoh.


\par }{\Q \VS{6}Ma jah 'màng aih, Chuaq lech hnài mangai leq Haq loq waq;

\par }{\QB Mangai leq Haq nhàn broq con, Haq blai.”\XREF{✡}{{\XO 12:6 }{\XO{12:6
}}{\XT{BR 3:11,12.}}}


\par }{\PP \VS{7}Tàng pì chìuq bìac lech hnài, aih èh Boc Plình ngan pì tìah ca con, ma jah 'màng aih, con leq baq ma ùh lech hnài?

\VS{8}Tàng pì ùh chìuq Boc Plình lech hnài tìah ca rìm ngai broq con ma phai chìuq, 'màng aih pì aih con tango, ùh xài con joq 'nàng.

\VS{9}Baq bèn ŏi crŏng taneh lech hnài bèn ji bèn loq iu bàu wì haq, ùh dùh dèh ca Baq da mahua yiang ma bèn khòh loq dì tiaq Haq yi hnao hòm đòiq jah rìh.

\VS{10}Baq bèn phàn chac hamac lech hnài bèn toq 'biaq hanam, tiaq dèh manoh xoh dađeh broq troq, mahaq Baq ta Plình lech hnài bèn tiaq trong i lòiq ca bèn, đòiq broq bèn jah i phàn ta can hadròih Haq.

\VS{11}Dìq ca bìac lech hnài jò baxèm joq broq ca bèn ùh lem bùi, broq ca bèn mango, mahaq atìq cô èh jah 'ràng bìac catèm wa bìac ta-atoq ca mangai leq khoi chìuq axràm 'màng aih.


\par }{\PP \VS{12}'Màng aih broq ca tì ma tagah wa cràng ma tabat da pì loh ca tadêh beq,

\VS{13}“Pì phai broq ca dađeh trong ma da-adàng,”\XREF{✡}{{\XO 12:13 }{\XO{12:13
}}{\XT{BR 4:26.}}} đòiq atap caxènh ùh hìaq 'bìq talech mahaq jah brêh.


\par }{\PP \VS{14}Phai ran dìq ca manoh đòiq jah broq hatroq ca rìm ngai, hadai ti chaq tiaq can hadròih, ma jah 'màng aih, tàng ùh wìa hadròih, èh ùh i ca mangai leq jah hnoq Chuaq.

\VS{15}Phai rabiaq oq èh loq i mangai leq broq hù hnhung đac bìac am dech da Boc Plình; apaq am riah tagìq tagìa plôh loh ta'ne oh daq, wa broq ca bàc ngai wìa ùh hadròih.

\VS{16}Phai ngan kenh đòiq ŏi ta pì ùh hìaq i mangai leq tango anang, loq capoch bàu hanip 'mèq 'mac tìah ca Êsau khoi tech dèh cwìang broq con ramua đòiq halìh yŏc caq mòiq wea acaq.

\VS{17}Pì loq, atìq ca aih haq enh waq baq haq waiq xôq ramŏt am ca haq, mahaq pi jah, 'nhac ca haq chaq ta'nàih bìac cađac dèh manoh broq tôiq wa hmoi rawah dang xìn.


\par }{\PP \VS{18}Oh daq ùh trùh haten ca wang ma jah bèq, hadai ùh trùh haten ca pla ùnh 'nang khàng, nòi clam cluiq, yùc gam wa nòi cayeo bahùt càn,

\VS{19}loq atêh ken ma dêh, loq bàu capoch broq dìq jaq yùq crè, trùh 'mòi mangai leq tàng, hadai xìn apaq capoch tam bàu leq hòm,

\VS{20}taiq wì haq ùh nui chìuq bàu thê 'màng cô: “ 'Nhac ca ngè ma rìh ta rôm trùh haten bèq wang cô, hadai khòh tèm hmu trùh cachìt.”\XREF{✡}{{\XO 12:20 }{\XO{12:20
}}{\XT{LEA 19:12,13.}}}

\VS{21}Ta wang jò aih dìq jaq ramòt, trùh 'mòi Môise ji doi: “Au loq yùq crè dìq jaq, loh ca tarìt.”\XREF{✡}{{\XO 12:21 }{\XO{12:21
}}{\XT{RAH 9:19.}}}


\par }{\PP \VS{22}Mahaq pì khoi trùh Wang Siôn, haten ca phôq da Boc Plình ma rìh hloi hloi, aih phôq Jê-ru-sa-lem ta Diac Plình, nòi i bàc hrinh 'bình plình tagop,

\VS{23}haten ca tagop hadròih da 'bài con ramua ma khoi jah achìh 'mùt hiniq ta plình, haten ca Boc Plình, Haq ma broq Cwan Tình Hiniq Hadrah rìm ngai, wa haten ca dìq ca yiang da 'bài mangai ta-atoq wa khoi jah lem lình tôm gêh,

\VS{24}haten ca Chuaq Jêxu Crich, Haq Mangai Ta'ne ma broq wêh jao ma neo, haten ca mahem ma khoi ta-ùc, mahem aih i cwìang itai yi hnao ca mahem Abên.


\par }{\PP \VS{25}Pì phai ngan kenh oq, apaq chôiq ca Haq ma anoi hnài, taiq tàng wì ma chôiq tamàng Haq ma pa'yèp wì ta crŏng taneh ùh jah claih, ùh dùh dèh ca bèn ùh jah claih tàng bèn chôiq Haq ma capoch bàu enh plình.

\VS{26}Calah nèh bàu capoch da Haq broq ca taneh dalàc, mahaq manàiq cô Haq rùp bàu, doi: “Mòiq yàng hòm atìq cô èh, ùh xài Au toq broq crŏng taneh dalàc, mahaq dìq ca plình hadai.”\XREF{✡}{{\XO 12:26 }{\XO{12:26
}}{\XT{Hag 2:6.}}}

\VS{27}'Màng aih, bàu ma doi: “Mòiq yàng hòm” aih i hiniq, Boc Plình raliang cađac dìq ca hiniq Haq khoi broq ma jah dalàc, waq ca dìq ca hiniq ma ùh jah dalàc jah ŏi yôt.


\par }{\PP \VS{28}'Màng aih, taiq bèn jah hùang mòiq Diac Plình ma ùh jò leq dalàc, bèn khòh yŏc manoh manè, loq iu yùq, wa broq bìac waq ca broq lem manoh Boc Plình.

\VS{29}“Ma jah 'màng aih Boc Plình da bèn, Haq pla ùnh loq bùh cheo.”\XREF{✡}{{\XO 12:29 }{\XO{12:29
}}{\XT{RAH 4:24.}}}




\par }\Chap{13}{\SH Bàu Tanap Pulùch
\par }
{\PP \VerseOne{1}Oh daq phai hloi hloi loq waq ca dabau tìah ca oh, tìah ca daq.

\VS{2}Apaq hèt đìh yŏc mangai tamoi, taiq nhò broq 'màng aih, 'nah ngai khoi đìh yŏc 'bình plình mahaq cla wì ùh 'nì.

\VS{3}Apaq hèt ca 'bài mangai ma ŏi tù, xa-ŏch ca wì haq dìq, 'màng ca pì hadai ŏi tù ti wì haq, wa hadai hmàng ca mangai 'nang chìuq wì baxa pani taiq pì hadai i chac hamac troi wì haq.


\par }{\PP \VS{4}Rìm ngai phai ngan ha'nhèq bìac ta'nèp ŏng mai, wa wèq nòi cùi da ta'nèp lem xriu, ma jah 'màng aih Boc Plình joq 'nàng hadrah baxa mangai tango wa mangai tango anang.

\VS{5}Apaq i manoh loq ham ca 'bac jèn, mahaq khòh i manoh lem bùi dìq ca hiniq ma 'nang i, ma jah 'màng aih, Boc Plình khoi doi:

\par }{\Q “Au ùh jò leq hangai ca ìh.

\par }{\QB Au ùh jò leq cađac ìh!”\XREF{✡}{{\XO 13:5 }{\XO{13:5
}}{\XT{RAH 31:6.}}}


\par }{\MM \VS{6}'Màng aih, bèn jah cajap manoh doi:

\par }{\Q “I Chuaq jùp đò au, au ùh yùq cleq.

\par }{\QB Con mangai 'nhòng cô broq cleq ca au ma jah?”\XREF{✡}{{\XO 13:6 }{\XO{13:6
}}{\XT{BCP 118:6,7.}}}


\par }{\PP \VS{7}Pì phai hmàng ca 'bài mangai khoi 'nong trong wa anoi hnài bàu Chuaq ca pì. Ngan ma ro wì haq caq ŏi 'màng leq, èh pì tiaq troi manoh lùi wì haq.

\VS{8}Chuaq Jêxu Crich, hì hnèh, hì cô, trùh hloi hloi, ùh i jò leq tablòq.


\par }{\PP \VS{9}Apaq đòiq bàu hnài ùh troq padô 'nùt pì, ma jah 'màng aih nhò bìac am dech manoh jah cajap, aih ma lem, ùh xài tiaq ranenh caq jam loq ùh caq jam, bìac ma ùh broq lòiq cleq ca mangai.

\VS{10}Bèn mangai lùi canòm Chuaq Jêxu khoi i ca'bŏng tadreo, nòi aih wì ma patìh ta hnem traiq cùh waiq ùh khòh caq.


\par }{\PP \VS{11}'Màng aih, mahem da ngè tadreo wì pajàu ha'nhèq 'ràng mùt ta nòi hadròih đòiq tadreo thai ca tôiq lôi, khoi èh chac da ngè tadreo aih 'ràng bùh enh gùng ca phôq.

\VS{12}Taiq 'màng aih, đòiq yŏc mahem 'nheo hreo tôiq lôi bèn, chac cla Chuaq Jêxu Crich hadai khoi chìuq wì baxa enh gùng ca ngo phôq.

\VS{13}'Màng aih bèn phai loh enh gùng ca panàt phôq ti Chuaq Jêxu, wiang chìuq bìac jù lê pajùm ca Haq.

\VS{14}Ma jah 'màng aih ta cô ùh i ca phôq leq jah ŏi hloi hloi, mahaq bèn ti chaq mòiq phôq dang ngìa èh.


\par }{\PP \VS{15}'Màng aih, canòm ca Chuaq Jêxu Crich, bèn khòh manè apôi Boc Plình hloi hloi xam bàu capoch, aih tìah ca ngè tadreo am ca Haq.

\VS{16}Apaq hèt ca broq bìac lem wa loq jùp đò mangai 'noiq, ma jah 'màng aih bìac 'màng aih tìah ca ngè tadreo broq lem manoh Boc Plình.


\par }{\PP \VS{17}Oh daq phai loq iu bàu wì ma 'nong trong ca pì wa broq troq troi bàu hnài da wì haq, ma jah 'màng aih wì haq wèq ban mahua yiang pì. Wì haq aih mangai ma ep anoi hlài bìac da pì enh ngìa ca Chuaq. Am ca wì haq broq bìac cô xam manoh bùi, ùh hìaq mamùc, tàng wì haq mango, èh hadai ùh lòiq cleq ca pì.


\par }{\PP \VS{18}Waiq khàn am ca nhèn oq, đòiq nhèn nui wèq dèh manoh loq jah lem hreo, wa caq ŏi lem ta rìm trong.

\VS{19}Au hadai xìn oh daq waiq khàn am ca au đòiq au jah renh trùh ti pì.


\par }{\PP \VS{20}Waiq xìn Boc Plình da can catèm, Haq ma khoi broq Chuaq Jêxu Crich jah rìh hlài enh nòi cachìt, Haq Mangai Ban Trìu càn caiq, wa nhò mahem da Haq jah broq wêh jao hloi hloi,

\VS{21}ta'mroq am ca pì jah tôm gêh ta rìm bìac broq lem, nhò Chuaq Jêxu Crich broq troq manoh tiaq Haq enh waq đòiq Haq jah 'ngah 'ngai hloi hloi. Amen.


\par }{\PP \VS{22}Ôi oh daq, au xìn pì bùi manoh nhàn yŏc bàu pariaq cô, taiq au achìh toq 'biaq raq hêq.


\par }{\PP \VS{23}Ti-mô-thê, oh daq bèn khoi jah loh enh hnem tù. Tàng haq renh trùh, au hadai lam ti haq hmàih ca pì.


\par }{\PP \VS{24}Au gòi bàu bòch hmàih dìq ca 'bài mangai craq wèq tagop pì wa dìq ca mangai hadròih. 'Bài con caiq ŏi ta Diac I-ta-li gòi bàu hmàih ca pì.


\par }{\PP \VS{25}Waiq xìn bìac am dech ŏi hloi ti dìq ca pì. Amen.

\par }